
CONGREGATIO GENERALIS LXXIV 
25 novembris 1963 

Exc.mus P. D. Pericles Felici, arch. tit. Samosatensis, secreta- 
rius generalis Ss. Concilii : 

Faveant omnes audire! De mandato Summi Pontificis: feria IV, die 
4 decembris, hora 9, in hac Sacrosancta Basilica celebrabitur sessio pu- 
blica Sacri Concilii, quae erit tertia a Concilio inito. In hac publica 
sessione examinabuntur, de iisdem suffragium feretur, et, si Deus dabit 
et Patres velint, approbabuntur decreta iam in congregatione generali 
approbata. Omnes Patres Concilii ab hac die iam intimantur ad so- 
lemnem publicam sessionem. Aliae caerimoniae publicae sessionis com- 
municabuntur per intimationem factam ab exc.mo D. praefecto Cae- 
remoniarum Apostolicarum. 

Die autem 3 decembris, pariter hora 9, in hac Basilica, post Missae 
celebrationem coram Summo Pontifice, commemorabitur quartum cen- 
tenarium Sacrosanctae Tridentinae Synodi. Habebit orationem comme- 
morativam em.mus ac rev.mus D. cardinalis Ioannes Urbani, patr. Ve- 
netiarum. 

Disceptationem hodie moderabitur circa cap. I de Oecumenismo 
em.mus ac rev.mus D. Iacobus Lercaro, arch. Bononiensis. 

Antequam legam nomina eorum qui verbum facere postulaverunt, 
enixe rogo em.mos vel exc.mos praesides conferentiarum episcopalium 
ut, nisi iam fecerint, ad nostram secretariam deferant elenchos nominum 
selectorum pro electione facienda feria quinta proxima. Cum tempus 
exiguum vere sit, omnes supradicti praesides rogantur ut ad nostram 
secretariam elenchos deferant vel hoc mane vel amplius ante horam 
quintam post meridiem. 

Haec ergo sunt nomina: em. mi ac rev.mi DD. cardd. Paulus Aemi- 
lius Leger, arch. Marianopolitanus in Canada, Ioseph Ritter, arch. S. Lu- 
dovici in Stat. Foed. Amer. Sept., Augustinus Bea; exc.mi DD. Aemilius 
Guano, ep. Liburnensis in Italia, Ioseph Tawil, arch. vic. patr. Mel- 
chitarum in Syria; rev.mus P. Anicetus Fernandez, mag. gen. O. P.; 
exc.mi DD. Ioannes Gahamanyi, ep. Butarensis in Rwanda, Andreas 
Pangrazio, arch. Goritiensis in Italia, Ioannes Canestri, ep. aux. em. mi 
card. Vicarii in Urbe, Anastasius Granados, ep. aux. Toletanus in Hi- 
spania, Alexander Scandar, ep. Lycopolitanus in Aegypto, Ioannes Van 
Cauwelaert, ep. Inongoensis in Congo, Stephanus Leven, ep. aux. S. An- 

tonii in Stat. Foed. Am. Sept., Ioseph Cornelis, arch. Elisabethapolitanus 
in Congo, Ioannes Zoa, arch. Yaundensis in Camerun, Gabriel Manek, 
arch. Endehenus in Indonesia, Marcellinus Olaechea, arch. Valentinus 
in Hispania, Georgius Flahiff, arch. Winnipegensis in Canada, Anto- 
nius Lopez A vina, arch. Durangensis in Mexico, Antonius de Castro 
Mayer, ep. Camposinus in Brasilia, Fridericus Melendro, arch. Nganchi- 
mensis in Sinis, Raphael Gonzalez Moralejo, ep. aux. Valentinus in 
Hispania, Aurelius dei Pino, ep. Illerdensis in Hispania, Iucundus 
Grotti, praei. Ordinarius Acrensis in Brasilia, Alexander Goncalves 
do Amaral, arch. Uberabensis in Brasilia. 

PATRUM ORATIONES 
(De Oecumenismo cap. I) 

1 

Em.mus P. D. PAULUS AEMILIUS card. LEGER 
Archiepiscopus Marianopolitanus 

Venerabiles Fratres, Observatores et Auditores carissimi, 

Vota duo habeo quae ad unitatem fovendam in materia doctrinali 
referuntur. 

Primum votum meum respicit accuratiorem praesentationem notae 
unitatis Ecclesiae. 

Ea quae in art. 1 dicuntur de unitate a Christo intenta, etsi vera 
optime exprimunt, tamen mihi incompleta videntur. 

Nos omnes scimus multos esse catholicos et non-catholicos qui 
aestimant Ecclesiam catholicam unitati nimis monolithicae favere. Et 
de facto, forsitan admitti posset Ecclesiam, praesertim ultimis saeculis, 
quadam immoderata uniformitate sive in rebus doctrinalibus, sive in 
cultu, sive in disciplina generali indulsisse. Etenim saepe factum est ut 
quaedam legitima requisita libertatis et diversitatis intra ambitum uni- 
tatis fundamentalis aliquantulum neglegamus. 

Iam multi Patres, praesertim e regionibus Missionum, merito extu- 
lerunt momentum pro activitate missionaria recte ordinanda firmiter 
affirmandi unitatem in Ecclesia Christi nullum praeiudicium afferre posse 
legitimae libertati et diversitati. Momentum eiusdem affirmationis relate 
ad activitatem oecumenicam nullus est qui non videt. Nam etiam Eccle- 
siae et Communitates separatae habent suas traditiones, suas institutio- 
nes, thesaurum suum spiritualem quae legitime servare intendunt. 

Itaque, ut omnis aequivocatio vitetur circa unitatem quam Ecclesia 

catholica prosequitur, oporteret ut in ipsa enucleatione theologica uni- 
tatis a Christo intentae non negligeretur fusius et clarius dicere quomodo 
in hac notione componi possent 1 perfecta oboedientia et summa liber- 
tas, vera unitas et magna diversitas. Illam diversitatem celebravit ipse 
Summus Pontifex in sermone suo inaugurali secundae sessionis. 

Secundum votum meum est ut melius schema provideat media ad 
dissensiones doctrinales solvendas. Etenim quaestiones doctrinales sum- 
mam faciant difficultatem in re oecumenica. Et maxime interest ut in 
nostro schemate quaedam, pro posse, principia enuntiantur de hac ma- 
teria, utque ille status mentis — apud catholicos, praesertim apud pa- 
stores et theologos — promoveatur quo facilius unaquaeque oppositio 
solvatur. 

Omnes concordamus in hoc quod, in quaestionibus doctrinalibus 
una cum fratribus examinandis, caritas et veritas nullum detrimentum 
pati debeant. Attamen nonne ulterius progredi possemus? Nonne clare 
affirmare debemus quod in nostra communi cum aliis fratribus investi- 
gatione, prae ineffabilibus mysteriis divinis, veritas facienda est non 
tantummodo in caritate et veritate 2 sed etiam in humilitate? 

Apud nos dogmata elaborata sunt post diuturnam inquisitionem 
theologicam quae saepe, in suis methodis, diversa est a modis cogitandi 
fratrum separatorum occidentis sicut et orientis. Ipsi fratres separati 
indagationem doctrinalem propriam fecerunt. Ex illis investigationibus 
quasi parallelis, exortae sunt differentiae quae a pluribus aestimantur 
insuperabiles. Mea opinione, illae discrepantiae non solventur nisi 
fratres separati et nos catholici inquisitionem communem Revelationis 
Christi faciamus in humilitate. In sua historia, infeliciter, Ecclesia multa 
schismata et haereses cognovit. Plura autem eorum soluta sunt, ut vidi- 
mus apud Patres, non per viam auctoritativam, sed per progressum com- 
munem in fide, in caritate et in humilitate. 

Iam pluries in hoc Concilio Ecclesia suam humilem et peregrinam 
conditionem exprimere voluit. Nec parvi momenti est voluntas ab Eccle- 
sia manifestata sua peccata confitendi. Nunc autem, Ecclesia, praesertim 
nostris diebus, indiget etiam humilitate intellectuali. Non raro dicitur 
Ecclesiam catholicam totam veritatem a Christo revelatam possidere, 
et de facto similis expressio in ipso textu nostri schematis invenitur ... 3 . 
Sane, adhibitis necessariis distinctionibus, haec expressio recte intelligi 
posset. Timeo tamen ne talis affirmatio pluribus abscondeat nostram ra- 
dicalem incapacitatem perfecte et exhaustive veritatem a Christo reve- 
latam, his in terris, intelligendi. 

Nostra faciamus verba apostoli: Nobis minimis « data est gratia 
haec, evangelizare investigabiles divitias Christi »... 4 . Itaque doctrina 

transcendendae Dei mysteriorumque eius doctrinae infallibilitatis non 
contradicet; attamen, nostram infirmitatem revocando, illam doctrinam 
temperat. Praeterea, illa Dei transcendentia immobilismum intellectua- 
lem christianis omnino prohibet. 

Immobilismus in re doctrinali magnum obicem esse in via unitatis 
agnoscebat Papa Paulus VI, feliciter regnans , 5 quando in sua ad Ob- 
servatores allocutione, sequentia verba Augustini citabat: « Quaerite 
ut inveniatis et invenite ut adhuc quaeratis ». Prosequebatur Summus 
Pontifex dicendo: « Haec sententia S. Augustini nos omnes catholicos 
et non-catholicos spectat: authenticus christianus immobilismum non 
admittit ». 

Credo haec verba rectam viam ad difficultates doctrinales solvendas 
indicare. Et proponerem ut schema de Oecumenismo investigationem 
theologicam ita describat ut, non tantum fratres separati sed nos quoque 
catholici, ad profundiorem cognitionem et accuratiorem expressionem 
Revelationis Christi semper incitemur. Dixi. 

In textu scripto tradito-. 1 possunt. 2 deest. 3 (pag. 9, linn. 22-23). 
4 ( Eph . 3, 8). 5 deest. 

2 

Em.mus P. D. IOSEPH card. RITTER 
Archiepiscopus S. Ludovici 

Venerabiles Patres, 

In cap. I, Oecumenismus definitur vel, ut melius dicam, describitur 
« motus et actio ordinata ad illam unitatem christianorum fovendam 
quam Iesus Christus precibus postulavit ». Illa unitas, cum sit finis 
ipsius motus, nisi fallor, principium oecumenismi fundamentale existit. 
Unde conceptus eiusdem unitatis evolvi et enucleari debet. Hoc facere 
videtur schema quando, in par. 1, de Ecclesiae unitate et unicitate dis- 
serit. Sed principium minus aptum, ut mihi videtur, profert ...\ Liceat 
mihi rationes huius obiectionis afferre et postea aliud principium 
proferre. 

Principium fundamentale oecumenismi, secundum quod ad hoc 
schema pertinet, debet esse pastorale, doctrinale et oecumenisticum. 

Primo, debet esse pastorale: etenim hoc est primum totius Con- 
cilii intentum. Requiritur ergo non solum ut decreta aliquid faciendum 
statuant, sed etiam ut impetum et motivum efficace ad illud faciendum 
praebeant. Principium omnis motus, seu actionis, est finis, consideratus 




CONGREGATIO GENERALIS LXXIV 



13 



tamen non ut simplex terminus activitatis sed ut bonum eminenter desi- 
derabile. Non sufficit ergo ut schema de unitate Ecclesiae speculative 
tractet; debet manifestare unitatem christianorum ut quid bonum inae- 
stimabilis valoris et divisionem christianorum ut malum aequalis ma- 
gnitudinis. 

Principium fundamentale debet esse doctrinale, siquidem illam solam 
unitatem quaerimus quam Christus vult. Insimul debet esse oecumeni- 
sticum. In suis elementis etiam simplicibus, oecumenismus tum desideria 
tum actiones communes inter catholicos et fratres separatos implicat, 
ideo etiam finem communem. 

Par. 1, ut iacet, conceptum unitatis profert quem soli catholici for- 
maliter agnoscunt. Proinde alius conceptus, nec minus verus, requiritur. 
Certissime, omnes, catholici et non-catholici, illam unitatem urgenter 
et ardenter desideramus quam Christus vult. Sed et possumus et de- 
bemus eamdem unitatem desiderare et actuose prosequi sub aspectu 
magis concreto et magis specifico. 

Unitas christianorum est quid bonum et eminenter desiderabile, non 
solum quia est secundum Christi voluntatem, sed potius quia in aliquo 
sensu haec unitas est ipse Christus. Finis ultimus Ecclesiae, salutis 
humanae, ipsorum hominum, necnon omnium rerum, gloria est Dei 
et Christi. In terris, haec gloria Christi per Ecclesiam perficienda est: 
beneplacitum enim Dei est « instaurare omnia in Christo », ideoque 
« omnia subiecit Deus sub pedibus eius, et ipsum dedit caput supra 
omnem Ecclesiam » ... 2 . Hoc « omnia instaurare » sub Christo-Capite 
missio est, et vita, et ipsa natura Ecclesiae. Gloria Christi est unitas 
Ecclesiae. 

In sua praesenti conditione, longe existit Ecclesia a suae naturae 
perfectione. Sua unitate et sanctitate, Ecclesia debet mundo manife- 
stare Christum, eius amorem et opus salvificum. Realiter tamen, propter 
suam divisionem et imperfectionem, Ecclesia scandalum est mundo: 
bene dicitur ergo in schemate: « divisionibus christianorum splendor 
vultus Christi in Ecclesia aliquantum obscuratur et regni divini incre- 
mentum funeste retardatur ». 

Gloriam Christi, unitatem Ecclesiae, omnes, catholici et fratres se- 
parati, desideramus. Quidquid de natura Ecclesiae credimus, concordes 
agnoscimus hanc unitatem tunc obtentam iri quando omnes erimus unius 
« mensae Domini participes » unamque Eucharistiam celebrabimus: 
« quoniam unus panis, unum corpus multi sumus, omnes, qui de uno 
pane participamus »... 3 

Hoc est finis, ut mihi videtur, hoc est principium fundamentale 
omnis oecumenismi, quod schema enucleare debuisset. Ex hoc omnibus 

constabit necessitas renovationis personalis et ecclesialis; ex hoc mani- 
festabitur quam mala sit divisio et quam bona necnon desiderabilis sit 
unitas christianorum; ex hoc profluet sollicitudo caritativa pro omnibus 
hominibus-f ratribus . 

Omnium Christum accedentium uniuscuiusque in propria Euchari- 
stiae celebratione sit oratio ut omnes unum simus, ut ad agnitionem 
totius veritatis veniamus, et ut unum corpus ex uno pane fiamus. 

In fine, fratres carissimi, mihi liceat pauca verba adiicere quae ad 
rem minime conciliarem pertinent. Mors subitanea et violenta nostri 
praedilecti Ioannis Fitzgerald Kennedy, sicut iam nostis, episcopos 
Statuum Foederatorum Americae tanto dolore etiam nunc commovet. 
Vobis, fratres, gratias sinceras et. ex imo corde prolatas agimus, pro 
omnibus condoloribus expressis et pro omnibus suffragiis promissis. Ubi 
non est caritas et mutua consideratio, odium, cuius ista mors est fruc- 
tus, cor hominis facile capit. Oremus et laboremus in hoc Concilio ut 
nos, fratres dissentientes, semper in pace et caritate Christi, et ali- 
quando in futuro etiam in eadem veritate christiana, vivamus. Dixi. 



In textu scripto tradito-. 1 et secundum hoc mihi non placet. 2 {Eph. 1, 
10. 22). 3 ( 1 Cor. 10, 17). 



3 

Em.mus P. D. AUGUSTINUS card. BEA 
V enerabiles Patres conciliares , 

Animo valde grato secretariatus noster ad promovendam unionem 
christianorum ea omnia accipit quae ad emendanda vel clariora red- 
denda tria priora capita schematis proposita sunt. Quaedam ex illis 
tamen 1 quae dicta sunt fortasse paulo 2 uberius illustrare liceat . 3 

1. Ac primum quidem pauca de schematis titulo. Schema agit « de 
christianorum unitate promovenda ». A pluribus Patribus propositum 
fuit, ut etiam ipse titulus schematis eodem 4 fere modo enuntietur, ut 
ergo dicatur, ut titulus, « de christianorum unitate promovenda », et 
omittatur titulus Oecumenismi. 5 Haec propositio a secretariatu ad unio- 
nem fovendam omni qua par est cura examinabitur, ut dubia et 6 obscu- 
ritates, quae ex verbo « oecumenismi » oriri possunt et 7 a pluribus 
Patribus nota sunt / amoveantur. 

2. ... 9 In disceptatione pluries sermo fuit de periculis quae motio 
oecumenica creare possit; indifferenti smi, interconfessionalismi, falsi 
irenismi, dubii de fide, etc w Certe verum est talia pericula imminere, 
ubi quaestio unionis tractatur — ut, proh dolor!, 11 interdum fit — ab 

oratoribus vel scriptoribus, bonae quidem voluntatis, sed parum cautis 
et parum prudentibus. Remedium huius periculi tamen non in eo est, 
ut actio ad unitatem promovendam omnino omittatur, sed in eo est ut 
ab ipsis Sacris Pastoribus ei rite invigiletur, ut ipsa dirigatur et, ubi 
opus est, sollerter corrigatur. Dico: a Sacris Pastoribus. Officium enim 
unionem promovendi imprimis incumbit Ordinariis locorum , sicut in 
genere officium praedicandi Evangelium et pascendi gregem Christi. De 
unione Christianorum promovenda a Sancta Sede et Secretariatu Unionis, 
qui eiusdem Sanctae Sedis nomine agit, principia quaedam et leges ge- 
nerales statui poterunt 12 et in « Directorio oecumenico », Deo volente ? 
statuentur et fusius explicabuntur, sed harum legum applicatio et accom- 
modatio ad concretas circumstantias 14 ad episcopos locorum 15 spectabit. 
Evidens enim est condiciones religiosas in diversis orbis partibus valde 
diversas esse sicut diversus est modus agendi fratrum christianorum non 
catholicorum in diversis orbis regionibus. Haec autem plene cognosci, 
plene 16 diiudicari possunt tantum ab iis qui in illis locis 17 commorantur, 
ergo ab Ordinariis locorum et a conferentiis episcopalibus . 18 Valde utile 
igitur erit, ut in diversis regionibus a conferentia episcoporum secreta- 
riatus aliquis regionalis ad unionem fovendam 19 creetur, qui secretaria- 
tus 20 collaborans cum secretariatu romano et cum episcopis propriae 
regionis toti operi oecumenico attendat, invigilet illudque promoveat , 21 
3. Hoc modo etiam periculum, de quo dictum est? falsi cuiusdam 
oecumenismi vitabitur quod ab aliquibus timetur, et providebitur impri- 
mis? ut colloquia theologica ab iis tantum instituantur qui, ut iam sta- 
tuit S. Officium in Instructione « De motione oecumenica » ( anno 24 
1949), qui 25 « scientia theologica et firma sua adhaesione ad principia 
et normas hac in re ab Ecclesia statutas, ad illa (colloquia) vere idoneos 
esse se 26 probaverint» ... 27 , id quod explicitis verbis in nostro 28 sche- 
mate inculcatur (pag. 17 ... 29 ). Qui autem tales periti 30 sint, multo me- 
lius ab Ordinario loci sciri potest quam ab ullo dicasterio Romano. 
Quodsi colloquia hac ratione instituuntur, nullum omnino periculum 
indifferentismi est, cum ob idipsum instituantur, ut clare cognoscatur 
quae sit doctrina admittenda, et ut illa doctrina clare cognita et volita 
admittatur . Fratres nostri christiani non catholici, ut ex multiplici expe- 
rientia notum mihi est? fratres nostri christiani non catholici nullatenus 
desiderant, ut ipsis proponatur doctrina aliqua 32 catholica in forma atte- 
nuata et diluente, sed potius 33 ut ipsis clare dicatur quid Ecclesia catho- 
lica credat et doceat. Ceterum hoc in ipso 34 schemate ... 35 explicite dici- 
tur his verbis: « Nil ab oecumenismo tam alienum est quam ille falsus 
irenismus, quo puritas doctrinae catholicae detrimentum patitur vel eius 
sensus genuinus obscuratur » ... 36 . In eodem contextu insistitur talia 

colloquia « sub praesulum vigilantia » fieri oportere ... 37 . Eorundem 
autem praesulum est etiam curare, ut simplices fideles qui in regionibus 
mixtae religionis quotidie cum non catholicis conveniunt et colloquun- 
tur, in sua religione plene instructi sint, tam institutione catechetica 
quam solidis et sobriis sermonibus, praedicationibus 38 et conferentiis. 
Quodsi ita proceditur, motio oecumenica nostris fidelibus adeo non 
nocet, ut eos potius in cognitione et in amore fidei confirmet et pro- 
moveat. 

4. Dictum est schema nimis efierre quae apud fratres non catholi- 
cos bona et vera inveniantur, sed doctrinam catholicam, doctrinam catho- 
licam 39 non satis proponi ... 40 Qua in re primo 41 notandum est schema 
nostrum 42 non dirigi ad non catholicos, sed ad ipsos 43 Ecclesiae catho- 
licae filios. Supponitur hos — utinam semper et ubique — doctrinam 
catholicam cognoscere, de natura Ecclesiae, de E rimatu, de infallibili- 
tate, de unitate a Christo implorata, et similia; tamen, clarius exponi 
poterunt aliquae veritates quae in nostra actione magni momenti sunt, 
sed non opus est repetere in hoc schemate totam theologiam catholi- 
cam , 44 E contra plerumque catholici nostri in multis regionibus nesciunt 
omnino 45 quae bona, quae pulchra, quae splendida 46 apud fratres non 
catholicos inveniantur. Prima autem condicio omnis actionis oecume- 
nicae ea est, ut eos quibuscum agimus, recte cognoscamus, sincere ame- 
mus et 47 christiana caritate diligamus. Quare Summi Pontifices, inde a 
Leone XIII, iterum atque iterum ostendunt quaenam, ut dicitur in sche- 
mate / 8 vestigia Christi et dona Spiritus Sancti apud fratres nostros non 
catholicos inveniantur, praecise in virtute ipsius baptismi et gratiarum 
quae ipsis 49 ex ipso baptismo fluunt. Quodsi hic modus procedendi 
schematis vituperatur, eo ipso vituperantur Summi Pontifices inde a 
Leone XIII usque ad Paulum VI gloriose regnantem. 

Tandem 5. Negari videtur opportune fieri posse preces in communi 
pro unitate Ecclesiae, cum, ut dicitur, 50 unusquisque hanc unitatem 
aliter atque aliter concipiat. Iamvero ipsa supralaudata Instructio S. Of- 
ficii communem « recitationem Orationis Dominicae vel precationis ab 
Ecclesia catholica approbatae » minime reprobat ... 51 , idque iure. Omnes 
enim, tam catholici quam fratres nostri christiani non catholici , 52 a Deo 
imploramus 53 illam unitatem, quam Christus Dominus 54 pro sua Ec- 
clesia voluit, ipsi autem Deo relinquimus 55 decidendum, quando et quo- 
modo haec unitas 56 perficiatur. Patet igitur 57 valde necessarium esse, ut 
fideles a suis pastoribus de hac re instruantur et 58 ad tales precationes 
faciendas 59 prudenter praeparentur. 

Concludo. Ex dictis videtur elucere quanti momenti sit, ut omnes 
catholici recte iudicent de motione oecumenica, quae a Summis Pontifi- 

cibus desideratur et in dies magis urgetur, sed etiam quanta prudentia 
et circumspectione peragenda et ab episcopis curanda, invigilanda, diri- 
genda et promovenda sit. Id autem non est obliviscendum hanc actio- 
nem, dummodo rite perficiatur, efficaciter etiam conferre ad bonum ipso- 
rum nostrorum 60 fidelium. Ab eis enim postulat, ut dicitur in sche- 
mate , 61 vitae religiosae et moralis renovationem, profundiorem doctri- 
nae catholicae cognitionem, caritatis generosae exercitium. Accedit quod 
Christus Dominus certe eos abundantiore gratia compensabit, qui ala- 
criter collaborant, ut ipsius ardenti desiderio in dies magis satisfiat: 
« ut omnes unum sint ». Dixi. 



In textu 
5 deest. 

11 deest. 

17 ibi. 18 
promovet. 

27 (A.A.S. 42 
32 deest. 
linn. 20 ss.). 
pag. 9 s.). 

46 et pulchra 
50 deest. 

55 relinquunt 
61 deest. 



L 

6 vel. uecsi. iiu tatae. jtujlhj. 

12 possunt. 13 deest. 14 deest. 15 episcopatu^, 
deest. 19 deest. 20 deest. 21 attendit, et invigilat illudqr 
22 deest. 23 deest. 24 20 decembris. 25 deest. 26 sesi 
:, 1950, 145). 28 deest. 29 lin. 5. 30 deest. 31 



22 deest. uccsi. 

!, 1950, 145). 28 deest. " nn. j. ~ aet 

33 deest. 34 deest. 35 (pag. 17, linn. 5 ss.). 

37 (pag. 17, lin. 5). 38 deest. 39 deest. 

omnino. 42 deest. 43 deest. 44 dum. 

47 sincera aestimatione prosequamur. 48 deest. 
51 (l. c. p. 146 n. V). 52 deest. 53 implorant. 

56 deest. 57 utique. 58 deest. 59 deest. 



41 



31 dees 
36 (pag. r 
40 (cf. e. j 
45 nescian 
49 dees 
54 dees 



deest. 60 d< 



Moderator : Velint Patres audire! Antequam suffragatio fiet de sche- 
mate circa instrumenta communicationis socialis, audiamus loquentem 
em.mum D. card. Eugenium Tisserant, caput consilii praesidendae. 

Praeses P. D. Tisserant: Venerabiles Fratres, hodie, fere ad adi- 
tum huius aulae conciliaris, distributa sunt folia subsignata a quibus- 
dam Patribus Sacri Concilii, quibus invitantur Patres ad suffragia fe- 
renda contra schema decreti de instrumentis communicationis socialis, 
quod iam habuit ab hoc augusto coetu maioritatem longe ampliorem 
duabus tertiis partibus, quae ab Ordine Sacri Concilii celebrandi requi- 
runtur, et ideo iam quoad singula capita probatum est. 

Praeses Sacri Concilii, simul cum moderatoribus, factum distribu- 
tionis vehementer deplorat, quia perturbat libertatem atque tranquilli- 
tatem Sacri Concilii, et propterea ipso Sacro Concilio indignum est. 

Moderator : Velit exc.mus D. Renatus Stourm, arch. Senonensis, le- 
gere relationem circa expensos modos in schema de instrumentis com- 
municationis socialis. 

SCHEMA DECRETI 

DE INSTRUMENTIS COMMUNICATIONIS SOCIALIS 

1 - MODI 

A Patribus Conciliaribus propositi 
a Commissione Conciliari de Fidelium Apostolatu; 
de Scriptis Prelo edendis et de Spectaculis moderandis 

EXAMINATI 



Hic fasciculus Patribus distributus est die 22 novembris 1963, in congregatione 
generali septuagesima tertia. 

Commissio Conciliaris de Fidelium Apostolatu; de Scriptis Prelo 
edendis et de Spectaculis moderandis, Modis a Patribus propositis circa 
Decretum « De Instrumentis Communicationis Socialis » singillatim ex- 
pensis, sequentes Modos introducendos censuit, qui sunt: 

1. Pag. 6 Decreti emendati, lineis 10-13 



loco 

Ceterum totius Ecclesiae est 
huiusmodi instrumenta, laicorum 
praesertim opera, humano chri- 
stianoque spiritu vivificare, ... 

2. Pag. 8, lineis 18-20 

loco 

Parentes vero gravissimum 
suum esse officium meminerint se- 
dulo invigilandi ne spectacula, fo- 
lia et alia huiusmodi, quae mori- 
bus infensa sint, ... 
c . 

3. Pag. 12, lineis 29-30 

loco 

... ascitis ex variis nationibus rei 
peritis, etiam, si opus fuerit, lai- 
cis. 



legatur 

Ceterum laicorum praesertim 
est huiusmodi instrumenta, huma- 
no christianoque spiritu vivifi- 
care ... 



legatur 

Parentes vero suum esse of- 
ficium meminerint sedulo invigi- 
landi ne spectacula, folia et alia 
huiusmodi, quae fidei aut moribus 
infensa sint, ... 



legatur 

... ascitis ex variis nationibus rei 
peritis, etiam laicis. 

QUAESITUM GENERALE 

An placeat expensio facta a Commissione Conciliari de Fidelium 
Apostolatu; de Scriptis Prelo edendis et de Spectaculis moderandis circa 
Modos Schema Decreti De Instrumentis Communicationis Socialis 
respicientes. 

2 - RELATIO 

Exc.mi D.ni Renati Stourm, Archiepiscopi Senonensis, Com- 
missionis Conciliaris de Fidelium Apostolatu; de Scriptis 
Prelo edendis et de Spectaculis moderandis, Relatoris 
Generalis, de Modis Schema Decreti « De Instrumentis 
Communicationis Socialis » respicientibus. 

Venerabiles Patres, 

Longe maiori parti Vestrum * placuit probare Prooemium et duo 
Capita schematis De Instrumentis Communicationis Socialis. 

Commissio de Fidelium Apostolatu; de Scriptis Prelo edendis et de 
Spectaculis moderandis gratias sincero animo Vobis refert pro Vestra 
fiducia. 

Nullo dubio, Modi nimis multi prima fronte esse videbantur. Re- 
vera autem ad paucos reducuntur, cum multi Patres in eosdem Modos 
convenerint. Hac de causa, exempli gratia, introducendo verbum « fidei » 
in secundum Modum, qui Vobis proponitur, possibile fuit respondere 
petitioni a 152 Patribus propositae, dum vero Commissio satisfacere 
non potuit alii Modo a 125 Patribus proposito, qui speciem severitatis 
prae se ferre ei visus est, eo quod non congruebat spiritui positivo et 
constructivo, cui totum nostrum schema se conformare curavit. 



* Exitus suffragationum quae factae sunt in sexagesima septima congregatione 
generali, die decima quarta mensis novembris habita: 





Prooemium et Caput I 


Caput II (cum Clausulis) 


Votantes 


2.168 


2.126 


Maior pars requisita 


1.446 


1.418 


Placet 


1.832 


1.893 


Non placet 


92 


103 


Placet iuxta modum 


243 


125 


Vota nulla 


1 


5 

Rebus sic stantibus, Commissio sine multa difficultate attente exa- 
minare potuit, non obstante temporis angustia, omnes Modos. Tunc ipsi 
Commissioni visum est multos ex eis opportunius insertos fore in « In- 
structionem » pastoralem post-conciliarem, ad quam praefatos Modos 
transmittere curabit, enixe rogans ut Ipsa eorum magni faciat. 

Ex paucis autem Modis qui extabant, Commissio retineri posse cen- 
suit tres, qui textus schematis perficiunt, quin eius substantiam immu- 
tent. His Modis enim notam severitatis textui superfluam suppressit atque 
partem, a schemate laicis late tributam, meliorem in lucem posuit. 

Hos ergo tres Modos Commissio Vestrae approbationi submisse pro- 
ponit, spe suffulta ut Vos, venerabiles Patres, benigne schema 1 probetis. 



In oratione : 1 hoc schema decreti — non autem constitutionis. 

Secretarius generalis : Fient, venerabiles Patres, duae suffragationes: 
prima respondendo ad quaesitum generale quoad modos; secunda quoad 
integrum schema propositum. 

Nunc fit suffragatio, respondendo ad quaesitum generale, quod sic 
sonat: « An placeat expensio facta a commissione conciliari de fidelium 
apostolatu; de scriptis prelo edendis et de spectaculis moderandis circa 
modos schema decreti de instrumentis communicationis socialis respi- 
cientes ». Placet vel non placet . 



4 

Exc.mus P. D. AEMILIUS GUANO 
Episcopus Liburnensis 

V enerabiles et dilectissimi Fratres, 

Quaedam addenda vel specificanda videntur in hoc capite de 
momento huius thematis necnon de principiis actionis oecumenicae. 
Ad hoc tendunt sequentes propositiones. 

Propositio prima. Aliquid praemittatur de conscientia oecumenica, ut 
ita dicam, excitanda. Maxime cordi esse debet pastoribus, et in genere 
toti Ecclesiae, ut conscientia excitetur omnium fidelium circa gravis- 
simum hoc factum, vehementer dolendum, Corpus scii. Christi vulne- 
ratum esse per divisiones quae ipsum lacerant. Haec autem conscientia 
excitanda est, non solummodo in regionibus in quibus divisio imme- 
diate patet, sed etiam in aliis in quibus longe maior numerus est ca- 
tholicorum. Sentiant fideles factum hoc, et consequens problema, non 
tangere unam vel alteram regionem vel nationem, sed de hoc totam 

Ecclesiam in omnibus suis partibus dolere. Graves autem hae divisiones 
turbare non debent fidem credentis qui, verbo Christi confisus, pro certo 
scit Ecclesiam unam et sanctam deficere nunquam posse. Attamen ne- 
que negligentes huius condicionis (indifier entes) nec tranquilli manere 
possunt christiani cuiusvis vel catholicis simae regionis, tanquam de re 
quae eos non tangat, vel de qua nullam responsabilitatem habeant. Nec 
putandum est problema oecumenismi, ut aiunt, relinqui vel delegari posse 
quibusdam tantum peritis et amatoribus. E contrario, totius corporis 
episcoporum et singulorum episcoporum, una cum omnibus suis fideli- 
bus, est orare et operari ut omnes unum sint. 

Propositio secunda. Apertius in evidentiam ponantur maxima damna, 
quae ex divisione christianorum promanant, maxima bona quae ex eo- 
rum unitate proveniunt, immo maximum bonum quod est ipsa unitas 
in corpore mystico Christi: 

a) Ut ab eis, quae non sunt principaliora, incipiamus. Gravia 
et urgentia problemata temporis nostri postulant, ut christiani omnes 
una simul suas vires pro posse ad ea solvenda conferant ... z . Inter haec 
gravia et urgentia problemata numeranda sunt: problema panis quoti- 
diani pro omnibus hominibus; problema libertatis, et praesertim liber- 
tatis in propria vita spirituali et religiosa explicanda; problema iustitiae 
et dignitatis humanae; problema pacis ... 3 . 

b) Homines saepe hodie profundis hiatibus, quibus alius ab alio 
segregatur, laborant, etiam si non sint invicem aperte inimici, vel etiam 
si, e contrario, in multis exterius et superficialiter similes sint et uniantur 
(v. g. in mediis technicis adhibendis, in spectaculis televisificis spectan- 
dis, et in aliis huiusmodi). Homines nostri temporis egent profundiore 
unione in spiritu et veritate et amore. Hoc ... 4 nonnisi per Christum et 
in Christo attingi potest. Multi forte ad Ecclesiam oculos convertunt, ex 
ea, plus minusve conscii, exspectantes salutem et veram et profundam 
unitatem familiae humanae. Tanto magis Ecclesia respondere valebit his 
hominum exspectationibus, in quibus latet Dei exspectatio, quanto ma- 
gis eius unitas patebit ... 5 . 

c) Sed hoc praecipuum est: efficacia nuntii evangelici ad homines, 
et pulchritudo laudis, quae Deo ab Ecclesia danda est, condicionatur et 
proportionatur unitate christianorum in una Ecclesia. Voluntas enim 
Christi Domini est, ut omnes in ipso unum sint ... 6 , et sic eum mani- 
festent, eum Christum manifestent , 7 ad imaginem et ad gloriam Patris 
et Filii et Spiritus Sancti, qui unum sunt ... 8 . Edoceantur autem christi- 
fideles unitatem esse, ex una parte, iam praesentem in Ecclesia Christi 
et nunquam eam defuisse vel deficere posse; ex alia vero parte, eam 
esse continuo dynamice augendam, sive per accessionem, in dies plenio- 

rem, ad plenitudinem unitatis Ecclesiae eorum qui iam per multa 
vincula Ecclesiae uniuntur, quamvis non plene, sive per augmentum 
vinculi caritatis. 

Propositio tertia. Tria momenta significentur, quibus progressive 
unitas inter christianos instaurari potest. 

Primum momentum (ab exterioribus incipiendo); collaboratio in 
temporalibus. Multa sunt in quibus catholici cum fratribus separatis col- 
laborare possunt et debent, v. g. ... 9 libenter in unum conveniendo ad 
solvenda problemata temporis nostri, de quibus supra dictum est. 

Secundum momentum : dialogus. Catholici et acatholici sese mutuo 
cognoscere et agnoscere debent ... 10 . Perutile est ut dialogus, ut aiunt, ... 1 
inter se instaurent, in quo haec mutua cognitio et agnitio foveatur, in 
quo Christus et valores christiani mutuo appareant. Condiciones autem 
ut dialogus suos fructus afferat sunt: scientia et competentia; mutua 
fiducia et sinceritas; mutua claritas (italice « franchezza ») et humilitas; 
mutua caritas et comprehensio; communio in amore veritatis et Christi, 
et in desiderio plenae fidelitatis erga Dei verbum. Catholici autem, eius- 
dem fidelitatis et fraternae caritatis causa, obsequentes esse volunt etiam 
in hoc, ut fratres separati norunt, principiis directivis quae a Matre 
Ecclesia promanant. 

Tertium momentum-, intimiorem communionem supponit et excitat. 
Plures gradus habet: 

a) Catholici cum aliis omnibus christifidelibus commune desi- 
derium habent et orant, ut verbum Dei, in Christo praesertim patefac- 
tum, omnes homines fide accipiant, simul orant in eadem fide Christi 
fundati, ut voluntas Patris fiat et uni Deo honor sit et gloria. 

b) Eodem modo catholici, una cum plurimis christifidelibus alia- 
rum denominationum, anhelant et orant ad hoc quod omnes credentes 
in Christum mysterio unitatis, quod est Eucharistia, participent, in 
qua Christus sumitur et offertur, et quae maximum signum est et ali- 
mentum unitatis fratrum inter se, unitatis familiae humanae cum Deo. 

c) Catholici denique, peramanter desiderant, et ad hoc orant, ut 
omnes fratres separati munus episcopatus cum suo capite, successore 
Petri, et munus peculiare successoris Petri ad significandam, tuendam, 
augendam unitatem Corporis Christi agnoscant. 

Propositio quarta. Clarius agatur, in hoc ipso capite, de radice divi- 
sionum, de fonte unitatis. Clare profiteatur radicem primam omnium 
divisionum inter christianos esse peccatum hominis, peccatum praesertim 
superbiae, inoboedientiae, incredulitatis, quo homines ad creaturas et 
ad seipsos tanquam centra mundi convertuntur et a Deo avertuntur. 
Fons autem et creator unitatis unus est Deus, per Christum qui facit 

utraque unum, et a cuius misericordia proinde, potius quam ab homi- 
num conatibus, reditus ad unitatem et ad Deum sperandus est. Tamen, 
obliviscendum non est Deum relinquere in Ecclesia sua, inter homines 
peccatores, media et via ad unitatem ... 12 ; homini vero operi Dei colla- 
borandum esse per humilem agnitionem sui peccati et Dei gratiae, per 
oboedientiam, per fidem. Omnibus igitur nobis, qui ad creaturas conversi 
sumus et per hoc plus minus ve vincula nostra cum Ecclesia relaxavimus, 
ad Ecclesiam, ad Christum, ad Patrem per fidem, spem, caritatem redeun- 
dum esse ... 13 . Ut autem Ecclesia catholica suam unitatem manifestet, 
et per hoc Christum manifestet, et ad Christum attrahat, necesse est ca- 
tholicos inter se vinculo caritatis quam maxime uniri ... 14 ; necesse est ut 
ministerium sacerdotii, in omnibus suis gradibus, semper clarissime ap- 
pareat, et a fidelibus aestimetur, ut servitium caritatis et unitatis. In Ec- 
clesia autem viventes, omnes nos continuo cooperari oportet, ut ipsa 
magis magisque una sit corpore et spiritu, usque ad diem plenitudinis 
Christi. Gratias. 



In textu scripto tradito : 1 I (vel in praeambulo, si ipsum praemittatur secun- 
dum propositionem confratris episcopi Signini). 2 uniti immo, quantum fas 
est, etiam cum -fratribus ad populum hebraicum, qui fuit populus Christi, perti- 
nentibus, necnon cum omnibus hominibus- qui Deum sincere venerantur vel quae- 
runt, vel qui saltem veritatem et honestatem vitae diligunt. ... ' 3 ita ut omnes 

libero et tranquillo animo ad veritatem et ad uberiorem et profundiorem vi- 
tam spiritus properare possint. 4 — ita nos omnes christiani credimus — . 
5 Tanto minus suam missionem Ecclesia adimplete poterit, quanto magis divisio- 
nibus christifidelium laborabit. 6 sicut ipse unus est. 7 deest. 8 Quod 
si haec unitas vulnerata sit, voluntati Christi non obtemperatur, Christus ipse 
vulneratur. 9 praesertim. 10 in iis quae communia habent, quae, quidem 
multa sunt, et in iis in quibus, infeliciter, sunt seiuncti. 11 — qui dialogus a 
discussione aliquantulum distinguendus est — . 12 in annuncio verbi sui, in 

sacramentis misericordiae suae, in hierarchia quae viam indicat et portam Eccle- 
siae aperit. 13 cuivis christianae communitati adnumeremur. 14 (oecume- 
nismus inter catholicos). 



5 

Exc.mus P. D. IOSEPH TAWIL 
Archiepiscopus tit. Myrensis, vic. patr. Melchitarum in Syria 

Venerabiles Patres , 

Super cap. I tres notationes proponere vellem. 

Prima notatio. In titulo sic enuntiato « de Oecumenismi catholici 
principiis » videtur haberi quidam error typographicus, dum expecta- 

retur « de Oecumenismi catholici principiis » (idem in cap. IV, lin. 1). 
Si enim oecumenismus motus est omnium christianorum ad pleniorem 
unitatem, praedicari nequit sensu stricto catholicus nec orthodoxus nec 
anglicanus, ... 1 dum, e contra, licet loqui de principiis sive catholicis sive 
orthodoxis sive anglicanis ... 2 eiusdem oecumenismi. 

Secunda notatio. Par. 2, de divisionibus tractans, modo mere descrip- 
tivo procedit, sed de theologia divisionis qua talis omnino silet. De hoc 
tamen, in Sacra Scriptura, quoddam lumen inveniri posset. 

a) Populus Dei unitate gaudet quando, salutem quaerens in 
fide, Promissionem accipit; e contra, divisione dolet quando, in carne 
se confidens, Promissionem amittit. Haec est theologia constans Libro- 
rum Legis et Prophetarum, quae in Novo Testamento denuo verificatur 
in divisione maioris partis Israel, quae magis in lege quam in fide se 
confisa est. Postea, Ecclesia, novus Populus Dei, post tentationem « iu- 
daizandi » cognovit etiam tentationem « hellenizandi » ... 3 , aut « latini- 
zandi » ... 4 ac denique « romanizandi » ... 5 : tunc inventa est habens iusti- 
tiam suam ex carne, non iam ex fide, sicut dicit S. Paulus . 6 

b ) Sed « sine paenitentia sunt dona et vocatio Dei »... 7 , qui nun- 
quam populum suum derelinquit, ita ut, si unitas per gratiam conceditur, 
divisiones adhuc ad maiorem gratiam ordinantur, ut omnes misericor- 
diam consequamur. Haec sunt mirabilia Dei a Vetere Testamento usque 
nunc, ut divisiones quae a negatione gratuitatis salutis oriuntur, ad 
uberiorem tamen gratuitatem ordinantur. Visio biblica de unitate et di- 
visione populi Dei, in historia Ecclesiae, omnia ponit sub luce miseri- 
cordiae et gratiae. Sicut dicit S. Paulus 8 : « Conclusit enim Deus omnia 
in incredulitate ut omnium misereatur » ... 9 . 

Tertia notatio. Paragrapho 3. Plene assentio cui dicitur pag. 9, 
linn. 31 ss. (« in necessariis unitatem... » et reliqua), ac pag. 10, 
linn. 23 ss. (« Hac de causa Synodus omnes catholicos... » et reliqua). 
Mihi liceat ista principia breviter illustrare. 

Patres Conciliares, quorum maior pars ritus est latini, forte mirati 
sunt quod in hac aula non omnes orientales inter se idem semper sonant. 
Talis diversitas, quae quidem, ut patet, plus minusve inter latinos inve- 
nitur, ex rationibus tamen propriis provenit, quarum momentum oecu- 
menicum neminem fugiet. 

a) Ex traditione ipsa. Nos omnes, una cum orthodoxis, heredes 
sumus traditionibus positivis et distinctis, sive byzantina, sive syriana, 
sive armena, sive coptica, substantialiter quidem similibus, revera tamen 
diversis. 

b) Ex pondere psychologico historiae Ecclesiarum nostrarum. Iam 
a saec. v consolidatae sunt communitates distinctae, diutissime ante- 

quam accesserunt ad fidem gentes Europae septemtrionalis aut orienta- 
lis, aut Germaniae aut etiam 10 Angliae, ita ut vivamus distincte, alii a 
mille quingenti annis, alii, ut Maronitae, a mille trecenti annis. 

c) Ex diversis gradibus latinizationis quibus afflicti fuimus, cum 
ecclesiastice de facto latinizati sumus, etsi non de iure divino! De hoc, 
indicium est quod latine loqui vobis debeo. Attamen orientalis talis est 
non stirpe nec natione, sed traditione quadam apostolica, directa, vi- 
vente, latinitate non contradicente sed ab ea distincta. Scimus enim 
argumenta theologica « ex traditione », tum de Patribus orientalibus 
tum de Patribus latinis desumi, praecise ut inter se corroborent per 
originem distinctam. 

His dictis, intelligi potest quod communitates orientales magis la- 
tinizatae necessitatibus oecumenicis minus sensibiles 11 factae sunt. Sic 
alius vel alius Pater, ista mente imbutus, potuit postulare pro tota Ec- 
clesia catholica luris canonici Codicem unificatum aut iurisdictionem 
unicam pro quocumque territorio orientali... Sed cuicumque parum ser- 
vavit intuitum positivum traditionis ac sensum profundum sanae ortho- 
doxiae, haec omnia extra sensum evadunt. 

Conclusio. 

1. Ad titulum, proponitur « De catholicis principiis oecumenismi ». 

2. Proponitur quoddam prooemium ad cap. I: «De unitate et divi- 
sione in historia salutis », cuius textus brevis scripto tradetur commis- 
sioni competenti. 

3. Omnes Ecclesiae catholicae in oriente vix duo pro centum totius 
orthodoxiae repraesentant, cuius numerus totalis ducenti milliones su- 
perat (Byzantini: centum octoginta milliones; Copti-Ethiopi: quindecim 
milliones; Armeni: quinque milliones; Syriani: quinque milliones). Illae 
Ecclesiae catholicae momentum oecumenicum non habent nisi relative 
ad orthodoxiam, cuius traditionem repraesentare censentur. Unaquaeque 
enim ex illis exspectat pleroma suum. Communitas clausa considerari 
nequit sed potius statio in itinere unitatis. Iamvero si postularetur uni- 
formitas, tum in codice tum in iurisdictione, tunc evanesceret unitas, 
tunc in solitudine mortali se includerent istae Ecclesiae ac in Ecclesia 
universali impedimentum unionem obstruens fierent. Dixi. 



In textu scripto tradito : 1 etc. 2 etc. 3 (saec. v). 4 (saec. xi). 

5 (saec. xvi). 6 (Phil. 3, 7-9). 7 ( Rom . 11, 29). 8 deest. 9 (. Rom . 

11, 32). 10 deest. 11 penetrabiles. 

Animadversiones additae-. 

Prooemium (De unitate et divisione in historia salutis ). Unitas mysterium 
est « plenitudinis » Dei qui facit populum suum ac omnes « gentes coheredes et 

concorporales et comparticipes promissionis eius in Christo Iesu » (Eph. 3, 6. 9). 
Tum in Veteri Testamento tum in Novo Testamento, gratia unitatis in fide radi- 
catur, ita ut populus Dei unitate gaudeat si, salutem in fide quaerens, promissio- 
nem accipit, divisione vero doleat si, in lege aut in carne confidens, promissionem 
amittit. Sed « sine paenitentia sunt dona et vocatio Dei » ( Rom . 11, 29), qui nun- 
quam populum suum derelinquit, ita ut divisiones ad maiorem gratiam ordinentur 
et omnes misericordiam consequantur. 

Moderator : Velint Patres audire! Hora undecima cum quadrante 
fiet suffragatio de integro schemate decreti de mediis communicationis 
socialis. Rogantur ergo humanissime Patres ut pro illa hora suis locis 
stent. 



6 

Rev.mus P. D. ANICETUS FERNANDEZ 

Magister generalis O. P. 

Venerabiles Patres, carissimi Observatores et Auditores, 

Plurima optima et laudanda continentur in hoc cap. I et in toto 
schemate, cuius titulus melius diceretur: « Principia catholica de Oecu- 
menismo », ut optime dixit exc.mus arch. Caesaraugustanus et nunc 
audivimus; vel eligatur titulus nunc indicatus ab em.mo card. Bea. 1 

1 . Quae in hoc capite 2 ponuntur aequilibrio in genere 3 constant et 
bona Ecclesiae theologia fulciuntur ... 4 . 

Inter plurima et optima bona quae omnes de hoc Concilio exspec- 
tamus, forsitan bonum principale iam obtentum est: nempe illa maior 
comprehensio et ... 5 affabilitas inter ... 6 christianos, immo inter omnes 
homines. Abs dubio Concilium erit initium novae aetatis in qua relatio- 
nes inter ... 7 christianos et inter omnes homines erunt humaniores, non 
obstantibus casibus particularibus ab omnibus iustissime damnatis . 8 Haec 
idea, hoc bonum iam divulgatum est per mundum universum. Necessa- 
rium non est dicere quod meritum principale adscribendum est Summo 
Pontifici Ioanni XXII I, cui Ecclesia et tota humanitas servabunt grati- 
tudinem perpetuam. Eumdem spiritum videmus splendescere in Paulo VI. 
In hac enim linea specialiter invenitur cap. I et totum 9 schema nostrum 
de Oecumenismo ... 10 . 

Praesens caput et 11 schema, insuper, catholicis theologis assentitur 
qui iam diu quaestionibus istis studuerunt; et illos praeterea ad prose- 
quendum adhortatur. 

Quasdam tamen observationes velim humiliter proponere : 

I. De opere conversionum (i. e.: de individuis recipiendis in Ec- 

clesiam catholicam, seu de reconciliatione individuali) et de ipsius rela- 
tione cum oecumenismo catholico. 

Nonnulli fortasse sunt qui putent, quamvis immerito, oecumenismum 
operi conversionum et vigori praedicationis evangelicae iniuriam illa- 
turum esse. 

Quare quatuor 12 quae sequuntur adnotare audeo, quippe quae ma- 
xime cordi sint ei qui Praedicatorum Ordini praeest. 

1. Toti catholicae Ecclesiae, Petri successori atque apostolorum 
successoribus, ministerium Verbi Dei a Christo commissum est, iuxta 
verba quae duodecim apostoli coram communitate in Ierusalem profe- 
runt: « Nos vero ministerio verbi instantes erimus » ... 13 . 

Quod ministerium tam late patet quam ipsum verbum Dei, et ad 
omnes creaturas respicit. Cunctis hominibus enim Evangelium, scii, bo- 
num nuntium, praedicandum est: sive his qui Evangelium nunquam 
cognoverunt, sive eis qui verbum Dei iam audierunt. Imprimis certo of- 
ficium nostrum est paroeciarum nostrarum fideles in dies melius evan- 
gelizare. 

2. Unicum hoc ministerium ... 14 Dei sub diversis speciebus exsi- 
stit, dependentibus ab hominibus eorumque casibus. Quae tamen diver- 
sae formae unitatem ac complementum sibi comparant, mediante unico 
ministerio Verbi Dei. 

Quatuor tamen principales formas hic memorare velim: 

Opus conversionum, respiciens illos erudiendos, quos Dei gratia 
iam nunc ad Ecclesiam catholicam inducit. 

Oecumenismus catholicus, cuius varia munera in primo schematis 
capite recte describuntur. 

Opus missionale, scii, prima Evangelii praedicatio in finibus ter- 
rarum, quae numquam illud cognoverunt. 

Opus demum evangelizationis -fidelium , seu catholicorum. 

Quae omnia procedunt ab eodem Dominico praecepto: « Praedicate 
Evangelium omni creaturae » ... 15 . 

3. Sequitur inde huiusmodi diversas formas unici ministerii Verbi 
Dei nullo modo sibi contradicere posse. E contra sibi mutuo auxiliantur. 
V. g.: opus conversionum, secundum contextum oecumenismi catholici 
positum, profunditate et obiectivitate valde proficit. 

Concludendo ergo. Vota nuncupo ut, in primo schematis capite, aut 
in alio schematis loco, membrum phrasis inseratur ad ostendendum 
mutuum complementum diversarum formarum ministerii verbi Dei, in 
quibus oecumenismus suum locum plane vindicet. 

« Divisiones gratiarum sunt, idem autem Spiritus. Divisiones mi- 
nisttationum sunt, idem autem Dominus » ... 16 . 

4. 17 Aliquid velim addere de valore testimonii in relatione cum prae- 
dicatione, eo quod haec duo 18 intime connectuntur cum doctrina horum 
capitum et de illo pluries in aula conciliari loqui audivimus et quandoque 
dicta praeter intentionem dicentium ansam aequivocationis praebere 
possunt. 

Christus Dominus Ecclesiam suam fundavit prius cum sanctitate suae 
vitae et postea cum praedicatione sui Evangelii. Ita evidentissime ap- 
paret in toto novo Testamento et expresse hoc docet S. Lucas cum volens 
paucis narrata in suo Evangelio complecti, ait: « Primum quidem ser- 
monem feci de omnibus, o Theophile, quae Iesus coepit facere et docere 
usque in diem, qua praecipiens apostolis, per Spiritum Sanctum, quos 
elegit, assumptus est » ... 19 . 

Hanc Ecclesiam a Christo Domino fundatam apostoli per mundum 
universum eodem modo propagaverunt: nempe, cum sanctitate vitae 
et praedicatione Evangelii. Unde ad consequendam renovationem vitae 
inter catholicos et efficaciam oecumenismi cum fratribus seiunctis, alia 
media efficaciora esse nequeunt quam sanctitas vitae et perfectior cogni- 
tio Evangelii eiusdemque praedicatio ardentior. 

Utrumque est omnino necessarium, sed nemo est qui momentum et 
necessitas primordialis sanctitatis vitae seu testimonii, ut hodie dicitur, 
ad perfectiorem instaurationem Regni Christi in terris, non videat. Iam 
S. Thomas docebat: « Si enim doctrina est bona, et praedicator malus, 
tunc ipse est occasio blasphemiae doctrinae Dei » ... 20 . 

Attamen hodie quandoque tali modo quasi exclusivo in valore testi- 
monii insistitur ac si esset sufficiens, ideoque omittenda vel minus aesti- 
manda praedicatio vel propaganda religionis nostrae, eo quod per eam 
fieri potest violentia psychologica conscientiae. Hoc iam aperte scrip- 
tum fuit. 

Ex exemplis Iesu Christi et apostolorum patet clara falsitas talis 
modi cogitandi et agendi. Unde necessarium non est in eiusdem confuta- 
tione immorari. 

Oecumenismus sanus non solum non debet zelum apostolicum nec 
vigorem praedicationis enervare sed potius fovere et stimulare, ut me- 
lius fides fidelium instruatur et corroboretur, et ita fideles aptiores red- 
dantur ad oecumenice agendum. 

Etiam mihi placet ut aliquid clarius de his duobus, nempe de testi- 
monio vitae et de ministerio verbi Dei in his capitulis dicatur, ita ut 
momentum et necessitas utriusque clare appareat ... 2I . Dixi. 



In textu scripto tradito : 1 deest. 2 eo. 3 deest. 4 Sanum quoque 
et utile iter pastorale indicant, secundum mentem Ioannis XXIII et Pauli VI. 

5 caritas et. 6 omnes. 7 homines. 8 deest. 9 deest. 10 Unde 
valde est laudandum. 2. Huiusmodi schema temporum necessitatibus apte obviam 
fit, quo modo necessitates ipsae in pluribus regionibus pateant. 3. Schema hoc 
super principiis generalibus sistit, ita ut diversi episcoporum coetus melius sta- 
tuere possint in casu particulari quae pro diversis regionibus aptiora videan- 
tur. 4. 11 deest. 12 tria. 13 {Act. 6, 4). 14 verbi. 15 ( Mc . 16, 15). 

16 ( 1 Cor. 12, 4). 17 II. 18 deest. 19 {Act. 1, 1-2). 20 (Hom. in 

Festo Patrocinii). 21 III. Aliae observationes-. 

1. Titulus schematis, ex una parte latius -patet quam res in schemate contenta; 
ex alia vero angustior est. 

a) Latior est, quia oecumenismus simpliciter dictus et sine addito, nominat 
motum ecclesiarum omnium quae nomine christiano gloriantur ad unionem earum 
inter se in Christo Iesu, dum oecumenismus hic propositus est unice oecumenismus 
exhibitus ab Ecclesia catholica. 

b) Angustior quoque, quia oecumenismus proprie dictus respicit christianos 
tantum, dum in hoc schemate porrigitur ad extraneos etiam, nempe ad iudaeos et 
gentiles; ac insuper de libertate religiosa pertractat, quae certo non idem ac motio 
oecumenica. 

Ideo ergo deberent ab eo expungi duo ultima capita, solis retentis tribus primis: 
et quidem tunc titulus proprius et adaequatus schematis quod remaneret, esset 
huiusmodi: Principia catholica de oecumenismo. ut optime dixit in hesterna con- 
gregatione generali exc.mus arch. Caesaraugustanus. 

2. Desideratur maior claritas magisque completa expositio positionis Ecclesiae 
catholicae, saltem quantum ad tria haec puncta: 

a) Ipsam esse unice veram Ecclesiam Christi. 

b ) Romanum Pontificem esse B. Petri successorem, primatum habere iuris- 
dictionis ex iure divino super universam Ecclesiam, esseque infallibilem in defi- 
niendo ex cathedra res fidei et morum. 

c) Fidem divinam totaliter amitti, cum quis voluntarie, scii, scienter et 
volenter denegat dogma fidei ab Ecclesia definitum, vel illud in dubium positi- 
vum vertit. 

d) Fidem divinam amitti non posse sine peccato. Unde conscientia nun- 
quam esse potest libera ad licite relinquendam fidem. 

3. Desideratur quoque maior distinctio inter ecclesias orientales et ecclesias 
reformatas ab Ecclesia catholica dissidentes atque seiunctas; quia non est par con- 
ditio omnium, sed longe diversa. Et tamen in cap. I, n. 2 (pag. 8, linn. 22-26), 
indiscriminatim fit sermo de omnibus christianis separatis. 

4. Libenter quidem agnoscimus bona omnia quibus Ecclesiae illae seiunctae 
tam orientis quam occidentis ditantur et gloriantur. Quantum tamen ad bona 
stricte supernaturalia interiora, ut gratia et virtutes theologales, fides nempe, spes 
et caritas, quae in schemate admittuntur et ponderantur, accuratius et maiori cum 
distinctione exponi deberet. 

a) Alia enim est quaestio de ecclesiis quae baptismum admittunt valideque 
administrant, et alia de ecclesiis quae sacramentum illud negligunt vel respuunt. 

Qui enim baptismum negant et non recipiunt, non videntur habere fidem ve- 
ram in Christum, multoque minus gratiam et caritatem, ut videtur concedi cap. III, 
n. 23 (pag. 25, linn. 6-10), quia neutra sine fide haberi potest. Ac insuper peccato 
originali consistere non possunt. 

b) Inter ipsos etiam qui admittunt sacramentum illud, atque rite ac valide 
recipiunt, distinctio facienda est adultorum a parvulis. 

Equidem res est omnes parvulos ante usum rationis rite baptizatos tam Eccle- 
siae catholicae quam ecclesiarum ab ea separatarum gratiam et virtutes infusas 
recipere, fidem nempe, spem et caritatem, quantum ad habitus, licet nondum 
quantum ad actus, quorum tunc non sunt capaces: easque insuper conservare 
quamdiu in illo statu manent, eo quod incapaces sunt peccati personalis sicut et 
actus stricte humani. 

At vero de adultis, ac de ipsis parvulis cum iam ad aetatem maturiorem 
plenumque usum rationis pervenerint, alia res est; quia multipliciter peccare pos- 
sunt, ac proin amittere gratiam et caritatem, immo et fidem atque spem si contra 
eas peccent. 

Ubi alia quaestio est de illis qui primo induxerunt et consummarunt separa- 
tionem ab Ecclesia catholica; alia de his qui postea in ecclesiis ab eis inductis 
nati et educati sunt. Et quidem tunc, alia quaestio est de rudibus et simplicibus, 
qui bona fide et ignorantia moraliter invincibili veritatis Ecclesiae catholicae labo- 
rant; alia de hominibus excultis et specialiter dicatis studio religionis christianae, 
in quibus ignorantia illa vincibilis. 

c ) Tandem est magna differentia notanda inter eos qui omnia sacramenta 
admittunt ac recipiunt, ut orientales, et eos qui baptismum tantum. Nam illi faci- 
lius recuperare possunt gratiam per paenitentiae sacramentum, eamque colere et 
augere per receptionem aliorum sacramentorum. 

Alia erunt dicenda cum disceptabilis de singulis capitibus. 



7 

Exc.mus P. D. IOANNES B. GAHAMANYI 
Episcopus Butarensis 

V ener abites Patres, 

Quamquam plene adhaeremus spiritui oecumenico in schemate no- 
stro expresso, tamen, nomine conferendae episcoporum de Rwanda et 
de Burundi, mentem nostram adaperire volumus de hac quaestione. 

Quod dicere intendimus provenit a sensu nostro pastorali et pendet 
ab adiunctis pastoralibus ut inveniuntur in regionibus nostris Africae 
et fortasse in aliis regionibus. 

Schema nostrum imbutum est spiritu optimismi et verae caritatis 
erga omnes qui nobis uniuntur in Christo. 

Non minus clare exponitur in schemate, in cap. I, par. 1, voluntas 
qua Christus vult ut omnes homines in unum ovile, quod est Ecclesia 
catholica, congregentur. 

Sed nobis videtur quod non satis explicitantur consequentiae huius 
voluntatis divinae. 

Christus enim, a Patre missus est ut omnes homines salvi fiant, et 

ad hunc finem condidit Ecclesiam catholicam. Vult ergo ut omnes ho- 
mines membra fiant Ecclesiae catholicae, et quidem visibili modo, h. e. 
receptione sacramentorum et submissione hierarchiae Ecclesiae. 

Quamquam nemo dubitat quin multis modis aliquis particeps fieri 
possit salutis a Christo nobis acquisitae, tamen, modo theocentrico 
progredi debemus, quia finis primarius omnis creaturae est gloria Deo 
procuranda, et hoc fit adhaesione voluntati eius; quae adhaesio est etiam 
sanctitas obiectiva. Non tantum dispositiones subiectivas ad gloriam 
Deo procurandam et ad sese salvandum considerare debemus, sed etiam, 
et maxime quidem, ordinem obiectivum a Christo constitutum. 

Per hanc sanctitatem obiectivam, quae minime est exclusiva sancti- 
tatis subiectivae, etiam plene constituitur populus Dei. 

Duae consequentiae pastorales huius conceptionis nobis videntur 
maximi esse momenti. 

Prima est obligatio catholicorum et maxime episcoporum et sacer- 
dotum operandi ut omnes homines in Ecclesiam catholicam introeant. 
« Vae mihi si non evangelizavero », dixit S. Paulus; et haec verba sunt 
signum verissimum eius amoris erga Christum et erga proximum. Opus 
enim evangelizationis in sensu adducendi omnes homines ad Ecclesiam 
catholicam est fructus actionis Spiritus Sancti in nobis et effectus nostri 
amoris erga Deum et proximum. 

Attamen, saepe obiicitur quod non sit necessarium adducere omnes 
homines ad Ecclesiam catholicam, quia alio et interdum faciliori modo 
sese salvari possunt. Ad quod respondemus quod si Deus vult omnes 
homines in Ecclesiam catholicam introire, et si adhaesio Ecclesiae Chri- 
sti est vera sanctitas obiective considerata, tunc omnes catholici debent 
hanc voluntatem divinam ad suum finem et effectum ducere. 

In hoc opere tamen oecumenismum maxime observari debet. Ec- 
clesia catholica sese continuo renovare debet, mutua comprehensio in- 
ter christianos semper crescere debet, et omnia in caritate et respectu 
libertatis omnium fieri debent. 

Consequentia altera voluntatis divinae quod omnes ad unum ovile 
pertineant est quasi interna Ecclesiae catholicae, nempe quod Ecclesia 
membra sua in veritate custodire debet. 

Quamquam collaboratio in spiritualibus et socialibus cum fratribus 
separatis optanda sit, tamen fieri non debet sine debita praeparatione 
fidelium. 

Indifferentismum esset damnum maximum tam catholicis quam fra- 
tribus separatis ipsis. Et periculum indifferentismi adest, nam nimis 
saepe dicere audivimus quod omnia aequalia sunt, et quod multis modis 
aequalibus homo sese salvari potest. Nec nos catholici, nec fratres sepa- 

rati, hoc accipere possumus et volumus. Ideo cavere debemus ne fide- 
les nostri, tam Ecclesiae catholicae quam Ecclesiarum separatarum, in 
errorem ducantur, creando aliquam confusionem practicam inter Ec- 
clesias. 

Optamus ut claro modo exprimatur haec prudentia pastoralis in sche- 
mate nostro. 

S. Paulus optimum exemplum nobis dedit, nam et ipse omisit quae 
in se bona vel indifferentia sunt, ne scandalum fiat. Et nos hoc modo 
procedere debemus. 

Omnimodo considerari debet conscientia omnium, ne ea quae ex ca- 
ritate, fide et veritate orta sunt, in damnum animarum eveniant. Hoc 
quidem maxime ad episcopos spectat qui sunt custodes fidei et pastores 
gregis. 

Conclusio : Optamus ut clare exprimatur in textu obligatio omnium 
catholicorum adducendi non catholicos ad Ecclesiam; hoc autem fieri 
potest diversis modis, secundum vocationem uniuscuiusque, sed semper 
suaviter et in mutuo respectu. 

Simul et in luce ponatur prudentia pastoralis in oecumenismo ope- 
rando, ne ad indifferentismum et damnum animarum perveniat. Dixi. 



8 

Exc.mus P. D. ANDREAS PANGRAZIO 
Archiepiscopus Goritiensis et Gradiscanus 

V ener abites Patres, 

Ut schema, quod in genere placet, perfici possit, liceat mihi quas- 
dam observationes proponere, quarum prima respicit descriptionem Ec- 
clesiae catholicae, quae in hoc schemate fit, secunda descriptionem com- 
munitatum non-catholicarum, tertia comparationem inter Ecclesiam ca- 
tholicam et alias communitates ecclesiales. 

1 . Schema mihi in hoc aliquo modo deficere videtur, quod Ecclesiam 
catholicam modo nimis statico et abstracto describit, ... 1 et non satis 
refert aspectum dynamicum et historicum-concretum Ecclesiae, qui ta- 
men pro dialogo oecumenico magni momenti esse videtur. Scii. 2 non satis 
apparet ... 3 mysterium historiae Ecclesiae ... 4 . 

In historia populi Dei Antiqui Foederis Ecclesia tamquam in ima- 
gine typica mysterium propriae historiae suae contemplari potest et de- 
bet, dicente S. Paulo, loquente de populo Israel, ad Ecclesiam Corin- 
thiam: « Haec autem omnia in figura contingebant illis; scripta sunt 

autem ad correptionem nostram, in quos fines saeculorum devene- 
runt » ... 5 . 

Sicut populum Veteris Testamenti, ita Deus etiam populum in Ec- 
clesia Novi Testamenti adunatum, propter infidelitatem iustitia sua in- 
scrutabili in historia corripit et paenitentem gratiamque divinam implo- 
rantem misericordia sua ineffabili sublevat atque omnipotentia sua salvat 
et extollit ... 6 . 

In historia Ecclesiae, operante Spiritu Sancto et cooperantibus vel 
etiam resistentibus hominibus, eventus saepe modo omnino inopinato 
et inexspectato sibi succedunt, quos nullo systemate theologico praevi- 
dere vel comprehendere possumus. Quis, v. g., magnorum theologorum 
saec. xiii possibile putasset magnum illud schisma occidentale, quo 
Ecclesia saec. xvi dilacerata est, vel deformationes et abusus, quibus 
facies Ecclesiae tempore ante Reformationem obnubilata est? Vel, ex 
altera parte, quisnam tempore Reformationis praedicere potuisset cor- 
roborationem illam mirabilem Ecclesiae, quam Deus, gratia sua, post 
Concilium Tridentinum operatus est? 

Haec consideratio indolis arcanae historiae Ecclesiae pro oecume- 
nismo catholico summi momenti mihi esse videtur. Nam, sicut populus 
Dei in Antiquo Foedere, revelatione cognoscens intentionem misericor- 
dem Dei, semper sperare potuit et debuit Deum etiam inopinatis actibus 
historiam populi calamitate oppressi conversurum in bonum; similiter 
populus Novi Testamenti spem fovere potest et debet fore, ut Deus 
gratia misericordiae suae modo nobis adhuc ignoto Ecclesiam suam per 
vias ducat, quas nemo ex nobis praevidere et praedicere potest. 

In schemate ergo, secundum humilem opinionem meam, hic aspec- 
tus dynamismi divini in historia Ecclesiae vigentis clarius efferri deberet, 
quo Deus non tantum in communitatibus seiunctis, sed etiam in Eccle- 
sia catholica eventus, evolutiones et mutationes operari potest ab ho- 
dierna generatione et a nostro quoque Concilio nullatenus praevidendas. 

Quibus factis Deus unionem desideratam christianitatis separatae, 
quae hodie adhuc impossibilis videtur, possibilem reddere potest, dum- 
modo omnes christiani impulsus gratiae divinae obsequantur. 

2. Secunda observatio mea descriptionem communitatum Christia- 
narum non-catholicarum respicit, quae in schemate praesenti praebetur. 
Optime quidem multa illa elementa ecclesiastica, quae in illis commu- 
nitatibus gratia Dei conservata sunt et effectus salutares sortiuntur, in 
schemate enumerantur. Ut autem sincere fateor: mihi tota haec enume- 
ratio, optima intentione facta, nimis « quantitativa », ut ita dicam, et 
tamquam mera iuxtapositio apparet. Deest, ut videtur, vinculum uniens 
illa singula elementa. 

Indicare deberet Centrum, ad quod omnia illa elementa referenda 
sunt et sine quibus ea explicari nequeunt. Hoc vinculum et centrum 
uniens est ipse Christus, quem omnes christiani ut Dominum Ecclesiae 
profitentur, cui sine dubio christiani omnium communitatum fideliter 
servire cupiunt et qui etiam in communitatibus seiunctis praesentia sua 
activa per Spiritum Sanctum mirabilia sua operari dignatur, non quidem 
meritis hominum, sed sola gratia misericordiae suae. 

Puto schema nostrum dialogo oecumenico instituendo melius inser- 
vire posse, si modo dicta clare in textu enuntiantur. 

3. Ut unitas inter christianos iam exsistens et simul diversitas adhuc 
permanens iuste diiudicetur, magni momenti mihi videtur, ut bene 
observetur ordo, ut ita dicam / hierarchicus veritatum revelatarum, qui- 
bus mysterium Christi exprimitur, et elementorum ecclesiasticorum, 
quibus Ecclesia constituitur. 

Etiamsi omnes veritates revelatae eadem fide divina credendae et 
omnia elementa constitutiva Ecclesiae eadem fidelitate retinenda sint, 
tamen non omnia eundem locum obtinent et occupant. 

Sunt quaedam veritates, quae pertinent ad ordinem finis, v. g. my- 
sterium Ss.mae Trinitatis, Incarnationis Verbi et Redemptionis, caritatis 
et gratiae divinae erga humanitatem peccatricem, vitae aeternae, etc. s 

Aliae autem veritates sunt, quae pertinent ad ordinem mediorum 
salutis, ut v. g. veritates de numero septenario sacramentorum, de ipsa 
structura hierarchica Ecclesiae, de successione apostolica, etc? Hae ve- 
ritates media respiciunt, quae Ecclesiae a Christo collatae sunt pro 
via terrestri peregrinationis suae; post hanc autem cessant. 

Iamvero diversitates doctrinales inter christianos minus respiciunt 
veritates illas primarias pertinentes ad ordinem finis, sed potius illas, 
quae pertinent ad ordinem mediorum et primariis sine dubio subordi- 
natae sunt ... 10 . 

Si in schemate haec distinctio, secundum hierarchiam veritatum et 
elementorum, explicite adhiberetur, melius, ut puto, appareret unitas 
iam exsistens inter christianos , n et christiani omnes ut familia saltem 12 
veritatibus primariis christianae religionis iam unita. Dixi. 



In textu scripto tradito-. 1 tanquam constantem semper iisdem elementis et 
eodem fere modo semper utentem iisdem mediis salutis ad functionem suam 
explentem. 2 deest. 3 secundum meam opinionem. 4 Nam non tan- 
tum Ecclesia ipsa in sua essentia mysterium est, sed etiam historia eius, in qua 
realitas Ecclesiae per saecula explicatur et evolvitur. 5 ( 1 Cor. 10, 11). 6 Hi- 

storia Ecclesiae quoque mysterium iudiciorum Dei iustorum et simul misericor- 
diarum, omnipotentiae et mirabilium Dei erga populum suum est. 7 deest. 
8 in regno Dei perfectae et aliae. 9 de primatu Romani Pontificis et aliae. 

10 Unitas vero christianorum praecise consistit in communi fide et professione 
veritatum pertinentium ad ordinem finis. 11 inter omnes christianos iam exi- 
stens. 12 deest. 

Secretarius generalis-. Cum proxima sit suffragatio super integrum 
schema de instrumentis communicationis socialis, velint omnes Patres 
ad sua loca redire. 

Exc.mus P. D. IOANNES CANESTRI 
Episcopus tit. Tenediensis, aux. em. mi card. Vicarii in Urbe 

Venerabiles Patres, 

Liceat et mihi qui, ut quisque vestrum, maximo gaudio afficior quo- 
ties agitur de unitate fovenda inter christianos, quaedam humillime sug- 
gerere diligentiae vestrae circa cap. I schematis decreti de Oecumenismo. 

1. In nostro schemate, pag. 8, lin. 20, edicitur: « Baptizati enim 
in Christo Iesu, christiano nomine decorantur eosque Ecclesia ut filios 
agnoscit ». Nonne ad maiorem perspicuitatem habendam melius dice- 
retur: « Eosque Ecclesia ut filios — proh dolor! — separatos agnoscit »? 

2. Pag. 8, lin. 27, legitur: « Nonnullae etiam christianae religionis 
actiones sacrae apud fratres separatos peraguntur ». Locutio « actiones 
sacrae » mihi videtur nimis incerta et parum clara, eo vel magis si com- 
paretur cum contextu qui sequitur. Dicitur enim quod hae « actiones 
sacrae » (lin. 30) « procul dubio vitam gratiae reapse generare pos- 
sunt ». Non quaevis actio sacra — ut puto — vitam gratiae reapse 
generat. 

3. Pag. 8, lin. 33, invenitur; « Ipsae Ecclesiae et communitates se- 
paratae nequaquam in mysterio salutis significatione et pondere exutae 
sunt... ». I. e.: ecclesiae et communitates separatae dicuntur habere 
significationem in mysterio salutis. Forsitan in ipso textu, quaedam bre- 
vissima explicatio desideratur. Nam « ecclesiae et communitates sepa- 
ratae » sane non salvant ut separatae, sed quamquam sunt separatae 
quaedam media salutis (quae ad catholicam pertinent) servaverunt. 

Sed hae ecclesiae et communitates separatae 1 non specificantur per 
ista media seu vestigia Ecclesiae, specificantur e contra — proh dolor! — 
per suos errores et proinde, ut sic specificatae, non salvant. 

Per transennam, submisse notare et mihi liceat quod quae in nota 15, 
pag. 12, citantur ex Leone XIII et ex Pio XI non referuntur ad eccle- 
sias seu communitates sed ad personas individuas. 

4. Pag. 10, lin. 1, habetur: « Deus enim semper mirabilis et miran- 
dus est in operibus suis ». Utique; et in casu nostro mirabilis et miran- 

dus in omni baptismate v. g. etiam in haeresi collato. Sed clara distinc- 
tione hic opus est, ut mihi videtur: efficax baptismus asseritur, etiam 
in haeresi collatus, sed non ut in haeresi collatus. 

5. Pag. 10, lin. 10, dicitur: « Divisionibus Christianorum splendor 
vultus Christi in Ecclesia aliquantulum obscuratur ». Proponerem ut 
verbum « aliquantulum » supprimeretur. Nam iam nimis debile est quod 
hic dicitur de inconvenientibus separationis. 

6. Pag. 10, lin. 32. Definitio oecumenismi satis obscura videtur, 
fortasse quia parum clara fuit in prima paragrapho huius schematis defi- 
nitio Ecclesiae unitatis. 

Inest fratribus separatis ius — quod etiam in genere omnibus 
hominibus recognoscitur a Concilio nostro in schemate decreti cui titulus 
de instrumentis communicationis socialis — , inest fratribus separatis ius 
ad cognoscendum ... 2 quae sit ista unitas ad quam nos eos peramanter 
vocamus. Et hoc ipso mane dixit nobis optime em.mus card. Bea. 

At, ni fallor, si fratribus separatis agnoscitur ius, nobis, venerabiles 
Patres, extat officium. 

Dicatur ergo oportet — servatis certissime iustitia et caritate nec- 
non veritate et sinceritate — , dicatur quae sit ista una ac unica Eccle- 
sia, unum Christi ovile, sub uno Pastore Petro. Dixi. 



In textu scripto tradito-. 1 deest. 2 (a nobis). 

Secretarius generalis : Audiant Patres. Hoc vespere, hora quinta, in 
Patriarchali Archibasilica Lateranensi, celebrabuntur solemnes exsequiae 
in suffragium honorati viri Ioannis Gerardi Kennedy, Praesidis Statuum 
Foederatorum Americae Septemtrionalis, occisi recenter. Omnes Patres 
humanissime invitantur. Em.mi ac rev.mi DD. cardd. induent mantel- 
letam et rochetum violaceum; ceteri Patres tantummodo mantelletam. 
Hora quinta, igitur, hoc vespere, in Patriarchali Archibasilica Latera- 
nensi. 

Antequam communicem exitus suffragationis factae, haec pariter 
communico Patribus. Unus ex Patribus qui apparebat subsignatus in 
folio quod deploravit em.mus praeses, conquestus est cum em.mo prae- 



side quod ipse nunquam subsignaverit. 

En igitur exitus quoad quaesitum generale: 

Praesentes votantes . . . 2.132 

Dixerunt placet 1.788 

non placet 331 

placet iuxta modum (nullum) ... 1 

Suffragia nulla 12 

Et nunc proceditur ad ultimam suffragationem: An placeat Patribus 
integrum schema de instrumentis communicationis socialis. Responsio 
erit: placet, vel non placet. 



10 

Exc.mus P. D. ANASTASIUS GRANADOS GARCIA 
Episcopus tit. Cidramenus, aux . Toletanus 

Venerabiles Patres, 

Loquar de cap. I, et quidem de n. 1, cui titulus de Ecclesiae unitate 
et unicitate. 

Imprimis reverenter adhaereo animadversioni factae a S. B. Ignatio 
Petro Batanian circa ambiguitatem in describenda Ecclesiae unitate, 
praesertim in pag. 8, lin. 6; et propono ut adhibeantur praeclara verba 
Sanctissimi Domini Nostri Pauli VI in Allocutione diei 29 septembris 
aientis: « Ecclesiam unam esse et unam esse debere; et arcanam hanc 
et aspectabilem unitatem in rem deduci non posse nisi una fide, nisi 
participatione eorumdem sacramentorum, nisi apta cohaerentia unici ec- 
clesiastici regiminis ». 

Quo autem explicatio theologica de unitate Ecclesiae dilectis fratri- 
bus seiunctis « facilius iter demonstret ad consensionum unitatem effi- 
ciendam » ... 1 , sequentia principia circa unitatem statuenda videntur: 

1. Sedula distinctio fiat inter unitatem et unicitatem. Unicitas enim 
est effectus et unitatis et catholicitatis simul. Ideo Ecclesia est unica 
quia, una cum sit, ad omnes gentes extendi debet. Quod ita exprimit 
Leo XIII in Encyclica Satis cognitum-. « Partam per Iesum Christum 
salutem, simulque beneficia omnia quae inde proficiscuntur, late fundere 
in omnes homines atque ad omnes propagare aetates debet Ecclesia. Quo- 
circa unicam in omnibus terris, in perpetuitate temporum, esse neces- 
se est ». 

2. De unitate autem loquentes, unitas Ecclesiae obtinetur per in- 
corporationem Christo: « Omnes vos — aiebat apostolus — unum estis 
(vel graece unus estis) in Christo Iesu » ... 2 . Per hanc enim incorporatio- 
nem homo adipiscitur solidari tatem cum Christo et cum eius membris: 
« Multi unum corpus sumus in Christo, singuli autem alter alterius 
membra » ... 3 . 

3. Haec vero unitas, « quam Christus sanxit, propinqua iam morte, 
augusteque consecravit » ... 4 , est simul sanctificans. Nihil enim est aliud 
quam adhaesio vitalis Capiti nostro, Christo, omnium gratiarum fonti; 

quae adhaesio necessario secum fert unionem omnium inter se tamquam 
membra eiusdem Corporis. 

4. Principium unitatis in Ecclesia est Spiritus Sanctus, cui « at- 
tribuendum est, ut omnes Corporis partes tam inter sese quam cum ex- 
celso Capite suo coniungantur » (ita Encyclica Mystici Corporis ... 5 ). 
Hoc vero principium « talis est excellentiae, ut ratione sui omnia uni- 
tatis vincula, quibus vel physicum vel morale corpus copuletur, in im- 
mensum prorsus evincat » ... 6 . 

Est ergo Spiritus Sanctus in Ecclesia simul uniens et vivificans; 
immo uniendo vivificat. 

5. Ecclesia autem ex voluntate Christi est simul visibilis scii, socie- 
tas perfecta, et ideo vera unitate sociali praedita. Quam unitatem socia- 
lem, modo sibi proprio spectata Ecclesiae indole hierarchica, ex ipsa 
hier archia mutuatur. 

Etenim auctoritas hierarchica fundatur in missione Christi: « Sicut 
misit me Pater, et ego mitto vos » ... 7 ; missione quidem a Spiritu Sancto 
vivificata. 

Haec missio triplex munus messianicum Christi perenne reddit in 
terris. Exercitium huius triplicis muneris — docendi nempe, regendi et 
sanctificandi — statim ac in hominibus effectum sortitur, producit uni- 
tatem fidei, unitatem regiminis, quae et ipsa, ut verbis utamur Leo- 
nis XIII, « unitatem communionis efficit et complectitur » ... 8 , et uni- 
tatem in participatione eorumdem sacramentorum. 

En triplex vinculum sic dictum symbolicum, hierarchicum et litur- 
gicum, in quo unitas socialis Ecclesiae consistit. 

Est proinde sacra hierarchia « principium inchoandae et praesidium 
custodiendae unitatis » ... 9 

Nihil mirum, si traditio ecclesiastica supremam auctoritatem Petri 
sub luce unitatis saepe saepius extollat. Sit exemplo S. Padanus: « Ad 
Petrum locutus est Dominus: ad unum ideo ut unitatem fundaret 
ex uno » ... 10 . 

6. Animadvertere liceat unitatem visibilem in Ecclesia numquam 
propter seipsam esse quaerendam, sed ut vehiculum unitatis intimae, ar- 
canae, vitalis, communionis in caritate, vitae Christi in homine, pro 
qua Ipse Christus Patrem instanter rogavit: « Ut omnes unum sint ». 

Ita fit, ut hierarchica potestas sit causa unitatis visibilis et socialis, 
haec vero sit signum et causa unitatis invisibilis et vitalis ... u . 

Hac ratione hierarchia et ipsa, nomine Christi et ut instrumentum 
Spiritus Sancti, uniendo vivificat ... 12 . 

His innixus principiis, proponere audeo: Ut in n. 1 huius capitis 
unitas Ecclesiae ita describatur ut eluceat: eius necessitas ut proprietas 

Ecclesiae indita a Iesu Christo; eius vis sanctificans ex actione Spiritus 
Sancti homines Christo incorporantis; eius causa iuridica, scii, sacra hie- 
rarchia; eius finis, recapitulatio omnium in Christo. Dixi. 



In textu scripto tradito : 1 (Paulus VI, ib.). 2 ( Gal . 3, 28). 3 ( Rom . 

12, 5). 4 ( Satis cognitum ). 5 n. 55. 6 (ib., n. 60). 7 (Io. 20, 21). 

8 (Satis cognitum ). 9 (Satis cognitum). 10 (Ad Sempronium, ep. 3, n. 11). 

11 « In ea disposita est communicatio Christi » (S. Irenaeus, Haer. 3, 24). 

12 Nunc vero: sacra hierarchia, quae ut finem habet, vi suae missionis, salutem 
animarum unitate ecclesiali cohaerentium, tanquam dispensatrix mysteriorum Dei, 
prae oculis semper habere debet monitum apostoli: « inter dispensatores quaeritur 
ut fidelis quis inveniatur ». Fidelis ergo sit oportet missioni suae, quae vere est 
missio unitatis et vitae. Ita certe ministrando serviet populo Dei. 

Moderator : Velint Patres audire! Instante iam proxima conclusione 
huius periodi conciliaris, moderatores, iuxta Ordinem Concilii Oecume- 
nici Vaticani II, art. 57, par. 6, Patribus proponunt hoc quaesitum: An 
placeat Patribus iam concludi disceptationem circa cap. I schematis 
de Oecumenismo, ita ut transitus fieri possit ad disceptandum de cap. II 
eiusdem schematis? 

Patres quibus concludi placet velint surgere. Assignatores faveant 
videre! 

[ Intervallum ]. 

Patres quibus iuxta articulum et paragraphum praedicta ius manet 
loquendi, hodie nomina sua secretariatui velint tradere. 

Secretarius generalis-. Moderabitur disceptationem circa cap. II de 
Oecumenismo em.mus ac rev.mus D. card. Iulius Dopfner, arch. Mona- 
censis. 

Loqui postulaverunt: em.mus ac rev.mus D. card. Ioseph M. Bueno 
y Monreal, arch. Hispalensis in Hispania; exc.mi DD. Michael Darman- 
cier, vic. ap. Insularum Wallis et Futuna in Polynesia, Nicolaus Mar- 
giotta, arch. Brundusinus in Italia, Stephanus Desmazieres, ep. aux. 
Burdigalensis in Gallia, Petrus Martin, vic. apost. Novae Caledoniae in 
Oceania, Villelmus Conway, arch. Armachanus in Hibernia, Michael 
Klepacz, ep. Lodzensis in Polonia, Antonius Cardoso, ep. aux. Bejensis in 
Lusitania, Ioannes Gay, ep. Imae Telluris in America Centrali, Augusti- 
nus Farah, ep. Tripolitanus pro Melchitis in Libano, Alfonsus Sanchez, 
ep. Papantlensis in Mexico, Franciscus Hengsbach, ep. Essendiensis in 
Germania, Carolus Himmer, ep. Tornacensis in Belgio, Ioannes Nuer, 
ep. eoad. Thebanus in Aegypto, Vincentius Enrique, ep. Celsonensis in 
Hispania, Franciscus Tomasek, ep. tit. Butiensis in Cecoslovachia, Con- 

radus Mingo, arch. Montis Regalis in Italia, Eduardus Necsey, ep. adm. 
ap. Nitriensis in Cecoslovachia, Paulus Schmitt, ep. Metensis in Gallia, 
Salvator Baldassarri, arch. Ravennatensis in Italia, Philippus Hannan, 
ep. aux. Vashingtonensis in Statibus Foederatis Americae Septemtrio- 
nalis. 



11 

Em.mus P. D. IOSEPH M. card. BUENO Y MONREAL 
Archiepiscopus Hispalensis 

V enerabiles Patres , 

Cap. II « de Oecumenismi exercitio » practicam methodum dialo- 
gum oecumenicum ducendi completam et bene ordinatam oflert, iuxta 
tria elementa: purificationem, orationem et operationem, quae proficua 
nos auspicari licet bona in via ad sinceram inter christianos unionem 
devinciendam, donec ad optatam unitatem, faxit Deus, deveniamus. 

Nonnulla tamen addere velim. 

1. Initium et primus gressus, fons omnium bonorum qui ex oecu- 
menismo exspectantur, abs dubio in oratione unanimi reponendum est, 
de qua in n. 7. Optarem ut in eo specialis mentio fieret de Sanctissima 
Eucharistia, quae est signum efficax unitatis; et de Beatissima Virgine 
Maria, Matre Ecclesiae omniumque qui in sanguine Christi unam red- 
emptionem invenerunt. 

Minus placet verbulum « officiali », in lin. 27 pag. 16; forse melius 
« cultu publico » diceretur. 

2. Distinguenda quidem Renovatio Ecclesiae, de qua in n. 4, et 
conversio cordis, de qua in n. 5. Sed in textu videntur quodammodo 
permixta elementa quae ad aliud et ad aliud obiectum spectant. 

Renovatio Ecclesiae potius referenda videretur ad actionem vere ec- 
clesialem, ut est motus biblicus, liturgicus, praedicatio verbi Dei, ca- 
techesis, apostolatus laicorum, vitae religiosae novae formae, spiritua- 
litas matrimonii, doctrina et activitas Ecclesiae in re sociali, etc. Quae 
omnia valde quidem conferunt sive ad vultum Ecclesiae demonstran- 
dum, sive ad internam renovationem et conversionem cordis, qua chri- 
stiani, adaucta fidelitate erga suam ipsorum vocationem, versus unitatem 
properabunt. 

Ea quae in linn. 10 et 11 pag. 15 ad dialogum cum fratribus sepa- 
ratis referuntur, transferendae potius essent ad n. 8. 

3. N. 8 mutuam fratrum cognitionem attendit. Ast non sufficit ut 
mutuo se cognoscant; opus est adhuc ut commune patrimonium spiri- 

tuale, quod etiam fratres separati haereditate a Christo acceperunt, exal- 
temus et perficiamus. Necesse etiam est ut, mediante dialogo illo oecu- 
menico, sincera caritate ducto, communi studio verum fundamentum et 
naturam unitatis qua Christus voluit Ecclesiam suam praeditam, melius 
in dies et profundius cognoscatur; sensus sacramenti baptismatis, valor 
liturgiae, cultus eucharisticus communitarius, germanae Patrum tradi- 
tiones, etc., magis ac magis ad conscientiam vivam efferantur. Hac via 
certe unitas inter christianos primo magis optanda apparebit super fun- 
damentum illius spiritualis patrimonii, et futuram perfectam in unitate 
Ecclesiae Christi exspectare licebit, Dei adiuvante gratia. 

4. Maximi momenti sunt ea quae in n. 11 referuntur de coopera- 
tione cum fratribus separatis erga communia incoepta ad perfectiorem 
reddendam humanam convivendam, si fructus sint caritatis oecumeni- 
cae. Oporteret tamen expressam facere mentionem de communi opera 
ad fovendam conscientiam dignitatis humanae, libertatis et respectus iu- 
rium humanorum ubique terrarum, atque de pace inter nationes promo- 
venda et apparatu bellico, maxime catastropbico, deprimendo. 

Sed urgenter in schemate desideratur alia cooperationis ratio, sine 
qua oecumenismus evanescit, nempe: de ordinanda cooperatione in pro- 
pagatione evangelii; et hoc, sive inter non christianos, sive inter christia- 
nos diversarum confessionum. 

Schema memorat « admirationem eorum qui divisionum inter chri- 
stianos testes sunt ». Non solum, sed et scandalum et causa sterilitatis 
nuntii salutis ponitur, si praecones Christi diversa evangelia praedicant 
iis qui evangelium nondum receperunt. Hinc et confusio et despectus 
evangelii oritur inter ipsos. 

Si vero id occurrat inter christianos, nemo non videt quam gravis- 
sima dissensionum causa est proselytismus, ex una aut ex altera parte, 
si nomine unius Christi Domini diversa evangelia praedicantur, nec 
forse semper pacato animo aut mediis honestis, ad christianorum con- 
versionem. Licet evangelium a saeculis alicubi iam praedicatum fuerit 
et firmiter in corde fidelium radicatum, si aliud dein diversum evange- 
lium ab aliis iisdem praedicatur, sub specie quidem amoris et fiduciae in 
Christum, quis vitare poterit quod non pauci, praesertim iuvenes et 
rudi, gravissima confusione et diffidentia capiantur et in indifferentismum 
tandem misere ruant? Quod si praeterea, sensus qui maxime cordi fide- 
lium sunt, ut amor erga Sanctissimam Eucharistiam, devotio erga B. Vir- 
ginem Mariam, fidelitas erga Romanum Pontificem, offendantur, nihil 
mirum si dissidia et iurgia oriantur et separatio fratrum in abyssum 
mutetur. 

Equidem dialogus oecumenicus, ex definitione, proselytismum exclu- 

dit seu animum convertendi colloquentes; sed etiam dicendum est quod 
nihil magis contrarium paci oecumenicae quam actio proselytistica inter 
ipsos christianos. Nulla exstaret difficultas ad religiosam libertatem inter 
christianos (loquor non de principiis, sed de applicationibus) si ii radi- 
citus abstinerent ab hac ratione agendi, praedicandi nempe evangelium 
ubi evangelium iam viget, fortasse a saeculis, et adhibendi calliditates 
aut media quibus christiani simplices errore circumveniuntur. Non ti- 
merem libertatem religiosam religionum non christianarum, iudaeorum, 
musulmanorum, etc.; timeo vero, proh dolor, libertatem praedicandi no- 
stris fidelibus aliud evangelium, praeterquam illud quod nobis a saecu- 
lis praedicatum fuit. 

Vellem igitur ut in schemate vehemens votum exprimeretur: Ut 
Oecumenismus vigeat, optandum valde est ut in praedicatione evangelii 
omnes christiani fratres modum servent in caritate et pace, et aliqua coor- 
dinationis ratio sincero animo inter ipsos statuatur ad perniciem anima- 
rum vitandam. « Nolumus enim — sunt verba dilecti Pontificis — fidem 
nostram esse causam ob quam cum illis concertemus ». Dixi. 

12 

Exc.mus P. D. MICHAEL DARMANCIER 

Episcopus tit. Auguritensis , vic. ap. Insularum Vallis et Futuna 

V ener abiles Patres, carissimi Observatores, 

Brevissime loquar de par. 7, cui titulus « De oratione unanimi ». 

Huius paragrayphi laudo duo praecipua argumenta, scii.: 

a) Commendationem ut catholici frequenter ad precationem con- 
veniant pro Ecclesiae unitate, libenterque ad publicas oecumenismi spi- 
ritualis significationes occurrant, qui tamquam anima totius motus oecu- 
menismi revera existimandus est. 

b) Commendationem ut, in quibusdam adiunctis, catholici cum 
fratribus separatis in oratione consocientur, remota quavis communica- 
tione in cultu officiali. 

In praedictis tamen non indicantur spiritus et obiectum huius ora- 
tionis, quibus quidem differentibus, oratio unanimis esset prorsus im- 
possibilis. 

Quidquid est de controversiis ad ultimam determinationem huius 
obiecti pertinentibus, mihi videntur tria de huius orationis radice bre- 
viter dicenda, in eo evangelico modo quo fratres separati nobiscum con- 
venire possint: 




CONGREGATIO GENERALIS LXXIV 



43 



1. Oratio sacerdotalis Christi (prout in cap. 17 S. Ioannis legitur) 
ea perfecte exposcit quae ad visibilis unitatis mysterium pertinent. Quae 
quidem unitas vere est mysterium cum in ea appareat Corpus Christi 
mysticum: soli Deo perspectum est solaque Christi oratio huic mysterio 1 
adaequatur. 

2. Christi pro unitate oratio post Coenam prolata non est solummodo 
historicus eventus: Dominus enim in gloria Patris redux continuo pro 
Ecclesia sua intercedit, et hanc intercessionem in membris Corporis my- 
stici exprimit; a. v.: inter fructus quos Mystica Vinea, i. e. Christus , 2 
per ramos suos profert, hanc orationem pro unitate licet annumerare, 
cum in ea eminenter Christi caritas a nobis exprimatur. Attamen, ut 
scribit S. Paulus ad Romanos: « Quid oremus sicut oportet nescimus, 
sed ipse Spiritus postulat pro nobis gemitibus inenarrabilibus. Qui autem 
scrutatur corda, scit quid desideret Spiritus ». Proinde, sicut semper 
aiebat Pater Paul Couturier, et in hac ipsa congregatione generali dixit 
em.mus card. Bea / nihil melius postulare possemus nisi ipsam unitatem 
quam Christus vult, et quibus mediis ipse vult efficiendam. 

3. Haec humilis et docilis deprecatio, quae mysterii limen non calcat, 
est orationis unanimis conditio sine qua non. Sic in Christo deprecantes, 
mentem Evangelii nostram facimus, cum omnibus Christi discipulis con- 
cordes sumus. Nunquam autem fratres separati pro reditu ipsorum ad 
nos nobiscum orarent. 

Proinde humiliter propono ut addantur par. 7, post citationem 
Ioannis Evangelii « ut omnes unum sint », sequentia verba: 

« Pro unitate orantes, nec alia ac ipse Christus rogare debemus, 
cum sola Christi oratio ea perfecte postulat quae ad unitatis mysterium 
pertinent. A. v., illi consentiendum est ut orationem suam, quae nunquam 
deficit, ipse in corde nostro indesinenter suscitet ». Dixi. 



In textu scripto tradito : 1 illi. 2 deest. 3 deest. 



13 

Exc.mus P. D. NICOLAUS MARGIOTTA 
Archiepiscopus Brundusinus 

Venerabiles Patres, 

Loquor « de Oecumenismi exercitio », in cap. II, pag. 16, art. 8 
« De fraterna mutua cognitione ». 

Quoniam « Fratrum separatorum animum cognoscere oportet » et 

« ad haec necessario requiritur studium, quod secundum veritatem et 
animo benevolo peragatur », quoniam etiam « catholici acquirant oportet 
omnino meliorem fratrum separatorum doctrinae et historiae, vitae cul- 
tualis et asceticae cognitionem, psychologiae religiosae nec non cultu- 
rae, quae fratrum separatorum propria est », atque ad eis fidem nostram 
aptius exponendam, humiliter propono ut, subsistente indice librorum 
heterodoxorum, sicut utili et opportuna indicatione (hac de re verbum 
« prohibitum » altero verbo reponere oportebit), excommunicationis 
poena tollatur legentibus et retinentibus libros qui et ad illarum doctri- 
narum scientiam pertineant et bona vere christiana, quae apud fratres 
separatos inveniuntur, contineant, etiam ad mutuam aestimationem et 
comprehensionem in caritate magis magisque fovendam. 

Hoc modo fratrum separatorum doctrinae et historiae, vitae cultua- 
lis et asceticae cognitio definite expediri potest. Eo accedit ut poenae ef- 
ficientia, nostra praesertim aetate, nullius immo quidem minimi mo- 
menti sit, cum, necessariis neglectis cautelis, plerique christifideles omne 
legendi studium explere cupiant. Quorum nonnulli sincera fide, alii extra 
Ecclesiam viventes, libros qui vocantur prohibiti legunt, alii denique, 
boni christifideles, digni sunt qui libris improbatae lectionis utantur, 
quibus autem fides nostra habeatur. Dixi. 

14 

Exc.mus P. D. STEPHANUS DESMAZIERES 
Episcopus tit. Bybliensis, aux. Burdigalensis 

Loquar de finalitate oecumenica omnis pastoralis actionis. Liceat 
mihi sermonem incipere, citando Observatorem, mihi bene notum ac 
carum, qui in hoc momento sane me audit: ipsum enim audivi dicen- 
tem: « In aula S. Petri, praesentia Observatorum testis est maximae et 
dolorossissimae absentiae ». Venerabiles Patres, quis ex nobis possit se 
dicere amantem discipulum Christi, si maneat insensibilis huic absen- 
tiae, quae Cor Divinum laedit, et illius Cordis consiliis obstat? 

Unitatem enim Christianorum, Christus Patrem rogavit; pro hac uni- 
tate mortuus est, et hac unitate fidem mundi provocare voluit. 

Tum cum Concilium oecumenicum ad spem aperit omnium mentes, 
nonne esset culpa — gravis culpa — contra Spiritum Sanctum, manere 
insensibilem, immo forsan obstantem motui oecumenico: consequentiae 
essent infaustissimae pro Regno Dei, per longissima tempora! 

Atqui, hoc schema, in cap. II, cum describit Oecumenismum in exer- 

citio, gravem et certam responsabilitatem in hac materia omnium Pasto- 
rum cuiuscumque regionis insinuat. Nam: 

1 . Hoc caput II est omnino pastorale et 1 exacte correspondet menti 
Ioannis Papae XXIII, tam carissimae memoriae. Mentem enim suam 
saepe aperuit Ioannes Papa, in illis sermonibus quos in memoria fer- 
venter omnes tenemus, scii.: ostendere mundo Ecclesiam purificatam, 
ac quasi iuvenilem iterum factam — sine macula, sine ruga — et hoc 
spectaculum futurum esse pro fratribus separatis quasi invitationem ad 
unitatem quaerendam, et inveniendam. 

Idem sonat hoc schema, nos omnes invitans ad renovationem vitae 
et conversionem cordis. Ex utraque parte, idem finis proximus: reno- 
vatio Ecclesiae; idem finis ulterior: unitas christianorum . 2 

Sane debet Ecclesia depositum fidei fideliter custodire, debet etiam 
secundum hanc fidem vivere. 

... 3 Evangelium praedicare, bonum est! Addere testimonium, melius! 
Et cum testimonium nostrum semper est imperfectum, oportet ut sem- 
per humiles maneamus, ut veritati conformes fiamus. 

Quis vestrum, venerabiles Fratres, non vehementer commotus est, 
cum, prima die Concilii, in hac aula, Paulus Papa VI, in admirabili ser- 
mone suo, ad fratres separatos sese convertens ex toto corde, culparum 
veniam humiliter rogavit et donavit? Quam evangelicus sonus! Quam 
christiana vox! 

Placet ergo quam maxime hoc caput, tam euangelicum , tam pasto- 
rale, tam conforme menti Ioannis Papae. 4 

2. Immo mihi videtur par. 9 maximi momenti, et deberet esse, 
meo sensu, paulo amplior et magis instans. 

Etenim oecumenismus non est specialistis reservatus, sed iam spec- 
tat ad omnes pastores, et totam eorum actionem pastoralem, omnes 
nos, dicam, episcopos, etiam si in nostris dioecesibus non inveniuntur 
fratres separati: universa Ecclesia, omnes 5 presbyteri, omnes 6 fideles, 
— velint, nolint — , in hunc dialogum cum fratribus separatis in solidum 
inducuntur. 

Iam non solum Observatores, sed etiam omnes 1 quotcumque illi 
repraesentant, nos observant. Declarationes nostras legent forsan, certe 
quomodo vivamus aspicient. 

Quapropter urgens mihi apparet hoc munus pastorale, scii., erga 
presbyteros et laicos, invigilare ut inter se vere collaborent: ut Sacras 
Scripturas melius cognoscant, et in lectione divina Deum dociles auscul- 
tent; ut Liturgiae Eucbaristicae conscie et actuose participent; ut sacra- 
menta minus mechanice recipiant, et magis « in Spiritu et veritate ». 

De his omnibus, fateri debemus, venerabiles Fratres, quod exempla 

nobis praebent aliquando fratres separati, exempla quae sincere admirari 
possimus (caritas non est « sensu unico »!), admirari et etiam — cur 
non? — in spiritu aemulari. 

Haec omnia sunt ergo magni momenti relate ad oecumenicum dialo- 
gum: nam non solum dialogo favent, sed iam in actu dialogum faciunt. 

Et vicissim, haec cura oecumenica multum affert ad actionem pastora- 
lem: id expertus sum per plures annos ut parochus magnae paroeciae. Est 
enim stimulus permanens, zeli pro pastore, sanctitatis pro fidelibus. 

Velimus, nolimus, omnis actio pastoralis iam habet finalitatem oecu- 
menicam. 

Huius rei conscios fieri oportet hodie omnes pastores. 

Sic, universa Ecclesia, eodem motu, ad unitatem progredietur: uni- 
tas invenitur non regressu, sed progressu. 

Recenter, Summus Pontifex Observatores excepit, et unus ex illis 
nomine ceterorum, dilectissimus Professor Skydsgaard, ait ad Summum 
Pontificem: « In via sumus ». Et Papa illi respondit: « Ergo adhuc non 
pervenimus! ». 

Et concludo, ego, pro omnibus simul ad Christum conversis: « Igitur, 
progrediamur, in nomine Domini! ». 



In textu scripto tradito : 1 deest. 2 Ecclesiae. Quare huius schematis 
cap. II mihi valde placet. 3 Ceteris. 4 deest. 5 universi. 6 uni- 
versi. 7 deest. 

Animadversiones additae-. 

Additio proposita in cap. II, n. 9, lin. 16: « Hodie universa Ecclesia in motu 
oecumenico in solidum inducitur: cuius rei magis interest omnes pastores con- 
scios fieri, etiamsi in eorum dioecesibus non inveniuntur fratres separati; etenim 
omnis iam actio pastoralis, evangelica praesertim et liturgica ad mentem Concilii, 
certocertius finalitatem oecumenicam habebit quam faustissimam ». 



15 

Exc.mus P. D. PETRUS MARTIN 
Episcopus tit. Selinusiensis, vic. ap. Novae Caledoniae 

Venerabiles Fratres , humanissimi Auditores et Observatores, 

Si quidem inveniuntur in toto orbe terrarum aliquae plagae ubi 
triste fulgeat divisio christianorum, tales sunt certe Insulae Oceaniae. 
Liceat mihi, cui pastori versari in his insulis datum est, aliquid expri- 
mere de « exercitio Oecumenismi ». Quas animadversiones subscripse- 
runt 15 Patres et approbaverunt 40 alii. 

Prius, in genere adnoto: in hoc schemate, et specialiter in hoc ca- 
pitulo, quod « de oecumenismi exercitio » tractat, nihil dicitur de me- 
thodo et normis circa oecumenicum dialogum. Quae enim in par. 10 pro- 
ponuntur « de modo exprimendi et exponendi doctrinam fidei », necnon 
cautiones contra « falsum irenismum » (lin. 22) quae quodam modo huic 
quaestioni referuntur, valde insufficientes videntur. Exc.mus De Smedt, 
anno elapso, in hac aula, normas oecumenismi clare delineaverat; illas 
vero sperabamus simul collectas in nostro schemate reperire. Dantur 
quidem referentiae circa Instructionem « de Motione oecumenica » (no- 
ta 2 in fine pag. 18), sed istae normae sunt nimis generales et negativae. 
Praeterea hoc documentum, quod iam anno 1949 ortum est, nunc exac- 
tum specialistis videtur. 

Fratres a nobis separati hoc exspectant quod Ecclesia Romana ad 
verum dialogum habendum sese inducat, in quo omnes colloquentes 
aequo iure interveniant, immo in quo omnes colloquentes (i. e. Ecclesiae) 
patiantur seipsos in causam poni, in a. v. sinant ut de propria emenda- 
tione agatur. Durante recenti conferentia « de Fide et Constitutione » 
(vulgo dicta Faith and Order), habita in Canada, in civitate Montreal, 
plures oratores obiecerunt Ecclesiae catholicae quod, usque nunc, dialo- 
gum istum recusavit, necnon quod nullo modo tolerat seipsam in causam 
poni, i. e. ut de propria emendatione agatur, dum, e contrario, talis est 
usus in Consilio Oecumenico Ecclesiarum (World Council of Churches). 

Dici solet quod Ecclesia catholica talem usum permittere nequit. 
Et tamen, quid aliud facimus in hac aula, coram Observatoribus? Proinde 
haec quaestio proponitur: Nonne melius esset Ecclesiae tolerare ut de 
sua propria emendatione disputetur, inter saltem definitos terminos, 
potiusquam hoc punctum fundamentale eludere? 

Non potest ceterum impediri ut Ecclesia, velit nolit, in causam po- 
natur, aequo iure ac ceterae Ecclesiae et communitates christianae ab 
hominibus qui Ecclesias secundum earum modum vivendi et agendi iudi- 
cant reiiciuntque si non reperiant in eis conformitatem Fidei quam pro- 
ferunt. 

Quod nobis verbis Evangelii in Matthaeo, cap. 5 (beatitudines), et 
25 (parabola ultimi iudicii) satis indicatur. 

Nonnulli Patres conciliares ad hos textus iam se retulerunt, tales 
exc.mi Hakim et Boillon in disceptatione de Ecclesia. Mihi videtur in 
hoc schemate quaestiones sequentes explicite proponendas: 

1. Quod attinet ad beatitudines: 

Utrum corpus sociologicum Ecclesiae exprimat modo visibili, in sua 
facie externa, in sua agendi ratione, in sua vita, evangelicas beatitudines 

et insuper earum primam: « Beati pauperes spiritu », scii, humilitatem 
et paupertatem? 

2. Quod attinet ad ultimum iudicium: « Esuriebam... » etc.: 

Quomodo sentimus de humanitate dolente et paupere quae ad 
duas partes hominum extenditur, et sustinet maius pondus peccati? de 
illa humanitate cui Christus, in parabola cap. 25 Matthaei, seipsum 
identificare voluit? 

Utrum haec miserior humanitas sit pro nobis signum praesentiae 
Christi ad quam nos attendamus? memores verborum Ioannis XXIII, 
venerabilis memoriae, quae rursum card. Montini ante electionem ad 
Summum Pontificatum protulit: « Pauper est imago Christi et quasi 
vivens sacramentum ». 

Utrum sit pro tota Ecclesia exhortatio directa ut sese melius con- 
formet Christo, per huius humanitatis servitium? 

Utrum tandem in ea videamus iudicem Ecclesiae, quae per Chri- 
stum nos iudicabit die novissimo et etiam in praesenti? 

Huiusmodi reflexiones quidem ad Oecumenismum spectant. Qui- 
bus non possumus indifferentes manere. Oportet igitur et convenit ut de 
illis in schemate nostro mentio fiat. 

Humanitas dolens et pauper, et nempe ille populus Dei qui exten- 
ditur ad mundi dimensiones, exspectat utique ut ab Ecclesia sibi ape- 
riantur thesauri Christi amoris et salutis. Non super verbis, sed super 
factis Ecclesiam iudicat. 

Proinde Ecclesia Romana, sicut ceterae Ecclesiae et communitates 
christianae debent simul hac de re examen conscientiae agere, sibi sua- 
dentes ut ad viam unitatis, practicum exercitium caritatis celeriores 
effectus producat quam argumentationes in abstracto. 

Certo certius, hoc haud minimi ponderis esset, si in lucem profer- 
retur haec veritas, nimis quidem in oblivione usque nunc relicta, ita ut 
roboraretur cum fratribus a nobis separatis cooperatio de qua cetero- 
quin egregie loquitur par. 11. 

Et conclusiones meas ad secretariatum affero f Dixi. 



In textu scripto tradito-. 1 Conclusio. Humiliter propono ut in finem par. 11, 
sequens textus addatur: « Ad efficaciorem cooperationem cum fratribus a nobis 
separatis fovendam, sequentia semper in memoriam revocanda essent: Humanitas 
pauper et dolens, quae maius pondus peccati sustinet, cuique Christus in para- 
bola Mt. 25 seipsum identificare voluit, est signum cuiusdam praesentiae Christi, 
exhortatio directa toti Ecclesiae facta ut sese melius conformet Christo per huius 
humanitatis servitium, iudex qui Ecclesiam per Christum sanciet die novissimo et 
etiam in praesenti. Proinde Ecclesia catholica ceteraeque Ecclesiae et communi- 
tates christianae ita invicem aemulari debent, tanquam corpus sociologicum, in sua 

facie externa, in sua agendi ratione, in sua vita, ut evangelicas beatitudines et 
insuper earum primam “ Beati pauperes spiritu ”, scii, humilitatem et paupertatem, 
exprimere valeant ». 

[ Subsignaverunt etiarn\ Alfred Ancel, ev. aux. Lyon; Andre Fauvel, ev. 
Quimper; Jose Vicente Tavora, arch. Aracaju; Carlo van Melckebeke, ev. Ningsia; 
Antonio Fragoso, vic. cap. Sao Luis; Pierre M. card. Gerlier, arch. Lyon; Carolus 
M. Himmer, ep. Tornacen.; E. Loosdregt, ev. tit. Amaura, vic. ap. Vientane; 
Jouhannes Nuer, Louxor; H. Golland Trindade, arch. Botucatu; G. Mercier, ev. 
Laghouat; O. Sevrin, ev. tit. Mossina; Michel Darmancier, vic. ap. Wallis et 
Futuna. 

Secretarius generalis-. Communico imprimis exitum suffragationis 
factae circa integrum schema de instrumentis communicationis socialis-. 

Praesentes votantes 2.112 

Dixerunt placet 1.598 

non placet 503 

Vota nulla 11 

Ergo schema a Patribus congregationis generalis probatum est. 

Hoc vespere erit etiam in hac Basilica Vaticana, uti iam nuntiatum 
est, solemnis caeremonia in honorem S. Iosaphat, cuius exuviae iam 
translatae sunt in altare dicatum S. Basilio Magno. Patres humanissime 
invitantur. 

Attendatis, Patres venerabiles! Nos iam recepimus plures elenchos 
nominum quod attinet ad electionem faciendam feria quinta proxima. 
Res, quae videbatur facilis, est revera implexa. Aliquae conferentiae 
tantum nomina dederunt, quin indicarent sedem episcopalem vel munus. 
Aliquae conferentiae in unum coaluerunt et exhibuerunt elenchum uni- 
cum. Attamen quid factum est? Quaedam Conferentiae, quamvis exhi- 
buerint elenchum unicum, alium elenchum per se singulae exhibuerunt. 
Porro, ut res fiant expedite et clare, secretaria statuit attendendas esse 
tantummodo notas quae secumf erunt subsignationes exhibentium; ita 
ut, si v. g. nota vel elenchus factus sit pro his et his conferendis episco- 
palibus, et subsignatio habeatur illius qui fidem faciat et responsabilis 
sit, nulla alia nota poterit acceptari a conferentiis quae iam inclusae sunt 
in illa nota unica. Secus maxima confusio habebitur. Quod iam dictum 
erat in hac aula, erat clarum, sed videtur non fuisse ab aliquibus saltem 
clare intellectum. 

Secretaria generalis, quae responsabilitatem ipsa in hac re habere non 
potest, publicabit singulos elenchos cum indicatione omnium conferen- 
darum, vel conferentiae, quae illum elenchum exhibuerunt, ita ut respon- 

sabilitas sit tantummodo illorum qui subsignationem apposuerunt. Aliud 
facere non possumus. 

Cum, ut dixi, res aliquod tempus requirat, rogantur iterum prae- 
sides conferentiarum episcopalium ut ante horam quintam huius diei no- 
tas exhibeant, vel in hac basilica, vel etiam in nostris officiis in Via Ser- 
ristori, 10. Poterunt notas relinquere ianitori, seu ostiario, clausas in 
involucro, cum enixa adhortatione ut statim deferat vel ad officium vel 
ad habitationem secretarii generalis. 

Em. mus card. Ioseph Frings rogat ut communicem omnibus archie- 
piscopis et episcopis Germaniae conferentiam quae erat statuta pro hoc 
vespere, attentis caeremoniis quae celebrabuntur hoc vespere et de 
quibus notitia data est tantum hoc mane, in aliam diem, quae communi- 
cabitur, differri. Gratias. 

Moderator-. Proxima congregatio generalis erit crastina die, hora 
nona. 

Em.mus P. D. card. Eugenius Tis serant: Reponatur Sacrosanc- 
tum Evangelium. 

Exc.mus P. D. Pericles Felici, arch. tit. Samosatensis, secre- 
tarius generalis Ss. Concilii : 

Moderabitur disceptationem circa capp. I et II de Oecumenismo 
em.mus ac rev.mus D. card. Iulius Dopfner, arch. Monacensis. 

Audite, Patres venerabiles! Em. mi cardinales, archiepiscopi, epi- 
scopi Statuum Foederatorum Americae Septemtrionalis, vivos gratitu- 
dinis sensus erga omnes Patres promunt ob vivissimam participationem 
in ipsorum luctu per mortem honorati viri Ioannis Gerardi Kennedy, 
praesidis Statuum Foederatorum. Grates maximas agunt sive quia Pa- 
tres partem habuerunt in exsequiis heri celebratis in Archibasilica Late- 
ranensi, sive quia preces fuderunt et promiserunt pro requie animae 
electae et pace totius mundi. 

Crastina, Patres venerabiles, distribuetur elenchus Patrum qui pro- 
positi sunt a conferentiis episcopalibus pro eligendis novis membris 
commissionum conciliarium, et simul dabitur scheda in qua nomina 
electa inscribenda sunt. Statuit Summus Pontifex ut maioritas pro elec- 
tione iam a prima vice sit maioritas relativa, uti hesterno anno fac- 
tum est. 

Lego nomina eorum Patrum qui ad normam art. 57 § 6 Ordi- 
nis loqui postulaverunt adhuc, nomine quidem aliorum Patrum, de 
cap. I schematis de Oecumenismo. Hi sunt: exc.mi DD. Gabriel Ma- 
nek, arch. Endehenus in Indonesia; Raphael Gonzalez Moralejo, ep. 
aux. Valentinus in Hispania; rev.mus D. Sighardus Kleiner, abb. gen. 
Ord. Cist. ; exc.mi DD. Henricus Compagnone, ep. Anagninus in 
Italia; Stephanus Leven, ep. aux. S. Antonii in Statibus Foederatis 
Americae Septemtrionalis; Ioannes Zoa, arch. Yaundensis in Cameroun. 

Exacta hac disceptatione, orationem facere possunt circa cap. II 
Patres qui sequuntur: em. mi ac rev.mi DD. cardd. Valerianus Gracias, 
arch. Bombayensis in India; Radulphus Silva, arch. S. Iacobi in Chilia; 
S. B. Albertus Gori, patr. Hierosolymitanus Latinorum; exc.mi DD. 
Villelmus Conway, arch. Armachanus in Hibernia; Michael Klepacz, 
ep. Lodzensis in Polonia; Antonius Cardo so, ep. aux. Beiensis in Lu- 
sitania; Ioannes Gay, ep. Imae Telluris in America Centrali; Augusti- 
nus Farah, ep. Tripolitanus pro Melchitis in Libano; Alfonsus Sanchez, 

ep. Papantlensis in Mexico; Franciscus Hengsbach, ep. Essendiensis 
in Germania; Carolus Himmer, ep. Tornacensis in Belgio; Ioannes Nuer, 
ep. eoad. Thebanus in Aegypto; Vincentius Enrique, ep. Celsonensis 
in Hispania; Franciscus Tomasek, ep. tit. Butiensis in Cecoslovachia; 
Conradus Mingo, arch. Montis Regalis in Italia; Eduardus Necsey, ep. 
adm. ap. Nitriensis in Cecoslovachia; Paulus Schmitt, ep. Metensis in 
Gallia; Salvator Baldassarri, arch. Ravennatensis in Italia; Philippus 
Hannan, ep. aux. Vashingtonensis in Statibus Foederatis Americae Sep- 
temtrionalis; Eugenius D’Souza, arch. Bhopalensis in India; Aemilius 
De Smedt, ep. Brugensis in Belgio; Petrus Boillon, ep. Virodunensis 
in Gallia; Hyacinthus Thiandoum, arch. Dakarensis in Senegal; Vincen- 
tius Reyes, ep. Boronganensis in Philippinis; Aemilius Blanchet, arch. 
tit., rector Instituti Catholici Parisiensis in Gallia; Antonius Anoveros, 
ep. eoad. Gadicensis in Hispania; rev.mus P. Benedictus Reetz, sup. 
gen. Congr. Beuronensis O.S.B.; rev.mus P. Hilarion Capucci, sup. 
gen. Ordinis Basiliani Aleppensis Melchitarum; exc.mi DD. Ioannes 
Taylor, ep. Holmiae in Suecia; Radulphus Staverman, vic. ap. Kotaba- 
ruensis in Indonesia; Antonius Pildain, ep. Canariensis in Hispania; 
Christophorus Butler, sup. gen. Congr. Angliae O.S.B.; Antonius Vuc- 
cino, arch. tit. Aprensis in Gallia; Ioseph Lecuona, ep. tit. Vagadensis 
in Hispania; Victorius Costantini, ep. Suessanus in Italia. 

Moderator : Quia, venerabiles Patres, tempus nobis remanens con- 
tractum est ad paucos dies, et multi Patres nomen dederunt, enixe et 
humanissime rogantur oratores, ut stricte maneant intra materiam eam- 
que contractent in quantum possibile est, et omittant repetitiones, ita 
ut etiam alii Patres intra tempus, pro opportunitate determinandum, 
vota sua oraliter proferre possint. 

PATRUM ORATIONES 
(De Oecumenismo cap. I) 

1 

Exc.mus P. D. GABRIEL MANEK 
Archiepiscopus Endehenus 

Em. me Moderator, venerabiles Patres conciliares, 

Loquens de cap. I schematis de Oecumenismo, nomine undetriginta 
episcoporum hierarchiae Indonesianae sequentem interventionem pro- 
ponere velim. 

In interventione nostra generali,* secretariae scripto tradita, iam 
proposuimus, titulum Ecclesiae non tantum Ecclesiis orientalibus a no- 
bis separatis, sed etiam sic dictis communitatibus ex Reformatione, li- 
benter applicari. Liceat mihi rationes et momentum huius nostri propo- 
sitionis ... 1 breviter explicare. 

Etiam in communitatibus ex Reformatione adsunt elementa, quae 
ecclesias particulares in sensu analogo constituunt. Sunt enim congre- 
gationes baptizatorum christifidelium, qui inter se et etiam, quamquam 
imperfecte, nobiscum uniuntur fide, spe et caritate — et adunantur 
verbi divini praedicatione et professione et cultu divino. Symbola anti- 
quorum Conciliorum Oecumenicorum in illis communitatibus agno- 
scuntur ut expressiones authenticae verbi Dei revelatae. 

Homines non tantum in illis communitatibus, sed ut iam dixit 
em.mus D. card. Konig per illas, vere mediantibus illis verbum Dei sal- 
vificum audiunt et Deum adorant. Communitates ergo, in quibus hae 
conditiones verificantur, sunt in sensu vero, etsi analogo, Ecclesiae par- 
ticulares christianae. 

Quae in textu schematis dicuntur de illis communitatibus ex se 
tendunt ad titulum ecclesiae. 

Adsunt enim, ut dicitur pag. 8, lin. 26, nonnulla visibilia elementa, 
quibus Ecclesiae unitas manifestatur. 

Adsunt etiam actiones sacrae, quibus vita gratiae significatur, gi- 
gnitur et nutritur. Nequaquam ergo ut communitates salutis signifi- 
catione exutae sunt. Ut schema recte dicit, Spiritus Sanctus iis commu- 
nitatibus uti non renuit tamquam salutis mediis, quorum virtus deri- 
vatur ab ipsa plenitudine gratiae et veritatis, quae Ecclesiae concredita 
est. Attente legenti textum schematis apparet ut inconsequentia, de 
Reformatione sermonem fieri tantum ut communitatibus. 

Si autem possunt appellari Ecclesiae, et debent. Hoc enim maximi 
momenti est pro dialogo oecumenico. Dialogus fit non tantum inter per- 
sonas individuales, sed et inter Ecclesias et eorum repraesentantes. 
Immo conditio pro dialogo oecumenico cum christianis non-catholicis 
videtur esse illa agnitio characteris ecclesialis. Si ergo possibile est sine 
detrimento fidei ut ita loquamur, et quidem sensu theologico et non 
mere sociologico, etiam necessarium est ita loqui. Ita faciendo magna 
differentia in nostra aestimatione erga Ecclesias orientales a nobis se- 
paratas et Ecclesias ex Reformatione non tollitur. Evidens enim est ti- 
tulum Ecclesiae suo et fortiori modo valere pro orientalibus. 

Haec nostra propositio adhuc confirmari potest correctione qua- 



* Cf. Vol. II, Pars V, p. 921. 

dam textus schematis, pag. 8, linn. 22 ss. Distinguitur hic inter inte- 
riora Spiritus Sancti dona: vita gratiae, fides, spes, caritas, et visibilia 
elementa, quibus Ecclesiae quoque unitas manifestatur. Haec autem 
distinctio in contextu videtur minus recta. Dona Spiritus Sancti, fides, 
spes et caritas ut explicite christiana in illis communitatibus christifide- 
lium constituunt Ecclesiam. Et ista pertinet ad visibilia elementa Ec- 
clesiae. 

Quando ergo in communitatibus ex Reformatione recognoscuntur 
ista omnia, oportet etiam dicere, ibi Ecclesiam Christi, etsi modo imper- 
fecto, realizari. 

Observationes minoris momenti, quae imprimis stylum textuum 
respiciunt, scripto tradam. Dixi. Gratias. 



In textu scripto tradito-. 1 iam facta ab aliis Patribus conciliaribus. 

Animadversiones additae-. 

Pag. 7, lin. 8. Est locutio aequivoca. Intelligi potest de Sanctissima Euchari- 
stia. Potius dicatur: Ecclesiam suam instituit ut mirabile sacramentum unitatis. 

Pag. 7, linn. 16 ss. Non apparet, quare hic verba Rom. 4, 16 referuntur. 
Melius esset referre ad Gal. 3, 27-28. 

Pag. 7, lin. 26. S. Petrus non promisit maiorem dilectionem. Ergo terminus 
« maioris » deleatur. 

Pag. 8, lin. 1. Loco «per eorum eorumque successorum» dicatur: per apo- 
stolorum eorumque, vel: eorum successorumque. 

Pag. 8, lin. 2. Post Evangelii praedicationem et sacramentorum administra- 
tionem etiam dicatur: et pastoralem sollicitudinem. 

Pag. 8, lin. 14. Loco « schismata » melius: scissuras, ut in textu vulgatus. 

Pag. 8, linn. 17 ss. dicatur: Fratres seiuncti qui in Christum credunt et 
baptismum rite receperunt, etsi perfecta Ecclesiae communione non fruuntur qua- 
dam tamen cum eius communione coniuncti sunt. Vide Emendationes, pag. 11, 28. 

Pag. 8, linn. 22 ss. Haec alinea non bene constructa est. Verbum « possunt » 
deleatur e textu. 

Pag. 8, lin. 26. Verbum « quoque » deleatur. Aut dicatur: quibus Ecclesiae 
quoque unitas. 

Pag. 8, linn. 28, 37; pag. 9, lin. 25 etc. Fratres a nobis separati, saltem initio 
hoc dicatur. Postea « a nobis » omitti potest. 

Pag. 8, lin. 32. Loco « item » dicatur « deinde » vel « quapropter ». 

Pag. 9, lin. 1. Loco: manifeste ostendunt dicatur: proclamant, vel: profi- 
tentur. 

Pag. 9, lin. 2. Verba «generale auxilium salutis» male sonant. Potius: 
salutiferae unitatis mysterium (aut sacramentum). 

Pag. 9, lin. 9. Post « Ecclesia » et ante « gaudet » addatur « Dei gratia », 
vel « per Dei gratiam ». 

Pag. 9, lin. 11. «Ex omni parte mundi » videtur nimis optimisticum. Potius: 
undique. 

Pag. 9, lin. 14. Loco « signa temporis » dicatur: signa temporum, ut in 
Evangelio ( Mt . 16, 4). 

Pag. 9, lin. 22. « Omnem a Christo revelatam veritatem ». Quid de Vetere 
Testamento? Potius dicatur: A Deo... 

Pag. 9, lin. 23. Loco « possideat » dicatur: dotata vel ditata sit. 

Pag. 9, lin. 40. Loco « vestigia » potius « divitiae Christi ». 

Pag. 10, lin. 14. A perfecta communione... 

Pag. 10, lin. 17. Loco « admiratio »: scandalum, aut: admiratio et scan- 
dalum. 

Pag. 10, lin. 20. Verba « in mundo » deleantur. 

[ Subscripserunt etiam ] H. J. M. v. d. Burgt, arch. Pontianak; A. Djajase- 
poetra, arch. Djakarta; F. A. H. v. d. Hurk, arch. Medan; G. Manek, arch. 
Endeh; N. M. Schneiders, arch. Makassar; A. E. J. Albers, ep. Malang; P. M. 
Arntz, ep. Bandung; W. v. Bekkum, ep. Ruteng; W. Demarteau, ep. Bandjerma- 
sin; P. N. J. C. Geise, ep. Bogor; Jac. Grent, ep. Amboina; A. Hermelink, ep. 
Tandjung Karang; L. v. Kessel, ep. Sintang; J. Klooster, ep. Surabaja; M. Mek- 
kelholt, (olim) ep. Palembang; J. H. Romeijn, ep. Samarinda; P. Sani, ep. Den- 
pasar; W. Schoemaker, ep. Purwokerto; G. Sillekens, ep. Ketapang; J. H. Sou- 
dant, ep. Palembang; A. H. Thijssen, ep. Larantuka; Th. v. d. Tillaart, ep. Atam- 
bua; T. v. Valenberg, (olim) ep. Pontianak; N. Verhoeven, ep. Manado; N. P. 
v. d. Westen, ep. Pangkalpinang; R. J. Staverman, vic. ap. Kotabaru (Hollandia); 
H. Tillemans, vic. ap. Merauke; M. v. Diepen, praef. ap. Manokwari; G. Lege- 
land, praef. ap. Sumba/Sumbawa. 

2 

Exc.mus P. D. RAPHAEL GONZALEZ MORALEJO 
Episcopus tit. Dardanius, aux. Valentinus 

Venerabiles Patres conciliares, carissimi Auditores et Obser- 
vatores, 

Parcite mihi si aliquas observationes adhuc proferre audeam 1 circa 
cap. I, quod in universum sat bonum censeo. Quae observationes attin- 
gent ex una parte structuram et sensum totius capitis; ex alia vero pecu- 
liaria principia quae in eo deficere videntur. 

1. Decretum nostrum « omnino et evidenter praesupponit doctri- 
nam expositam in constitutione dogmatica de Ecclesia ... 2 , immo et 
doctrinam circa ... 3 Primatum Romani Pontificis eiusque infallibilita- 
tem, sicut heri 4 em. mus card. Bea iam sufficienter notavit. Censeo 
igitur non iterum repetendam esse in hoc capite doctrinam de unitate 
Ecclesiae. Oportere autem puto ut in redigenda definitiva constitutione 
dogmatica de Ecclesia, in ea parte quae ipsius unitatem et relationem 
cum aliis communitatibus christianis tractat, interveniat sententia se- 
cretariatus de unione Christianorum. 

2. Si principia circa libertatem conscientiae in materia religiosa, 
quae in prima parte cap. V ipsius schematis continentur, constituunt 
— ut patet — initium quoddam pro dialogo oecumenico, censeo haec 
eadem principia, servata proportione, resumenda quoque esse in no- 
stro cap. I... 5 

3. Intimior sensus huius cap. I ... 6 arcte cohaeret 1 cum fine totius 
schematis de Oecumenismo nunc primum in historia Conciliorum pro- 
positi. Qualis igitur est hic finis? Primo et per se, cum Concilium sit 
praecipue pastorale, evidens est, ut iam relator ipse innuit, schema, 
et praesertim eius tria priora capita destinari « ad instructionem fide- 
lium, qua illi melius cognoscere possint obiectum, mentem et opportu- 
nitatem providentialem oecumenicae motionis »... 8 

Iam vero, qui bene perpenderit normas practicas quae in his capi- 
tibus continentur, sed peculiariter eas quae dirigere intendunt dialogum 
Oecumenicum sic proprie dictum, mea quidem sententia, gravem atque 
altam quaestionem involvunt. Etenim quaero: intenditur his normis 
praeparare forsitan catholicos ut fructuose interveniant in dialogo oecu- 
menico prout iam hodie habetur inter complures confessiones acatho- 
licas, ita ut possint illum perducere, quatenus fas illis sit, 9 ad optatam 
unitatem inter omnes christianos? An potius intenditur ut intra ipsam 
Ecclesiam novus dialogus oecumenicus ineatur, cui fratres separati ac- 
cedere possint, et fideles nostros parare intendimus ut sollerter inter- 
veniant? 

Responsio ad has quaestiones maximi momenti est relate ad cap. I, 
immo ad totum schema quod consideramus. Si eius generalem titulum 
respicimus, cap. I videtur sese referri ad oecumenismum catholicum; 
si vero ad definitionem in finem huius capitis allatam attendimus, textus 
totius capitis videtur potius prae oculis habere « omnia quae sub voce 
oecumenismi veniunt » ... 10 . Et tamen principia quae in eo continentur 
non videntur sufficere ut illis quaestionibus responsio definitiva prae- 
beatur. Neque ipsam possem ego ipse equidem praebere. Audeo nihilomi- 
nus rogare secretariatum ad unionem christianorum fovendam ut ita 
titulum et sensum totius capitis pertractet ut perspicue appareat qualis 
sit positio Ecclesiae circa hanc rem. 

4. In omni casu, cap. I, mea quidem humili sententia, haec alia 
principia clare enucleare debet: 

a) Iesus Christus, cum Ecclesiam suam unam et unicam condi- 
dit, non ei dedit speciale charisma quod christianos ab omni interna di- 
visione praeservaret: dedit utique ei infallibilitatis charisma; asseruit 
quoque Ecclesiam indefectibilem et perennem in mundo futuram esse 
usque ad saeculorum consummationem, lamvero , u etiam si bene noverat 

humanam et miserabilem condicionem eorum qui saeculorum decursu 
sui discipuli futuri erant, etiam si perspiceret difficultates quae ex 
hac condicione unitati Christianorum obstaculo essent futurae, noluit 
eam tutari peculiari quodam charismate. 

b) Dereliquit ergo praeservationem unionis inter christianos tan- 
tummodo liberae eorum cooperationi? Minime prorsus n Iesus Chri- 
stus dedit Ecclesiae suae structuram et constitutionem unitariam, veluti 
solidum fundamentum unionis omnium fidelium suorum. Unio igitur 
Christianorum exigit quidem ut ipsi libere et voluntarie adhaereant 
doctrinae Evangelii Christi; sed interpretationem authenticam et infal- 
libilem Evangelii sui tradidit ipsi magisterio Ecclesiae ab eo fundatae, 

c) Aliunde Iesus Christus dedit discipulis suis « mandatum no- 
vum », mandatum scii, caritatis, «quod est vinculum perfectionis»... 13 
et pignus unionis: « Diligite alterutrum sicut ego dilexi vos »... 14 ; ro- 
gavit etiam Patrem « ut omnes unum sint, sicut tu Pater in me et ego 
in te... ut sint unum, sicut nos unum sumus »... 15 ; ostendit hanc inti- 
mam unionem Christianorum signum esse debere et visibile testimo- 
nium suae divinitatis ... 16 . Sed Christus noluit tantum postulare libe- 
ram ac voluntariam adhaesionem Christianorum ipandato novo ut inter 
ipsos unio servaretur: dedit quoque ipsis gratias necessarias, praesertim 
caritatem supernaturalem, « quae diffusa est in cordibus nostris per 
Spiritum Sanctum, qui datus est nobis »... 17 , pignus sane optimum ut 
illud mandatum perficere possent. 

d) Sed tamen, proh dolor, saeculorum decursu, christiani inter 
se saepius divisi sunt! Qualescumque vero sint causae quae tales divi- 
siones effecerunt, duplex exstat hodie certitudo: 

1. «Ecclesiam Christi unam esse et unam esse debere; et arca- 
nam hanc et aspectabilem unitatem in rem deduci non posse nisi una 
fide, nisi participatione eorumdem sacramentorum, nisi apta cohae- 
rentia unici ecclesiastici regiminis, quamvis admitti possint alii ser- 
mones, sacri ritus et a maioribus accepti mores... » (ex nuntio Pauli VI 
f. r. ad aperiendam :.. 18 sessionem Concilii). 

2. Amissio unionis debetur peccatis ipsorum Christianorum, qui 
mandatum Christi non impleverunt. Decernere cuius sit historicorum 
factorum culpa, parum iuvat. Lugenda ergo est divisio et separatio, 
quicumque illius auctor exstitit. Tribuatur sane catholicis certa pars 
culpae, temporibus illorum separationum commissae. Sed nostris tem- 
ppribus, cum Papa nostro veneratissimo, misericordia Dei confisi, audia- 
mus consilium apostoli: «Quae quidem retro sunt obliviscens, ad ea 
vero quae sunt priora extendens me ipsum... sequor autem, si quo- 
modo comprehendam in quo et comprehensus sum a Christo Iesu »... 19 . 

Conclusiones secretariatui tradam in scriptis™ Dixi. 



In textu scripto tradito-. 1 Liceat mihi observationes aliquas proferre. 2 (Re- 
latio ad cap. I-III, I, p. 12). 3 Ecclesiae naturam. 4 deest. 5 Oportet 

proinde supprimere cap. V, relicta ad schema XVII de Ecclesiae praesentia in 
mundo hodierno eius altera parte, in qua potius exponuntur principia quibus 
regendae sunt intra diversas nationes relationes Ecclesiae catholicae cum reli- 
quis confessionibus, sive christianis sive non christianis. 6 eiusque titulus. 
7 cohaerent. 8 (Relatio ad cap. I-III, II, p. 12). 9 deest. 10 (Cap. I, 

pag. 10, lin. 32). 11 Tamen. 12 vero. 13 {Coi. 3, 14). 14 {Io. 

13, 34). 15 {Io. 17, 21-22). 16 « ut credat ... ut cognoscat mundus quia tu 

me misisti» {Io. 17, 21): esse igitur instrumentum praecipuum ut missio salvifica 
Ecclesiae suae adimpleretur: « haec est autem vita aeterna, ut cognoscant te, solum 
Deum verum, et quem misisti Iesum Christum » {Io. 17, 3). 17 ( Rom. 5, 5). 

18 secundam. 19 {Phil. 3, 14 et 12) (Ex epistola SS. D. N. Papae Pauli VI, 
ad Patriarcham Constantinopolitanum Athenagoram, mense septembri elapso 
missa), e) Ecclesia ergo catholica, sui ipsius natura et ob conscientiam quam sui 
ipsius habet, est essentialiter oecumenica. Haec igitur causa est cur catholici inte- 
resse debeant, et quidem sub ductu sacrorum pastorum, dialogo oecumenico, in 
humilitate et fiducia, in amore et sinceritate, « hoc enim in se sentientes quod et 
in Christo Iesu » {Phil. 2, 5): eos enim semper movet et impellit oratio illa 
Christi ad Patrem: « ut omnes unum sint ... ego in eis et tu in me, ut sint con- 
summati in unum » {Io. 17, 23). 20 Conclusiones. 1. Titulus huius Capitis I 

et omnia argumenta in eo contenta ita recognoscantur ut clare eluceat utrum 
quaestio sit de participatione catholicorum in quodam motu oecumenico sic dicto 
catholico cum fratribus seiunctis instaurando, an de eorum participatione in dia- 
logo oecumenico iam diu inter diversas congregationes christianas existente. 

2. Initium Capitis I aperiatur cum brevi introductione, in qua dicatur doctri- 
nam de Ecclesiae constitutione hierarchica deque eius unitate, de necessitudinibus 
inter Ecclesiam et christianos seiunctos, de Romani Pontificis Primatu atque de 
eius infallibilitate, praesupponendam esse utpote basis totius tractatus de Oecu- 
menismo. 

3. Recolantur deinde in hoc cap. I ea principia circa libertatem conscientiae 
in materia religiosa quae in prima parte cap. V schematis de Oecumenismo 
continentur, cetera transferendo ad schema 17 de Ecclesiae praesentia in mundo 
hodierno. 

4. Inter principia oecumenismi, adaequate enumerentur ea quae sub litteris 
a) h) c) d) et e) supra exposuimus. 

Animadversiones additae-. 

Raphael Gonzales Moralejo votum suum circa cap. I schematis de Oecume- 
nismo Patribus conciliaribus exponere intendit, data venia em.morum moderato- 
rum. Argumenta de quibus fusius locuturus est haec sunt: 

Cap. I in genere placet, ut optima basis disceptationis. In specie vero, per- 
fici potest, dummodo 1. structura reformetur in paucis; 2. quaedam principia 
addantur. 

1. Puncta reformanda. 

a) Doctrina de Ecclesiae unitate non repetatur. 

b) Doctrina de libertate conscientiae ad hoc caput debita proportione 
transferatur, reliqua ex cap. V relinquendo pro schemate 17 «de Ecclesiae prae- 
sentia in mundo hodierno ». 

2. Principia addenda. 

Ad rectam doctrinam catholicam de oecumenismo exponendam, et ad fruc- 
tuosum dialogum oecumenicum fovendum, mea humili sententia, schema nostrum 
dicere debet: 

a) Christus Iesus Ecclesiam suam fundavit unam, perfectam, indefecti- 
bilem et infallibilem; sed unitatem Christianorum relinquit cooperationi hominum. 

b) Dedit Iesus Ecclesiae suae structuram unitariam, et discipulis suis dona 
supernaturalia concessit ut « unum essent sicut Pater eius caelestis et ipse unum 
sunt » ut « cognoscat mundus quia tu me misisti ». 

3. Divisiones inter christianos, proh dolor, exortae sunt, quae peccatis homi- 
num imputari debent. 

4. Quaecumque sint responsabilitates uniuscuiusque Ecclesiae, pro certo ha- 
bemus Ecclesiam catholicam semper habere, et hodie habet, omnia elementa ad 
unionem revocandam et restabiliendam, a Christo Domino Ecclesiae suae con- 
credita. 

5. Ecclesia catholica, ex natura ipsa sua atque ex conscientia quam ipsa 
habet de eiusdem natura, magis oecumenica est et esse debet quam aliae Ecclesiae. 
Cum omni humilitate et fiducia, cum amore et sinceritate, dialogum oecumenicum 
aggreditur. 



3 

Rev.mus P. D. SIGHARDUS KLEINER 
Abbas generalis S. Ord. Cist. 

V enerabiles Patres } 

In priore schemate de Ecclesiae unitate « Ut omnes unum sint », 
quod Patribus Concilii subiectum fuit, inter media supernaturalia ad 
unitatem promovendam commendabatur recursus supplex ad Beatissi- 
mam Virginem Mariam Matrem Dei hominumque, cum iuxta S. Ger- 
mani verba ibidem citata « permagnum unitatis christianae praesidium 
divinitus oblatum est in Maria ». 

Iamvero in novo schemate Beatissimae Virginis incidenter tantum 
fit mentio. Omnes autem in hoc concordes sumus, Oecumenismum ca- 
tholicum absque Ecclesiae Matre conceptum nullum obtinere posse ef- 
fectum. Si autem res ita se habet, tacere hoc fas non est, ubi de prin- 
cipiis Oecumenismi agendum est. 

Paucas rationes, quae locum Matri Ecclesiae competentem in hac re 
illustrant, enumerare liceat: 

1. Maria Mater est Ecclesiae, unde etiam Mater est unitatis Eccle- 
siae. Una est Mater ... 1 , una est Ecclesia. Cum Ecclesia e latere Christi 




62 



ACTA CONC. VATICANI II - PERIODUS II 



in Cruce morientis, ipsa eius Matre in doloroso partu compatiente, 
exorta est, una et unica prodiit. Maria est Mater unitatis, sicut est 
Mater Ecclesiae, et, iuxta verba Leonis XIII, fautrix unitatis exsistit 
christianae. Pie credimus, ipsam texuisse tunicam inconsutilem Iesu 
Filii sui, quae est imago formae indivisibilis Ecclesiae, quam nunc 
miserandum in modum scissam perspicimus. Maria ergo est spes nostra 
in negotio unitatis. Ipsa hanc tunicam sine sutura restituere poterit. 

2. Maria omnium baptizatorum peculiariter est Matef . Inter filios 
suos quos amore materno amplectitur, schismata esse cernit. Quis po- 
terit securius, expeditius, efficacius schismata in familia christiana 
exorta e medio tollere, si non Materfamilias? 

Et de facto, ad hanc suam Matrem omnes christiani convolant, 
diversis quidem modis, ardente cum amore eam extollentes alii, alii 
timide, plus minusve in obscuritate matrem exquirentes. Et candide 
fateor, me fingere non posse pacem neque veram unitatem nisi inter eos 
christianos, qui matrem suam aliquatenus saltem, sed amanter cogno- 
verint et fiducialiter agnoverint. 

3. Maria est ianua ad Christum. Qui per eam non intrat ad illum, 
qui per hanc fenestram Christum non perspexerit, Christum totum non 
inveniet. Ipsa est mediatrix ad mediatorem, uti S. Bernardus, Mariae 
cithara, cecinit. Ipse Dominus noster « totum nos habere voluit per 
Mariam ». Qui autem Christum totum non habet, ab unitate Ecclesiae 
deficit. 

His breviter perpensis, quaestio oritur, utrum schema silere possit 
nomen et actionem huius beatissimae Matris Ecclesiae, ubi negotium 
unitatis tractatur? Certe Mater suam actionem unificatricem, agens 
sicut mater agit in domo sua, in silentio exercet. Sed filiis non convenit, 
ut idem silentium de actione Matris servent. 

Unde cum de Oecumenismi principiis loquimur, Sanctissimae Eccle- 
siae Matri locum congruum tribuendum esse humiliter censeo. Hoc 
autem fieri debere modo biblico, i. e. loquela oecumenica, propter 
rationes obvias manifestum est. 

Brevitatis causa, propositionem concretam secretario generali tra- 
dam. Dixi. Gratias. 



In textu scripto tradito-. 1 unus est Christus. 

Animadversiones additae-. 

Proposito supra enuntiato satisfieri potest saltem aliquatenus, si in pag. 7, 
n. 1, lin. 3, loco «ut homo factus » dicatur «ut e Maria Matre natus et homo 
factus »; quo addito satis innuitur, Mariam esse ianuam quo Deus intravit in 
humanitatem, et hoc modo ipsam alteram factam esse Evam, Matrem novi populi 




CONGREGATIO GENERALIS LXXV 



63 



Dei, qui, ea mediante ad unam familiam, ad unam Ecclesiam congregatus est in 
Filio suo. 

Altera propositio: Ut loco apto addatur haec vel similis sententia: « Ecclesia 
una est in communione orationis, sicut apostoli et discipuli Domini erant perseve- 
rantes in oratione cum Maria Matre Iesu » (Act. 1, 14). 

[ Subsignaverunt etiam~\ Guido Bentivoglio S. O. Cist., arch. Catanensis; 
fr. Heinrich Groner, abb. null. Wettingen-Mehrerau; fr. Carolus Braunstorfer S. O. 
Cist. S. Crucis in Austria; fr. Theobaldus Moscatelli S. O. Cist. S. Crucis in Ieru- 
salem in Urbe; fr. Ioannes Van Engelen S. O. Cist. Congr. Belga; fr. Athanasius 
Merkle S. O. Cist. S. Crucis in Brasilia; fr. Nivardus Buttarazzi, abb. praes. 
Congr. Casamari. 

4 

Exc.mus P. D. HENRICUS COMPAGNONE 
Episcopus Anagninus 

V enerabiles Patres , 

Omnia quae mihi dicenda erant iam heri a quibusdam Patribus 
in hac aula dicta sunt, praesertim ab exc.mo Guano. 

Unum dicendum remansit, quod pluribus Patribus qui mecum con- 
sentiunt videtur non levioris 1 ponderis. 

Agitur de cap. I, par. 1 huius schematis, pag. 7, lin. 23. Dum in 
hac aula, feria IV praeterita, die 20 novembris, disceptatio evolveba- 
tur circa nostrum schema de Oecumenismo complexive consideratum, 
in Aula Benedictionum quae cum hac Basilica communicat per fene- 
stras, Summus Pontifex in generali audientia peregrinis concessa, haec 
verba pronuntiabat, quas in linguam latinam non verto, ne aliquid 
meum in translatione introducam: « La nostra religione si presenta 
come una societa, spirituale e visibile, umana e divina, che vive e 
sopravvive da venti secoli, composta indistintamente da chiunque vi 
voglia entrare, di qualsiasi razza o nazione, di qualsiasi condizione so- 
ciale ... 2 e dove tutti sono fratelli e tutti uniti, ma dove esiste una 
organizzazione, una gerarchia da Cristo stesso istituita, nella quale in 
primo luogo sono gli apostoli ... 3 cioe i Vescovi, e alia loro testa Pietro 
cioe il Papa. E voi, venendo a visitare il Papa, prendete coscienza 
di questa societa, a cui voi stessi appartenete, e che si chiama la Chiesa, 
la quale e tutta fondata sulla pietra posta da Gesu stesso : sui Papa ». 

Haec verba, quae non casu nec leviter prolata dicenda sunt, erant 
non cognita Patribus, qui in congregatione generali diei 21 novembris 
locuti sunt de fundamento supra quod Christus Ecclesiam suam aedifi- 
cavit. Sed adhuc ignorata fuerunt in allocutione unius Patris qui de 
eadem re locutus est die subsequenti, scii. 22 novembris. 

Per illa verba omnes invitantur ad fideliter referendum conceptum 
a Christo expressum, verbis 4 quae, prolata coram omnibus apostolis, 
ad Petrum tantum referebantur et pertinent ad ampliorem contextum 
verborum Christi quae Petrum respiciunt, sive agatur de mutatione 
nominis in ipsa vocatione ad apostolatum, sive de fratrum confirma- 
tione, sive de toto dominico grege pascendo. Nec dicatur in hac nostra 
insistentia haberi quamdam petulantiam immodicam. Agitur de ipsis 
verbis Christi prout ab evangelista relatis; quibus, cum agatur de ipsa 
Ecclesiae constitutione, eadem veneratio ac fidelitas debetur quae de- 
betur verbis formae sacramentalis. Dixi. Gratias. 



In textu scripto tradito : 1 spernendi. 2 (cf. Coi. 3, 1). 3 (1 Cor. 

12, 28). 4 per verba. 

[ Subscripserunt etiam\ J. B. Piasentini, ep. Clodiensis; Antonius, arch. 
Nictheroyensis; Christophorus Arduinus Terzi, ep. tit.; F. Longinotti, vesc. 



5 

Exc.mus P. D. STEPHANUS LEVEN 
Episcopus tit. Buritanus, aux. S. Antonii 

Em. mi Patres, venerabiles Fratres iuncti et seiuncti, 

Ea quae dicturus sum de cap. I, etiam de cap, II dicenda videntur. 
Nam velim de Oecumenismi catholici principiis et praxi loqui ... 1 

In diebus istis quam clare apparet quantum indigemus dialogo non 
solum cum acatholicis sed etiam apud nos episcopos. 

Sunt namque Patres qui loquuntur ac si solus textus in Sacra Biblia 
esset ille ... 2 : «Tu es Petrus et super hanc petram aedificabo Ecclesiam 
meam »; qui ex unaquaque interventione argumentum contra collegia- 
litatem episcoporum faciunt; qui nobis praedicant et verbis nos casti- 
gant ac si contra S. Petrum et successorem suum stemus, vel ac si fidem 
gregum nostrarum velimus arripere et indifferentismum promovere. 

Loquuntur ac si Sanctus Pater Ioannes XXIII nunquam verbum 
illud S. Augustini tempore nostro citasset: « Velint, nolint, fratres 
nostri sunt. Tunc esse desinent fratres nostri si desierint dicere Pater 
noster ». Loquuntur ac si tota doctrina Papae Ioannis XXIII de liber- 
tate conscientiae uniuscuiusque hominis, tam clare in Litteris Ency- 
clicis Pacem in terris expressa, esset auribus piis offensiva. 

Nos iterum et saepius in aula castigant ac si praelatus, evidentia 
clara compulsus, recognoscens charismata Spiritus Sancti adesse in 

personis alterius corporis ecclesialis, fidem negasset et verum scan- 
dalum innocentibus constituisset. 

Praeferunt acatholicos, quos forsan numquam viderunt, obiurgare 
plusquam liberis in propriis paroeciis catechismum tradere; alioquin 
cur timerent effectum dialogi non esse bonum? Cur non melius in- 
struuntur eorum fideles? Cur non visitentur oves in domibus suis? 
Cur non habeatur confraternitas doctrinae christianae activa et operosa 
apud eos? 

Periculum malorum ex Oecumenismo oriendorum forsan exaggera- 
tur. Praelati dialogum sincerum et fructuosum cum acatholicis peragen- 
tes, non inveniuntur in statu disoboedientiae et disaffectionis erga 
Summum Pontificem. Non sunt nostri catholici, qui Sacram Missam 
adire recusant, qui sacramenta respuunt et qui pro regimine communi- 
stico suffragia ferunt! 

Non sumus nos, qui voluntatem bene cognitam et saepe saepius for- 
maliter et exemplis et verbis expressam, Suae Sanctitatis Pauli VI et 
etiam Ioannis XXIII parvi pendimus! Et quid de voluntate ipsius Dei 
qui, ut S. Paulus dicit, vult omnes homines salvos fieri et ad veritatem 
venire? Et Christus dixit: « Qui enim non est adversum vos pro 
vobis est »... 3 

Nostri catholici boni sunt, et nobis episcopis et sanctae Matri Ec- 
clesiae et Summo Pontifici omnino fideles sunt. Nos non perdidimus 
classem laborantium. Fundamentum sunt et sustentaculum Ecclesiae 
catholicae apud nos. 

Fratres venerabiles conciliari!, rogo vos: non protrahamus istud 
scandalum recriminationis mutuae. Procedamus ordinatim ad examen 
et studium istius motus providentialis qui nunc Oecumenismus vo- 
catur ut cum patientia et humilitate illam unitatem prosequamur pro 



In textu scripto tradito-. 1 Loquor nomine meo et permultorum aliorum 
episcoporum ex variis nationibus. Loquor ex experientia 27 annorum praedicandi 
in viis et plateis praesertim apud acatholicos in dioecesi missionaria ubi solum- 
modo duo per centum incolarum erant catholici. Loquor ex experientia dialogi 
fere quotidiani cum orthodoxis et protestantibus per totam vitam sacerdotalem 
35 annorum. Si ergo loquor tanquam confrontationem faciens aliquibus qui iam 
frequenter in hac aula nobis locuti sunt, est solummodo ex caritate Christi quae 
urget me. Cum humilitate loquor, sed etiam in veritate necnon claritate, et 
spero sine offensione. 2 ex cap. 16 Evangelii S. Matthaei vers. 18 depromptus. 
3 ( Mc . 9, 40). 

[ Subsignaverunt etiarn\ Victor J. Reed, Oklahomapolitanus et Tulsensis; 
Eustachius J. Smith, vic. ap. Berytensis; Valentinus Wojcik, ep. tit. Barenus 
in Hell.; Agnus a Gorcum, vic. ap.; John Morkovsky, eoad. Galveston-Houston; 
George H. Pearce, vic. ap. Samoa et Tokelau. 

qua Christus Dominus in caenaculo oravit. Et scripsit S. Paulus: « Nunc 
autem manent fides, spes, caritas, haec tria; maior autem horum est 
caritas ». Et dixi.* \Plausus\ 

Moderator. Omittantur plausus, quaeso! Loquatur nunc exc.mus 
P. Ioannes Zoa, arch. Yaundensis in Cameroun; et tunc transitus fit ad 
disceptationem de cap. II. 

6 

Exc.mus P. D. IOANNES B. ZOA 
Archiepiscopus Y aundensis 

V enerabiles Patres et Fratres, 

Auditis plurimis episcopis ex Africa et Madagascar, haec breviter 
propono ad dialogum oecumenicum fovendum in terris nostris, inter 
Ecclesiam catholicam et Ecclesias reformationis; quia apud nos conatus 
oecumenicus urgenter desideratur ab omnibus. 

Vigesimum saeculum suam unitatem vehementer quaerit. 

Quia promissiones unitatis generis humani in Corpore Christi ha- 
bet, maximam curam Ecclesia catholica habet de hac exspectatione cui 
vult respondere in virtute Christi. 

* Quoad orationem P. D. Stephani Leven scripto secretariae generali Con- 
cilii exhibitae sunt die 26 novembris 1963 (Prot. E/1852) annotationes quae 
sequuntur: 

I. Die 17 novembris 1963, 99 ex 120 episcopis ex hierarchia episcopatus in 
Statibus Foederatis Americae Septemtrionalis adunatis approbaverunt interven- 
tionem S. E. Stephani Leven faciendam in aula Concilii de capite tertio oecu- 
menismi. 

Thomas A. Boland, 

praeses coetus conciliaris episcoporum Americae Septemtrionalis. 

Floyd L. Begin, 

praeses comitatus de oecumenismo. 

II. Floyd - do you want this to stand? 

Some of the Bishops — including a Cardinal — said they did not want their 
name supporting Bp Levens intervention of yesterday. They allege that the 
good Bishop did not — in words or in presentation — reflect their own attitude. 

Please advise. 

John Krol 

John - Nequaquam! 

No. he changed his intervention completely. 

Floyd L. Begin 

P. S.: There is another copy of this signed by Tom Boland. 

Please remove it also F. L. B. 




CONGREGATIO GENERALIS LXXV 



67 



Cum hac exspectatione duo elementa specialem relationem habent: 
1. Conatus oecumenicus, qui tendit ad colligenda et denuo unienda 
membra disiecta familiae christianae; 2. missio per quam nascuntur et 
crescunt novellae Ecclesiae in caritate cum Ecclesiis Europae vel Ame- 
ricae communicantes. 

Ecclesia simul missionem et oecumenismum promovere debet. Cum 
Christus venit in mundum ut hominibus bonum nuntium salutis annun- 
tiaret et ita eos in unitatem corporis sui vocaret, missio ad unitatem 
vocat et unitas suscitat missionem. Unde patet quod regiones in qui- 
bus missio praedicatur, debent fovere conatui oecumenico et regiones 
in quibus oecumenismus viget, non posse esse sine praedicatione bo- 
num nuntium proclamante. Saepe saepius vidimus quod divisio Chri- 
stianorum magnum scandalum pro infidelibus est et gravissimum im- 
pedimentum pro evangelizatione totius mundi. 

Scimus enim quod initium motionis oecumenicae inter fratres Chri- 
stianos ortum habuit a missionibus quae voluerunt commune testimo- 
nium de Christo in mundo praebere et collaborationem ferre ad cari- 
tatem Christi melius manifestandam. Haec proclamatio hodie vera re- 
manet. Impulsus totius motionis oecumenicae qui in coetu mundiali 
ecclesiarum organizatur provenit principaliter a sensu missionario: ab 
ipso tota eius virtus derivatur, ad illum perficiendum omnes eius 
conatus dirigendi sunt. Oportet ut nos aemulantes caritatem fratrum 
nostrorum rogemus vehementer Christum ut omnes proximiores red- 
dat. Agitur de evangelizatione regionum nostrarum. 

Gaudemus quod in Africa his proximis annis fraterne conventi et 
conferti sumus cum protestantibus. Gaudemus de his contactibus in 
hoc historico momento ubi tota Africa laborat ut unitatem suam mani- 
festet, quia concordia inter christianos est signum valde stimulans pro 
aliis hominibus. Gaudemus de sessionibus Ecclesiarum protestantium 
africanarum in Ibadan et Kampala quia per eas apparet magis magisque 
quantum indigemus dialogo oecumenico. Rogamus Christum ut faciat 
inter nos veram unitatem. 

In his circumstantiis, schema de oecumenismo et cap. 1 1 nobis ap- 
paret ut contributio maximi momenti ad laborem in unitate christiana 
restauranda. 

In conclusione, tres propositiones facimus: 

1. Cum moderni Status debent solvere magnas quaestiones hodier- 
nae vitae, optandum est ut christiani, quantum possibile est, se uniant 
ut reddant commune testimonium in rebus in quas omnes conveniunt. 
Commune testimonium maioris momenti est maiusque pondus habet. 

2. In campis culturali, ethnologico, sociali, et etiam biblico in 

traductione , 2 quae tam magni momenti sunt pro novellis Ecclesiis, utile 
est — ut congressus in Abidjan coadunatus clare manifestavit — ex- 
perientias et cogitationes fraterne colligere: theologi vel missionarii 
catholici et protestantes sperant ut cooperatio pro studiis religionum 
non christianarum, pro studiis mentalitatum vel organisationis socialis 
in Africa inter missiones protestantes et congregationes catholicas recte 
ordinetur. Haec spes decipi non potest. 

3. In quaestionibus proprie ecclesiasticis ut vitetur concurrentia, 
quae non spiritu evangelico moderatur, optandum est ut creetur, non 
solum in Africa sed etiam in Europa, forsitan in America, inter Eccle- 
sias laborantes in Africa 3 instrumentum informativum et consultati- 
vum inter diversas communiones christianas ... 4 . Ita paulatim aperietur 
via ad fraternum examen quaestionum quae in doctrina nos separant. 
Facilius poterimus vitare syncretismum, qui tam frequenter, ob igno- 
rantiam, 5 est periculum pro omnibus communionibus christianis in 
Africa. 

Oecumenismus non impedit laborem missionarium Ecclesiae, sed e 
contra apparet ut conditio sine qua non possit esse in hodierno mundo 
testimonium verum de mysterio Christi. Priusquam credant in Chri- 
stum, debent populi videre quod christiani, etiam adhuc seiuncti, mu- 
tuam caritatem habeant inter se. Et dixi. 



In textu scripto tradito-. 1 deest. 2 deest. 3 in Africa et in Europa 
et America. 4 in Africa laborantes. 5 deest. 



PATRUM ORATIONES 
{De Oecumenismo cap. II) 

7 

Em.mus P. D. VALERIANUS card. GRACIAS 
Archiepiscopus Bombayensis 

Venerabiles Patres, 

Loquor de cooperatione cum fratribus seiunctis (cap. II, de exer- 
citio Oecumenismi, par. 11). 

1. Haec paragraphus ostendit, quam magni momenti est coope- 
ratio inter christianos, quia manifestat signum Christi, unitatem scii, 
in caritate. Hoc valde placet. Sed, mihi videtur / non declaratur suffi- 
cienter quod via apertissima ad unitatem est actio communis in servi- 
tium pauperum. Necessarius certe est labor theologicus, sed actio com- 

munis dissolvit multa obstacula. Iam in 1950, Plenarium Concilium 
habitum in Indiis Orientalibus 2 decrevit ita: « Laudandi sunt fideles 
qui, adhibitis cautelis et servatis praescriptis Ecclesiae, cooperantur 
cum honestis quoque acatholicis ad bonum publicum sociale et etiam 
morale secundum normas legis naturalis promovendum »... 3 . Saltem 
in hac actione sociali possumus uniri sine odio theologico; secus, ut 
dicamus 4 anglice, “ In the face of a common enemy, if we do not 
hang together, we shall hand separately et inimicus communis ... 5 
est paupertas atque miseria sparsa in maiore parte mundi 6 Una vice, 
quando in aliqua regione Indiae, in aliqua assemblea faciebam oratio- 
nem publicam, praeses illius coetus erat episcopus sectae Mar Thomi- 
tarum, qui dixit haec verba: “ The world is too strong for a divided 
christianity Numquam oblitus sum illis verbis, i. e. usquedum qui 
christiano nomine gloriantur remanent inter se divisi, mundus suam 
potentiam magis ac magis manifestat. 

2. Dolendum est quod invitationes Summorum Pontificum (Pii XII 
et Ioannis XXIII) ad collaborationem in actione sociali vel internatio- 
nali non habuerunt maiorem effectum apud christianos. Paulus VI 
ipse, adhuc arch. Mediolanensis, declaravit: ... 7 pauperes sunt imago 
Christi; pauperes sunt sicuti sacramentum vivum ... 8 . En facta — et 
quidem facta dura. En citatio 9 ex recenti publicatione ( The Challenge 
of Poverty 10 ), in qua scripserunt card. Suenens, arch. Heenan, Pater 
de Lestapis, Mgr. Ligutti, et alii; et citatio est haec 11 : “ In the under- 
developed countries, 150 million families are living in sub-human 
condi tions; two-thirds of the population of the world are not receiving 
the 2.500 callories daily, considered to be the vital minimum; infant 
mortality stili stands at 185 per 1.000 in India and the expectation 
of life of the newborn is only 32 years in India. Nineteen 12 countries 
representing ... 13 16 per cent of the world’ s population control 75 per 
cent of the world’s income ... 14 ”. Contra facta argumentum non valet . 1S 

Nonne ergo deberemus petitionem ad Sanctum Patrem facere, (uti- 
que 16 mediante coetu moderatorum et consilio praesidentiae, et Secre- 
tario Generali , et ita porro 17 ), ut per prius, in proxima sessione, exa- 
minetur fusius schema XVII ? Hoc pro nobis est in Asia et in Africa vel 
in America meridionali magni momenti. 

3. Mihi liceat addere quod disceptatio de schemate XVII magnum 
respectum ad Congressum Eucharisticum habet. Erit enim 18 praeparatio 
pro illis rebus, de quibus agemus in Congresso Eucharistico. ( Inciden - 
ter, in parenthesi, dicam : omnes Patres Conciliares humanissime invi- 
tantur ad hunc Congressum Eucharisticum 19 ). In maiori parte Asiae, 
nondum annuntiatus est hic Iesus, qui pro nobis egenus factus est et 

qui nos invitat ut eum sequamur. Itaque in nostris votis est habere, 
durante Congressu Eucharistico, studium speciale — vel Seminar — 
tractando subiectum “ Food and Health ”, cum collaboratione, ut spe- 
ramus, Organisationum Internationalium (sicuti FAO, MISEREOR, 
N.C.W.C., OXFAM, etc .)... 20 

Episcopi et specialistae nostri temporis aerumnarum quae mundum 
nostrum agitant — ut fames, bonorum non aequa distributio, et pax — 
congregabuntur in Asia ut examinetur doctrina socialis, ut clarius mundo 
annuntientur quae per Patres ineunte Concilio mundo annuntiata sunt. 
Ita melius intelligeremus quid omnes christiani (catholici et fratres 
separati 21 ) debent facere ut mundo hodierno signum caritatis dent, si- 
gnificatum per Eucharistiam. 

Concludo ? 2 Ita celebratio mysteriorum Eucharistiae non erit ma- 
nifestatio gloriae aut propagandae (saltem non inter 23 nos), sed mani- 
festatio caritatis Christi: Eucharistia urget nos ut verum testimonium 
paupertatis et sollicitudinis erga pauperes manifestemus. Imago Eccle- 
siae, uti iam dixi, est imago Ecclesiae ut serva, sequens exemplum 
Fundatoris, qui dixit: « Non veni ministrari, sed ministrare »; et de 
quo dictum est: « Transiit benefaciendo ». Dixi. 



In textu scripto tradito-. 1 deest. 2 Indiae. 3 (Dec. 33-5). 4 di- 

citur. 5 in oriente praesertim. 6 fere ubique sparsa. 7 « Le pauvre 
est 1’image du Christ, il en est meme comme le sacrement vivant »; i. e. 
8 (Documentation cath., Lettre pastorale de Careme 1963, coi. 689). 9 Haec 

citatio est. 10 Christian Responsability and World Poverty. 11 deest. 

12 The 19 richest. 13 together only. 14 150 million families are living 
in sub-human conditions in the underdeveloped countries, and 30 million in 
countries called prosperous. India has an illiteracy percentage of 83.4% ”. 
15 Et mihi videtur quod forsitan non cogitamus satis de promissione, quam feci- 
mus, anno peracto, per nuntium Patrum Concilii ad omnes homines. 16 deest. 
17 etc. 18 deest. 19 deest. 20 et nationalium. 21 seiuncti. 22 deest. 
23 apud. 

8 

Em.mus P. D. RADULFUS card. SILVA HENRIQUEZ 
Archiepiscopus S. Iacobi in Chile 

V ener abites Patres , 

Hoc cap. II optimi schematis de Oecumenismo magnum habet pon- 
dus quoad praxim pastoralem. Non sufficit enim de Oecumenismo 
bene disputare ac eius principia in seipsis statuere; oportet « oecume- 
nice » agere! Oecumenismus potius quam res doctrinalis est methodus 

pastoralis secundum peculiarem « mentalitatem », ut dicunt, quae est 
nostrorum temporum signum, ita ut actio pastoralis quae non sit secun- 
dum mentalitatem oecumenicam, eo ipso hodie evadat veluti ana- 
chronica. 

Duo considerationi vestrae submittere volo circa Oecumenismi exer- 
citium: 1. eius methodologicum initium; 2. et eius aspectus analo- 
gicus. 

1. De primo gressu methodologico in Oecumenismi exercitio. 
Em.mus relator Hamletus Ioannes card. Cicognani dixit oportere ut 
Oecumenismus exerceatur « ad fraterna vincula et colloquia cum se- 
iunctis fratribus habenda, “ veritatem facientes in caritate ”... 1 ». 

Pulchra est ista citatio Pauli, at, venerabiles Patres, potuimus in 
aula audire distinctos modos interpretandi talem affirmationem. Sunt 
qui, a veritate incipientes, dicant Oecumenismum non posse bene exer- 
ceri si ab ipsa veritate modo statico possessa, clare explanata ac in tuto 
posita, primum suum gressum non sumat, ita ut ne in oratione quidem 
unanimes esse possimus cum fratribus a nobis seiunctis, quasi non pos- 
set adesse vera fides, vera spes, ac vera caritas extra saepta visibilia 
Ecclesiae catholicae romanae. Certe omnes cupimus et conamur perve- 
nire ad unitatem veritatis semper profundioris, attamen nullo modo est 
obliviscendum illud axioma sensus communis quod ordo exsecutionis 
omnino distinguitur ab ordine intentionis, ita ut quod primum est in 
ordine intentionis revera ultimum evadat in ordine exsecutionis. 

Sunt autem alii qui, a caritate potius incipientes, unitatem in veri- 
tate utpote metam seu terminum exercitii Oecumenismi quaerant, ini- 
tium sumentes ab amore Dei et proximi, ex quo, sub ductu Spiritus 
Sancti, ad unitatem veritatis pervenire possint. 

Germanum Oecumenismi exercitium in ista altera modalitate sine 
dubio fundatur: a caritate incipit, quae est connaturalis dispositio ad 
veritatem revelatam; ubi eadem caritas, ibi facilius ad eamdem perve- 
nitur fidem. Tamen, venerabiles Patres, primus gressus methodolo- 
gicus non est amor aut caritas in seipsa, sed aliquid magis concretum 
et communicativum. 

In ipso exercitio humanae educationis primus gressus methodolo- 
gicus non est nec possessio aut explanatio alicuius veritatis nec simplex 
amor in genere, sed cordialis familiaritas cum persona educandi. 

S. Ioannes Bosco, qui methodo caritatis optime usus est, aiebat amo- 
rem in hoc non sufficere (« non basta amare »), sed necessarium esse ut 
amor ipse concrete et sensibiliter appareat et bene percipiatur a persona 
amata. De cetero, nonne haec est lex incarnationis ut Deus invisibilis 
caro efficiatur, vere audiatur et videatur ac manibus contrectetur? 

Primus gressus ergo in exercitio Oecumenismi non est defensio vel 
explanatio veritatis, sed demonstratio veri amoris; demonstratio, dixi, 
seu exercitium visibile et palpabile caritatis. 

Maximi momenti est, proinde, materia in hoc capite contenta, quia 
indicat praecise aliquos modos, quibus concrete primus ille gressus 
incipi possit. 

2. De aspectu analogico exercitii Oecumenismi. Bene prae oculis 
habendum est exercitium Oecumenismi non esse univocum sed ana- 
logum. Principium analogiae supremi est ponderis non solummodo in 
speculatione sed etiam in actione; sine analogia impossibilis evadit theo- 
logia et irrationabiliter applicatur actio pastoralis. 

Hesterna die em.mus card. Bea de hac exercitii Oecumenismi ana- 
logia bene locutus est. Iam antea exc.mus relator dixerat: « Patet actio- 
nem oecumenicam exerceri debere modis diversis prout diversarum na- 
tionum conditiones postulant ». 

Aliquis Pater iam locutus est de distinctis « typis » fratrum se- 
iunctorum in saec. xvi ac in saec. xx. Ego vellem non solum distinc- 
tionem saeculorum in historia, sed etiam regionum in geographia me- 
minisse. 

Sic, e. g., hodiernus protestantismus europaeus profunde differt 
ab hodierno protestantismo in America Latina in dies crescente; hic 
in Europa, est potius dolorosum residuum luctae in fide ob defectus et 
peccata christianorum aliorum saeculorum; ibi, in America Latina, est 
potius novitas quaedam exurgens pluribus ex causis, inter quas non 
est spernendus motus subveniendi necessitudinibus religiosis multitu- 
dinum, ad quas structurae pastorales nostrae saepe saepius impares 
evadunt, sive ob inopiam cleri, sive ob incuriam in qua relicti sunt laici, 
sive ob liturgiam inintelligibilem, sive ob catechesim potius morali- 
sticam et devotionalisticam, sive ob iniustitiam socialem aliquorum ca- 
tholicorum divitorum, sive ob actionem pastoralem propriam status 
« christianitatis », uti dicitur, potius quam status « missionis », sive ob 
alias causas. 

Duo exinde mihi videntur huic capiti addenda: a) affirmatio expli- 
cita, in aliqua capitis paragrapho, quod « episcopi et conferentiae epi- 
scopales singularum regionum perpendere debent problemata particu- 
laria, per regiones sat diversas, atque de iis normas appropriatas edere »; 
b) clara indicatio necessitatis aptatae renovationis Pastoralis quae in dies 
semper melius consideret statum « missionis » potius quam « christia- 
nitatis ». Ecclesia peregrina est realitas historica, et eius institutiones 
pastorales ecclesiasticae ullo modo debent esse irreformabiles. Dixi. 
Gratias. 

In textu scripto tradito-. 1 ( Eph . 4, 15). 

Animadversiones additae-. 

Ad n. 5. Pag. 15, lin. 29: loco « ad sacri ordinis dignitatem evecti », dicatur 
melius: « ad sacri ordinis ministerium consecrati sunt ». Ratio: ut phrasis sit magis 
consona cum mente huius Concilii. 

Ad n. 7. Pag. 16, lin. 16: loco « pro Ecclesiae unitate », ponatur « pro Chri- 
stianorum unitate ». Ratio: sic affirmatio videtur magis exacta. 

Pag. 16, lin. 24: substituatur « opportunum » cum « immo et valde optandum 
est », Ratio: ad melius exprimendum animum oecumenisticum. 

Pag. 16, lin. 26: pro « remota quavis communicatione in cultu officiali » di- 
catur potius « remota quavis officiali participatione in cultu ». Ratio: ut magis 
ampla et magis clara sit affirmatio. 

Pag. 16, lin. 33: post « ac propterea » mutetur phrasis hoc modo: « non licet 
habere communicationem in ritibus liturgicis, exceptis casibus in quibus Ecclesia 
eandem permittit ». Ratio: sic relinquitur via magis ampla ad exercitium oecu- 
menismi. 

Ad n. 8. Pag. 17, lin. 1: supprimatur vox « asceticae » et eius loco ponatur 
« vitae spiritualis ». Ratio: sic expressio evadit magis oecumenica. 

Ad n. 9. Pag. 17, lin. 12: supprimatur adverbium « mere » et eius loco po- 
natur « vero ». Ratio: ut excludatur revera spiritus polemicus. 

Pag. 17, lin. 15: divisio hic proposita videtur inconveniens; prae oculis haben- 
dum est schema de Ecclesia in quo talis divisio reiicitur. 

Pag. 17, lin. 16: supprimatur verbum « viri ». Ratio: ne a labore missionali 
mulieres excludendae videantur. 

Ad n. 10. Pag. 17, lin. 31: loco « profunde et recte et perspicue » dicatur « et 
profundius et rectius et exactius ». Ratio: Non est solummodo quaestio nomina- 
lis; adsunt enim plures expositiones theologicae in quibus desideratur haec pro- 
funditas et rectitudo et exactitudo, et hoc factum agnoscendum videtur. 

Pretium operis esset etiam ut aliqua pericopa inseratur ad exhortandum po- 
pulum christianum ad vitam religiosam et cultualem magis puram. Est enim hoc 
punctum magni momenti pro christianis separatis et oportet excessus agnoscere 
et corrigere. 

Ad n. 11. Pag. 18, lin. 6: post verbum « fundamentis » addatur « sive in 
scientiis et bonis artibus spiritu christiano provehendis ». Ut enumeratio proposita 
perfectior evadat. 

Pag. 18, lin. 13: substituatur vox «christianam» cum «Christianorum». Ra- 
tio: sic affirmatio videtur magis exacta. 

9 

Beat.mus P. D. ALBERTUS GORI 

Patriarcha Hierosolymitanus Latinorum 

Em. mi Patres et venerabiles Fratres, 

In cap. II de Oecumenismo quaedam sane optima proponuntur ad 
finem ... 1 , seu unionem cum fratribus nostris orientalibus separatis pro- 

movendam. Sic sanctitas vitae in Ecclesia catholica, praesertim si clara 
est in clero suo, fratres separatos suaviter allicit ad unitatem. 

Nunc vero quaedam practica vellem addere circa par. 8, scii, de 
fratrum mutua cognitione. Optarem enim in tali materia sanum rea- 
lismum qui non raro nimis desideratur. In separatione Ecclesiarum, 
partes habuit etiam insufficientia cognitionis, ne dicam ignorantia. Unde 
oritur momentum maximum melioris ac plenioris cognitionis, etiam 
ex parte nostra, non dicam tantum de doctrina speculativa, sed etiam 
de mentalitate et de statu rerum in Ecclesiis orientalibus. 

In primis, uti optime iam dixit exc.mus arch. Laurentius Jager, ne- 
cessaria est 2 cognitio Sacrae Scripturae, deinde doctrinae et historiae 
harum Ecclesiarum. Sed hodie, periti in istis materiis mirabiliter multi- 
plicantur, ita ut nulla difficultas possit esse episcopis. Episcopi tamen 
cavere debent, fortasse aliquando, pressionem nimiam peritorum suo- 
rum, et praesertim timere debent peritos illos qui, iusta in specialitate 
sua auctoritate gaudentes, temere extra materiam suam loqui prae- 
sumunt. 

Tale periculum nullo modo illusorium est. Me dolet exemplum 
afferre debere, hic in aula recenter auditum, de statu rerum exsistenti 
inter Ecclesias separatas orientales et Ecclesias catholicas in Terra Sancta. 

Audivimus episcopum tranquille asserentem auctoritates latinas ar- 
cere orientales catholicos a celebratione in Sanctuariis Terrae Sanctae. 
Qui vero peritus est historiae et conditionum Terrae Sanctae, optime 
scit quantum talis assertio sit falsa et iniuriosa Ecclesiae latinae. Scire 
debent omnes quod ex virtute regiminis sic dicti « Statu Quo », a 
Tureis anno 1852 imposito, et deinde a iure internationali pluries san- 
cito, orientales catholicos infeliciter excludi a sanctuariis Calvarii, S. Se- 
pulchri et Nativitatis Domini. Sed qui vero et quidem omnino rigorose 
urgent talem exclusionem, sunt unice fratres separati. Qui vult, docu- 
menta conferre potest... 3 

Praeter vero cognitionem speculativam, doctrinae et historiae fra- 
trum orientalium separatorum, adhuc, illis qui dialogum oecumenicum 
cum eis inire cupiunt, opus est habere cognitionem practicam mentali- 
tatis, sensibilitatis et modi agendi orientalium separatorum. Cognitio 
ista practica, peritis catholicis absolute necessaria, acquiri non potest 
nisi certis condicionibus. 

Prima certo est illa sympathia seu caritas supernaturalis, cuius 
Ioannes XXIII f. r. et eius successor, Summus Pontifex Paulus VI f. r., 
omnibus nobis sunt egregium exemplar. Sed sympathia illa, caeca esse 
non debet sed semper realistica ne labor oecumenicus vanus evadat. 
Unde etiam, necessitas supervisionis ab auctoritate episcoporum. 

Secunda vero conditio erit vera familiaritas seu experientia quae certo 
supponit diuturnam commorationem inter fratres orientales, et com- 
mercium amicabile cum illis. 

Saepe tamen distinguenda est distantia quae haberi potest inter 
declarationes amoenas vel promissorias et realitatem. Verba saepe mere 
urbanitas sunt, non vero realitas. 

Complexitas istius mentalitatis et modi agendi, nonnisi per diutur- 
nam familiaritatem percipi potest. Hoc non clare patet iis qui orientem 
celeriter percurrunt, quidquid sit eorum peritia speculativa. Qui vero 
ibi diu commorantur, certo mirantur et timent peritos illos, qui, brevi 
peregrinatione vel itinere peractis, totam complexitatem orientis com- 
prehendere praesumunt, et cito librum exhaustivum scribere non du- 
bitant. 

Concludendo ergo, dicam quod Oecumenismus cum fratribus no- 
stris orientalibus, sympathia supernaturali motus, scientia speculativa 
debita rite instructus, semper etiam informari debet familiaritate et 
experientia practica et vere realistica. Dixi. 



In textu scripto tradito-. 1 Oecumenismi. 2 deest. 3 Nullo modo 
sunt latini, qui e contra fraterne et libentissime orientales catholicos admittunt 
ad celebrationem in sanctuariis suis propriis. Officium meum putavi, exemplum 
hoc concretum praebere mutuae cognitionis debitae, et confutare assertionem fal- 
sam et calumniosam. 



10 

Exc.mus P. D. VILLELMUS CONWAY 
Archiepiscopus Armachanus 



V enerabiles Patres, 

Cap. II huius schematis ut in pluribus 1 placet. Nos omnes laeta- 
mur de fructibus positivis ex motu versus unitatem christianorum pro- 
manantibus: de caritate crescente inter omnes qui christiano nomine glo- 
riantur, de decrescentibus praeiudiciis, suspicionibus et conceptionibus 
erroneis ... 2 — ita ut via sterni incipiat actioni Spiritus Sancti omnes 
in unitatem vocanti. Omnino optandum est ut faciamus omnia / salva 
fide et veritate, quae huic fini nobilissimo revera inservire possint. 

De hoc autem 4 cap. II duo habeo proponenda. 

I. Heri in hac aula optime dictum est ab em.mo card. Bea quod 

auctoritas localis ad moderandum et invigilandum motui oecumenico 5 
est episcopus dioecesis. Sed hoc non dicitur in schemate, et est omissio 
alicuius momenti . 6 Propono igitur ut in prima linea huius capitis post 
verbum « pertinet » addantur verba: « sub auctoritate et vigilantia epi- 
scoporum ». 

II. In hoc capite aliquae particulares obligationes enumerantur 
quae omnibus christifidelibus ob debitam unitatis fovendae sollicitu- 
dinem incumbunt, utpote obligatio sanctitatis vitae, mutuae fratrum 
separatorum cognitionis, instructionis oecumenicae et cetera. Ego velim 
ut aliud membrum huic elencho addatur, videlicet membrum tractans de 
obligatione et necessitate quod in hac aetate oecumenica ... 7 , omnes ca- 
tholici sibi acquirant profundiorem et semper accuratiorem cognitio- 
nem veritatis catholicae. Hoc necessarium esse censeo non solum propter 
rationes intrinsecas sed etiam propter ipsius motus oecumenici exi- 
gentias. 

1. Necessarium est ad praecavendum periculum ne claritas vel cer- 
titudo ipsius doctrinae catholicae aliqua confusione obscuretur in men- 
tibus nostrorum fidelium catholicorum, ne catholici in errorem vel in- 
certi tudinem dilabantur circa doctrinas quae iam certae et definitae sunt. 
Quod hoc periculum revera exsistat nemo est, ni fallor, qui non ad- 
mittat. Nec sufficit ... 8 ut ii qui dialogo formaliter intersunt speciali 
formatione theologica muniantur. Omnes enim dialogo oecumenico ho- 
dierno plus minusve exponuntur, nam dialogus cursum habet in ephe- 
meridibus, in televisione ceteris ve mediis modernis communicationis so- 
cialis. Medium vero principale ad istud periculum excludendum vel 
saltem minuendum est instructio religiosa, clara et accurata, nostro- 
rum omnium fidelium in tota doctrina catholica. 

2. Secundo vero, hoc urgeo quia clara et profunda veritatis catho- 
licae cognitio est ipsaemet actionis oecumenicae potens instrumentum, 
quia ideo christifideles deveniunt, ut S. Petri verbis utar, « parati sem- 
per ad satisfactionem omni poscenti eos rationem de ea quae in illis est 
spe ». Ex alia parte nihil magis motui oecumenico nocivum est, neque 
fratribus separatis magis fallax atque frustrans, quam conversari cum 
catholicis qui ipsi ideas confusas vel erroneas habent de doctrinae catho- 
licae genuino sensu. Absit ut frater separatus unquam dicere habeat 9 : 
« Cum tali quidem individuo catholico libenter assentior, sed nescio an 
ipse doctrinam suae Ecclesiae recte intelligat ». 

Propono ergo ut huic cap. II nova paragraphus addatur de obliga- 
tione omnium catholicorum in hac aetate oecumenica sibi acquirendi 
profundiorem et accuratiorem cognitionem totius veritatis catholicae. 
Dixi. 

In textu scripto tradito-. 1 in genere. 2 quae hucusque viguerunt. 

3 omnia fiant. 4 vero. 5 motum oecumenicum. 6 deest. 7 uti 
nonnunquam vocatur. 8 praescribere. 9 debeat. 



11 

Exc.mus P. D. MICHAEL KLEPACZ 
Episcopus Lodzensis 

V enerabiles Patres, 

Loquor nomine episcoporum Poloniae } Una et unica Dei Ecclesia 
iam a primordiis schismata quaedam passa est. Sequentibus vero saecu- 
lis ampliores natae sunt dissensiones et sat magnae communitates a 
communione Ecclesiae catholicae seiunctae sunt. Post tot saecula sepa- 
rationis via ad unitatem haud exiguas praebet difficultates, quae supe- 
randae sunt paulatim oecumenismi exercitio. De hac agit praecise cap. II 
schematis. 

Oecumenismi activitas quinque principales praeseferre videtur aspec- 
tus. Imprimis importat interiorem Ecclesiae renovationem, quae secum- 
fert conversionem cordis ac sanctitatem vitae. Momentum talis renova- 
tionis patet ex eo etiam quod non desunt homines — ut fuit v. g. illu- 
stris vir Mahatma Gandhi — qui magni faciebant doctrinam Christia- 
nam sed mirati sunt de tepiditate et indifferentia 2 Christianorum. Idem 
vero valet de mutua communitatum christianarum aestimatione. De hac 
interna Ecclesiae renovatione sermo fit in cap. II schematis, sub punctis 
4, 5 et 6, quae forsitan — magis concise expressa — ad unum reduci 
possunt. 

Secundo: Oecumenismi exercitium innititur reditu ad primigenia 
testimonia fidei christianae, qua de re vix aliquid habetur in cap. II. 
Desideratur vero aliqua paragraphus specialis in lucem ponens mo- 
mentum talis reditus in exercitio practico oecumenismi. Agitur nempe 
de meliore intelligentia et maiore usu Scripturae Sacrae necnon de pro- 
fundiore cognitione traditionis postbiblicae, maxime in liturgia expres- 
sae, qua alitur fides populi christiani. Scripturarum enim sapientia pie- 
tatis formam omnibus christifidelibus communem praebet ideoque ve- 
rum fundamentum unitatis esse potest. Oportet proinde ut Revelantis 
Dei Verbum magis in dies cibum vitae spiritualis fidelibus praebeat. 
« Ignoratio Scripturarum ignoratio Christi est », ut signanter S. Hiero- 
nymus affirmat. Etenim non ut cuiusvis libri lectura lectio Sacrae Scrip- 
turae aestimanda est, sed plane ut viva Patris caelestis et filiorum con- 

versatio. De nullo umquam alio, sed de evangelii verbo dumtaxat Ec- 
clesia dicit: « Per evangelica dicta deleantur nostra delicta »... 3 

Scimus quantopere multi christiani a nobis seiuncti colant litteralem 
sensum Sacrae Scripturae. Quare nos quoque magis colere debemus sen- 
sum illum Scripturae a Deo intentum et ab auctore inspirato in diversis 
generibus litterariis expressum. Ita in veritate aliquantulum faciliorem 
reddemus viam versus unitatem populi christiani restaurandam. Procul 
dubio Sacrarum Scripturarum studio etiam theologicae disciplinae iu- 
venescent et sic theologis christianis a nobis separatis Ecclesia ipsa 
cum novo vultu apparebit, sine ruga et macula. In commendando vero 
studio Sacrae Scripturae ratio in specie habenda videtur necessitatis 
alicuius sanae et scientifice elaboratae theologiae biblicae historiae sa- 
lutis, quae adiuvabit nos in intelligenda ipsa historia Ecclesiae cum eius 
momentis serenis et obscuris... 4 

Tertio: Fratrum mutuam cognitionem fovere oportet. In hac re 
sermo fit sub punctis 8, 9 et 10 schematis, ubi inter alia dicitur: « Ca- 
tholici acquirant oportet omnino meliorem fratrum separatorum doc- 
trinae et historiae, vitae cultualis et asceticae cognitionem »... 5 Maxime 
hic sublineanda videtur necessitas ut tali modo et sermone fidem no- 
stram exponamus, ut ab omnibus, in quantum fieri potest, lucide com- 
prehendatur... 6 

Dialogus vero considerandus est ut quartum fundamentum exercitii 
oecumenismi. In dialogo — ut par est — semper veritas quaerenda est 
ideoque ratio habenda integrae fidei catholicae. Attamen, pro diversis 
adiunctis, peculiares aspectus fidei nostrae magis sublineari poterunt. 
Scimus etiam praeter absolutas fidei nostrae veritates haberi sententias 
theologorum, opiniones scholarum, consuetudines et normas iuridicas 
quae, etsi venerabiles, saepe a circumstantiis historicis, culturalibus et 
psychologicis pendent ideoque non sunt immutabiles. .In dialogo cum 
fratribus separatis haec omnia maxime attendenda sunt, ne valor ab- 
solutus tribuatur rebus quae valorem talem nullo modo habent. Prae 
oculis habeatur proinde adagium illud: « In necessariis unitas, in dubiis 
libertas, in omnibus caritas », necnon verba illa celeberrima S. Augu- 
stini: « Veritas nisi totius animi viribus concupiscatur, nullo modo in- 
veniri poterit ». Quae veluti principia sunt dialogi oecumenici — valida 
etiam in relationibus cum ceteris hominibus a nobis dissentientibus. In 
praxim vero deducantur oportet non solum a nobis, sed etiam a fratri- 
bus seiunctis, qua de re ipsi certo certius nobiscum consentient. 

Quod formam dialogi attinet, motui versus unitatem multum con- 
ferre possunt sive dialogi individuales cum fratribus separatis, sive de 
theologicis quaestionibus ex utraque parte conventus, in quibus catho- 

lici viri cum fratribus seiunctis etiam in oratione consociantur. Exop- 
tatur quoque maior cooperatio in campo sociali et caritativo. De his 
quaestionibus plura utique inveniuntur in nostro capite, sed nihilomi- 
nus paragraphus peculiaris desideratur de dialogo utpote forma quae- 
dam practica oecumenismi exercendi. 

Supremum tandem oecumenismi exercitium in oratione pro Christia- 
norum unitate consistit. De hac unanimi precatione quaedam notantur 
sub puncto 7. Sed addendum videtur orationem talem non solum cor- 
respondere voluntati Christi Patrem pro fidelibus orantis « ut omnes 
unum sint » ... 7 sed etiam effectum salutarem — et quidem immedia- 
tum — in animis producere, inquantum dissipat antiquiores inimici- 
tias et mutuum caritatis affectum creat, quae 8 aspera in vias planas 
mutantur et invia iter tutum fiunt. Dixi. Gratias. 



In textu scripto tradito-. 1 deest. 2 aversi sunt ab ea propter tepiditatem 
et indifferentiam. 3 Utinam studium scientificum — qui verus est aposto- 
latus — et lectio S. Scripturae deleant delicta quae temporibus transactis ansam 
praebuerunt infelici separationi disiungenti populum christianum. 4 Sed 

Ecclesiae a nobis separatae verbum Dei peculiari quoque solemnitate celebrant in 
liturgiae laudis actione, cuius pars necessaria inde ab exordiis fuerat Scripturarum 
lectio ad fidelium in fidei mysteriis institutionem. Ex parte proinde nostra maior 
habeatur veneratio erga illas traditiones liturgicas, Verbo Dei Revelantis inni- 
tentes, ut hortatur nos quoque constitutio de sacra Liturgia, quae promovendum 
decernit in usu liturgico illum suavem et vivum S. Scripturae affectum (punc- 
tum 24). Sic nobis praesto erit aliqua venerabilis forma oecumenismi exercendi. 
5 (pag. 16-17). 6 Scimus enim ex exemplo P. Teillard du Chardin — cuius 

non omnes utique hypotheses accipiendae sunt — quantopere usus sermonis et 
modus exponendi correspondens conceptionibus, culturae et psychologiae audi- 
torum vel lectorum, idoneus sit ad praeventiones contra fidem nostram dissi- 
pandas et dialogum instaurandum cum viris qui aliter ac nos censent. 7 (Io. 
17, 21). 8 quo. 



12 

Exc.mus p. D. ANTONIUS CARDOSO CUNHA 
Episcopus tit. Barenus in Pisidia, aux. Beiensis 



V enerabiles Patres, 

Inter problemata quae attentionem S. Matris Ecclesiae in praesenti 
momento suae peregrinationis terrenae sollicitant, maximum momentum 
habet unio cum communitatibus christianis quae, in decursu tempo- 
rum, ab ea se separaverunt. 

Divino afflante Spiritu, sincera voluntas eas invadit adimplendi de- 
siderium in oratione sacerdotali Christi expressum: ut sint unum..} 

Horam vivimus gratiae et misericordiae. Oportet ergo ut omnia 
membra Corporis Christi mystici vividum sensum habeant suae respon- 
sabilitatis et omnibus viribus ad unitatem instaurandam laborent. 

Hoc valet praesertim pro nationibus ubi magna pars populi consti- 
tuatur ex fratribus seiunctis. 

Cap. II schematis bene nobis indicat media quibuscum unusquisque 
nostrum concurrere debet. 

Liceat tamen mihi aliquas breves observationes facere de iis quae 
dicuntur de dialogo cum fratribus separatis, in pag. 16, sub n. 8. 

Non omnes possunt hunc dialogum instituere. Ad hunc laborem, 
in quo spes magna ponitur, necessarii sunt homines specialibus dotibus 
praediti. Habet hic difficilis apostolatus suam propriam paedagogiam. 
Indiget magna cultura theologica, praesertim biblica et patristica; so- 
lida formatione spirituali; cognitione profunda historiae, mentalitatis 
et linguae eorum cum quibus loquendum est. Praeterea cum tam diver- 
sae sint communitates seiunctae, necesse est ut pro unaquaque adhibea- 
tur peculiaris methodus. 

Non possumus loqui cum orthodoxis eodem modo ac cum protestan- 
tibus. Aliter agendum est cum lutheranis ac cum calvinistis vel cum 
anglicanis. 

Paucis verbis: apostolatus cum fratribus nostris seiunctis solum- 
modo possibilis est si habeamus homines cum vocatione speciali vel 
utendo termino qui in nostro Concilio fortunam invenit qui, ad hoc, 
charisma habeant. 

Certum est quod in Ecclesia Sancta Dei, divina Providentia sic 
disponente, nunquam defuerunt homines iuxta temporum exigentias. 

Meminerimus, venerabiles Patres, Ioannem XXIII, sanctae memo- 
riae, et amantissimum Papam nostrum Paulum VI qui, pro hac quae- 
stione oecumenica sunt Pontifices quos postulabant necessitates Ec- 
clesiae... 2 

Conventus cum fratribus seiunctis haberi fructuose non possunt 
nisi magna cum prudentia et cautela, quia periculis non carent. 

Alioquin maius nocumentum quam fructum afferent. 

De hac materia habemus claras normas a Suprema Congregatione 
Sancti Officii promulgatas anno 1949, die 20 decembris, in illa celeber- 
rima Instructione De motione oecumenica..} 

Hae praescriptiones retinent omnem suum valorem et actualitatem 
et ideo, meo quidem iudicio, maiore cum claritate et latitudine transcri- 
bendae sunt. 

Constitutiones conciliares sine dubio brevitate et concisione exarari 
debent. Sed hoc solummodo tantum quantum fieri possit ita ut non 
deficiant ea quae necessaria sint. 

Iam a primo exc.mo relatore nobis promissum est Directorium ad 
dirigendos, post Concilium, pedes nostros in laboribus apostolatus 
oecumenici. Grato animo accipimus hanc promissionem. Attamen, no- 
stra humillima opinione, grave esset omittere in textu conciliari normas 
claras et praecisas ut in dictis conventibus perveniamus ad mutuam et 
meliorem comprehensionem in caritate Christi. 

His dictis, audeo proponere: 

1. Determinentur maiore cum claritate et praecisione condiciones 
sine quibus conventus cum fratribus seiunctis fieri non possunt, iuxta 
normas Instructionis memoratae Supremae Congregationis Sancti Of- 
ficii. 

2. Omnino apparet necessitas organi permanentis et centralis, ad 
instar Secretariatus pro Unione , quod, Concilio finito, omnes quaestio- 
nes cum motione oecumenica connexas dirigat. 

3. In nationibus in quibus magna pars populi ad communitates chri- 
stianas seiunctas pertineat, foveantur et adiuventur societates quae, 
sub vigilanti cura episcoporum, ad studium oecumenismi incumbant. 
Dixi. Gratias. 



In textu scripto tradito : 1 (Io. 17, 22). 2 Mentione speciali dignus est 

em. mus card. Augustinus Bea, qui non solum purpura cardinalitia eminet, sed 
praesertim tali scientia et virtute ut in hora conciliari sit homo vere providen- 
tialis. 3 (A.A.S., 42, 1950, p. 142 ss.). 

13 

Exc.mus P. D. IOANNES GAY 
Episcopus Imae Telluris et Pointapitrensis 

Venerabiles Patres, dilecti Observatores, 

Principia, quae per decursum disceptationis cap. I de Oecumeni- 
smo in mentes evocata sunt, nunc ad effectum concretum adducere de- 
bemus. Una autem ex consequentiis immediatis spiritus oecumenici con- 
sistit in necessitate renovandi nostras methodos in actione missionaria. 

Dialogus lucidus, et caritate plenus, iam initium habuit inter Chri- 
stianos. 

Lucidus, quia hodie tempus praeteritum mente sincera et proba con- 
spicimus. Tantae vituperationes, quae ad invicem perferimus, et qui- 




82 



ACTA CONC. VATICANI II - PERIODUS II 



dem cum obstinatione, ex praeiudiciis saepe et confusionibus exo- 
riuntur! 

Dialogus caritate plenus. Certe, tempus illud abiit et recessit, in 
quo bella inter fratres gerebantur, in quo adversarii sese in acie aggre- 
diebantur. Attamen, etiam hodie, nimium numerosi sunt sive catholici 
sive reformati, qui spiritum latentis hostilitatis adhuc in corde retinent. 
Hoc autem plane contrarium est menti Concilii Vaticani II, de quo 
Summus Pontifex Paulus VI, sicut et Papa Ioannes XXIII dixerunt 
« quod Concilium non aliud sit quam invitatio fiduciosa ad participa- 
tionem ampliorem et magis fraternam genuini Oecumenismi ». 

Effectus Concilii sane non subito exspectandi sunt. Sed Romanus 
Pontifex exoptat ut iam nunc efficiatur « primus passus » ad reconci- 
liationem eorum qui eodem Evangelio pascuntur. 

Primus ille passus exigit ut ex spiritu oecumenico plene imbuatur 
vita baptizatorum, scii, eorum modus agendi et cogitandi. 

Ostendere vellem momentum renovationis conceptus nostri de ac- 
tione missionaria, quae revera tamquam centrum est quaestionis oecu- 
menismi et quae eminenter concordat cum isto pastorali fine instanter 
a Summis Pontificibus commendato. 

Nequaquam hac in re progredi potest, si methodos nostras non 
reformamus in campo missionario. Saepius etenim praeceptum caritatis 
fraternae plane deficit in relationibus inter fratres, qui eumdem Chri- 
stum invocant, et hoc non parvum est scandalum coram paganis, quando 
christianos vident, qui sese nomine ipsius Evangelii acriter vituperant. 
Regnum Dei minime promovetur per vim et violationem conscientiis 
impositam, sed per servitium in caritate et humilitate hominibus prae- 
stitum. Quanta et qualis contradictio esset, si coetus electus episco- 
porum et observatorum conaretur ad mutuam comprehensionem et 
fraternitatem pervenire, et si eodem tempore agmina eorum discipu- 
lorum in infausto certamine perseverarent! 

Ut late « pateant ostia Unitatis », iuxta votum Summi Pontificis, 
necesse est imprimis ut e medio tollantur discussiones steriles et divi- 
siones. 

Nonne possibile esset, occasione huius Concilii, aliqua modo prac- 
tico et in communi decernere, ut sic promoveatur ampla motio oecu- 
menismi? V. g., quae sequuntur: 

1. Ut ex hoc nunc vitaretur fideles alius communitatis ad propriam 
fidem trahere. 

2. Ut hoc satis esset, Christum manifestare solummodo eis qui 
ipsum plane ignorant, v. g. paganis qui degunt in regionibus missionis, 
vel illis qui non sunt baptizati et nullam religionem colunt. 

3. Salvis certis casibus (i. e. quando agitur de personis quae altius 
surgere vellent in agnitione rerum Evangelii), ut valde leniter et scru- 
pulose procedatur cum hominibus iam baptizatis, qui aliae confessioni 
christianae adhaerent. 

4. Cum aliquis ad aliam communitatem transire cupit, v. g. occa- 
sione matrimonii, quare hoc in casu non haberetur colloquium sincerum 
cum ministro illius communitatis? Hoc esset signum, non solum urba- 
nitatis, sed etiam verae caritatis. 

5. Denique, ut valde prudenter procederetur, quando agitur de 
personis quae in proprio coetu religioso pacem interiorem non inve- 
nerunt; hoc enim saepius procedit ex motivis peculiaris sensibilitatis 
aut deceptionis, vel ex ignorantia. Experientia constat quod mutatio 
confessionis religiosae, speciatim quando de simplicibus vel rudibus 
agitur, saepe animos profunde disturbat, et non raro ad ruinam totalem 
fidei perducit. 

Ut omnia summatim dicam: debemus omnes id intendere, ut bene- 
ficia oecumenismi ad nostras methodos in apostolatu extendantur. 
Oecumenismus solum « flatus vocis » esset, si populum Dei et suos mi- 
nistros non afficeret, et si applicationem suam concretam in vita nostra 
non inveniret. Dixi. 



14 

Exc.mus P. D. AUGUSTINUS FARAH 
Episcopus Tripolitanus Melchitarum 

V enerabiles Patres, carissimi Observatores et Auditores, 

Schema de Oecumenismo sibi proponit, sicut oritur de hoc cap. II, 
ut Oecumenismus ab hoc Sacrosancto Concilio approbetur ut methodus 
accuratior ad unitatem Christianorum promovendam. 

Porro, haec approbatio libenter concedenda est oecumenismo. At- 
tamen, consideranda sunt sequentia, respectu habito, praesertim, ad 
fratres separatos orientis: 

1. Non videtur Oecumenismus approbandus, ut methodus exclu- 
siva, in omnibus casibus et adiunctis; etenim, non omnes fratres seiuncti 
illam tantum habent rationem ut extra catholicam Ecclesiam maneant, 
rationem nempe quae olim separationem causavit. Sunt enim qui plus 
perpendant colere Deum in Ecclesia catholica, sine mora, quam ex-* 
spectare horam, licet benedictam, attamen incertam, reunionis totius 
Ecclesiae. Aliunde, sunt casus, in quibus solum exemplum, vel testimo- 

nium vitae christianae non videtur sufficere: quid tunc impedit quomi- 
nus coniungatur exemplum cum ipsa praedicatione Evangelii? Quae 
praedicatio, sine ullo interesse humano facta, non confundenda est cum 
falso proselytismo: ipse enim Dominus dixit apostolis: « Ite et do- 
cete ». Nonne ipsa veritas, proprio lumine, et vitata omni vana discus- 
sione, corda allicit et animas? 

2. Ipsa methodus oecumenica, ne maneat mere theoretica et steri- 
lis, debet, ut videtur, coniungi cum aliquibus mediis practicis: 

a) In textu (n. 10), dicitur curandum esse « de modo exprimendi 
et exponendi doctrinam fidei ». 

Sed curandum est, et etiam, de huius doctrinae fidei concordantia, 
ut ita dicam, et de eius aptatione quoad applicationem: scii. Oecume- 
nismus sibi proponere debet ut eadem veritas appareat credita et ad- 
missa, licet diversimode expressa; etenim certum est differentias inter 
catholicos et orthodoxos pertinere, saepius, plus ad modum dicendi, 
quam ad ipsam rem. 

Certe, difficultas ex Primatu Romani Pontificis non videtur esse 
tantum in modo dicendi, sed in ipsa re. Attamen, hic etiam, multum 
adiuvat ad unitatem modus Primatum exprimendi et, praesertim, illum 
exercendi. Revera, debet verbum nostrum esse integrum, et Primatum 
firme teneri et exerceri; sed, in praxi, non est inconveniens, immo ne- 
cesse est ut aptetur. Ideo, ratione habita non tantum mentis orienta- 
lium inde a saeculis in propria autonomia viventium, sed etiam et spi- 
ritus Evangelii, ita aptari debet Primatus, ut iugum Petri non sit 
revera gravius quam ipsum iugum Christi, quod est, ipso Christo te- 
stante, leve et dulce. Ita debet etiam aptari Primatus, ut non appareat 
incompossibilis cum institutionibus, in oriente, traditionalibus et com- 
munibus, et quae videntur promovendae, ut sunt: potestas patriarcha- 
lis plene exercita, sive ipsius patriarchae, sive synodi patriarchalis; po- 
testas episcopalis plene affirmata et plene exercita; et tandem, collegia- 
litas episcoporum plene affirmata et exercita, in ambitu alicuius realis 
decentralisationis in gubernio Ecclesiae. 

b) Ex textu passim et praesertim 1 in n. 5, oritur curandum 
esse de « caritate » inter christianos. 

Ad cuius applicationem videtur promovenda esse caritas Christi, 
primo inter ipsos catholicos, et deinde erga acatholicos. Et ideo reco- 
gnoscenda est disciplina nunc vigens, ita ut veram caritatem Christi 2 
illustret: ad hoc veniunt mitigationes afferendae ad legislationem de 
communicatione in Sacris, de matrimonio mixto, etc., quae res sunt 
maximi momenti in relationibus quas quotidie habemus, in oriente, 
cum fratribus separatis. 

c) Tandem, in textu (n. 11), commendatur «cooperatio cum 
fratribus seiunctis » in materia sociali. 

Certe hoc perutile est; attamen non videtur sufficiens: praestanda 
est nostra cooperatio etiam ad incrementum vitae spiritualis, ita ut 
crescat, et apud separatos, et sanctitas et humilitas atque scientia de 
divinis. Praestanda est etiam generose nostra cooperatio, praesertim, 
ad promovendas, apud eos, novas fundationes monasticas et religiosas: 
monasteria, enim, et religiosae domus, haec habitacula fidei, orationis 
et laboris, semper partes maximas egerunt in renovatione spirituali in 
Ecclesia, et proinde in conatu ad unitatem. 

Per modum exempli, liceat citare monasterium orthodoxum, re- 
center fundatum, in Deir-El-Harf, in Libano; ubi monachi, adhuc 
paucissimi, sed veri monachi, spiritu Dei afflante, vitam agunt secun- 
dum disciplinam authentice monasticam, adiuti, in hoc, a sacerdotibus 
orthodoxis simul et catholicis, et catholicorum auctorum operibus in- 
structi. 

Hoc modo, vera cooperatio fit in renovatione interna, spirituali et 
ascetica, ad quam oportet, ex omni parte et mediis quam efficacibus, 
pervenire. Haec interna renovatio, et spiritualis maturatio, debent esse 
finis attingendus, secus Oecumenismus manet externus et inanis. Haec 
autem maturatio iam ipsa est Unitas anticipata, in exspectatione illius 
diei Domini, in qua Unitas, plena et visibilis, consummabitur. Dixi. 



In textu scripto tradito : 1 deest. 2 deest. 

Exc.mus P. D. ALFONSUS SANCHEZ TINOCO 
Episcopus Papantlensis 

Em. mi ac rev.mi Patres , carissimi Observatores et Auditores, 

Ad cap. II schematis decreti de Oecumenismo quod attinet, in 
genere placet; attamen haec liceat mihi adnotare. 

In hoc capite agitur obiter tantummodo de caritate fraterna quando 
de mediis ad promovendum oecumenismum sermo fit; meo autem 
humili iudicio tale est momentum caritatis fraternae in motu oecume- 
nico, ut specialem partem occupare debeat in hoc capite. Etenim: 

1. Ut docet nos ipsemet Christus Dominus, spectaculum caritatis 
fraternae est quod maxime nostram unitatem obtinebit, iuxta illa verba: 

« Ut omnes unum sint, sicut tu, Pater, in me, et ego in te, ut et ipsi 
in nobis unum sint, ut credat mundus quia tu me misisti »... 1 

2. Aedificatio Corporis Christi mystici in caritate fieri debet, ut 
apparet , v. g., in Epistola 2 ad Ephesios: « Veritatem autem facientes 
in caritate, crescamus in illo per omnia, qui est caput, Christus; ex quo 
totum corpus... secundum operationem in mensuram uniuscuiusque 
membri, augmentum corporis facit in aedificationem sui in caritate »... 3 

3. Legitur in cap. I huius schematis: «En unitatis Ecclesiae sa- 
crum mysterium, cuius supremum exemplar et principium est unitas 
Patris et Filii in Sancto Spiritu »; nunc vero, nonne caritas est vinculum 
essentiale Trium Divinarum Personarum? « Deus caritas est ». 

4. Historia primorum temporum Ecclesiae clare ostendit influxum 
caritatis in conversione proximorum. 

5. Omnia alia media ad oecumenismum promovendum debent in- 
spirari, sustineri necnon informari caritate ut summam habeant effica- 
citatem; sic apparet in prima ad Corinthios ... 4 : « Si linguis hominum 
loquar et angelorum, caritatem autem non habeam, factus sum velut aes 
sonans, aut cymbalum tinniens». 

6. Caritas apostolo oecumenismi obtinet plenitudinem virtutum qui- 
bus eget ad suum munus rite adimplendum, v. g. 5 zelum, patientiam, hu- 
militatem, ... 6 ut apostolus ait: « Caritas patiens est, benigna est, etc. »... 7 

7. Psychologice re considerata, caritas summi momenti est ad oecu- 
menismum. Haec tantum animadvertamus: ipsa confidentiam gignit, 
corda aperit, obstacula ruere facit; uno verbo, caritas naturaliter allicit. 

8. Denique ut optime aiebat noster Ioannes Papa XXIII, felicis 
recordationis, pulchritudo Ecclesiae coram oculis mundi clare apparens, 
erit optimum medium adducendi omnes ad eam; iam vero, caritas 
quam maxime hanc pulchritudinem Ecclesiae mundo splendescere fa- 
cit. Quod clare apparet percurrentes praecipuas Ecclesiae figuras bibli- 
cas. Nam: 

a) quid aliud omnibus gentibus mysticam Sponsam Agni specio- 
sissimam 8 ostendit, amore, docilitate ac mansuetudine plenam, nisi 
caritas? 

b) nonne caritas constituit mirandum spectaculum Templi Dei 
sese aedificantis super vivos lapides et ubi Deus obsequens commo- 
ratur? 

c) quid aliud splendescere faciet Corpus Christi mysticum et ap- 
parere in eius partium harmonia, in eius validitate, in eius perfecta 
aedificatione ac vitali functione, nisi caritas? 

d) caritas dat mortalibus pacem et beati tu dinem in Regno Christi 

ubi omnes servi adimplent eius praecepta et laborant ad eiusdem domi- 
nationem augendam. 

e) caritas mundo patefacit plenam pulchritudinem fecundae Vi- 
tis quae, palmitibus plena, mura civitatis conscendit. 

/) fraterna caritas est figura Boni Pastoris qui oves suas sub unico 
ovili collocat. 

g) caritas fraterna nos in caelum ducit ut gaudeamus beatitudine 
Magnae Familiae Dei, ubi et Pater Deus et nos omnes fratres et cohae- 
redes Christi. 

Concludo. Unde ex dictis, reverenter postulo ut in hoc capite adda- 
tur specialis paragraphus ubi appareat momentum caritatis fraternae in 
oecumenismo atque criteria fundamentalia proferantur, ut in actione 
Ecclesiae haec virtus partes habeat. Dixi. Gratias. 



In textu scripto tradito : 1 (Io. 17, 21). 2 apud illud apostoli. 3 (Eph. 

4, 15-16). 4 (13, 1 ss.). 5 scii. 6 etc. 7 (2 Cor. 13, 4 ss.). 8 deest. 

16 

Exc.mus P. D. FRANCISCUS HENGSBACH 
Episcopus Essendiensis 

Venerabiles Patres et Fr atr es, 

Loquor ad n. 11 « De cooperatione cum fratribus seiunctis ». Inspi- 
cite, quaeso, pag. 17. 

Ibi sermo est de cooperatione in re sociali facienda, tam in campo 
nationali quam internationali. Propono duo puncta: 

1. Ut explicite dicatur, hanc cooperationem appetendam esse non 
tantum a singulis christianis et ab associationibus Christianorum, sed 
etiam ab ipsis communitatibus ecclesialibus, e. g. ab una vel pluribus 
dioecesibus catholicis cum communitatibus parallelis protestandum. Li- 
ceat mihi, hic commemorare aliquod experimentum, quod factum est 
cooperantibus pluribus dioecesibus in Germania in territorio industriali, 
quod vocatur a « Ruhr ». 

Agitur de actionibus quibusdam instituendis in fabricis carbonum 
ad hunc finem, ut condiciones humanae et sociales in ipsis fabricis per- 
ficiantur. In his actionibus participant, et tamquam docentes et tam- 
quam audientes, catholici et non-catholici, opifices et directores, clerici 




88 ACTA CONC. VATICANI II - PERIODUS II 

et laici. Domus, in quibus cursus peraguntur, sunt vel catholicae vel 
protestantes. 

Actio impossibilis fuisset, si conati essemus, catholicos et protestan- 
tes separare, qui in fabricis semper collaborant. 

Evitari debent — uti patet — pericula indifferentismi et falsae 
communicationis in sacris, et evitari possunt. Ad hoc enim, participan- 
tibus peritis ex his fabricis, a catholicis et protestantibus auctoritatibus 
normae statutae sunt. De industria etiam non adhibemus appellationem 
« cooperationis interconfessionalis » sed vocem « cooperationis — det 
mihi veniam em. mus D. Bacci — cooperationis conconfessionalis ». 

Experimentum iam experientia duodecim annorum gaudet et opti- 
mos fructus dedit tam in campo sociali quam oecumenico. 

Haec cooperandi forma etiam prudenter suadenda est in campo 
internationali, nempe quod attinet cooperationem Christianorum ad 
hoc, ut nostrae aetatis aerumnae uti fames, analphabetismus et similia 
in integris nationibus et regionibus vinci possint. Omnes scimus, non 
solummodo Ecclesiam catholicam hisce adlaborare, sed etiam commu- 
nitates christianas non-catholicas. Per cooperationem organisatam inter 
competentia officia catholica et non-catholica efficientia huius activitatis 
socialis multum augeri posset, et scandalo, quod praebet divisio Chri- 
stianorum in mundo, opponeretur exemplum solidarietatis. Patet etiam 
in hoc campo praecavenda esse pericula alicuius indifferentismi. 

Quae dixi de cooperatione in campo sociali, etiam applicari possunt 
— saltem in regionibus mixtae religionis — in campo politico. Etiam 
hoc experientia docet. Si enim auctoritates catholicae et non-catholicae 
communiter quaerunt solutiones pro difficilibus problematibus vitae re- 
ligiosae publicae ordinandae, et quidem antequam auctoritas civilis de- 
cidat, multae inconvenientiae evitantur et pax religiosa in communitate 
politica melius servatur. 

2. Propono, ut post n. 11 addatur numerus, quo explicite provi- 
detur, ut principia huius decreti etiam respiciantur in revisione C.I.C. 
Haec principia enim oecumenismi postulant, ut in Codice diligenter 
examinentur e. g. omnes normae, quibus reguntur matrimonia mixta. 
Meo humili iudicio tota haec materia hoc in Concilio adaequate absolvi 
nequit. Requiruntur studia profunda et nova de aspectibus theologicis, 
iuridicis, socialibus et pastoralibus totius quaestionis, respectu habito 
diversitatis regionum in mundo. Est quaestio, quae milies milia fami- 
liarum dolorose afficit, et quae etiam inter maximas difficultates oecume- 
nismi recensenda est. 

Ante talem revisionem Codicis etiam dialogus institui posset cum 
non-catholicis de hac quaestione. Ab hoc dialogo enim exspectandum 

esset, fratres nostros seiunctos videre, iuris disciplinam catholicam non 
procedere ex defectu veri et sani oecumenismi, sed imprimis ex comple- 
xitate ipsius materiae. Dixi. 



17 

Exc.mus P. D. CAROLUS M. HIMMER 
Episcopus Tornacensis 

Em.me Moderator , venerabiles Fratres , carissimi Observatores 
et Auditores, 

Hoc cap. II omnino placet. Ordinate enim et complete prout fieri 
potest, in lucem ponit media praecipua quorum adunatio quam maxime 
favet ad unitatem christianorum promovendam. Et recte quidem inter 
illa praeprimis proponitur ipsa ipsiusmet Ecclesiae renovatio. 

Circa hanc renovationem duo 1 animadvertere liceat: 1. quoad huius 
indolem exteriorem et veluti institutionalem; 2. quoad huius extensio- 
nem speciatim quoad eius causam, veluti 2 motivam, scii, nos episcopos. 

1. Quoad indolem exteriorem et institutionalem huius renovatio- 
nis. Etsi ab intus, immo ab intimo corde procedere debeat haec reno- 
vatio, oportet prius hanc manifestari exterius et, secundo, sese proten- 
dere non solum ad personas individuales sed etiam ad coetus seu com- 
munitates, immo ad institutiones et structuras. Est tota civitas, scii. 
Ecclesia veluti supra montem posita quae lucere debet nova luce sancti- 
tatis evangelicae « omnibus qui in domo sunt », scii, omnibus inhabi- 
tantibus humanam societatem. Ab illis qui foris sunt Ecclesia non iudi- 
catur tantum secundum sanctitatem vel etiam proh dolor pravitatem quo- 
rumdam membrorum suorum sed etiam secundum apparentias visibiles, 
v. g.: monumenta ac caeremoniae cultus publici; relationes Ecclesiae 3 
cum potestatibus civilibus, socialibus, oeconomicis; domus ubi habita- 
mus et ubi collocantur opera nostra educationis, apostolatus, etc.; bre- 
viter, stylus vitae Ecclesiae; 4 etiam positiones doctrinales et morales 5 
Ecclesiae in re sociali et oeconomica; positiones Ecclesiae quoad proble- 
mata hodierna maxima, pacis et belli, etc. 

Haec omnia non tangunt structuram essentialem dogmatis et iuris 
divini sed tantum modum agendi, haec omnia 6 non possunt secundum 
voluntatem Christi 7 ullo modo abscondere vultum authenticum scii, 
evangelicum quem Christus vult pro sua Ecclesia cum qua intimo li- 
gamine vitali semper coniungitur. Secundum votum Papae nostri aman- 
tis simi 8 Pauli VI in allocutione in initio huius sessionis, secundum vo- 
tum, dico, ab illo pronuntiatum , 9 utinam posset Ecclesia renovata, puri- 

ficata,™ declarare, humiliter quin timeat contradictionem: « Qui videt 
me, videt Christum ». 

2. Quoad extensionem huius renovationis et causam eius motivam 
scii, nos, episcopos. Quinam, quaenam personae ad hanc renovationem 
vitae invitantur? Fideles, sed etiam praeprimis pastores ... n ; hoc dicitur 
in n. 4 nostri schematis , n non exclusis, dicitur , n his qui in ordinibus 
sacris constituti sunt ... 14 . Immo isti prae ceteris ad hanc conversionem 
cordis enixe invitantur. Et quidem recte. Etenim secundum Christi vo- 
luntatem quae 15 sacram hierarchiam Ecclesiae instituit, renovatio huius 
Ecclesiae non fiet vel saltem non attinget optatam amplitudinem nisi ini- 
tium sumat in actione atque exemplo pastorum. 

Nonne, dilectissimi Fratres, sumus revera veluti in ipso corde, in 
ipso cardine 16 Concilii quando de hac renovatione loquimur? 

Nonne Ioannes XXIII ad hoc praecise nos omnes convocavit ... 17 ? 

Atqui omnis vera renovatio incipere debet a conscientia lucida et 
vivida carentiarum, defectuum, omissionum. Nonne oporteret antequam 
fideles ad examen conscientiae et ad paenitentiam invitemus, quod prius 
nosmetipsi pectus nostrum sincere et humiliter percuteremus? 

Accidere enim potest quod nos, etsi saltem inconscie et indirecte, 
partes habeamus in tepiditate, in indifferentia, immo in peccaminosa 
vita horum qui nomine catholico decorantur. Si nostra aetate, uti om- 
nibus nobis compertum est, Ecclesia indiget renovatione , 18 nonnisi iniu- 
ste causa huius situationis ex sola parte fidelium vel ex sola parte in- 
fluxus mundi externi materialistici quaerenda esset. Nec ceterum suffi- 
cit coram fratribus separatis culpas confiteri antecessorum nostrorum , 19 
anteactae historiae sed etiam usque nunc progredientis. 

Parcite mihi, dilectissimi Fratres, si quaedam exempla nunc af- 
ferre audeo. Et quia est hora duodecima, sub forma cuiusdam examinis 
conscientiae. Breviter 20 : 

I. Quid fecimus de verbo Dei, speciatim de Evangelio et de eius 
praedicatione? Nonne aliquando Evangelium abstulimus e manibus fide- 
lium nostrorum? Nonne 21 est aliquid quasi contradictorium in hoc 
agendi modo: ex una parte fideles, in difficillimis circumstantiis saepe 
degentes, exhortari ut vitam evangelicam ducant et testimonium pro 
Christo reddant, dum, ex altera parte, iidem fideles relinquuntur sine 
cibo spirituali, i. e., sine contactu illo vitali atque immediato cum 
Evangelio, sive in textu suo originali, sive saltem tramite alicuius prae- 
dicationis cuius indoles sit satis scripturistica et christologica?... 22 

II. Ad cultum et ad orationem eucharisticam quod attinet, nonne 
humiliter fateri etiam debemus quod saltem ante influxum recentis reno- 
vationis liturgicae participatio populi Sacrificio Missae vel quasi nulla 

evaderet vel secundum formas incompletas immo partialiter falsas fide- 
libus proponebatur? Dum Missa secundum mentem Christi est per ex- 
cellentiam centrum vitae religiosae populi Dei, fons viva gratiae et ca- 
ritatis , 23 haec Missa devenerat pro multis, et est adhuc in pluribus locis, 
caeremonia inintelligibilis, aliena, longinqua a praeoccupationibus vita- 
libus, taedium generans, cui praesentia consentitur saepius propter ti- 
morem praecepti infractionis quam propter verum sensum religiosum ... 24 

Addi etiam... multa, sed tempus deest... Unum tantum -. dicitur in 
nostro . schemate, ubi resumuntur omnia illa media quae renovationem 
Ecclesiae procurare debent-. «Doctrina et activitas Ecclesiae in re so- 
ciali ». Circa has res etiam nos interrogare possumus 25 : quid fecimus, 
quid parati sumus facere 26 ad fovendas diffusionem et applicationem 
Ency dicarum Mater et Magistra atque Vacem in terris? 

Conclusiones secretariatui tradam. Tantummodo volo..., si parcitis 
mihi, vellem consentire verbis ab em.mo card. Gr acias dictis in hac 
sessione. Utique debemus praeoccupatos esse doctrinae socialis Eccle- 
siae diffundere et promovere, et hac occasione nonne posset optari 
quod proxima sessio, si ita placitum esset Summo Pontifici, initium 
sumeret in examinando schemate XV II? 

Etenim.., illa pars hominum qui ad Concilium 11 ... 

Moderator : Exc.me Pater, denique tandem sufficit! Examen con- 
scientiae et aliae res sunt vere utiles, sed non ad rem pertinentes! 

Orator-. Gratias! 



In textu scripto tradito-. 1 quaedam. 2 et causam eius. 3 deest. 

4 deest. 5 deest. 6 deest. 7 deest. 8 deest. 9 pronuntiata. 
10 deest. 11 scii, nos episcopi. 12 In textu schematis (n. 4) haec fervens 
exhortatio ad conversionem cordis fit omnibus christifidelibus. 13 deest. 

14 (n. 5). 15 qui. 16 deest. 17 ut ipsam Ecclesiae renovationem alacri 

studio atque sapientibus ac firmis decretis praeparemus? 18 plurimis caren- 
tiis laboratur et quadam renovatione — ne timeamus verbum adhibitum ab ipso 
Summo Pontifice — indiget. 19 deest. 20 Parcite etiam si in hoc brevi 
examine conscientiae pastorum per quaestiones procedo. 21 deest. 22 Verba 
Christi, ut ipse declarabat, «spiritus et vita» sunt, sed ut mirabilem suam exer- 
ceant virtutem, debent sicut panis quotidie vel saltem frequenter manducari et 
assimilari. Filii Dei petierunt panem et nimis frequenter non invenerunt qui eis 
frangeret. Deo gratias agentes laetamur quidem de progressu quem, hisce ultimis 
decenniis, Spiritu Sancto inspirante et duce, motus biblici atque conamina adapta- 
tionis praedicationis et catecheseos in multis locis iam cognoscunt; Maxima spes 
inde oritur piro renovatione Ecclesiae. Insistendum tamen est ut hi motus, biblicus 
et catecheticus, totam Ecclesiam quamprimis pervadere possint necnon omnes 
dioeceses ac paroecias attingere valeant. Hic autem effectus obtineri non poterit 
nisi nosmetipsi, magis conscii propriae responsabilitatis in hac gravi materia, 

sacerdotibus et seminaristis formationem scripturisticam, theologicam et pasto- 
ralem, quae ad haec attendat, diligenter procuremus. 23 actus nempe in quo 
hic populus praeprimis valeat exercere suum regale sacerdotium et fontem vivam 
gratiae et caritatis appropinquare potest. 24 Constitutio liturgica ab hoc 

Concilio elaborata et nuperrime adprobanda, affert revera optimum instrumentum 
pro inculcando vero actuosae participationis fidelium sensu. Hoc non impedit 
quominus actualisatio huius constitutionis praeprimis a pastorum vigilantia pen- 
deat. 25 III. Addi etiam posset semper quoad cultum , tertium quoddam 
quaesitum: illa indigentia ordinis spiritualis in qua relinquebantur fideles propter 
eorum remotionem a cibo Sacrae Scripturae et a vitali participatione Sacrificii Mis- 
sae fuitne pluries causa vel saltem occasio gravium depravationum vel saltem defi- 
gurationum pietatis? Aliquando vertit, speciatim apud fideles minus cultos, in 
quasdam formas devotionis non ab omni superstitione immunes. Cogitate v. g. 
de quibusdam deviationibus et excessibus in cultu sanctorum. Quid mirandum? 
Etenim genuina adoratio Patris in spiritu et veritate in periculo ponitur quando 
non satis exsurgit ex fontibus ab ipso Christo assignatis et apertis. 

IV. Sunt et alia signa ac media renovationis Ecclesiae quae optime nume- 
rantur in n. quarto nostri schematis nempe laicorum apostolatus, vitae religiosae 
novae formae, matrimonii spiritualitas, doctrina et activitas Ecclesiae in re sociali. 
Cui forte opportune addetur nova adaptatio vitae paroecialis. Circa omnia haec, 
si tempus daretur, possent fieri analogae considerationes ut etiam ibi appareat 
omnia haec ad actum numquam reductura iri sine vigilantia ac zelo episcopi. 
26 v. g. 27 Concludo. 1. Indubium est sicut declaratur in primo capite huius 
schematis quod Ecclesia catholica omnem a Christo revelatam veritatem et omnia 
instrumenta gratiae detineat ut in ipsa affulgere valeat vultus ipsius Christi. 

2. Manifestum est etiam quod his nostris temporibus eadem ipsa Ecclesia 
potenti Spiritu Sancto ductu impellatur ad illas varias formas veluti complemen- 
tarias renovationis evangelicae quae in numero quarto huius schematis opportune 
recoluntur. Haec renovatio in multis locis iam inchoata semper magis ac ubique 
ad actum est reducenda. 

3. Nec tamen obliviscendum: 

A) quod hae renovationes, fideles ac coetus fidelium ita profunde attingere 
debent ut etiam manifestentur in aspectibus exterioribus et institutionalibus ipsius 
Ecclesiae; 

B) quod ad hos effectus ope divinae gratiae obtinendos requiritur prae- 
primis pastorum cura indefectibilis. Possunt autem ad eumdem finem valde con- 
ferre, praeter hanc Sanctam Synodum, sensus fervens et activus collegialitatis 
episcopalis intra ipsas conferendas regionales vel nationales atque frequentiores 
contactus inter conferendas nationum, in quibus experientia et etiam dynamismus 
apostolicus mutuo communicantur. 

4. Liceat ibi humiliter aliquod votum proponere circa futuros Concilii la- 
bores. 

Quia secundum dicta in n. 4 huius schematis « doctrina et activitas Eccle- 
siae in re sociali » annumerantur inter signa Ecclesiae renovationis saltem sensu 
lato intellectae, cur hac occasione non posset optari quod proxima sessio, si ita 
placitum esset Summo Pontifici, initium sumeret in examinando schemate XVII. 

Etenim illa pars hominum qui ad Concilium animum attendunt expectant 
quod nostra Synodus ad magna problemata mundi hodierni quam primum accedat. 

Ceterum labores conciliares adhuc postea peragendi circa ipsam renovationis in- 
ternam Ecclesiae, efficaciores erunt si ducuntur non ab abstracto et a priori sed 
sub lumine conditionum concretarum temporis hodierni. 

Oportet Concilium renovationis (aggiornamento) habeat fenestras super mun- 
dum externum quam latissime apertas. 

Nunc ad quasdam emendationes conformes his votis venio: 

Pag. 15, lin. 6. Ad minus deleatur vox « interior ». 

Pag. 15, lin. 7. Quaeratur formula in qua renovatio Ecclesiae etiam in 
quantum exterius apparens et institutiones ecclesiasticas attingens, clarius defi- 
niatur. 

Pag. 15, lin. 12. « Spiritualis fidelium renovatio » mutetur in « Spiritualis 
renovatio pastorum et fidelium » vel melius: « fidelium et praeprimis pastorum ». 

Pag. 15, lin. 32. Addatur: Meminerint ergo pastores et praeprimis episcopi 
ipsos rationem esse reddituros huius renovationis Ecclesiae. 

Moderator : Proxima congregatio erit crastina die, hora nona. 

Em. mus P. D. Eugenius card. Tis serant: Reponatur Sacrosanc- 
tum Evangelium. 

ANIMADVERSIONES SCRIPTO EXHIBITAE 

QUOAD CAP. I SCHEMATIS DE OECUMENISMO * 

1 

Em.mus P. D. MICHAEL card. BROWNE 

1. In pag. 8, lin. 20, dicerem « Fratres autem qui in Christo quidem 
uti oportet credunt... ». 

2. In eadem pag. 8, linn. 33-34 dicerem: « Iis enim Spiritus Christi, 
ut pie credere possumus, uti non renuit... ». 

3. In pag. 9, linn. 32-33, omitterem verba « et in theologicis veritatis 
elucubrationibus ». 

4. In pag. 10, lin. 29 dicerem « Deinde, salva cura fidei tuendae, una 
cum illis... ». 

5. In eadem pag. 10, linn. 38-39 dicerem: « ... commendat ut prudenter 
promoveatur et ab ipsis dirigatur ». 

2 

Em.mus P. D. RADULFUS card. SILVA HENRIQUEZ 
Archiepiscopus S. Iacobi in Chile 

Ad num. 1. Pag. 7, lin. 10: Post « in aeternum » addatur « et Ecclesiae 
est unitatis principium ». Ratio : ad clarius indicandum momentum Spiritus 
Sancti pro unitate Ecclesiae. 

Pag. 8, linn. 1 s.: Pro his duabus lineis scribatur « Christus Iesus, per 
apostolorum eorumque successorum munus pascendi, Spiritu Sancto ope- 
rante... ». Ratio: ut magis biblice loquatur. 

Ad num. 2. Pag. 8, lin. 14: Loco « schismata » dicatur « dissensiones ». 
Ratio: ut vitetur durities sermonis. 

Pag. 8, lin. 15: Loco « Ampliores natae sunt dissensiones » dicatur 
« graves quoque natae sunt scissurae ». Ratio: Stylus, et ad vitandum iudi- 
cium de magnitudine differentiarum. 

Pag. 8, lin. 23: Loco « constituitur » dicatur « aedificatur ». Ratio: ut 
exactius exprimatur iudicium. 

Pag. 8, linn. 23 s.: Post « exstare possunt » addatur: « et maximi qui- 
dem momenti ». Ratio: oportet suum tribuere momentum istis bonis. 

Pag. 8, lin. 24: Post « ... eius saepta » addatur « quae Christus per Spi- 
ritum Sanctum operatur ». Ratio: ad indicandum fontem istorum bonorum 
qui implicat vivam relationem ad unitatem. 



* Huiusmodi textus lecti non sunt quia Patres vel, scripto exhibito, loqui 
non petierunt, vel iuri loquendi renuntiaverunt, vel disceptatio clausa est. 

Pag. 8, lin. 25: Post « fides, spes et caritas » sequentia hoc modo mu- 
tentur: « et nonnulla alia elementa quibus Ecclesiae unitas etiam visibiliter 
manifestatur ». Ratio: ne nimis urgeatur distinctio inter visibilia et invi- 
sibilia. 

Pag. 9, lin. 1: Pro «in sola» scribatur «Per solam enim catholicam 
Christi Ecclesiam... ». Ratio: ut magis appareat vis dynamica instrumentali- 
tatis Ecclesiae ad salutem. 

Ad num. 3. Pag. 9, lin. 17: Pro «filios Ecclesiae» scribatur «Fideles 
catholicos... ». Ratio: sic verior redditur affirmatio nec contradicitur ad affir- 
mationem factam in pag. 8, lin. 21. 

Pag. 9, lin. 23: Pro «possideat» dicatur «acceperit». Ratio: magis 
conformis cum doctrina gratiae secundum quam supernaturalia a Deo prove- 
niunt et a creaturis accipiuntur. 

Pag. 9, lin. 24: Post verba « membra eius » sic corrigatur phrasis: 
« Non omni qua par est plenitudine de ipsis vivunt, ita ut... ». Ratio: de- 
fectus enim fervoris non est carentia vel indigentia unica in receptione 
sacramentorum et veritatis revelatae. Utendum est verbo generaliori; « vi- 
vere » videtur magis aptum quam verbum « uti ». 

Pag. 9, lin. 36: Omittatur « possidebunt et ». Ratio: sic affirmatio vide- 
tur verior. 

Pag. 9, lin. 40: Pro « vestigia » dicatur « divitias ». Ratio: affirmatio 
sic redditur magis biblica ac magis recta et insuper evitantur interpreta- 
tiones peiorativae vocabuli « vestigium ». 

Pag. 9, lin. 27: Phrasis «quantum ad unumquemque eorum attinet» 
substituatur cum ista alia phrasi « secundum gratiam unicuique datam ». 
Ratio: sic stylus redditur magis biblicus et melius elucet aspectus Eccle- 
sialis. 

Pag. 10, lin. 10: Omittatur « aliquantum ». Ratio: ne iudicetur de ma- 
gnitudine obscurationis. Loco « regni divini » scribatur « Regni Dei », quod 
est magis biblicum. 

Pag. 10, lin. 14: Substituatur « ab ecclesiastica communione » cum 
ista alia phrasi « a plena communione ecclesiastica seiuncti ». Ratio: sic 
sensus accuratius exprimitur. 

Pag. 10, lin. 17: Loco « admiratio » ponatur « scandalum ». Ratio patet. 

Pag. 10, lin. 30: Post « aestimare » addatur « diligere ». Sic phrasis 
videtur magis oecumenica. 

3 

Em.mus P. D. FRANCISCUS card. SPELLMAN 
Archiepiscopus Neo-Eboracensis 

Oecumenismus est motus et actio ordinata ad illam unitatem christianam 
fovendam, quam Iesus Christus ante Passionem suam a caelesti Patre flagran- 
tibus postulavit precibus. Hoc schema ergo incipit ab unitate unius Ecclesiae 
Christi definienda. Christus Dominus nempe suam Ecclesiam aedificavit su- 

per fundamentum apostolorum et prophetarum atque universale mandatum 
docendi, sanctificandi et regendi concredidit collegio apostolorum, inter 
quos B. Petrum elegit ut fratrum suorum collegio praeesset atque universum 
gregem in perfecta unitate pasceret. Haec unitas consistit in confessione 
unius fidei, in divini cultus communi participatione celebrationeque, necnon 
in regiminis fraterna concordia. Quae triplex unitas est Ecclesiae omnino 
essentialis, eiusque supremum exemplar et principium est unitas Patris et 
Filii in Sancto Spiritu. 

Haec quidem est basis oecumenismi sensu catholico, ideoque propono 
ut titulus totius schematis sit « de Oecumenismo catholico », quo probe 
distinguatur ab oecumenismo sensu diverso ab acatholicis concepto. 

In una et unica Christi Ecclesia saeculis praeteritis exorta sunt schismata 
et communitates haud exiguae ab Ecclesia catholica seiunctae. Quamvis 
communitates separatae quaedam elementa verae Christi Ecclesiae serva- 
rent, earum separatione factum est ut obscuraretur splendor vultus Christi 
in sua Ecclesia, et ut regni divini incrementum funeste retardaretur. Immo 
et pro ipsa Ecclesia difficilius sit plenitudinem catholicitatis exprimere. 

Conatus quidem iam facti ad consequendam reunionem communitatum 
ab Ecclesia separatarum incassum evenerunt, hodie autem tum in Ecclesia 
catholica tum in ecclesiis separatis preces funduntur et incepta ineuntur ut 
e medio tollantur obstacula unitatem Christianorum impedientia, et ut magis 
magisque foveatur mutua aestimatio et comprehensio. 

Qua de causa Sacra Synodus gaudet hunc cultum oecumenismi in dies 
augeri, eumque episcopis ubique terrarum commendat, ut sollerter promo- 
veatur et prudenter ab ipsis dirigatur. 

Cap. I huius schematis placet. 

4 

Exc.mus P. D. MICHAEL ARATTUKULAM 
Episcopus Alleppeyensis 

Cum vox Oecumenismus diversimode intelligi aut interpretari possit, 
omnino necessarium mihi videtur ut ante omnia definiatur Oecumenismus 
catholicus. Sane, sub n. 3 cap. I dicitur oecumenismum prout in schemate 
nostro exhibetur esse motum et ordinatam actionem (Ecclesiae catholicae) 
ad illam christianam unitatem fovendam quam Iesus Christus a caelesti 
Patre flagrantibus postulavit precibus. His verbis vere describitur finis quem 
Ecclesia catholica habere potest et habet in suo Oecumenismo et hunc finem 
proposuit Ss. Dominus Ioannes Papa XXIII ab hoc Concilio Vaticano II 
prosequendum. 

Christus vero in oratione sacerdotali oravit pro unitate eorum qui in 
eum crediderant vel credituri erant. Ipse Dominus in principio orationis 
dixit se non pro aliis in illa oratione orare: « Non pro mundo rogo, sed 
pro his quos dedisti mihi » (Io. 17, 9). 




100 



ACTA CONC. VATICANI II - PERIODUS II 



Unitas haec habenda est in caritate fraterna ad imitationem ipsius Do- 
mini caritatis erga homines. Sed antequam haec unitas in caritate haberi 
possit, prout Iesus eam vult, debet primum existere fides. Iesus enim orat 
pro speciali et visibili unitate eorum qui usque ad finem mundi in eum 
credituri erant: « Non pro eis autem rogo tantum (i. e. pro discipulis tunc 
in eum credentibus) sed et pro eis, qui credituri sunt per verbum eorum 
in me » (Io. 17, 20). Ergo unitas fidei primum requiritur, ut unitas per- 
fecta et supernaturalis in caritate habeatur inter discipulos Christi. Inte- 
gritas fidei in Christum, per verbum apostolorum , sive scripto sive oretenus 
traditae, servanda est ut eius discipuli in pleno sensu simus atque ut oratio 
eius, pro unitate discipulorum suorum in perfecta caritate, nobis proficiat. 
Ad restituendam, ergo, unitatem christianorum, primum restauranda est 
unitas fidei. Nulla unitas, prout Dominus Iesus eam vult, haberi potest nisi 
primum restituatur integritas fidei. 

Hoc faciendum est non ut hominibus placeamus, sed Deo et Salvatori 
nostro Iesu Christo; et Dei et Domini nostri infinito amori erga nos debito 
modo respondeamus. Omnia enim quae Iesus apostolis suis et per eos nobis 
revelavit nihil aliud est nisi de amore Dei erga nos et de oeconomia salutis 
humanae, quam Deus ex amore hominum adhibet erga nos. Ex amore Deus 
Pater misit Filium suum unigenitum ut genus humanum sanguine suo ex 
peccatis redimeret. Ex amore Filius, natura nostra assumpta, seipsum in ara 
Crucis immolavit victimam pro reconciliatione hominum cum Deo. Ex 
amore ipse Filius Ecclesiam suam condidit eique ipsum suum sacrificium 
modo incruento in perpetuum Deo ab ea offerendum commisit, ut esset sa- 
crificii Crucis perpetua commemoratio atque perfecta repraesentatio. Ex 
amore, Filius Dei, visibilem Ecclesiam suam visibili capite sui vices gerente 
munivit, qui eam in unitate fidei sub ductu Spiritus Sui visibiliter (ut omni 
societati hominum convenit) regeret. Ex amore dedit Ecclesiae suae Sacra- 
menta sua per quae, Ipse in animis hominum praesens, easdem in vita 
gratiae et in caritate erga Deum et homines vivificaret et amorem ipsius 
Patris erga homines mundo manifestaret: « Ego in eis et tu in me: ut 
sint consummati in unum: et cognoscat mundus quia tu me misisti, et 
dilexisti eos, sicut et me dilexisti » (Io. 17, 23). Itaque, verba quae Filius 
a Patre recepit hominibus tradendum, seu bonus nuntius fidei christianae 
nihil aliud est nisi nuntius amoris Dei erga homines. Mirabile systema veri- 
tatum fidei christianae ab apostolis ex ore Filii Dei, Redemptoris nostri 
acceptum et ab eisdem Ecclesiae scripto vel oretenus traditum ab eademque 
Ecclesia infallibili magisterio Petri et successorum suorum clarius in dies 
intellectum atque declaratum, nihil aliud nobis exhibet quam Patris et 
Filii in Spiritu Sancto amorosam dispensationem pro salute humani generis, 
nisi — ut pressius dicam — amoris Dei erga unumquemque nostrum. 

Venerabiles Patres, nihil aliud potest Ecclesia catholica ut finem oecu- 
menismi sui sibimet proponere nisi ut fratres nostri separati ad integritatem 
fidei christianae a Petro et successoribus suis edoctae redeant. Hanc fidem 

integre siquidem ab omnibus christifidelibus accipi vult ipse Spiritus Sanctus, 
qui supremum Ecclesiae magisterium in infallibilitate Fidei servat, nos per- 
peram agimus si finem oecumenismi nostri aperte non declaramus, aut si 
eundem finem silentio praeterimus vel circumlocutione obscuramus. 

Unitatem christianorum, quam quaerimus non est quaedam unitas mere 
naturalis et externa, sive civilis sive socialis, sed est unitas essentialiter su- 
pernaturalis et interna Corporis Christi mystici, quae non in regulis urbani- 
tatis, sive civilis sive socialis, sed in veritate fidei fundatur et in caritate 
supernaturali crescit et confirmatur. Ad hanc unitatem fratres omnes in 
omni caritate invitare et allicere officium nostrum est; hunc finem nostrum 
urbanitatis specie celare scelus est. Ipsi fratres nostri separati, qui nostrum 
hoc sincerum ac caritate plenum secuti invitamentum, ad integritatem fidei 
catholicae investigandam primum, atque dein amplectendam, animum mo- 
vent, non humano cuidam victori se subiicere censeant, sed se veritati fidei 
immo ipsi Christo Redemptori, fidei christianae auctori, adhaerentes, victores 
prodire, ex bello sibimetipsis indicto pro possessione veritatis. 

Unde haec circa cap. I de Oecumenismo proponendum censeo: 

1. N. 1 cap. I retineatur quidem, sed ut prooemium totius schematis, 
cum his tamen mutationbius : 

a) In pag. 7, lin. 29, post verbum « unitate » et ante verbum « pa- 

scendo » inserantur verba « fidei, sacramentorum et regiminis », ita ut nova 
lectio sit: « in perfecta unitate fidei, sacramentorum et regiminis pa- 

scendo etc. ». 

b) In pag. 8, lin. 6, loco verborum « fraterna concordia » substi- 
tuatur verbum « unitate », ita ut nova lectio sit: « necnon in regiminis 
unitate etc. ». Hic est enim sensus totius fontis citati, nempe: Encyclicae 
Leonis XIII: Satis Cognitum. 

2. In primo numero capitis primi ponatur definitio Oecumenismi catho- 
lici, quae sic posse enunciari humiliter censeo: « Oecumenismus catholicus 
est ordinata actio Ecclesiae catholicae ad illam in veritate et caritate uni- 
tatem christianorum fovendam, quam Iesus Christus a caelesti Patre flagran- 
tibus postulavit precibus ». Et haec definitio explicetur in sensu supra a me 
exposito. 

3. In pag. 9 deleantur linn. 28, 29 et 30. 

Ratio est: quia Ecclesia Christi erit sine macula et ruga solummodo in 
ultimo stadio redemptionis humani generis, quando nuptiae aeternae inter 
Christum et Ecclesiam suam in caelo celebrabuntur. Tunc solum Ecclesia 
revera erit etiam gloriosa, et splendorem vultus Christi plene in se exhibebit. 
In praesenti saeculo Ecclesia semper constabit non solum iustis sed etiam 
peccatoribus pro quorum peccatis etiam humilitatem et mortificationem Iesu 
in corpore suo portat. Ecclesia constans peccatoribus in praesenti saeculo, 
non potest simul esse sine macula et ruga, et Ecclesia passioni Christi 
participans quomodo potest simul esse gloriosa? 

Ergo, loco verborum quae in praedictis lineis continentur substituantur 

haec verba: « ut vita eorum fidem suam manifestet atque argumentum con- 
stituat veritatis eius », ita ut lectio nova sit: « Quapropter, catholici omnes 
ad perfectionem christianam tendere debent atque eniti, quantum ad unum- 
quemque eorum attinet, ut vita eorum fidem suam manifestet atque argu- 
mentum constituat veritatis eius ». 

5 

Exc.mus P. D. IOSEPH ATTIPETTY 
Archiepiscopus V er apolit anus 

N. 1 : Cum hic numerus agat de mysterio unitatis et unicitatis Eccle- 
siae, videtur valde opportunum plena in luce ponere totum momentum pri- 
matus petrini et romani pro unitate Ecclesiae. Iuxta enim Cone. Vatica- 
num I, ipse Christus primatum iuridicum in Petro et eius successoribus 
eo constituit ut « episcopatus ipse unus et indivisus esset, et per cohaerentes 
sibi invicem sacerdotes credentium multitudo universa in fidei et commu- 
nionis unitate conservaretur ». Hinc primatus est « perpetuum utriusque 
unitatis principium ac visibile fundamentum » (D. 1821). Iamvero haec 
functio non videtur sufficienter indicari in schemate proposito; immo ex- 
pressio in pag. 8, lin. 6: «in regiminis fraterna concordia » posset male in- 
telligi, sc. de primatu honoris tantum, et ita « neutralizare » id quod dicitur 
in pagina praecedenti linn. 25-29 de primatu Petri. 

Ad n. 3: Maxime optandum est ut fratres separati redeant ad domum 
quam sui antecessores reliquerunt. Omnes catholici hoc desiderant et deside- 
rare debent. Non video tamen cur ad hoc necesse sit dicere fidelibus ipsos 
nunc non possidere « veri nominis catholicitatem », « plenitudinem catholi- 
citatis » (pag. 9, lin. 35; pag. 10, lin. 15). Scimus enim Christum promi- 
sisse suam assistendam Ecclesiae suae; ex hoc sequitur eam semper fuisse 
et futuram esse catholicam pleno sensu. Utique, reditus fratrum separatorum 
hanc catholicitatem materialiter pleniorem faciet. Sed, de facto vita spiri- 
tualis eorum, qui in vera Ecclesia Christi sunt, etiam sine hoc reditu plene 
catholica est. Optemus et adlaboremus ut fratres ad domum suam redeant ut 
possint frui omnibus divitiis Christi; nullatenus tamen impressionem de- 
mus Ecclesiam Christi non esse plene catholicam ob eorum absentiam. 

6 

Exc mus P. D. MARINUS BERGONZINI 
Episcopus Volaterranus 

Quae in hoc capite habentur optima sunt quoad substantiam, ideoque 
omnino retinenda. At dicendi modus non semper clarus et perspicuus evadit, 
quapropter nonnullae emendationes propono ut ea quae perfectibilia mihi 
visa sunt, perfectiora reddantur. 

Caput totum videtur quadam obscuritate laborare, et haec obscuritas 
provenit ex rerum et idearum congerie non bene digesta. Quae de toto 

capite dicuntur, praesertim valent de prima paragrapho, in qua Ecclesiae 
unitas declaratur. Qua de re suadere velim ut re visores schematis maiorem 
brevitatem inquirant et latinitatem magis expolitam exhibeant. 

Ad particulares animadversiones descendens, en emendationes quas pro- 
pono ad textum clariorem reddendum. 

1. Verba S. Pauli, ex epistola ad Romanos allata, quae inde a lin. 11 
pag. 7 recitantur, expungenda sunt. Ratio est quia illa verba ad rem non 
pertinent: respiciunt enim vitam gratiae multo magis quam Ecclesiae uni- 
tatem, et ideo magis involvunt ideas quam declarent. 

2. Ad linn. 30-31 eiusdem folii 7, ubi sermo inducitur de beati Petri 
Primatu, expungenda sunt verba « semper manente », ita ut brevius et clarius 
legatur: « Ipso summo angulari lapide Christo lesu ». 

3. Item: non est perspicua locutio quae invenitur in linn. 24-25 pag. 8, 
ad explicanda elementa illa constitutiva Ecclesiae Christi, quae etiam apud 
fratres separatos inveniri possunt. Enumerare enim illa elementa secundum 
ordinem textus, scilicet: « vita gratiae, aliaque interiora Spiritus Sancti 
dona, fides, spes, caritas », idem est ac confusionem inducere inter dona 
spiritus et virtutes. Melius ergo videtur dicere: « vita gratiae, virtutes (super- 
naturales scii, et naturales infusae), et Spiritus Sancti dona ». 

Ordo in hac emendatione propositus cum theologiae catholicae loquendi 
modo melius consonat. 

4. Ad lin. 37, pag. 9, corrigenda sunt verba: «... et ad hanc Ecclesiam 
catholicam domum omnibus aditus patefiet ». Ratio est quia verbum « adi- 
tus », quod est subiectum grammaticale propositionis, non concordat, immo 
pugnat, cum anteriore subiecto, quod erat: « ipsi », idest catholici et ita 
fit ut sensus sermonis obscurior atque inelegantior evadat. 

5. De usu Sacrae Scripturae in hoc capite. 

Ad lin. 23, pag. 7, leguntur verba S. Pauli Eph. 2, 20, iuxta quae Ec- 
clesia fundata perhibetur « super fundamentum apostolorum et prophe- 
tarum ». Sed haec eadem verba in suspicionem iam venerunt cum Patres 
Concilii schema de Ecclesia pertractarent, quia eorum interpretatio adhuc 
controvertitur: etenim non pauci exegetae aestimant eorum verborum ap- 
plicationem hic fieri posse more tantum oratorio, minime vero biblico. Sed, 
quoniam in textu conciliari Sacrae Scripturae verba in genuino sensu biblico 
proferenda sunt, totam illam propositionem censeo esse expungendam. 

7 

Exc.mus P. D. VINCENTIUS BRIZGYS 
Episcopus tit. Bosanensis, aux. Kaunensis 

Parcite mihi, si dicenda a me alicui vestrorum extra horum mea verba 
sonabunt. Sum enim solus, quia ceteri episcopi meae patriae et vicinarum 
regionum omnes sunt libertate privati, nec habent possibilitatem esse 
nobiscum. 

In capite de Oecumenismi catholici principiis, in paragrapho de Oecu- 
menismo omnia dicuntur talibus verbis et tali modo ut aliquis ignarus fac- 
torum non tantum temporis praeteriti, sed etiam praesentis existimare pos- 
sit nos tempora admodum pacifica vivere, ut parum iam distat genus hu- 
manum a plena omnium Christianorum unitate, nunc iam viventium et 
orantium in pace. Disceptantiae, si aliquae adhuc supersunt, « splendorem 
vultus Christi in Ecclesia aliquantum obscurant » (pag. 10, linn. 9-10). 
Et tamen reminiscamur sortis catholicorum nostris temporibus — hoc 
saec. xx — in Portugalia, catholicorum et ceterorum christianorum in Rus- 
sia et regionibus ab ea subiugatis ab anno 1918 usque ad praesens, Mexi- 
cam, Hispaniam, Italiam anno 1931, hodiernas nationes sub iugo atheo- 
rum in regionibus catholicis vel saltem christianis: a Lituania, Letonia usque 
ad Rumeniam et Bulgariam. Sic nostro saeculo ab anno 1910 usque ad 
praesens tempus christiani et praesertim catholici non singuli hic vel illic, 
sed sicuti ovium greges mactantur decenis millium, trucidantur, virgines 
Deo consecratae aggrediuntur et humiliantur modis inauditis nec apud pa- 
ganos antiquos. In toto autem mundo, catholicis non exceptis, altum oppor- 
tunisticum silentium regnat. Et nos dicimus splendorem vultus Christi in Ec- 
clesia aliquantum obscurari. Haec omnia accidunt eo, quod christiani divisi 
sunt ita ut quando una Ecclesia christianorum opprimitur, a ceteris hoc 
sumitur pro servitio praestito Deo, quod catholici inertes sunt et quasi in- 
conscii Corporis Mystici Christi unitatis. Nostris diebus haec omnia eve- 
nerunt cum catholicis, ceteris christianis, cum iudaeis non in regionibus 
paganorum cum parva minoritate christianorum, sed in regionibus in qui- 
bus christiani constituunt quasi totalitatem populi. In his regionibus chri- 
stiani et iudaei trucidantur a parva minoritate inspirata, directa et variis 
modis suffulta a potestatibus inimicis Dei et christianitatis, quae universa- 
liter unitae sunt. Et hic video non modo communismum atheum, sed etiam 
associationes — massonicas et ceteras — sine quarum adiutorio etiam com- 
munismus in nulla regione posset in potestate subsistere. 

Utique, pro nostris fratribus, qui persecutionem patiuntur omnes ora- 
mus. Existimo tamen non esse satis orare pro fratris felici morte, qui in 
nostris oculis a malefactore invaditur. 

In Capitibus III et IV verbum fraternum facimus ad omnes fratres 
separatos et non christianos, maxime ad iudaeos. In toto schemate tamen 
de millibus millium catholicorum et ceterorum christianorum, qui pro fide 
et vita christiana hodie persequuntur, nec unum verbum. Et quid de iis 
ex christianis et iudaeis, qui nomini Dei impudentissime maledicunt, iuven- 
tutem a fide et religione avertere conantur non persuasionibus tantum sed 
nefastissimis legibus, qui adultos credentes cives non computant inter cives 
pleni iuris etc.? Lucidis promissionibus persuasi, ex quibus nihil boni evenit, 
in principio huius Sacrosancti Concilii non sumus ausi eorum nomen pro- 
ferre in nostro verbo salutis toto orbi. Me vere latet, si quid boni hoc si- 
lentio obtinuimus, e contra me patet multis fidelibus oppressis silentium hoc 

magnum dolorem causasse. Ex hoc iam ipsi dicunt nos partem Ecclesiae si- 
lentis facere. 

Verum est historice, quod dicitur de nostris vinculis cum Synagoga. Id 
tamen, quae in cap. IV, pag. 4 ultimis lineis dicitur, mihi videtur esse 
insufficiens. Hic nos quasi veniam petimus a iudaeis pro persecutionibus 
sive olim, sive nostris temporibus perpetratis. Certe, iniuriae et persecu- 
tiones tam iudaeorum quam christianorum deplorandae et damnandae sunt, 
sed essetne opportunum mundo declarare has persecutiones, praesertim no- 
stris temporibus perpetratas esse ab hominibus dechristianizatis, in quo 
opere, mediantibus associationibus massonicis et marxistis iudaei non par- 
vam partem habent. Rebus sic stantibus nostra verba deplorationis et dam- 
nationis parum facient. Dechristianizatus homo tandem aliquando vindicta 
ardens insurgit contra eos, qui eum fide privarunt et moribus depravarunt. 
De modo inhumano agendi responsabilitatem semper assumere tenentur illi, 
qui ex homine filio Dei animal efficiunt. Mihi videtur examinationis dignum 
esse propositum omnes — tam christianos quam iudaeos — monere, ut 
abstineantur ab omni participatione in quacumque atheistica et antichristiana 
activitate. Activitates istius generis omnes sunt inimicae hominis ut talis 
— et christiani et iudaei et ceterorum. 

Et tandem pauca verba ad cap. II, n. 7: De oratione unanimi. Ex illis, 
quae veniunt in Iure Canonico nomine communicationis in divinis, in sche- 
mate unitas cum acatholicis non permittitur solummodo in celebratione 
mysteriorum sacrae Eucharistiae. Quid vero de ceteris functionibus litur- 
gicis, exercitiis pietatis? Estne sufficiens limes in schemate positum? 

Nihil definiti audeo de hac re proponere, scio tamen in vita esse aliquid 
aliter, quam in studio ianuis clausis. Omnes, qui volunt mundum refor- 
mare, semper debent memini esse etiam periculum a mundo deformari. 
Velim, ut in hac divina missione — omnes fratres efficere unum — ne 
omittantur necessariae cautelae pro illis, qui pleni bona voluntate nondum 
aetate provecta nec valde probatis virtutibus praediti sunt, ne incitamenta 
ad illimitatam communionem cum aliter credentibus careat debitis limitibus. 

8 

Exc.mus p. d. ioseph floribertus cornelis 

Archiepisco pus Elisabethapolitanus 

Nomine plurimorum episcoporum ex Congo loquar. 

In cap. I huius schematis, in luce ponitur (pag. 9, linn. 31-35) manife- 
statio catholicitatis Ecclesiae ut communionis: in necessariis unitas, in le- 
gitime diversis libertas, in omnibus caritas. Et hoc nobis valde placet. 

Principium authenticae catholicitatis, siquidem maximi momenti quoad 
aspectum oecumenicum (etenim iterum affirmatur pag. 22, linn. 15-21), non 
minoris momenti est quoad futura Ecclesiae in Africa. Successus missionis 
sic successui oecumenismi in non paucis alligatur. 

Etsi voce oecumenismi, ut in hoc capite littera sonat, significetur « mo- 
tus et ordinata actio ad unitatem christianorum fovendam », in praxi tamen 
vox oecumenismi saepe intelligitur ut respiciens tantum adunitionem chri- 
stianorum separatorum. Attamen duae considerationes addendae sunt. 

1. Actio oecumenica oportet fundetur in sensu catholicitatis seu univer- 
salitatis Ecclesiae, in omnibus materiis. 

Ecclesia non est nisi una, sed unitas Ecclesiae non est nisi unitas catho- 
lica seu oecumenica, id est unitas in diversitate omnium nationum et hu- 
manitatum. 

Semper tamen adest tentatio unitatem ad uniformitatem reducendi: uni- 
formitatem, dico, eiusdem organisationis, eiusdem expressionis, eiusdem theo- 
logiae. Atqui unitas catholica seu oecumenica est illa quae sub diversitate 
ingeniorum, culturarum, humanitatum sese exprimit. Si uniformitas omnia 
regit et diversitates legitimas evellit, non amplius manifestatur oecumenici- 
tas. E contra, nonne diversitas orientalium rituum quam tam feliciter prae 
oculis in hoc Concilio habemus omnes, testimonium praestantissimum per- 
hibet de multiplicibus divitiis catholici cultus quando legitimae traditiones 
diversae servantur? 

2. Etiam si in sensu stricto sumitur, oecumenismus non tantum quasi ad 
praeterita versus respicit adunitionem christianorum iam separatorum, sed 
implicat illam virtutem vigilantiae quae contra omnes vires et fermenta dis- 
cordiae in ipsa Ecclesia semper et acriter pugnat. Et sic sensus oecumenismi 
nunquam in Ecclesia deficere licet, etiamsi — quod Deus nobis largiatur! — 
Ecclesia perfecte una evaserit. 

In his temporibus autem, permultae humanitates diversae, mirabili modo 
evolvuntur et iura suae dignitatis legitime vindicant. Tempus advenit ubi 
non iam viget quasi simplex transitus bonorum spiritualium ab occidente 
usque ad extremum Asiae vel Africae, sed iam valet inter Ecclesias antiquas 
et novellas mutua communicatio bonorum et communio divitiarum spiri- 
tualium. Et antiquae Ecclesiae a novellis discere debent sicut et novellae ab 
antiquioribus. Haec est quoque vera catholicitas seu oecumenicitas quae 
Ecclesiae decet. 

Sed nondum mentes et mores nostras plene penetravit. Oportet ergo 
mutetur in melius habitudo nostra ita ut diversitas ecclesiarum novellarum 
appareat nobis non ut scandalum tolerandum, sed ut vere signum divitia- 
rum Christi. 

Et haec consideratio maximi momenti est quoad iuniores ecclesias Afri- 
cae. Populi Africae nigrae — qui exstant pars notabilis tertii mundi — cum 
magna spe ad Concilium aspiciunt et sese interrogant: Numquid Ecclesia, 
africana fiet inter africanos, sicut latina est inter latinos et orientalis inter 
orientales? 

Ecclesia, si nunc non est capax agnoscendi , servandi et assumendi in sua 
oecumenicitate proprium ingenium populorum Africae, recte periculum adit 
eiusdem dolorosae lacerationis quam olim in oriente et in occidente passa 

est. Patres Conciliares, illam spem iuniorum communitatum Africae chri- 
stianae decipere non possumus! 

Per modum conclusionis, humiliter proponimus: 

1. ut in hoc schemate, Concilium principia oecumenica statuat de 
(ut dicitur in lingua gallica) « la rencontre de PEglise et des diverses civi- 
lisations »; 

2. ut omnibus ecclesiis novellis in Africa et alibi, quae in firma spe 
et expectatione stant, Concilium Vaticanum II praebeat, sine mora, non 
verba et voces sed actus verae communionis catholicae. 



9 

Exc.mus P. D. PAULUS DALMAIS 
Archiepiscopus Arcis Lamy 

a) De expressione « fratres separati ». Schema utitur passim verbis 
« fratres separati » praesertim in hoc capitulo, pp. 8 et 9, ad designandos 
omnes christianos a nobis de facto seiunctos. Quando tractatur de omnibus 
christianis a nobis seiunctis in genere et non in specie, difficile est alia 
verba invenire. Aliqui patres censuerunt melius esse dicendum « fratres a 
nobis separati ». Sed haec verba, sub respectu euphoniae, non tam bene 
sonant in textu, etiamsi peropportune monstrant nostrum schema non prae- 
iudicare velle de historica responsabilitate in divisionibus et schismatibus. 
Puto nos servare posse verba « fratres separati », ea conditione ut haec verba 
adhibeamus cum aliqua explanatione seu declaratione intentionis. Nihil pro- 
hibet quin pag. 8, sub n. 2, post verba « Ecclesiae catholicae seiunctae » 
(lin. 16), quaedam declaratio addatur super vocabulo « separati » intellecto 
in sensu mutuae divisionis inter omnes christianos: fratres christiani sunt 
a nobis separati et nos ab ipsis. Exemplum talis declarationis postea tradam 
Concilii Secretariatui. 

b) Animadversiones super par. secunda. Pag. 8, linn. 22-23. Dicitur: 
« ex elementis seu bonis quibus ipsa Ecclesia constituitur ... quaedam ex- 
stare possunt extra visibilia eius saepta ». Cum hic sermo fit generatim de 
omnibus Ecclesiis et communitatibus, quorum habitudines ad Ecclesiam 
Christi non eodem pondere perpendere possumus, vocabulum « quaedam » 
mihi videtur insufficiens. Etenim multa plus quam « quaedam » ex his ele- 
mentis seu bonis exstare possunt apud fratres nostros separatos: v. g. prae- 
ter fidem, spem et caritatem et alia dona spiritualia, vitam sacramentalem 
per baptismum et Eucharistiam, sacerdotium et episcopatum. Haec non 
sunt aliqua tantum sed multa et essentialia. Ideoque textum sic emendari 
velim ad lin. 22: « ex elementis seu bonis quibus simul sumptis ipsa Ec- 
clesia constituitur et vivificatur, multa exstare possunt ... etc. ». 

Pag. 8, linn. 37-38, dicitur: « Communitates et Ecclesiae eorum, illa 
unitate non f ruuntur quam Iesus Christus iis omnibus dilargiri voluit ». 

Censeo hanc sententiam claritate deficere, cum de qua unitate agatur per- 
spicue non demonstret. Optarem ut notae verae et perfectae unitatis, in- 
ternae et externae, melius exponantur. Defectus unitatis provenire, certo 
potest a defectu communionis visibilis cum Petro eiusque successoribus, 
quae communio est simul signum et conditio necessaria perfectae unitatis. 
Sed altius est investiganda ratio ultima unitatis quam non omnino reiece- 
runt fratres christiani a nobis separati. Res significata ab ipso signo com- 
munionis visibilis cum Petro nihil aliud est quam communio oboedientiae 
et gratiae cum Christo, et insuper fraterna et mutua communio Christiano- 
rum inter se ipsos. Haec communio gratiae per Spiritum Sanctum efficitur 
et ad fundamentum unitatis nos revocat. Cum videmus etiam fratres no- 
stros separatos, v. g. orthodoxos, sibi vindicare unitatem, de unitate trac- 
tare debemus cum omni qua par est claritate et praecisione, distinguendo 
simul et iungendo in conceptu unitatis perfectae signum et rem (cf. Declaratio 
S. B. patr. Athenagoras in colloquio panorthodoxo Rhodiensi sept. 1963). 
Insuper meminisse iuvet proh dolor multos inter catholicos ea unitate defi- 
cere (per peccatum) quae christianos cum Christo et inter se ipsos con- 
iungit. Meminisse etiam iuvet responsabilitatem lamentabilis divisionis quae, 
decurrente tempore inter christianos orta est, non reiiciendam esse tantum- 
modo in partem fratrum nostrorum separatorum. Ecclesia catholica culpas 
suas profiteri debet, ut insinuavit S. Pater Paulus VI in sua oratione inau- 
gurali 29 sept. 1963. Censeo praesens schema locum faciendum esse solemni 
declarationi contritionis pro parte quam catholici habuerunt in peccato 
schismatis. 

Pag. 9, lin. 40 sub n. 3, dicitur: « Vestigia Christi et dona Spiritus 
Sancti in vita aliorum agnoscere aequum et salutare est ». Haec mihi vi- 
dentur minus recte dici. Plene assentio sententiae eorum qui proponunt 
vocabulum « praesentia Christi » loco « vestigia Christi ». Etenim voca- 
bulum « vestigia » male sonat auribus modernis. In lingua gallica, verbum 
« vestiges » significat monumenta quae supersunt ex tempore peracto et 
mortuo, non connotat realitatem vivam. Timeo ne fiat aliqua confusio in 
usu huius vocabuli cum fratres separati in commercio cum lingua latina 
non tam facile versantur. Quae agnoscere possumus apud multos fratres 
christianos separatos non sunt mera vestigia sed realitates magnas et vivas, 
in primis fides integra in mysterium Sanctae Trinitatis, et in mysterium Chri- 
sti Salvatoris, Sacramentum Eucharistiae, etc. 

[ Subscripserunt etiam\ Louis Gaumain, ev. de Moundou; M. Bernard, 
arch. Brazzaville; I. B. Fauret, ev. de Pointe-Noire; J. I. Adam, ep. Libe- 
ropol.; I. Wolff, arch. Diego-Suarez; Henri Veniat. 

10 

Exc.mus P. D. ANTONIUS DE CASTRO MAYER 
Episcopus Camposinus 

Schema de oecumenismo commendat integram ac dilucidam fidei catholi- 
cae expositionem, cum nil magis ab illo unionis motu alienum sit quam 
falsus irenismus, quo puritas doctrinae catholicae detrimentum patitur vel 
eius sensus genuinus et certus obscuratur (pag. 17, linn. 20 ss. )- Tam sa- 
piens consilium optarem ut praesertim in cap. I applicaretur, cum de fun- 
damentis veri seu catholici oecumenismi sermo sit. Hac ductus ratione quas- 
dam liceat mihi animadversiones facere. 

Quae in hoc capite, de Ecclesiae unitate dicuntur aliqua laborant am- 
biguitate. Non apte distinguitur in hoc capite Ecclesia catholica romana ab 
aliis communitatibus christianis. Non dicitur aperte ac terminis univocis 
quod vera Ecclesia est tantum Ecclesia romana catholica a Summo Pontifice 
pendens, qui plena atque suprema auctoritate in omnes et singulos fideles 
ac episcopos necnon infallibilitate gaudet. Haec omnia clare et distincte di- 
cenda sunt eo vel magis quia decretum pro catholicis datur qui tantum 
solido fundamento fulciti oecumenismo sine periculo ac fructuose inservire 
possunt. 

Inde, optarem ut post citatam orationem Domini (pag. 7, lin. 6), dice- 
retur illam exauditam esse in ipsa ecclesia catholica indefectibiliter una, ac 
in lin. 13 loco « qui est Ecclesia » diceretur « qui est Corpus Christi my- 
sticum, seu Ecclesia catholica romana ». His auctum expressionibus schema 
iam ab initio unicam Christi Ecclesiam indicaret. 

Eadem ratione vellem clariorem et certiorem affirmationem de funda- 
mento verae Ecclesiae Christi. Quae enim de hac re dicuntur, lin. 22 ss. nec 
clara sunt, nec ut mihi videtur, omnino certa. Nescio cur schema signite 
non loquatur de illo unico fundamento super quod aedificavit Christus Ec- 
clesiam suam, ut clare legitur in Ev. Mt.: «Tu es Petrus et super hanc 
petram aedificabo ecclesiam meam» (16, 16)! Legenti schema praecipuum 
Ecclesiae Christi fundamentum videretur illud mere doctrinale apostolis ac 
prophetis constitutum, quod de se necessario visibilem et unicam societa- 
tem non efformat. Huic fundamento accederet, modo velut secundario, po- 
testas docendi, regendi atque sanctificandi, et quidem concessa primario 
toti collegio apostolorum, et solum postea Petro, cui Dominus in collegio 
praesidentiam concessisset. Quae omnia videntur minus recte dicta: 

a ) In Ecclesia fundamentum iuridicum quo ipsa est societas visibilis 
visibili unitate donata est longe praecipuum. Ipsa doctrina a Christo pasto- 
ribus Ecclesiae tradita est custodienda et integre docenda. Cum igitur de 
fundamento Ecclesiae sermo est primario dicatur oportet de fundamento 
iuridico, in concreto, de primatu iurisdictionis Petri eiusque in aevum suc- 
cessorum, quo visibile fundamentum Ecclesiae Christi omnibus patet. Prae- 




110 



ACTA CONC. VATICANI II - PERIODUS II 



terea characterem romanum Ecclesiae catholicae celare nec possumus nec 
debemus. Est inter notas verae Ecclesiae notissima, qua ipsa ab omnibus 
dignoscitur. 

b) Non est certum Dominum collegium apostolorum ut tale consti- 
tuisse. Immo de hac re solidis fundamentis dubitari potest. Potestatem re- 
gendi non constat apostolos unquam collegialiter usos esse. Eorum succes- 
sores, nempe episcopi, hucusque potestatem regendi in universam ecclesiam 
nonnisi in Conciliis oecumenicis, quando libere a Summo Pontifice assumun- 
tur, exercuerunt. Quod autem episcoporum collegium universali iurisdictione 
in totam Ecclesiam forma permanenti gaudeat, etsi cum et sub Romano 
Pontifici, est res omnino nova nullatenus probata. 

c) Potestas sanctificandi ut liquet non exercetur collegialiter. 

d) Petrus Christum caput Ecclesiae repraesentat, non vero aposto- 
lorum collegium. 

Ut memorata menda e textu eradicentur, has propono emendationes: 

1. Lin. 24, loco « super fundamentum... » dicatur: « primario, et qui- 
dem iuridice ac doctrinaliter, super Petrum, necnon secundario, quoad doc- 
trinam vero, super fundamentum Apostolorum et Prophetarum ». 

2. Lin. 25, loco « atque collegio Duodecim universale... » dicatur: « apo- 
stolis ». 

3. Linn. 25-29, loco «inter quos... pascendo» dicatur: «sub ductu 
B. Petri, qui fratribus suis praeesset, singulos etiam in fide confirmaret et 
universum gregem in perfecta unitate pasceretur ». 

Textus emendatus hic erit: « Hanc sanctam suam Ecclesiam aedificavit 
primario, et quidem iuridice ac doctrinaliter, super Petrum, necnon secun- 
dario, quoad doctrinam vero, super fundamentum apostolorum et prophe- 
tarum, atque apostolis universale mandatum docendi, regendi et sanctifi- 
candi concredidit sub ductu B. Petri qui fratribus suis praeesset, singulos 
etiam in fide confirmaret et universum gregem in perfecta unitate pasce- 
retur ». 

* * * 

1. In pag. 8, linn. 2-6, quaedam addenda mihi videntur ut vera Christi 
Ecclesia ab aliis communitatibus christianis apte distinguatur. Dicitur ibi 
quod Christus per apostolorum eorumque successorum fidelem Evangelii 
praedicationem et sacramentorum administrationem, Spiritu Sancto ope- 
rante, familiam suam crescere voluit eiusque unitatem perfecit et manifesta- 
vit, in confessione unius fidei, in divini cultus communi participatione cele- 
brationeque nec non in regiminis fraterna concordia. 

Ad haec animadverto sequentia: 

a) Quoad sacramenta, mea opinione signanter septem numeranda 
sunt. Vera enim Christi Ecclesia septem sacramenta admittere potest et 
debet, nec plus nec minus. Haec nota verae Christi Ecclesiae videtur clare 
declaranda, cum eo ipso quod communitas quaedam christiana septenarium 
sacramentorum numerum non admittat iam Christi Ecclesia dici nequit. 

b) Munus pastorum verae Christi Ecclesiae non est tantum praedi- 
care et sacramenta administrare, sed etiam regere et gubernare. Similis inae- 
qualitas membrorum verae Ecclesiae essentialis est, ita ut sine illa Christi 
Ecclesia exstare non possit. Post ergo verbum « praedicationem » in lin. 2 
pag. 8 addantur haec vel similia: « septem sacramentorum administrationem 
necnon et iurisdictionem... ». 

c) Verba in linn. 3-4 « eiusque unitatem perfecit et manifestavit » 
expungenda mihi videntur. Etenim, unitas Ecclesiae, qua in se indivisa 
est et a quolibet alio distinguitur, non potest concipi in statu velut inchoa- 
tivo in primordiis postea perficienda et manifestanda actione apostolorum. 
Unitas Ecclesiae Christi inde ab initio perfecta et manifestata fuit, ita ut 
ab omnibus dignosci potuit ut vera Christi Ecclesia. Ecclesia crescit, perfi- 
citur ac dilatatur numero et sanctitate fidelium, necnon ampliori cognitione 
verbi revelati, unitatem tamen semper conservans et mundo manifestans. 

d) In Ecclesia Christi omnia in caritate fiant oportet. Hoc autem 
minime impedit quominus in ipsa vera adsit potestas regendi ac gubernandi 
cui correspondet oboedientia ex parte fidelium. Immo, ut dixi, inaequalitas 
membrorum Ecclesiae est nota eius essentialis. Ad episcopos Galliae doce- 
bat S. Pius X: « Ecclesia est societas vi et natura sua inaequalis ». Huius 
inaequalitatis dilucida declaratio valde iuvat ut notio Ecclesiae perspicua 
sit, quin verae concordiae membrorum noceat. Expressio autem lin. 6 pag. 8 
« in regiminis fraterna concordia » aliquo modo tegit potius quam pandat 
distinctionem membrorum Ecclesiae in superiores et subditos. Dicatur me- 
lius: « in filiali regimini oboedientia ». 

2. In pag. 8, linn. 7-8, Ecclesia unicus Dei grex in donorum varietate 
coadunatus dicitur apparere ut signum levatum in nationes pacem annuntians 
toti generi humano. Quae omnia vera sunt, tamen videntur incompleta. Ec- 
clesia, enim, non est tantum signum levatum in nationes pacem annun- 
tians, sed etiam fons salutis omnibus hominibus offerens veram cordis pa- 
cem quam et annuntiat. Post ergo verbum « apparet » in linea 8, ponantur 
verba: « fons salutis ». 

3. Minime ad claritatem et perspicuitatem alicuius notionis confert 
usus eiusdem vocis ad plura significanda, nisi aliqua explanatione, omnis 
ambiguitas dissipetur. Iamvero, in schemate, vox « Ecclesia » adhibetur 
et pro vera Christi Ecclesia, et pro aliis communitatibus christianis. Vera 
autem Ecclesia Christi toto caelo differt ad aliis communitatibus qui Christi 
decorantur nomine. Vera Christi Ecclesia est societas supernaturalis, cuius 
anima Spiritus Sanctus intime omnia membra inter se coniungit; dum aliae 
communitates christianae sunt tantum congregationes hominum quae ali- 
qualem relationem ad Ecclesiam dicunt, minime vero Ecclesiam constituunt 
sensu theologico et proprio. Ecclesiae vocantur ergo per meram analogiam. 
Romani Pontifices usum communem usurpantes minime ipsis notionem ve- 
rae Ecclesiae applicare voluerunt. In capite autem ubi theologicum funda- 
mentum ponitur pro oecumenismo accuratior usus verborum exigitur. 

Modo facta animadversio momento pastorali non caret. Ecclesia vera my- 
sterium est obiectum fidei quam in symbolo profitemur praecise quatenus 
a societatibus mere civilibus distinguitur, seu quatenus est Corpus mysticum 
Christi a Spiritu Sancto animatum, propria unitate et entitate supernaturali 
constituta. Si autem Ecclesia vera, seu catholica cum aliis communitatibus 
christianis connumeratur eadem denominatione, ipsa apparebit ut mera so- 
cietas vinculis moralibus tantum una, sicut de facto sunt aliae communitates 
christianae, quae non habent ut animam Spiritum Paraclitum. 

Propono, ergo, ut in decreto vel vox « Ecclesia » ad veram Christi Ec- 
clesiam reservetur, vel cum aliis communitatibus christianis tribuitur, aliqua 
addatur explanatio qua clare appareat illas communitates Ecclesias non vo- 
cari nisi analogia quadam. 

11 

Exc.mus P. D. GERALDUS DE PROENCA SIGAUD 
Archiepiscopus Adamantinus 

I. Loquar de n. 2 cap. I schematis de Oecumenismo, et quaedam dicam 
1. de modo concipiendi unitatem Ecclesiae, 2. de actione Spiritus Sancti 
in Ecclesiis seiunctis. 

1. Unitas est nota intrinseca et inseparabilis Ecclesiae catholicae ro- 
manae. Ecclesia semper est una virtute animae suae quae est Spiritus 
Sanctus: una in fide, una in regimine, una in caritate. Haec unitas numquam 
destrui potest. Proinde quando oritur haeresis vel schisma unitas Ecclesiae 
non destruitur nec minuitur. Haeresia et schisma certe destruunt unitatem 
familiae christianae, unitatem scilicet christianitatis, sed non destruunt uni- 
tatem Ecclesiae. Unitas Ecclesiae non est ergo restauranda, quia non potest 
destrui. Restaurari potest et debet unitas familiae christianae, unitas chri- 
stianitatis. Haereticus vel schismaticus non destruit unitatem Ecclesiae, sed 
exit ex Ecclesia quae permanet una. Ideo minus praecise dicitur pag. 8, 
lin. 12: « In hac una et unica Ecclesia iam a primordiis schismata quaedam 
exorta sunt; posterioribus vero saeculis ampliores natae sunt divisiones ». 

2. Meo iudicio melius diceretur: « In historia huius unius et unicae 
Ecclesiae iam a primordiis schismata quaedam inveniuntur; in historia po- 
steriorum saeculorum aliae inveniuntur dissensiones, vi quarum communi- 
tates haud exiguae ab unione cum Ecclesia se separaverunt ». 

II. Ad lin. 33 eiusdem n. 2, haec legimus: « Iis enim Spiritus Sanctus 
uti non renuit tamquam salutis mediis ». Haec loquendi forma posset ita in- 
terpretari quasi diceretur Spiritum Sanctum esse animam etiam Ecclesia- 
rum separatarum. Servata caritate dicam: Spiritus Sanctus est anima solius 
Ecclesiae catholicae, cui tribuit triplicem intrinsecam notam: unitatis, sancti- 
tatis, apostolicitatis. Aliae Ecclesiae non habent Spiritum Sanctum tam- 
quam animam, et haec est causa cur errare possunt, in schismate sunt et 
eximiae sanctitatis exemplaria qui sunt Sancti, non habent. Certe Spiritus 

Sanctus operatur in sacramentis et mediis supernaturalibus quae in eis 
adhuc sunt, sed non utitur Ecclesiis reduplicative, quatenus separatae sunt. 
Errores quos Ecclesiae separatae docent sunt nota specifica earum. Et Spi- 
ritus Sanctus non agit mediante errore qua tali. Non negatur actio Spiritus 
Sancti in Ecclesiis separatis, sed negatur actio Divini Spiritus mediantibus 
Ecclesiis qua separatis. Separatio est enim magnum obstaculum actionis 
Spiritus Sancti. 

Propono ergo ut loco dicendi « Iis enim Spiritus Sanctus uti non renuit 
tamquam salutis mediis », dicatur: « Spiritus Sanctus uti non renuit mediis 
salutis quae adhuc in illis sunt, quorum... ». 



12 

Exc.mus P. D. GEORGIUS FLAHIFF 
Archiepiscopus Vinnipegensis 

Cum multis Patribus cardinalibus et episcopis consentio, qui schema 
de Oecumenismo laudaverunt, et quidem propter momentum eius histori- 
cum in vita Ecclesiae et incrementum quod propagationi Evangelii in mundo 
affert. Hoc schema plane concordat cum iis, quae Papa Ioannes XXIII et 
Papa Paulus VI de obiecto Concilii Vaticani II dixerunt, ideoque valde mihi 
placet. 

Attamen, ut mihi videtur, aspectum historicum infaustae divisionis inter 
christianos non satis in cap. I schematis tractatum esse. Schismata inter Chri- 
stianos modo statico tantum describuntur. Sed nonne munus nostrum est 
etiam sensum seu significationem divisionum in historia Ecclesiae aliquo- 
modo intelligere? Omnibus bene notum est, schismata inter christianos in- 
felicissimas sequelas habere, quibus vis missionaria Ecclesiae minuitur et 
multa obstacula contra Evangelii diffusionem eriguntur. Sed cum Deus, 
Dominus cunctorum eventuum in historia, schismata permiserit, significa- 
tionem eorum positivam inquirere debemus. Firmiter enim credimus histo- 
riam salutis, quae in Israel sua initia et in Iesu Christo suum culmen habet, 
in Ecclesia peregrinante adhuc perdurare. 

Quidnam ergo per schismata nos docere velit Deus? 

a) Schismata inter christianos peccati opus et effectus sunt, in quo 
totus populus christianus participat. Quamvis processum de praeterito fa- 
cere nostrum non sit, ut Papa Ioannes XXIII dixit, omnes communitates seu 
Ecclesiae christianae ad culpas suas agnoscendas tenentur. Divisiones, quam- 
diu perdurant, nos coram Deo accusant et iudicium divinum super nos pec- 
catores pronuntiant. Schismata haec miserrima semper Ecclesiae in memoria 
revocare deberent, eam non iam sanctam esse neque vocationi ad catholici- 
tatem perfecte oboedire, prout de facto deberet. 

b ) Adest etiam quidam aspectus adhuc magis positivus divisionum 
nostrarum. Deus, Dominus misericordiarum, qui semper bonum ex malo 

trahit, sicut per incredulitatem magnae partis Iudaeorum — ut docet 
S. Paulus — salutem ad Gentiles extendere dignatus est, simili modo per 
divisionem Ecclesiarum multa dona Spiritus Sancti populo suo in hodierna 
conditione largiri desiderat. Nonne ipsa motio oecumenica fructus princi- 
palis Spiritus agentis in populo disiuncto est? Omnino mihi persuasum 
teneo, motionem oecumenicam esse opus Spiritus Sancti, quo ex schisma- 
tibus, melius ex conatu ea superandi, omnes Ecclesiae magnum aliquod bo- 
num accipiunt, ad renovationem impelluntur, novas vias caritatem faciendi 
inveniunt, et profundiorem intelligentiam Evangelii addiscunt. In ista mo- 
tione oecumenica, pro prima vice in historia christiana, omnes Ecclesiae 
et communitates ecclesiasticae testimonium commune de Iesu Salvatore 
praebent, quo proclamatio Evangelii in mundo novam vim accipit. 

Hic aspectus dynamicus, qui opus Spiritus Sancti in lucem ponit, maio- 
ris momenti ad oecumenismum intelligendum esse videtur, quam enumeratio 
bonor um ecclesiasticorum, quae aliis communitatibus asservantur, quod 
secus in schemate fideliter exponitur. Per oecumenicas actiones ipse Spi- 
ritus Dei diversos fructus, quos vult, producit, et christianos omnes ad 
maiorem fidelitatem erga voluntatem divinam conducit. 

Propono ergo , ut prooemium breve textui praeponatur, in quo hic 
aspectus historicus et dynamicus oecumenismi explicatur. Ita etiam clarius 
apparebit, ea quae de oecumenismo dicuntur, non esse definitionem nec 
iudicium definitivum, sed e contra, esse modo initium motionis seu evolu- 
tionis, cuius auctor est ipse Spiritus Dei. 

13 

Exc.mus P. D. IOSEPH GARCIA Y GOLDARAZ 
Archiepiscopus V allisoletanus 

Totum hoc schema de Oecumenismo, sed praesertim n. 2 cap. I, non 
ad separatarum Ecclesiarum seu communitatum unionem, sed ad perseve- 
rantiam tranquillam in separatione, inserviet. 

Communitates enim separatae, non ut aliquid in se et obiective deplo- 
randum, sed tantummodo ut minus completae Ecclesiae, mediis tamen suf- 
ficientibus ad salutem instructae depinguntur. 

Possunt enim in illis dari « vita gratiae, aliaque interiora Spiritus 
Sancti dona, fides, spes et caritas » sed et « quaedam actiones sacrae apud 
fratres separatos peraguntur, quae ... procul dubio vitam gratiae reapse 
generare possunt atque aptae sunt dicendae ut ingressum in salutis commu- 
nionem pandant » etc. 

Si haec simpliciter asseruntur, sine ulla allusione ad obligationem saltem 
obiectivam veritatem sincere quaerendi et ad Ecclesiam catholicam perti- 
nendi, et ad bonam fidem requisitam pro illis bonis spiritualibus obtinendis 
et viam salutis ingrediendi, imprimis magnum scandalum generabitur pro 
nostris fidelibus, ad quos ante omnia attendere debemus, indifferentismus 




ANIMADVERSIONES SCRIPTAE - CAP. I DE OECUMENISMO 



115 



fovebitur, conversiones ad catholicismum (si hoc verbo conversionis uti licet 
in praesenti furore oecumenistico perperam intellecto) minuentur, prout tri- 
stissima experientia, proh dolor, iam demonstrat, antequam schema appro- 
batum sit, et transitus catholicorum ad sectas separatas faciliores reddentur, 
et loco unitatis obtinebitur amplior dispersio et separatio. 



14 

Exc.mus P. D. ALEXANDER GONgALVES DO AMARAL 
Archiepiscopus Uber ab ensis 

De huius schematis cap. I, ut cooperationem praebeam ad perficiendum 
quod statutum erit, maxima et qua par est reverentia, duas propositiones 
habeo faciendas. 

Hoc caput, sub titulo « De oecumenismi catholici principiis », rememo- 
rat, et quidem valde bene, fundamentum et naturam huius motus et ordi- 
natae actionis « ad illam unitatem christianorum faciendam, quam Iesus 
Christus a caelesti Patre flagrantibus postulavit precibus », sicut legitur in 
pag. 10, linn. 32-35. 

In unitate et unicitate Ecclesiae inveniri proculdubio potest fundamen- 
tum oecumenismi. Et haec unitas et unicitas Ecclesiae fundata est in uni- 
tate et unicitate Dei Unius et Trini, ad quam pervenire debemus omnes, 
per Dominum Nostrum Iesum Christum, qui, in unitate Personae divinae, 
vinculum indissolubile stabilivit inter humanitatem et divinitatem. Nam 
« quod semel assumpsit, nunquam dimisit ». Exinde ortum habet unitas 
et unicitas Ecclesiae Suae Sanctae. 

Mihi pergratum est contemplare hoc in pag. 7-8. Fortasse desideranda 
esset maior synthesis, sed hoc principium optime expositum manet. 

Quando vero, in pag. 8, in linn. 10-11, per modum recapitulationis, 
asseritur: « En unitatis Ecclesiae sacrum mysterium, cuius supremum exem- 
plar et principium est unitas Patris et Filii in Sancto Spiritu » — hoc mihi 
videtur quasi absque claritate et terminorum praecisione. 

Etenim unitatis Ecclesiae sacrum mysterium habet supremum exemplar 
et principium in ipsa unitate, quae in Trinitate Sanctissima praefulget ab 
aeterno. Sed haec unitas est Patris et Filii et Spiritus Sancti in eadem, 
una et unica, etiam numerice, natura divina. Tres personae increatae Trini- 
tatis Ss.mae uniuntur in una eademque natura, communi Patri et Filio et 
Spiritui Sancto. 

Stupenda et mirabilis haec realitas, in patristicae traditionis incompa- 
rabilibus divitiis, invenitur sub nominibus circumincessionis, sicut docent Pa- 
tres graeci, dum sensum exponunt dynamicum, et circuminsessionis, iuxta 
Patres latinos, qui eiusdem unionis exhibent aspectum staticum. 

Haec est veritas iam definita multoties, e. g., in Concilio Lateranensi IV, 
sub Innocentio III, a. 1215, sicut patet in Denzinger, n. 803. 

Angelicus Doctor magnificam explanationem huius doctrinae affert, pas- 
sim, in Summa Theologica , p. I, q. XXXI, a. I, ad IV et V, et in Summa 
contra Gentiles, lib. IV, c. 26. 

Sancta Mater Ecclesia, in gaudio Praefationis Trinitatis, cecinit, canit et 
cantabit per saecula: « Qui cum Unigenito Filio Tuo et Spiritu Sancto, unus 
es Deus, unus es Dominus, non in unius singularitate personae, sed in unius 
trinitate substantiae ». Et adhuc: « Ut in confessione verae sempiternaeque 
deitatis, et in personis proprietas, et in essentia unitas et in maiestate ado- 
retur aequalitas ». 

Hoc idem in Symbolo Athanasiano valde et perpulchre rememoratur 
et evolvitur. 

His ductus rationibus, existimo melius ut immutetur quod in linn. 10-11, 
pag. 8, nunc legitur. Et sic se habere potest haec veritas: « En unitatis Ec- 
clesiae sacrum mysterium, cuius supremum exemplar et principium est unitas 
Patris et Filii et Spiritus Sancti in una eademque natura divina ». 

In Trinitate Increata, principium unitatis est natura divina et non una ex 
tribus personis. 

In Incarnationis mysterio, principium et vinculum unionis naturae hu- 
manae cum divina est unica persona Verbi. 

In Ecclesia, quae est Christi Corpus mysticum, omnes homines fontem 
habent unitatis et unionis in vita divina, quae ex sacrificio crucis et altaris, 
ex sacramentis per gratiam et characterem, et ex sacramentalibus nobis di- 
manat. 

Hac de causa, Spiritus Sanctus, qui est anima mystici Corporis Christi, 
est principium unitatis Ecclesiae, sicut docet Pius XII, sanctae et felicis 
memoriae, et in encyclica Mystici Corporis Christi et in encyclica Mediator 
Dei. Principium autem unitatis Patris, Filii et Spiritus Sancti est una, eadem- 
que natura divina. 

Nec mihi dicatis, Patres em. mi ac exc.mi et rev.mi, hanc esse quaestio- 
nem mere speculativam. Si doctrina clare non exponatur, perniciosa erunt 
consectaria practica. 

Experientia nos docet, etiam in hoc Concilio. Donec soluta non fuerit 
quaestio doctrinalis, v. g., episcoporum collegialitatis, semper remanebit 
in praxi disputatio sterilis. 

Nec adducatur argumentum terminationis liturgicarum orationum. Aliud 
enim est dicere Patrem et Filium vivere et regnare in unitate Spiritus Sancti, 
et aliud est asserere unitatem Patris et Filii esse in Spiritu Sancto. Unitas 
Spiritus Sancti est eadem Patris et Filii, scii., in una essentia divina. 

Secundam et ultimam propositionem meam habeo fundatam in pag. 10, 
linn. 32-35, ubi legitur: « Quae omnia sub voce oecumenismi veniunt, 
quippe qui motus sit et ordinata actio ad illam unitatem christianorum fo- 
vendam, quam Iesus Christus a Patre caelesti flagrantibus postulavit pre- 
cibus ». 

Si titulum « De oecumenismi catholici principiis » habet hoc caput, 

oportet ut clare appareat, in expositione naturae huius oecumenismi catho- 
lici, non tantum genus proximum, sed et differentia specifica. 

Atqui in allata definitione patet inveniri tantum elementum genericum, 
quamvis intentio sit Sacrae Synodo exponendi naturam et principia oecu- 
menismi catholici. 

Motus namque et ordinata actio ad christianorum fovendam unionem 
nihil aliud est quam genus proximum, scii., id omne quod commune est 
et catholicis et christianis non catholicis. 

Qua de causa proponere vellem ut hoc addatur, post verbum precibus : 
« Ut autem vere catholicus sit hic motus et haec ordinata actio ad unitatem 
fovendam christianorum, oportet ut regatur a principiis catholicis et normis 
ecclesiasticis, ut eruatur a zelo pro dilatatione regni Dei, quod est in tem- 
pore Ecclesia, una, sancta, catholica et apostolica, dum insuper informetur 
a caritate Dei quae “ diffusa est in cordibus nostris per Spiritum Sanctum, 
qui datus est nobis ” et a veritate tota et integra vim obtineat ». 

Hoc aut aliud simile determinaret differentiam specificam desideratae 
definitionis. 

Nihil aliud dicendum habeo. Et, si haec quae locutus sum in nomine 
tantum meo et coram Deo, vobis aliquid nocumenti afferunt, propter ve- 
strum pretiosissimum tempus a me tritum, audeo exspectare a caritate vestra 
ut amplissimam et generalem absolutionem publicam mihi pandatis, dum 
vobis, patienter me audientibus, gratias ago in Christo Iesu. 

15 

Exc.mus P. D. PAULUS GOUYON 
Archiepiscopus tit. Ressinuntinus, eoad, c.i.s. Rhedonensis 

Impossibile videtur proferre hodie accuratam definitionem de Oecume- 
nismo. Attamen Oecumenismus est factum tam perspicuum in omnium Chri- 
stianarum « communionum » vita ut satis schematice delineari possit: 

1. est motus spiritualis, theologicus, pastoralis, evangelicus, ordina- 
tus ad illam unitatem christianorum fovendam, talem qualem Christus vult; 

2. hic motus implicat methodum per quam progreditur virtute ora- 
tionis et dialogi in caritate et veritate. 

In tali conceptione huius actionis, omnes « communiones » christianae 
conveniunt. Itaque, stricte loquendo, non datur oecumenismus confessiona- 
lis, sive sit catholicus, sive orthodoxus, sive protestantium. Hoc sensu, 
adest oecumenismus simpliciter. 

Sed evidens est illos oecumenicos labores et conatus non exerceri posse 
eodem modo ab unaquaque « communione » christiana, propter ipsam fide- 
litatem propriae eius confessioni fidei. 

Itaque diversa sunt principia quae regunt hanc communem actionem, 
scii, alia catholica, alia orthodoxa, alia protestantica. 

Per consequentiam, videtur infeliciter loqui, in titulo cap. I schematis: 

« De Oecumenismi catholici principiis »; sed proponitur, ut rectior titu- 
lus: « De catholicis Oecumenismi principiis ». 

Eadem emendatio proponitur cap. IV, lin. 1, quae tunc fiet: « Postquam 
de catholicis Oecumenismi principiis tractavimus ». 

16 

Exc.mus P. D. GORDONIUS IOSEPH GRAY 
Archiepiscopus S. Andreae et Edimburgensis 

Loquor nomine Scotiae episcoporum. Opportunum et utile arbitramur 
interventum nostrum circa praesens capitulum schematis de Oecumenismo. 
Fideles enim Scotiae pusillum gregem constituunt in terra traditionis Pro- 
testanticae: et verba nostra, etsi brevia, procedunt ex immediata et diuturna 
consuetudine rerum et adiunctarum de quibus latius in schemate fit mentio. 
Capitulum ex corde salutamus et maximo gaudio approbamus. 

1. Capitulum imprimis approbamus, quia agnoscit, speciatim in art. 2, 
factum religiosum, immo veritatem cuius nos omnes testes sumus, videlicet, 
quod per ministerium ecclesiarum a-catholicarum (a. v., per verbi praedica- 
tionem et solemne aliquam formam liturgicam) vita christiana, solida et 
sincera, fovetur inter eorum asseclas. 

2. Capitulum insuper approbamus quia, his ultimis annis, vincula, quae 
variis modis nos cum fratribus separatis coniungunt, olim tenua, nunc Deo 
adiuvante, in dies arctiora fiunt: magis magisque crescit apud omnes mu- 
tuae cognitionis desiderium. Nonnulli Protestantes profundiorem doctrinae 
et rei catholicae cognitionem, sincere quaerunt: sacerdotes catholici nonnum- 
quam invitantur ut verba faciant ad consociationes religiosas a-catholicas 
(anglice, Christian Fellowship Groups): conventus et collocutiones haud 
raro fiunt inter pastores Protestantes et sacerdotes catholicos, immo vero 
participantibus laicis. Ex alia parte, sacerdotes et seminaristae nostri adhor- 
tantur ut uberiorem cognitionem doctrinae Protestanticae adipiscant. 

Pastoralis usus ergo et experientia in terra profunde protestantica nos 
inducunt ad sequentia asserenda: Caput schematis nobis propositum optimum 
est quoad contentum et formam; constituit documentum maximi momenti, 
dignum quod a Concilio laudetur et approbetur. Si ergo, ut fore speramus, 
praesens capitulum, immo totum schema, omnibus Patribus placeat, tunc, 
Vaticanum Concilium II, principia clara, solida, firma enuntiabit, quibus 
ulterior et, Deo adiuvante, fructuosior dialogus cum fratribus seiunctis 
prosequatur. 

Aliquas emendationes proponendas habemus. In unico tantum casu 
aliquod addere volo iis quae in ipso textu emendationum dicuntur, vide- 
licet circa usum verbi « communitates » in art. 2, in linn. 29, 32 et alibi. 
Nostra quidem opinione, verbum « communitates » omittendum est ob ra- 
tiones sequentes: 

a) In communi usu loquendi, certe in occidenti, verbum « ecclesia » 

adhibetur ad designandas fere omnes communitates religiosas sive catho- 
licas sive acatholicas, v. g., World Council of Churches, Church of Scotland, 
Church of England, etc. 

b) Denegare titulum « ecclesiae » magnis communitatibus fratrum se- 
paratorum adunatorum ad cultum divinum et ad praedicationem evangelii 
propter rationes mere historicas, eis magnae displicentiae ansam daret — et, 
mea opinione, non sine ratione. 

c ) Distinctio inter « ecclesia » et « communitas » videtur nec utilis 
nec necessaria in praesenti contextu. Melior est enim loqui de « ecclesia 
orientali » et « ecclesia occidentali », quam denegare titulum « ecclesiae » 
omnibus communitatibus protestanticis in occidenti. 

Ut textus clarior evadat, utiles reputavimus aliquas alias emendationes 
proponere, quas tamen, caritatis simul brevitatis causa, rev.mo secretario 
generali scriptas transmittimus. 

1. Cap. I. Art. 2, pag. 8, linn. 17-19. Loco linn. 17-19 substituatur 
textus: « Fratres autem separati qui in Christum quidem credunt et bap- 
tismum rite receperunt, communione Ecclesiae, etsi non perfecta, fruuntur ». 
Ratio : textus emendatus, nobis videtur, est positivus et clarior. 

2. Cap. I. Art. 2, linn. 29, 32, 37 et alibi. Omittatur verbum « com- 
munitates ». Ratio: in commune usu loquendi verbum «ecclesia» adhibe- 
tur ad designandas omnes ecclesias a-catholicas, v. g. « Church of Scotland », 
« Anglican Church », « World Council of Churches ». 

3. Cap. I. Art. 2, pag. 8, linn. 25-26. Loco linn. 25-26 proponimus: 
« Sed et nonnulla ex illis visibilibus elementis quibus Ecclesiae unitas ma- 
nifestatur ». Ratio: nobis videtur quod haec emendatio clarum reddit textum 
qui aliqua laborat obscuritate. 

4. Cap. I. Art. 2, pag. 8, lin. 40. Loco commae post « convivificavit » 
ponatur punctum. Hic omittatur « quamque Sacra Scriptura ... ostendunt ». 
Deinde textus legatur ut in schemate pag. 9, linn, 1-3. Deinde post « attingi 
potest » inseratur « ; » et addatur « necnon et illa unitas quam Christum 
Dominum pro Ecclesia sua voluisse Sacra Scriptura et veneranda Ecclesiae 
Traditio manifeste ostendunt ». Ratio: haec emendatio, nobis videtur, clarius 
in summarium reddere sensum articuli. 

5. Cap. I. Art. 3, pag. 9, lin. 40. Omittatur: « Vestigia enim ... operi- 
bus suis ». Ratio: verba haec, ut nobis videtur, parum addunt sensui et 
videntur aliquantum « patrocinians » (anglice “ patronising ”)• 

17 

Rev.mus P. D. IUCUNDUS M. GROTTI 
Rraelatus nullius Acrensis et Ruruensis 

Multa bona inveniuntur in hoc schemate decreti de Oecumenismo ; ta- 
men, mirandum est, post tot discussiones, nos adhuc invenire obscuritates, 
difficultates et ambagies quae ex non accurata notione Ecclesiae ortae sunt. 

Huius meae affirmationis probationes invenietis in pagina octava fa- 
sciculi cui titulus « Emendationes super schema Decreti de Oecumenismo » 
et in ipsa prima pagina nostri schematis ubi sermo est de principiis oecu- 
menismi; sic enim legimus: 

Lin. 8: « in Ecclesia sua (Christus) mirabile unitatis sacramentum in- 
stituit ». Interrogo: sermo est de Eucharistico sacramento vel de Ecclesia 
ipsa ut sacramento?... 

Lin. 12: «Ecclesia est Dei populus, Novi Foederis »; sed in schemate 
de Ecclesia , aliter et quidem diffuse, dissertum est tum de populo Dei tum 
de Ecclesia quae, ut dictum est, ab Abel iusto usque ad ultimum electum est. 

Lin. 1: « De Ecclesiae unitate et unicitate ». Unitas desumitur ex indivi- 
sibilitate, sed unicitas — sit venia verbo — ex solitudine; unicus enim est 
qui solus est! Sed si Ecclesia est unica, quomodo loqui possumus de Oecu- 
menismo et quidem cum ceteris Ecclesiis, ut legimus pluribus in locis textus 
nostri schematis?... 

Et ex non accurata definitione Ecclesiae, gravissima difficultas quae ori- 
tur haec est: « non satis constat, in schemate, cur quis debeat in Ecclesiam 
catholicam ingredi », nam: 

a) si Ecclesia est ab Abel iusto usque ad ultimum electum, ad quid?... 
Omnes iusti iam sunt in Ecclesia! 

b) Si ipsum Concilium sermonem facit, in ipso schemate de Oecume- 
nismo, de libertate religiosa, ad quid?... 

Meo humili iudicio, oecumenismus est dynamismus Vitae et Veritatis 
qui, ut in divinis, ad unitatem, in pluralitate, ducit. 

Mandatum Christi quod in schemate ut fundamentum oecumenismi po- 
nitur, nec fundamentum est nec fundamentum esse potest quia non est man- 
datum, sed oratio tantum, et est ex abundantia. Nam ipsa redemptio, aiente 
S. Paulo, est congregatio dispersorum; attamen non unica, sed novissima 
ac perfectissima. 

Ecclesia enim, omnimode universalis, quae ab Adam innocente seu ab 
Abel iusto perget usque ad ultimum electum, non est quid horizontale, sed 
conicum et pyramidale, scii, ad perfectiorem in dies formam a divina volun- 
tate et caritate, gradatim, adductum; in cuius coni seu pyramidis vertice, 
nempe doctrinae et mediorum ad salutem plenitudine, a Deo perducta et 
locata est Ecclesiae novissima et definitiva forma quae catholica nuncu- 
patur. 

Ideoque qui scienter et volenter, ad illam ascendere renuit, divinae 
voluntati contradicit, Spiritum Sanctum contristat cuius opus contemnit, sicque 
a Dei gratia decidit, salutemque suam aeternam in discrimen adducit. 

Ex hoc claro principio, sanus oritur oecumenismus, seu catholicorum 
hierarcharum fideliumque omnium, obligatio universos, sanctitate, oratione, 
aliisque aptis mediis ad Catholicae Ecclesiae summitatem alliciendi, indu- 
cendi, amanterque compellendi; sicut et obligatio universorum qui ad talem 
apicem nondum pervenerunt, divinam voluntatem, inspiratione vel praedica- 

tione aut studio perceptam, humiliter sincereque inquirendi, eique amanter 
se conformandi, ad Ecclesiae Catholicae perfectionem ascendentes; ut ita, 
secundum Aeterni consilium, et ipsi se sentiant totaliter factos, seu, ut ita- 
lice dicitur, « totalmente realizzati ». 

Venerabiles Patres, hucusque dixi « mirandum est »; sed nunc adden- 
dum, pro sequenti verbo, « dolendum est ». 

Dolendum est enim quod clarissimi Patres, confectores istius nostri 
schematis, in ipso primo capite ubi sermo de principiis oecumenismi catho- 
lici, aperte posuerunt doctrinam de collegio episcopali, quae doctrina, ut 
audivimus in aula istis in diebus ex ore plurimorum Patrum inter quos et 
purpurati et assertores collegii, non est definita et est difficilis definitu. 

Non est dolendum quod ii Patres suam ideam habeant sicut et nos 
nostram habemus, sed dolendum quia hanc ideam, nec definitam nec defini- 
bilem, in schemate posuerunt et quidem aperte, ipsi qui ex officio, ut ita 
dicam, extra et supra discussiones esse deberent et tam pulcherrime in 
pag. 17, lin. 21 asseruerunt « nil (esse) ab oecumenismo tam alienum quam 
ille falsus irenismus, quo puritas doctrinae catholicae detrimentum patitur 
vel eius sensus genuinus et certus obscuratur ». 

Et quod peius, dolendum quia ideam sustentant citationibus quae vel non 
sunt ad rem vel vim probativam non habent. Cf. pag. 1, lin. 27 et notam 5: 

a) textus: « ut fratrum suorum (Petrus) collegio praeesset »; 

b) nota apposita: Mt. 16, 18 et Mt. 18, 18. 

Prima citatio sic sonat: « Et ego dico Tibi, quia tu es Petrus, et super 
hanc petram aedificabo Ecclesiam meam, et portae inferi non praevalebunt ad- 
versus eam ». 

Quaero : ubi collegium ? . . . 

Citatio altera sic sonat: « Arnen dico vobis, quaecumque alligaveritis 
super terram, erunt ligata et in caelo: et quaecumque solveritis super ter- 
ram, erunt soluta et in caelo ». 

Sed audiamus Origenem, auctorem praecellentem et omnem schismam 
praecedentem, hos ipsos textus collatos commentando: « ... si ad evangelica 
scripta animum diligenter attendamus, ibi magnum inveniemus discrimen 
et excellentiam eorum quae Petro prae iis quae aliis dicta sunt, etiam in his 
rebus quae Petrum inter eosque qui ter fratres obiurgaverunt communes 
esse videntur. Nec enim exigua differentia est claves non unius caeli Petrum 
sed plurimorum accepisse; et quaecumque super terram alligaverit, non 
in uno caelo sed in omnibus ligata esse, prae pluribus aliis qui super terram 
et alligant et solvunt, ita ut haec alligata et soluta sint non in caelis, sicut 
Petro concessum est; sed in uno caelo: nec enim eo penetrandi facultate 
pollent, quemadmodum Petrus, ut alligent vel solvant in omnibus caelis » 
( Hom . in Mat.). 

Conclusio : a) Quae non sunt clara, clarificentur, b) Quae non sunt 
clara, in schemate non ponantur. 

18 

Exc.mus P. D. ANTONIUS LCPEZ A VINA 
Archiepiscopus Durangensis 

Circa cap. I de Oecumenismo linn. 38 ss. 

Schema sic loquitur: « Ex altera autem parte necessarium est catholicos 
cum gaudio agnoscere et aestimare bona vere christiana quae apud fra- 
tres separatos inveniuntur ». 

Nulla est difficultas hoc affirmare quando de Ecclesia orientali sermo fit 
in qua libenter et grato animo agnoscimus et aestimamus bona vere christiana 
quae apud ipsam inveniuntur. 

Sed talia verba applicare communitatibus fratrum separatorum prae- 
sertim protestantium, ansam praebent et erronea forma interpretari pos- 
sunt quasi si bona christiana quibus ornantur essent ipsius propriae essen- 
tiae vel naturae separatae communitatis; et hoc non est verum, nam bona 
illa vere christiana sunt unice et proprie loquendo, Ecclesiae a Christo 
Domino fundatae. 

Quare propono textus emendationem hac forma: « Ex altera autem parte 
necessarium est catholicos cum gaudio agnoscere et aestimare bona vere 
christiana quae ob suam in Christum fidem, fratres separati adhuc servant. 
Vestigia enim Christi ... ». 

Circa cap. I n. 3 {De Oecumenismo ), pag. 10, lin. 25. 

1. Sancta Synodus omnes catholicos hortatur ut se abstineant a verbis, 
iudiciis et operibus quae fratrum separatorum condicioni secundum aequi- 
tatem et veritatem non respondent, ideoque mutuas cum ipsis rationes dif- 
ficiliores reddunt. 

Videtur ergo schema non respicere nisi fratres separatos qui in bona 
fide versantur. Verissimum est dialogum vere pacificum et claritate fundato 
cum ipsis instituere, magna etiam cum spe et gratiae Dei auxilio, conversio- 
nes obtinendi. Etiam verum est magna ex parte fratrum separatorum (in 
Europa praesertim) esse in bona fide et proinde oecumenismus, forma a sche- 
mate proposita, possibilis est. 

Tamen, si schema vere spiritu oecumenico ornatur, etiam ingentem 
multitudinem fratrum separatorum qui sunt in mala fide considerare debet. 
Dialogum cum ipsis instituere necnon cooperatio, mutua cognitio et aesti- 
matio theoretice fieri potest, practice autem sine scandalo fidelium et quam 
maximi indifferentismi religiosi, fere impossibilis evadit. 

Quare rationibus supra expositis videtur maxime necessarium ut Sa- 
crosancta Synodus normas claras ad dialogum cum fratribus separatis bonae 
vel malae fidei versantibus statuat. 

Circa cap. I, n. 3 {De Oecumenismo ), pag. 10, linn. 32 s. 

« Quae omnia sub voce oecumenismi veniunt, quippe qui motus sit 
et ordinata actio ad illam unitatem christianorum fovendam quam Iesus 
Christus a caelesti Patre flagrantibus postulavit precibus ». 

Talis descriptio oecumenismi est incompleta ut mihi videtur. 

Rationes: a) quia non clare exponit finis ultimus ab Ecclesia intentus 
promovendo et fovendo unitatem; nam valde vagum est affirmare solum- 
modo fovendam esse unitatem quam Christus Dominus postulavit quin 
dicatur ubinam talis unio inveniri possit et dari. 

b) Videtur incompleta descriptio oecumenismi, aliquo metu, nostram 
fidem integre et lucide exponendi, ne forte displiceat fratribus separatis. Sed 
(sunt verba schematis n. 10, cap. II, lin. 21) « nihil ab oecumenismo tam 
alienum est quam ille falsus irenismus, quo puritas doctrinae catholicae 
detrimentum patiatur vel eius sensus genuinus et certus obscuratur ». 

Quare sequentem descriptionem propono: Motus et ordinata actio om- 
nium christianorum ad fovendam unitatem quae (unio) nonnisi in Ecclesia 
catholica a Christo Domino fundata haberi potest. 

19 

Exc.mus P. D. ALOISIUS LORSCHEIDER 
Episcopus Angelopolitanus 

Pag. 7, lin. 8: in Ecclesia sua mirabile unitatis sacramentum instituit: 
dicatur: et Ecclesiam suam tamquam mirabile unitatis sacramentum in- 
stituit. Ratio: claritatis causa. 

Pag. 9, linn. 28-29: dicatur: ut Ecclesia, gloriosa Christi sponsa, sine 
macula et ruga etiam in praesenti saeculo magis magisque appareat. Ratio : 
Ecclesia hac in terra numquam erit sine macula et ruga. De die in diem sese 
perficit. 

Pag. 9, linn. 24 ss.: imperfectiones Ecclesiae solis membris tribuuntur. 
Videtur minus rectum, cum Ecclesia ipsa in intima sua natura sit commu- 
nitas et humana, et saepe valde humana. Ecclesia igitur semetipsam exa- 
minare debet ut videat utrum proprius vultus correspondeat vultui Christi. 
Cf. allocutionem Pauli VI initio huius alterius sessionis Concilii Oecume- 
nici Vaticani II. 

Pag. 10, lin. 10: omittatur vox aliquantum. Ratio : non videtur ne- 
cessaria. 

Pag. 10, lin. 11: omittatur vox funeste. Ratio: patet. 

Pag. 10, lin. 27: post verba « secundum aequitatem et veritatem» ad- 
iungantur verba « necnon et caritatem ». 

20 

Exc.mus P. D. EDUARDUS MASON 
Episcopus tit. Rusicadensis, vic. ap. de EI Obeid 

Forsan opportunum erit si in hoc schemate aliqua pauca addantur tam- 
quam dulce sed forte monitum contra divisionem, ita ut orientales schisma- 
tici cuiuscumque aetatis vel ritus alliciantur ad considerationem quod divi- 

siones ecclesiarum sint contra voluntatem Christi et ad timorem ne ob ini- 
quitates nostras et pressuram ab inimicis ut sunt islamici et communistae, 
fides penitus exstinguatur vel minuatur in quibusdam regionibus. 

Fere omnia puncta huius capitis — quod mihi valde placet una cum toto 
schemate — mihi videntur nimis longa, dicerem kilometrica, ideoque diffi- 
cilia lectui, difficiliora captui et difficillima recordationi. Rogo ut simpli- 
ciora fiant aut verba decurtando aut, si primum damnum ferret textui, in 
plurima puncta totum caput dividendo. 



21 

Exc.mus P. D. FREDERICUS MELENDRO 
Archiepiscopus Nganchimensis 

Pag. 9, linn. 30-37. Doctrina, in his lineis tradita, obscuritate et ambi- 
guitate laborare videtur. Quid, v. g., significant illa verba « recta libertas 
in liturgicis celebrationibus et in theologicis veritatis elucubrationibus aliis- 
que legitime diversis »? 

Item, veri nominis catholicitas nonne potius in unitate quam in diver- 
sitate est reponenda? Certum sane est catholicitatem, quam in Symbolo pro- 
fitemur esse proprietatem Ecclesiae, non consistere in diversitate confes- 
sionum nisi consentiant in unitatem fidei et communionis verae Ecclesiae. 

Pag. 9, lin. 37 usque ad pag. 10, lin. 8. Haec vera sunt. Notandum ta- 
men est 

a) « bona vere christiana quae apud fratres separatos inveniuntur » 
ea sane sunt quae conservant ex catholica Ecclesia, non ipsorum propria. 
Oporteret clare affirmare unam et unicam esse veram Christi Ecclesiam, cui 
Christus commisit omnia salutis media administrare, doctrinam revelatam 
praedicare, et legem evangelicam ad universam humanam vitam applicare. 
Hoc divinum mandatum Ecclesia adimplet per suos legitimos ministros quos 
muneribus hierarchicis divinitus instructos habet. Attamen benignissimus 
Deus, in favorem eorum qui bona fide errant, Ecclesiae concessit ut sacra- 
menta, quae non nisi verae Ecclesiae sacramenta sunt, etiam, velut anor- 
mali modo, valide tamen administrarentur, per dissidentes videlicet mini- 
stros, habentes tamen necessariam intentionem faciendi quod facit Ecclesia 
atque supplente eadem vera Ecclesia iurisdictionem quae forte sit neces- 
saria ad aliqua sacramenta administranda. Hac ratione, licet a dissidentibus 
administrata, non sunt nisi sacramenta verae Ecclesiae unius et unicae. 
Idem essentialiter dici potest de praedicatione doctrinae revelatae et de ap- 
plicatione legis evangelicae ad humanam vitam. Ergo bona vere christiana 
quae apud Fratres separatos inveniuntur, non sunt eorum propria, sed verae 
Ecclesiae, cuius ipsi, licet illegitimi, tamen veri ministri sunt dicendi. Itaque, 
fructus omnes sacramentorum, praedicationis rectae fidei et applicationis 
Legis evangelicae, uni et unicae verae Ecclesiae attribui debent, quae ma- 

terno hominum amore divitias veritatis et gratiae a divino suo Sponso 
acceptas, per ministros dissidentes, veluti mediate, etiam ad eos qui bona 
fide errant non dedignatur impertire. 

b) In laudibus fratribus separatis tribuendis praecavendum esse pu- 
tamus ne fideles catholici censeant in illorum doctrina et moribus bona in- 
venire, quibus catholici caremus; neque his praebeatur occasio incidendi in 
indifferentismum religiosum, immo haereticam religionem amplectendi. 

Proh dolor! Ex verbis et scriptis, tum a catholicis tum ab acatholicis pro- 
latis, constat in quibusdam regionibus ad protestantium partes hisce ultimis 
annis non paucos catholicos transiisse. 

De hoc gravi periculo, ex non recta communicatione cum fratribus se- 
paratis proveniente, schema silet. 

Sed, quid docet S. Scriptura? « Attendite a falsis prophetis » ( Mt . 
7, 15). «Haereticum hominem... devita» ( Tit . 3, 10), 2 Io. 9-11 et alia. 



22 

Exc.mus P. D. GREGORIUS MODREGO Y CASAUS 
Archiepiscopus-episcopus Barcinonensis 

N. 1, linn. 8 s.: « ... mirabile unitatis sacramentum ». Loquitur de 
Eucharistia? Non satis clare apparet. Potest etiam intellegi de ipsa Ecclesia 
(scii. Ecclesia est « sacramentum » — i. e. « mysterium » — unitatis). In 
qualibet suppositione, Eucharistia explicite deberet exhiberi et extolli tan- 
quam signum et causa unitatis Ecclesiae. Ad hanc ideam collustrandam 
prostant textus innumeri et pulcherrimi (cf. v. g. Litt. Enc. Mirae Caritatis 
cit. in Denzinger-Schonmetzer 3362), et phrases quas ipsa affert, v. g. illud 
Augustini: « O sacramentum pietatis, o signum unitatis, o vinculum cari- 
tatis » ( ML 35, 1613). 

N. 1, linn. 13 ss. (pag. 7): in toto contextu videtur studiose vitari imago 
« Corporis mystici Christi ». Sed verba S. Pauli quae citantur fere omnia 
collineant in hanc imaginem. Idea unitatis melius effertur sub allegoria 
Corporis quam in ipsa expressione « Populi Dei ». 

N. 1, linn. 22 ss. (pag. 7): modus loquendi (immo forsitan cogitandi?) 
totius contextus sapere videtur « falsum irenismum ». Quid praecise signi- 
ficat Ecclesiam aedificari « super fundamentum apostolorum et propheta- 
rum »? (Non constat, in contextu epist. ad Eph., de quibusnam « prophetis » 
agatur, immo, nec de quibusnam praecise « apostolis »). Textus est dubiae 
interpretationis, ut saepius dictum est. E contra, tacetur textus classicus 
« super hanc Petram aedificabo Ecclesiam meam ». De hoc silentio vix dari 
potest ulla explicatio rationabilis; fratres nondum uniti ius habent audiendi 
explicite quid est quod omnes catholici veri nominis reapse credunt et con- 
fitentur. Dicitur B. Petrum electum esse « ut fratrum suorum collegio prae- 
esset ». Textus qui adducitur in nota (Mt. 16, 18; supponitur, ni fallor, 

etiam vers. 19), etiam collatus cum alio textu (18, 18), aliquid plus dicit 
quam « praeesse in collegio apostolico »! Idea veri Primatus quasi tegitur 
sub una phrasi: « universum gregem in perfecta unitate pascendo ». Sed 
quaeri potest: « grex » includit etiam ceteros « pastores » praeter Petrum, 
necne? 

Ut sincere fatear, redactor mihi videtur defecisse in officio sinceritatis 
et plenae veritatis. 

N. 1, pag. 8, lin. 1: « ...per eorum eorumque successorum ». Ad quos- 
nam refertur? Ad « apostolos et prophetas »? ad collegium Duodecim? ad 
Petrum in suo munere singulari (etiam)? 

Non intellego cur nulla allusio, cum agatur de « nostra » mente expo- 
nenda, ad factum « romanitatis »... 

N. 1, pag. 8, lin. 6: «in regiminis fraterna concordia ». Quaenam « fra- 
terna concordia », illorum scii, qui regunt, aut illorum qui reguntur? Nonne 
oporteret verbum facere, in spiritu Novi Testamenti, etiam ad « oboedien- 
tiam » sub pastoribus. Nam « concordia » non semper obtinetur ex solo 
spiritu « fraternitatis ». 

N. 2, pag. 8, linn. 13 s.: « Iam a primordiis schismata quaedam... ». 
Refertur (ut patet ex nota) ad dissidia communitatis paulinae in urbe Corin- 
thiorum. « Primordia » intellegi videntur de aetate apostolica. Verbum 
« schisma », ex longo usu, refertur ad veram « scissionem » seu separatio- 
nem totalem a communitate. Nullo modo de hoc agebatur! E contra, facta 
posteriora vocantur (etsi « ampliores ») « dissensiones ». Nonne fuerunt 
vera « schismata »? Bonum est quod ex caritate vitetur nomen. Sed, eadem 
ratione, neque bonis « Corinthiis » tribuatur! 

N. 2, pag. 8, linn. 32-36: redactio textus laborat obscuritate. Ingerere 
possunt, insuper, quandam veluti agnitionem « ecclesiarum separatarum » 
ut pertinentium (qua talium) ad ordinem salutis. 

N. 4, pag. 15, linn. 9-12: commendatur dialogus cum fratribus sepa- 
ratis. Hoc valde iucundum est, sed supponit conditiones « culturae » hu- 
manae et religiosae (sinceritatis, « elevationis », etc.), quae non semper 
et ubique dantur. In quibusdam regionibus hoc positive periculosum est, et 
perniciosum in praxi esse potest. Neque contextus schemati favet huic con- 
silio. Sacra Synodus cavere deberet ab affirmationibus nimis generalibus, 
cum agitur de rebus, ut ita dicam, « contingentibus ». Immo, saepius pa- 
stores, sub ductu supremae auctoritatis ecclesiasticae, contrarium consilium 
fidelibus dederunt. Valde nocet fidelibus simplicibus (nam non omnes fieri 
possunt fortes et sapientes! cf. 1 Cor. 8, 7 ss.) quod, brevi lapsu annorum, 
de rebus summi momenti, audire teneantur adhortationes fere in contra- 
rium trahentes... 

N. 24, pag. 25, lin. 15: ipso «dialogo», iidem (christiani) «iam invi- 
cem sunt sibi viciniores ». Phrasis benevola est et pia. Sed nonne ansam 
praebet ad « reflexionem » minus benevolam? Nam (ad litteram) etiam filii 
Ecclesiae catholicae facti sunt, propter dialogum, viciniores fratribus sepa- 

ratis (in concreto, v. g. « protestantibus »). De qua vicinitate progres- 
siva agitur? Supponitur, ut patet, de affectu caritatis. Sed nonne quis cogitare 
posset de aliqua « approximatione » etiam in re doctrinali (et quidem qua- 
tenus « separata »)? Et de aliqua ulteriori « vicinitate » in ratione cogi- 
tandi et agendi — etiam in quantum ipsa specifice pertinet ad ordinem 
« separationis »?... 

23 

Exc.mus P. D. THOMAS VILLELMUS MULDOON 
Episcopus tit. Eesseitanus, aux. Sydneyensis 

Velim aliquas animadversiones facere in n. 2, pag. 8 schematis, et praecise 
in paragraphum tertiam, quartam et quintam istius numeri, ubi quaedam 
inveniuntur quae animam meam vehementer perturbant. 

1. Quoad paragraphum tertiam , scii.: « Etenim ex elementis seu bo- 
nis ... » etc., duo velim indicare: 

a) Quaenam sunt illa « nonnulla visibilia elementa » de quibus schema 
loquitur? Quid significant haec arcana verba? Ego triginta et sex Patres ro- 
gavi ut genuinum sensum istorum verborum mihi explicarent, et nemo ex 
illis potuit verbum respondere. Igitur commissio debet mentem suam Pa- 
tribus pandere et sic obfuscationes removere. 

b) Quomodo « Ecclesiae unitas manifestatur » illis non-indicatis ele- 
mentis visibilibus quae extra Ecclesiam forsitan inveniuntur? Hoc clare est 
contradictio in terminis. Schisma minime manifestat unitatem, sed scis- 
sionem. Huiusmodi lusus verborum nihil ad oecumenismum confert: e contra, 
damnum magnum facere possit. Observanter igitur peto ut verba ista aufe- 
rantur. 

2. Quoad paragraphum quartam, scii.: « Nonnullae etiam christianae 
religionis actiones sacrae... etc. ». Et quaero: Quaenam sunt huiusmodi 
<< actiones sacrae ... quae procul dubio vitam gratiae reapse generare pos- 
sunt » ? Et quomodo differunt ab istis non-indicatis « elementis visibilibus » 
quae in praecedente paragrapho subobscure adumbrantur? Si episcopi me- 
dii ingenii haec capere non valeant, quomodo capient fideles ad quos etiam 
hoc decretum destinatur? 

3. Quoad paragraphum quintam, quae sic incipit: « Item ipsae eccle- 
siae ... ». Nullo modo prorsus placet sententia illa « Iis enim Spiritus Chri- 
sti uti non renuit tamquam salutis mediis ». Sane enim Deus non utitur 
istis ecclesiis uti talibus, id est praecise uti ecclesiis, tamquam mediis salutis 
ac si in eis media salutis ipse posuisset. Quod planum est, ne dicatur Deus 
auctor schismatis, haereseos et contradictionis. Nihil tam efficaciter fovet 
indiferentismum quam huiusmodi laxitas verborum, uti nos bene scimus qui 
totam vitam in protestantes agimus. 

Enixe igitur rogo commissionem ut has confusiones removeant ne no- 
vissima sint peiora prioribus. 

4. Alia duo commissioni brevissime propono: 

a) In lin. 34, pag. 8, loco expressionis « Spiritus Christi » ponatur 
expressio « Spiritus Sanctus », nam prior expressio in usu apud fideles non 
invenitur (licet in S. Scriptura inveniatur) et in multis linguis vernaculis 
omnino non bene sonat nec intellectu facilis est. 

b ) In lin. 3, pag. 9. Loco expressionis « generale auxilium salutis », 
quae expressio valde debilis et vacua est, ponatur alia magis robusta et 
exacta fidelium captui accommodata. 



24 

Exc.mus p. d. marcellinus olaechea loizaga 

Archiepiscopus Valentinus 

Schema de Oecumenismo si quinque proposita capita comprehendere 
intendit, ex ipsius definitione in cap. I data, eruitur: 1. logicum non esse; 
2. harmonia paratum non fulgere. 

1. Logicum non est. Si definitio oecumenismi, quae ut genuina a rela- 
tione (pag. 13, cap. I) laudatur, ea est quae, relatione duce, nn. 1, 2 et 3, 
inseritur, sic ad litteram sonans (pag. 10, linn. 32-35): «... quippe qui 
motus sit et ordinata actio ad illam unitatem christianorum fovendam quam 
Iesus Christus a caelesti Patre flagrantibus postulavit precibus », nemo non 
videt illogicum « schema de Oecumenismo » esse, si cap. IV, quod de populo 
iudaico agit, comprehendere intendat; populus enim iudaicus nomine chri- 
stiano non gloriatur. 

Faxit Deus ut cito glorietur et de eo agi mihi pergratum erit, sed in op- 
portuno schemate. 

2. Harmonia paratum non fulget. Cap. V enim non tantum de « christia- 
norum libertate religiosa » disserit, sed de omnium hominum « libertate 
religiosa ». 

Posterior autem a praelaudata oecumenismi definitione exulat, aliquid 
superabundans, extra-vagans, corpori definitionis extraneum, schematisque 
harmoniam labefactans, addendo. Propono igitur: 

1. Ut nomen Oecumenismi ■ quod ex acatholicis usurpatum sonat, et 
impar amplectandi videtur quod anxie amplectari desiderat, mutetur. 

2. Ut, si conservetur, restet sicuti est: solos christianos complectens. 

3. Ut de libertate, a schemate « religiosa » dicta, praecisis verbis in 
paedagogia oecumenismi, in eius scilicet exercitio, rite tractetur. 

Quod totum et feliciter, sed alio capite, iam Patres conciliares discu- 
tiere. 

25 

Exc.mus P. D. RENATUS PAILLOUX 
Episcopus Arcis Rosebery 

Ad titulum decreti necnon ad cap. I, sc. de Oecumenismi catholici prin- 
cipiis. Ex quo liber de Oecumenismo typis descriptus fuerit, nova capita 
addita sunt, nempe: cap. IV: De catholicorum habitudine ad non christianos 
et maxime ad Iudaeos; cap. V: De Ubertate religiosa. 

Argumenta eorum qui iis duobus capitibus schemati de Oecumenismo 
addendis adversantur aliquo logico fundamento non carent. 

Attamen, quamvis aliae opiniones in aula Conciliari ab em.mis Patribus 
iam expressae fuerint, humiliter sentio exoptandum esse ut hae quaestiones 
recenter propositae in schemate decreti de Oecumenismo locum inveniant. 

Meo iudicio, disceptatio sincera Oecumenismi in libertatis religiosae re- 
cognitione fundari debet, dummodo explanatio datur de iis quae libertati 
religiosae competunt ut in novo cap. V reapse fit. Obicitur quod talis decla- 
ratio mentes hominum perturbare posset et ad indifferentismum circa varias 
religiones conducere forsitan posset. Hoc periculum denegari non potest, sed 
certo vitari potest si materia clare enuntiatur. 

Difficilius apparet ut de Iudaeis in cap. IV speciatim agatur, quia tunc 
non clare videtur cur de Mahumetanis sermo non habetur, quippe qui in 
Unico Deo credunt. Attamen id fieri posset si, in ipso decreti titulo, vel 
saltem in aliquo prooemio, latior definitio daretur de ambitu Oecumenismi 
utpote a nobis intelligitur. 

26 

Exc.mus P. D. PASCHALIS QUAREMBA 
Episcopus Gallip olit anus 

Pag. 8, n. 2 agitur de habitudine fratrum separatorum. In linn. 22 ss. 
enumerantur tantum in ecclesiis et communitatibus seiunctis elementa bona, 
quae in eis sunt; nihil dicitur de discrepantiis inter illas ecclesias et commu- 
nitates seiunctas ad Ecclesiam catholicam quod spectat. Sermo enim fit 
de gratiae vita, de aliquibus interioribus Spiritus Sancti donis, de fide, spe 
et caritate, de christianae religionis actionibus sacris etc. quae omnia illae 
ecclesiae et communitates possidere videntur. Nisi vero adnumerentur etiam 
discrepantiae, quae SS. Eucaristiam, B. Virginem Mariam et Summum Pon- 
tificem respiciunt, magna confusio erit in fidelibus, qui sibi persuadere pos- 
sunt se alternam animae salutem consecuturos esse etiam in aliis ecclesiis 
vel communitatibus christianis; ac proinde indifferens esse hanc vel illam 
ecclesiam ingredi. 

Mea humili sententia, ne fiat tractatus dogmaticus, discrepantiae enu- 
cleentur inter illas ecclesias et communitates quoad Ecclesiam catholicam. 

Pag. 9, n. et sequentibus agitur de custodienda unitate in necessariis et 
de libertate in explicanda religiosae vitae forma. Animadvertere mihi liceat 
varias formas religiosae vitae explicari in textu, sed nihil dici de conditio- 
nibus, quae tuendae erunt ad unitatem habendam. 

Valde utile est eas cum claritate exponi, ita ut unusquisque sciat quid 
necessarium sit ad salutem consequendam. 

Pag. 10, n. 3 linn. 29 ss. agitur de exhortatione ad inquirendas moda- 
litates quibus catholici et fratres seiuncti cognosci possunt. Ut colloquium 
cum seiunctis fieri possit, necesse est ut cognoscatur eorum doctrina, ut vi- 
sitentur eorum templa, ut nota sit eorum vita religiosa etc. Sed haec omnia 
quomodo haberi possunt cum adhuc vigeat lex non legendi eorum libros, non 
communicandi cum eis, non colloquendi cum eis etc.? Necesse ergo est ut 
haec lex abrogetur, et facultas ordinaria sit episcopis licentiam concedendi 
ut eorum subditi haec pergere valeant sine recursu ad Sanctam Sedem. 

27 

Exc.mus P. D. PETRUS ROUGE 
Episcopus Nemausensis 

Hoc caput valde placet, tum quia considerat communionem quam iam 
cum fratribus christianis habemus et quam semper ac semper magis augeri 
speramus, tum quia declarat renovationem Ecclesiae catholicae necessariam 
esse. 

Vellem tamen aliquas animadversiones facere, ut praecisius et clarius 
manifestemus sensum huius capitis. 

1. Per hoc schema Ecclesia catholica proponere non contendit rationem 
oecumenicam (vel methodum) perfecte elaboratam ex propria unitatis no- 
tione. 

« Principia » igitur non ponit alicuius « oecumenismi catholici », cui 
opponere possint alii oecumenismi. Unus est oecumenismus et omnes Chri- 
stianos amplectitur. In hoc schemate potius agitur « de principiis catholicis 
in oecumenismo ». 

2. Summum punctum huius schematis est affirmatio quod secundum 
mentem Ecclesiae catholicae communitates seiunctae extra salutiferum Ec- 
clesiae mysterium non sunt, sed et cum nobis participant aliquid de mysterio 
salutis in Christo Iesu. Affirmamus Iesum Christum in omnibus baptizatis 
qui nomen christianorum vindicant agere. Arbitramur quod omnes christiani 
in Verbum Dei credunt, et ex eo vivere profitentur. Non leve est Iesum 
Christum hominum Salvatorem co-amare, et Evangelium eius velut unicam 
salutiferam veritatem co-vindicare. 

3. Ecclesia catholica, dum pronuntiat unitatem non tantum promissam 
esse, sed iam Ecclesiae datam, sua ipsi exsistentia — una cum Ecclesiis or- 
thodoxis — affirmationem affert maximi momenti, unitati perfectae essen- 
tialem, quam desiderat omnes seiunctas communitates perpendere. Hoc di- 

cens, non aestimat Ecclesia catholica se non aequaliter ac omnes ecclesias 
labore indigere ad se renovandam et se mundi et Ecclesiae Domino subiicien- 
dam. Exspectat adventum eschatologicum Domini, et scit se ab eo iudicatu- 
ram esse. Primum opus ad unitatem consequendam, uti dicit schema, reno- 
vatio totius Ecclesiae est. 

4. Tempora bellatoriorum contentionum vixerunt. In nostra aetate ori- 
tura est vera theologia Ecclesiae, communionis mysterii. Eucharistia, uni- 
tatis sacramentum, adest et vocat nos. Hodie inter nos dissensiones adhuc 
tales sunt ut unio in Eucharistia sanciri non possit; attamen donum ille 
quod Christus nobis donavit, unitas sua in Corpore suo, focus est lucens 
et ardens omnes christianos alliciens, ut fiet una cena, una communio, una 
Ecclesia. 

Per baptismum etenim et per vitam christianam fideliter professam, Chri- 
stus vocat fratres christianos, ad maiorem coniunctionem cum eo. Si cum 
gratiarum actione recognoscamus actionem Domini in fratribus nostris et 
si renovemur in spiritu mentis nostrae, Dominus, quando sibi placuerit 
dabit unitatem perfecte visibilem. 

Optarem ergo ut in cap. I melius indicaretur quod ipsa plenitudo catho- 
licitatis quae omnes nos attrahit est Christus ipse, cuius per Spiritum sa- 
pientia repleti sumus: ut ait apostolus oportet et nos « scire etiam supere- 
minentem scientiae caritatem Christi, ut impleamini in omnem plenitudinem 
Dei » (Eph. 3, 19). Oecumenismus non existit nisi sollemniter recogno- 
scatur actio Christi in Spiritu in christianos, ut congreget eos in Eucharistia. 

Recognoscenda sunt in fratribus christianis dona a Christo data et actio 
Christi eos ad meliorem intelligentiam mysterii inducens. 



28 

Exc.mus P. D. LAURENTIUS IOSEPH SHEHAN 
Archiepiscopus Baltimorensis 

In nomine suo et plurimorum episcoporum Statuum Foederatorum Ame- 
ricae Septemtrionalis. 

Introductio. 

1. Cum recenter in congregationibus generalibus fuse demonstretur inu- 
tilitas immo et periculum in discussionibus de verbis vel singulis expressio- 
nibus corrigendis, non loquor de particularibus verbis. 

2. Nec in hoc capite videtur requiri emendationes de rebus theologicis 
et doctrinalibus in eo sive expressis sive implicitis nam, uti saltem nobis vi- 
detur, principia in capite bene fundantur in doctrina catholica omnino or- 
thodoxa. 

3. Potius interventio vult monstrare principia ipsa in capite tum debere 
tum esse pastoralia et sub hoc respectu optime esse accommodata ad opera 
oecumenica recte regenda. 

I. Finis cap. I huius schematis, quod revera maxime pastorale est, sic 
exprimi potest: ut principia elaborentur quae ad opera immediate dirigan- 
tur. Nullo modo est ad doctrinam vel corpus doctrinae speculativae com- 
plendam. 

II. Nullus alius finis, saltem his diebus, possibilis est nam: 

1. Oecumenismus est natura sua operatio vel, melius, « modus ope- 
randi », « mo vimento », « mo vernent ». 

2. Oecumenismus multiformis est nec mere intellectualis, vel theo- 
logicus, vel doctrinalis, vel socialis sed « complexus » illorum aliorumque 
rerum. 

III. Hic finis legitimus est nam: 

1. sancitur ab auctoritate in Ecclesia suprema. 

2. Respondet voluntati Christi in oratione sua « ut omnes unum 

sint ». 

IV. Hic finis requiritur nam necessarius est ut habeatur oecumenismus 
catholicus qui et ipse requiritur quia: Si mere ad quattuor saecula elapsa 
attenditur, elaboratio depositi fidei ut sit in seipso clarissimum, quamquam 
omnino necessarium sit, relative impar videtur ad voluntatem Christi plene 
implendam vel, uti die 21 in hac aula a Patre conciliari notabatur (cum de 
« saecularizatione » ingentis numeri « catholicorum » loquitur), ad fidem 
conservandam multorum qui baptismum catholicum receperunt sed revera a 
fide defecerunt, cum de facto religionem catholicam (ne dicam christia- 
nam!) ne quidem externe profitentur. 

V. Hic finis optime impletur in capite primo nam, si recoleretur in 
mente quid sit momentum huius capitis: quod est pastorale potiusquam 
theoreticum, ad ordinem practicum ordinatum potiusquam idealem, nor- 
mativum potiusquam pure scientificum, facillime videretur nihil contra doc- 
trinam catholicam et traditionalem in eo inveniri simul ac ipsa principia vi- 
derentur ex experientia saltem valde utilia esse. 

Conclusio. Nisi hic finis capituli, et in mensura sua, finis totius sche- 
matis, omnino proprius semper attendatur et prae oculis habeatur, labores 
nostri in capitulo examinando et discutiendo inanes et vani evadant nam 
res et qualitates quaeremus ubi nec sunt nec esse debent. 

29 

Exc.mus P. D. ANTONIUS TEDDE 
Episcopus Uxellensis et Terralbensis 

Scripto trado aliquas animadversiones, quas in cap. I schematis de Oecu- 
menismo proponendas censui. Breviter dicam. 

Laeto animo, gratias Deo agens, iis adhaereo, quae in schemate de Oecu- 
menismo dicuntur de fraterna habitudine fidelium catholicorum ad omnes 
fratres, i. e. ad omnes homines, et quidem in caritate ut omnes homines 
ad gaudium verae fidei in Ecclesia catholica alliciantur. 

Cum, enim, sub nomine Oecumenismi plures errores iam vulgati sint, 
necesse est ut concinne sed perspicue mens oecumenica Concilii Vaticani II 
declaretur et explanetur ita ut omnibus doctis et indoctis pateat quid vox 
Oecumenismus in nostro schemate reapse sonet. 

Equidem permagni momenti est Oecumenismi catholici quaestio, quae 
prima vice in Oecumenico Concilio studio proponitur. 

1. Valde optatur, igitur, in nostro schemate, prooemium, in quo Oecu- 
menismus catholicus perclare definiatur ac proponatur theologicis perciaris 
principibus suffultus ita ut animus et labores Concilii Oecum. Vat. II 
— hinc et illinc argumentis perpensis — omnibus christianis et non Chri- 
stianis in sua amabili luce pateat. 

Originali vitio atque acatholico sensu vox Oecumenismus laborat. 

Qua de causa, perplures in nostris catholicis dioecesibus quid sub voce 
Oecumenismi catholici Concilium Oecum. Vat. II dicere velit instanter et 
instantius quaerunt. 

Multi, enim, videntur persuasum sibi habere Concilium Oecum. Vat. II 
facili irenismo indulgere, atque quodammodo adprobare periculosam ac 
falsam opinionem qua omnes religiones bonae ac optimae sunt. 

Gravitas huius animorum habitudinis in quaestione de qua agimus ne- 
minem latet. 

His dubiis ac erroribus fugatis, hinc et illinc colloquentibus vivissima 
ac fovente luce patebit pastoralis sollicitudo de omnium hominum salute, 
quae est ratio et finis Concilii Oecumenici Vaticani II, cui velut lex est 
illud Pauli apostoli: « Caritas Christi urget nos ». 

2. Sed, ut caritas hoc Oecumenico tempore omnibus provida aeternae 
veritatis luce perclarescat, opportunum immo et necessarium videtur doctri- 
nam catholicam de unitate Ecclesiae humilibus sed certis verbis confirmare. 

Fratres separati nitente unitatis porta in Christi ovile certiore pede 
introibunt. 

Motionem Oecumenicam catholicam donum quidem provido Dei con- 
silio nostrae aetati comparatum et aptatum — attentis omnibus circumstan- 
tiis ac technicae artis et communicationis socialis instrumentorum pro- 
gressu — censere debemus. 

Plenitudinem temporis caritatis et unitatis Oecumenicae venisse magno 
cum gaudio agnoscimus sed ad tantam gratiam existimandam enixius catho- 
lici christifideles parandi sunt. 

Animi dispersio, qua recentius gens christiana in Italia et extra Italiam 
commota est — de qua animi dispersione brevissime dici nequit et amplio- 
ribus verbis hic non est loquendum — nos docet candidissimam perspicui- 
tatem necessariam esse ut catholici et acatholici Oecumenismum catholicum 
recte agnoscant, amplectentur et in actum, Deo adiuvante et B. M. Virgine 
intercedente, reducant. 

Urget caritas in veritate, sed et perspicua et integra veritas in caritate. 

Episcoporum erit actuosa sollicitudine toto orbe terrarum omnes ho- 

mines ad iucundam oecumenicam unitatem in Christi ovile — i. e. ad Ec- 
clesiam catholicam adducere. 

3. His praemissis, ob rationes iam expositas, aliqua audeo proponere: 

In pag. 7, linn. 8-9, post verba « quia tu me misisti » dicatur: « in Ec- 
clesia sua mirabile unitatis in fide et caritate sacramentum instituit ». 

In eadem pag. 7, linn. 23 ss. dicatur: « Ecclesiam aedificavit super Pe- 
trum — Petra super quam Ecclesiam suam aedificavit et in eius successo- 
ribus aedificat, Petro agnos et oves pascendi ac singulos in fide confirmandi 
munere tradito — et super fundamentum apostolorum etc. ... concredidit » 
(omissis a lin. 25 a verbo « inter quos Beatum ... » usque ad lin. 29 « unitate 
pascendo »), ipso summo angulari lapide Christo Iesu semper manente. 
Ratio : causae Oecumenismi catholici maximae utilitati est perspicuis verbis 
Supremam Petri auctoritatem proponere. 

In eadem pag. 7, lin. 24, loco « atque collegio duodecim » dicatur: 
« atque Petro et sub Petri auctoritate omnibus apostolis » etc. Ratio : ratio- 
nem supra attuli. 

In pag. 8, lin. 6 post verba « fraterna concordia » haec adiungantur: 
« intercedente B. M. Virgine — candida Revelationis Virgine — cuius ma- 
ternae caritati Christus in Cruce Redemptionis opus consummans omnes 
homines in Ioanne concredidit ». Ratio: nomen B. Virginis Mariae causae 
Oecumenismi catholici lumen ac robur affert: est veluti sol qui mentem et 
cor catholicorum et non catholicorum illuminare ac inflammare valet ut om- 
nes ad veritatem in caritate congrediantur. 

Vita christiana sine B. Virgine Maria — omnium hominum Matre pa- 
tientissima — arida est, gelida est. Fratres nostri occidentales separati Ma- 
trem non habent: Matre orbati sunt. Audeamus illis Matrem Virginem 
Mariam restituere. Ne Matrem Virginem Mariam erubescamus. Fratres no- 
stri occidentales separati nostrae apertae audaciae grati erunt. 

Beata Virgo, omnium gratiarum Mediatrix, sua materna caritate omnes 
homines in unum Christi Ovile toto orbe terrarum adducet. 

Deo gratias! Et Mariae. 

30 

Exc.mus P. D. IOANNES VAN CAUWELAERT 
Episcopus Inongoensis 

Dans ce premier chapitre il est parle de 1’CEcumenisme (n. 3), d’une 
maniere descriptive, qui aboutit pour finir a une conclusion plutot qu’a 
une definition: « quae omnia veniunt sub voce oecumenismi, quippe qui mo- 
tus sit et ordinata actio ad illam unitatem christianorum fovendam, quam ... ». 

Cette conclusion tient lieu de definition. Elie est pratiquement reprise 
de la maniere courante de parier de ceux qui ont suscite et organise le mou- 
vement cecumenique en dehors de 1’Eglise catholique et qui se sont toujours 

interdit de donner clairement la definition et la doctrine sous jacentes a leurs 
aspirations et a leur mouvement, pour la bonne raison qu’ils n’avaient pas 
la-dessus une maniere de voir commune et precise. 

Le schema, qui n’hesite pas a appeler son chapitre I, non pas « de oecu- 
menismi principiis catholicis », — se qui pourrait insinuer qu’avec des 
principes differents on est d’accord sur la definition — , mais « de oecu- 
menismi catholici principiis », ne cache donc pas que PEglise catholique a 
sur la maniere de comprendre Pcecumenisme ses vues a elle. II devrait donc 
commencer par definir « Pcecumenisme catholique ». L’absence de defini- 
tion est une grave lacune et nuit grandement a Pensemble du schema et 
a sa comprehension. 

Le fait de suppleer a cette lacune ne nuira pas au mouvement oecume- 
nique ni a son rapprochement avec PEglise catholique, car le secretaire ge- 
neral du Conseil CEcumenique des Eglises a dit publiquement que « le 
mouvement oecumenique n’a pas ete cree par des tiedes et que c’est meme 
un de ses principes fondamentaux de noter et d’exprimer les desaccords 
aussi clairement que les accords » (reunion du dimanche 21 juillet 1963, a 
Montreal, en presence de S. Em. le Cardinal Leger). Jusqu’en 1952 d’ail- 
leurs c’etait 1’attitude generale du Conseil CEcumenique des Eglises d’em- 
ployer la methode comparative, qui consistait a preciser la doctrine de chaque 
Eglise face a celle des autres Eglises. 

A la base de 1’CEcumenisme comme mouvement, il y a d’abord le desir 
de Punite de tous les chretiens, non pas d’une unite quelconque et super- 
ficielle, mais de Punite que le Christ avait en vue et qu’il voulait voir realiser 
par ses disciples au moment de sa grande priere pour Punite: « qu’ils soient 
parfaitement un » (Ev. Io., 17, 23). 

L’unite dont se preoccupe le mouvement oecumenique n’est donc pas 
une unite d’appauvrissement, mais la plenitude de Punite. 

En se rendant compte, par la methode comparative, ou se trouvaient les 
divergences doctrinales entre les Eglises et en particulier en constatant la 
diversite de leurs conceptions ecclesiologiques, la Commission doctrinale 
du Conseil CEcumenique des Eglises a essaye elle-meme de partir de la foi 
commune au Christ pour discerner la relation qu’Il a voulu etablir entre 
Lui et son Eglise. C’etait repenser 1’ecclesiologie en fonction de la christo- 
logie. Et aussitot on a du s’engager dans Petude de 1’idee de tradition, des 
relations entre la Tradition et 1’Ecriture, de la distinction a etablir entre 
la Tradition, norme de la foi, et les traditions particulieres elaborees au 
cours des siecles et auxquelles des evenements historiques contingents et 
le temperament ethnique ont eu leur part. 

Parallelement a ces faits et a ces attitudes, il importe que PEglise Catho- 
lique expose ses vues sur Punite, sur la plenitude de Punite, en fonction de 
son ecclesiologie et de sa christologie; ses vues sur la Tradition et les tra- 
ditions; en un mot non seulement ses vues sur Punite et 1’unicite de PEglise 
(n. 1), mais aussi sur la place des traditions et donc de la diversite dans 

1’Eglise une. Diversite qui s’attache en particuler, selon le mot du pape 
Jean XXIII, « a tout ce que les temps, les traditions, les usages ont cherche 
a instaurer en recouvrant la realite et la verite » (chap. I, note 21, p. 14). 
« II faudra, disait-il, des peines immenses pour modifier les mentalites, les 
tendances, les prejuges, de tous ceux qui ont un passe derriere eux » ( ibid 
UOss. Rom., 31-6-61 et 1-7-61). Les catholiques eux aussi ont un passe 
derriere eux: un passe de vie, de culture, d’usages, mais aussi de theologie. 
Cette conception de Punite dans la variete se rattache dans 1’ecclesiologie 
catholique a 1’idee d’oecumenicite, de catholicite, comme proprietes de 
1’Eglise du Christ. 

En un mot et pour conclure, « il faut donner au terme cecumenique 
un sens dogmatique authentique: il interesse PEglise dans son unite profonde 
et universelle et les communions chretiennes au point de vue de leur signi- 
fication pour le Christ et pour la theologie, comme communions » (G. Thils, 
Le Conseil (Ecumenique des Eglises, dans: Le Christ et les Eglises, Paris 
1961, p. 227). L’cecumenisme catholique sera donc la doctrine de PEglise 
catholique concernant son cecumenicite, c.-a-d. concernant son unicite et 
son unite dans la variete et les moyens les plus propres a maintenir, a 
developper et au besoin a restaurer cette unite cecumenique. 

Du point de vue catholique il va de soi que cette unite est avant tout 
unite de foi, de tout le depot de la foi divine et revelee, tel que le magistere 
ecclesiastique le propose partout et toujours a la foi de tous ses fideles. 

C’est aussi Punite sacramentelle, par le bapteme et 1’Eucharistie, et 
Punite hierarchique qui a pour fondations les apotres et les prophetes et 
pour pierre d’angle le Christ lui-meme {Eph. 2, 20). Et il est entendu que 
le signe visible de cette unite hierarchique est Punion avec le vicaire du 
Christ, le successeur de Pierre, dont les privileges ont ete explicitement pro- 
clames au premier concile du Vatican. 

Cette unite-la etant bien mise en evidence, il importe non moins de 
mettre en evidence que cette unite n’est pas uniformite, et que la diversite 
n’est pas seulement toleree en tout ce qui ne nuit pas a Punite essentielle, 
mais que cette diversite est voulue comme legitime et meme necessaire a 
Paccomplissement de la mission universelle de PEglise, qu’elle est le signe 
de 1’oecumenicite de PEghse et la pierre de touche de sa catholicite. 

Il en resuite que 1’CEcumenisme catholique est une doctrine, qui exige 
Pintransigeance sur ce qui est essentiel a PEglise catholique, mais aussi la 
tolerance, le desinteressement, en un mot la plus grande charite sur tout 
ce qui n’est pas essentiel. Plus meme, elle exige la plus large ouverture 
pour « tout ce qu’il y a de vrai, de noble, de juste, de pur, d’aimable, d’hono- 
rable, pour tout ce qu’il peut y avoir de bon, de vertueux et digne de 
louanges » (Phil., 4, 8), ou que cela se trouve. Elie exige aussi un grand 
souci d’adapter notre contact avec tous ceux a qui nous nous adressons, 
selon cet autre mot de St. Paul: « conduisez-vous avec sagesse envers ceux 
du delors; sachez tirer parti de la periode presente. Que votre langage soit 

toujours aimable, plein d’a-propos, avec 1’art de repondre a chacun comme 
il faut » {Coi. 4, 5-6). 

Cet cecumenisme-la vaut pour toute manifestation de la vie de TEglise, 
entre 1’Occident et l’Orient, entre les Eglises-meres et leurs missions, entre 
TEglise et les cultures humaines, deja christianisees ou non; il vaut plus 
encore et avec plus de difficultes initiales pour la rencontre de TEglise ca- 
tholique avec les Eglises ou communautes ecclesiales non catholiques, parce 
que le depart est rendu difficile par des siecles d’animosites, de disputes, 
d’injustices, qu’il faut commencer par reparer et si possible faire oublier, 
pour pouvoir repartir simplement d’une connaissance reciproque objective 
et lucide et de la charite. 

Ad n. 1. De Ecclesiae unitate et unicitate. A propos de Toecumenisme, 
il ne suffit pas de parier de 1’unite et de 1’unicite de 1’Eglise, il faut aussi 
parier de son cecumenicite, de sa catholicite, qui en sont reellement insepa- 
rables dans une saine theologie et ecclesiologie catholiques. 

De plus il importe de souligner que Toecumenicite de TEglise est une 
qualite immuable de TEglise: ad intra d’abord, a cause de sa vocation univer- 
selle, et ad extra, non seulement a Tegard des chretiens separes mais aussi 
a Tegard de tous les peuples de toutes les cultures, en particulier dans le 
travail missionnaire. 

De simples allusions comme au n. 1, p. 8, lign. 6-9 ne suffisent pas. Il 
importe de dire clairement et explicitement ce que signifie la « donorum 
divinorum varietas » a 1’interieur de TEglise, et 1’ouverture cecumenique de 
TEglise a Tegard des « donorum divinorum varietas » de tous les peuples. 
Le n. 3, p. 9, lign. 31-37 doivent etre integrees ici dans le n. 1. . 

Ad n. 2. De habitudine fratrum separatorum ad Ecclesiam catholicam. 
Remarque generale: ce numero n’est pas a sa place ici. Il devrait se trouver 
au chapitre III, De christianis ab Ecclesia catholica seiunctis, en guise d’in- 
troduction et donc avant la premiere partie: I. De Ecclesiarum orientalium 
peculiari consideratione. D’ailleurs il devrait etre redige autrement de ma- 
niere a y inclure ce qui doit etre retenu de la deuxieme partie du chapitre III 
(II. De communitatibus inde a saec. xvi exortis), en exprimant tous les 
principes, mais de maniere a ne pas compromettre ce qui doit etre dit dans 
la partie speciale concernant les Eglises orientales. 

Remarques particulieres: en plusieurs endroits le texte devrait etre 
complete: 

L. 16: ... (seiunctae) pluribus de causis et utriusque partis culpis aut 
saltem ignorantiis et diffidentiis. Ratio: cette remarque de Mgr. Weber 
{Emendationes, p. 11, 22) est pertinente: il importe de souligner cette idee, 
des que pour la premiere fois il est question des freres separes, selon 
exemple de S. S. le Pape Paul VI, dans le discours d’ouverture de la 
II e Session du Concile. 

L. 16 et 1. 19: il y a contradiction verbale: a communione Ecclesiae ca- 
tholicae seiunctae quadam tamen communione nobiscum coniuncti sunt. 

Correction proposee: Lign. 15-16: ... dissensiones, inter integras com- 
munitates haud exiguas et Ecclesiam catholicam , pluribus de causis et utrius- 
que partis culpis aut saltem ignorantiis et diffidentiis (comme ci-dessus). 

L. 19: ... (non fruuntur), quibusdam tamen communibus vinculis nobis 
coniuncti sunt. 

L. 24: on ornet le principal. Pour etre plus juste et plus complet, il con- 
vient d’ajouter: (eius saepta: ) professio fidei, etiamsi non usquequaque 
perfecta sive omnia sive saltem aliqua sacramenta, (vita gratiae...). 

Ad 3. De Oecumenismo. Remarque generale: ce numero concerne direc- 
tement la participation de 1’Eglise catholique au mouvement cecumenique 
et donc Vexercice pratique de Pcecumenisme catholique, la mise en ceuvre 
des principes de 1’oecumenisme catholique dans une action ordonnee pour 
Punite de tous les chretiens. II doit des lors prendre place dans le chapitre II, 
qui est consacre a cet exercice. 

Remarques particulieres: son texte doit etre integre, fusionne avec 
celui du chapitre II. En attendant de faire des remarques concernant le 
chapitre II, il convient deja de faire remarquer dans le texte actuel: 

P. 9, 1. 40: mieux vaut dire praesentiam enim Christi, au lieu de vestigia. 
Ratio : il y a des Eglises qui ont meme la S. Eucharistie. Des-lors vestigia 
est trop peu. 

Lign. 13-14: ce texte n’est pas clair. Mieux vaudrait: ... in iis filiis qui 
christianis quidem baptismate adnumerati sunt, sed a perfecta ecclesiastica 
communione seiuncti sunt. 

L. 17: scandalum au lieu de «admiratio». C’est evidemment trop peu. 

L. 30: ajouter: ... aestimare, diligere et adiuvare... 

* * * 

Vellem intervenire quoad n. 3 quid sit oecumenismus. 

In n. 3 cap. I schematis nostri describitur sub voce Oecumenismo ipse 
sic dictus motus oecumenicus vel ordinata actio ad unitatem christianorum 
fovendam. Revera hoc est applicatio concreta principii fundamentalis oecu- 
menicitatis ad determinatum campum exercitii. 

Principium fundamentale oecumenicitatis est ante omnia de universali 
curare priusquam de particulari, de essentiali priusquam de adventicio, de 
necessario priusquam de libero et de eo quod conditionibus temporalibus et 
localibus affectum est. 

Illud principium exigit ut in tota doctrina et organizatione Ecclesiae ca- 
tholicae ante omnia et in omnibus curetur de ipsius Dei consiliis et voluntate, 
sicut a magisterio ecclesiastico ex Dei revelatione proponuntur et semper 
et ubique et ab omnibus tenenda erunt. Hoc est fundamentum oecumenici- 
tatis Ecclesiae, eius vitae et actionis, et Ecclesiam aptam reddit omnes hu- 
manas diversitates libere in thesauros suos recipere si digna sunt. 

Quomodo hoc ad effectum ducatur in ordinata actione ad unitatem chri- 
stianorum fovendam, in schemate nostro optimis verbis recapitulatur. 

Quidquid vero sit de origine et usu vocis oecumenismi apud fratres 
protestantes, methodus oecumenica est methodus eminenter catholica et 
traditionalis, fundata in eius oecumenicitate. 

Nonne oecumenica methodus erat et applicatio principiorum oecumeni- 
citatis quando ipse Dominus Noster pharisaeos tamquam hypocritas repro- 
bavit, quia quod ad essentiam religionis pertinet, indistincte cum tradi- 
tionibus et usibus pharisaicis commiscebant et quidem, quod plus est, tra- 
ditiones suas elementis religioni essentialibus praeponebant: sanctuario au- 
rum sanctuarii, altari victimas. 

Nonne oecumenica methodus erat cum apostoli, in synodo hierosolymi- 
tana adunati, renuerunt imponere neochristianis ex gentilitate legem Moysis, 
sed tantum ea quae necesse erat imposuerunt. 

In mentem venit verbum Papae Ioannis, felicis recordationis, in nota 
vigesima prima citatum: « Necessarium erit examinare quid tempus vel tra- 
ditiones vel usus realitati et veritati inserere et supraponere conata sunt ». 

Sic et nos, si de aeterna veritate prae omnibus curamus, unitati Christia- 
norum obstaculum non faciemus, nec timebimus traditiones et consuetudi- 
nes ab immutabili catholica veritate distinctas relinquere si necesse est, vel 
si veritati illi non oppositae sunt, recipere. 

Sic etiam nos, qui ad populos vel ecclesias iuniores uti nuntios evangelii 
missi fuimus et eis obviam ivimus. Non tantum zelo Dei et Evangelii et 
Matris Ecclesiae amore muniti eramus, sed et gravati traditionibus patriae 
ex qua originem duximus, propter disciplinam uniformantem, et usibus 
proprii ritus, et innumeris iuridicis canonibus regulis et rubricis. Nonne 
et nos aliquid ex hoc schemate de oecumenismo nostrum facere possumus, 
nempe id quod ad totam Ecclesiam catholicam ab initio et tamquam regula 
immutabilis pertinet prae omnibus ferre et primum quaerere regnum Dei 
et aeternam a magisterio ecclesiastico ex revelatione propositam veritatem, 
et in omnibus, secundum essentiam oecumenismi caritatem Christi sequi. 

Unde concludo sequenti voto: ut in numero tertio melius explicetur 
quid sit oecumenismus catholicus et quomodo in oecumenicitate Ecclesiae 
fundatur. 

31 

Rev.mus P. D. ATHANASIUS WELYKYJ 
Superior generalis Ord. Basiliani S. losaphat 

1. Attente schema praesens examinanti patet, non agi hic de quadam 
constitutione doctrinali veri nominis, neque de decreto, sed potius de qua- 
dam declaratione conciliari, sollemni ac pastorali. Schema vero sensu nihil 
constituit nec decretat, sed explicat, docet, aptius et clarius declarat; nihil 
enim proponitur quod statim executioni mandari possit, sed omnia quae 
dicuntur ad hoc inserviunt ut mentes hominum illustrare possint et infor- 
mare de habitudine Ecclesiae catholicae ad unionem omnium christianorum 

procurandam. Ut melius res pateat, propono ut in titulo dicatur simplici- 
ter: « Declaratio conciliaris de Oecumenismo catholico », si tantummodo de 
primis tribus capitibus agere intendimus, vel, si magis placeret: « Decla- 
ratio conciliaris de habitudine Ecclesiae catholicae ad non catholicos », si 
etiam caput quartum et quintum includendi essent. Hoc modo tum ipsi ma- 
teriae tum dispositioni schematis melius provisum esset, et plures obiec- 
tiones motae disparere possunt. 

2. In principiis oecumenismi catholici determinandis, omnino necessa- 
rium videtur, ut quaestio « communicationis in sacris » clare exponatur, ad 
mentem eorum quae in textibus praecedentibus iam exposita fuerunt. Est 
res quae potius orientales tangit, et protestanticis vix applicari potest. Sed 
ex hac disparitate nullomodo quaestio praeteriri potest, quia est res maximi 
momenti pro actione oecumenica, ut habeatur in hac re claritas et ut disci- 
plina vigens revideatur et mitigetur. Textus et mens mitigationis in schema- 
tibus a commissione theologica apparatis exstant, propterea hos nunc non 
propono. Item habetur schema speciale a commissione orientali praeparatoria 
apparatum relate ad orientales separatos. Non est remittenda quaestio ad 
quoddam directorium apparandum, sed necesse est ut totum Concilium suam 
exprimat mentem. Statutis his quae in nostro schemate habentur, disciplina 
vigens de « communicatione in sacris » vix ulterius sustineri potest. Agnita 
validitate sacramentorum apud non catholicos orientales, quae gratiam pro- 
ducunt, Ecclesia non debet tacere de possibilitate vel minus eorum usus, et 
clare suam mentem et doctrinam in materia edicere et respectivam discipli- 
nam statuere. Post acceptum schema de oecumenismo, haec res erit summi 
momenti et actualitatis. Proinde numerus specialis de hac re in primo capite 
ponatur. 

32 

Exc.mus P. D. VALENTINUS WCJCIK 
Episcopus tit. Barenus in Hellesponto, aux. Sandomiriensis 

Ex lectura cap. I de Oecumenismo sequentes correcturas proponere audeo 
(in scriptis tantum). 

1. Loco linn. 1-30 paragraphi «De Ecclesiae unitate et unicitate » 
sequens textus ponendus est: 

« Per unum hominem peccatum in hunc mundum intravit secumferens 
aversionem totius generis humani a Deo ( Rom . 5, 12) et multiformem divi- 
sionem ordinis creati ( Gen . 4, 6; 11, 9; Dt. 24, 1). Hoc in statu apparuit 
caritas Dei in nobis, quod Filius Dei unigenitus a Patre in mundum missus 
est, ut homo factus, totum genus humanum redimendo regeneraret atque in 
unum congregaret. Qui antequam seipsum in ara crucis hostiam immaculatam 
offerret, Patrem pro fidelibus oravit dicens: “ Ut omnes unum sint, sicut 
tu Pater in me, et ego in te, ut et ipsi in nobis unum sint: ut credat 
mundus quia tu me misisti ” (Io. 17, 21). 

Christus per suam mortem et resurrectionem factus est a Deo primo- 
genitus novae creaturae {Coi. 1, 18; 2 Cor. 5, 17; cf. 1 Cor. 15, 20, 23). 
Deus glorificans eum {Act. 3, 13), subiecit ei omnia (Eph. 1, 21) et ipsum 
dedit caput Ecclesiae {Coi. 1, 18; Eph. 1, 22; 4, 15), quae est Corpus eius 
{Coi. 1, 18, 24; Eph. 1, 23). 

Per baptismum, quod est fidei sacramentum, fideles incorporantur in 
Christum mortuum et resuscitatum fiuntque membra Corporis eius {1 Cor. 
6, 15; Eph. 5, 30) et participes Spiritus Sancti (1 Cor. 12, 13; Rom. 5, 5). 
Haec unio illustrata etiam metaphora vitis et palmitum (Io. 15, 1 ss.) iure 
dici potest sacramentaliter organica. 

Hoc in Corpore Christus instituit varia ministeria: “ Ipse dedit quos- 
dam apostolos, quosdam autem prophetas, alios vero evangelistas alios 
autem pastores et doctores ad consummationem sanctorum in opus ministerii 
in aedificationem Corporis Christi” {Eph. 4, 11-13). Corpus istud ali- 
mentatur Eucharistia, quae est sacramentum amoris et signum visibile uni- 
tatis inter Caput et membra {1 Cor. 10, 16 s.). Secundum primitivam ca- 
techesim ecclesiologicam membra Ecclesiae exhortantur, ut digne ambulent 
cum patientia supportantes invicem in caritate, sollicita servare unitatem 
Spiritus in vinculo pacis. Unum Corpus et unus Spiritus, sicut vocati sunt 
omnes in una spe. Unus Dominus, una fides, unum baptisma, unus Deus 
et Pater omnium, qui est super omnes et per omnia et in omnibus nobis 
{Eph. 4, 1-6). Unitas inter Christum et Ecclesiam consideratur etiam in luce 
relationis sponsi ad sponsam. Haec unitas dici potest sacramentaliter-socialis. 

Denique unitas Christi cum Ecclesia consideratur in luce fundamenti su- 
pra quod aedificatum est templum Dei. Revera Christus aedificavit Ecclesiam 
suam super fundamentum apostolorum et prophetarum, atque collegio Duo- 
decim universale mandatum docendi, regendi et sanctificandi concredidit, 
inter quos B. Petrum, post eius fidei confessionem et maioris dilectionis 
professionem elegit, ut fratrum suorum collegio praeesset, singulos etiam in 
fide confirmando et universum gregem in perfecta unitate pascendo, Ipso 
summo angulari lapide Christo Iesu semper manente. Haec unio dici potest 
socialiter hierarchica ». 

2. In paragrapho secunda desideranda est mentio de habitudine fra- 
trum separatorum ad obliviscendas omnes causas dissentionum, si quae for- 
tasse in decursu saeculorum e parte pastorum Ecclesiae catholicae fuissent. 
Hac de re locutus est Sanctus Pater feliciter regnans Paulus VI die 29 Sep- 
tembris in inauguratione II sessionis Concilii. 

3. Paragrapho ultima postulanda est ordinatio, ut statutis diebus e. g. 
post festum conversionis S. Pauli ap. omnibus in paroeciis catholicis fer- 
ventissimae orationes ad Deum dirigantur pro unitate Ecclesiae et oecume- 
nismi catholici progressu. 

33 

Exc.mus P. D. ELIAS ZOGHBY 
Archiepiscopus tit. Nubiensis 

In schemate de Oecumenismo observavi: cum sermo est de Ecclesia 
catholica, nomen « Ecclesia » scribitur cum (E) maiuscula; cum — e con- 
tra — agitur de Ecclesiis non catholicis, hoc nomen scribitur cum (e) mi- 
nuscula. Hoc mihi minime conveniens videtur, nam malam impressionem 
producit. 

34 

CONFERENTIA EPISCOPORUM HELVETIAE 

Nomine Helvetiae episcoporum nobis liceat, venerabiles Patres, circa 
cap. I « De Oecumenismo » aliquas emendationes humiliter proponere. 

Ad n. 1: Cum schema nostrum non sit aliquis tractatus apologeticus, sed 
aliquis adhibendus methodus ad unionem perficiendam inter omnes bapti- 
zatos, necessarium nobis videtur, ut iam ab initio textus caritatis lucerna 
super candelabrum ponatur. Christus enim priusquam in manus inimici tra- 
deretur, dedit discipulis suis signum, quo unitas eorum simul significaretur 
necnon aedificaretur, id est caritas, dicendo: « Mandatum novum do vobis, 
ut diligatis sicut dilexi vos, ut et vos diligatis ad invicem. In hoc cogno- 
scent omnes quia discipuli mei estis, si dilectionem habueritis ad invicem » 
(Io. 13. 34, 35). 

In fine n. 1 Ecclesiae unitas pulchre comparatur SS.mae Trinitatis uni- 
tati. Ad profundius aperiendum dialogum inter omnes in nomine Trinitatis 
baptizatos, oportet ut ista comparatio amplificetur. Ostendenda erit unitas 
Ecclesiae quae non est uniformitas sine distinctione, nec diversitas sine uni- 
tate. Una est Ecclesia Christi relate ad sacramenta et ad fidem et ad regi- 
men. Attamen plenitudo unitatis Christi aliquam etiam diversitatem im- 
plicat et quidem, ut dicitur in tertio capite, diversitatem in munere sanctifi- 
candi, docendi et regendi, aliquam, dico, diversitatem liturgicam, theolo- 
gicam et disciplinarem. Unde ad communionem perficiendam nihil imponen- 
dum est ultra necessaria. 

Ad n. 2: pag. 8 etiam aliquam amplificationem adiungere opportunum 
esse videtur et quidem, ut melius intelligatur in quibus Ecclesia sit imma- 
culata et in quibus maculetur, ut dicit Ambrosius. Immaculata quidem Ec- 
clesia est ex plena et mirabili praesentia Christi in ea. Maculatur autem ex 
peccatis et discordiis nostris. Quibus non obstantibus Ecclesia catholica 
semper Christi Ecclesia remanet et semper etiam inter omnes christifideles 
aliqua unitas persistit tum propter sacramenta, tum propter hierarchiam, 
tum propter Sacram Scripturam, tum propter operationem gratiae Christi in 
omnibus qui in eum credunt et eum invocant. 

Elementa illa quae apud baptizatos remanent communia, sunt semina 
quidem et via ad perfectam unitatem inter eos reficiendam. Oecumenismi 
sensus est assertio: Neminem in plenam communionem venire qui non iam 
aliquo modo de ea et in ea vivat. 

Ecclesia ut corpus Christi, Spiritu Sancto movente, ad plenam com- 
munionem omnium christifidelium tendit. Est iam aliquo modo domus com- 
munis omnium in Christo eius solo principio credentium. 

Ad n. 3 denique, pag. 10, lin. 31: Ad describendum sensum oecume- 
nismi non sufficit dicere: « ad Christi voluntatem fidelius exsequendam ». 
Addendum est: « et ad eius veritatem cognoscendam ». Deus non est solum 
Caritas, sed etiam Veritas. Ideo necesse est ut intellectus noster aperiatur 
ad totam plenitudinem Christi Vivi et Veri. Quod fit dum singularis veritas 
in plenitudine mysterii revelati et partialis veritas in totali veritate Christi 
contemplatur. 

De his omnibus emendationes ad secretariatum mittemus. 

N. 1, lin. 10. Addatur: « Qui priusquam in manus inimici traderetur, 
dedit discipulis signum quo unitas simul significatur et aedificatur dicendo: 
“ Mandatum novum do vobis, ut diligatis invicem sicut dilexi vos, ut et 
vos diligatis invicem. In hoc cognoscent omnes quia discipuli mei estis, si 
dilectionem habueritis ad invicem ” (Io. 13. 34, 35)». 

Linn. 21-30 vel omittantur quia ad schema de Ecclesia pertinent, vel 
corrigantur secundum ea quae determinanda erunt circa primatum et colle- 
gialitatem. 

Pag. 8 post lin. 11 addatur: « Illius sanctissimae Trinitatis Ecclesia est 
imago. Ideo unicitas Ecclesiae nec est uniformitas sine distinctione, sed 
unitas in diversitate, nec est diversitas in confusione ut esset quaedam Eccle- 
siarum confoederatio, sed est diversitas in unitate, plenitudo gratiae et ve- 
ritatis in Christo. Una est Christi Ecclesia et secundum sacramenta et se- 
cundum magisterium et secundum hierarchiam, sed aliquam diversitatem 
liturgicam, theologicam et disciplinarem comportare potest et debet, id est 
diversitatem in munere sanctificandi, docendi et regendi aliquam ad essentia- 
lia non pertinentem. Unde fit ad communionem omnium Ecclesiarum nihil 
imponendum esse ultra necessaria » (cf. nn. 16-17). 

N. 21, lin. 12 loco « In hac una et unica Ecclesia » dicatur: « Inter Chri- 
stianos ...» et addatur lin. 16: « Quo fit ut Ecclesia immaculata maculatur 
ex schismatibus nostris, quibus tamen non obstantibus et Ecclesia catholica 
semper Ecclesia Christi est et semper viget aliqua unitas inter omnes christi- 
fideles et eorum communitates tum propter sacramenta, tum propter episco- 
patum, tum propter Sacram Scripturam, tum propter Christi praesentiam in 
medio eorum qui duo vel tres in nomine eius sunt congregati » ( Mt . 18, 20). 

Pag. 9 post lin. 3 addatur: « Elementa illa quae apud christianos re- 
manent communia, sunt semina et via ad perfectam unitatem inter eos refi- 
ciendam. Asserendum quoque est in plenam communionem neminem venire 
qui non iam aliquo modo de ea et in ea vivat. Ecclesia ut corpus Christi 

seipsa et in seipsa, Spiritu Sancto movente, ad plenam communionem om- 
nium christifidelium tendit et iam est communis domus omnium in Christum 
credentium, qui solus est eius principium». 

N. 3, lin. 40 et pag. 10, lin. 1 dicatur: « Influxum enim Christi et dona 
Spiritus Sancti in vita aliorum agnoscimus ». 

Post lin. 31 addatur: « et ad eius veritatem cognoscendam quod fit dum 
singularis veritas in plenitudine mysterii revelati et partialis veritas in to- 
tali veritate contemplatur ». 

Exc.mus P. D. Pericles Felici, arch. tit. Samosatensis, secre 
tarius generalis Ss. Concilii: 

Moderabitur disceptationem circa cap. II schematis de Oecume- 
nismo, in hac 76 congregatione generali, em.mus ac rev.mus D. card. 
lulius Dopfner, arch. Monacensis. 

Hodie distribuentur Patribus elenchi Patrum qui propositi sunt 
a conferendis episcopalibus pro eligendis novis sodalibus commissionum 
conciliarium. 1 

Hi indices a nostra secretaria conficiendi fuerunt spatio trium vel 
quattuor horarum. Quapropter parcite, Patres, si quis error irrepserit 
et omnia non ita facta sint ut nos desideraverimus. Tamen nomina 
clare sunt scripta et hoc sufficit. 

Simul distribuetur fasciculus qui continet schedulas electionis. 

Ne vos taedeat, Patres venerabiles, si aliquas explicationes do circa 
hunc fasciculum. Electio, uti nostis, fiet crastina. Et crastina, hora 
10,30 auferentur schedulae electionis iam factae, una cum schedula 
praesentiae. 

In hoc fasciculo per errorem, quem ipse nolebam, habetur haec 
nota: « Subsignatio ». Sed nemo Patrum subsignationem suam ap- 
ponat. Hoc forsan erit mnemosynon, ne apponatur subsignatio. 

Libellus continet folia. Unaquaeque commissio habet pro se unum 
folium, excepto secretariatu ad unitatem christianorum fovendam, qui 
pro se habet duo folia. Et ratio evidens est: pro commissionibus enim, 
a Patribus eligendi sunt quattuor sodales, excepta commissione de 
Ecclesiis orientalibus, pro qua, uti iam dixi, tres tantum sodales eli- 
gendi sunt; pro secretariatu vero ad unitatem christianorum fovendam, 
octo sodales eligendi sunt. En ratio duorum foliorum. 

Itaque, in unoquoque folio, habentur tres terebrationes, nempe fo- 
raturae, quibus distinguuntur singulae schedulae. In unaquaque sche- 
dula, unum nomen est scribendum. Folium dividitur, nempe, in quat- 
tuor partes... (Dividemus nos, non vos, Patres; dividemus nos, ad scru- 



1 Cf. Acta Synodalia..., vol. II, pars I, pp. 80 ss. 

tinia facienda facilius. Integrae tradendae sunt schedulae; ne dilace- 
retis vos, Patres venerabiles, secus confusio erit). In unaquaque sche- 
dula inscribendum est unum tantum nomen, modo claro; si possi- 
bile est, litteris maiusculis, ita ut etiam, quantum possibile est, secretum 
servetur. Pendet a Patribus secretum servare! Subsignatio non est; ergo, 
nemo poterit videre quisnam Patrum hunc vel illum fasciculum tra- 
diderit. 

In unaquaque schedula habetur numerus arabicus et numerus ro- 
manus. Numerus romanus indicat ordinem commissionum: prima, v. g., 
commissio de doctrina fidei; secunda, commissio de episcopis et dioe- 
cesium regimine; tertia, de Ecclesiis orientalibus, etc. Numerus vero 
arabicus indicat ordinem schedarum: prima, secunda, tertia et quarta, 
pro unaquaque pagina, pro unoquoque folio. Haec facta sunt pro vobis, 
Patres venerabiles, et praesertim pro nobis quando scrutinium faciemus, 
ita ut operatio — ut dicitur — scrutinii facilior evadat. 

Hoc commendo, ut nomen in singulis schedulis scribatis singulum, 
non duo vel plura in eadem schedula parva quae est in folio; in quoli- 
bet folio sunt quattuor schedae. Et scribatis characteribus maiusculis. 

Poteritis, ob commoditatem, hanc electionem domi facere ita ut vo- 
biscum feratis crastina fasciculum electionis iam confectum, bene con- 
fectum, clare confectum. 

Unus tantum libellus tradetur singulis Patribus. Qui forsitan hodie 
non est in congregatione generali, poterit crastina petere suum libellum 
a secretario generali qui, ratione habita absentiae, tradet tempore op- 
portuno. 

Spero me dixisse omnia quae ad rem pertinent, et clare. 

Igitur, traditio huius fasciculi electionis fiet, indistincte ab omni- 
bus, crastina hora 10,30. Et nulla alia schedula post illam horam acci- 
pietur, quia statim incipient operationes scrutinii in nostra secretaria. 

Et nunc lego nomina eorum qui verbum facere petierunt. Aliqui 
Patres quandoque apud secretariam nostram conqueruntur quod ipso- 
rum nomina vel non compareant etsi petitio facta sit, vel tardius com- 
pareant. Quapropter exc.mus sub-secretarius, qui hanc rem curat, posuit 
in hac nota etiam diem quo petitio exhibita est. Lego pro vestra 
notitia. 

Ante die 22 novembris, verbum facere petierunt, et ideo primi 
erunt, exc.mi DD. Ioannes Nuer, ep. eoad. Thebanus in Aegypto; Vin- 
centius Enrique, ep. Celsonensis in Hispania; Franciscus Tomasek, ep. 
tit. Butiensis in Cecoslovachia; Conradus Mingo, arch. Montis Regalis 
in Italia; Eduardus Necsey, ep. admin. ap. Nitriensis in Cecoslovachia; 
Paulus Schmitt, ep. Metensis in Gallia; Salvator Baldassarri, arch. Ra- 

vennatensis in Italia; Eugenius D’Souza, arch. Bhopalensis in India; 
Petrus Boillon, ep. Virodunensis in Gallia; Hyacinthus Thiandoum, 
arch. Dakarensis in Senegal. 

Qui sequuntur Patres verbum petierunt die 22 novembris: exc.mi 
DD. Vincentius Reyes, ep. Boronganensis in Philippinis; Aemilius 
Blanchet, arch. rector Insituti Catholici Parisiensis in Gallia; Antonius 
Anoveros, ep. eoad. Gadicensis in Hispania; rev.mi DD. Benedictus 
Reetz, sup. gen. Congregationis Beuronensis O.S.B.; Hilarion Capucci, 
sup. gen. Ordinis Basiliani Aleppensis Melchitarum; exc.mi DD. Ioan- 
nes Taylor, ep. Holmiae in Suecia; Rodulfus Staverman, vic. ap. Kota- 
baruensis in Indonesia; Antonius Pildain, ep. Canariensis in Hispania; 
Christophorus Butler, sup. gen. Congregationis Angliae O.S.B.; Mau- 
ritius Roy, arch. Quebecensis in Canada; Victorius Costantini, ep. 
Suessanus in Italia. 

Patres, qui sequuntur, verbum petierunt die 25 novembris : exc.mi 
DD. Sanctus Moro, ep. Abulensis in Hispania; Ioseph Hasler, ep. San- 
gallensis in Helvetia; Armandus Fares, arch. Catacensis in Italia; Vil- 
lelmus Schoemaker, ep. Purvokertensis in Indonesia; Garabed Ama- 
douni, exarcha Armenorum in Gallia; Annibal Munoz Duque, arch. 
Neo-Pampilonensis in Columbia; Bernardinus Pinera Carvallo, ep. Te- 
mucensis in Chilia; Ioseph Hiltl, ep. aux. Ratisbonensis in Germania; 
Antonius Nwedo, ep. Umahiaensis in Nigeria; Ioseph Pogacnik, adm. 
ap. in Iugoslavia; Ioseph Carraro, ep. Veronensis in Italia; Athanasius 
Welykyj, sup. gen. Ordinis Basiliani S. Iosaphat; Vincentius Brizgys, 
ep. eoad. Kaunensis in Lituania; Ioannes Hoeck, praeses Congregatio- 
nis Bavaricae O.S.B.; Lucianus Lebrun, ep. Augustodunensis in Gallia; 
Raphael Bayan, ep. Alexandrinus Armenorum in Aegypto; Ioannes 
Healy, ep. Gibraltariensis in Gibraltaria; Georgius Layek, arch. Alep- 
pensis Armenorum; Henricus Golland Trindade, arch. Botucatuensis 
in Brasilia. 

Qui sequuntur Patres verbum petierunt die 26 novembris : exc.mi 
DD. Ioannes Sauvage, ep. Anneciensis in Gallia; Maximilianus Drzecnik, 
ep. Mariborensis in Iugoslavia. 

1 

Exc.mus P. D. IOANNES NUER 
Episcopus tit. Phatanensis, aux. Thebanus 

V ener abii es Patres , dilecti Observatores et Auditores, 

In cap. II « De Oecumenismi exercitio », par. 7, linn. 22-24, as- 
seritur: « In quibusdam peculiaribus rerum adiunctis, cuiusmodi sunt 
supplicationes quae “ pro unitate ” indicuntur atque in oecumenicis 
conventibus, licitum, immo et opportunum est catholicos viros cum 
fratribus separatis in oratione consociari ». 

Declaratio haec bona quidem, sed incompleta declaranda est. Etenim 
praeter supplicationes « pro unitate » et oecumenismi conventu, quam- 
plurimae aliae adsunt circumstantiae in quibus catholici cum ceteris 
christianis praesertim cum orthodoxis consociari possunt ad spiritum 
unionis promovendum. Sinatis ut id quod assero, exemplis et casibus 
practicis ex mea in Aegypto pastorali experientia desumptis, com- 
probem. 

1. Praesentia ministri catholici in funeralibus orthodoxis, sicut 
vicissim praesentia ministri orthodoxi in funeralibus catholicis exigit 
quandoquidem orationibus officialibus participationem. Amplificatio fa- 
cultatis praedictae in isto casu ad multorum aedificationem contribueret. 

2. Ulterius, in circumstantiis matrimoniorum observatio mea evi- 
dentior efficitur. In una eademque familia enim duo fratres existere pos- 
sunt quorum unus catholicus et alter orthodoxus est. Ambo statuunt 
matrimonium inire eadem die et in eodem loco. Ad hoc peragendum 
aulam privatam eligunt. Ad ritum perficiendum duo adveniunt sacer- 
dotes, catholicus et orthodoxus. Primus pro catholicis ritum perficit 
terga vertens erga orthodoxum; alter pro orthodoxis fungitur mu- 
nere terga erga catholicum sacerdotem vertens. Hic certe longe abest 
spirituum unio. Immo scandalum magnum inter christianos et maius 
quidem inter non christianos parit. 

Adhuc pro matrimoniis hunc affero casum: sponsus catholicus est, 
sponsa autem orthodoxa: vel vice versa. Matrimonium quidem validum 
declaratur sive apud orthodoxos contractum, dispensatione praehabita, 
sive apud catholicos. Matrimonii enim ministri, sicut notum est, ipsi 
contrahentes sunt: sacerdotes munere officialis adsistentiae nomine Ec- 
clesiae funguntur. Hinc infero: si pro sponsis permittitur contractio, 
quae communicatio in sacris vere dicenda est, cum sacramentum inter 
catholicum et orthodoxum efficiat, cur denegatur catholicis sacerdoti- 

bus, qui in huiusmodi sacramenti minus quam ministri sunt, ut insimul 
cum orthodoxis sacerdotibus adsistant et insimul orationes effundant? 
Ex ipsis unusquisque pro propriis ovibus, sive catholicis sive orthodo- 
xis ageret. Et hoc iterum gressum erga unionem signaret. 

3. Tertius tandem casus circa eucharistiam proponendus est. Chri- 
stianus orthodoxus qui in ecclesia propriae confessionis communionem 
recipit, Christo coniungitur: sicut catholicus qui in propria ecclesia pa- 
riter communicatur. Et ita catholicus et orthodoxus uniti sunt in Chri- 
sto eucharistico. 

Cur ergo separamus quos Christus in seipso et in sacramento uni- 
tatis coniungit? 

Cur vir orthodoxus in ecclesia catholica non potest communicare? 
Cur vir orthodoxus non potest Christo Capiti eucharistice uniri si ali- 
quando ipsi permittitur cum persona catholica (quae Christi membrum 
est) sese coniungere? ... 1 

Venerabiles Patres conciliares, has meas observationes vestro iudi- 
cio humiliter subiicio, ut, Spiritu Sancto operante, rem unionis expe- 
ditius agatis. 

Ex mea parte duo proponerem. Praeprimis ut ex schemate par. 7, 
linn. 33-34, expungatur assertio: « Sacra mysteria in unum simul ce- 
lebrare non licet », sicut et altera: par. 7, linn. 26-27: « Remota qua- 
vis communicatione in cultu officiali ». 

Deinde ut facultas communicandi cum fratribus non-catholicis et 
speciatim cum orthodoxis, non tantummodo in unitatis oratione et in 
oecumenismi conventibus existat sed ampliori linea gaudeat. Et hoc 
ut perveniatur ad immediatas relationes et ampliora colloquia, quin via 
erroneo irenismo aperiatur qui Ecclesiae catholicae doctrinam quocum- 
que modo obnubilare posset. Dixi. 



In textu scripto tradito-. 1 Evidens est praxim hanc inconsequentia laborare. 
Tamen recoordinatio huiusmodi disciplinae ulterius vincula unitatis colligaret. 

2 

Exc.mus P. D. VINCENTIUS ENRIQUE Y TARANCON 
Episcopus Celsonensis 

Venerabiles Patres , 

Cap. II in genere placet. Existimo, tamen, in quibusdam emen- 
dandum et in aliis complendum esse. 

1. In pag. 15, lin. 19, loquitur de Oecumenismo catholico . 2 Sed 

quaero: Estne revera propositum Concilii de quodam novo oecume- 
nismo catholico loqui, ut contraponatur motioni oecumenicae existenti? 
Aut intenditur tantum notare principia quibus actualis motio oecume- 
nica moderari possit iuxta mentem Ecclesiae? 

Attento titulo cap, I et quibusdam expressionibus schematis per- 
spectis, agi videtur de novo Oecumenismo proponendo. Nihilominus 
textus ansam praebet iudicandi Ecclesiam perpendere velle rem existen- 
tem, ut catholice ordinetur... 3 

Optimum esset si in hoc ultimo sensu dubium tolleretur. Meo 
iudicio, magis consonum videtur spiritui oecumenico... 4 

Ita facilior evaderet praenuntiatus in schemate dialogus. Fieret quid 
simile ad quod facit Ecclesia in rebus ordinis temporalis et socialis, 
quas considerat sicuti in se sunt ut christiano modo ordinentur. Non 
enim proponit, e. g., oeconomiam catholicam vel politicam catholicam 
sed principia praebet ut sive oeconomia sive politica christiano spi- 
ritu imbuantur. 

Abhinc non multis annis, temerarium forsan fuisset hanc affirmare 
sententiam, eo quod oecumenica motio irenismo et panchristianismo 
aliquatenus laborabat. Sed quaestio omnino aliter statuitur in prae- 
senti... 5 

I deoque: deleatur verbum « catholici » et ita emendetur textus . 6 

2. Ad dialogum interconfessionalem requiritur, tamquam conditio 
essentialis, mutua aestimatio collocutorum, immo et reverentia propriae 
uniuscuiusque conscientiae. Cum ergo in hoc capite 7 de exercitio Oecu- 
menismi agitur, etiam tractari debet de hac reverentia seu 8 de liber- 
tate religiosa, non quidem in tota sua extensione (quod magis proprium 
esset alterius loci, sicut iam dictum est) sed sub hoc tantum respectu . 9 

3. Sed quod, in hoc capite de methodologia, maioris momenti abs 
dubio est, quodque graves quaestiones suscitare valet, i. e. quod refer- 
tur ad rem missionalem seu evangelizationis et ad Oecumenismi praxim 
inter fideles. 

a) Ecclesia missionem habet essentialem et irrenuntiabilem 
« praedicandi Evangelium omni creaturae... ». Sed etiam aliae Chri- 
stianae confessiones tamquam sacratissimum officium habent evangeli- 
zandi. 10 

Videtur, ut dictum est in aula, christianorum dissensionem maxi- 
mum scandalum constituere infidelibus simulque gravissimum impedi- 
mentum ut ad evangelium convertantur. Estne aliquod rationabile me- 
dium quod ab Ecclesia adhiberi possit ut dicta dissensio non appareat 
in opere evangelizationis? 

Iam vero, oblivioni dari non potest, collisiones in hac materia, quae 
fere necessario surgunt, graviter officere dialogo oecumenico. 

Non sufficit optima vota prodere neque dialogum oecumenicum ut 
laudabilem proponere. Necessarium est ut rem ipsam aggrediamur utque 
normas quasdam generales tradamus, iuxta quas solvantur quaestiones 
surgendae. Et hanc, in aula iam memoratam, recusare non debemus. 

Necessarium ... n est praevidere principia nunc in Concilio asse- 
renda ad conclusiones ampliores et exigentiores quam intentas statim 
itura esse. Omnes namque religiones, etiam non christianae, multa po- 
sitiva continent et in omnibus illis non pauci bona fide sunt. Qualis 
ergo erit Ecclesiae ratio agendi in multitudine religiosa non-christiana 
evangelizanda? ... 12 

b) Quod ad exercitium oecumenismi attinet relate ad fideles prae- 
cipue, licet etiam fratres seiunctos attendamus, alia quaestio praevi- 
denda est: 

Populis in quibus, per saecula, pacifica conviventia commorantur 
diversarum confessionum membra, difficilis forsan non sit dialogus 
oecumenicus. 

Illis vero populis ubi aut unitas religiosa servata est aut diversae 
confessiones in constanti inveniuntur pugna, dialogus oecumenicus in- 
numera pericula afferre potest. In his populis, proselytismus fuit 
potius ut quaedam pugna et, adiunctorum causa, rationes quae inter 
unos et alios intercedunt, inexpugnabiles manserunt. 

Si nunc ianua oecumenicae collaborationi facile aperitur haud dif- 
ficulter confusio quaedam oriri potest; immo etiam indifferentismus 
religiosus in simplicibus et deficienter efformatis personis. 

Aliquo modo, hoc periculum ubique datur, siquidem obiectiva ve- 
ritas facile obscurari potest in multorum conscientia si unice ad aspec- 
tum subiectivum attenditur in eoque sistitur. 

Haec ratio maiori gaudet vi in praesentibus adiunctis in quibus 
mundi ordinatio ab ordine supernaturali aversa est; cum, ut aiebat 
Paulus VI feliciter regnans 13 in oratione inaugurali huius sessionis 
Concilii, atheismus « qui ad humanae consortionis partem pervasit, ita 
rerum ordinem perturbans, qui ad mentis culturam, ad mores et ad 
socialem vitam pertinet, ut inter homines germana eiusdem ordinis recta 
notio pedetemptim deponatur. Etenim — prosequebatur Paulus VI 14 — 
dum clarior fit lux, quae e naturalium rerum scientia oritur, passim 
— proh dolor — obscurior evadit scientia Dei ... 15 ». 

Et ad id usque perventum est ut atheismus materialisticus novam 
mysticam terrenarum rerum proponat ad implendam vacuitatem in corde 
hominum ab amissione rei supernaturalis allatam. 

Et liceat mihi quaerere: quaenam erit norma proponenda ut quod 
optimo spiritu et recta mente ab omnibus, Christi voluntatem exsequi 
cupientibus, incipitur, detrimentum non afferat Ecclesiae catholicae nec 
aliis confessionibus et etiam conferat ad diminuendas vires mundi 
contra novam mysticam ab atheismo materialistico intentam? 

Ergo, ex dictis, propositiones tradam scripto secretariatui} b Dixi. 



In textu scripto tradito-. 1 schematis, cuius titulus « de Oecumenismi exer- 
citio », prae oculis nobis ponere vult methodologiam ad Christianorum exoptatam 
unitatem consequendam. 2 refertur ad Oecumenismum catholicum. 3 et 
ita illa unitas consequatur « quam Iesus Christus a caelesti Patre flagrantibus 
postulavit precibus ». 4 qui nos obligat, iuxta dictum Ioannis XXIII, ad 

extollendum quod positivum est in nostris fratribus seiunctis, et ad perspicien- 
dum quod mutuo nos coniungit, potius quam id quod ab invicem separat. 5 Si 
noster amantissimus Pontifex Paulus VI, recenter dixit nos debere « operam 
omnibus viribus dare » ut ad unionem perveniatur, praedicto modo proceden- 
dum esse existimo. 6 in pag. 15, lin. 19 et emendetur titulus cap. I. 7 deest. 
8 deest. 9 puta cum de libertate actus fidei sermo fit vel in schemate de 
Ecclesiae praesentia et actione in mundo hodierno), sed conformiter ad finem 
intentum. Sufficiet ergo huic cap. II unam paragraphum addere circa libertatem 
religiosam. 10 evangelizare: actionem apostolicam circa infideles. 11 etiam. 
12 Certum est huiusmodi considerationem ad Oecumenismum non pertinere; sed 
videtur deduci ex principiis propositis et necessarium est illam ante oculos prae- 
ponere. 13 Ioannes XXIII, “ tam sollicitos homines tenet ut eorum curas 
cogitationesque a religiosis negotiis avertat aut, sicut Paulus VI mirabili prae- 
cisione et claritate asseruit. 14 deest. 15 ac propterea vera etiam hominis 
scientia. 16 Certum est in decreto conciliari contineri non posse normas con- 
cretas pro praxi; quia in diversis populis diversa adiuncta erunt. Hoc potius erit 
conferendarum aut episcoporum. Sed proponentes dictum decretum, non prae- 
terire debemus huiusmodi quaestionem et, saltem, generalem normam suadere 
possumus in qua et ratio agendi conferendarum appareat et cautelae statuantur 
ad omnino vitandum vel saltem minuendum periculum. 

4. Denique: ut Oecumenismi exercitium efficax sit, opportunum erit in hoc 
capite sequentia innuere: a) quaenam pertineant ad pastores et qualis debeat 
esse regula actionis; b) quaenam agenda sint a theologis et, praesertim, a theo- 
logorum coetibus qui ad hanc quaestionem specialiter vacent; c) ratio agendi fide- 
lium non solum in oratione, in conversione cordis et in sanctitate vitae, sed etiam 
in positiva actione oecumenica; d) expedit quidquam dicere circa proselytismum 
aut apostolatum tam Ecclesiae quam aliarum confessionum relate ad iam evange- 
lizatos, eo quod ad eandem christianam religionem pertinent? 

Si enim mutuam aestimationem et comprehensionem atque dialogum sincerum 
et constructivum assequendum est, vitandum esset quidquid collisionis aut pu- 
gnae occasio sit. Quaenam regula dari posset ad hunc finem consequendum? 

His dictis, proponere audeo: 

1. Ut huic capiti addatur nova paragraphus circa reverentiam conscientiae 
aliorum aut de libertate religiosa sub aspectu oecumenico. 

2. Ut inveniatur, si possibilis est, norma ad vitandum scandalum divisionis 
coram infidelibus et ad non augendam dissensionem in evangelizationis opere. 

3. Ut innuatur modus agendi, ita ut evangelicum desiderium, quod urget 
nos, exsequatur absque indifferentismi religiosi cultu et quin iter patefaciamus 
illae novae terrenarum rerum mysticae quae usque ad Dei negationem ducit. 

4. Oporteret etiam notare actionem propriam pastorum, theologorum et fide- 
lium et etiam quaestionem proponere proselytismi inter confessiones christianas 
sub oecumenica consideratione. 



3 

Exc.mus P. D. FRANCISCUS TOMASEK 
Episcopus tit. Butiensis 

Venerabiles Patres , Fratres Observatores, 

Loquar ad art. 7 cap. II de oratione unanimi et ad cap. IX de 
oecumenica instructione. 

Art. 7: De oratione unanimi. Summi Pontifices et etiam Patres in 
hac aula de culpa catholicorum in divisione Christianorum loquebantur. 

Obligati ergo sumus emendare culpas maiorum nostrorum. Culpa 
emendatur praecipue oratione et poenitentia. Instituatur ideo et etiam 
dies poenitentiae ad emendanda peccata contra unitatem Ecclesiae et 
etiam fratres seiuncti ad hunc diem invitentur. 

Ac ad culpam in futuro evitandam oratio fiat ad Deum, cuius 
pulcherrimum exemplum invenimus in oratione Benedicti Papae XV 
«ub die 15 aprilis 1916 in A.A.S. publicata. 

Desiderandum, ut oratio illa denuo publicetur, attamen in forma 
eius pristina, non in illa mutilata, quam invenimus in Enchiridion In- 
dulgentiarum a. 1952 a Sacra Poenitentiaria Apostolica editam, in 
qua editione verba maximi momenti pro oecumenismo aut ablata aut 
mutata fuerunt. Textum ad secretariam generalem Concilii tradam. 

Art. 9: De oecumenica instructione. Cum non semel Sancta Sedes 
Ecclesiae pastoribus hoc commendaverit negotium, permittatis mihi, ut, 
ceteris omissis, unam tantum citem Encyclicam, Rerum orientalium, 
Papae Pii XI, a. 1928 datam, in qua prae aliis dicit: « Vehementer Vos, 
venerabiles Fratres, tum universos, tum singulos cohortamur, ut orien- 
talium rerum studia omni ope provehentes, Nobiscum animi vires ad 
tantum perficiendum opus intendatis... ut singuli unum saltem e sacer- 
dotibus vestris deligendum curetis, qui orientalibus disciplinis probe 
eruditus, easdem Seminarii alumnis opportune tradere sit paratus ». 

Ad hoc Summi Pontifices fundarunt Pontificium Institutum orien- 
taliorum studiorum. 

Nec omisit S. Congregatio de Seminariis et Universitatibus rem ur- 
gere. Ita die 2 ianuarii 1935 haec dicit: « Quod cum Ecclesiae Sanctae 
maxime intersit, non est dubium quin episcopi pro sua animarum solli- 
citudine, id statim in actum deduxerint ». Dein S. Congregatio prae- 
cipit, ut quotannis in clericorum seminariis dies peculiaris orienti chri- 
stiano celebrando instituatur. 

Ac studia de quibus supra, seria et profunda sint oportet, cum 
« quaestiones ex rei natura graves sint atque implicatae », quae a 
Summo Pontifice Paulo VI, feliciter regnante, dicta esse audivimus. 

Puto sine haesitatione dici posse, omnes instructiones ad oecume- 
nismum apud orientales spectantes, ad oecumenismum in genere extendi 
posse et debere. 

Attamen non solum sacerdotes, sed etiam fideles omnes de re oecu- 
menica responsabiles sese considerare debent, secundum verba Ency- 
clicae Ecclesiam Dei a. 1923, in qua dicitur: « ad quam unitatem cum 
dissidentes impense cohortamur tum christifideles universos... (etc.) 
contendere cupimus, ut pro viribus suam quisque Nobis operam stu- 
diumque navet ». Ut laici hoc desiderium explere possint, episcopum 
est, ut fideles etiam scientiam necessariam in argumento huius momenti 
acquirant. 

Igitur humiliter peto, ut praesens Concilium quaedam opportune 
de re oecumenica in catechismos inserenda iubeat. Dixi. Gratias. 



Animadversiones additae-. 

Liceat mihi nomine episcoporum Rei publicae Cecoslovacae aliquod dicere 
ad art. 8 cap. II. De fratrum mutua cognitione. 

Paucis ultimis annis res inter christianorum coetus religiosos ita radicaliter 
mutatae sunt, ut mutui contactus possibiles facti sint, immo fraternus et fructuo- 
sus dialogus iam inceperit, quod antea inauditum vel paene impossibile visum 
est. De hac faustissima mutatione optima merita sibi comparavit in Domino de- 
functus Summus Pontifex Ioannes XXIII, quod omnes vos, venerabiles Patres, 
optime nostis, necnon haec sancta oecumenica Synodus ab ipsa convocata. Sed 
meminisse iuvat etiam eos, qui viam huic mutuae fraternae conversationi prae- 
parabant. Apud nos in Cechoslavakia inter plurimos unitatis zelatores maximus 
erat arch. Olomucensis Antonius Cyrillus Stojan, qui ante quadraginta annos 
(29 septembris 1923) pie in Domino obdormivit. Ille saepe et quasi per iocum, 
comparans ecclesiarum discordias vitae coniugali, dicebat, pessimum esse, si inter 
partes nullum adsit colloquium; tunc omnem spem concordiae reparandae fru- 
stratam esse; sed si mutuum colloquium renovatum sit, et si forte per alterca- 
tionem, iam spem affulgere mutuae concordiae restituendae. 

Haec idea fraterni colloquii in caritate et humilitate christiana fundamentum 
erat celeberrimorum quondam congressuum unionisticorum Velehradii in Mo- 
ravia, prope sepulchrum S. Methodii Slavorum apostoli celebratorum, quorum 

spiritus movens erat A. C. Stojan et spiritus dirigens Metropolita Leopolensis 
Andreas Septyckyj, praeses priorum congressuum Velehradensium. Hi venerandi 
archipraesules, ambo in fama sanctitatis in Domino defunti, et maxima in vene- 
ratione apud suos usque adhuc habiti, contra spem sperantes et in longinquum 
prospicientes, viam unitatis reparandae illustraverunt, praeparaverunt et intrepido 
animo ingressi sunt. Quorum laboris effectus mediocres quidem videntur esse, 
quia tempus tunc nondum maturus erat, seu revera magni sunt et maiores erunt, 
si in via ab illis monstrata perseveremus et ulterius progrediamur. 

Isti duo zelatores in animo habebant unitatem renovandam inter catholicos 
et christianos orientales, praesertim orthodoxos Slavos. Quod unam tantum par- 
tem comprehendit conaminum unitatis reparandae, sed partem minime negli- 
gendam. 

* * * 

Etiam ego verba mea ad unum problema unitatis inter catholicos et christia- 
nos orientales separatos restringam. 

Voluntas Christi « Ut omnes unum sint », suprema lex esse debet tam pro 
catholicis quam pro orthodoxis, neque ullae diversitates linguarum, nationum, 
rituum, morum consuetudinumque, vitae culturalis et socialis ceteraque huius 
modi, impedimento esse possunt. Ecclesia enim Christi non est rapax bonorum 
naturalium sed potius ea conservat, perficit et auget. Ecclesia Christi neque debi- 
tam independentiam ecclesiis localibus aufert, sed contra: eam perficit, roborat 
atque ab omnibus periculis liberat. Aufert solam independentiam voluntati Christi 
contrariam. 

In his omnibus plena est inter nos fratresque orthodoxos concordia. Nulla 
enim ecclesia orthodoxa absolute independentem sese existimat. Neque sic dictae 
ecclesiae autocephalae, nam generatim unam auctoritatem supremam agnoscunt et 
quidem, Concilium Oecumenicum. 

Si ergo unitas inter orthodoxos et catholicos desideratur, convocandum est 
concilium oecumenicum complectens episcopos orthodoxos et catholicos. 

Talis concilii convocatio secum feret quaestiones praeambulatorias ad quas 
solvendas idoneum esse videtur, ut certis temporis intervallis positis, conventus 
in suprema, ut aiunt, planitie, instituantur, in quibus conventibus capita eccle- 
siarum orthodoxarum cum Romano Pontifice decernant, quae necessaria videan- 
tur. Sessio talium conventuum fiat quasi circa mensam rotundam, ut aiunt, nullo 
habito respectu ad iura praecedentiae. Locus conventuum successive alia et 
alia sedes nominetur diversarum ecclesiarum, exempli gratia Roma, Constantino- 
polis, Alexandria, Moscovia et aliae, ut clerus etiam inferior et fideles respectivae 
nationis quam maxime ad restituendam unitatem praeparentur. Nam nihil proderunt 
concilii decreta, nisi a populo fideli recipiantur et agnoscantur. Quare in singu- 
lis nationibus, ubi circumstantiae id permittunt, consilium commune mixtum, 
nonnullis constans peritis catholicis et orthodoxis instituatur, quod, sub vigilantia 
episcopatus catholici et orthodoxi, discussionem dirigat omnium quaestionum. 
Quae discussio publica sit et libera atque spiritu oecumenico imbuta. Tali modo 
dispositio illa interna acceptationis futuri concilii tam apud fideles quam apud 
theologos excitari et foveri poterit. Hac obtenta, essentia separationis iam supe- 
rata erit, et quidem ante ipsum concilium convocatum. Tunc demum convocatio 
concilii et facilis erit et utilis. 

In omnibus disceptationibus, in concilio et extra illud, pro utraque parte 
lex esto: mentem alterius partis bene cognoscere, omnia positiva, unitati utilia 
agnoscere et acceptare. Multa enim theologi catholici in doctrina orthodoxorum 
et orthodoxi in doctrina catholicorum invenire poterunt, quae ad veritatem de- 
tegendam et illustrandam aptissima sunt. 

Hic dialogus possibilis est ex utraque parte. Etiam nonnulli orthodoxi hoc 
admittunt. Sic 2urnal Moskovskoi Patriarchii in fasciculo mensis Iulii huius 
anni (1963) prae aliis scribit: « ...Via amoris christiani... conducere potest etiam 
ad dialogum dogmaticum et consequenter ad illam desideratam unitatem ... » 
(pag. 79). 

Concludo : 

Pag. 17, linn. 3-5 sic mutetur: « Ad id assequendum valde commendantur 
de theologicis quaestionibus ex utraque parte conventus in suprema, ut aiunt, 
planitie, nullo habitu respectu ad iura praecedentiae, dummodo qui in iis partem 
habent, sub praesulum vigilantia, vere periti sint », etc. et in fine: « Sic prae- 
paretur via ad futurum concilium oecumenicum complectens episcopos orthodoxos 
et catholicos ». 

Venerabiles Patres! Tempus maturescit magna cum celeritate. Quod antea per 
multa saecula perfici non poterat, nunc in paucis annis adipiscitur. Ideo dirigatur 
iam nunc invitatio fraterna ad ecclesias orthodoxas ad praeparandum futurum 
concilium commune. 



4 

Exc.mus P. D. CONRADUS MINGO 
Archiepiscopus Montis Regalis 

Venerabiles Patres, 

Concedite mihi aliquid dicere de cap. II huius schematis i. e. 
« de Oecumenismi exercitio ». 

1. In primis multa bene dicta sunt, meo iudicio, in hoc capite: 
v. g. de renovatione interiore Ecclesiae, de conversione cordis, de sancti- 
tate vitae, de oratione, etc. 

Sed opportunum mihi videtur praesertim notare quae in pag. 17, 
n. 10 dicuntur: fides nostra integre et lucide omnino exponi debet: 
sanus et verus oecumenismus hoc requirit: veritas catholica tota et 
integra manifestanda est sine mutilatione et reticentia: nihil prodesset 
colloquium instaurare cum fratribus separatis si ad invicem nos deci- 
pere deberemus. Psalmista ut maximum malum dolet quod: deminutae 
sunt veritates a filiis hominum — iuxta Vulgatam — de hoc plures 
locuti sunt} 

2 . Necessarium est educare fratres nostros in spiritu unitatis et in 
amore veritatis. Omnes christiani debent intelligere, ut maximum bo- 
num, unitatis donum, quod Christus pro Ecclesia sua a Patre postulavit 

ante passionem et mortem. Sed inimicus homo i. e. diabolus saepe 
serit unitatem inter tenebrarum filios et dissensiones multas inter lucis 
filios. Christiani debent perspicere gravitatem huius quaestionis, i. e. 
unitatis, quae maxime interest invocantibus adventum regni Dei super 
terram. Impossibile est amare quod bene non cognoscitur. Grave offi- 
cium est quaerere sincero corde veritatem et eam amplecti: oportet 
itaque infundere in Christianorum cordibus veritatis amorem: nam qui 
amat veritatem venit ad lucem. 

Ioannes XXIII, felicis recordationis, in sua prima Encyclica Ad Pe- 
tri Cathedram haec dicit: « Malorum omnium causa et radix haec est: 
ignoratio veritatis, immo non tantum ignoratio, sed interdum eius de- 
spectio ac temeraria adversio a Deo. Ex hoc enim errores omne genus 
proficiscuntur, qui quasi pestes in animorum penetralia et in venas 
societatis humanae invadunt ». 

Et in alio loco huius Encyclicae: « Omnes discordiae et dissensio- 
nes proficiscuntur ex hoc: ex veritate vel non cognita, vel, quod dete- 
rius est, quamvis explorata atque perspecta, repulsa. Unde necesse est, 
ait, ut omnes cum privati cives tum populorum rectores, veritatem sin- 
cere ament, si velint assequi concordiam et pacem, ex quibus vera 
prosperitas oritur ». 

3. Opera nostra ad unionem certo requiritur; media humana ne- 
cessaria sunt: sed pactionibus, conferentiis, disceptationibus et aliis 
mediis parum proficiscitur: potius sperare debemus in gratia divina: 
unitas est donum Dei, quod praesertim obtinere possumus oratione et 
ieiunio. Nos, sicut Ioannes Baptista praeparare vias unitatis possumus 
et removere obstacula } Naturaliter loquendo, multae et magnae adhuc 
difficultates exstant ad unionem: e. g. inter fratres protestantes aliqui 
ministri non solum negant primatum, infallibilitatem Romani Pontificis, 
praesentiam realem in Sanctissima Eucharistia; sed etiam aliqua prae- 
cepta naturalia circa matrimonium et divinitatem Domini Nostri Iesu 
Christi non admittunt: aliquis, etiam se indifferentem se dicit relate ad 
exsistentiam personalem Dei. Magna distantia adhuc remanet 3 inter 
nos et illos fratres. 

Sed doleo quod in schemate nihil dicatur de B. Maria Virgine et 
de eius materna intercessione. Mater semper est quae revocat filios ad 
domum paternam. Maria est mediatrix omnium gratiarum. Scio plures 
Patres in hoc argumento idem sentire. 

Venerabiles Patres, nos qui membra sumus Corporis mystici Christi 
duas habemus Matres: Ecclesiam et B. Mariam Virginem. S. Cypria- 
nus, strenuus assertor unitatis Ecclesiae, dicere solebat: habere non 
potest Deum Patrem, qui Ecclesiam non habet Matrem; sed nos prae 

oculis habendo traditionem patristicam et theologicam, sensum populi 
christiani, quae omnia in Sacra Scriptura fundantur, dicere possumus: 
habere non potest Deum Patrem, qui Mariam et Ecclesiam non habet 
matres. Puto venerandas communitates orientales, etiam separatas, ser- 
vasse suum patrimonium religiosum ob devotionem erga Mariam Vir- 
ginem, dum fratres protestantes multum amisisse 4 quia B. Mariae Vir- 
ginis obliti sunt, etsi nostris temporibus aliqui ex illis ad cultum eius- 
dem Virginis redierint. 

Venerabiles Patres, ardens desiderium Christi « ut unum sint » 
vanum esse nequit, quia Christus semper exauditur a Patre; veniet hora 
haec in mundo, sed veniet per Mariam; et fratres separatos alloquendo 
dicere possumus, adhuc verbis S. Cypriani: ad Matres revertimini unde 
prodiistis. Tunc erit unum ovile et unus pastor. Satis. 



In textu scripto tradito-. 1 deest. 2 impedimenta. 3 restat. 4 ami- 
serunt. 



5 

Exc.mus P. D. EDUARDUS NECSEY 
Episcopus tit. Veliciensis, adm. ap. Nitriensis 

Venerabiles Patres , 

Has parvas animadversiones haberem circa cap. II. 

Prima} N. 6, pag. 16, provocat fideles, ut suae vitae sanctitate alli- 
dant fratres separatos ad S. Matrem Ecclesiam. Fine huius numeri 
apte possunt addi 2 verba apostoli: « Consepulti sumus cum illo per 
baptismum in mortem, ut quomodo Christus surrexit a mortuis per 
gloriam Patris, ita et nos in novitate vitae ambulemus » ... 3 . Haec verba 
citantur in n. 1 cap. I huius schematis , linn. 16 ss. At hic non habent 
locum, cum ibi de unitate et unicitate Ecclesiae sit sermo. Verba haec 
vero, uti ex contextu patet, provocant ad vitae sanctitatem-, in sequenti 
versu nempe apostolus dicit 4 : « ut destruatur corpus peccati, et ultra 
non serviamus peccato » ... 5 . 

Secunda mea animadversio vellet complere cap. II ita 6 : Via enim 
oecumenismi erit longa et difficilis, et in hac via exstant sat magnae 
et multae dijficultates et 7 obstacula, quorum amotio etiam pertinet ad 
exercitium oecumenismi. Quae hic assero, fundamentum habent in per- 
sonali experientia. In dioecesi Nitriensi, cuius ego administrator apo- 
stolicus sum, vivunt circa quindecim per centum fidelium augustanae 
confessionis. Plures eorum animarum pastores, praesertim iuniores, ve- 

ram sympathiam cum conaminibus oecumenismi habent, me saepius 
certiorem reddiderunt de suis orationibus, quas pro assequendo fine 
huius Concilii 8 fundere solent... 9 . At apud populum quaedam praeiu- 
dicia erga Ecclesiam inveniuntur , 10 quae conamina oecumenismi tardant 
et quae suum fundamentum in tristibus eventibus historicis habent, qui 
discessum fratrum nostrorum causaverunt vel circa hunc discessum facti 
sunt . n Haec praeiudicia tantum recta et obiectiva instructione possunt 
amoveri. Et ita bonum oecumenismi postulat ut hi eventus historici , 
perinde utrum in oriente vel in occidente facti sunt, 12 obiectiva veritate 
tractentur. 

Ideo mea propositio in id tendit, et puto hanc propositionem esse 
etiam sinceras preces nostrum omnium, ut praesertim libri scholares 
catechismorum 13 et libri scholares 14 de historicis eventibus saec. xi et 15 
xvi tractantes revisioni subiciantur, ita ut ab eis amoveatur omne, quod 
aliquam animositatem, iram et studium prae se ferret. Fiat hoc eo spi- 
ritu, qui erumpit ex verbis B.mi Patris hic iterum citatis de mutua re- 
missione et vera ac sincera reconciliatione . 16 In tali spiritu recognoscan- 
tur 17 facta historica circa dolorosum discessum fratrum nostrorum , 18 
Obiectiva veritas enim 19 postulat, ut agnoscendo illos eventus ... 20 obli- 
vioni ne detur: 1. homines illos eventus provocantes fuisse filios sui 
aevi, et 2. etsi sit n verum Ecclesiam esse corpus Christi 22 mysticum, at 
membra huius Ecclesiae esse homines et etsi Christus continuo influxum 
supernaturalem in suam Ecclesiam exerceat, voluntarium membrorum 
huius corporis mystici nec tollitur nec minuitur , 23 et ideo quidquid in 
Ecclesia ... 24 defectuosum vel etiam 25 moraliter malum fuit vel est, hoc 
non ipsi Ecclesiae, sed hominibus est adscribendum 26 

Ideo petimus, ut in libris catechismorum et in libris scholaribus de 
historia saec. XI et XVI tractantibus, doctrina Ecclesiae obiective ad- 
ducatur et hi libri ita revideantur, et ex his amoveatur omne quod 27 
veritati vel christianae caritati adversum esset. 

Ideo humiliter propono, ut cap. II addatur numerus de amovendis 
obstaculis finem oecumenismi impedientibus in illo sensu et spiritu 
sicut superius adduxi. Et dixi. 



In textu scripto tradito-. 1 Schema de Oecumenismo, absque dubio inter 
principaliora schemata in hac S. Synodo pertractanda pertinet. Oecumenismi enim 
finis, restitutio unionis cum fratribus separatis est secundus finis Concilii Oecu- 
menici Vaticani II. Ideo huic schemati praecipua cura est impendenda. Schema 
ipsum ducitur orationis Domini « ut omnes unum sint » meretur summam laudem 
et plenum contentum. Animadversiones meae respiciunt cap. II schematis de 
oecumenismi exercitio, quod uti reor praecipuum est inter cetera capita. Oecu- 
menismi nempe exercitium in factum deducere studet principia oecumenismi et 

assequi eius finem, adeo desideratam unionem. 2 adduci. 3 ( Rom . 6, 4). 
4 non habent locum in n. 1 cap. I, qui de Ecclesiae unitate tractat, cum ex con- 
textu pateat, sermonem esse de vitae sanctitate. 5 (ibid. 6, 6). 6 Ante 

omnia autem vellem cap. II de Oecumenismi exercitio complere. 7 etiam 
gravia. 8 Oecumenismi. 9 S. m. Papam Ioannem XXIII pro initiatore 

huius sanctae motionis habent, et eius mortem sinceris lacrymis planxerunt. 

10 exstant. 11 quae in Europa centrali saec. xvi discessum fratrum nostrorum 

provocaverunt, respective circa hunc discessum exorti sunt. 12 Illi tristes 
historici eventus, proh dolor non possunt fieri infecti, historia est magistra 
vitae, illi eventus non possunt reticeri et hoc neque est necessarium, at pro bono 
oecumenismi valde desideratur, ut hi eventus. 13 catechismi. 14 deest. 

15 deest. 16 nostri Papae Pauli VI die solemnis inaugurationis huius periodi 

11 Concilii prolatis: « Si quae culpa ob huiusmodi separationem in nos admit- 

tenda sit, veniam humili rogatu a Deo petimus, ab ipsisque fratribus veniam 
petimus, si iniuriam a nobis se accepisse putent. Ad nos quod attinet, animo 
parati sumus ad condonandas iniurias catholicae Ecclesiae illatas et ad relin- 
quendum moerorem, quo confecta est, diuturnarum dissensionum atque separatio- 
num causa ». Haec verba non sine animi commotione audivi. Sunt verba Vicarii 
Christi sancta ex humili corde prorupta. 17 respiciantur. 18 saec. xvi. 

19 deest. 20 historicos. 21 et quidem. 22 Christi esse eius mem- 

brum. 23 quorum voluntarium etsi sint membra huius corporis mystici, non 
tollatur vel minuatur. 24 sit. 25 deest. 26 inscribendum esse non 
Ecclesiae, sed hominibus. 27 catechismi doctrina Ecclesiae v. g. de indul- 
gentiis obiective adducatur et in libris de historia saec. xvi obiective ita revi- 
deantur, ut amoveatur ex illis omne quod historicae. 



6 

Exc.mus P. D. PAULUS IOSEPH SCHMITT 
Episcopus Met ensis 

V enerabiles Patres et Fratres , 

Ne abutar patientia vestra, scripto tradam secretariatui observatio- 
nes et emendationes de peculiari munere episcoporum in exercitio Oecu- 
menismi. Liceat mihi tamen aliqua verba facere 1 de libertate religiosa 
ut conditio sine qua non Oecumenismi exercitii. 

Licet adsit in hoc schemate aliquod speciale capitulum « De libertate 
religiosa », omnino necessarium tamen apparet iam in isto capitulo 
« De Oecumenismi exercitio » ... 2 brevissime tractari de libertate re- 
ligiosa? Etenim: 

1. Ad oecumenicum exercitium requiritur veri dialogi possibilitas. 
Ex historia autem constat quod, impedita religiosa libertate, dialogus 
inter christianos disiunctos possibilis nunquam fuit. Quin immo, con- 
troversiae et pugnationes 4 exortae sunt. 

2. Impedita religiosa libertate, civiles potestates uti et abuti co- 
natae sunt his inter christianos divisionibus, testante hoc proverbio ... 5 : 
« Cuius regio, huius et religio ». His in casibus, rationes non doctrinales 
vel religiosae, sed temporales vel politicae scandalo divisionis inter 
christifideles haud raro moram maioremque duritatem praebebant. 

3. Deficiente vel devicta religiosa libertate, transcendentia chri- 
stianae religionis iam elucescere non potest in mundo. Omnes enim 
Christi discipuli, non obstante eorum divisione, commune testimonium 
aliquo modo dant fidei in Deum verum, et in Filium eius Iesum, et in 
doctrinam eius per evangelicam traditionem datam. Unus ex praecipuis 
scopis ... 6 Oecumenismi motus ... 7 certe est, ut in nostro tempore de- 
tur ... 8 ab omnibus christianis tale commune testimonium ... 9 . Hoc certe 
possibile non erit si primo libertas religiosa omnibus hominibus non 
agnoscatur. 

4. ... 10 Et haec ratio profundius radicatur in divina dispensatione 
circa filios Dei — impedita vel coacta religiosa libertate in civitate, 
etiam internae libertati filiorum Dei plurimis in casibus vis affertur. 
In omni externa servitudine, in multis animabus coarctatur, obumbra- 
tur et corrumpitur 11 illa relatio personalis ... 12 ac transcendens adhaesio- 
nis fidei in Verbum Dei. Fer 13 viam consequentiae, illae personales re- 
lationes iustitiae et fraternae caritatis inter membra talis servilis civi- 
tatis evertuntur . 14 E contra, in libera civitate, aemulatio inter liberas 
personas ad bonum commune concurrit, sicut et aemulatio inter chri- 
stifideles, etiam aliquo pro tempore disiunctos, ad Evangelii Domini 
servitium concurrit. 

Propter has rationes, valde optandum est ut, iam ab initio capitis 
« de Oecumenismi exercitio », aliquid firmiter dicatur de necessaria re- 
ligiosa libertate, qua deficiente, omnes conatus in illo capite commen- 
dati inanes relinquentur. Dixi. Gratias. 



In textu scripto tradito-. 1 Ad cap. II « De Oecumenismi exercitio » duas 
observationes velim facere. 

I. De munere episcoporum in hac re oecumenica. Em.mus card. Bea, exc.mus 
D. Heenan aliique Patres passim iam locuti sunt de peculiari munere episcopo- 
rum in re oecumenica. 

Necesse mihi videtur munus illud in hoc capitulo « De Oecumenismi exer- 
citio » profundius enucleare. Certo Summi Pontificis primo est de unitate Chri- 
stianorum curam habere. Sed cum eo omnes etiam episcopi sollicitudinem omnium 
Ecclesiarum ferre debent. 

Divisiones inter discipulos Christi culpa magna sunt, et diabolica tentatio 
vere eschatologica, a Domino Iesu in parabolis, in sermone eschatologico et in 
oratione sacerdotali pro temporibus Ecclesiae denunciata. Passio haec et, ut 

ita dicam, crucifixio Domini in membris Corporis sui, omnibus cbristianis com- 
municatur et communicari debet. Sed episcopi, quibus in primis Dominus Eccle- 
siam suam commisit, huius passionis plenam mensuram in corde suo acceptare 
et portare debent, et in ministerio suo indefessim laborare ut restauretur unitas 
a Domino tam vehementer commendata. 

Spes nostra oecumenica, etiam theologica, fundatur certe in his omnibus 
donis fidei et gratiae quae, ut dixit Ioannes Papa XXIII, nobis adhuc sunt com- 
munia. In his donis ergo, sicut in illa spe, prae omnibus inniti possunt et debent 
episcopi in apostolica sua missione oecumenica. 

Hoc valet pro tribus ministeriis huius missionis apostolicae. 

1. Episcopus , ut verbi Dei propheta seu doctor , debet non tantum defen- 
dere veritatem revelationis sed positive eam praedicare, ad vitam concretam 
auditorum aptare, de claritate in claritatem enucleare. 

Officium hoc certe non potest episcopus adimplere nisi primum attente audiat 
veras quaestiones quas non tantum vita personarum, sed etiam diversi motus 
culturales in societate ecclesiastica vel humana quotidie evolvunt. Hoc ei possi- 
bile non fit nisi magno librorum vel ephemeridum studio, frequentibus collatio- 
nibus cum circa hanc materiam peritis, etiam pertinentibus ad disiunctas Ec- 
clesias. 

Ex labore isto, praedicatio vel doctrina episcopi ad omnem gregem suum pro- 
fundior et magis fructuosa iam eveniet. Immo, ex talibus cum fratribus seiunctis 
collationibus vel conferentiis, in tempore nostro atheismi, omnium christianorum 
commune testimonium datur fidei in Deum et Filium eius Iesum, qui Ipse est 
Dei revelatio, Rex regum, et omnium nostrum salus et redemptio. 

2. Episcopus non est tantum praedicator fidei, est etiam pastor animarum. 
Ei non sufficit talibus oecumenicis colloquiis in quaestiones fidei profundius in- 
troire et eas clarius exponere. Spes eius et pastorale munus impellunt eum non 
tantum ad vigilantiam et protectionem gregis, sed etiam ad oecumenicos inceptus 
suscitandos et fovendos. In ministerio suo apostolico, hoc certe non est per acci- 
dens, sed essentiale, sicut unitas est essentialis in mysterio Corporis Christi epi- 
scopo commisso. 

Ab episcopo ergo oecumenica navitas in grege suo regenda est sicut omnes 
ceterae navitates. Urgens caritas Christi in omnibus istis conatibus prudentiam 
pastoralem lucidam et fortem facit. Unusquisque episcopus in sua dioecesi, in 
quantum fieri potest, erigat ergo commissionem dioecesanam de re oecumenica. 
Omnes episcopi, coadunati in conferentia regionali vel nationali, erigant pariter 
commissionem regionalem vel nationalem. Studium oecumenicum debet enim 
aptari conditionibus regionum vel populorum. 

3. Episcopus tandem non est praedicator tantum et pastor, est etiam populi 
Dei sanctificator et pontifex. 

De necessitate sanctificationis ad oecumenismi exercitium pluries in sche- 
mate optime actum est. Sed, mea mente, de obligationibus propriis episcoporum 
in hac re non satis elucet. Pro omnibus christianis, radix totius sanctitatis est 
gratia Dei in sacramentis, et principaliter in baptismo data. Cultus religionis chri- 
stianae ad gloriam Dei et ad sanctificationem hominum instituitur, cuius episcopi 
sunt pontifices. 

Muneris est ergo episcoporum, in causa oecumenica, quantum in divisione 
nostra praesenti est possibile, conventus celebrationesque precum praevidere, in- 

stituere et etiam ipsi eisdem frequenter adesse et orare. In hac re enim, ad 
eos proprie pertinet disciplinam generalem catholicae Ecclesiae ad populum sibi 
concreditum aptare. 

Sic ergo, episcopi, quibus Dominus commisit mysterium Corporis sui, quae 
est Ecclesia sancta et una, forma gregis vere facti in ministerio suo oecumenico, 
in clara fide, in patientia quae spem operatur, et in ferventi caritate, efficaces 
ministri erunt ad hanc sanctam unitatem restaurandam. 

In Concilii secretariatu aliquam in hoc sensu additionem repono, cuius textus 
hic sequitur: 

6. {De oecumenico, responsabilitate obligatione que episcoporum). 

Evenit saepe hodie, sicut antea in decursu temporum, quod fideles diver- 
sarum Ecclesiarum mutuis relationibus in fide et caritate plane versantur. Ardenti 
desiderio a pastoribus suis, scilicet Episcopis, exspectant ut communio illa chri- 
stiana etiam in ecclesiastica disciplina et sanctis sacramentis perficiatur. 

Pastorum circa hoc magnum est apostolicum officium. Eis certe incumbit ut 
integritas depositi christiani, tam in fide quam in fraterna disciplina et in sacra- 
mentorum cultu servetur, ideoque quocumque falso irenismo consentire nec pos- 
sunt nec debent. 

Attamen considerare etiam debent ipsi in primis quod, testante et deprecante 
Domino Iesu in oratione sua sacerdotali, maximum bonum Ecclesiae sibimetipsis 
concreditae sit unitas. Et ideo, ad unitatem istam inter omnes christifideles eo 
magis laborare debent quod, eodem in tempore, depositum verum et integre 
divinae traditionis firmiter conservare, defendere et promovere debent. 

Propterea sancta Synodus Ecclesiae catholicae ut exhortationem hanc audiant 
vehementer admonet. Sint in praedicatione verbi Dei diversis inter Ecclesias in- 
terpretationibus divinae revelationis debita cum scientia attenti, et ad collo- 
quia circa diversas istas opiniones instaurata vel instauranda periti et intenti. 
Sint in pastorali sollicitudine ad servitium fratrum disiunctorum caritative proni 
et multimodis efficaces. Sint tandem in celebrationibus christianae religionis cul- 
tus, et in orationibus privatis vel publicis pro unitate inter omnes Christi disci- 
pulos restaurandam, prout in unoquoque casu ad normas generales Ecclesiae pos- 
sibile est, ferventiores in populo suo christiano pontifices. 

In mente tandem semper habeant episcopi quod Oecumenismi exercitium, 
prout in diversis sequentibus formis huius decreti exprimitur, ad eorum aposto- 
licum munus imprimis pertinet. II. 2 vel. 3 illa. 4 fratricidae pu- 
gnae. 5 saec. xvi. 6 praesentis. 7 in mundo. 8 tandem. 9 et 
etiam ut melius detur per re-unificationem omnium Christianarum Ecclesiarum. 
10 Tandem. 11 Coarctantur, adumbrantur, et corrumpuntur tam. 12 aeque. 
13 Dei quam, per. 14 deest. 

Moderator-. Audiant Patres! Remaneant Patres pro momento in 
locis suis. Assignatores quoque in locis suis sint parati. 

7 

Exc.mus P. D. SALVATOR BALDASSARRI 
Archiepiscopus Ravennatensis 

V enerabiles Patres , 

Cap. II «de Oecumenismi exercitio » perpulchrum mihi videtur 
et optimum, praesertim ob logicam et organicam compositionem quam 
unusquisque videre potest examinando etiam tantum titulos. 

Sit mihi venia si assero pauca capita schematum redacta esse tam 
logica connexione. 

In n. 4 « de interiore Ecclesiae renovatione » habetur solidum 
fundamentum huius capitis. Ecclesiae renovatio, sensu vero intellecta, 
nos urget, quasi caritas Christi, etiam ad oecumenismum. Sed non om- 
nes praesertim nostris diebus 1 eodem sensu intelligunt « renovationem 
Ecclesiae », et inde oritur confusio non parva: optime ergo fecerunt 
redactores huius capitis declarando quae sit haec vera renovatio, i. e., 
vera diaconia, adaucta, scii., fidelitate 2 hominis christiani propriae vo- 
cationi. Quae declaratio tam simplex et tam vera / quae de medio tollit 
omnem aequivocationemf utinam esset lucerna in redactione definitiva 
omnium schematum quae ad hoc tendunt i. e. non ad quamdam reno- 
vationem, sed 5 ad veram renovationem Ecclesiae. Hoc humiliter peto. 

In n. 5, ubi « de conversione cordis », sermo est « sincerae abnega- 
tionis, humilitatis et mansuetudinis in serviendo ». Quae verba, con- 
iuncta cum illis quae habentur in n. 8, ubi de fratrum mutua cogni- 
tione, in quibus asseritur « necessitas studii peracti animo benevolo », 
et coniuncta praesertim 6 cum illis quae habentur in n. 10, ubi « de 
modo exprimendi et exponendi doctrinam fidei », efformant complexive 
sumpta optimam normam pro vero et efficaci 1 dialogo. 

Methodi exponendi doctrinam cum fratribus seiunctis, i. e. methodi 
circa dialogos, 8 fuerunt variae in historia Ecclesiae: 

1. Prima methodus fortis et magis dura priorum saeculorum, quae 
invenitur in Irenaeo « Adversus haereses », in Tertulliano « De Prae- 
scriptione » et fere semper durante haeresi Trinitaria ... 9 , et durantibus 
haeresibus Christologicis. Recogitandum tamen est, quia methodus dura, 
etiam in his scriptoribus cedit et fit accommodans quando non sunt in 
causa quaestiones verae fidei, uti videri potest in S. Irenaeo qui in 
quaestione de die Paschatis honorem fecit suo nomini insistendo pro 
tolerantia et pace. 

2. Secunda methodus est 10 semper fortis sed, in modo, n dulcis- 
sima, et est methodus 12 qua utitur e. g. S. Augustinus in quaestione Pe- 
lagiana et praesertim in quaestione Donatista. 

Historia methodorum ad haec duo 13 reducitur, et quaestio nostra 
potest exprimi hoc modo: « Quae hodie est methodus magis accom- 
modata nostro tempori, prae oculis habendo historiam Ecclesiae, vere 14 
magistram et ipsam vitae? ». 

Certe irenismus falsus semper reiciendus est. Hoc clare testatur 
tota traditio, sine exceptione , 15 

Sed quid profuerunt polemicae quasi rixosae in sic dicto schismate 
Photiano; quid profuit in controversiis variorum temporum dicere 
semper de aliis malum (quando quaedam saltem erant bona) et de se 
semper bonum quando nonnulla erant vere mala? Forsitan Augustinus 
est magis ... 16 magister nostrae aetatis pro dialogo, ille qui dialogum ,.. 17 
publicum instituit cum quodam 18 episcopo donatista, eum dulcissime 
alloquendo uti fratrem et quasi per manum eum apprehendendo ut com- 
munis ingressus fieret in ecclesiam. 

In n. 11 sermo est de cooperatione etc. ... Cooperatio in omnibus, 
in quibus sine scandalo cooperatio est et possibilis et ab omnibus auspi- 
cata, est norma tam grandis, tam respondet renovationi Ecclesiae in 
sensu asserto supra, et profundo desiderio nostrae aetatis? ut mihi 
videatur esse declaranda non sensu tam humili ... 20 uti fit in capite, sed 
magis solemniter et quasi fortiter ut omnes agnoscant non tantum ideas 
claras 21 nostri Concilii, sed spiritum apostolicum et oecumenicum. 



In textu scripto tradito : 1 hodie. 2 fidelitas. 3 profunda. 4 omne 
aequivocum. 5 deest. 6 etiam. 7 deest. 8 deest. 9 Arii. 
10 Habetur etiam. 11 deest. 12 deest. 13 has duas. 14 deest. 

15 deest. 16 in traditione. 17 quasi. 18 deest. 19 deest. 20 et 
timoroso. 21 deest. 

Moderator-. Audiant Patres! Quia moderatoribus visum fuerit ma- 
teriam huius cap. II satis illustratam esse, id quod iudicandum erat 
ex multis repetitionibus, admonitionibus et meditationibus, proponunt 
moderatores Patribus, ad normam art. 57 § 6 Ordinis agendi Con- 
cilii, sequens votum: An placeat Patribus ut disceptatio de cap. II 
schematis de Oecumenismo concludatur? 

Qui stant pro hoc voto, surgant e locis suis. [ Intervallum ]. 

Patres vero qui iure in articulo citato uti velint, dent iam hodie 
nomen suum secretariatui generali. 

Loquatur nunc exc.mus secretarius generalis. 

Secretarius generalis-. Lego nomina eorum qui orationem facere po- 
stulaverunt circa cap. III de Oecumenismo-. em.mus ac rev.mus D. 
card. Antonius Bacci; S. B. Maximus IV Saigh, patr. Antiochenus Mel- 
chitarum; exc.mi DD. Bernardinus Collin, ep. Diniensis in Gallia, Geor- 
gius Dwyer, ep. Loidensis in Anglia, Henricus Jenny, ep. aux. Came- 
racensis in Gallia, Paulus Gouyon, arch. eoad. Rhedonensis in Gallia, 
Eduardus Mason, vic. ap. EI Obeid in Sudan, Antonius Baraniak, arch. 
Posnaniensis in Polonia, Isaac Ghattas, ep. Thebanus in Aegypto, Nar- 
cissus Jubany, ep. aux. Barcinonensis in Hispania, Franciscus Seper, 
arch. Zagrabiensis in Iugoslavia, Casimirus Morcillo, arch. Caesaraugu- 
stanus in Hispania, Vladimirus Malanczuk, exarcha Ucrainorum in Gal- 
lia, Lancilottus Goody, ep. Bumburiensis in Australia, Carolus Helm- 
sing, ep. Kansanopolitanus-S. Iosephi in Statibus Foederatis Americae 
Septem trionalis, Ioseph Souto, ep. Palentinus in Hispania, Franciscus 
Franic, ep. Spalatensis in Iugoslavia, Henricus Nicodemo, arch. Baren- 
sis in Italia, Ioannes Rupp, ep. Monoecensis in Monaco, Petrus Dib, ep. 
Cabirensis in Aegypto, Elias Zoghby, arch. vic. patr. Melchitarum pro 
Aegypto et Sudan; rev.mus D. Athanasius Hage, sup. gen. Ord. Basi- 
liani S. Ioannis B. in Libano; exc.mi DD. Alexander Scandar, ep. Lyco- 
politanus in Aegypto, Antonius Vuccino, arch. tit. Aprensis in Gallia. 

Moderabitur hanc disceptationem em.mus ac rev.mus D. card. Leo 
Ioseph Suenens, arch. Mechliniensis-Bruxellensis. 

Venerabiles Patres, quia sunt multa nomina Patrum fere eadem, 
velitis scribere in schedulis electionis, quando hic casus accidit, nomen 
et cognomen et, si necesse est, etiam dioecesim vel munus. Gratias. 

8 

Em.mus P. D. ANTONIUS card. BACCI 

Brevissime loquar de cap. III, n. 18. 

In hoc numero, pag. 23, haec verba leguntur: « Officium Romanae 
Sedis esse praesidere in caritate ». Propono autem ut addatur: « et 
auctoritate », h. e. « praesidere in caritate et auctoritate ». Novi quidem 
haec verba « praesidere in caritate » usurpata iam esse a SS. Patribus 
etiam apostolicis, sed ex SS. Patrum scriptis et ex eorum modo agendi 
erga S. Sedem clare patet eos recognovisse non tantum munus praesi- 
dendi in caritate sed etiam in auctoritate. Quod praeterea patet etiam 
ex Conciliis Oecumenicis in Oriente celebratis, in quibus reapse aucto- 
ritas Romani Pontificis semper recognita fuit atque etiam interdum 
plaudentibus Patribus accepta utpote a successore Petri orta. Ac denique 

— quod numquam a mente nostra excidere debet — dogma de primatu 
Romani Pontificis in Concilio Vaticano I sollemniter definitum fuit. 

Praeterea placet mihi heic animadvertere maximam spem excitasse 
in universo mundo hoc inceptum promovendi actuosissime unitatem 
omnium Christianorum. Hanc magnam spem debemus omni ope fovere, 
instantibus praesertim precibus ad divinum Spiritum adhibitis. Sed 
ad hoc minime confert ambiguitas verborum in doctrina nostra enun- 
tianda. Non debemus quasi pavorem habere cum de primatu Romani 
Pontificis agitur, iam a Concilio Vaticano I definito, quasi hoc timido 
et obscuro modo facilius aditus pateat ad fovendam christianorum 
unitatem. Nihil reticendum est, quia hoc non iuvat ad obtinendam hanc 
auspicatissimam unitatem. Sicut fratres a nobis seiuncti reapse sinceri 
et aperti sunt in sua doctrina proponenda, ita nos pariter aperti, sinceri, 
et praecisi esse debemus etsi cum omni caritate. Etenim hoc tantum 
agendi modo possumus mutuam illam comprehensionem promovere, ex 
qua tandem aliquando divini Spiritus aspirante gratia, haec auspicatis- 
sima christianorum unitas ad effectum saltem gradatim deducatur: « ut 
omnes unum sint ». 

Ac liceat mihi heic brevem ponere parenthesim, ut iam alii Patres 
conciliares non raro fecerunt, parenthesim, quae, arctisime coniungitur. 
cum doctrina in hoc capite tractata, nempe de Primatu iurisdictionis Ro- 
mani Pontificis. 

Cum de quinque articulis illis, qui ad suffragationem venerunt sine 
praevia ac necessaria disceptatione die 30 octobris actum est, ego non 
quaestionem proposui mere linguisticam,* sed praesertim theologicam, 
quia articuli illi stricte theologici erant. Utique dixi adiectivum « pri- 
matiale » a primate derivari, quod nemo ignorat, quod ex omnibus 
lexicis ethymologicis, atque ex usu omnium linguarum omnino patet; 
sed hoc feci tantum ut Patres conciliares prorsus caverent a verborum 
ambiguitate, quae magnum detrimentum afferre potest. Nobis non licet, 
venerandi Patres, significationem verborum mutare sive in lingua la- 
tina, sive in aliis linguis, ubi adiectivum « primatiale » non primatum 
iurisdictionis significat, si volumus ambiguitatem vitare in rebus theo- 
logicis, ut reapse omnes volumus. Ceterum etiam « linguistica » ma- 
gnum momentum habet cum agitur de doctrina catholica recte enun- 
tianda, ut omnis ambiguitas vitetur. 

Unum tantum exemplum affero: in aetate Nicaena quaestio lingui- 
stica facta est inter adiectivum « omoousion » et adiectivum « omoiou- 
sion » ( unum tantum iota differt aliud adiectivum ab alio 1 ), et ex hac 



* Cf. vol. II, pars III, pag. 672. 

ambiguitate linguis tica orta est detrimentosa confusio theologica. Iam- 
vero « ius primatiale » Romani Pontificis, etsi in omnes episcopos 
universae Ecclesiae, ab aliquibus hoc modo accipi potest: esse nempe 
Romanum Pontificem primatem omnium episcoporum; quod quidem 
longissime abest a mente et intentione omnium catholicorum. Hac 
tantum de causa proposui submisso animo ut loco adiectivi « prima- 
tiale », quod ambiguitatem sapit, poneretur clare et praecise primatus 
iurisdictionis Romani Pontificis. Hoc neminem offendat 2 sed potius, 
pro mea facultate, claritatem doctrinae adiuvetf Ne contingat, etiam in 
rebus theologicis, quod Sallustius scripsit (Catilinaria, cap. 52): « Nos 
vera vocabula rerum amisimus! ». 

Haec habui, venerandi Patres, quae sapientiae et prudentiae ve- 
strae proponerem. 



In textu scripto tradito-. 1 deest. 2 offendere potest. 3 adiuvare. 

Moderator: Moderatores putant nullam aequivocationem hac in re 
adesse in mente Patrum. 



9 

Beat.mus P. D. MAXIMUS IV SAIGH 
Patriarcha Antiochenus Melchitarum 

V ener abies Per es, 

En pariant de la discipline propre des Orientaux, notre Schema, 
au n. 12, « affirme solennellement le principe de la diversite dans 
Punite ». Et il ajoute que « la parfaite observance de ce principe tra- 
ditionnel, qui n’a pas ete toujours bien respecte, fait partie des condi- 
tions absolument indispensables de toute restauration de Punite ». 

Nous adherons pleinement a cette solennelle declaration par la- 
quelle PEglise catholique affirme sa volonte de respecter, dans Punite 
de la foi, la legitime diversite de discipline des Eglises orientales. 

Partant de ce principe, le Saint-Siege Romain a fait un eflort con- 
siderable pour doter les Eglises orientales catholiques d’un Code de 
droit ecclesiastique distinet de celui de PEglise latine. Le resultat n’est 
sans doute pas parfait. Mais le principe est du moins sauf, a savoir 
la distinction des deux Codes, le Code oriental et le Code latin. 

Nous regrettons que certains Peres aient cru devoir demander Puni- 
fication du Code oriental avec le Code latin. Cette unification abouti- 

rait fatalement, qu’on le veuille ou non, ou a substituer la discipline 
latine a la discipline orientale, ou a donner a la discipline latine une 
telle prevalence qu’on ne pourra d’aucune maniere voir dans ce Code 
unifie la discipline propre de 1’Orient. Dans le dialogue oecumenique, 
il sera vraiment malheureux de montrer a nos freres orthodoxes que 
la discipline qui les attend, en cas d’union avec 1’Eglise Romaine, est, 
non la leur, mais celle de 1’Eglise latine ou quelque chose de 1 semblable. 
En reclamant 1’unification du Code oriental avec le Code latin, on ne 
realise sans doute pas quel prejudice on porte a la cause de 1’cecume- 
nisme. 

Cette cause de Foecumenisme exige aussi, comme seconde condi- 
tion indispensable, le maintien de la hierarchie de chaque Eglise parti- 
culiere. A differentes reprises, il a ete question, dans cette Assemblee, 
de projets d’unification des juridictions dans les pays ou il y a differents 
rites. Cette idee d’unification des juridictions est tentante. Mais si on la 
pousse aux 2 extremes, sans les distinctions opportunes, elle peut avoir 
les consequences les plus graves. 

Pour clarifier cette question, nous estimons qu’il faut distinguer 
trois cas: 

1. Le premier cas est celui des pays de mission: Chine, Indes, 
Japon, etc. ... Actuellement, 1’Eglise latine a sa hierarchie constituee 
dans tout le globe terrestre. Il est cependant juste que les Orientaux 
soient associes a 1’oeuvre de la mission. Des territoires devraient leur 
etre confies, surtout dans les pays ou iis sont depuis longtemps ins- 
talles, et dans ceux qui presentent avec les leurs de telles affinites ra- 
ciales, linguistiques et culturelles que 1’evangelisation par eux est 
comme providentiellement indiquee. Dans ces pays, Tunification des 
juridictions peut etre heureusement realisee par entente entre les eve- 
ques sur place, avec intervention, si c’est necessaire, du Saint Siege Ro- 
main. Faut-il ajouter que, dans 1’interet-meme de 1’Eglise, on doit 
favoriser, toutes choses egales, 1’Eglise autochtone, le rite local qui 
correspond mieux au genie et aux aspirations du peuple? 

2. Le deuxieme cas est celui de chretientes deja etablies et de rite 
majoritaire latin, comme par exemple en Europe et en Amerique. La, 
toutes les fois que les Orientaux sont en nombre suffisant, il ne faut 
pas hesiter a leur donner, non seulement des paroisses de leur rite, 
independantes des paroisses latines, mais aussi une hierarchie propre, 
comme le prevoit d’ailleurs tres sagement le Schema De Episcopis et 
dioecesium regimine, au n. 31. 

3. Le troisieme cas — qui nous concerne plus specialement — est 
celui de 1’Orient classique, ou depuis des siecles, le christianisme se 

presente sous forme communautaire, et ou a la tete de chaque Eglise il 
y a deja une hierarchie distincte et organisee. 

Dans ces pays, ou il y a une organisation multiseculaire qui a fait 
ses preuves, ou les nombreuses autorites ecclesiastiques vivent coude- 
a-coude dans le meme territoire avec comprehension et paix, malgre 
quelques heurts inevitables dus a la faiblesse ... 3 humaine, la situation 
ne peut pas changer sans occasionner de graves desordres. Alors meme 
que Pon decide de changer cet etat de choses, la nouvelle situation ne 
pourra pas durer, parce qu’elle est contre nature, parce qu’elle ne pourra 
pas etre acceptee par le peuple et parce qu’elle creera des troubles 
tres graves qui mettront en perii la vie-meme des Eglises orientales 
catholiques. 

Par ailleurs, on ne doit pas oublier que notre stade actuel d’union 
n’est pas une formule definitive. Nous sommes en quelque sorte des 
organisations de transition. Quand 1’union globale sera realisee entre 
Porthodoxie et le catholicisme, tous les cadres hierarchiques fusionne- 
ront d’eux-memes pour ne former qu’une hierarchie. De quel droit 
aurons-nous, auparavant, supprime telle juridiction, ou fondu telle autre 
dans un organisme a-rituel, ou nos freres orthodoxes ne se reconnai- 
tront plus? 

Nous devons rejeter aussi toute unification de juridiction qui abou- 
tirait a une absorption d’une Eglise par une autre. Toute fusion ou 
absorption d’une hierarchie par une autre marque la disparition d’une 
Eglise. Or, P Eglise catholique veut sauvegarder toutes les Eglises qui 
la forment, en particulier les Eglises orientales qui ont la mission, tres 
importante, de faire Punite chretienne avec les branches orthodoxes 
correspondantes de leur rite. Priver Pune ou 1’autre de sa hierarchie pro- 
pre, c’est preparer, a plus ou moins breve duree, leur disparition. 

Sur ces deux questions / une longue etude a ete remise par nous 
au Secretariat. Le manque de temps ne nous permet ici que d’en donner 
un apertu tres succinet. 

Plutot donc, que d’agiter des Solutions theoriques, qu’on sait fort 
bien etre irrealisables et dangereuses pour la tranquillite du peuple 
chretien, nous voudrions adresser un appel fraternel pour que, d’une 
part, soit respecte Pordre etabli avec la distinction des communautes 
et des hierarchies, et pour que, d’autre part, on evite les inconvenients 
de la multiplicite des juridictions, par une collaboration encore plus 
etroite entre les chefs ecclesiastiques, dans tous les domaines de 1’apos- 
tolat, grace a une intensification des Synodes inter-rituels. 

Le maintien d’un Code de droit canonique distinet pour les Orien- 
taux et le maintien d’une hierarchie distincte pour chaque Eglise, avec 

le maximum de collabor ation, voila les deux conditions indispens abies 
du travail cecumenique. C’est la aussi la garantie de la presence de 
1’Esprit du Cbrist qui est un Esprit de concorde, de charite et de paix. 
Dixi. 



In textu scripto tradito-. 1 qui lui est tres. 2 a ses. 3 de la nature. 
4 toute cette question. 



10 

Exc.mus P. D. BERNARDINUS COLLIN 
Episcopus Diniensis 

Venerabiles Patres , dilectissimi Observatores et Auditores, 

Procul dubio schema de Oecumenismo peculiariter praestans, ob 
ponderosa principia quae proponit, diudicandum est. Hoc praesertim 
quoad primam partem cap. III teneo, ubi de Ecclesiis orientalibus agitur 
dum schema de Ecclesiis orientalibus de Oecumenismo tacet. 

Ne tamen oecumenismus sua careat efficacitate, tamquam idea lu- 
minosa quidem sed in se dispersa et a realitate longinqua, necesse est 
ut eius natura eiusque argumenta penitus determinentur. Benignitas 
Vestra mihi faveat ut aptiora perpendam. 

Praeprimis videtur mihi aptam distinctionem faciendam Ecclesias 
Anglicanam et Protestantes inter et Ecclesias orientales quae « valde 
venerabiles, valde sanctae » ab ipso Summo Pontifice Paulo VI, felici- 
ter regnante, vocantur. Enimvero, ex huiusmodi distinctionis negligentia 
peringentes et quidem defavorabiles exorirentur consequentiae. Dum 
enim de orientalibus Ecclesiis sermo erit subsequentes animadversio- 
nes, quae peculiari pondere nitent, prae oculis habendae sunt. 

1. Ecclesiae orientales in toto traditionis decursu, inde ab earum 
apostolica origine, authenticum episcopatum servaverunt semper. Ipsa 
Ecclesia catholica romana hoc ipsis semper recognovit. Ita ut in Con- 
cilio Oecumenico Florentino orientales, minime quatenus observatores, 
immo pleno iure partes habuerunt. 

2. Ecclesiae orientales continue, ab origine et nudiustertius usque 
adhuc, omnibus potitae sunt sacramentis, quae et regulariter et valide 
administraverunt: si peculiares casus de facto — salvo iure — praeter- 
ire malumus. Haec ipsa proprietas ab Ecclesia catholica romana absque 
contestatione Ecclesiis orientalibus confirmata est. 

3. Sacramentum Eucharistiae, quod inter Sacramenta praeeminet 
quodque nota validitatis numquam exutum est, in Ecclesiis orientalibus 

una cum episcopatu peculiare confert pondus. Eucharistia, enim, ex 
Sacra Scriptura et ex traditione apostolica atque patristica deprompta, 
Ecclesiis orientalibus specificum imprimit characterem. Orientales re- 
vera, plus quam Ecclesiam sub unica auctoritate centralizatam et vincu- 
lis uniformantis iuris ligatam praeferunt coordinationem Ecclesiarum 
vi intercommunicationis unitarum. H. e.: Ad Ecclesiae unitatem obti- 
nendam orientales, non vi uniformitatis disciplinae, sed vinculo cari- 
tatis fulciri cupiunt. Huius vero unionis symbolum vivens, fons et li- 
gamen Eucharistia est. 

Huiusmodi notio Ecclesiarum intercommunicantium authenticus 
episcopatus aeque ab omnibus probatus atque septem Sacramenta indu- 
bia validitate tradita: haec omnia solidum substernunt fundamentum 
ut Oecumenismus cum Ecclesiis orientalibus efficacius ineatur. Ut ex 
se enitet, hoc substantialem basim constituit ad colloquendum. 

Praecedentia exemplo comprobari possunt, sed, ut ita dicam, exem- 
plo a contrario. Fluentibus saeculis nunquam Ecclesia catholica dene- 
gavit orientalibus orthodoxis, sicut monophysitis et ceteris. Vicissim, 
et catholici ab orthodoxis receperunt Sacramenta. Inde a saec. xvm 
vero, propter lamentabilem disparitatem quam passa est ecclesiologia, 
orientalibus eadem disciplina imposita est quae contra Protestantes di- 
gesta erat. Ex hoc possibilitas Ecclesiam unificandi evanuit. Denegatio 
enim Sacramentorum, immo suspicio de eorum validitate, abyssum 
proiecit inter Ecclesiam occidentalem et Ecclesias orientales. 

Insuper nuperrime i. e. a quindecim annis tantummodo, Codex 
luris Orientalis (Decretum Crebrae allatae diei 22 maii 1949) abyssum 
dilatavit, invaliditatem matrimoniorum inter orientales catholicos et 
orientales orthodoxos declarans. En: Matrimonia quae ad vigiliam usque 
valida erant, inde a Decreto invalida declarata sunt. 

Hunc autem omnium amor erga Concilium Vaticanum II sicut et 
ipsum Concilium peringentem spem in toto Christianorum orbe excita- 
runt. Et ita felix pro nobis his temporibus ruit hora maximi momenti. 
Inde, si iustum est veteres deplorare errores, sicut ipse Summus Ponti- 
fex declaravit, utilius erit conscientiam nobis efformare de traditiona- 
libus meritis Ecclesiarum orientalium. Summus Pontifex in hac aula 
die 29 septembris, hanc necessitatem revocavit dum loquebatur de 
honore antiquitus acceptis communibusque traditionibus debito. 

Ut omnia quae dixi sinatis, venerabiles Patres, ut uno verbo resu- 
mam: Necesse est Ecclesiis orientalibus legitimum agnoscere decus, 
magnique facere authenticam hereditatem quam ipsae absque interrup- 
tione servaverunt. Horum negligentia spem auferret cum istis venera- 
bilibus Ecclesiis efficaciter colloquendi. Audientibus gratias. 

11 

Exc.mus P. D. GEORGIUS DWYER 
Episcopus Loidensis 

Em.me Moderator , venerabiles Fratres conciliares, 

Loqui volo de secunda parte huius capituli nempe de n. 19 ss. In 
Anglia et Cambria permixti vivimus cum magna varietate Christiano- 
rum acatholicorum. Propterea audeo dicere nos aliqua lumina fortasse 
posse dare aliquibus Patribus qui eloquenter locuti sunt in hac aula 
sed in quorum dioecesibus invenitur vix unus frater seiunctus. 

Igitur dico: Ut dialogus oecumenicus fructuosus sit necesse est ut 
fundetur non tantum in caritate sed et in claritate. Maximi momenti est 
ut non nobis illusiones fingamus de mente et indole fratrum seiunc- 
torum. 

Ergo 1. Longe a veritate abest qui credit quod aliqua verba carita- 
tiva, maior humanitas in mutuis relationibus, sufficiet ad reunionem 
cbristianorum de quibus in n. 19 ss. conficiendam. Iamdudum in Anglia 
cum magna familiaritate et amicitia cum acatholicis vivimus — fere 
omnes nos parentes habemus acatholicos utputa avum, vel avunculum, 
amitam, sponsum etc. In mea dioecesi, quae numerositate non est nisi 
septima in Anglia / fere mille personae ad ecclesiam convertuntur uno- 
quoque anno / fere omnes acatholici baptizati qui post annos in schola' 
in ecclesia eorum numquam pedem posuerant. Dimidia pars matrimo- 
niorum in mea dioecesi mixtae religionis sunt. Tempus ergo longe 
revolutum est quo catholici in communitate clausa vixerunt. Inimici- 
tiae diffugerunt, odia pro maxima parte cessarunt: etiam polemica ab 
aliquot annis sedata sunt — sed reunio nondum confecta est. Caritas 
et affabilitas per se nullo modo sufficiunt. 

2. Errat qui putat quod semper vel etiam ordinarie omnes christiani 
catholici et acatholici in doctrinis fundamentalibus conveniunt. In multis 
rebus de fide et de moribus valde discrepant. 

E. g.: nullo modo securus esse potes quod acatholicus christianus 
cum quo loqueris, etiam si sit episcopus, credit nativitatem virgineam 
Christi aut resurrectionem eius in corpore. Praeterea etiam sanior pars 
fratrum seiunctorum qui veram fidem in essentialibus tenent, nolunt 
tamen affirmare eos contra fidem loqui christianam qui haec 3 negant. 

In re morali 4 late diffusum est inter communitates acatholicos sy- 
stema sic dictum « Ethicae situationis », ita ut reiciunt ipsam notionem 
actionis in se bonae vel malae? Sic aliqua membra communitatis quae 

nuncupatur Societas Amicorum 6 (vel anglice “ Quakers ”), olim inter 
omnes 7 rigidissima in re morali, nuper librum ediderunt in quo affir- 
mant fornicationem aliquando licitam esse posse si in vero amore fun- 
datur ... 8 : cum quibus convenit etiam episcopus aliquis anglicanus in 
libro cuius nuper numerus revera 9 astronomicus exemplarium vendi- 
tus est ... 10 . Et per transennam noto quod etiam nostri fautores « novae 
theologiae » quam vocant, hucusque non pervenerunt, sed quis scit 11 P 

Dico: sanior pars harum communitatum dolent de bis factis sed 
nolunt sine ambagibus declarare quod non licet christiano haec affir- 
mare. Et hoc maximi momenti est, nam indicat notionem quam habent 
de Ecclesia docente, toto caelo a nostra catholica discrepare. 

Ex altera parte et ipsi sciunt se longe a nobis distare. Nuper ar- 
chiepiscopus Ecclesiae Anglicanae in Cambria in synodo dixit se gau- 
dere quidem de aura caritatis quae super christianos sufflat. Sed nullam 
spem re-unionis adesse addidit. Dixit enim, et verba eius propria 
cito 12 : « Auctores Romani hodie notionem propagare satagunt quod 
etiamsi dogmata Ecclesiae Romanae mutari non possint, modus tamen 
quo exponuntur modificari possit ita ut acceptiora fiant christianis non- 
Romanis. Attamen — pergit dicendo 13 — dogmata ista reiciuntur a 
christianis non-Romanis, non quia ab ipsis non bene intelliguntur sed 
praecise quia bene intelliguntur et erronea esse iudicantur. Non potest 
concipi, dixit, ut Ecclesia in Cambria ea accipiat. Unde nulla prorsus 
spes re-unionis ». 

Quid igitur dicendum? Estne desperandum de dialogo? Minime. 
Immo, e contra, mihi persuasum est quod dialogus eo magis honestus 
et fructuosus erit si haec quae dixi bene intelliguntur ab initio. Princi- 
pium fundamentale omnis dialogi oecumenici est hoc: accipienda est 
altera pars sicuti est: oportet ut dialogus sit inconditionatus. I. e.: nos 
non debemus dicere « Loqui vobiscum nolumus nisi prius accepistis 
notionem nostram Ecclesiae docentis ». Nec ipsi 14 nobis dicant « Loqui 
nolumus nisi prius 15 hanc vel illam mutationem facitis in doctrina vel 
disciplina vestra ». E contra, incipiendum est cum respectu mutuo, 
cum conamine intelligendi cur praecise altera pars talem vel talem doc- 
trinam tenet. Sic e. g.: maximum problema erit in dialogo oecume- 
nico recte aestimare valorem quem fratres seiuncti tribuant notioni 
« libertatis »: quomodo concilianda erit libertas in sententiis forman- 
dis cum auctoritate Ecclesiae docentis ita ut sit vera « libertas filio- 
rum Dei »? 

Hoc dicere vellem de acatholicis qui vere christiani in actu et in 
fide sunt, quos ego cognosco, quos amicos meos vocare honori mihi 
duco, et praesertim de clero eorum sive anglicanorum, sive « Ecclesia- 

rum liberarum » quod vocant: homines vere spiritu Dei imbuti sunt, 
homines orationi incumbentes, qui vere Dominum Nostrum Iesum 
Christum amant, qui sese devovent servitio populi sine discrimine co- 
loris vel religionis et saepe in facie indifferentiae. Saepe cum eis con- 
versatus sum, numquam ex eis abii sine vehementi desiderio ut omnes 
unum simus: exemplum enim saepe saepius nobis dant et clerus et 
laici eorum. Faxit Deus! Parvi re vera eos aestimare videremur si 
quasi mater ad filios prodigos loqueremur sine ullo vero tentamine 
explorandi et intelligendi mentem et fidem eorum. 

Sed cum de bonis christianis seiunctis loquimur ne obliviscamur 
massae illae 16 baptizatorum pro quibus religio non iam 17 est nisi ver- 
bum. Ne putemus quod millia millium acatholicorum adsunt 18 in 
mundo, Deo devoti, lectioni Sacrarum Scripturarum incumbentes, psal- 
mos canentes, spe gaudentes, etc. Res de facto omnino aliter se habent. 
Hodie in ovili saepe manet nonnisi 19 unus ovis, nonaginta novem in 
deserto sunt, ubi nos tamquam boni pastores debemus eos quaerere. 
Dixi. 



In textu scripto tradito-. 1 nonnisi septima in Anglia est. 2 quotannis, 
convertuntur. 3 Christianorum qui talia. 4 De moribus: 5 actus in 

se bonus vel malus. 6 Society of Friends. 7 deest. 8 ( Towards a 
Quaker view of Sex , published by Friends’ House, Euston Road, London NW 
1, 1963). 9 numerus vere. 10 ( Honest to God, by John A. T. Robinson, 

Bishop of Woolrich, S. C. M. Press Ltd, London 1963). 11 deest. 12 deest. 

13 deest. 14 Ita et ipsi, ne. 15 deest. 16 illius multo maioris. 17 am- 
plius non. 18 exsistunt. 19 deest. 

12 

Exc.mus P. D. HENRICUS JENNY 
Episcopus tit. Lycaonensis, aux. Cameracensis 

V enerabiles Patres , carissimi Fratres, 

In hoc schemate de Oecumenismo iure meritoque peculiaris consi- 
deratio tribuitur « venerabilissimis sanctissimisque Ecclesiis orientalibus 
a nobis seiunctis ». Etenim, post lamentabilem separationem, servave- 
runt illae, et hodie post multa saecula possident, naturam Ecclesiae 
veram, licet imperfecte, quae fundamentum fuit et manet totius vitae 
christianae: nempe 1 traditionem propriam in rebus liturgicis, spiri- 
tualibus et disciplinaribus, necnon in divinis tractandis. 

Omnia quae in priore parte huius cap. III affirmantur, recte dicun- 

tur, valde placent, et a catholicis qui in laborem oecumenicum cum 
fratribus orientalibus incumbere volunt, dilucide animadvertenda. 

Miramur tamen, aliquid deesse, aliquid summi momenti in descrip- 
tione de natura Ecclesiarum orientalium. In par. 12 ss., nullo pacto 
alluditur ad elementa essentialia in istis Ecclesiis servata ... 2 : validita- 
tem sacramentorum, successionem apostolicam, necnon in primis, Eu- 
charistiam rite celebratam. 

Et si dicatur de his fusius tractandum in alio schemate scii, in 
schemate de Ecclesiis orientalibus, respondendum: pars altera huius 
schematis de Ecclesiis orientalibus hac vera atque recta consideratione 
naturae Ecclesiarum orientalium fere omnino caret; et si ... 3 solemniter 
asseveratur validitas sacerdotii atque exinde omnium sacramentorum, 
modus quo proponitur ista solemnis affirmatio minime placet quia sen- 
sum ecclesiologicum huius validitatis sacerdotii, et valorem oecumeni- 
cum hoc in loco et in toto schemate ipsos auctores omnino effugisse 
videtur. 

Et ideo hic 4 in nostro cap. III de Oecumenismo de ... 5 natura pro- 
pria 6 Ecclesiarum orientalium tractare oportet / et affirmandum 8 quae- 
nam sunt elementa essentialia quae per saeculorum decursum fidelissime 
tradita et servata fuerunt. Sed videamus, Patres: illa elementa quae 
apud Orientales nobiscum communia exstant, non consideranda sunt, 
modo, ut ita dicam, quantitativo, ita ut possint addi et numerari, nempe: 
septem sacramenta, septem oecumenica Concilia, Cultum Beatae Virgi- 
nis et ita porro. 

Haec autem quantitativa consideratio nullatenus plenae veritati 
respondet. Qualitativa facienda est consideratio de elementis quae cum 
orientalibus seiunctis communia nobis sunt. Sicut optime in schemate 9 
de Ecclesia ... 10 : « Episcopus est summus sacerdos et oeconomus gra- 
tiae supremi sacerdotii, praesertim in Eucharistia, quam ipse offert 
vel offerre facit, et qua continuo vivit et crescit Ecclesia ». Atqui, fra- 
tres orientales episcopos habent et quidem rite consecratos, Euchari- 
stiam faciunt per episcopum, et quidem veram Eucharistiam. 

Et ideo elementa servaverunt quae ad veram Ecclesiae naturam at- 
tinent; ita ut communitates eorum « Ecclesiae », vel etiam 11 « Ecclesia 
Dei » adhuc nuncupari possint, imperfecta sed reapse; imperfecte 12 
quia integram communionem cum Sede romana non habent; re quidem 
vera, quia iuxta S. Augustini dictum: « Si sola Ecclesia facit Euchari- 
stiam, verum est etiam quod Eucharistia facit Ecclesiam ». 

Et ita de facto orientales Ecclesiae in traditione catholica man- 
serunt. 

Qui Eucharistiam facit, unitatem Ecclesiae intendit; de profundis 

vitae ad corporis unitatem clamat; Ecclesiae particulares, una cum ea- 
rum episcopis, singillatim et omnes simul, in unum corpus per Eucha- 
ristiam efficiuntur, et in intimum SS.mae Trinitatis sinum ingrediun- 
tur. Hic adest fundamentum firmum unitatis Ecclesiae. Hic collegiali- 
tatis ratio firmissima. Sicut dicebat Cyprianus, Ecclesiam definiendo: 
« De unitate Patris et Filii et Spiritus Sancti plebs adunata sacerdoti ». 

Proinde describantur in textu nostro elementa communionis ab 
orientalibus servata, non quantitatis consideratione sed profundae et 
intimae qualitatis, ut clare appareat has Ecclesias orientales , 13 etsi se- 
iunctas, revera Dei Ecclesiam mansisse quae hominem ad salutem per 
Eucharistiam ab episcopo rite celebratam ducere possit: « Qui man- 
ducat meam carnem et bibit meum sanguinem in me manet ... et habet 
vitam aeternam » ... 14 

Ita duo additamenta induci debent in praesenti textu ... 1S 

1. Sub fine art. 12, addenda est haec emendatio 16 : «Illae enim 
Ecclesiae nobiscum haec summi momenti vincula servaverunt quae sunt 
successio apostolica, ritus sacramentales, quae ad genuinam haeredita- 
tem catholicam pertinent et a traditione orientali indefectibiliter trans- 
missa sunt; immo, in ipso vero mysterio sacramentali Ecclesiae, prae- 
primis quidem in Eucharistia divinisationem hominis revera profitentur 
et fundant ». 

2. In art. 15 ... 17 addenda sunt verba: « In celebratione enim eu- 
charistica pignus et fontem vitae Ecclesiae iure confitentur, qua fideles 
una cum episcopo litante, accessum quidem ad Patrem habentes per 
Filium Verbum incarnatum, passum et glorificatum in effusione divini 
Spiritus, veram communionem cum Sanctissima Trinitate consequuntur. 
Proinde in celebratione verae Eucharistiae Domini unaquaeque harum 
Ecclesiarum, Ecclesia Dei reapse constituitur, in communione omnium 
Ecclesiarum particularium ac in officio mutuae caritatis; in quibus enim 
Ecclesiis, imperfecte certo cum desit plena communio iuxta voluntatem 
Christi, vere tamen, cum illud adsit elementum essentiale, quod est 
Eucharistia, manifestatur Ecclesia quae per se una, sancta, catholica et 
apostolica est ». Dixi. 



In textu scripto tradito-. 1 deest. 2 nempe. 3 in art. 51. 4 Opor- 

tet ergo. 5 vera. 6 deest. 7 deest. 8 affirmare. 9 cap. II 
schematis. 10 (n. 20 et nota 57). 11 deest. 12 imperfecta. 13 orien- 
tis. 14 (Io. 6). 15 huius partis I cap. III, videlicet. 16 elementa 

communionis ecclesiasticae ab orientalibus servata per successionem apostolicam 
et Eucharistiam ex natura rei ad alium ordinem pertinent atque illa quae omni- 
bus christianis communia sunt; sic sequens sententia in textu p. 20, lin. 14, 

addenda est: 17 quando agit de liturgicis Sacris necnon de cultu erga tres 

Personas Ss.mae Trinitatis, p. 21, lin. 21. 

[ Subscripserunt etiani\ W. M. Bekkers, ev. de Bois-le-Duc, Hollande; 
Anastasius Granados, ep. aux. Toletanus; Bernardus Fey, ep. eoad. Potosl, Bo- 
livia; Eug. Maillat, ev. N’Zerekore; Clemente Jose Carlos Isnard, ep. Neo-Fribur- 
gensis; Vl. Malanczuk (Ukrain), exarch. in Gallia; Alb. Martin, ep. Nicoletanus; 
Ioannes M. Hoeck, praes. Congr. Bav. O.S.B.; Benedictus Reetz, praes. Congr. 
Beuronensis O.S.B.; Godefridus Dayez, abb. Maredsous; Martinus Michler, abb. 
null.; fr. Timothe Raymundos, ep. tit. Cariopolis; Iosephus Perniciaro, ep. tit. 
Arbanensis; Elias Zoghby, arch. tit. Nubia. 

benedictus Reetz addidit-. Animadversio: pag. 2, lin. 8: non dicerem « im- 
perfecta sed reapse » sed potius « non plena, sed vera ». 

Pag. 3, lin. 5: « divinisatio » est barbarismus; dicatur potius « unionem 
hominis cum Deo ». 

Pag. 3, lin. 16: « imperfecte » non placet; propono « non plene certo ». 
Conclusio ex dictis: Communicatio in Sacris, praesertim in Eucharistia, esset 
permittenda. 



13 

Exc.mus P. D. PAULUS GOUYON 
Archiepiscopus tit. P es sinunt inus, eoad. Rhedonensis 

V enerabiles Fratres, 

Cum cap. III nostri schematis deliberate et diffusius ea denotabat, 
quae nobis communia sunt cum venerabilibus Ecclesiis orientis ortho- 
doxi, necessario loqui etiam debebat de communitatibus illis christianis, 
quae recentioribus saeculis exortae sunt. Etenim, eas silentio praeterire 
apparuisset tamquam inexplicabile oblivium, sed etiam forsan tamquam 
signum minoris affectus 

Valde laudandi ergo sunt auctores schematis huius sectionis II, in 
qua de illis communitatibus tractatur, quae, dicit schema , 2 « nobiscum 
tam caris et sacris vinculis devinciuntur, scii, ipso Iesu Christi nomine 
et Sacramento Baptismatis ». Gaudio afficimur quia fideles earum com- 
munitatum in schemate nostro ut vere fratres nostri nominantur, et 
quia ibidem declaratur, quod « cum caritate Christi vivere valent et 
supernaturalibus donis elevari possunt ». Haec quae dicturus sum tri- 
buere vellem in testimonium reverentiae et amoris carissimis Obser- 
vatoribus illis, qui disceptationibus nostris modo tam amico et tam di- 
screto quotidie adsistunt. 

Attamen, ut textus schematis omnem valorem oecumenicum habere 
possit, qui ab eo exspectatur, aliquas emendationes proponere intendo ... 3 

Quapropter rogo ut schema nostrum, in quantum possibile, nihil 

oblivioni tradat; nihil in confusionem vertat; nihil ad excessivam sim- 
plicitatem reducat. 

1. Nihil eorum oblivioni tradatur, quorum memores esse debemus. 
Ut patet, schema nostrum alludere voluit omnibus amplissimis commu- 
nitatibus, in quibus hodie conveniunt homines, qui Christum prout 
Dominum et Salvatorem agnoscunt. Attamen frustra ibi quaeritur al- 
lusio clara ad magnam communionem anglicanam, quae certe in sua 
origine modo perspicuo distinguitur a communitatibus Reformationis. 
Exopto ut in schemate explicita mentio fiat huius communitatis. 

Insuper, vocabulum « communitas » significationem praebet, quae 
quasi exclusive ad sociologiam, vel ad mundum profanum pertinet. 
Nonne possemus aliam denominationem invenire in Sacra Scriptura 
vel in traditione, quae characterem religiosum harum communitatum 
melius saperet? Ipse proponerem vocabulum « communionem » (Koi- 
nonla), quod aliunde plane conforme est traditioni Ecclesiae, aut sal- 
tem « communitatem ecclesialem ». 4 

2. Nihil in confusionem vertatur, sed e contra, bene omnia distin- 
guantur. Sat mirum est, quod in eodem capitulo insimul tractetur de 
Ecclesiis orthodoxis, et de communitatibus quas supra nominavimus. 
Mihi melius placeret, si loco sectionum in eodem capitulo, capitula di- 
versa et separata adhiberentur pro Ecclesiis orthodoxis, pro commu- 
nione anglicana et pro communionibus ex Reformatione exortis. Breve 
prooemium ante hoc ultimum capitulum declararet, quod schema in- 
tendit rationem habere personalitatis propriae uniuscuiusque commu- 
nitatis. 

In ultimis quinque lineis par. 20 citatur textus ex declaratione quae 
recepta est a Consilio oecumenico Ecclesiarum in Nova Delhi. Hac op- 
portunitate uti vellem ad nostram reverentiam exhibendam erga illum 
praeclarissimum coetum oecumenicum, et ad nostrum gaudium ex- 
primendum propter insignum laborem qui ab eo perducitur, profecto 
non sine aliquo afflatu Spiritus Sancti. Attamen etiam notare vellem, 
quod talis textus non sicut professio fidei exhibendus esset (quod est 
titulus par. 20), quia in mente eius auctorum non aliud est quam 
« fundamentum unionis » ( gallice « La base d’accord » 5 ) ecclesiarum 
et communitatum, quae Consilio oecumenico adhaerent. Alia ex parte, 
non oblivisci debemus, quod Consilium oecumenicum Ecclesiarum etiam 
venerabiles Ecclesias orthodoxas complectitur, et proinde dolendum est, 
quod eius declarationes hic proferantur in unicum commodum Ecclesia- 
rum Reformationis. Mihi placeret, si in conclusione schematis nunc di- 
sceptati, hic textus publicaretur, cum mentione explicita magni laboris 
ab hoc Consilio oecumenico Ecclesiarum usque nunc peracti. 




182 



ACTA CONC. VATICANI II 



PERIODUS II 



3. Nihil essentiale ad nimiam simplicitatem reducatur. Etiam mi- 
nutiosae veritatis causa constringimur, aliquas formulas schematis denuo 
considerare. Dicitur v. g. pag. 23 lin. 14, quod confessiones ex Refor- 
matione exortae, dum transcendendam Dei exaltare velint, ad id per- 
venerunt, quod mediationem essentialem Ecclesiae negaverunt. Eo 
autem ipsis tribuitur opinio, quam revera non profitentur. Etiam alia 
non agnoscunt quae in textu nostro inveniuntur. Etiam celeberrimum 
illud: « Sola fide, sola Scriptura, soli Deo gloria », non sufficit ad eorum 
mentem plane definiendam. Causae Reformationis non tantum terminis 
doctrinalibus excogitari possunt; adsunt et aliae causae, quae nihil 
commune habent cum theologia. 

Cum schema exhibitum est, relator optime in mentes revocavit, 
quod ipse scopus a secretariatu pro unitate praefixus omnia excludebat, 
quae connotarent separationem profundissimam inter nos et alios Chri- 
stianos exsistentem. Si gaudendum est, quod spiritus caritatis substi- 
tuatur conatibus apologeticis, qui non sine utilitate fuerunt, sed etiam 
steriles querelas provocaverunt, ipsa veritas exigit, ut saltem discrete 
exprimatur quid nobis non commune exsistat, et proinde nostrum dolo- 
rem producat, et etiam nostrum desiderium et nostrum conatum ad 
expletionem ultimae orationis Christi ... 6 : «Ut sint unum ». Hoc autem 
argumentum esse posset alicuius directorii practici pro Oecumenismo. 

Quidquid sit, nunc certiores sumus quod dialogus inter nos possi- 
bilis effectus est, et etiam oratio in communi. Ex hac certitudine possi- 
bile etiam evadit studium commune et profundius nostrae fidei in Iesum 
Christum, et eius manifestationis coram universo mundo. Inaestima- 
bile meritum erit huius Concilii Vaticani, quod nos hac in re tam fruc- 
tuose adiuverit. Dixi. 



In textu scripto tradito-. 1 quia verus amor id semper intendit, neminem 
qui rite amatur ex memoria deponere. 2 deest. 3 ut melius perpendan- 
tur varia elementa huius problematis sat intricati. 4 deest. 5 deest. 

6 Domini. 



14 

Exc.mus P. D. EDUARDUS MASON 
Episcopus tit. Rusicadensis , vic. ap. de « EI Oheid » 

Patres venerabiles , 

1. Mihi videtur rem valde consentaneam veritati et caritati nos fac- 
turos esse, si in cap. III huius schematis ad n. 13, ubi sermo est « de 
historia orientalium propria », vel ad alium numerum addendum, men- 

tionem fecerimus de orientalium patientia et fortitudine in fide chri- 
stiana fortiter custodienda et ab insidiis defendenda. 

Si animum nostrum ad eorum difficultates paululum convertamus, 
cito perspiciemus quam heroica fuerit sustinentia fidei christianae Cop- 
torum necnon orthodoxorum sive in Medio Oriente quam in Europa 
Meridionali. 

Decet nos eorum constantiam in fide laudare et imitationi pro- 
ponere! 

2. Iterum mihi videtur utile esse si, in hoc capite, monitum adda- 
tur, tum catholicis quam fratribus separatis, de omnimoda necessitate 
unionis, sive ex urgenti praecepto Domini Christi, qui votum eius nobis 
reliquit tanquam testamentum, sive ex magnis periculis huius temporis 
praesertim ex atheismo internationali communistarum. 

Reminiscamur omnes: concordia res crescunt f discordia dilabuntur 2 \ 

3. Vellem insuper ut Oecumenismus catholicus in hoc capite non 
tantum declaretur pulchris verbis sed ut cito transitus ad actionem 
fiat saltem aliquo passu. 

Fere omnes nostis, Patres venerandi, quod christiani in regionibus 
islamicis saepe deridentur eo quod non conveniant inter se de Christi 
Nativitate et de eius Paschate celebrandis. 

Plures amici mei copti et orthodoxi non semel me rogaverunt ut 
opem meam conferrem 3 ad hunc scandalum tollendum. 

Ego itaque, vos omnes rogo, Patres venerandos, ut vestrum votum 
meo iungatis ad obtinendum ut immediate inchoentur conversationes 
cum fratribus orientalibus separatis, ut ipsi nobiscum Natalem Domini 
celebrent, nos vero, quibusdam differentiis et difficultatibus compositis, 
cum illis celebremus Resurrectionem Domini ... 4 Dixi. 



In textu scripto tradito-. 1 crescere. 2 dilabi. 3 conferam. 4 Quae 
vero iam proposita sunt in capite de Anno Liturgico sinamus peritis omnibus 
definienda in posterum secundum principia iam statuta. 

15 

Exc.mus P. D. ANTONIUS BARANIAK 
Archiepiscopus Posnaniensis 

Em. mi Praesides et Moderatores, venerabiles Patres concilia- 
res, illustrissimi Observatores, 

Quoad schema decreti de Oecumenismo, nemo est qui non videat 
quod revera cap. III efficit partem primariam quaestionis « De Oecu- 

menismo », in qua in specie indicantur ii ad quos dialogus noster diri- 
gitur, nempe duo genera Christianorum ab Ecclesia catholica seiunc- 
torum. 

Aliis praetermissis, animos Patrum convertere volo ad eas commu- 
nitates a saec. xvi exortas, de quibus est sermo sub nn. 19 ss. usque 
ad n. 24 inclusive. 

Profecto, agitur de magnis communitatibus christianis seiunctis, 
propriis nominibus appellatis, quibus nominibus palam uti illae non 
verentur, et in conventibus suis de Ecclesia catholica aperte loquuntur. 

Cur in schemate res valde timide et vage describuntur? Cur quasi 
timemus eas communitates suo nomine appellare? Permultae enim sunt 
ecclesiae protestantes calvinistae, methodistae, valdenses, etc., quae 
omnes amplum apostolatum exercent aliosque ad se allicere conantur 
atque etiam missionibus operam dant ... 

Cur non aperte edicimus ad quos dialogus noster dirigatur? Magno 
quidem gaudio perfundimur quotiescumque legimus vel nobis nuntia- 
tur, quibusdam oblatis occasionibus variisque in regionibus, ecclesias 
fratrum seiunctorum edicere necessitatem et desiderium sese coniun- 
gendi cum ceteris, necessitatem dico Oecumenismi ... 1 

Quasi testes certissimos huius desiderii et huius animorum inclina- 
tionis in hac aula videmus praesentes dignissimos Observatores com- 
munitatum inde a saec. xvi exortarum in occidente. Quod hic praesen- 
tes adsunt, quamvis taceant, revera magnam significationem habet. Sed 
hi sunt pauci numero; quid sentiendum de multitudine fratrum seiunc- 
torum qui ab hac aula absunt? 

Quid nobis dicendum est et cogitandum cum quaedam « Consilia 
Nationalia Ecclesiarum », quae asserunt se partem efficere Consilii Mun- 
dialis Oecumenici, vehementius insurgunt in conventu hoc anno ineunte 
habito, cum enuntiant verum impedimentum, quod Oecumenismo obsi- 
stat, esse Ecclesiam catholicam romanam? Et hoc profitentur postquam 
tanta hac de re dicta sunt iam in Prima Sessione Concilii Oecumenici 
Vaticani II! 

Et quomodo possumus instaurare dialogum cum ipsis, si animadver- 
sionum ipsorum et difficultatum nullam rationem habemus? En 2 quo- 
modo describant nisum oecumenicum Ioannis Papae XXIII et quo- 
modo asserunt hunc a Concilio Vaticano II ad effectum deduci: « In 
Primae Sessionis decursu, Hierarchia Romana in duas sententias abire 
visa est, quarum altera favet formae democraticae et renovationi Ec- 
clesiae, altera tenaciter retinens vetera instituta, servare cupit statum 
dominii, communicatione cum ceteris posthabita, et omni immutationi 
ac progressui adversatur. Nulla speranda est mutatio quod attinet ad 

arctiora vincula inter Ecclesiam catholicam romanam et ceteras eccle- 
sias. Ex declarationibus gravium Auctoritatum Sedis Apostolicae aperte 
sequitur Concilium nullo modo sibi proponere, ut doctrina ab Eccle- 
sia praedicata recognoscatur, quae revera primaria causa fuit divisionis 
Ecclesiae saeculo xi et Xvi peractae. Concilium Vaticanum II tractat 
quidem de unitate inter christianos quasi agatur de simplici quodam 
reditu fratrum seiunctorum ad Ecclesiam Catholicam Romanam — quod 
accipi nequit ab ecclesiis unitis in Consilio Mundiali Ecclesiarum ». 

Haec est autem conclusio istius documenti: « Persuasum habemus 
viam, quae ducit ad unitatem, non attingere, ut fratres romani catholici 
arbitrantur, Romam, neque sterni acceptatione doctrinae Ecclesiae ro- 
manae vel agnitione Romani Pontificis, ut Summi Moderatoris Ecclesiae, 
licet sit nobilissimus et praeclaro animo praeditus ». 

Proinde ut videmus — non agitur de antiquis altercationibus et 
disputationibus elapsorum saeculorum, quas aliqui oratores in bac aula, 
nobis obliviscendas esse tam ardenter inculcant. Afferuntur enim nova 
argumenta contra modum credendi et agendi Ecclesiae romanae, ma- 
xime autem quod cum progressu moderno ipsa non evolvitur et doctri- 
nis vigentibus et ubique triumphantibus obnititur, dum e contra com- 
munitates in Consilio Nationali Ecclesiarum unitae paratas se decla- 
rant « novo ordini » sine haesitatione locum dare et ad construendum 
systema materialisticum cooperaturas esse. 

Insistere volo, quod auctores talium declarationum aperte asserunt 
se ad Consilium Oecumenicum Mundiale pertinere. Notum est prae- 
terea quosdam saltem ex ipsis ab Ecclesia separatis, in occidente centra- 
les sedes habentibus, etiam dignitatem hierarchicam accepisse. 

Ut videtis, venerabiles Patres, quaestio est gravissima; tamen fa- 
vere debemus unioni etiam ab ipsis exoptatae; studere debemus eorum 
difficultatibus et solutiones, quantum fieri potest, proponere. 

Scopuli acerrimi ad unitatem instaurandam — ut patet ex innu- 
meris litteris et ex articulis in ephemeridibus editis — sunt maxime: 
1. conceptus dogmaticus de Primatu Romani Pontificis; 2. ex legibus 
moralibus: indissolubilitas matrimonii et lex caelibatus ministrorum 
Ecclesiae. 

Conclusio. Intentum nostrum ad unitatem assequendam utique est 
optimum, sed nisi prius ad eorum quaestiones et difficultates responde- 
rimus, et si animadversionum ipsorum et difficultatum nullam rationem 
habuerimus, Oecumenismus noster catholicus solum quoddam deside- 
rium manebit! Piis tantum verbis usi, aerem verberabimus. 

Ante omnia in conficiendo schemate definitivo non est exaggeran- 

dum in attribuendis laudibus indiscriminatim omnibus separatis, cum 
aperte pateat non omnes has laudes mereri. 

Altera ex parte ne falsa humilitas et immoderatus amor assequendae 
unionis nos inducant ad confessiones culparum historicarum tam gra- 
vium faciendas, ut Ecclesia catholica fere indigna evadat, cui commu- 
nitates separatae denuo fraterne uniantur. 

Dum e contra, Ecclesia catholica, et haec romana, est signum ele- 
vatum in nationes et portus salutis, ad quem omnes tendere possunt. 
Dixi. Gratias. 



In textu scripto tradito-. 1 et veri catholicismi, quae utraque vox a sermone 
graeco non latino deducitur, ac proinde pariter in dialogo oecumenico usurpanda 
est. 2 Sed, proh dolor!, audite, Patres. 



16 

Exc.mus P. D. ISAAC GHATTAS 
Episcopus Thebanus 

Venerabiles Patres , dilecti Observatores , 

Cap. III schematis de Oecumenismo gaudio me afficit magno, prae- 
sertim propter ea quae de Ecclesiis orientalibus optime exponuntur. 
Dum nempe conceptus Oecumenismi tanquam motus unionem inter 
christianos intendentis repugnare videtur ut in hoc schemate de habi- 
tudine Ecclesiae ad Iudaeos agatur, particularis expositio de Ecclesiis 
orientalibus a vero Oecumenismo catholico sine dubio postulatur; qua 
via sternitur ut omnes harum Ecclesiarum divitias tum doctrinales tum 
spirituales et liturgicas magni faciant. 

Interventus meus hodiernus, ea respicit quae in hoc cap. III, 
pag. 21 s., linn. 37 ss., asseruntur. Ibi nempe dicitur: « ... ad reconci- 
liationem orientalium et occidentalium Christianorum perficiendam ma- 
xime interest, eximium hoc patrimonium spirituale et liturgicum cogno- 
scere, venerari, conservare, fovere ». 

Haec affirmatio in se verissima, cui libenter adhaereo, a christifide- 
libus orientalibus, tam catholicis quam orthodoxis, tunc tantum ut vera 
et sincera accipietur, si praxis Ecclesiae catholicae ei perfecte respondet. 
Pro mea parte nescio quomodo tali assertioni cap. III, assensum meum 
praestare possem, nisi simul cum decreto de Oecumenismo edendo pra- 
xis sacramentalis Ecclesiae catholicae in oriente in quibusdam punctis 
emendaretur. 

Ob hanc rationem, venerabiles Patres, mihi liceat breviter quaedam 
de praxi sacramenti Matrimonii in oriente vigente exponere, ut elu- 
ceat patrimonium spirituale orientalium tunc tantum in hoc capite ab 
Ecclesia catholica magni aestimatum dici posse, si mutatio quaedam 
disciplinae decernatur. 

Omnibus notum est sacr ament alit at em matrimonii non solum a ca- 
tholicis, sed etiam ab orthodoxis maxime aestimari. Per innumeras gene- 
rationes Ecclesia catholica hanc fidem orthodoxorum in Matrimonii sa- 
cramentalitatem eo agnovit et honoravit, quod matrimonia mixta inter 
catholicos et orthodoxos coram sacerdote orthodoxo celebrata tanquam 
valida agnovit. Qua praxi traditionali Ecclesia uniones 1 inter catholi- 
cos et orthodoxos procul dubio efficaciter fovit. Iamvero per decretum 
Crebrae allatae, die 2 maii a. 1949 promulgatum, utique, a. 1949, ergo 
recentissime, proh dolor, haec praxis mutata est, cum decretum invalida 
declaret matrimonia mixta, coram sacerdote orthodoxo inita. Finem 
intentum, cohibendi scii, matrimonia mixta, decretum nullatenus atti- 
git, nam numerus matrimoniorum mixtorum, vix aut ne vix quidem, 
diminutus est. Immo, hoc decretum non parum damnum religioni in- 
tulit, cum numerus matrimoniorum nullitate laborantium, inde a pro- 
mulgatione decreti, auctus sit. In regionibus nempe nostris, saepe diffi- 
cile vel impossibile est, sponsos mixti matrimonii ad celebrationem 
sacramenti coram sacerdote catholico commovere, cum intelligere ne- 
queant, ea matrimonia quae usque ad a. 1949 valida et sacramentalia 
erant, nunc decreto Ecclesiae invalida et nulla esse. Reapse nova legis- 
latione non tantum obstacula unionis aucta sunt, et hiatus separatio- 
nis dilatatus est, sed etiam non pauci catholici ab Ecclesia abalienati 
sunt. 

Enixe propterea rogo, ut Concilium spiritu pastorali animatum et 
menti huius correspondens disciplinam matrimonialem catholicorum 
orientalium ita instauret, uti erat abhinc quindecim annis, ut facilior 
reddatur fidelitas eorum erga Ecclesiam catholicam; ut revera agnosca- 
tur et honoretur doctrina et praxis sacramentalis fratrum orthodoxorum 
et ita unio inter catholicos et orthodoxos foveatur. Dixi. 



In textu scripto tradito-. 1 unionem. 

Exc.mus P. D. NARCISSUS JUBANY ARNAU 
Episcopus tit. Orthosiensis in Phoenicia , aux. Barcinonensis 

Venerabiles Patres, 

In n. 12 cap. III 1 recte asseritur in Ecclesiis orientalibus separatis 
inveniri aliqua elementa communionis ecclesiasticae ; quae quidem verba 
plene concordant cum iis quae in n. 2 habentur de imperfecta commu- 
nione, qua fratres separati cum Ecclesia coniunguntur. Attamen in no- 
stro cap. III rationes et causae talis imperfectae communionis non ex- 
ponuntur sufficienti claritate et profunditate theologica. 

Quapropter, pro definitiva redactione cap. III, en aliquae obser- 
vationes. 

1. Suppositis hodiernis investigationibus circa relationes inter ec- 
clesiologiam et theologiam sacramentariam, certum est communionem 
seu koinoniam et pacem cum Ecclesia non tantum haberi in sensu 
horizontali — scii, per fraternas relationes inter credentes in Chri- 
stum — sed etiam in sensu verticali, ita ut fideles, sub auctoritate epi- 
scoporum et Romani Pontificis, ad unam Ecclesiam pertineant. 

Hic conceptus communionis plene aequivalet ideae perfectae unita- 
tis Christi, de qua loquutus est Romanus Pontifex Paulus VI in oratione 
inaugurali nostrae sessionis conciliaris. En ipsius verba: «... quamvis 
in Christo credant, nequimus... (christianos separatos) inter eos nume- 
rare qui sunt nobiscum vinculo perfectae unitatis Christi coniuncti ». 

2. Igitur 2 praeter hanc communionem perfectam, altera imperfecta 
exsistere potest, et de facto exsistit. Problema igitur consistit in hoc: 
sedulo investigare quid positivum revera contineat huiusmodi communio 
seu unitas imperfecta. 

De se communio involvit conceptum relativum: revera ille qui com- 
municat, cum aliquo communicat. Iamvero, Ecclesia, utpote terminus 
talis communionis, est societas visibilis et supernaturalis, quae visibi- 
liter sanctificat per sacramenta. En tota ratio, propter quam Christus 
suam Ecclesiam fundavit. 

Ergo communio perfecta duplex elementum supponit: primo — eo 
quod agitur de societate — , exigitur ut ille qui communicat auctoritati 
in societate constitutae adhaereat; secundo — eo quod de tali agitur 
societate supernaturali — , requiritur ut ille qui communicat instru- 
menta visibilia sanctificationis, a Christo condita, possideat. Uti pla- 
num est, semper praesupposita fide! 

3. Iamvero, si sermo fit de Ecclesiis orientalibus separatis, ratio 
eorum communionis imperfectae cum Ecclesia, nonnisi valde acciden- 
t alit er continetur in ritibus liturgicis, in disciplina, in traditionibus, de 
quibus fere unice loquitur schema. E contra, ratio profunda et theolo- 
gica unitatis imperfectae, quam Ecclesiae orientales separatae cum vera 
Ecclesia Christi habent, invenitur in sacramentis. 

Revera, negari non potest Christum, ad homines in terra sanctifi- 
candos, tantum uti signis visibilibus, scii, sacramentis, verae et unicae 
Ecclesiae. Iam, sacramenta valide administrantur in Ecclesiis orientali- 
bus separatis: scii. Christus per illa sanctificat, Christus illis signis 
utitur. Ergo, sacramenta in illis Ecclesiis confecta, eo quod sunt signa 
visibilia verae et unicae Ecclesiae Christi, verum elementum visibile 
constituunt huius Ecclesiae. Inde clare deducitur quod ille, qui talia 
signa visibilia possideat ad veram Ecclesiam pertinentia, cum ea, etsi 
imperfecte, veram communionem habet. Ergo sacramenta, valide ab 
Ecclesiis orientalibus separatis administrata, praecipuum elementum 
constituunt, vi cuius, etsi imperfecte, vere cum Ecclesia catholica uniun- 
tur. Quare, iuxta verba Leonis XIII, christiani orientales separati « non 
ingenti discrimine seiunguntur » a catholicis ... 3 

4. His omnibus praesuppositis, profundiori modo intelleguntur ea 
quae sive traditio ecclesiastica sive theologia docent circa relationem in- 
ter sacramenta et unitatem Ecclesiae. 

E. g.: circa Eucharistiam. Ecclesia primaeva, ita in liturgia eucha- 
ristica celebrabat mysterium unitatis Ecclesiae in Christo, ut per eam 
publice ostenderet, modo quidem sensibili, realitatem communionis 
ecclesiasticae. Hac de causa, aiebat S. Augustinus: « Accipite et edite 
corpus Christi... Ne dissolvamini, manducate vinculum vestrum » ... 4 

Circa P 'oenitentiam . Iam ab antiquissimis temporibus effectus Sa- 
cramenti Poenitentiae censebatur consistere in pace cum Ecclesia. Iam- 
vero pax et communio nunquam fuerunt duae res distinctae, sed una 
eademque realitas, etsi duobus distinctis verbis expressa. Quare S. Au- 
gustinus scribebat saec. V: « Pax Ecclesiae dimittit peccata » ... 5 

5. Ergo clarissime constat Ecclesias orientales separatas, praecise 
quia sacramenta valida conferunt, vera, etsi imperfecta communione 
cum Ecclesia uniri. Et 6 ex hoc autem praecipue explicatur ecclesiologia, 
quam orientales separati docent, certe cum propriis delineamentis et 
peculiaritatibus: illi revera concipiunt Ecclesiam, tamquam expressionem 
visibilem gratiae invisibilis. Ultimatim, haec conceptio Ecclesiae magis 
est ontologica, quam iuridica. 

Attamen, ad perfectam communionem cum Ecclesia, orientales se- 
parati indigent debita subiectione erga Primatum Romanum, scii, erga 

Ecclesiam quae praesidet in regione Romanorum, ad quam « propter 
potiorem principalitatem necesse est omnem convenire Ecclesiam », 
iuxta notissima verba S. Irenaei. 

6. Concludendo. Communio seu unitas perfecta cum vera Eccle- 
sia Christi duplici elemento constat: alio ontologico, scii, sacramentis, 
tamquam instrumentis seu actionibus Christi ad vitam divinam homi- 
nibus conferendam, et altero iuridico, scii, adhaesione ad Romanum 
Pontificem. Pro Ecclesiis orientalibus separatis, primum adest; secun- 
dum deest. Unitas ergo datur, non perfecta, sed imperfecta. 

Quare postulatur ut haec omnia clare et perspicue constent in 
cap. III nostri schematis. Dixi. 



In textu scripto tradito-. 1 deest. 2 Iamvero. 3 (Litt. enc. Praeclara 
gratulationis, 20-6-1894). 4 ( Sermo V de Paschate : ML 46, 827). 5 (De 

Bapt. 1. III, c. 18: ML 43, 150). 6 deest. 

Moderator: Congregatio proxima erit feria quinta, hora nona. 

Em.mus P. D. Eugenius card. Tis serant: Reponatur Sacrosanc- 
tum Evangelium. 

Exc.mus P. D. Pericles Felici, arch. tit. Samosatensis, secreta- 
rius generalis Ss. Concilii-. 

Moderabitur disceptationem circa cap. III de Oecumenismo ) in hac 
77 congregatione generali, em. mus ac rev.mus D. card. Leo-Ioseph Sue- 
nens, arch. Mechliniensis-Bruxellensis. 

Sed ante cap. III, audiendi adhuc sunt Patres, qui ad normam 
art. 51 § 6, loqui petierunt circa cap. II eiusdem schematis. Hi 
sunt: em.mus ac rev.mus D. card. Ioseph Frings, arch. Coloniensis 
in Germania; exc.mi DD. Eugenius D’Souza, arch. Bhopalensis in 
India; Hyacinthus Thiandoum, arch. Dakarensis in Senegal; Vincentius 
Reyes, ep. Boronganensis in Philippinis; Aemilius Blanchet, arch. Rec- 
tor Instituti Catholici Parisiensis in Gallia; rev.mus P. Benedictus Reetz, 
sup. gen. Congr. Beuronensis O.S.B.; rev.mus P. Hilarion Capucci, 
sup. gen. Ord. Basiliani Aleppensis Melchitarum; exc.mi DD. Antonius 
Pildain, ep. Canariensis in Hispania; Armandus Fares, arch. Catacensis 
in Italia; Villelmus Schoemaker, ep. Purvokertensis in Indonesia; Ga- 
rabed Amadouni, exarcha Armenorum in Gallia; Annibal Munoz Duque, 
arch. Neo-Pampilonensis in Columbia; Bernardinus Pinera Carvallo, 
ep. Temucensis in Chilia; Lucianus Lebrun, ep. Augustodunensis in 
Gallia. 

Postea fit transitus ad cap. III, de quo loqui postulaverunt: 
beat. mus Paulus Petrus Meouchi, patr. Antiochiae Maronitarum; 
exc.mi DD. Franciscus Seper, arch. Zagrabiensis in Iugoslavia; Casimi- 
rus Morcillo, arch. Caesaraugustanus in Hispania; Vladimirus Ma- 
lanczuk, exarcha Ucrainorum in Gallia; Lancillottus Goody, ep. Bum- 
buriensis in Australia; Carolus Helmsing, ep. Kansanopolitanus-S. Io- 
seph in Statibus Foederatis Americae Septemtrionalis; Ioseph Souto, 
ep. Palentinus in Hispania; Franciscus Franic, ep. Spalatensis in Iugo- 
slavia; Henricus Nicodemo, arch. Barensis in Italia; Ioannes Rupp, ep. 
Monoecensis in Monaco; Petrus Dib, ep. Cahirensis in Aegypto; Elias 
Zoghby, arch. vicarius patriarchalis Melchitarum pro Aegypto. 

Hodie, ut heri nuntiatum est, fit electio novorum sodalium. Versus 
horam 10,30 schedae electionis una cum scheda praesentiae auferentur 
ab assignatoribus locorum. 

Si quis Pater heri non habuit schedas electionis, petat a nostra se- 
cretaria, et illico dabitur, ita ut possit statim scribere nomina. Gratias. 

Moderator. Incipiatur discussio quoad cap. II, et loquatur... 

1 

Em.mus P. D. IOSEPH card. FRINGS 
Archiepiscopus Coloniensis 

Venerabiles Patres , 

In Concilio sumus quasi in schola Sancti Spiritus, et discere parati 
esse debemus. Ego quidem confiteor, ex omnibus quae vidi et audivi 
ex ore Patrum et ex ore Summorum Pontificum, mihi persuasum esse 
motionem oecumenicam, quae totam pervadit christianitatem, esse opus 
Spiritus Sancti omnimode fovendum. Adsunt quidem pericula, sed quid 
magnum factum est ab hominibus etiam pro regno caelorum quod non 
fuerit circumdatum multis et magnis periculis. Attamen, ut minuantur 
ista pericula, liceat mihi tria puncta forsan neuralgica tangere. 

1 . Clarius adhuc dicatur « unam, sanctam » catholicam Ecclesiam 
non esse expectandam ut quamdam supereminentem Ecclesiam quae 
omnes ecclesias coordinet, sed eam esse conditam ab ipso Christo Do- 
mino Nostro, fundatam super Petrum, peregrinantem in terris, sem- 
per reformandam, et in fine saeculorum cum sponso suo Christo glo- 
rificandam. 

2. De scholis catholicis. Maneant ea quae dixit Ecclesia, praesertim 
per os Summorum Pontificum Pii XI et Pii XII, felicis recordationis, 
de scholis catholicis sustentandis, quibus parentes catholici liberos suos 
concredant, et de condendis novis scholis catholicis varii generis ubi- 
cumque vere possibile est. Ratio non est aliqua cupiditas dominandi 
parvulis vel adolescentibus, sed bona intentio, ut detur scholae et toti 
educationi centrum spirituale, ex quo omnia docenda vel exercenda di- 
rigantur et foveantur. Libenter videmus alias Ecclesias idem facientes, 
et scholas erigentes pro liberis suae confessionis. Credimus hac via non 
intolerantiam, sed veram ex amore Christi provenientem tolerantiam 
auctum iri. 

3. De matrimoniis mixtis. Matrimonia mixtae religionis sunt vi- 
tanda. In omni autem matrimonio mixto manet gravissima obligatio par- 
tis catholicae curandi ut omnes liberi educentur in fide catholica. Si 
altera pars hoc sine laesione suae conscientiae praestare non potest, 
ne cogatur, sed ne ineatur tale matrimonium. Ecclesia vero — ne multi 

fideles absterreantur a religiosa vita qua tantopere indigent, et ut faci- 
lius solvere possint difficultates suas in foro tantum interno et sacra- 
mentali — Ecclesia declaret valida matrimonia mixtae religionis non 
in forma canonica contracta, sicut fuit saltem in Germania et Hunga- 
ria tempore quo vigebat Constitutio Provida Pii Papae X, sanctae me- 
moriae. Et tollantur in revisione Codicis poenae ecclesiasticae ex hoc 
capite profluentes. 

Venerandi Patres, sic in motu oecumenico limitentur errores, mi- 
nuantur pericula, multiplicentur, Deo favente et intercedente B. Virgine, 
boni fructus sexagies vel centies. Dixi. 



Textus scripto traditus-. 

Ad cap. II schematis de Oecumenismo haec adnotare velim: 

1. Dicatur clare « unam sanctam » Ecclesiam non esse exspectandam in fu- 
turo, sed ab ipso Domino Iesu Christo fundatam esse super Petrum. 

2. Maneant quae Ecclesia, et praesertim Summi Pontifices Pius XI et XII 
dixerunt de scholis catholicis sustentandis, quibus pueri et puellae catholicae 
fidei concredendi sunt, et de novis scholis catholicis varii generis condendis ubi- 
cumque vere possibile est. Ratio non est cupiditas dominandi parvulis et adole- 
scentibus sed intentio, ut scholae detur centrum spirituale, ex quo omnia docenda 
et exercenda dirigantur et foveantur. Quod centrum debet esse ipse Christus 
et Ecclesia. Ceteris Ecclesiis vel communitatibus ecclesialibus idem concedendum 
erit. Sperandum hac via veram tolerantiam fautum iri. 

3. Matrimonia mixta vitanda sunt. In omni matrimonio mixto manet gravis- 
sima obligatio partis catholicae curandi educationem catholicam omnium libero- 
rum. Si altera pars sine laesione suae conscientiae hoc praestare non potest, ne 
cogatur, sed tale matrimonium ne ineatur. Ecclesia vero declaret valida matrimo- 
nia mixtae religionis non in forma canonica contracta, et tollantur poenae eccle- 
siasticae ex hoc capite profluentes. 



2 

Exc.mus P. D. EUGENIUS D’SOUZA 
Archiepiscopus Bhopalensis 

Cum multi sunt oratores, locum meum cedere velim. Postulationem 
meam scriptam tradam secretario generali. Gratias. [Plausus]. 



Textus scripto traditus-. 

Quae dicturus sum, nonnulli alii episcopi missionarii subscripserunt. 

Quod maxime in missionibus, nociva est divisio et rivalitas christianorum, 
alii apte exposuerunt. Quae fratrum separatorum culpae fuerint, ipsorum con- 
scientia diiudicet. Sed nostrum est nostras culpas clare perspicere, antiquas et 
praesertim hodiernas. 

Anecdotam narrare liceat. Post mortem Ioannis XXIII interfui caeremoniae 
a protestantibus in memoriam eius habitae. Minister quidam, natu Indianus, 
pulcherrimam contionem habuit, quam tamen his fere verbis incepit: « Sanctissi- 
mus ille vir Ioannes, in relationibus inter Ecclesias prorsus novum clima induxit. 
Non possum oblivisci quod saepe audivi, cum puer essem, alumnos illustris scho- 
lae catholicae cantantes: “ Catholics, catholics, ring the bell; protestants, pro- 
testants, go to hell! ”. Parvum videri potest, sed proh dolor, erat typicum ». 

Non audeo dicere, venerabiles Fratres, hanc superbiam, hunc sensum supe- 
rioritatis esse triste monopolium terrae missionum. Alibi etiam hoc sparsum fuit. 
Ideoque bene nos admonet schema ad conversionem cordis, nempe ad abnegatio- 
nem et humilitatem. 

Et hic insistere velim. Sicut caritas non perfecta est, nisi sit universalis et 
omnimoda, sic et humilitas omnimoda esse debet, et includere quod vocabo humi- 
litatem intellectualem, doctrinalem. 

His diebus pluries audivimus: « Debemus veritatem catholicam integram 
fratribus separatis proponere ». Habeatis me excusatum si fateor: quandoque mihi 
visus sum subaudire: « Licet simus peccatores, nos tamen catholici possidemus 
totam veritatem, et haec est nostra magna superioritas ! ». 

Certo certius, et hoc coram fratribus separatis humiliter in Domino testamur, 
sola Ecclesia catholica depositum fidei integre custodivit. In nullo documento 
officiali, immo nec in magisterio ordinario, veritatem revelatam negavit, aut er- 
rorem docuit. Sed num semper aequam proportionem servaverit, num omnia 
apte illustraverit, num theologia catholica aut doctrina spiritualis accentum sem- 
per debite posuerit, obiectivus observator negative respondere debebit. 

Varias ob causas hoc accidit. V. g., affectus immoderati vel subiectivitas of- 
fuscare potest. Tam complexum est depositum fidei, ut quilibet ibi quoddam 
invenire possit quod magis placet, quo usus, potest, ut dicunt psychologi, « ratio- 
nalisare » suum caracterem, suas inclinationes, immo voluntatem potestatis. Li- 
benter hoc punctum exponet, etiam si, ut hierarchus aut theologus, auctoritatem 
habet, et ideo doctrinam saltem unilateralem proferret. 

Ideo utilissime, etiam sub hoc aspectu, admonet schema ad abnegationem 
et humilitatem, et consequenter ad conversionem mentis, nam mens a corde 
non seiungitur. 

Alius fons deviationis est polemica. In controversia, cum quis thesim ponit, 
antithesim solet adversarius ponere, etsi fere semper synthesis erat ponenda. 
Cum veritas quaedam negabatur, theologia catholica, plerumque a definitione 
dogmatica exordium sumens, eam saepe sic evolvit, ut quandam hypertrophiam 
induxerit, et imaginem totalem inadaequatam praesentaverit. Et quis asserere 
audebit theologiam catholicam classicam, de ecclesiologia, de mariologia, de gra- 
tia, de revelatione, hoc atavismo polemico iam plene liberatam esse? 

Hic etiam, Fratres, humilitas commendanda est. In sinceritate cordis et veri- 
tate attenti simus ad veritates complementariis, quas ut quidam nostrum bene 
dixit, fratres separati melius quandoque quam nos, in luce ponunt. 

Sane, non est cur nos, catholici, complexum inferioritatis nutriamus. Sed iam 
dudum tempus est ut omnem complexum superioritatis evacuemus. 

Horatius dicebat: « Fas est ab hoste doceri » — a fortiori a fratribus in 
Christo. Etenim « catholicum » significat « universale ». Sicut Christus omne 
humanum assumpserat, excepto peccato, sic veri nominis catholicismus omne 

quod, christianum est assumere debet, exceptis negationibus. De facto praecipua 
pignora renovationis quae pagina decima quinta citantur, multum debent, motus 
biblicus protestantismo, et liturgicus orthodoxis. Eorum ope suffulti, relinque- 
mus traditiones, quae nonnisi cuidam scholae theologicae, aut characteri nationali, 
aut cuidam ordini religioso sunt propriae, et quas passim cum Traditione, littera 
maiuscula scripta, confundebamus. Aut quasdam devotiunculas periphericas et sen- 
timentales, quae adhuc in Ecclesia florent, rebus magis substantialibus cedere 
cogemus. 

Et ita Oecumenismus partes habebit in « aggiornamento » doctrinali Eccle- 
siae. Ut patet, non agetur de quibusdam dogmatibus omittendis vel edulcorandis, 
opportunismi vel pseudo-irenismi causa. Sed attentius implicationes doctrinae, 
etiam iam dudum definitae, explicitare conabimur, et ad altiorem synthesim quae- 
rendam adducent nos quaestiones pertinentes quae nobis ponuntur, dummodo 
corde sincero sciamus audire. 

Venerabiles Fratres, successores apostolorum, apostolicum hoc verbum saepe 
meditemur: « Mihi absit gloriari, nisi in Cruce Domini Nostri Iesu Christi », aut 
illud: « Si gloriari oportet, in infirmitatibus gloriabor, ut inhabitet in me virtus 
Christi ». 



3 

Exc.mus P. D. HYACINTHUS THIANDOUM 
Archiepiscopus Dakarensis 

Venerabiles Patres , carissimi Observatores et Auditores, 

Loquor nomine plurimorum episcoporum ex variis nationibus con- 
tinentis Africae et Madagascar, quorum nomina subscribuntur. 

Loqui velim de cap. II, par. XI: De cooperatione cum fratribus 
separatis, 1. ut extendatur cooperatio haec ad novum campum, cultu- 
ralem scii., 2. ut extendatur ad alias familias religiosas non christianas. 

1. Cooperatio extendatur ad campum culturalem. Prima enim in 
historia Ecclesiae apparet nostra declaratio in Concilio Oecumenico facta 
circa necessitatem cooperationis inter fratres separatos. Deo gratias 
agimus! 

In par. 11, optatur maior cooperatio in campo praesertim sociali. 
Hoc commune opus, cum iam urget, religiosarum humanarumque valo- 
rum causa, in nationibus antiqui christianismi ubi etiam technica evo- 
lutio est maxima, quanto magis urget in novellis Ecclesiis harum natio- 
num quarum evolutio technica est in cursu, quaeque gaudentes acci- 
piunt hanc Ecclesiae declarationem. 

Ut melior appareat, par. 11, ut opinor, optime complebitur emen- 
datione 123 ab em.mo card. Tatsuo Doi scriptis exhibita, ubi em.mus 
proponit: addatur: « sive in scientiis et bonis artibus in spiritu christiano 
provehendis », post verba: « consortii fundamentis », pag. 18, lin. 6. 

Libentissime etiam assentio verbis ab eodem em.mo prolatis in eius in- 
terventione circa schema de Oecumenismo in genere, quando coopera- 
tionem cum fratribus seiunctis extendit non solum ad campum socia- 
lem, sed etiam ad campum culturalem, sive scientiarum, sive artium in 
spiritu christiano promovendarum. 

2. Cooperationis mentio fiat cum familiis religiosis non christianis. 
Etenim, etsi oecumenismus praesertim ac proprie motus est ad homines 
qui eamdem fidem in Christum profitentur, et quibusdam sacramentis 
vivunt, sicut optime dixerunt in hac aula multi oratores, attamen, hoc 
Concilium, venerabiles Patres, respondere debet spei quam suscitavit 
et crescere fecit in aliis familiis religiosis. Hoc brevissime explicare mihi 
liceat. 

In recentioribus disceptationibus, quando mentio facta est de non 
christianis, et praesertim de Iudaeis, duae solutiones tantum propositae 
sunt quarum prima, « locutio fiat simul et Iudaeorum et omnium magna- 
rum familiarum religiosarum», e contra, secunda: « Nulla locutio fiat 
sive Iudaeorum, sive aliorum ». Nostri autem Concilii mos est in diffi- 
cilioribus eligendi viam mediam. Itaque propono ut hac via media uta- 
mur, in finem pastoralem, aperte proclamantes rationes profundiores 
quibus aliquae magnae familiae religiosae cum Ecclesia catholica con- 
iunguntur. Inter quas, nobis liceat retinere, praeter Iudaismum, Maho- 
metismum. Rationes sequuntur: a) numeri causa: Mabometani enim 
multi sunt in Africa (plus quam 40 milliones); etiam in Asia et in Ame- 
rica; b) ratione quarundam traditionum communium, cum Mahometani 
agnoscunt Patrem fidei Abraham simul ac custodiunt multas traditiones 
ex duobus Testamentis exortas; c) ratione experientiae collaborationis 
quae constat hanc collaborationem in campo sociali et culturali fructus 
iam dedisse, e. g., Africana Confoederatio generalis Operariorum Cre- 
dentium. 

Cooperatio sic intellecta nobis videtur ad mentem esse Summi Pon- 
tificis Pauli VI in oratione facta occasione initii huius sessionis. 

Conclusio. Propono ut in hoc schemate sermo fiat tantummodo de 
christianis, baptismate renatis, ut iam dictum est; labor profundius fac- 
tus fuerit cum his Iesum Christum credentibus, servata tamen 1 liber- 
tate eorum qui Salvatorem nondum agnoscunt. 

Solemnis declaratio fiat in aliquo documento de habitudine Eccle- 
siae catholicae quoad Iudaeos et Mahometanos ut expectatio eorum qui 
in Concilium mentem aperiunt, plena sit. Dixi. Gratias. 



In textu scripto tradito-. 1 deest. 

[Consenserunt] B. Gantin, arch. Cotonou; L. Sanghare, arch. Mali; R. Tchi- 

dimbo, arch. Conacry; P. Zoungrana, arch. Ougadougou; Bernard, arch. Brazza- 
ville; Strebler, arch. tit. Nicopoli di Epiro; P. Dalmais, arch. Fort Lamy; J. Wolff, 
arch. Diego-Suarez; J. B. Zoa, arch. Yaounde; J. Cucherousset, arch. Bangui; 
J. Lingenheim, ep. Sokode; P. Rouanet, ep. Daloa; E. Courtois, ep. Kayes; 
J. Lesourd, ep. Nouna; . J. Etriard, ep. Gagnoa; J. Gahamany, ep. Astrida; 
A. Makarakiza, ep. Ngozi; P. Martin, ep. Burui; M. Ntuyahaga, ep. Usumbura; 
J. Sibomana, ep. Ruhengeri; R. Chopard-Lallier, praef. ap. Parakou; R. Landru, 
praef. ap. Gao; Duirat, ep. Bouake; Coudray, praef. ap. Kankan. 



4 

Exc.mus P. D. VINCENTIUS REYES 
Episcopus Boronganensis 

Venerabiles Patres , 

Liceat mihi, cum venia vestra / paucas observationes vel emenda- 
tiones proponere circa aliquos articulos cap. II. 

1. Ad art. 4. Ecclesia catholica ut talis est semper sancta et inde- 
fectibilis, ideoque renovatione interiore non indiget. Macula et defec- 
tibilitas dici possunt tantummodo de eius membris. Ut autem ambi- 
guitas vel mala interpretatio vitari possit, propono additionem verbi 
« membrorum » immediate post verbum « Ecclesiae ». Hanc enim vi- 
detur esse mentem Summi Pontificis Ioannis XXIII, felicis recordatio- 
nis, cum in Litteris Encyclicis 2 Ad Petri Cathedram dixerit inter fines 
Oecumenici Concilii Vaticani II esse « rectam populi christiani morum 
renovationem », etc. 

2. Ad art. 7. Exhortatio ad orationem in hoc articulo ad viros so- 
lummodo dirigitur. Videlicet « Sollemne est viris catholicis frequenter 
ad precationem convenire pro Ecclesiae unitate », etc. Et iterum in 
secunda paragrapho, scii. « in oecumenicis conventibus, licitum immo 
et opportunum catholicos viros cum fratribus separatis in oratione con- 
sociari ». Non video rationem cur excluduntur in hac sollemni invita- 
tione mulieres, pueri et puellae. Nonne dicimus de mulieribus « devotum 
femineum sexum »? Nonne verum est cum agitur de actibus religiosis 
mulierum numerum fere semper maiorem esse quam viris? Testis est 
earum praesentia in omnibus ecclesiis. Et de pueris et puellis quid 
dicam? Repetam quod Dominus Noster dixit de eis; « Sinite parvulos 
venire ad me, talium est enim regnum caelorum ». Propterea propono 
ut in prima sententia art. 7 verbum « viris » tollatur ut includantur 
omnes fideles sine exceptione. 

3. Optandum est ut oratio officialis « Pro Unitate » recitetur in 
diebus dominicis et festis post Missam. Sanctissimus Dominus Leo 

Papa XIII, felicis recordationis, in Litteris Encyclicis Divinum illud 
munus ... 3 decrevit et mandavit « ut per orbem catholicum universum ... 
supplicatio novendialis ante Pentecostem in omnibus curialibus tem- 
plis, et, si Ordinarii locorum utile iudicaverint, in aliis etiam templis 
sacrariisve fiat ». 

Hac ratione, proponere audeo ut art. 7 alia paragraphus addatur, 
quae sic se habeat: « Singulis igitur annis curandum est ut, in ecclesiis 
saltem cathedralibus et paroecialibus, preces praescriptae effundantur 
in honorem Spiritus Sancti ad impetrandam pro omnibus christianis et 
infidelibus fidei unitatem et cordium caritatem ». 

4. In consociatione catholicorum cum fratribus separatis in oratione 
« pro unitate » cavendum est de loco quia oratio fieri non debet in 
cappella fratrum separatorum. Idem dicendum est de textu orationis quae 
debet esse ab auctoritate ecclesiastica approbata. Hoc modo removetur 
periculum communicationis in culto. 

5. Ad art. 8. Valde laudabilis et opportuna immo et necessaria 
est mutua cognitio ad unitatis exitum inter christianos consequendum. 
Attamen in textu nostro nulla est reciprocitas quia dicit tantummodo 
de modo agendi catholicorum et omnino tacet de separatorum coopera- 
tione seu reciprocitate. 

Si autem aliquem profectum mutua cognitio induceret, mihi videtur, 
talis profectus seu bonum spirituale magis erit fratribus separatis quam 
nobis catholicis. Experientia constat quod multi dissidentes, qui vere 
et sincere conati fuerunt maiorem doctrinae catholicae cognitionem ha- 
bere, Spiritus Sancti ductu fidem tandem catholicam amplexi sunt. 

Peroptandum ergo ut hoc Concilium Vaticanum II fratres separa- 
tos enixe exhortet et invitet ut Ecclesiae catholicae pleniori studio sese 
etiam applicent. 

6 et ultimo. Ad fratrum mutuam cognitionem assequendam, ut dicit 
textus nostri schematis, « multum adiuvant de theologicis quaestioni- 
bus ex utraque parte conventus ». Sed cavendum est ne huiusmodi con- 
ventus fiant cum strepitu seu clamoroso modo neque cum magna reprae- 
sentatione ex utraque parte, sed modo familiari ad vitandum amorem 
proprium. Dixi. Gratias. 



In textu scripto tradito : 1 deest. 

9 maii 1897. 4 deest. 



2 sua littera encyclica. 



3 diei 

5 

Exc.mus P. D. AEMILIUS ARSENIUS BLANCHET 
Archiepiscopus tit. Philippopolitanus in Thracia 

Venerabiles Patres et Fratres , 

Duo videntur animadvertenda de illo labore intellectuali qui debet 
effici ut plene praeparetur haec unio Christianorum, quam omnes habent 
in votis, sed quae non potest ad rem venire, si tantum affertur ex utraque 
parte benignus cordis motus: qui vere necessarius est; sed hic agitur, 
non solum de benevolentia inter personas, sed de veritate et conscientia 
quae suas leges habent; de quo aliquid dicitur in par. 8 cap. II, sed 
aliquid tantum. Liceat pauca addere: 1. de momento illius laboris; 
2. de modo exponendi. 

1. De momento illius laboris, a) Clare apparet nullam esse possi- 
bilitatem verae unionis, nisi sit certa cognitio utriusque doctrinae et 
omnium quae ad eas referuntur. Utilis est disceptatio; ea tamen condi- 
tione ut non sit tam praeoccupata voluntate vincendi ut negligat suum 
primum officium, i. e., necessitatem intelligendi. Bene ergo de unione 
christianorum meriti sunt et merentur omnes hi periti / theologi, exe- 
getae, historici, psychologi, philosophi, qui suum saepe ingratum opus 
peregerunt, solo veritatis amore ducti. Magna res est, et quae iam 
vinculum solidum nectit, communitas strictae methodi, communis vo- 
luntas soli veritati serviendi. 

Hic labor tanto magis laudandus est quod non desit hodie tentatio, 
ut dicitur, « activismi », quasi sola efficax esset aliqua diffusio zeli, im- 
mediatis consequentiis exclusive attenti. At suam vim, et maximam, ha- 
bent libri et — ut uno exemplo utamur — quis potest dicere, in re de 
qua agitur, quae fuerint auctoritas et pondus libri card. Newman “ Essay 
on development of Christian doctrine ”, cuius, post centum annos, effec- 
tus non sunt exhausti? 

Quod si, in re tam complexa, tot et tantis difficultatibus plena, hic 
aut illic accidat ut aliquis aliquid dicat aut scribat minus rectum, aut 
non satis maturum, aut quod populus christianus non possit portare 
modo, moneatur quidem in quantum bonum publicum postulat, sed 
moneatur ut filius, non tamquam malus operarius super quem suspicio 
cadit et remanet, ne fracto animo sint qui tam necessario labori se de- 
derunt — quod non esset sine rei oecumenicae detrimento. 

b) Debet etiam semper esse in memoria quod religio fratrum 
separatorum non potest reduci ad aliquam seriem propositionum, quas 

sufficeret bonis argumentis refutare. Est enim aliquid profundius quam 
illae propositiones, i. e. aliqua vivida perceptio cuiusdam religiosae 
realitatis. Plerumque, vel per reactionem contra defectus aut abusus 
tunc existentes, vel per experientiam propriam, fuerunt, in initio sepa- 
rationis, homines qui aliquem adspectum religiosae doctrinae aut vitae 
christianae, tam plene et acriter viderent ut in periculum venerint alios 
adspectus negligendi aut negandi: unde occasio errori aperiebatur. Ad 
theologum pertinet, dummodo non psychologiam nesciat, ad histori- 
cum pertinet dummodo non solis exterioribus eventibus studeat, hanc 
primam, vivam, intimam perceptionem detegere ex qua reliquum pro- 
cedit. Quod est magni momenti, quia, si quis non penetrat usque ad hoc 
essentiale punctum, in superficie videtur manere et collocutori hunc 
tristem sensum imprimit quod non fuit vere intellectus. Ergo dialogus 
inutilis evadit. 

2. et ultimo 2 Valde necessarium est ita res exponere ut appareat 
quod, si quis venit ad catholicam fidem, non ideo cogitur ad aliquam 
infidelitatem erga quae prius credidit, quasi deberet matrem suam con- 
temnere. De facto, nihil reiicit nisi negationes: quae vera iam profite- 
batur retinet et sese extendit ad alias veritates quae sunt complementa- 
riae, ita ut quae antea credebat minus solvantur quam perficiantur. Quod 
iam possidebat assumitur et augetur et suum locum habet in Ecclesia 
catholica ubi inveniuntur familiae religiosae maxime variae, unica fide 
coniunctae, sed cum respectu iustarum diversitatum. Sicut libenter di- 
cebat Papa Ioannes XXIII, de Concilio loquens et spem futurae unionis 
exprimens: « Oportet — aiebat 3 — ut, post reformationes et renova- 
tiones debitas, possimus dicere his qui adhuc sunt seiuncti: “ Haec pul- 
chra Ecclesiae domus non est proprietas nostra: si vultis videre et in- 
trare, non ad nos venitis: apud vos estis: domus Dei domus vestra 
est ” ... 4 ». Tale est in rebus oecumenicis bonum exemplum: fides gra- 
tuito nobis data est, non est nostrum dominium: veritatis a Deo reve- 
latae servi sumus, non imperatores. Res oecumenicae debent ergo trac- 
tari neque modo nimis simplici, cum difficultatibus non careant et opor- 
teat usque ad intimum et vivum centrum adire, neque modo polemico, 
cum saepe non sint sine animae anxietate. 

Conclusio. Petitur: 1. ut momentum necessarii laboris intellectualis 
magis in luce ponatur; 2. ut notetur quae reverentia dari debeat, non 
solum sinceritati separatorum, ut patet, sed iis positivis quae retinent. 
Dixi. 



In textu scripto tradito-. 1 deest, 2 deest. 3 deest. 4 (ipsi auctori 
dictum est, et aliis repetitum est). 

6 

Rev.mus P. D. BENEDICTUS REETZ 
Superior generalis Congr. Beuronensis O.S.B. 



Venerabiles Patres , 

I. In archiabbatia Beuronensi sex 1 adsunt monachi sacerdotes, qui 
a protestantismo ad Ecclesiam catholicam sunt reversi et eorum opera 
etiam alii ad plenitudinem unitatis Ecclesiae redeunt. Ex facultate theo- 
logica protestantica in civitate Tubingensi sat multi theologi mona- 
sterium nostrum adeunt, eum in finem, ut per plures dies vitam mona- 
sticam videant atque cum monachis dialogum habeant de quaestionibus 
dogmaticis, exegeticis, monasticis et liturgicis. In editionibus « Vetus 
Latina » in qua colliguntur textus latini S. Scripturae ante S. Hiero- 
nymum, cum monachis collaborant periti protestantici, et mox prodibit 
etiam textus Vulgatae praeparatus a tribus monachis O.S.B. et simul 
etiam a tribus doctis peritis protestanticis, cum expressa licentia S. Of- 
ficii. 

Haec omnia exercitium practicum oecumenismi demonstrant, de 
quo pulcherrima et optima dicuntur in hoc cap. II et in aliis capitibus } 
Hoc caput et totum schema de oecumenismo viam sternit ad alliciendos 
fratrum separatorum animos ad Ecclesiam super Petrum fundatam. In- 
terior renovatio, conversio cordis, etcd Addi possent communis indagatio 
scientifica Sacrae Scripturae et etiam translatio communis textus Sacri 
in linguas vernaculas, quod feliciter incoeptum est. 

II. Saepe saepius mihimetipsi quaestionem posui: quid allicit fra- 
tres separatos ad Ecclesiam catholicam et quid eos non allicit vel 
etiam respuit. Experientia multorum annorum edoctus haec pauca enu- 
merantur, quae catholicos minus allicientes reddunt fratribus separatis. 

1. Theologia quaedam acrobatica, quae potius inventa hominum 
continet quam doctrinam Sacrae Scripturae et traditionis. Unum tantum 
exemplum afferre mihi liceat. Prae manibus habui volumen magnae 
molis, quod cum approbatione ecclesiastica de immaculata conceptione 
S. Ioseph et de eius assumptione corporali in caelum valde mira ac 
miranda profert. 

2. Fui semper et sum amicus theologiae scholasticae , sed prae 
oculis habere debemus quod sola theologia scholastica non sufficit ad 
penetranda mysteria revelationis, praesertim in dialogo cum orthodoxis 
aliisque fratribus separatis. His ultimis decenniis theologia biblica etiam 

a nostris theologis colitur atque evolvitur et certe hac in re plures 
ex fratribus separatis optima nobis praebuerunt adiumenta. 

3. Nos omnes, Patres venerabiles, compertum habemus ius canoni- 
cum omnino necessarium esse ad ordinandum in Ecclesia relationes inter 
singula membra etc. ... quia Ecclesia non est tantum societas divina , sed 
etiam humana, ideoque leges et canones necessarii sunt. Sed aspectus ni- 
mis iuridicus Ecclesiae, uti in hac aula saepius dictum est, non allicit fra- 
tres separatos, quia putant hoc non convenire cum libertate filiorum Dei. 

4. Petra scandali pro fratribus separatis saepius sunt quaedam 
pietatis exercitia, quibus aliquo modo sana pietas obscuratur. Excogi- 
tantur semper novae formae cultus marialis, quae nosipsos et fratres 
separatos in admirationem coniciunt v. g. rosarium lacrymarum B. M. V. 
Alia multa exempla 4 vobis nota sunt. 

5. Ultimo ad praxim indulgentiarum intellectu difficilem pro 
fratribus separatis et aliquando etiam pro nobis alludo. Iam Concilium 
Tridentinum, quod doctrinam catholicam hac in re luculenter exposuit, 
monuit tamen in indulgentiis concedendis moderationem esse adhi- 
bendam. 

III. Transitum facio ad ea quae apta sunt ad alliciendos fratres se- 
paratos. 

1. Primo loco mentionem facio de sacra Liturgia, quae saepius 
viam parat ad unionem. Neque lingua latina neque cantus gregorianus 
impedimentum constituunt, sed potius e contra, dummodo saltem partes 
didacticae lingua vernacula dicantur , 5 Ideo constitutio de sacra Liturgia, 
cum optimis et sanis principiis theologicis et liturgicis pietatis Eccle- 
siae documentum oecumenismi erit. 

2. Fratres separati hodie intelligunt magis ac magis necessitatem 
monachismi et vitae monasticae in Ecclesia, quod iam patet ex eo, quod 
aliqui reditum faciunt ad regulas monachorum. Haec sane miranda sunt 
cum protestantismus originem ducit, proh dolor!, ex monacho 6 Vita 
monastica et religiosa in Ecclesia catholica fratres separatos valde al- 
licit et desiderant vitam nostram cognoscere. Ideoque monasteria sunt 
centra oecumenismi sicut Niederalteich, Chevetogne aliaque monasteria. 

3. Aestimatio virginitatis et caelibatus crescit apud fratres se- 
paratos, quod mirum non est, cum iterum redeant ad doctrinam S. Pauli 
de amore indiviso et de virginitate. Stupor me invasit, quando ex ore 
aliquorum fratrum separatorum, etiam mulierum, audivi, eos moleste 
ferre, si lex caelibatus in Concilio aliquomodo labefactaretur. Folia 
enim diurna multa et falsa hac de re scripserunt. 

4. Est et alia res, quae utique non omnes, sed aliquos fratres sepa- 
ratos ad Ecclesiam catholicam attrahit, scii. Sacramentum Confessionis, 

quod mirum non est, cum apud catholicos pacem et gaudium videant, 
quae ex hoc sacramento, dono paschali Domini Nostri in die resurrec- 
tionis, profluunt. 

5. et ultimo } Quod autem maxime allicit fratres separatos et 
quod quasi unanimiter ab omnibus confirmatur, qui ad Ecclesiam catho- 
licam redeunt, est unitas mirifica Ecclesiae; haec unitas verificatur 
quamquam diversitates adsint tum in linguis et ritibus; tum in diversis 
aspectibus theologicis; tum in disciplina aliisque in rebus. 

Haec unitas mirifica in hoc Concilio manifestatur in unitate fidei in 
Christum incarnatum quam profitemur; in unitate sacrificii euchari- 
stici; in unitate caritatis erga omnes ad intra et ad extra 8 ; in unitate 
auctoritatis et quidem 9 infallibilis; in unitate episcoporum cum Summo 
Pontifice, in signo visibili huius unitatis quod est persona Sancti Patris, 
i. e. Pauli VI, qui feliciter sed etiam Christo compatiens, regnat et 
servit. 10 

Quo maior haec unio inter nos et cum Summo Pontifice, eo magis 
praeparatur etiam unio cum fratribus separatis et cum omnibus ho- 
minibus. 

Propono ut fer ia VI vel feria II vel aliqua altera die dicatur hic 
Missa votiva ad postulandam unitatem} 1 Dixi. 



In textu scripto tradito-. 1 et in tota congregatione plures. 2 deest. 

3 sanctitas vitae, mutua cognitio, expositio doctrinae hic enumerantur. 4 sunt 
exempla quae. 5 deest. 6 deest. 7 deest. 8 deest. 9 deest. 
10 crucifixus regnat. 11 deest. 



7 

Re v . mus P. D. HILARION CAPUCCI 
Superior generalis Ord. Basiliani Aleppen. Melchitarum 

V enerahiles Patres , 

Relate ad illa quae dicuntur in cap. II, n. 7, schematis de Oecume- 
nismo, consideratis quoque peculiaribus adiunctis in quibus versantur 
communitates catholicae in oriente, necnon eorumdem relationibus cum 
fratribus orthodoxis, liceat mihi sequentes submittere animadversiones 
circa communicationem in sacris cum fratribus a nobis seiunctis. Disci- 
plina enim nunc temporis vigens, necnon ipse textus huius par. 7, mihi 
non videntur undequaque opportuna. Status rerum nostrarum in oriente, 
sive in ordine oecumenico, sive in ordine sociali et politico, requirit 

saltem mitigationem illius disciplinae et, consequenter, textum magis 
aptatum in schemate nostro. 

Aspectus oecumenicus. Aliqua mitigatio disciplinae hodiernae relate 
ad communicationem in sacris faciliorem reddit successum motionis 
oecumenicae. Testes enim quotidie sumus reactionis fratrum orthodo- 
xorum coram prohibitionibus hodiernis: aversionis scii., oppositionis 
et antipathiae. E contra, nihil corda magis coniungit quam unio in 
invocando eodem Domino. Huiusmodi conventus in rebus sacris sunt 
fermentum unitatis, immo optimum} 

Aspectus sodalis. Ligamina socialia et familiaria nos coniungunt 
cum fratribus orthodoxis. In una eademque familia saepe inveniuntur 
orthodoxi et catholici. Atqui, in oriente, socialia et religiosa intime 
connectuntur, et hoc modo saepe invenimur in situationibus quam ma- 
xime dolorosis, tam pro conscientia catholicorum, sive clericorum sive 
fidelium, tam pro pace et unione intra vitam familiarem et socialem. 
Huiusmodi situationes sunt molestae , ne dicam offensivae , 2 pro fratri- 
bus a nobis seiunctis, nec non scandalosae pro non-christianis. Fideles 
enim nostri christiani non intelligunt quomodo, dum illos hortamur 
ad unionem in actione syndacali, sociali, politica et scholari, dum illos 
quoque hortamur ad amorem et respectum mutuum, nos eodem tem- 
pore illis interdicimus, onerata eorum conscientia, quamvis communio- 
nem ad illas realitates religiosas quae constituunt sensum et vim cuius- 
vis vitae et activitatis humanae. Scandalum igitur, quod praevidetur uti 
fundamentum interdictionis cuiusvis communicationis in sacris, habetur 
quidem, sed sensu omnino contrario. Non est communicatio in sacris 
quae causat scandalum, sed est potius interdictio in conscientia cuiusvis 
communicationis in sacris quae causat scandalum. 

Per plura saecula vivimus in pace cum fratribus orthodoxis. Immo, 
ante officialem instaurationem structurae nostrae hierarchiae, plura ele- 
menta catholica, unita scii, cum Sede Romana, numquam desierunt esse 
in sinu Ecclesiae orthodoxae. Experientia nostra pastoralis, de cetero 3 , 
demonstrat quod fratres orthodoxi ad nos potius accedunt; rari autem ... 4 
transitus ad orthodoxiam, ullo modo a communicatione in sacris cau- 
santur} 

Nos ipsi, catholici, saltem ritus byzantini } sumus, ut ita dicam, 
fructus istius « communicationis in sacris ». Motio enim restaurandae 
unionis catholicae nata est praecise apud nos ex praedicatione aliisque 
modis apostolatus quem exercebant missionarii latini in ipsis ecclesiis 
orthodoxis, iurisdictione quoque habita ab ipsis orthodoxis hierarchis. 

Aspectus apostolicus. Immo 1 divisiones nostrae christianae, quae 
concrete manifestantur coram non-christianis per rigidas illas interdic- 

tiones de non communicando in sacris, sunt revera magnum scandalum 
non-christianorum; confusio nostra coram illis, necnon obstaculum prae- 
stantissimum quod impedit eorum conversionem ad fidem christianam. 

Nec obliviscendum boni animarum. Sunt enim orthodoxi qui pri- 
vantur sacramentis propter defectum sacerdotum orthodoxorum, sicut 
catholici quandoque inveniuntur in eodem periculo. Sunt pueri orthodoxi 
qui nobis concreduntur, qui indigent sacramentis, qui fiduciam habent 
in nobis, et quibus tamen denegare debemus ministerium nostrum sa- 
cerdotale. 

Attamen : 

1. Scimus quod existere potest periculum indifferentismi vel scan- 
dali in aliquibus casibus. 

2. Admittimus etiam quod Patres Ecclesiae occidentalis habere 
possint aliam positionem, sive quia adiuncta regionalia alia sunt, sive 
quia in genere positio erga fratres separatos non potest esse uniformis, 
sive quia in tali vel tali regione problema absolute non ponitur, vel non 
eodem modo ponitur... 8 

Si ergo attente consideramus quod, ex una parte, praescriptiones iu- 
ris divini sancte servari debent; ex altera parte, quod praesumptio com- 
munis periculi indifferentismi vel scandali proprie dicti, in qua funda- 
tur disciplina ecclesiastica hodierna, non sat verificatur in regionibus 
nostris et in nostris relationibus cum fratribus orthodoxis, immo quod 
est valde damnosa, 

Proponimus : 

1. Ut stricte prohibeatur illa tantum communicatio in sacris quae 
iure divino vetitur, nempe: a) ubi haec communicatio in sacris secum 
fert, pro conscientia catholica, adhaesionem formalem (vel materialem) 
haeresi vel schismati; b) ubi verificatur periculum scandali vel indiffe- 
rentismi; c ) ubi tandem, in sensu christiano, haec communicatio est 
expressio unitatis iam restauratae, sicuti in celebrandis sacris mysteriis. 

2. Ut ... 9 facultas agnoscatur Ordinariis loci ... 10 , Synodo patriar- 
chali, conferentiis episcopalibus dispensandi a quavis lege mere eccle- 
siastica in materia communicationis in sacris . 11 

3. Ut dispositiones legislativae promulgentur ad tollendam clau- 
sulam quae invalidat matrimonia mixta celebrata coram ministro aca- 
tholico. Dixi. Gratias. 



In textu scripto tradito: 1 deest. 2 offensivae et molestae. 3 deest. 
4 qui fiunt. 5 nullo modo proveniunt ex communicatione in sacris. 6 orien- 
tales. 7 deest. 8 3. Admittimus quoque nonnullas communitates orien- 
tales catholicas, quae non habent ramum orthodoxum vel quae minus huic ramo 

coniunguntur, non idem sentire ac nos relate ad huiusmodi problema. 9 salva 
genera tim legislatione mere ecclesiastica circa communicationem in sacris. 10 in 
casibus particularibus, vel. 11 vel conferentiae episcopali, ab ea dispensandi, si 
prudentia pastoralis id exigit et consideratis variis adiunctis facti quae huiusmodi 
dispensationem legitimare possunt. 

[Subscripserunt etiam\ Athanasius Hage, sup. gen. Ord. Bas. Choneriti; 
Saba Youakim, sup. gen. Ord. Bas. Ss. Salvatoris; P. D. J. Adrover, sup. gen. 
Theatinorum; Aemilius M. Schot, praep. gen. Barnabitarum; P. Joseph Torbay, 
sup. gen. de 1’Ordre Lib. Maronite; P. Maroun Harica, s. g. A. 



8 

Exc.mus P. D. ANTONIUS PILDAIN Y ZAPIAIN 
Episcopus Canariensis 

Venerabiles Patres , 

Plane capio momentum minime esse propitium loquenti, praesertim 
loquenti 1 adhuc de cap. II; sed ideo prorsus maximam vestram bene- 
volentiam exposco. 

A Patribus, qui adeo eloquenter locuti sunt de caritate, ut exercitio 
oecumenismi, duo non audivi: videlicet, neque explicationem signi, 
reduplicative ut oecumenici, ab ipso Christo praestituti, neque mentio- 
nem audivi eloquentissimae illius allocutionis, hic Romae habitae, ab 
eo qui tunc temporis archiepiscopus erat Mediolanensis, et quae mihi 
videtur aptissima, ad hanc materiam pertractandam. 

Quoad primum sufficiat innuere nos parum omnino profecturos, in 
hoc oecumenismi exercitio, donec, qui foris sunt, viderint nos, tali 
dilectione, opere et veritate, iustitia sociali et amore christiano inter 
nos coniunctos, ut dici possit de nobis quod de Ecclesia primitiva di- 
cere licuit: quod multitudinis credentium erat cor unum et anima una, 
neque quisquam egens erat inter eos. 

Mirum quidem caritatis spectaculum, quod cernentes, suave invi- 
tamentum accipient ad unitatem; ut verbis loquar dilectissimi Papae 
Ioannis XXIII, loquentis de oecumenismo. Mirum caritatis spectaculum 
quod nunc quoque, exclamare faceret cernentes: videte quomodo sese 
amant christiani. Sed non sufficit, ut, qui extra nos sunt, nos videant 
nosmetipsos mutuo amore amantes, sed necessarium insuper ut sese 
videant, et sentiant, a nobis corde et opere amatos, prouti exponebat 
Summus Pontifex noster, cum adhuc archiepiscopus Mediolanensis es- 
set, in illa eloquentissima et vere oecumenica allocutione, hic Romae 
habita, in qua, exponendo 2 programma, secundum quod, nos catholici, 

amare debemus etiam ceteros omnes, dicebat: « Amabimus, igitur, ... 3 
proximum et amabimus longinquos; amabimus patriam nostram, et ama- 
bimus patriam aliorum; amabimus catholicos, et amabimus schismati- 
cos, et protestantes et anglicanos, et indifferentes et mahometanos, et 
paganos, et atheos; amabimus corde Christi qui dixit: “ Venite ad me 
omnes ”; amabimus amplitudine Dei, “ sic Deus dilexit mundum ” ». 

In hac vero, adeo fervida et oecumenica allocutione, duae inve- 
niuntur pericopes, quae magni nunc existimo momenti: 

Prima est illa, in qua eximius orator, praecavebat auditores, ne 
amor noster erga non catholicos, degeneraret in errores doctrinales. 

Sapientissima ecquidem praecautio. Liceat enim mihi addere, quod 
inest saepe error quidam, subtilis omnino, qui, peculiariter, reviviscit 
et virescit, et pervadit non paucos, quando agitur de oecumenismo et 
de quaestionibus cum illo plus minusve connexis. 

Est error ille quem, gravissimis verbis, animadvertebat in sua prima 
Encyclica insignis Pontifex, Pius XI, quando dicebat quod sunt plures, 
qui catholicam doctrinam profitentur, in iis quae spectant ad iura Ro- 
mani Pontificis, episcoporum, vel ad ipsa iura Christi conditoris et 
redemptoris... iidem vero, dicebat / sermonibus, scriptis et modo agendi, 
ita se gerunt ac si doctrinae et praecepta, toties a Summis Pontificibus, a 
Leone XIII praesertim, promulgata, aut nativum robur amisissent, aut 
penitus obsolevissent. « In quo — addebat — genus quoddam moder- 
nismi moralis, iuridici ac socialis est agnoscendum; quod quidem, una 
cum modernismo dogmatico, impense reprobamus ». Ita Pius XI in 
Encyclica Ubi arcano Dei. 

Sed adest in supra laudata allocutione ... 5 nunc Romani Pontificis, 
feliciter regnantis, alia pericope, quae, quamvis quinque abhinc annis 
prolata, attinet peculiariter ad nos, quatenus Patres huius Concilii Vati- 
cani II , 6 et est haec: « Omnes classes sociales amabimus sed specialiter 
eas, quae plus indigent adiutorio ». 

Sed cur — dicetis mihi 7 — haec pericope attingit peculiariter 
nos ut Patres huius Concilii? 

Memoremus, quaeso, sollemnissimum illud nuntium, quod, prima 
die Concilii, misimus nos, Patres conciliares, ad universos homines 
mundi d 

« Caritas Dei urget nos — dicebamus — . Ex omni natione quae 
sub caelo est adunati, omnium populorum nobis creditorum in cordibus 
nostris gerimus aerumnas, corporis et animae angustias, dolores, desi- 
deria. Ad omnes anxietates, quibus hodie homines punguntur, instanter 
intendimus. Convolet imprimis — imprimis dicebamus — sollicitudo 

nostra ad humiliores, pauperiores debilioresque; Christum sequentes, 
misereamur super turbam, fame, miseria, ignorantia laborantem ». 

Haec dicebamus tunc. Tredecim menses iam transiere ... Et ecce 
adhuc ... Non quidem culpa Summorum Pontificum, neque culpa men- 
sae praesidentialis, neque culpa em.morum moderatorum, immo, neque 
culpa maioris partis Patrum conciliarium, sed tantummodo culpa — in 
qua et qui nunc loquitur partem habet — culpa videlicet eorum, qui, 
in hac aula, plus quam debuissemus, locuti sumus. Invenimur nunc, 
sub fine sessionis secundae in 77 hac congregatione generali, quin 
adimpleverimus propositum nostrum convolandi imprimis ad humi- 
liores, pauperiores debilioresque. Qui tamen, venerabiles Patres, hisce 
non obstantibus, adhuc exspectant a nobis, nos tractaturos de ipsis et 
de eorum libertate, de eorum libertate a vexatione inopiae, de ipsorum 
libertate a vexatione miseriae, de ipsorum libertate a vexatione famis. 

Hoc est quod exspectant urgenter a nobis. Nemo est qui non videat 
quam amara esset eorum deceptio si, post octoginta congregationes 
generales, viderent nos a Concilio revertentes, quin vel unam, inte- 
gram, ipsis dedicaverimus. 

Iamvero, non esset hoc nobis difficile, recurrendo ad facultates quas 
nobis concedit citatus art. 57 Ordinis, et sic, antequam secunda haec ses- 
sio Concilii finiatur, congregationem generalem habere totaliter dedi- 
catam his fratribus nostris pauperibus qui sunt praedilecti Cordis Do- 
mini Nostri Iesu Christi, atque proinde etiam huius nostri Concilii 
Vaticani II. Dixi. 



In textu scripto tradito : 1 deest. 2 exponens. 3 dicebat. 4 deest. 
5 (tunc archiepiscopi mediolanensis). 6 deest. 7 deest. 8 deest. 

Animadversio addita-. 

Votum. Addantur n. 5 cap. II de Oecumenismi exercitio sequentia verba: 
« Parum igitur nos catholici in hoc opere oecumenismi consequemur, donec illi 
qui foris sunt viderint nos ita in iustitia sociali et in amore christiano coniunctos, 
ut de nobis dicatur idipsum quod de primitiva nostra Ecclesia dicere licuit: 
“ Multitudinis credentium erat cor unum et anima una... neque quisquam egens 
erat inter illos ” ». 

9 

Exc.mus P. D. ARMANDUS FARES 
Archiepiscopus Catae ensis et episcopus Squillacensis 

Venerandi Patres conciliares, 

Circa ... 2 exercitium oecumenismi — quod est materia huius 
cap. II — duo mihi praecipua notanda videntur. 

1. Circa n. 10. 3 In practica oecumenismi actuatione seu exercitio 
summopere cavendum est ne propter inscitiam vel imprudentiam sive 
ex parte catholicorum sive acatholicorum, via aperiatur — saltem prac- 
tice — errori indijferentismi ex attenuatione illius doctrinae catholicae 
qua profitemur ad aeternam salutem consequendam necessarium esse 
pertinere ad Ecclesiam: et Ecclesia Christi vera non est nisi illa una, 
sancta, catholica et apostolica, cui per decursum saeculorum praeest 
Successor B. Petri, qui est Vicarius Christi Iesu. 

a) Dixi: per inscitiam vel imprudentiam. Nam nisi quis bene 
versatus fuerit in profundiori cognitione doctrinae etc. facile potest 
concludere ad quamdam aequiparantiam inter doctrinam fidei et posi- 
tionem fratrum separatorum; vel si putet prudentia carnis utendum in 
hac re — quod esset maxima imprudentia — ad fratres separatos in 
Ecclesiam adducendos, extenuanda vel enervanda arbitretur ipsa fidei 
dogmata, extollendo caritatem quae fraternam coniunctionem inter om- 
nes christianos fovet cuiusvis confessionis: quod item esset ipsi fidei 
iacturam procurare. 

b) Alia ratio ad indifferentismum maxime praecavendum exur- 
git ex ipsa ratione motus oecumenici recte intellecti. In hoc motu mani- 
festatur vel suscitatur vel premit in acatholicis desiderium unitatis acqui- 
rendae qua ipsi carent; in catholicis datur, et quidem vehemens desi- 
derium ut unitas quam possident faveatur, dilatetur, perficiatur ad men- 
tem Christi Domini, cuius deprecatio « ut unum sint » omnes impellit ad 
fratres separatos reducendos ad Cor Christi in sinum sanctae Matris 
Ecclesiae. Indifferentismus, saltem practicus, omnem vim adimeret ipsi 
motui oecumenismo / immo vulnus lethale ipsi inferret, ex persuasione 
falsa quam ingereret videlicet in quavis religionis christianae forma 
aeque ac in Ecclesia catholica datum esse Deo placere... 5 

Ergo qui munus suscipient dialogum habendi seu instaurandi cum 
fratribus separatis, praesertim in locis in quibus viget catholicismus, sub 
ductu episcoporum hoc faciant, adamussim servatis vel 6 secuti illas 
normas quae optime describuntur in n. 10 huius cap. II: ratio enim 

habetur et integram doctrinam catholicam exponendi, et falsum ireni- 
smum vitandi, et tali modo in expositione doctrinae utendi ut eadem 
fides verbis qui comprehendi possint et proponatur et elucidetur et in- 
telligatur, secus inutilis fieret dialogus. 

2. Ad n. 7. 7 Aliud notandum mihi videtur: ... 8 de oratione unanimi. 

Si ipse Christus Dominus tam ardenter postulavit a Patre unitatem: 
« Ut omnes unum sint », hoc evidenter ostendit unitatem esse: et ne- 
cessariam; et perdifficilem; et suppliciter, post eius exemplum, impe- 
trandam; immo, ipsam esse signum missionis Filii Dei in mundum. 
Nam Christus Dominus addit 9 : « ut credat mundus, quia Tu me 
misisti ». 

Omnia media ad exercendum oecumenismum libenter adhibeamus, 
sed maximum et primum mandatum in hac re sit humilis et constans 
deprecatio totius Ecclesiae. Quod continuo iam et semper fit in Ecclesia 
(videas canonem Missae) traducatur oportet in vivida conscientia populi 
christiani. Ad hunc finem optime occurrit Octavarium illud precum ad 
unitatem Ecclesiae promovendam quod a die 18 ad 25 mensis ianuarii 
cuiusvis anni protrahitur. 

Votum promere audeo: Octavarium illud in ipsam Liturgiam Apo- 
stolica Sedes introducere dignetur, cum facultate in praedictis diebus 
missam celebrandi vel « pro unitate Ecclesiae », vel « ad tollendum 
schisma », vel « pro fidei propagatione », praecepto omnibus imposito 
ut in dominica intermedia ad eundem finem solemnes supplicationes 
fiant a toto populo, ut pacem et unitatem Ecclesiae suae Dominus largire 
dignetur. Et ita, sicut est iam Dies missionum in mense octobri, ita 
esse poterit Dies unionis ad preces fundendas pro unitate et ad varia 
problemata, iuxta locorum necessitates, de oecumenismo proponenda. 
Et Ecclesia omnibus patebit tamquam lux veritatis et vinculum caritatis 
omnibus in Christo fratribus dilectis. Dixi. 



In textu scripto tradito-. 1 Praesuppono in his quas propono animadversio- 
nibus, omnia illa quae plures iam inter Patres adnotaverunt de hoc schemate in 
genere et de cap. I: praesertim de ipsa ratione et notione oecumenismi recte 
intelligenda, cum facillime in hac materia aequivocationibus locus dari possit. 
2 vero. 3 Et primo quidem. 4 oecumenico. 5 (cf. prop. 18 Syllabi 
Pii IX). 6 deest. 7 deest. 8 et hoc respicit n. 7 huius capitis. 
9 deest. 

[ Subscripserunt etiam ] A. Catarella, ep. Platiensis; Ilario Roatta, ep. S. Aga- 
thae; Faustinus Baldini, ep. Massanus; Lucianus Marcante, ep. Valvensis et Sul- 
monensis; Iosephus Lenotti, ep. Fodianus; Horatius Semeraro, ep. Cariatensis; 
Aemilius Giorgi, ep. Montis Politiani; Guido Tonetti, arch.-ep. Cuneensis; An- 
tonius Cunial, ep. Lucerinus; Mauritius Raspini, ep. Oppidensis; Nicola Capasso, 

vesc. Acerra; Felix Beccaro, vesc. S. Miniato; Alberto Carinci, vesc. Boiano- 
Campobasso; Lorenzo Basoli, vesc. Ogliastra; Secondo Tagliabue, vesc. Anglona- 
Tursi; Paolo Babini, vesc. Forli; Mario Di Lieto, vesc. Ascoli Satriano e Ceri- 
gnola; Luigi Morstabilini, vesc. Veroli-Frosinone; Andrea Cesarano, arciv. Man- 
fredonia; Francesco Minerva, vesc. Lecce; Pietro Fiordelli, vesc. Prato; Con- 
stantinus Stella, arch. Aquilanus; Manuel da Silveira cPElboux, arc. de Curitiba. 

10 

Exc.mus P. D. VILLELMUS SCHOEMAKER 
Episcopus Purvokertensis 

Em. me Moderator , venerabiles Patres conciliares, honorabiles Viri 
observatores et Auditores, 

Loquor nomine proprio, sed substantia interventionis subscribitur 
a 22 Patribus conferentiae Indonesiae. 

Sub n. 4 cap. II schematis nostri enuntiatum invenimus ut sequitur: 
« Spiritualis fidelium renovatio igitur insigne obtinet momentum oecu- 
menicum. Variae autem illas christianae vitae significationes, per quam 
renovatio iam efficitur: Motus biblicus, iterum dico motus biblicus, 
necnon liturgicus etc. ... tamquam pignora et auspicia quaedam sunt 
habenda, quae futuro oecumenismi catholici successus fauste porten- 
dunt ». 

De motu biblico supra tamquam significatio interioris Ecclesiae re- 
novationis aut « aggiornamento » in contextu exercitii oecumenici ca- 
tholicorum nominato, verbum facere intendimus in quantum in textu 
schematis nobis proposito, adhuc desiderandum videtur propositio de 
quadam renovatione aut « aggiornamento » de usu textus Sacrarum 
Scripturarum qui in Veteri Vulgata latina versione habetur, tamquam 
medium eminenter efficax exercendi oecumenismum catholicorum. 

Inde proponimus, cum omni humilitate qua par est sed et cum 
audacia et instantia, ut cum debita reverentia erga textum traditionalem 
sic dictae « Vulgatae editionis», in Concilio Tridentino denuo promul- 
gatam, quae semper remanebit et monumentum et argumentum christia- 
nae traditionis per saecula, huic praeclarae congregationi Patrum con- 
ciliarium in Concilio Oecumenico Vaticano II placeat de novo man- 
dare ut textus latinus authenticus a viris expertis et fide dignis e prae- 
cellentibus Sacrorum Librorum textibus primigeniis conficiatur, authen- 
tica declaretur pro usu in cultu liturgico, pro munere evangelisationis, 
pro aedificatione fidelium et denuo evulgetur a nostro Synodo. 

Exponitur propositio. 

1. Sacra Scriptura quamquam non sit « Fons unica » aut « regula 

fidei unica » tamen tamquam expressio inspirata divinae revelationis 
digna est summa nostrorum omnium reverentia et cura. 

Inde tempore perturbationis mentium saec. xvi, Concilium Triden- 
tinum, hac in re, statuit: « Insuper eadem sacrosancta Synodus conside- 
rans, non parum utilitatis — repeto non parum utilitatis — accedere 
posse Ecclesiae Dei, si ex omnibus latinis editionibus, quae circumfe- 
runtur sacrorum Librorum, quaenam pro authentica habenda sit, inno- 
tescat; statuit et declarat, ut haec ipsa vetus et vulgata editio, quae 
longo tot saeculorum usu in ipsa Ecclesia probata est, in publicis lectio- 
nibus, disputationibus, praedicationibus et expositionibus pro authentica 
habeatur, et quod nemo illam reiicere quovis praetextu audeat vel 
praesumat ». 

2. Sed « Tempora mutantur, et nos cum illis »; quod ipso tempore 
perturbationis religiosae in saec. xvi, secundum Patres Tridentini « non 
parum utilitatis Ecclesiae accedere possit » nempe declaratio authentici- 
tatis Vulgatae editionis, nunc fere ubique et in hac ipsa augusta aula 
saepe « in detrimentum utilitatis Ecclesiae accedere apparet ». 

a) Si praeclari viri exegeti inter quos em .mus Ernestus card. Ruf- 
fini, hac in aula cum quodam acumine mentis, textus Sacrae Scripturae 
in diversis schematibus argumentationis causae allatos, pro eorum authen- 
ticitate vel veracitate criticant, saepissime invocare debent non ipsum 
textum illius Vulgatae editionis, quam nemo reicere praesumit, sed re- 
ferre debent ad textum primigenium graecum ut stent sua argumenta. 

b) A fratribus a nobis adhuc seiunctis, saepissime dicitur, quod 
pro vero et fructuoso colloquio oecumenico sed et propter ipsam vera- 
citatem, valde iuvaret si omnis christianitas in una vera, authentica 
versione Sacrarum Scripturarum convenire potuisset. Votum hoc in 
saec. xx nostro iam antea in saec. xvi enuntiabatur a concivi meo hono- 
rabilis memoriae Desiderio Erasmo. Et laeto animo iterum desiderium 
Desiderii Patribus propono. 

3. Et ipsam commissionem conciliarem de doctrina fidei et morum, 
quam nemo nostrorum de quodam laxismo dogmatico accusare auderet, 
argumentum indirectum pro nova versione Sacrarum Scripturarum af- 
ferre, grato animo statuo. 

In conceptu nempe schematis Patribus pro hac sessione distributi 
de divina revelatione , cap. V, nn. 21-22, nempe legimus ut sequitur: 
a) N. 21, ubi dicitur Ecclesiam Sacras Scripturas venerari: « Cae- 
lestem Sacrorum Librorum Veteris et Novi Testamenti thesaurum Ec- 
clesia inde ab initio maxima veneratione prosecuta est, et numquam 
intermisit insigne illud Dei donum sibi concreditum fidelibus, praesertim 
in sacra Liturgia (iterum dico: praesertim in sacra Liturgia), dispertire, 

iisque commendare, ut summa pietate illud tamquam pretiosum Dei 
donum acciperent, etc. ... ». 

b) N. 22, ubi dicitur « accuratae versiones commendantur », le- 
gimus: « Ut autem christifidelibus ad Sacras Scripturas aditus late 
pateat, Ecclesia Dei sua auctoritate commendat et materna sollicitu- 
dine curat ut, ad penitiorem cognitionem et uberiorem declarationem 
verbi Dei, accurate in linguas vernaculas versiones e praecellentibus 
Sacrorum Librorum textibus primigeniis conficiantur ». 

c) Nunc autem, venerabiles Patres, schema de sacra Liturgia 
iam ab augusta Synodo acceptatum, statuit quod in Missis cum populo 
celebratis, linguae vernaculae praesertim in lectionibus congruus locus 
tribui possit. Nunc quaero an: 

1. In sic dictis libris missalibus pro populo editis textus in 
lingua vulgari secundum textum primigenium iuxtaponitur textui latino 
secundum veterum vulgatam editionem. 

2. An sic dicti pericopi epistularum et evangeliorum in lingua 
vulgari dicantur, praedicantur populi fidei secundum ipsam veterem vul- 
gatae editionis versionem, quam nemo usque nunc quovis praetextu 
reicere audeat, vel secundum « versiones e praecellentibus textibus pri- 
migeniis », secundum schema dogmaticum de divina revelatione, pro 
fidelibus etiam ab auctoritate Ecclesiae conficiendas? 

Est, erat, erit quaedam incongruentia indigna hac in re. 

Ob has et alias rationes, reverenter, fiducialiter sed et audacter 
propono augustae Synodo votum: Ut a Concilio Oecumenico Vatica- 
no II, non abolendo sed perficiendo opus Tridentini, mandetur erectio 
commissionis postconciliaris de re biblica cum certo mandato ab ipsa 
Synodo, ut ab ipsa commissione pro re biblica de mandato Synodi, cum 
omni sapientia et eruditione curetur novus textus vulgatus latinus pro 
omni christianitate, versio quidem e praecellentibus Sacrorum Librorum 
textibus primigeniis, qui « Textus vulgatus Vaticanus » nominari posset, 
in veram utilitatem Ecclesiae hodiernae. 

Ut in hoc praeclaro opere adhibeantur viri fide digni et vere experti 
in re biblica ex omni natione et ritu sine quavis inhonesta discrimina- 
tione: nominatim Institutum Biblicum et « Ecole biblique de Jeru- 
salem ». Et denuo, in quantum realisabile videtur, in spiritu vere oecu- 
menico requiratur et collaboratio istorum christianorum a nobis hucus- 
que seiunctis, qui fide digni et revera in re biblica experti inveniuntur. 

Hoc mihi videtur opus Concilii oecumenici vere dignum, monumen- 
tum reale oecumenicitatis catholicorum, acceptabile apud Deum et 
homines. Dixi. Gratias. 

Textus scripto traditus : 

Magno cum animo perlegimus omnes has adhortationes « de Oecumenismi 
exercitio », quas in cap. II nostri schematis proponuntur. Certissime conferunt 
in creandum « climatum propitium conciliationis » inter nos et fratres a nobis 
seiunctos. Per istos conatus Mater Ecclesia catholica Romana seminat granum 
« benevolentiae, caritatis et iustitiae in rebus religiosis », quod aliquibus mini- 
mum quod apparere potest, cum autem in toto populo christiano creverit 
« sensus conciliationis » iste, maius erit omnibus oleribus, et fit arbor , ita ut 
volucres ex qua parte mundi advolabunt, et habitent in ramis eius. In ramis , 
dicit parabola et non in truncu arboris. 

Sub n. 4 capitis nostri enuntiatum invenimus ut sequitur: « ... Spiritualis fide- 
lium renovatio igitur insigne obtinet momentum oecumenicum. Variae autem illas 
christianae vitae significationes, per quam renovatio iam efficitur: motus biblicus 
necnon liturgicus... etc. tamquam pignora et auspicia quaedam sunt habenda, 
quae futuros oecumenismi catholici successus fauste portendunt ». 

De motu biblico supra in contextu Oecumenismi catholici nominato, verbum 
facere intendimus, in quantum in textu schematis nobis proposito, adhuc deside- 
randum videtur propositio fidelis sed audax, de usu textus S. Scripturarum quod 
in Veteri Vulgata latina editione habetur. 

Proponimus-. Ut cum debita reverentia erga textum traditionalem sic dictae 
« Vulgatae editionis », in Concilio Tridentino denuo promulgatam haec praeclara 
congregatio Patrum Conciliarium in Concilio Oecumenico Vaticano II, placeat de 
novo mandare ut textus latinus authenticus a viris expertis et fide dignis confi- 
ciendus, e praecellentibus Sacrorum Librorum textibus primigeniis conficiatur, 
authentica declaretur pro usu in cultu liturgico, pro munere Evangelisationis, pro 
aedificatione fidelium, et denuo evulgetur. 

Propositio declaratur: 

1. Omnes nos noscimus quanto honore habuerint Sacras Scripturas, ipse 
Dominus Noster Iesus Christus, et ipsi apostoli et Evangelistae insuper et Ecclesia 
christianorum per saecula, in cultu liturgico, in evangelisatione, in cultu domestico 
familiarum. 

Verbum Dei revelatum, scriptis inspiratis nobis transmissum generationibus 
christianorum dedit fundamentum fidei et spei, et modum credendi et agendi for- 
titer influxit: « ut credamus quia Iesus est Christus Filius Dei et per consola- 
tionem Scripturarum spem habeamus ». 

Sacra Scriptura quamquam non « Fons unica » aut « Regula fidei unica », 
tamen tamquam expressio inspirata divinae revelationis digna est summi nostrorum 
omnium reverentia et cura. 

Inde tempore perturbationis mentium saec. xvi, Concilium Tridentinum hac 
in re statuit: « ... Insuper eadem sacrosancta Synodus considerans, non parum 
utilitatis accedere posse Ecclesiae Dei, si ex omnibus latinis editionibus, quae 
circumferuntur sacrorum librorum, quaenam pro authentica habenda sit, inno- 
tescat: statuit et declarat, ut haec ipsa vetus et vulgata editio, quae longo tot 
saeculorum usu in ipsa Ecclesia probata est, in publicis lectionibus, disputationi- 
bus, praedicationibus et expositionibus pro authentica habeatur, et quod nemo 
illam reiicere quovis praetextu audeat vel praesumat ». 

2. Sed « Tempora mutantur, et nos cum illis », quod ipso tempore perturba- 
tionis religiosae in saec. xvi, secundum Patres Tridentini « non parum utilitatis 

Ecclesiae accedere possit » nempe declaratio authenticitatis Vulgatae editionis, 
nunc in ipsa hac aula saepe « in detrimentum utilitatis Ecclesiae accedere ap- 
paret ». 

Si em.mus D. card. Ernestus Ruffini cum quadam acumine mentis, textus 
in diversis schematis allatis, pro eorum veracitate criticat, saepissime invocare 
debet « non ipsum textum vulgatum » sed referre debet ad « textum primigenium 
graecum » ut stat argumentum. 

A fratribus a nobis seiunctis, saepissime dicitur, quod pro vero et fructuoso 
colloquio oecumenico, valde iuvaret si omnis christianitas in « uno vero authen- 
tico versione S. Scripturarum » convenire potuisset. Quod iam ab ipso saec. xvi, 
erat desiderium concivis mei honorabilis memoriae « Desiderii Erasmi ». 

3. Et ipsa « Commissio Conciliaris de Doctrina Fidei et Morum », quam nemo 
nostrorum de quodam laxismo dogmatico accusare auderet, argumentum pro 
« Nova translatione S. Scripturarum » indirecte afferre, gratum animo, statuo. 

In conceptu schematis Patribus distributi de divina revelatione cap. V, 
nn. 21-22 haec legimus: 

a) 21. (Ecclesia S. Scripturas veneratur): Caelestem Sacrorum Librorum. 
Veteris et Novi Testamenti thesaurum Ecclesia inde ab initio maxima veneratione 
prosecuta est, et numquam intermisit insigne illud Dei donum sibi concreditum 
fidelibus, praesertim in sacra Liturgia dispertire, iisque commendare, ut summa 

pietate illud tamquam pretiosum Dei donum acciperent etc. usque ad finem 

numeri. 

b) 22. (Commendantur accuratae versiones): Ut autem christifidelibus ad 
Sacras Scripturas aditus late pateat, Ecclesia Dei sua auctoritate commendat et 
materna sollicitudine curat ut, ad penitiorem cognitionem et uberiorem declara- 
tionem verbi Dei, accuratae « in linguas vernaculas » versiones e praecellentibus 
Sacrorum Librorum textibus primigeniis conficiantur. 

Nunc schema de sacra Liturgia iam ab augusta Synodo acceptata, statuit quod 
in Missis cum populo celebratis linguae vernaculae praesertim in Lectionibus , 
linguae vernaculae congruus locus tribui possit, en quaero: 

Epistolae et Pericopae Evangelii dicantur secundum « Ipsam veterem vulga- 
tam editionem », quam nemo quovis praetextu reficere audeat vel praesumat 
(ita Tridentinum), vel secundum « versionem e praecellentibus textibus pri- 
migeniis »? 

Ob has et alias rationes reverenter sed et audacter propono Patribus: « Ut a 
Concilio Oecumenico Vaticano II mandetur “ Commissionem post-conciliarem 
pro re Biblica ”, ut cum omni sapientia et eruditione, evulgetur novus textus 
vulgatus latinus pro o mn i christianitate, versionem e praecellentibus Sacrorum 
Librorum textibus primigeniis, qui " Textus Vulgatus Vaticanus ” nominari 
potest ». 

Quod in hoc praeclare opus adhibeantur viri vere experti in re biblica ex 
omni natione et sine quavis discriminatione, quod si possibile est, in spiritu 
oecumenico requiratur collaboratio cum istis christianis a nobis hucusque seiunctis, 
qui fide digna et experti in re Biblica sunt. 

Hic erit opus Concilii Oecumenici vere dignum, et acceptabile Deo et ho- 
minibus. 

[ Subscripserunt etiam\ A. Djajasepoetra, arch. Djakarta; F. A. H. v. d. Hurk, 
arch. Medan; G. Manek, arch. Endeh; N. M. Schneiders, arch. Makassar; A. E. J. 

Albers, ep. Malang; P. M. Arntz, ep. Bandung; W. Demarteau, ep. Bandjerma- 
sin; Jac. Grent, ep. Amboina; A. Hermelink, ep. Tandjung Karang; L. v. Kessel, 
ep. Sintang; J. Klooster, ep. Surabaja; J. H. Romeijn, ep. Samarinda; P. Sani, 
ep. Denpasar; W. Schoemaker, ep. Purwokerto; J. H. Soudant, ep. Palembang; 
A. H. Thijssen, ep. Larantuka; Th. v. d. Tillaart, ep. Atambua; N. Verhoeven, 
ep. Manado; N. P. v. d. Westen, ep. Pangkalpinang; R. J. Staverman, vic. ap. 
Kotabaru (Hollandia); H. Tillemans, vic. ap. Merauke; M. v. Diepen, praef. 
ap. Manokwari. 

22 Patres conciliarii supra indicati subscripserunt « ideam centralem » pe- 
titionis, non autem textum nudum, quia eis praesentari tempus non erat. 



11 

Exc.mus P. D. GARABED AMADOUNI 
Episcopus tit. Amathusius in Cypro 

V enerahiles Patres, 

Animadversio mea respicit nn. 8-9 cap. II ( cognitio mutua, oecu- 
menica instructio ). 

Ne abutar tempore concesso, dicam statim quod, post fusionem 
trium schematum in uno hoc schemate, nec in his nn. 8-9 nec alibi in- 
venimus illud medium practicum oecumenismi quod erat elaboratum a 
commissione praeparatoria de Ecclesiis orientalibus in schemate Ut om- 
nes sint unum, in art. 42, et approbatum in prima sessione Concilii. Ille 
articulus, interpretando vota plurimorum episcoporum ex orbe, adum- 
brabat opportunitatem'. 1. cuiusdam facultatis theologicae specifice apta- 
tae pro clero orientali et missionariis orientis in Urbe ; 2. lectiones de 
rebus orientalibus in seminariis maioribus; 3. aditus in his athenaeis 
etiam fratribus separatis. 

Dixi « in Urbe », sive propter numerum alumnorum, sive quia erit 
primum exemplum in genere. Agitur tantum de prima basi formationis 
ecclesiasticae in seminariis vel in universitatibus quatuor annorum theo- 
logiae immediate post philosophiam. 

Quidam dicet : revolutio in studiis sacris. Sane. Incepta a Bene- 
dicto XV, f. m., et, ni fallor, quoad exsecutionem mens insignis Papae 
adhuc non fuit plene perfecta} 

Clerus orientalis oportet ut sit bene formatus iuxta aptam metho- 
dum sive in S. Theologia sive in disciplinis accessoriis Sacrae Scriptu- 
rae, Liturgiarum orientalium, Historiae ecclesiae. Eruditio partis seu 
aspectus orientalis emineat oportet, sicuti pro clero latino pars seu 
aspectus occidentalis. Secus erit extraneus suis problematibus. Dialo- 
gus eius ab initio evadet colloquium inter surdos. 

Omnes in hac aula concordes sumus quod nonnisi una Ecclesia 
Christi existit; pariter concordes quod haec Ecclesia possidet, iuxta 
divina consilia, biceps patrimonium sacrum traditionis Patrum, spiri- 
tualitatis, Liturgiae: orientis et occidentis. Divitiae complementares, non 
oppositae. Sub aspectu paedagogico tamen 2 pro Oecumenismi bono, 
aequum non videtur instruere clerum orienti destinatum plena erudi- 
tione rerum occidentis et quasi ieiunum in rebus ipsi absolute neces- 
sariis ... 3 

Absque realitate separationis haec duplicatio facultatum poterat ta- 
xari tamquam nationalismus ecclesialis. In praesenti tamen rerum statu 
cum longe maior pars fratrum absit ab unitate Ecclesiae, urget. Sine 
peculiari hac formatione intellectuali, non est imaginarius timor pro- 
pensionis ad iudicandum de problemate religioso orientis ad instar si- 
tuationum in regionibus ubi problema separationis localiter non existit; 
nec imaginaria tentatio satisfactionis de pusillo grege proprio et absen- 
tia anxietatis oecumenicae, pro pastoribus, ita ut non experiantur amplius 
obligationem proprie dictam motus Oecumenismi. Ab hoc statu animi 
ad immobilismum erectum in systema gressus est facilis ... 4 

Experientia plurium saeculorum nobis praebet tot conamina et de- 
ditiones quandoque gradus heroici, quae comparata cum fructibus ob- 
tentis, tantum abest ut sit solacio nobis. Exiguus successus unionis 
restaurandae, satis eloquens videtur argumentum de vitio methodi for- 
mationis ad hunc apostolatum 

In Collegiis Orientalium erectis in Urbe optimus clerus praeparatus 
est; sed quoad intellectualem formationem remansit exclusive occiden- 
talis seu ipsi insufficiens. Hanc vocem « occidentalem » sumo simpliciter 
cum sensu territoriali . 5 Id quod saeculo Gregorii XIII et Urbani VIII 
inevitabilis erat, hodie non est ita: Ingens progressus disciplinarum 
orientalium reddit faciliorem, in hoc campo, principii huius Concilii 
applicationem, scii. « aggiornamento », ne immobilismo indulgeamus 
et commendationes eius de motu Oecumenismi, absque efficacia, ad ar- 
chivia relegantur ... 6 

Confidimus in Dominum quod sub auspiciis S. Patris Nostri Pauli VI, 
feliciter regnantis, qui praeclara signa dedit particularis attentionis 
erga Ecclesiam orientis, cuius nomen ipsum pro Pontificatu suo electum 
est iam in se quoddam symbolum, facultas de qua agitur in effectum 
adducatur, in complementum et coronam operis incepti a praedeces- 
soribus suis, a Papa Benedicto XV et Pio XI ... 7 Gratias. Dixi. 



In textu scripto tradito-. 1 Dolendum valde quod fusio trium schematum, scii. 
de Oecumenistno , Ad Unitatem Christianorum fovendam et Ut Omnes Unum sint, 

absoluta sit in praeiudicium schematis Ut Omnes Unum sint quod iam appro- 
batum fuerat in sessione I huius Concilii. 

Quaedam incommoda huius fusionis notata fuerunt ab aliis Patribus. Mea 
animadversio vertitur circa cap. II paragraphos sub nn. 8 et 9, in quibus de- 
cretum sub n. 42 schematis Ut Omnes Unum sint mutatum prorsus est. Dilutum 
ibi est problema oecumenicum orientalium in problemate generali fratrum Re- 
formationis. 

Mens illius art. 42 schematis Ut Omnes Unum sint erat respondere voto plu- 
rium episcoporum, ex toto orbe, proponentium nova incepta culturalia quibus 
motus Oecumenismi pro oriente melius exerceri posset, praesertim a clero qui 
operam navat apud orientales. Ideo adumbrata fuerat a commissione praeparatoria 
de Ecclesiis orientalibus, propositio quae tribus necessitatibus satisfacere inten- 
debat: a) Instituti seu Facultatis in Urbe Studiorum Theologicorum, specifice pro 
clero orientali aptatae; b) lectionum in seminariis maioribus de rebus orienta- 
libus; c ) ut aditus pateret in his athenaeis pro fratribus separatis (cf. Ut Omnes 
Unum sint, art. 42, pag. 264). 

In cap. autem II de Oecumenismo , sub nn. 8 et 9, haec proposita alterata 
sunt; existimo hoc deberi consilio coniungendi in una eadem formula, necessitates 
dialogi utriusque coetus fratrum separatorum: orientis et occidentis. 

Sed hoc, pro casu, absonum videtur. Etenim Ecclesiae orientales separatae, 
fere integre, servant revelationem et traditionem; habent cum Ecclesia catho- 
lica omnes Patres priorum Conciliorum et disciplinam canonicam, septem sacra- 
menta, sacram hierarchiam, liturgiam, cultum B. Mariae Virginis et sanctorum. 

Ideo postulatis pro dialogo oecumenico cleri qui operam navat in oriente 
adaequate non satisfit simplici commendatione cuiusdam cognitionis doctrinae par- 
ticularis fratrum separatorum. Cum haec doctrina substantialiter eadem sit ac 
catholica, si excipias capita post separationem addita. Inde sequitur quod me- 
dium efficax ad conferendum nostris, sensum et methodum Oecumenismi erit 
potius impertire eis disciplinas theologicas iuxta methodum in qua pars biblica 
et patristica orientalis emineat; quod quaestiones quae momentum particulare 
habent sub aspectu oecumenico, latius evolveantur. 2 deest. 3 Agitur 

solummodo de prima basi formationis ecclesiasticae in seminariis aut in universi- 
tatibus, quatuor annorum theologiae, quae adhuc hodie non est plene aptata 
postulatis cleri orientalis, eius fundamentali vocationi oecumenicae apud suos 
cum quibus diuturnos contactus habiturus est. 4 In hac aula, quidam ex 
Patribus opportunum censuerunt ut clerus, pro continenti asiatico et africano, in- 
strueretur etiam in cultura horum populorum. Aequales, forte maiores rationes 
militare videntur pro formatione theologica cleri orientalis iuxta methodum adum- 
bratam. 5 deest. 6 Momentum huius incepti: a) formare clerum orientis 
in sensu oecumenismi tribuendo ipsi media apta\ b) dare ipsi concordiam in 
cogitando, in sentiendo, in agendo, quae primordialis est, secus Oecumenismi 
motus, in oriente, potest fieri tanquam infans natus mortuus; c) ope huius 
facultatis praeparare textus manuales ad usum seminariorum orientis, ideo textus 
aptatos postulatis ipsorum. Omitto alias rationes. Maximo solatio est nobis fac- 
tum quod oecumenismi motus et methodus nunc ab alto promoveatur. Valde 
gaudendum. Sed meminisse oportet quod principia et normae, ex sese, sola, in- 
sufficientia sunt ad inspirandum sensum authenticum et artem oecumenismi ca- 
tholici. Efficacia nostri dialogi cum fratribus orientis condicionata est maxime 

a formatione theologica quae adumbrata erat in art. 42 schematis Ut omnes unum 
sint. Optamus, ut, modo meliori, propositum illud ad pristinum restituatur. 
7 f. m. 

[ Subscripserunt etiam\ Serapion Uluhogian, arch. tit. Chersonitanus (in 
Zechia), abb. gen.; C. Sipovic, ep. tit. Mariammitanus; Jose, ep. Propriensis (Bra- 
sile); Leo Lemay, ep. tit. Agbiae. 



12 

Exc.mus P. D. HANNIBAL MUNOZ DUQUE 
Archiepisco pus Neo-Pampilonensis 



Venerabiles Patres conciliares, carissimi Auditores et Obser- 
vatores, 

Loquar nomine plurimorum episcoporum Americae Latinae, mente 
ac corde haec verba volvens em. mi card. a Secretis Status, scii. « urget 
ut sincera unitas animorum foveatur, neve ulla interponantur difficul- 
tates et obstacula, quominus unitatis viae et veluti ianuae hac nostra 
aetate semper et omnibus pateant » ../ 

Cum cap. II schematis magni momenti sit quoad vitam practicam, 
facta et adiuncta, quae divisionem inter baptizatos adhuc perdurare 
et sinunt et fovent, abs dubio in schemate et explicanda et praeca- 
venda erunt prudentia quidem, sed et magna sinceritate ac plena veri- 
tate. Secus, ut verbis utar exc.mi Martin, relatoris, « quasi paraliza- 
retur » evangelizatio mundi et dilatatio Regni Dei. 

Ad id vero, quae in schemate, pastorali modo, pro pastoribus ac 
fidelibus de eorumdem officiis dicuntur, scii, de sanctitate vitae et ora- 
tione, de instructione fidelium, de fratrum cognitione et cum iis coope- 
ratione, etc., ab omnibus laeto animo praestabuntur, veritatem facien- 
tibus in caritate ... 2 

In regionibus tamen nostris Americae Latinae, a saeculis unanimi- 
ter fidem catholicam profitentibus, luctuosa facta, peculiarem rerum 
conditionem constituentia, fortasse a multis vestrum, sit mihi venia, 
non bene nota, iterum iterumque accidunt, ad quae interpretanda, in 
caritate et veritate superanda aut praecavenda, criterium sive normas ... 3 , 
in decreto de Oecumenismo praestabilire necessarium videtur. 

Dialogus enim oecumenicus haberi non potest verus et efficax nisi 
dialogantes quisque pro suo, bona fide ac sinceritate procedat, ad inve- 
niendam amplectendamque veritatem prompti, et alter de alterius hac 
bona voluntate conscius sit, dialogo durante . 4 

Summarie tamen haec inter perplura facta pandam, dialogo obstan- 
tia, quibus mederi oportebit: 

1. A conflictu communistico in orientalibus plagis, numerus mis- 
sionariorum seiunctorum increvit, numero quidem non vero qualitate, 
in regionibus catholici nominis, laborantium sub specie evangelizandi 
populos iam evangelizatos in possessione plus quam centenaria et pa- 
cifica suae catholicae fidei viventes. 

2. Methodus qua saepe utuntur nequaquam in praedicatione sin- 
cera veritatis, sed in ... s falsorum factorum et verborum allegatione, ut 
plurimum ... 6 probatum est, praesertim posita est, nec hic haec omnia 
recensenda 7 ne ulcus amarum removeatur. 

3. Ac ita coetus et communitates constituuntur, unice aut fere 
unice compositis a personis a fide catholica deficientibus non tam 
propter rationes, ut constat, quam propter dona et pecunias eorumdem 
favore large expensas. 

4. Quandoque, et non infrequenter, quidam bona fide aliorum 
etiam auctoritatem tenentium, quasi abutentes, duplicem quasi gerunt 
personalitatem. Dum enim publicae opinioni qua cultores artis et scien- 
tiae sese exhibent, privatim tamen inter humiles et pauperes prosely- 
tismum exercent, protecti a certae speciei prelo internationali, affluenti- 
bus mediis oeconomicis, et folia libere distribuunt, quibus non raro de- 
lictum singulare universale facientes in catholicam communitatem im- 
petunt. 

Nos haec omnia et alia eiusmodi oblivioni sincere damus, et ne- 
minem odio habemus, sed faveatis, venerabiles Patres, in hoc decreto 
de Oecumenismo viam monstrare ne pericula augeantur in tam am- 
plissima regione in qua fere tertia pars catholicorum in durioribus vitae 
conditionibus conversatur. Venerabiles Patres, praxis Oecumenismi in 
America Latina non iisdem viis incedere potest quam alibi, quis pru- 
dens haud videre nequit? 

Quomodo enim 8 discerni potest is qui bona fide, sincera voluntate 
agit ab eo qui alio modo conversatur, cum tam gravi animarum, et Ec- 
clesiae et causae unitatis detrimento? 

An sufficiat ut quis sese declaret non catholicum, etsi antea vere 
catholicus, ut possit notam bonae fidei mereri? Contra id quod statuit 
Concilium Vaticanum I: « Illi enim qui fidem sub Ecclesiae magiste- 
rio susceperunt nullam umquam habere possunt iustam causam mutandi 
aut in dubium fidem eamdem revocandi » ... 9 

An sufficiat ut quis sese declaret pastorem alicuius communitatis, 
suo proprio marte etsi nec ipso Consilio Ecclesiarum Oecumenico aures 
docibiles praestet, ut considerari possit interlocutor bonae fidei? ... 10 

Schema in hac magni momenti parte practica ullam viam non indi- 
cat. Res facile non solvitur, sed solvenda est, nec dicatur sufficere ut in 
Directorio a coetibus episcoporum edendo, hae viae indicentur, cum 
luctuosa experientia teste, non raro legem episcopalem plus exigere 
quam Apostolicae Sedis aut Concilii Oecumenici praecise 11 ad eamdem 
inoboediendam ... u ostendetur. Gravia facta ponderanda sunt ad gra- 
viora pericula vitanda et ad securiorem firmioremque unitatem com- 
ponendam. 

In hac hora decisiva ac historica, anxio animo, evangelicorum 
verborum pondere gravato dicentium « qui non est pastor sed mercena- 
rius, cuius non sunt oves propriae, videt lupum venientem et dimittit 
oves et fugit » ... 13 , vos Patres conciliares, deprecor in Domino, ut detis 
in ipso schemate, ad haec mala radicitus evellenda, unionemque omni- 
bus viribus assequendam, normas definitivas quibus nos, pastores, oves 
nostras defendere ac in tuto semper ponere possimus simul ac certum 
veri nominis Oecumenismum servare. Aliunde actio nostra pacifica, si 
cotidie calumniis oneratur a publica opinione sine examine admissis, im- 
possibiliter evolvitur ac omni exitu carebit. Premit enim animum cre- 
scens in dies numerus eorum qui non in aliam, ut ita dicam, fidem 
transeunt, sed in pessimum indifferentismum ac practicum atheismum, 
ut iam in aula audivimus. 

Denique necessarium videtur ut, sicut iam pro aliis schematibus pro- 
visum est, Directorium normarum particularium edatur a Patribus cogno- 
scendum antequam ad definitivam approbationem huius decreti deve- 
niatur. Et etiam nunc temporis ancipites haeremus quid, iis Concilii 
Sessionibus expletis, respondere debeamus sacerdotibus ... 14 nobis ob- 
viam venientibus ac quaerentibus quomodo sese gerere debeant, firmis 
fide et oboedientia, inter tot et tam varia publica commenta de Con- 
cilio. Dixi. Gratias. 



In textu scripto tradito-. 1 Et haud certus esse non possum quod post meam 
humilem, ut dici solet, aliae voces altiores et merito et scientia praeclariores 
audientur in hac amplissima aula. Mihi liceat, animi relaxandi causa, dicere, plu- 
ribus Patribus, ut et mihi, placere cap. IV et V, nuper proposita, aliis in locis 
inseri et tractari, ex rationibus iam dictis, sed et ex necessitate rem gravem 
maturius perpendendi ab omnibus, in qua festinanter procedere absonum vide- 
retur. 2 ( Eph . 4, 15). 3 ut ita dicam. 4 perdurante. 5 atrocibus 

calumniis, falsis factis allegatis. 6 iam. 7 recensendis. 8 deest. 

9 (Denz. 1794). 10 etc. 11 deest. 12 mendaciter. 13 (Io. 10, 

12 ss.). 14 et aliis apostolicis laicis. 

[ Subscripserunt etiani\ Jose Clemente Maurer, arch. Sucrensis, Bolivia; Gu- 
stavo Posada P., vic. ap.; Augusto Trujillo Arango, ob. Jerico; Buenaventura 

Jauregui, ob. Zipaquira; Arturo Diique Villegas, arz. Manizales; Ramon J. 
Castellano, arch. Cordubensis in Argentina; Alfonso Buteler, arz. Mendoza; Jose 
M. Medina, ep. tit. Termessensis; M. J. Blanchoud, ep. Rivi Quarti; Pedro 
Lira, ep. Franciscopolitanus; Jose Terceiro, bispo Penedo, Brasil. 



13 

Exc.mus p. d. bernardinus pinera carvallo 

Episcopus Temucensis 
Venerabiles Patres, 

Loquar in nomine decem archiepiscoporum et episcoporum chilen- 
sium et quidem brevissime. 

1. In par. 4 cap. II legitur: «Omnis interior Ecclesiae renovatio 
causa est cur motus versus unitatem properetur ». Legitur etiam: « Spi- 
ritualis fidelium renovatio insigne obtinet momentum oecumenicum ». 
Et ad modum exempli talis spiritualis renovationis exhibentur casus 
renovationis pastoralis recentioris. 

Desideratur in hac paragrapho quaedam exhortatio ad renovatio- 
nem spiritualem fidelium sub aspectu maioris renuntiationis bonorum 
temporalium; maioris propensionis ad indigentes iuvandos, necnon ser- 
vientes et amandos, immo et cum eis convivendum; maioris conatus ad 
iustitiam socialem instaurandam; et ad ordinem socialem condendum, 
fraternum, absque miseria et absque opulentia. 

2. In par. 6 omnes christifideles vocantur « ad puriorem et magis 
evangelicam vitam » quo « Christianorum unio melius promovetur ». 

Omnino optandum est ut vita evangelica ad quam fideles invitamus, 
etiam reluceat in aspectu exteriori vitae Ecclesiae. 

Unde vehementer desideramus suppressionem omnium aspectuum 
sive divitiarum, sive humanae dominationis, sive splendoris, qui adhuc 
in Ecclesia apparent, v. g. in titulis, in habitu, in honoribus, in caere- 
moniis et in modo vivendi praelatorum. 

Quae suppressio etiam oecumenicum habet momentum et interiorem 
renovationem exprimit et confirmat. 

Etenim non catholici et etiam nonnulli catholici, tales aspectus, 
haud conformes evangelicae simplicitati iudicant, et, cum aliunde, saepe 
non cognoscant nos, intimiori modo, quales simus vel esse conemur, 
accipientes apparentias pro realitate, a nobis et ab Ecclesia separantur. 

3 et ultimo. Magnum etiam oecumenicum habet momentum, prae- 
sertim in America Latina ubi sic dictae « sectae protestantes » saepe 




CONGREGATIO GENERALIS LXXVII 



225 



pauperrimae sunt, ut in administratione bonorum ecclesiasticorum no- 
strum traditionalem criterium renovemus. 

Vires nostras omnes, media nostra oeconomica omnia, statim hodie, 
evangelizationi et servitio fratrum nostrorum in ignorantia et pauper- 
tate degentium, consecremur. 

Christiani etenim, in fide, spe et caritate viventes, sunt supremum 
et unicum Ecclesiae thesaurum. 

Facta, non verba a mundo sperantur. Dixi. 



14 

Exc.mus P. D. LUCIANUS LEBRUN 
Episcopus Augustodunensis 

Venerabiles Patres, carissimi Observatores et Auditores, 

In quantum episcopus Augustodunensis in Gallia de oecumenismo 
aliqua verba facere vellem quia in mea dioecesi exstat celeberrimus hodie 
ille pagus qui vulgo Taize dicitur, ubi nuper fundata est communitas 
monastica a fratribus ex Reformatione provenientibus, cui nomen est in 
lingua gallica : « Communaute des Freres de Taize », i. e. « Communitas 
Fratrum in pago Taize commorantium »} 

Liceat mihi imprimis 2 sensum fiduciae in futurum exprimere, post- 
quam omnia audivi quae iam 3 dicta sunt in disceptatione schematis 
de Oecumenismo. Bonam spem retinemus quod tandem aliquando, se- 
positis omnibus obstaculis quae adhuc exstant in via ad unitatem, omnes 
baptizati gaudere poterunt de expletione orationis Domini: « Ut sint 
unum ». 

Haec nostra spes oritur ex sensibus animi, quibus affecti sumus in 
variis congressionibus cum fratribus nostris seiunctis. Tales congressio- 
nes ab ipsa Providentia praeparatae sunt, ut patet ex facto quod ... 4 non 
longe ab aedibus antiquissimae abbatiae cluniacensis apparuit nostris 
hisce temporibus communitas de qua diximus — Communitas Fratrum 
Taize — ubi vitam plene monasticam ad instar monachorum catholico- 
rum fideliter perducunt . 5 

Iam a multis annis conveniunt in hunc pagum Taize, tamquam in 
locum oecumenismo plene imbutum, episcopi catholici, pastores prote- 
stantes, fideles ecclesiae orthodoxae, ut in communi orationes fundant, 
et propria cogitata invicem exponant. Huiusmodi congressiones provi- 
debantur in decreto S. Officii, a. 1949, et habebantur cum eiusdem 

S. Officii 6 licentia necnon cum incitamento personali Summorum Ponti- 
ficum veneratae et felicis recordationis, Pii XII et Ioannis XXIII. 

Per decursum vitae meae clericalis et sacerdotalis, numquam adhuc 
habueram occasionem cum fratribus seiunctis colloquium habendi, et 
proinde aliquam diffidentiam et multa praeiudicia percipiebam in corde 
meo erga omnes illos seiunctos, qui mihi per decursum studiorum meo- 
rum saepe exhibiti erant plus quasi hostes, quam quasi fratres. 

Nunc autem saepissime notavi, quod talia praeiudicia subito ad ni- 
hilum redigebantur in colloquiis cum fratribus nostris seiunctis; etenim 
apud eos ... 7 expertus sum eumdem amorem erga Christum Dominum, 
eamdem voluntatem ferventem restaurandi nostram unitatem; hoc modo 
sensus diffidentiae mutati sunt in aestimationem mutuam, in amicitiam 
fraternam in Christo; et tales nostrae animae dispositiones confortatae 
sunt in hoc Concilio Vaticano II. 

Concludendo, in lucem ponere vellem id quod in talibus colloquiis 
mihi omnino necessarium videtur, scii.: caritas non ficta , 8 sinceritas ab- 
soluta sine dolo et malitia, fiducia antecedens erga fratres illos qui bap- 
tismum sicut et nos receperunt, et proinde nobiscum membra facti sunt 
populi Dei, et qui etiam non raro eumdem amorem servant erga Dei 
Genitricem, necnon eamdem fidem in Ss.mam Eucharistiam profitentur. 

Mundus hodiernus non credit in Christum, venerabiles Patres 9 ; 
quomodo autem ad fidem converteretur, si divisiones videret in eis, qui 
eumdem Christum Dominum invocant? 

Utinam mites et humiles efficiamur ad instar divini Magistri, ut 10 
sic accelerare possimus tempora unitatis restituendae « ut credat mun- 
dus ». Dixi. Gratias. 



In textu scripto tradito : 1 deest. 2 deest. 3 deest. 4 in nostra 
dioecesi Augustodunensi in Gallia. 5 nuper fundata est nova communitas a 
fratribus ex Reformatione provenientibus, cui nomen est in lingua gallica: « la 
Communaute des Freres de Taize », i. e. « Communitas Fratrum in pago sic 
dicto Taize commorantium ». 6 deest. 7 omnes. 8 deest. 9 deest. 

10 et. 

Moderator : Loquatur exc.mus D. Henricus Golland Trindade, arch. 
Botucatuensis in Brasilia. Et deinde transitus fiet ad cap. III de Oecu- 
menismo. 

15 

Exc.mus P. D. HENRICUS GOLLAND TRINDADE 

Archiepiscopus Botucatuensis 

Loquar nomine meo et aliorum Patrum ex quinque nationibus nec- 
non, certus sum, aliorum non paucorum qui hunc interventum non 
subsignare potuerunt } 

Loquar de paragrapho sexta, ad caput II. 2 

Ea quae cap. II dicit: « de interiore Ecclesiae renovatione ... 3 , de 
conversione cordis ... 4 , de sanctitate vitae ... 5 , de oratione unanimi ... 6 », 
legimus magna cum fiducia et maiori spe. 1 

Quid amplius vel melius attendere vel desiderare possumus ab hoc 
Concilio Oecumenico Vaticano II, ut sit ipsum in veritate et in pro- 
funditate et etiam in ostensione, vere pastorale, vere oecumenicum? 
Sed, venerabiles Patres, parcite mihi, si dicere audeo, humiliter sed fir- 
miter, Conciliis praeteritis docentibus, quod haec omnia maximi mo- 
menti, a commissione, laudibus digna, exarata — ne tantum tempore 
futuro, in libris et codicibus et bibliothecis, invenienda esse, sed quam- 
primum, in vita nostra, qui legislatores et pastores sumus, et forma 
gregis vocamur ... 8 et quia de magna gratia huius Concilii, Deo rationem 
reddituri sumus. Nunc est tempus opportunum 9 

Pro oecumenismi exercitio ... 10 mihi humiliter videtur, ut vis prae- 
cipua et quae substitui non potest, esse id quod hodie vocatur « opinio 
publica ». 

Sed meminisse iuvat hanc opinionem publicam non esse a nobis for- 
mandam tantum conferentiis, prelo, cinematographia, radiophonia, te- 
levisione et ceteris instrumentis, sed praesertim exemplis cotidianis 11 
vitae Ecclesiae, i. e., exemplis pastorum, sacerdotum, religiosorum et 
laicorum. Prelum, radiophonia, etc., nec semper nec facile sub potestate 
nostra sunt. Sed 12 inimici nostri, quam plurimi, horum et aliorum in- 
strumentorum communicationis, usum et abusum habent, proh dolor, 
quasi ubique terrarum. Exempla, autem, verae vitae evangelicae — de 
qua cap. II loquitur — tantummodo a nobis, christianis, scii, pastoribus 
et fidelibus, pendet, et pretium unicum est gratia Dei et assensio nostra 
cum generositate. De renovatione faciei 13 Ecclesiae, Ioannes XXIII et 
Paulus VI, Pontifices maximi, secundum Cor Christi, aperte locuti sunt. 
Ne vereamur nos, in nomine tantorum Pontificum adunati, de ea, serius 
cogitare et loqui, cum par. 6 nostri capitis felicem exitum exercitii oecu- 
menismi ponit in vita christiana magis evangelica, sic : in vita christiana 

magis evangelica 14 quae vim habet specialem, christianos separatos et 
non christianos, ad sinum Ecclesiae, attrahendi. 

Vita evangelica, scimus omnes, est vita Christi, qui, per psalmista ... 15 
dicit: « pauper sum ego et in laboribus a iuventute mea... », et, divinis 
suis labiis de seipso affirmat: « Spiritus Sanctus super Me, propter quod, 
unxit me, evangelizare pauperibus misit me ...» ... 16 . Et Ecclesia cum 
de perfectione evangelica docet, commemorat semper unam, cum oboe- 
dientia et castitate, paupertatem veram, non solum quoad spiritum (quae 
paupertas in spiritu 17 omnibus qui omnia habent valde arridet, et proh 
dolor, etiam nobis, religiosis et ecclesiasticis , 18 et nos, proh dolor, tran- 
quillos regit 19 ) sed paupertatem realem, ut Christus™ etsi non miseriam 
vel egestatem. Et 21 paupertas realis, voluntaria vel ex animo prompto 
accepta, humilitatem, bonitatem et simplicitatem parit, virtutes quae 
maxime, ut ita dicam, atmospheram genuine oecumenicam 22 faciunt. 

Concludendo, submisse propono, ut conclusioni huius capitis adda- 
tur alia par. 12, iis vel aliis verbis: 

« Pro oecumenismi exercitio, absolute necessarium videtur “ opi- 
nionem publicam ” ex vita Ecclesiae vere evangelica, i. e. paupere (non 
solum in spiritu), formare, ut omnes, christiani et non christiani, divites 
et pauperes (qui divitias nostras, etiam apparentes, vehementer abhor- 
rent) — atmospheram propitiam, quam citius et quam securius inve- 
niant 23 pro dialogo fraterno et pro Iesu Christi inventione, quod est 
finis principalis oecumenismi, de quo Concilium Oecumenicum Vati- 
canum II tam sapienter et opportunissime loquitur 24 ». Deo gratias. 
Dixi. 



In textu scripto tradito-. 1 non subscripserunt. 2 Ad caput II, par. 6, 
de Oecumenismi exercitio. 

Sicut « primus inter pares », fulget schema de Oecumenismo ad quod, omnes 
homines bonae voluntatis, magna repleti spe, respiciunt. Ecclesia, numquam, 
ut mihi videtur, modo sic solemni, et ut ita dicam, quasi ex professo, sicut in 
hoc concilio, de oecumenismo locuta est. Ut societas Christi visibilis, portas ape- 
rit, et sicut mater omnium aperit cor et ut Magistra clamat, cum Christo: Venite 
ad me omnes... ( Mt . 11, 18). Insuper, exiit Ecclesia foras, et non solum vocat 
omnes omnino homines, christianos et non christianos, pauperes et divites, sed 
adhuc per vicos et plateas, ut bonus Pastor, eos quaerit, ut fiet unum ovile, in 
veritate et in caritate. Sic, humiliter, cap. II de Oecumenismi exercitio, mihi 
apparet. Oecumenismus, enim, qui a non paucis videtur progressus verus Ecclesiae 
hodiernae, forsitan, definiri possit: « motus in Ecclesia, ex natura ipsius (Eccle- 
siae), Spiritus Sancti lumine, Christi caritate et zelo animarum, ortus — firmis 
principiis dogmaticis et moralibus, vias quaerendo Christum vivum inveniendi et 
veritates et virtutes ab eo praedicatas, in vita e moribus christifidelium contem- 
plandi, omnibus hominibus desiderium facilitatem praebeat. Eo quod, magna 

cum gratitudine, erga sedulam commissionem de Oecumenismo, hunc perpul- 
chrum caput II meditamus, plenum gratia et veritate et fortitudine, ita ut, si 
fideliter in vita et in verbis et in exemplis a nobis vivificetur, iam esset — ut 
humiliter censeo — fructum uberrimum et optatissimum, a pluribus, huius Con- 
cilii Oecumenici Vaticani II. 3 (par. 4). 4 (par. 5). 5 (par. 6). 

6 (par. 7). 7 deest. 8 (I Petr. 5). 9 deest. 10 (cap. II). 11 deest. 

12 Et. 13 deest. 14 deest. 15 ( Ps . 87, 16). 16 (Lc. 4, 18). 

17 deest. 18 deest. 19 reddit. 20 deest. 21 deest. 22 oecume- 
nismi. 23 deest. 24 quam citius et quam securius inveniant. 



[ Subsignaverunt etiam\ Antonius Pildain, ep. Canariensis; Angelus Cuni- 
berti, vic. ap. Florentiae; Ioseph Nepote, ep. tit. Helensis; Clemente Jose Carlos 
Isnard, ep. Neo-Friburgensis; Paul Gouyon, arch. eoad. Rhedonensis; Tullius Bo- 
tero Salazar, arch. Medellensis. 



Moderator. Nunc transitus fit denuo ad cap. III: de christianis ab 
Ecclesia catholica seiunctis. 



16 

Beat. mus P. D. PAULUS PETRUS MEOUCHI 

Patriarcha Antiochenus Maronitarum 

V enerabiles Patres, 

Iam de Oecumenismo in genere et in specie plura a pluribus pluries 
dicta et repetita sunt. Vellem aliquas considerationes iuxta cap. III bre- 
viores facere, quin, ut spero, patientia vestra abutar, quae, specialiter 
in ultimis diebus huius sessionis, ad limites forsitan suas pervenit. 

Hoc caput multa pulchra de orientalium divitiis proponit. Timeo 
tamen ne haec expositio sine effectibus concretis maneat. 

Mihi venit notare tria puncta circa relationem catholicorum et non 
catholicorum orientalium, analogia utendo trium viarum vitae spiritua- 
lis ab auctoribus theologiae asceticae et mysticae praestitarum: nempe 
viae purgativae, viae illuminativae et viae unitivae. 

1. Via purgativa. Oportet nos omnes, catholici et non catholici, pur- 
gemur ab omnibus praeteritae historiae separationis praeiudiciis, odiis 
et eorum influxibus, quae e fratribus, sanguine Christi Domini red- 
emptis, faciunt quasi inimicos, et non christianis scandalum praebent. 
Haec liberatio, voluntati Christi respondet et ad mundi aedificationem 
ducit. 

Usque nunc in nocte huius viae purgativae ambulamus, et a nobis, 
ut ad lucem perveniamus, strenuus labor exigitur. 

2. Haec liberatio ad viam illuminativam conducit, quia cognitio 
obiectiva reciproca divitiarum absconditarum spiritualitatis, theologiae 

et liturgiae esse non potest, si adhuc intelligentia et cor nostrum illis 
praeiudiciis laborant. Ideoque ignorantia, quae a Patribus vocatur mater 
omnium vitiorum, repellenda est. Seminaria nostra et theologiae facul- 
tates parata sint oportet, ad facienda quae necessaria sunt ad illam co- 
gnitionem obtinendam. Vita concreta etiam, plena esse debet experientia 
religiosa valorum sic dictorum alterutrius. 

3. Et sic via panditur ad unionem. Unio, gratia Dei donum est, et 
fiet quando et quomodo Deus ipse vult. Sed amor unionis qui a cogni- 
tione obiectiva fluit, non erit in amplexibus amatum suffocantibus, « II 
l’a trop embrasse pour mieux Tetoufler », ut dicitur gallice, sed in 
osculo caritatis et verae fraternitatis. Privilegia omnia orientalium, tra- 
ditiones, munera, a tempore immemoriali vigentia, divitiae eorum con- 
crete servari debent, ut sit unitas in varietate, quin perveniamus ad illam 
reductionem, quae in damnum unius vel alterius esset. Pulchritudinis 
elementa constitutiva secundum Aristotelem sunt: proportio, splendor 
partium et varietas in unitate. Illa varietas in unitate pulchritudinem 
Ecclesiae maxime constituit. 

Haec sunt quae multum ad unionem iuvant. Et ut verbis Concilii 
Hierosolymitani utar: « Visum est enim Spiritui Sancto et nobis nihil 
ultra imponere vobis oneris quam necessaria... ». «... Nunc ergo quid 
tentatis Deum imponere iugum super cervices discipulorum, quod ne- 
que patres nostri neque nos portare potuimus? » (Act. 15, 18 et 15, 10). 
Dixi. 



17 

Exc.mus P. D. FRANCISCUS SEPER 
Archiepiscopus Zagrabiensis 

Venerabiles Patres, 

Schema in sua tendentia et generalibus delineamentis laude dignum 
censeo. Liceat mihi tamen aliquas animadversiones proferre, nam opus 
est ut clare et definite loquamur, cum sancta audacia et generositate; 
sincera voluntas unionis Christianorum manifesta fiat omnibus homi- 
nibus. 

1. In cap. III alluditur ad causas separationis, at — ni fallor — sat 
unilateraliter. Ita n. 12 ... 1 de orientalibus dicitur: « separationum an- 
sam praebuerunt formae modique diversi quibus haereditas ab apostolis 
recepta est ... », et n. 19 ... 2 de Protestantibus, de exaggerata extollentia 
transcendendae revelationis Dei in Christo ... Ergo solum causae sepa- 
rationis doctrinales adducuntur . 3 

Peccatum, et forsan diabolus qui 4 certe in separationibus partem 
habuerunt, silentio praetergrediuntur. 

Causae separationum humanae, extra-religiosae, nec memorantur. 
Diversitas linguarum litterariarum gr aecae et latinae; divisio et postea 
separatio Imperii Romani; institutio Imperii occidentalis Francorum et 
Germanorum 5 ; in dies crescens diversitas mentalitatis et disciplinae, 
praesertim clericalis, quae in occidente specialiter vivum impetum su- 
scepit ex motu clunyacensi; latinisatio totius occidentis, dum in oriente 
graecisatio non imponebatur, unde maxima pars Slavorum in sphaeram 
graecam incidit, in occidente autem ... 6 maxima pars Germanorum ab 
Ecclesia defecit etc. Hae omnes causae quae in separationem magnum 
influxum exercuerunt non iam exsistunt: coniunctio Ecclesiarum cum 
statu civili, tum in oriente tum in occidente, iamdiu ad tempus actum 
pertinent, nec Ecclesia ullam latinisationem imponere intendit. U tinam 
cessante causa cesset iam effectus . 7 

2. In re dogmatica maior claritas desideratur, praesertim quoad 
Primatum Romani Pontificis, sine quo iam nunc, post Vaticanum I, 
unitatem Ecclesiae describere impossibile est. Verum est in cap. I, 
pag. 7 ... 8 , B. Petrum qui fratrum suorum collegio praeest nominari. 
Postea in cap. III, pag. 20 ... 9 , aliquo potius confuso modo dicitur: 
« arbitra Sede Romana ex communi consensu ». Exercitium Primatus 
in primis saeculis non fuit «ex communi consensu», sed ex institu- 
tione Christi. Posset forsitan melius dici: « cum communi consensu »... 10 

3. Non video etiam cur insistatur, relate ad orientales, in rebus 
quae pro maiori eorum parte nullum valorem habent. N. 13 ... n in men- 
tem revocatur in oriente non paucas Ecclesias particulares « ab ipsis apo- 
stolis originem duxisse ». Item n. 14 ... 12 sermo est de apostolica ori- 
gine quibus Ecclesiae orientales iure gloriantur. Sed nec Ecclesia Rus- 
sica, nec Serbica, nec Rumena nec Bulgara, nec ipsa Constantinopoli- 
tana, quae omnes simul longe maiorem partem orientalium fratrum 
continent, ab apostolis fundatae sunt. Praeterea Ecclesiis Slavicis, quae 
longe maiorem partem orientalium repraesentant, Patres graeci nescio 
qua ratione magis pertineant quam Ecclesiae catholicae romanae. 

4. Longe maioris momenti est ... 13 in hoc Concilio bene et praecise 
definiatur et decernatur in quanam conditione fratres a nobis seiuncti in 
unionem visibilem Ecclesiae intrare possint. Titulus schematis sonat: 
« Decretum ». Reapse, uti nunc iacet, quasi nihil in schemate decerni- 
tur, sed est potius quaedam Instructio vel Adhortatio. 

N. 16 ... 14 dicitur observantiam principii « de diversitate in unitate » 
esse praeviam conditionem ad unionem restaurandam. Et bene dicitur 
sed solum in genere. 15 N. vero 18 ... 16 , titulum portat: « De necessariis 

conditionibus ad unionem feliciter restaurandam » sed de conditionibus 
nihil habet nisi dictum in Act. Ap. 15 ... 17 , verba quae paulo antea 
audivimus a Beatissimo Patriarcha: « nihil ultra imponere oneris quam 
necessaria ». 

Ni fallor, Concilium explicite, clare et definite decernere deberet ali- 
quas saltem conditiones, et quidem: 

a) Communitates tam orientales quam occidentales, in unionem 
intrantes, structuram regiminis, quam actu possident, retinere possunt, 
quatenus cum constitutione hierarchica et monarchica Ecclesiae componi 
potest, dummodo Primatum iurisdictionis Romani Pontificis agnoscant. 

b) Etiamsi Ecclesia occidentalis ob maius bonum commune cle- 
ricis observantiam caelibatus praescribat, nihilominus aequalem digni- 
tatem agnoscit sacerdotio presbyterorum in Ecclesia orientali qui in ma- 
trimonio christiano vivunt. Pariter ministris in communitatibus sepa- 
ratis occidentalibus, qui in matrimonio vivunt, ordines sacri conferri 
possunt. 

c) Nulla latinisatio, specialiter non illa liturgica, fratribus nunc 
separatis imponitur. 

d) Fratres a nobis separati qui hac ratione ad unionem perve- 
nient, nullatenus in Ecclesia uti christiani secundi ordinis aut minoris 
dignitatis habendi sunt. Omnia iura ad participationem in vita et acti- 
vitate et gubernatione Ecclesiae secundum iustam, pro posse, aequa- 
litatem cum aliis fidelibus « latinis » etiam ipsis concedenda sunt. 

Haec, venerabiles Patres, vestrae considerationi et decisioni, sub- 
mittere audeo. Gratias. 



In textu scripto tradito-. 1 pag. 20, linn. 7-11. 2 pag. 23, linn. 14-18. 

3 deest. 4 Diabolus et peccatum, quae. 5 Germanici. 6 postea. 

7 deest. 8 linn. 25-27. 9 lin. 18. 10 Similiter n. 18, pag. 23, 

linn. 1-2 dicitur: « officium Romanae Sedis, cuius est praesidere in caritate ». Lo- 
cutio quidem est patristica, sed ansam posset praebere alicui tendentiae dimi- 
nuendi vim primatus. 11 pag. 20, linn. 21-22. 12 pag. 14, linn. 13-14. 

13 ut. 14 pag. 22. 15 deest, 16 pag. 22-23. 17 28. 

18 

Exc.mus P. D. CASIMIRUS MORCILLO GONZALEZ 

Archiepiscopus Caesaraugustanus 

V ener abii es Patres, Observatores et Auditores dilectissimi, 

Cum prooemium non adsit in cap. III schematis de Oecumenismo, 
nos impedit quominus iudicium adaequatum proferamus quoad modum 
praesentandi eos qui protagonistae dialogi oecumenici dici possunt. 

Multa quidem elementa praeclara invenimus in schemate, sed desi- 
deramus textum magis harmonicum et ad stylum oecumenicum confor- 
matum. Ad hoc tendunt observationes quae sequuntur: 

1. Dialogus oecumenicus, nisi verbi significationem illegitime ex- 
tendamus, complectitur: a) solos christianos (quapropter alius locus 
pro iudaeis quaerendus est), et b) omnes christianos, nullo quidem 
excepto. 

Nunc vero, textus noster est imperfectus: a) imprimis in classifi- 
catione proposita (scii, orientales et communitates exortae post saec. xvi), 
quae vere est inadaequata, nam duplici criterio utitur: geographico 
pro orientalibus, chronologico pro protestantibus; aliunde, ut iam dic- 
tum est, non omnes christianos complectitur: sunt enim coetus, ut 
Valdenses, qui, etsi orientales non sunt, ante saec. xvi apparuerunt; 
b) enumeratio communitatum caret sensibilitate oecumenica, quia omit- 
tit confessiones, ut Veteres catholicos, et Anglicanos, et silet etiam de 
Consilio Oecumenico Ecclesiarum, cuius observatores quotidie praesen- 
tes in aula conciliari satis suam voluntatem ostendunt dialogi ineundi 
cum Ecclesia Romana. 

2. Descriptio, cuius imperfectionem extensivam indicavimus, im- 
perfecta etiam est dicenda sub aspectu intensivo: a) iam hic in aula con- 
ciliari plures omissiones indigitatae sunt: de Eucharistia, de successione 
apostolica, etc.; b) certe posset amplior elenchus omissionum confici, a 
quo tamen desistimus tum quia conscii sumus nos omnia enumerare 
non posse, tum quia conatus enumerationis exhaustivae aequilibrium 
schematis turbaret; descriptio enim satis explicita esse deberet, ne sicca 
et schematica nimis exhiberetur. 

Nonne erit criterium quo haec deficientia oecumenica sanetur, quod- 
que viam aperiat expositioni perfectiori sive protagonistarum dialogi 
oecumenici sive elementorum, quae eorumdem positionem christianam 
constituunt? 

3. Existimamus criterium quidem existere, et maxime oecumenicum, 
nempe ministerium ecclesiasticum. 

A) Profecto hodie praevalet tendentia quae agnoscit in ministerio 
elementum essentiale Ecclesiae, ac simul criterium veritatis eiusdem. 
Ceterum, unanimis est consensus in collocando ministerium tamquam 
centrum dialogi oecumenici, quod etiam hoc Concilium Vaticanum II 
facere posset et deberet: a) imprimis quia hoc postulant ducentae con- 
fessiones christianae in Consilio Oecumenico Ecclesiarum inscriptae, 
concordes in admittendo — ut in recenti conventu in Montreal pate- 
fecerunt — ministerium esse primarium argumentum oecumenicum, a 
quo omnes quaestiones Oecumenismi pendent; b ) deinde quia optime 
correspondet propositis huius Concilii nostri, quod intendit praecipue 
illustrare Ecclesiologiam ope cuiusdam revisionis earum relationum, 
quae omnes ad ministerium referuntur; sic Primatus-Episcopatus, Epi- 
scopatus-Presbyteratus, Hierarchia-Laicatus. Et haec omnia in perspec- 
tiva actionis pastoralis, oecumenicae et missionariae Ecclesiae. 

B) Hoc quidem ministerium, si ut criterium selectionis et praesen- 
tationis protagonistarum in dialogo oecumenico acceperimus, facile de- 
fectus subnotati cap. III corrigentur: a) classificatio quae simul sit adae- 
quata et absque omissionibus quae offendere possint in dialogo oecu- 
menico sequens esset: dum in Ecclesia catholica ministerium exhibet 
constitutionem duodecim apostolorum et tenet hereditatem apostola- 
tus et Primatus Petri, duae interpretationes clare definitae vigent apud 
ceteras communitates ecclesiales: sunt enim ecclesiae quae alio vel alio 
modo Primatum reiciunt (Orthodoxi, Veteres catholici, forsan Angli- 
cani), licet episcoporum successionem apostolicam retineant; sunt autem 
aliae ecclesiae quae, praeter Primatum, episcopatum ipsum negant, etiam 
si aliquae inter ministros suos connumerent episcopos, quos tamen 
tamquam sacerdotes non habent. Et hoc quidem quoad classificationem; 
b) etiam protagonistarum descriptio potest et debet ad hoc criterium 
reduci. Non est cur hic faciamus Ecclesiologiam comparatam, nec ut elen- 
chum instituamus omnium elementorum christianorum quae apud sin- 
gulas confessiones vigent; potius recolenda forent elementa valoris 
oecumenici, quae fundamentum praebeant dialogo, qui instituendus est 
circa ministerium ut thema centrale Oecumenismi. 

C) Magna commoda ex hac dispositione proveniunt: a) Concilii 
requisitis aptatur: est enim dispositio pastoralis, cum centrum quaerat 
in episcopo, qui ex officio pastor est. Est etiam positiva / quia in lucem 
trahit praecipuam inter quaestiones oecumenicas, ipsique suam solu- 
tionem afferre intendit, b) Naturae ipsius Oecumenismi correspondet. 
Oecumenismus enim duplicem faciem ostendit: aliam doctrinalem, ac- 

tionis alteram. Quod attinet aspectum doctrinalem, dialogus reponi de- 
bet in profundiore investigatione praesentiae Christi in Ecclesia sua 2 ; 
quam praesentiam alii concipiunt ut non manifestandam per signa visi- 
bilia ne periculum subeat unicitas Christi ipsiusque actio salvifica; alii 
vero hanc praesentiam manifestandam concipiunt in mundo et in historia 
ope ministerii et in persona ministri tamquam signi visibilis actionis 
salvificae Christi. Dispositio quam proposuimus favet etiam Oecume- 
nismo quatenus actionem respicit: quia ex una parte renovatio eccle- 
siologica et pastoralis foecunda est pro ipso dialogo oecumenico; ex 
alia parte, requisita dialogi oecumenici stimulum praebent ad inve- 
niendum figuram idealem pastoris in grege Christi. 

Conclusio. Enucleetur hoc cap. III ad lucem doctrinae de episco- 
patu, prout est quaestio princeps in Oecumenismo, i. e.: 1. ministerium 
adhibeatur ut clavis aptae classificationis protagonistarum dialogi oecu- 
menici; quae talis sit ut ansam non praebeat novis difficultatibus in 
actione Consilii Oecumenici Ecclesiarum, multas ob causas benemeren- 
tis, et simul adiumentum positivum constituat ad promovendum dia- 
logum iam inchoatum; 2. seligantur valores illi christiani uniuscuiusque 
confessionis qui ad ministerium ordinem dicunt; sic enim basim suffi- 
cientem instituimus ad dialogum illum oecumenicum, quin incidamus 
in omissiones vel impraecisiones descriptivas, quae, ut iam saepe dixi- 
mus, ipsi dialogo nocerent. Dixi. Gratias. 



In textu scripto tradito-. 1 deest. 2 deest. 



19 

Exc.mus P. D. VLADIMIRUS MALANCZUK 
Episcopus tit. Epiphaniensis in Syria 

Em. me Praeses, venerabiles Patres et Fratres, 

Loquor etiam nomine aliquorum aliorum episcoporum, et consen- 
tio iis qui propugnant ius ecclesiasticum orientale distinctum, et schema 
distinctum de Ecclesiis orientalibus. 

Nunc tria habeo animadvertenda ad cap. III de Oecumenismo quo- 
rum duo trado secretariatui, et unum tantum propono vestro sapienti 
iudicio, nempe de una ex conditionibus necessariis ad unionem instau- 
randam cum fratribus orientalibus separatis. 

Iam inter tales conditiones in n. 18 recte citatur sequens b Auferre 

nempe 2 denique «parietem» dividentem Ecclesias orientales et Eccle- 
siam occidentalem; quae paries in decursu historiae saepe quidem, sed 
transitorie sublata fuit, praesertim tempore Concilii Florentini; quae 
tamen, proh dolor, denuo interponitur, tamquam murus dividens duas 
partes urbis Berolini , 3 

Iam vero, schema nostrum, ut motui oecumenico melius prospiciat, 
addere debet rationem cur talis « paries » denuo interponitur, secun- 
dum sapiens consilium-, principiis obsta. A Talem rationem invenimus 
in hoc quod unio quaerebatur ab utraque parte ex motivis non pure 
super naturalibus , et ecclesiasticis , sed saepe ... 5 ex motivis praesertim 
temporalibus et politicis. Talia motiva temporalia et politica non suffi- 
cienter removebant causas quae revera separationem adduxerant, et 
quae adhuc nunc perdurant; utique in minori gradu in periodo nostra 
oecumenica, sed adhuc perdurant , 6 et efformant vera impedimenta seu 
« parietes » inter ambas Ecclesias. 

Haec praecipua 7 impedimenta sunt sequentia: 

1. ... 8 Motiva politica, quae abutuntur influxu religionis christianae 
ad ambitiones nationales promovendas; ad reiciendam omnem commu- 
nionem religiosam, quam appellant « dependentiam ab extraneo influxu, 
v. g. Sedis Romanae », tamquam nocivam independentiae politicae, 
atque independentiam ... 9 religiosam considerant ut altum gradum pa- 
triotismi. Omne tentamen relationes renovandi cum Sancta Sede con- 
siderant ut periculosum pro Ecclesia et natione™ 

2. Particularismus religiosus .“ Saepe Ecclesia ita incorporatur in 
vitam populi, ut fiat forma quaedam vitae nationalis populi christiani ... 12 . 
Et aliquando talis ut populus in periculo versatur a parte populorum vi- 
cinorum perdendi suam existentiam. Tunc Ecclesia particularis talis 
populi identificatur cum tali populo et fit propugnatrix eius existentiae. 
Si praeterea talis populus luctari debet contra nationes vicinas christia- 
nas ad suam existentiam defendendam, tunc Ecclesia particularis populi 
periclitantis considerat Ecclesiam nationis vicinae quasi ... 13 inimicam, 
et praecluditur contra omnem influxum communionis religiosae cum 
Ecclesia « inimica ». Si tunc oriuntur religiosae dissensiones inter ambas 
Ecclesias, facile erumpuntur inter eas dissidia et schismata. Et si tales 
dissensiones diutius perdurant, firmantur in vera praeiudicia. Tunc 
necessaria est amplitudo spiritus et mentis non ordinaria, ut homines 
viventes in tali religioso particularismo intelligere possint, quod reli- 
giositas hominis eo nobilior et purior fit, quo minus est particularis; 
et quod homo potest amare suam patriam melius eique fidelius servire, 
quando pertinet ad Ecclesiam quae transcendit limites suae stirpis, ad 
Ecclesiam nempe universalem, catholicam. Ad haec motiva quae 14 in- 

voluntaria atque inconscia sunt saepe 15 addenda sunt alia 16 motiva 
potius voluntaria, de quibus tantum unum citabo 17 : 

3. Sufficientia sui ... 18 : utraque pars se ipsam considerat superio- 
rem. Nemo vult cedere alteri et agnoscere suos defectus. Utraque pars 
gloriatur sua haereditate spirituali: sua cultura, suo patrio sermone, 
sua traditione, suis consuetudinibus, suaque historia; sic, ut unum 
exemplum afferam : Ecclesias particulares, sic dictas « unitas », conside- 
rare tamquam impedimentum pro futura globali unione, atque, quod 
dolendum, ab Ecclesia Romana postulare abolitionem talium Ecclesia- 
rum, tamquam conditionem praerequisitam pro omni pertractatione 
ulteriore cum Ecclesia Romana; ac si Ecclesiae particulares unitae 19 
essent Ecclesiae spuriae, et non genuinae Ecclesiae orientales. Et prop- 
ter hoc praeiudicium Ecclesia nostra in patria nunc multum patitur. 

Et nunc addo 20 : revera plura ex istis motivis in nostra aetate feli- 
citer minuuntur, sed non adhuc evanescunt. Si non existerent, unio 
fieret nunc. Sed secundum verba Summi Pontificis ipsius 21 Pauli VI ab 
unione adhuc longe distamus! Utique, hodierna die toto corde et animo, 
opitulante Dei gratia, intendimus, etiam nos catholici orientales 22 de 
medio auferre talia motiva, seu parietem nos separantem a fratribus 
nostris separatis, 23 recognoscendo quid positivi, humani et christiani 
inest haereditati eorum; faciendo e nostra parte conatus ut per reno- 
vationem nostram spiritualem monstremus illis Ecclesiam catholicam 
sine ruga et macula, ut veram Ecclesiam Christi. Sed certe conemur 
oblivisci ipsorum eventuum separationis, ut sapienter nuperrime scrip- 
sit Summus Pontifex ad S. B. patriarcham Athenagoram, sed tamen 
non obliviscamur, Patres, nos et nostri fratres separati, causarum et 
motivorum separationis. Etenim historia est magistra vitae u Ipse Sanc- 
tus Pater Paulus VI dat nobis in hoc nobile exemplum, quando in sua 
allocutione inaugurali II Sessionis Concilii Vaticani II humiliter .,. 25 
agnoscit: « Si quae culpa ob huiusmodi separationem in nos admittenda 
sit, veniam humili rogatu a Deo petimus, ab ipsisque Fratribus veniam 
petimus, si iniuriam a nobis se accepisse putent ». Attamen liceat etiam 
addere ulteriora verba Summi Pontificis: « Ad nos quod attinet, animo 
parati sumus ad condonandas iniurias catholicae Ecclesiae illatas... » ut 
etiam — et hic addo 26 — nostris fratribus separatis humiliter et di- 
screte suggeramus istam sanctam inquietudinem 27 culpas separationis 
agnoscendi ex parte Ecclesiarum orientis. Quae sancta inquietudo ad re- 
novationem spiritualem adiuvat sicut inquietudo de peccatis commissis 28 
Et ne dicamus, Fratres, 29 talia motiva separationis quae partim adhuc 
perdurant, paulatim iam 30 per media positiva sola auferri, commendata 
in nostro schemate A Ad sincerum et efficacem dialogum nunc cum fra- 

tribus separatis instituendum, omnino necessarium est ut saltem maiora 
motiva ... 32 separationis adhuc vigentia iam ab initio nostri colloquii 
conciliaris cum fratribus separatis progressive minuentur, a. v., ut dispo- 
sitio spiritualis ad tale colloquium detur* 

Et nunc concludo* Quod ut facilius eveniat humiliter postulo: 
a) ut in n. 18 cap. III nostri schematis saltem quaedam praecipua im- 
pedimenta ... 3S separationis mutuae expliciter nominentur, quae nempe 
illam « parietem » de qua in schemate, constituunt; b ) vel saltem, ut 
verba ipsius Summi Pontificis Pauli VI citata ex allocutione inaugurali, 
in textum schematis inserantur ,.. 36 Satis! Et gratias pro attentione. 



In textu scripto tradito : 1 Inter necessarias condiciones ad unionem feliciter 
restaurandam cum orientalibus christianis separatis, schema recte enumerat in 
n. 18 pag. 22 sequentia: 1. Nihil ultra imponere quam necessaria, Act. 15, 28. 
2. Naturam relationum intendere quae inter Ecclesias orientales ad Sedem Ro- 
manam vigebant praesertim ante separationem. 3. 2 deest. 3 deest. 

4 deest. 5 et forsan semper. 6 deest. 7 B. Hae causae seu. 8 Cau- 
sae seu. 9 ( au tokef aliam...). 10 deest. 11 stirpis seu « de race » uti 

dicitur. 12 Et non mirum; etenim fides viva debet permeare totum hominem 
in omnibus eius relationibus tum personalibus tum socialibus. 13 suam. 

14 saepe. 15 deest. 16 deest. 17 deest. 18 coniuncta cum quodam 
triumphalismo. 19 reunitae. 20 4. Mutua ignorantia: Post separationem 
perfectam saec. xi Ecclesiae orientales vivebant separa tim ab Ecclesia occidentis, 
et evolvebantur suo rhythmo proprio et independenti... Ex quo oriebantur dis- 
sensiones et praeiudicia, quae propter ignorantiam mutuam et alia motiva exag- 
gerabantur... 5. Mutua diffidentia: quae in unoquoque tentamine unionis suspi- 
cabatur in alia parte motiva non sincera, immo egoistica, v. g. dominationis etc. ... 
6. Indifferentia religiosa: quae considerat unitatem Ecclesiae ut ideale quoddam 
impossibile obtentu, et, non experitur vivide inquietudinem et scandalum propter 
divisionem... C. 21 deest. 22 nos catholici orientis. 23 orientalibus. 
24 Non obliviscamur tamen, venerabiles Patres, causarum et motivorum separa- 
tionis, non ex quodam motivo vindictae, sed ut melius prospiciamus labori unio- 
nis! 25 quidem. 26 deest. 27 deest. 28 deest. 29 deest. 

30 deest. 31 praesertim in nn. 13, 14, 15, 16, 17 cap. III nostri schematis. 
32 (sive impedimenta). 33 deest. 34 C. 35 (seu motiva). 36 ut sic 
Dei gratia opitulante, atque adiuvante, voluntate nostra mox fiat « Unum ovile 
cum Uno Pastore ». D. Ad n. 22, pag. 24 eiusdem cap. III: a fratribus nostris 
inde a saec. xvi separatis expostulamus ut S. Baptismi ita conferant iuxta Do- 
mini institutionem, ut nullum dubium suscitent de validitate sacramenti; quod 
non raro evenit in variis communitatibus « protestantibus ». E. Art. 3 addendus 
est ad cap. III huius schematis, vel saltem mentio fiat: de iis nempe qui, per- 
multi nunc, in vita publica renegare videntur fidem propter pressionem vel perse- 
cutionem a parte « totalitarismi » athei. Tales revera « typum » specialem Chri- 
stianorum constituunt qui se atheistas in vita publica profiteri coguntur, sed in 
vita privata filios suos baptizari sinunt, matrimonia in Ecclesia celebrant, imagi- 
nes praesertim B. M. V. in suis cubiculis conservant, suas uxores Ecclesias adire 

permittunt, signum crucis condemnati ad mortem et ante executionem faciunt, 
uti saepe tempore ultimi belli accidit... 

Moderator : Audiatur secretarius generalis, qui habet aliquas com- 
municationes faciendas. 

Secretarius generalis : Imprimis, haec communico Patribus: Sanc- 
tus Pater coram se admittet in audientia, uti dicitur: rev.mos peritos 
Sacri Concilii, sabbato die 30 novembris, hora postmeridiana 19.15; 
secretarios em. morum et exc.morum Patrum conciliarium, feria III, 
die 3 decembris, hora 19.00; tandem, ductores autocinetorum em.morum 
ac exc.morum Patrum conciliarium, nempe « autisti », eadem feria III, 
die 3 decembris, hora 19.15. 

Nunc lego Patribus intimationem factam ab exc.mo D. praefecto 
Caeremoniarum Apostolicarum pro sessione publica diei 4 decembris ... 
[cf. vol. II, pars I, p. 105]. 

Moderator : Congregatio proxima erit feria VI, hora nona. 

Em.mus P. D. Eugenius card. Tis serant: Reponatur Sacrosanc- 
tum Evangelium. 

ANIMADVERSIONES SCRIPTO EXHIBITAE 

QUOAD CAP. II SCHEMATIS DE OECUMENISMO * 



1 

Em.mus P. D. MICHAEL Card. BROWNE 

1. Vix dicerem in documento Conciliari illud quod affirmatur pag. 15, 
linn. 9-12: « Ad id ... de facto versatur ». 

2. In pag. 16, lin. 16, dicerem: « Christianorum unitate » loco « Ec- 
clesiae unitate ». 

3. In pag. 16, lin. 24, dicerem: « ...opportunum potest esse ... » loco 
« opportunum est ». 

4. In pag. 16, lin. 38, dicerem: « Catholici debito modo praeparati 
acquirant ... ». 

5. In pag. 17, linn. 18-19, dicerem «... quae ex oecumenismo catholice 
intellecto in ... ». 



2 

Em.mus P. D. FRANCI SCUS SPELLMAN 
Archiepiscopus Neo-Eboracensis 

Primum enuntiatur principium generale et magni momenti: « Ad om- 
nium christifidelium munus officiumque pertinet unionis instaurandae sollici- 
tudo, quae fraternam coniunctionem inter omnes christianos existentem iam 
quodammodo manifestat, atque ad plenam perfectamque unitatem secun- 
dum Dei benevolentiam conducit ». 

Tunc declaratur: « Omnis interior Ecclesiae renovatio, utpote quae es- 
sentialiter in christianorum adaucta fidelitate erga suam ipsorum vocationem 
consistat, causa procul dubio est cur motus versus unitatem properetur. Ad 
id non parum conferre potest dialogus cum fratribus separatis, ex quo 
clarius innotescit conditio in qua communio nostra de facto versatur. Spiri- 
tualis fidelium renovatio igitur insigne obtinet momentum oecumenicum » 
(n. 4). 

Deinde monetur: « Oecumenismus veri nominis absque interiore con- 
versione non datur ». Iuxta S. Pauli exhortationem {Eph. 4, 1-3), implo- 
randa nobis est gratia sincerae abnegationis, humilitatis, mansuetudinis in 
serviendo, et fraternae in alios propensionis. Quae exhortatio ad illos prae- 



* Huiusmodi textus lecti non sunt quia Patres vel, scripto exhibito, loqui 
non petierunt, vel iuri loquendi renuntiaverunt, vel disceptatio clausa est. 

sertim spectat, qui ad sacri ordinis dignitatem evecti sunt; Deus enim sacri 
sacerdotii excelsa dona hominibus misericorditer concedit eo consilio ut 
continuetur missio Christi, qui inter nos venit « ministrare, non ministrari ». 
Ex sui ipsius abnegatione atque ex caritatis liberrima effusione proficiscun- 
tur et maturescunt desideria unitatis, quae Spiritus Sanctus tam abunde 
hodie in omnium christianorum cordibus excitat (n. 5). 

Tunc affirmatur: Meminerint omnes christifideles se christianorum unio- 
nem eo melius promovere, immo exercere, quo puriorem et magis evan- 
gelicam vitam degere student. Quo enim altiore communione cum Patre, 
Verbo et Spiritu uniuntur, eo intimius atque facilius mutuam fraternitatem 
augere valent (n. 6). 

Denique declaratur quoad orationem unanimem: Sollemne est viris ca- 
tholicis frequenter ad precationem convenire pro Ecclesiae unitate, quam 
Salvator ipse in pervigilio mortis a Patre flagranter expostulavit (Io. 17, 21). 
Omnes libenter ad eiusmodi publicas oecumenismi spiritualis significationes 
occurrant, qui tamquam anima totius motus oecumenici revera existiman- 
dus est. Licitum quidem est, immo et opportunum, catholicos cum fratri- 
bus separatis in oratione ad hanc intentionem consociari. Eiusmodi commu- 
nes precationes, remota quavis communicatione in cultu officiali, habendae 
sunt et perefficax medium supplicationis pro unitate, et genuina significatio 
vinculorum, quibus catholici cum fratribus separatis adhuc coniunguntur 
(n. 7). 

Haec omnia quidem ab omnibus christifidelibus servari possunt et ex 
animo perficienda sunt. 

Praeterea ea quae sequuntur peritis commendantur et ad effectum dedu- 
cenda sunt modo quo adiunctis in diversis regionibus melius concordant. 

Catholici, ut fratrum separatorum animum cognoscant, acquirant oportet 
cognitionem doctrinae et historiae, vitae cultualis et asceticae, psychologiae 
religiosae necnon culturae, quae fratrum separatorum propria est. Ad id 
assequendum multum iuvabunt de theologicis quaestionibus ex utraque parte 
conventus, dummodo qui in illis partem habent, sub praesulum vigilantia, 
vere periti sint. Hac via et separatorum fratrum mens melius cognoscetur 
eisque fides nostra aptius exponetur (n. 8). 

Sacrae theologiae institutio in seminariis et scholis theologicis tradita 
haud parum utilitatis accipiet ex pleniore hac cognitione, quae melius veri- 
tati respondeat. Etiam missionales viri, qui in iisdem terris simul ac non 
catholici operam dant, instructi esse debent de utilitatibus, quae ex oecu- 
menismo in eorum apostolatum proficiscuntur (n. 9). 

In omnibus conventibus cum fratribus separatis fides nostra integre et 
lucide exponatur oportet, nil enim a vero oecumenismo tam alienum est 
quam ille falsus irenismus, quo puritas doctrinae catholicae detrimentum 
patitur, vel eius sensus genuinus et certus obscuratur (n. 10). 

Praeter negotia proprie religiosa hodiernis temporibus latissime instau- 
ratur cooperatio in re sociali. Omnes prorsus homines ad communem operam 




ANIMADVERSIONES SCRIPTAE - CAP. II DE OECUMENISMO 



245 



vocantur, potiore ratione ii qui in Deum credunt, maxime autem omnes 
christiani, utpote Christi nomine insigniti et ad eius imitationem vocati. 
Omnium Christianorum cooperatio coniunctionem illam, qua iam inter se 
uniuntur, vivo modo exprimit communemque Christianismi notam in ple- 
niorem lucem ponit. Ope eiusmodi cooperationis omnes qui in Christum 
credunt facile addiscere possunt, quomodo alii alios melius cognoscere atque 
pluris aestimare possint atque adeo ad unitatem christianam via sternatur 
(n. 11). 

Animadvertendum est, in hoc capite schematis bene quidem indicantur 
quae laici et sacerdotes efficere possunt ad unionem cum fratribus separatis 
promovendam, nihil autem specialiter dicitur de officio episcoporum hac de 
re implendo, etsi ipsi in hoc negotio maiores partes habeant. Ad episcopos 
quidem pertinet invigilare ut omnia rite fiant, praeterea autem multum iuva- 
bit si ipsi, iuxta locorum conditiones, concursibus et discussionibus perso- 
naliter interveniant. Hoc animadverso, libenter profiteor quod hoc caput 
de oecumenismi exercitio placet. 

3 

Exc.mus P. D. CUSTODIUS ALVIM PEREIRA 
Archiepiscopus de Lourengo Marques 

1. Quia res de qua agimus « satis periculosa est » mihi videtur totum 
schema de oecumenismo ad pauca et clara principia redactum iri. 

Dialogum quidem instituere possumus et debemus sed firmissime et 
solemniter declarare nos agere velle cum viris qui vere fidem habent et in 
bona fide sunt. Multi ex protestantibus nec sciunt quid sit fides. Quale dia- 
logum habere possumus?! Fateor me in schema aliquam ingenuitatem (inge- 
nuita) contemplare. 

Aliqui protestantes in mea dioecesi haec iterum atque iterum iam di- 
xerunt-. « Ecce, videtis, omnes religiones christianae sunt bonae-, etiam 
Ecclesia catholica hoc asserit, vertens vultum suum ad nos ». 

2. Non est via bona tantas laudes tribuere fratribus protestantibus, 
quasi culpa separationis esset nostra, quod non est verum. Dubito etiam de 
theologia aliquarum assertionum circa media salutis ab ipsis servata. 

3. Caute, ergo, procedendum est. Ventas cum errore confundenda non 
est. Satis nunc loquimur de iuribus, pauca vero de obligationibus . 

4 

Exc.mus P. D. HYACINTHUS ARGAYA GOICOECHEA 
Episcopus Mindoniensis-F errolensis 

In cap. II schematis de Oecumenismo normae methodologicae dantur 
ad rectum et efficax exercitium oecumenismi. Inter octo media vel instru- 
menta actionis quae ibi adnumerantur, ponitur prima et connotatur ut 
princeps renovatio interior Ecclesiae. 

Certo certius Spiritus Sanctus elargitione constante suorum donorum et 
interna ac actuosa operatione ad iugem renovationem et ad sanctitatem 
Ecclesiam movet et trahit. 

Concilia, Summi Pontifices, episcopi ac Sancti Dei, ab ipso Spiritu Di- 
vino roborati et illuminati, semper curarunt et curant de Ecclesiae visibili 
sanctitate et de eius vera reformatione, non quidem, ut patet, in eo quod 
Ecclesia habet divini, et proinde immutabilis, sed in eius superstructura 
iuridica et humana; in sua proiectione erga mundum, versans in instabili- 
tate continua et irrequieta; et in modo se agendi Pastorum. 

Re quidem vera, Concilium Tridentinum, et de hoc tantum loquar, simul 
cum Constitutionibus et canonibus doctrinam respicientibus multa et decre- 
toria sancivit, quae profundam reformationem Ecclesiae intendebant. 

Romani Pontifices et episcopi suo magisterio et sollicitudine animarum; 
Servi Dei sua praedicatione et exemplis vitae; Sancti Fundatores qui, cum 
suis familiis religiosis, vestigia Christi sectare intendunt, constanter ope- 
rantur in purificanda et, ut ita dicam, « christificanda » Ecclesia, saepe in sua 
facie, hominum debilitate squalore foedata et in suo exteriore apparatu nimis 
aliquando « humanizata ». Memorari liceat, ad modum exempli, Decretum 
Pii XII de simplicitate vestium praelatorum, et recentem allocutionem 
Pauli VI de renovatione Curiae Romanae. 

Proinde, meo humili iudicio, schema attendere debet, non solum ad 
internam Ecclesiae renovationem, sed ad externam et institutionalem, ita 
ut Ecclesia visibilis « sancta et sine ruga » omnibus appareat et sit velut in- 
carnatio Christi in Historia. Ad rem duo exempla afferam: 

Exemplum Ioannis XXIII, qui sua humilitate, simplicitate vitae, et hu- 
manissimo corde quam plurimos fratres seiunctos ad amorem traxit; multos 
etiam homines, forsan acriter erga Ecclesiam infensos, ad comprehensionem, 
ut hodie dicitur, et ad dialogum adduxit. 

Exemplum Sancti Francisci Assisiensis, dilecti Deo et sine dubio dilec- 
tissimi fratribus seiunctis hic stantibus, qui, sincera et « sine glossa », ut 
ipse aiebat, conformitate suae vitae ad Evangelium et « collabentem Latera- 
nensem Basilicam — ut in Breviario legitur — suis humeris sustinere visus 
est — actio pastoralis evangelica — et a rege Mahumetico Soldano, libera- 
lissime fuit tractatus » — actio oecumenica — . 

Concludo. Reverenter a Patribus auderem petere ut in numero 4, cap. II 
schematis, propugnetur, prout iacet, interior Ecclesiae renovatio, sed etiam 
alte et explicite proclametur necessitas renovationis institutionalis Ecclesiae 
in iis quae humana sunt ideoque reformabilia, adaptando melius institutio- 
nes ecclesiasticas ad simplicitatem et spiritum Evangelii et conformando vi- 
tam et conversationem Pastorum ad figuram Iesu Christi, qui mitis fuit 
et humilis, pauper et amator pauperum, qui venit non ministrari sed mini- 
strare et dare animam pro ovibus. Quod multum certe iuvabit ad faustum 
successum catholici Oecumenismi. 

5 

Exc.mus P. D. IOSEPH ATTIPETTY 
Archiepiscopus V er ap olit anus 

Cap. II, n. 10, p. 17. Principia in hoc numero enuntiata melius dicun- 
tur in schematibus a commissione de studiis in seminariis paratis. Praeterea, 
videtur insistendum ut doctrina exponatur eo modo quo ipsi catholici im- 
primis bene intelligant; consideratio fratrum separatorum debet in secundo 
loco poni. Periculum enim reale est ut doctrina exponatur tali modo ut 
fratres separati eam intelligant, et nos catholici eam non intelligamus. Si 
enim expositio doctrinae mentalitati fratrum separatorum accommodanda 
est qui « persaepe theologica institutione, cultura, historia et psychologia 
admodum a nostra diversa pollent », tunc quaestio est: nonne doctrina eo- 
rum mentalitati accommodata catholicis difficilior intellectu evadet? Vel 
debeamusne eamdem catholicam doctrinam duplici modo enunciare, uno 
fratribus separatis accommodato, altero catholicis? 

6 

Exc.mus P. D. PAULUS BARRACHINA ESTEVAN 
Episcopus Oriolensis-Lucentinus 

Cap. II de Oecumenismo est proprie exercitium methodologicum, seu 
methodologia ad consequendam unitatem ecclesiarum adeo desideratam. 
Nunc vero, non est simplex methodologia scientifica et humana; sed ele- 
menta includit divina, scientifica et psychologica. 

Sed haec methodologia capitis est, in quantum fieri potest, perfecta? 
Haec est prima quaestio quae proponi debet. Schema offert modum agendi, 
qui solidus apparet, sed theoretice. Non specifice. Normas, scii., praebet ge- 
nerales, quas neque themati et fini accommodat, neque eas funditus exponit. 

Haec methodologia deberet esse saltem initiatio sapiens et profunda in 
exercitium Oecumenismi. Quod ita non evenit. 

Qua de causa, proponerem divisionem capitis in duplicem partem: a) de 
spiritu oecumenico; b) de praeparatione doctrinali oecumenica. 

Hae duae partes intime inter se connectuntur. Si adest, enim, spiritus 
oecumenicus, sed deest scientia relate ad ecclesias, dialogus neque possibilis 
neque utilis haberi potest. Irenismus seu indifferentismus provocaretur. 
Scientia, e contra, absque spiritu oecumenico, non prodesset, esset pure po- 
lemica, historia teste. 

Praeterea, ut dictum fuit in hac aula, haec quaestio oecumenica potest 
provocare pericula et scandala, ut innuunt: Encyclica Satis cognitum Leo- 
nis XIII, instructio Sancti Officii De motione oecumenica et Encyclica My- 
stici Corporis, Pii XII. Quae pericula, supposito spiritu oecumenico et scientia 
convenienti, omnino disparent. Et Ecclesia operam dabit exercitio Oecume- 
nismi, tam necessarii nostris diebus. 




248 ACTA CONC. VATICANI II - PERIODUS II 

Scilicet exercitium Oecumenismi implicat: informationem ut praerequi- 
situm, et educationem ecclesialem seu spiritum oecumenicum una cum scien- 
tia, in quibus formaliter consistit haec methodologia. 

I. De spiritu oecumenico. Quid vero est spiritus oecumenicus? Est veluti 
summa dispositionum animi, orta ex intellecta et assimilata doctrina missio- 
nis Ecclesiae et mystici Corporis. Hic spiritus ab Illo procedit qui verba 
Christi in sermone sacerdotali alebat. Hic sermo, totus fuit, in petenda et 
desideranda unitate. Creatus et existens in Ecclesia, cetera omnia facillima 
reddet. Illo autem absente, nihil erit Oecumenismus. 

Hucusque erabamus catholici, fundati in principiis universalitatis; sed 
haec principia applicationem practicam non inveniebant. Incipimus nunc, 
ergo, quemdam catecumenatum Oecumenismi. 

Doctrina pulcherrima Corporis mystici nos docet, schisma omnibus no- 
bis damnum inferre, utpote corporis mutilatio. Non licet ergo illud consi- 
derare tantum canonice vel iuridice. Sed considerare debemus modo totali, 
seu ecclesiali. Scilicet ad fratres accedere debemus intellectu et corde. 

Hac notione et doctrina supposita, distinguere oportet inter spiritum 
oecumenicum et spiritum proselytismi. Quae diversa, si confundantur, pro- 
gressum incepti Oecumenismi impedire possunt. 

Proselytismum quaerit individui conversionem. Oecumenismus, e contra, 
sese refert ad communitates, ad societatem aliquam, ad populum, quibus 
monstrare vult authenticam Ecclesiam. Quae omnia ab omnibus intelligi 
debent, iam ab initio, ne timeant fideles hanc mutuam conversationem et 
dialogum. 

Hic spiritus oecumenicus, in Ecclesia feliciter natus et existens, ab Ec- 
clesia docente ad discentem transire debet. Ab episcopis ad sacerdotes et 
paroecias. A paroeciis ad fideles. Sic tota Ecclesia erit in statu Oecumenismi. 

II. Praeparatio doctrinalis. Hic spiritus oecumenicus secum fert unionem 
per orationem, dialogum sed tantum amicalem in initio, et etiam collabora- 
tionem apostolicam. Sed haec habitudo, quae vocari potest et quidem recte 
christiana, nondum est finis. Oecumenismus indiget praeparatione doctri- 
nali. Immo disputatum fuit de prioritate horum elementorum. Sed clarum 
iam apparet, non posse statim initium habere oecumenismum a dialogo doc- 
trinali; sed primo informationem dare et spiritum efformare debemus. 

De hac praeparatione doctrinali agit caput in nn. 8, 9 et 10. Sed tracta- 
tio non videtur bene structurata. 

1. Ut principium affirmandum esse sentio: institutio ac formatio spi- 
ritualis fidelium a formatione sacerdotum pendet, et ideo ab acquisita in 
seminariis ab alumnis. Quae veritas toti n. 9 et etiam 10 antecedere debet, 
non applicari debet tantum quaestioni particulari, ut in schemate. 

2. Certum est enim, ut dictum est in aula et in relatione, non esse 
proprium schematis conciliaris tractatum theologicum componere. Et non 
debere schema repetere veritates a multis cognitas, etiam affirmamus. 

Sed non agitur de repetendis; sed de explicitandis, ordinandis et structu- 

randis veritatibus illis, quae veram et Ecclesias illas coordinant. In re tam 
momentosa, quae nunc primum ortum habet, exponi oportet lineamenta 
huius Ecclesiologiae, sicut innuit Encyclica Satis cognitum Leonis XIII. 
Quae lineamenta erunt veluti primum argumentum studii pro sacerdotibus, 
et sicuti incitamentum doctrinale pro professoribus seminarii. 

Notio Ecclesiae, recte enucleanda est, non modo traditionali et apologe- 
tico, sed in ordine ad Ecclesias ... Eius missio in mundum universum ... Uni- 
tas et universalitas ... sunt veritates novo quodam aspectu contemplandae. 

III. Dictum fuit in aula necessarium esse tradere doctrinam de dialogo, 
vel ordinare. Quibus adhaereo. Sed addo: 

In n. 7, a lin. 22 ad 31, loquitur de communicatione in sacris. Modi qui 
enumerantur, communicationum, non sunt taxativi, et, nihilominus enu- 
merat tres: supplicationes « pro unitate », preces in oecumenicis conventi- 
bus et communicatio in cultu officiali, quae prohibetur. 

Haec participatio in eadem actione — ut dicitur — diversimode potest 
sumi, et tractari debet dogmatice, ut affirmatur a S. Thoma et Suarezio, 
vel canonice secundum can. 1258. Adversatur enim vel iuri naturali et di- 
vino, vel iuri positivo. 

De quibus, ideo, debet tractari etiam schema: vel hic in cap. II vel in 
aliquo directorio, simul cum aliis, ut tanta res clareat et mentes omnium 
dirigat. 



7 

Exc.mus P. D. RAPHAEL BAYAN 
Episcopus Alexandrinus Armenorum 

De desiderio oecumenico, in quantum hoc dicit unionem omnium Chri- 
stianorum, de oecumenico, dico, desiderio fratrum a nobis seiunctorum, sal- 
tem quoad maiorem eorum partem, abstractione facta a gradu, motivis, me- 
diis necnon forma talis unionis, iam nullum moveri potest dubium. 

Dispositionem vero nostram sat comprobatam putamus apud cunctos 
bonae fidei christifideles; quinimmo, efficax catholicae Ecclesiae propositum 
ad actum ducendi Christi Domini votum, « Ut sint unum », maxima qua 
par est sollemnitate, auctoritate, claritate ac sincera humilitate ab amaris- 
simo Pontifice nostro, Paulo Papa VI, manifestatum est, in eius oratione 
inaugurali huius alterius sessionis, multoties iam hac in aula laudata. 

Cum autem secundum schematis nostri caput de oecumenismi catholici 
exercitio ex professo agat, liceat mihi quaedam proponere practica, quae, 
plurima contra Ecclesiam catholicam apud seiunctos orientis fratres vi- 
gentia auferendo praeiudicia, optimas crearent animi praedispositiones, fa- 
ciliorem proinde pararent aditum ad ipsum dialogum ac maiori successus 
probabilitate eum ditarent. 

Optarem, imprimis, ut inde a prima linea huius cap. II affirmaretur 
existentia desiderii oecumenici, hisce aut similibus verbis: « Ad omnium 

christifidelium munus officiumque pertinet ac, afflante Spiritu Domini, ma- 
gis magisque in dies extenditur unionis instaurandae sollicitudo ... etc. ». 

Optarem, insuper, ut in fine primae paragraphi insereretur generalis Ec- 
clesiae ad filios exhortatio promovendi unionem, sub ductu Hierarchiae, 
quibuscumque mediis quae non sint contra Ius Divinum. Tempus est enim, 
meo humili sensu, sollemniter proclamandi, immo et applicandi, illud pul- 
cherrimum principium, nuper hac in aula ab exc.mo Carli revocatum. 

Quidquid dogmati non contradicit, scandalum non gignit nec ad indif- 
ferentismum ducit, promovendum est in nostris relationibus cum fratribus 
seiunctis orientalibus, et quidem, nulla intercedente mora. En, nunc, quas- 
dam huius principii concretas applicationes: 

a) Compertum est non omnes orientales seiunctos, individualiter sump- 
tos, immo perpaucos ex eis, formaliter a Christi genuina fide discedere. 
Verae Christi Ecclesiae per ipsum baptismum aggregati, sicuti statuit can. 87 
C.I.C., nunquam formalem posuerunt separationis actum ac separati ma- 
nent vel ob ignorantiam invincibilem vel ob aliquem traditionalismum exag- 
geratum, cui forsitan et ipsa eorum fidelitas erga Christum Dominum tri- 
buenda esset. Rebus sic stantibus, cur illi veri christifideles, remoto utique 
omnis scandali ac indifferentismi periculo, arcendi essent a sacramentis ac 
sacramentalibus, quae aliquando instanter petunt? 

b) Proposita est, hac in aula, quaedam iurisdictionis territorialis theo- 
ria, cuius applicatio valde periculosa esset pro sano oecumenismo. Etenim, 
catholici orientales, ob infausta politico-historica adiuncta extra nationale 
territorium degentes et minoritatem constituentes, qui, vi huius theoriae, 
proprio hierarcha orbarentur ac alienae auctoritati submitterentur, certo 
certius se inferiores considerarent seiunctis respectivi ritus acatholici fra- 
tribus, qui plena gaudent libertate ubique terrarum propriam instituendi 
hierarchiam. Propterea, non solum unio seiunctorum difficilior, ne impos- 
sibilis dicam, evaderet, sed etiam, quod peius est, ipsi catholici, quodam 
nationalistico sensu moti, allicerentur ad transeundum in respectivum acatho- 
licum ritum et discedendum ab Ecclesia catholica, quae videretur cohibere 
eorum legitimas aspirationes nationales. Propterea, systema adhuc in Oriente 
Medio vigens, plurium iurisdictionum territorialium in uno eodemque terri- 
torio iuxtapositarum, minime modificandum est. 

c ) Immo, propter rationes superius allatas, tollenda est restrictio quoad 
constitutionem novorum exarchatuum, vel etiam dioecesium, orientalium in 
Occidente. Ius nobis agnoscendum est hoc ubique terrarum, dummodo adsit 
sufficiens numerus fidelium nostri ritus vel respectivi ritus acatholici; plena 
libertate enim qua f ruuntur, hoc in re, fratres nostri seiuncti ne privemur 
nos catholici, et quidem aliquorum ordinariorum catholicorum causa. 

d) Usque ad annum 1949, apud maiorem orientalium catholicorum 
partem, non vigebat forma matrimonii a novo Iure Canonico Orientali in- 
ducta. Etenim, inde a mense maio supradicti anni 1949, matrimonia catho- 
licorum coram ministro acatholico inita, quae antea illicita quidem sed valida 

erant, iam invalida evadunt. Cum autem quasi impossibile fuerit huiusmodi 
matrimonia mixta impedire, ob parvum catholicorum numerum inter longe 
maiorem numerum acatholicorum viventium, necnon ob consuetudinem in 
Oriente christiano vigentem, secundum quam mulier virum sequi debet, talis 
nova obligatio practice ipsis catholicis magnum attulit detrimentum pessi- 
masque sequelas apud fratres seiunctos genuit. Hi enim putant aperteque 
declarant Ecclesiam catholicam ipsos iam pro non christianis habere et, quod 
antea nunquam fecerant, saltem aliqui, coeperunt a catholicis puellis, quae 
ipsos matrimonii causa adeunt, declarationem formalis renuntiationis a fide 
catholica exigere. Unde ad vitanda mala tam gravia, ad auferenda praeiu- 
dicia, quae certissime nullimode dialogo oecumenico prodessent, instanter 
petimus ut haec formae matrimonii obligatio quam citius tollatur et ius 
pristinum restituatur. 



8 

Exc.mus P. D. PETRUS BOILLON 
Episcopus Virodunensis 

Cap. II, sicut totum schema de Oecumenismo , mihi sane placet. Atta- 
men plane cum exc.mo D. Weber consentio qui dolet quia ab illo schemate 
absunt principia « de communicatione in sacris » quae in anteriore sche- 
mate « de Ecclesia » proponebantur, ac cum illo opto ut in hoc capite 
secundo, post numerum septimum iterum inserantur. 

De ipso art. 7, tres proponam observationes. Duo minores circa linguam: 

Lin. 15, dicitur: « Solemne est viris catholicis frequenter convenire »: 
inter solemne et frequenter est contradictio etymologica saltem. 

Linn. 15 ac 25, bis dicitur « viros » ad communem cum non catholicis 
orationem admitti. Excludi videntur mulieres ... sicut et in Concilio! Pro- 
pono ut vocabulum « viri » tollatur: adiectivus « catholici » sufficere videtur! 

Lin. 27 legitur: « Communes praecationes ... remota quavis communi- 
catione in cultu officiali, habendae sunt ... etc. ». Id autem interrogo: quid 
est « cultus officialis »? Non significat, ut opinor, cultum « officialiter » ca- 
tholicis ac non catholicis praenuntiatum. Etenim, si amborum communita- 
tum orationem instituimus, illas annuntiare publice ac officialiter necessa- 
rium est. Nec timendum est periculum ut aiunt relativismi. E contra ex 
longa experientia orationum oecumenicarum, maiorem manifestant catho- 
lici adhaesionem ad fidem. 

Item non significat, meo sensu, « Officium Divinum », in unaquaque 
communitate celebratum. Sunt enim inter fratres seiunctos qui in monasteria 
catholica ad exercitia spiritualia exercenda convenientes, officio divino par- 
ticipant. Sunt vicissim inter catholicos qui, exempli gratia in monasterium 
fratrum Taize ad orationem pro unitate conveniunt ac officio divino fratrum 
participant. Tales in oratione tantum participationes prohibere mihi oppor- 
tunum non videtur. 

Meo saltem iudicio, hic de cultu agitur sacramentali, quem prohibere 
aequum est. Unitatis enim progressio, secundum Evangelicam oeconomiam, 
ad communionem primo fidei attinet, deinde ad communionem disciplina- 
rem sub unita hierarchia, ultimum tandem ad communionem sacramentalem. 

Attamen, de ipsa sacramentali communione, duo distinguere oportet. 

Si agitur de sacramentis poenitentiae, Eucharistiae ac Infirmorum unc- 
tionis, communio in genere et de more non est admittenda, dummodo non 
habetur communio in fide perfecta et in disciplina. In genere et de more\ 
tantum sunt enim inter catholicas paroecias separati nonnulli qui a patria 
aufugere conati sunt, qui eamdem erga sacramenta fidem catholicis profi- 
tentur, et quibus onerosissimum est a poenitentia et Eucharistia orbari quia 
abest eorum confessionis sacerdos. Quid dicam quando in periculo mortis 
versantur. Quod reciprociter accidit pro catholicis in Orientis regionibus, 
praesertim in captivorum castris tempore belli. Ut anxietates apud bonos 
fideles arceantur, necesse est principia de « communione in sacris » in primo 
schemate « De Ecclesia » proposita et ab exc.mo D. Weber requisita in hoc 
schemate inseri (de quibus textus scripto traditur secretariatui). 

De sacramento matrimonii autem eadem dicere non convenit. Dum enim 
pro tribus aliis sacramentis attendere oportet utrum altera confessio eandem 
erga illa fidem profitetur Ecclesiae catholicae, pro matrimonio, eadem dici 
possunt erga omnes baptizatos. Atqui in matrimoniis « mixtis », necessario 
habetur « communio in sacris ». In hoc schemate quidem, multa de hac 
materia dicere non convenit, quia, ni fallor, in schemate « de Matrimonio » 
locum habebit. Attamen in hoc schemate tacere omnimode non possumus, 
quia, si talia commendari non sunt matrimonia, persaepe difficultatum fontes 
in dialogo oecumenico praebent, atque in hoc casu gratia sacramentalis 
propria ad oecumenicam causam non parvo potest esse adiumento. 

Conclusio. 

1. Lin. 27, loco « in cultu officiali », propono: « in sacramentorum ha- 
bituali cultu, matrimonii sacramento excepto secundum normas ab Ecclesia 
proponendas ». 

2. Inserendum post art. 7 (e schemate anteriore de Ecclesia : cap. XI, 
n. 54) secundum petitionem exc.mi Weber: « Quia in communitatibus ab 
Ecclesia catholica separatis praeter baptismum nonnunquam conferuntur sa- 
cramenta, et fieri potest ut filii Ecclesiae iura rogare possint ac debeant a 
ministris separatis eorundem dispensationem; quia ex altera parte pia Mater 
Ecclesia maxime desiderat fratres separatos, quantum potest et ipsi indigent, 
participes facere multorum bonorum quae Christus sponsae suae unice con- 
credit — (etenim utpote baptizati iidem, si bona fide sunt, per se capaces 
sunt fructuose accipiendi alia sacramenta) — ; quia tandem Ecclesia, licet 
animo invito tolerat matrimonia mixta in quibus ineundis pars catholica et 
pars baptizata non catholica sunt ministri sacramenti, hac de causa non 
omnis assistentia activa, ea videlicet qua christiani dissidentes in liturgia 
catholica concursum quemdam effectivum praestant, vel catholici modo si- 

mtli activo in fratrum seiunctorum liturgia assistunt, de se instrinseca mala 
dicatur oportet, etsi plerumque participatio graves ob rationes prohiben- 
da sit ... 

« Unde tantum graves ob causas et remotis periculis assistentia activa 
christianorum separatorum in ipso cultu Ecclesiae admitti potest; dum im- 
primis pro gravitate necessitatis vel magnae utilitatis spiritualis eorumdem 
diiudicandum est, an et sub quibusnam conditionibus Ecclesia eos qui non 
actu proprio ab ea desciverunt, sacramentis succurrere possit ... ». 

« Ubi autem extrema necessitatis spiritualis vel magna saltem utilitas 
urget, susceptio et petitio sacramentorum a ministro communitatis separa- 
tae qui eamdem fidem erga sacramenta Ecclesiae profitetur, admitti potest, 
conditionibus modo enumeratis adimpletis ... ». 

« Quod vero ad sacramentalia, preces, loca sacra, funera et alia eiusmodi 
attinet, in quibus ipsa doctrina unitatis Ecclesiae prohibitionem communica- 
tionis de se non exigit, Ecclesia ea praescribit quae pro animarum utilitate, 
tum catholicorum, tum christianorum dissidentium, secundum circumstan- 
tias loci et temporis rogantur ... ». 

9 

Rev.mus P. D. CHRISTOPHORUS BUTLER 
Praeses Congr. AngJ,iae O.S.B. 

Liceat mihi unam emendationem proponere et insuper unam additionem 
ad textum huius capitis. 

1. Quod ad emendationem attinet, conferatis, quaeso, pag. 16, linn. 26 s. 
De hac re velim notare quod praxis Ecclesiae circa consociationem catholi- 
corum et fratrum a nobis externe seiunctorum in oratione communi potest 
variari secundum locorum temporum et circumstantiarum differentias. In 
mea patria iam per complura saecula Ecclesia rigidiorem normam in hac re 
secuta est, non immerito. Nam ex una parte potestas civilis olim conside- 
rabat assistentiam catholicorum ad cultum officialem Ecclesiae Anglicanae 
tanquam apostasiam a propria religione. Ex altera parte S. Sedes, usque ad 
nostram aetatem, prohibebat quominus quisquam nostrorum fidelium ora- 
tionibus publicis fratrum separatorum quoquam modo interesset praeter 
aliquas socialis, ut ita dicam, convictus occasiones. Quam S. Sedis prohibi- 
tionem hierarchia nostra fideliter in effectum deducere conatus est. Neque 
minore fidelitate episcopi nostri regulis in hac materia ab hoc Concilio san- 
ciendas recipere parati erunt. 

Sed in novis regulis optandum est ut formula ab indebita ambiguitate 
libera sit. Iamvero terminus « cultus officialis » aptus est ad varias interpre- 
tationes inducendas. Si enim in aliquibus communitatibus ecclesialibus facile 
est discrimen facere inter cultum officialem et non-officialem, in aliis commu- 
nitatibus res non ita facile evadit. Accedit quod haec restrictio posset in 
aliquibus casibus nimis arcta esse aut consuetudinibus vigentibus contra- 

dicere, ita ut retrogressio in re oecumenica fieret potius quam desiderata 
progressio. 

Ideo propono emendationem sequentem ad pag. 16, linn. 26 s. 

Emendatio. Pro verbis « remota quavis communicatione in officiali cultu » 
substituantur verba: « approbante conferentia regionali episcoporum vel Pa- 
triarcha, et consultis praesertim, si res ita ferat, conferentiis episcopalibus 
vel Patriarchis finitimarum regionum ». 

Ratio generalis huius emendationis est quod supra dixi. Clausula autem 
de consultatione ideo introducitur quia in hac re praxis unius regionis potest 
difficultates parere pro episcopis alius vicinae regionis ubi forsan alia praxis 
sancitur. 

2. Propono ut in hoc capitulo Concilium, sententiam sequens Summi 
Pontificis f. r. cum in sermone inaugurali Observatores alloqueretur, mentio- 
nem faciat peccatorum non solum fratrum a nobis seiunctorum sed etiam 
catholicorum in vel causando vel fovendo divisiones nostras. Nemo quidem 
negare potest fuisse peccata ex utraque parte. Neque hoc negare possumus, 
quod sincera confessio peccatorum cum vera paenitentia gratiam Dei imterat 
et pro dialogo oecumenico maximum prodest, quinimmo prope necessaria 
praeconditio est. Ideo suadeo ut ad finem par. 5 (pag. 16, lin. 4) vel alibi 
in hoc capitulo haec vel similia addantur: « Cum autem culpa nostrarum 
divisionum inter membra omnium communitatum christianarum participe- 
tur, haec Sacra Synodus, una cum fratribus a nobis seiunctis, deplorat pec- 
cata utrimque commissa quae aut ad divisiones viam straverunt, aut iam 
exortas faverunt et favent, et Deum misericordiarum implorat ut veniam 
omnibus nobis concedat cum bono proposito in futurum ». 

10 

Exc.mus P. D. IOANNES CANESTRI 
Episcopi tit. Tenediensis, aux. em. mi card. vicarii in Urbe 

Animadversiones circa cap. II schematis decreti de Oecumenismo. 

Pag. 16, n. 7: De oratione unanimi. Cavendum videtur ne in hac ora- 
tione (quae bona est) catholici suam notionem unitatis obscurent. 

Verum quidem est nos de unitate christiana multa ignorare: scii, quando 
erit, immo an aliquando erit in terris et, si futura sit quomodo et quibus 
viis obtinebitur. Sed quaedam scimus; immo fide tenemus eam non posse 
fieri nisi in Ecclesia catholica, quando fratres seiuncti integram Ecclesiae 
catholicae fidem acceptaverint, cum agnitione omnium sacramentorum et ca- 
tholicae hierarchiae. 

De unitate hoc unico sensu locutus est Ioannes XXIII in Litteris Ency- 
clicis Ad Petri cathedram et Paulus VI in oratione qua II sessionem in- 
stauravit. 

Hanc igitur unitatem debent catholici petere in suis orationibus. Quando 

orant pro Christianorum unitate quam Christus voluit, Domino utique relin- 
quunt tempus et modum huius unitatis, sed naturam eiusdem per divinam 
revelationem omnino agnoscunt atque debent confiteri. 

Catholici non expetant seiunctos eodem orare modo ac ipsi; satis est ut 
omnes christiani eodem tempore orent pro unitate; quod si sint simul in 
eodem loco, sufficit ut nuntietur oratio pro unitate christiana; unusquisque 
illam petat sicut illam concipit. Qui catholicus est catholice oret. 



11 

Exc.mus P. D. IOSEPH CARRARO 
Episcopus Veronensis 

Circa ea quae dicuntur sub nn. 8 et 1 1 cap. II schematis de Oecumenismo 
liceat humili pastori duas animadversiones exponere ex praxi pastorali de- 
ductas, quae fortasse aliquid, vel minimum, conferre possunt ad rectam viam 
inveniendam qua spiritus oecumenicus fructuose, et sine ullo periculo, late 
diffundatur. 

Primam animadversionem deduco ex facto in dies crescente quod lati- 
nizare liceat voce « turismus ». 

Turismus apud nos, inter alias, ponit etiam quaestionem pastoralem 
quae respicit adsistentiam religiosam turistarum, et necessarias consuetu- 
dines et contactus inter catholicos et non catholicos in catholica regione, prae- 
sertim pro iis qui per aliquot dies vel hebdomadas sistunt. 

Difficultates non parvae ad efficacem actionem pastoralem pro turistis 
proveniunt sive ex eorum lingua, mentalitate, traditionibus etc., sive ex eorum 
pluralismo confessionis religiosae. 

Circa lacus Benaci oras, quae pro duabus tertiis partibus ad meam Dioe- 
cesim pertinent, plura centena millia turistarum in mensibus aestivis quo- 
tannis conveniunt, quorum maior pars e regionibus linguae germanicae pro- 
venit; minor pars e regionibus linguae gallicae vel anglicae. 

Pro religiosa adsistentia catholicorum linguae germanicae optime pro- 
visum est per 12 sacerdotes a Conferentia Episcopali germanica humanis- 
sima cum liberalitate et vigili sollicitudine pastorali missos, opportune distri- 
butos per totam regionem et permanentes per totum tempus turisticum, qui 
fraterna consociatione cum sacerdotibus meae dioeceseos ministerium valde 
proficuum exercuerunt. 

Eadem ratione et iisdem in locis pastores protestantes et ministri an- 
glicani stationes instituerunt ut servitium religiosum suis correligionariis 
praestarent; et ab episcopo et parochis catholicis petierunt ut paroeciali- 
bus aedificiis vel etiam aliquo oratorio, in quo catholici sacras functiones 
iam non peragebant, uti possent. 

Et libenter censuimus eorum petitionibus adhaerendum, facta autem hac 
conventione, scilicet: a) ut hinc inde sedulo vitarentur ea omnia quae com- 

parationes aut quaestiones iniuriosas saperent et polemicam sonarent; b) ut 
clare et manifeste distinguerentur aedificia, servitia religiosa, horaria etc. 
pro non catholicis ab aliis pro catholicis, ad vitandam vel speciem confu- 
sionis quae ansam praeberet alicuius « relativismi »; c) ut pastores et mi- 
nistri operam suam darent, una cum catholicis sacerdotibus, pro bonis mori- 
bus servandis, praesertim in illis rerum adiunctis ubi non raro gravia vul- 
nera christiani mores patiuntur. 

Conventio libere, sincereque recepta, fideliter utrimque observata fuit, 
et puto mutuum emolumentum produxisse, sine ullo, vel fere nullo periculo 
pro nostris fidelibus, qui opportune edocti et tempestive illuminati fuerunt 
de hac re. 

Certe hic non adhuc agitur de proprie dicto dialogo oecumenico, qui re- 
servari debet, cautelis adhibitis et normis competentis Auctoritatis servatis, 
illis qui vere periti et parati sint, et mandatum vel permissionem a legitima 
Auctoritate receperint. 

At « dialogus tacitus » — ut ita dicam — ita factus est; dialogus scii, 
mutuo currentis aestimationis et reverentiae, comprehensionis et benevo- 
lentiae. 

Laeti et grati animi plura testimonia etiam a maioribus Auctoritatibus 
Evangelicae Ecclesiae germanicae accepi. Quidam anglicanus mihi latine 
scribens et gratias agens, preces quaesivit et promisit, se amanter subscri- 
bens: « tuus agniculus ovilis Christi »! 

Secunda animadversio respicit medium vel potius suppositum quod mihi 
videtur potissimum ad unionem omnium christianorum fovendam, et etiam 
immo ad veram Ecclesiae faciem coram omnibus hominibus revelandam. 

Loquor de arcta unione inter catholicos ipsos, et non tantum de unitate 
quoad fidem, cultum et regimen, sed etiam quoad animum et cor, in sincera, 
manifestata et effectiva caritate, in actuosa solidarietate, in mutua remis- 
sione offensarum, in prompta sollicitudine subveniendi fratribus qui in ae- 
rumnis versantur, et ita porro. 

Nonne haec unio fuit splendidum testimonium et efficax invitatio infide- 
libus ipsis iam in primaeva Ecclesia? 

Nonne hanc unionem promovendo omnes christifideles, non in seipsis 
aut in propriis communitatibus quasi saepe clauderentur, sed in caritate 
radicati et fundati, fratribus seiunctis possent dicere magis opere quam 
ore: « congregavit nos in unum Christi amor »? 

Spiritus oecumenicus eo solidius fundamentum habebit quo omnes catho- 
licae communitates, sive paroeciales sive dioecesanae, omnes associationes 
apostolatus, omnia pastoralia incoepta, omnia subsidia apostolici laboris, uti 
sunt prelum et alia instrumenta communicationis socialis, hanc unionem 
vere fraternam et sincere operativam, etsi in legitima varietate actionum et 
opinionum et in necessaria distinctione munerum, aperte manifestabunt. 

Certe certius sessiones ipsius Concilii hoc maximum bonum nobis prae- 
stiterunt, ut nos episcopi et ceteri Patres, periti et Auditores vinculis fra- 

ternitatis et benevolentiae, mutua cognitione et diuturna conversatione, 
magis ac magis stringeremur. 

Faxit Deus, Beata Virgine Maria intercedente, ut haec vincula caritatis 
etiam in posterum extent in corde et effulgeant in ore et in opere, in foliis 
et in libris, in scholis et in circulis, in conventibus et disputationibus. 

Venerandi Patres, caritas caritatem gignit; diligamus invicem opere et 
veritate et vera renovatio Ecclesiae et spiritus oecumenicus sincerus certe 
proficient. 

Si nimis ausus sum haec dicendo, parcite mihi. Gratias! 

12 

Exc.mus P. D. VICTORIUS M. COSTANTINI 
Episcopus Suessanus 

Debitis emendationibus a plurimis Patribus in cap. I propositis, iam 
suppositis, praesertim illis quae apertam et claram doctrinam de constitu- 
tione totius Ecclesiae supra unicam petram a qua et Pastores et fideles firmi- 
tatem accipiunt et unitatem, bene proponitur cap. II de Oecumenismi exer- 
citio. Cum enim agatur de nova methodo relationes inter fratres separatos 
instaurante, opportunum est vel in capite distincto, prouti a schemate pro- 
ponitur, vel in appendice eiusdem capitis, quaedam practica tangere quae 
vigentem disciplinam aliquatenus immutant et dialogum aperte propugnant 
ut via ad unitatem consequendam fratribus bonae voluntatis paretur. 

Quaedam animadversiones in hoc cap. II faciendae videntur. 

1. Imprimis in titulo propositio plurimorum Patrum sequenda omnino 
videtur ut dicatur de Oecumenismi catholici exercitio, nisi quis praeferat 
scribere: de catholicorum Oecumenismi exercitio. 

2. Caput valde prolixum videtur. Exhortationes, nimis multiplicatae, 
involutae sunt et verbosae ita ut, saltem quoad formam, materia huius ca- 
pitis clariori et breviori modo disponenda est. Multa dicuntur quae melius 
in capitulo de sanctitate populi christiani placet legere. Forsan caput hoc 
modo disponi posse videtur. 

A) De mediis supernaturalibus quibus nosipsos disponere debemus ut 
fratres separati facilius ad unicam Ecclesiam revocentur. Hinc: 1. profun- 
diori spiritualitate vita interior cuiusque catholici innovetur; 2. disponantur 
corda ad motiones Spiritus Sancti recipiendas; 3. catholicorum vita magis 
evangelicis praeceptis conformetur; 4. orationes publice et privatim, ut omnes 
unum sint, multiplicentur. 

B) De mediis naturalibus. 1 . foveantur mutuae cognitiones; 2. amplior 
et latior theologica institutio in seminariis fiat; 3. aptiores modus ad ma- 
nifestandam fidei doctrinam adhibeantur. 

C) De cooperatione directa cum fratribus separatis 1 . in rebus mores 
hominum spectantibus; 2. in rebus ordinem socialem hominum respicien- 
tibus. 



17 

Divisionis propositae brevis expositio. Imprimis memoriam perpetuo ha- 
bentes unitatem in Ecclesia a Deo fieri, omnes conatus catholici faciant ad 
interiorem propriam vitam innovandam: 

a) cor disponendo ad motiones Spiritus Sancti ... qui vult ut « solli- 
citi (simus) servare unitatem in vinculo pacis » (cf. pag. 15, nn. 4 et 5). 

b) Ideo sanctitas ab omnibus sectanda qua unusquisque studeat ma- 

gis evangelicam vitam degere et, suis operibus, testimonium Christo reddere. 
Etenim, cum catholica Ecclesia integre et inviolate puram doctrinam evange- 
licam servet, sacramenta a Christo Domino instituta omnia retinens, so- 
cialem etiam compaginem, quam Christus instituit immutatam servet, nul- 
lam excusationem illi catholici habent qui tepidam vel peccaminosam vi- 
tam ducentes non alliciunt fratres separatos, sed iisdem offendiculum sunt 
(cf. pag. 16, n. 6). 1 

c) Orationes multiplicentur, privatim et publice, ut omnes credentes 
in Christo « unum sint ». Remota communicatione officiali (ut fere omnes 
PP. etiam in emendationibus iudicaverunt, cf. Emend., pag. 20 et 21), de 
consensu Ordinarii loci, catholici, praesertim illi qui in cognitione doctrinae 
magis exculti sunt, libenter consocientur ad communes preces ad unitatem 
fovendam, quae a fratribus separatis effunduntur, sed et vicissim curent ut 
et ipsi fratres separati ad solemnes praecationes quae ad unitatem a Domino 
obtinendam a catholicis fiunt, participent. 

II. De mediis naturalibus. Mutua cognitio enixe foveatur: 

a) per serenum studium doctrinae quae a fratribus separatis profi- 
tentur; et praesertim per aptum dialogum cum ipsis habendum a peritis sa- 
cerdotibus ab Ordinariis designatis; 

b) per ampliorem institutionem theologicam in seminariis habendam 
in qua tria prae oculis habeantur: 1. errores exponantur cum sinceritate et 
veritate, at magna cum caritate; 2. puncta doctrinae catholicae, quae apud 
fratres separatos intacta manserunt clarissime asserantur et magni fiant; 
3. Christi caritas magnopere in cordibus studentium excitetur, ita ut, po- 
lemica quavis praetermissa, omnes vires et sollicitudines convertantur unice 
ut fratres seiuncti ad unicam Ecclesiam vocentur (cf. pagg. 16-17, nn. 8, 9). 

c) Modus exprimendi doctrinam fidei, curet integritatem, nihil ab- 
scondendo; claritatem, nihil aequivoce exponendo; humanitatem, et caritatem 
seligendo formam sermonis quae facile a fratribus separatis intelligi possint, 
absque detrimento doctrinae, relictis dumtaxat pro theologis traditionali- 
bus formis expositionis (cf. pag. 17, n. 10). 

III. De cooperatione directa cum fratribus separatis. Probanda sunt quae 
in n. 11, pag. 17, habentur. Attamen maiore in luce ponatur cooperatio 
habenda in re morali, ut viribus unitis contra atheismum, contra libertatis 
violationes, contra immoralitatem, haud raro per ipsa media communicatio- 
nis socialis exaltatam, omnes in Christo credentes possint validas erigere 
ripas. 

IV. Emendationes pluribus in punctis faciendae ob defectum claritatis, 

vel periculum aequivocationis tantum innuo, adhaerens quoad ea omnibus 
animadversionibus quae iam a quibusdam Patribus de iis factae sunt in di- 
sceptatione super schema. Ita e. g. pag. 16, n. 7, linn. 25 et ss., ne dicatur 
« perefficax medium » et « genuina significatio vinculorum etc. », verba ista 
amoveantur a textu. 

Insuper quoad citationem verborum (Mt. 18, 20, pag. 16, lin. 30) re- 
late ad verba « in nomine meo », non incongrue revocari possint Commen- 
taria S. Augustini (de oratione nomine Christi facienda) in nomine Iesu 
quando sanctissimus Doctor exponit non orare in nomine Christi qui de 
Christo bene non sentit etc. Ideo et de Christo mystico dicendum est, sal- 
tem in ordine obiectivo, quamvis utique subiective, illi qui orant bona fide 
etsi ab Ecclesia catholica separati vivant, sincere et fructuose possunt dici in 
nomine Christi congregati. 

Conclusio. Cap. II breviori forma redigatur; aequivoca tollantur, et 
iam ab ipso schema inter nos Oecumenismum exerceamus vitando quae lites 
possunt fovere. Unanimes statuamus in dioecesibus nostris multiplicare ser- 
mones, precationes, dialogos, conferendas et super omnia frequentes et pu- 
blicas solemnes precationes coram SS.mo Sacramento, quod est maximum 
et supremum signum et artifex unitatis et vinculum caritatis, ad quod omnes 
fratres, qui eius nomine gloriantur, inveniantur ceu novellae olivarum in 
circuitu mensae Domini. 



13 

Exc.mus P. D. ALFREDUS COUDERC 
Episcopus Vivar iensis 

Nostrum caput tractat de mediis exercendi Oecumenismum ad obti- 
nendam unionem inter omnes ecclesias christianas: talis est supremus finis 
quem attingere volumus. 

Schema in genere placet, sive quoad expositionem problematis, sive 
quoad media proposita. Hactenus multa argumenta allata sunt in congre- 
gationibus Concilii, ita ut possimus affirmare omnes rationes validas ad 
unionem expositas fuisse: theorice nullum aliud argumentum efficacius vi- 
detur afferri posse. 

Sed ductores populorum non ignorant quam difficiles sunt conversiones 
mentium et voluntatum. Veritatis expositio est necessaria, sed habitualiter 
non sufficit. Exempla sanctitatis efficacius trahunt, sed effectus non respon- 
dent semper desideriis, nec conatibus sive scientiae historicae, sive argumen- 
tis theologicis, sive persuasionibus eloquentiae. Conversiones animarum diffi- 
cillimae sunt et saepe saepius resistunt argumentis eloquentissimis et etiam 
exemplis sanctitatis authenticissimis. 

Cap. II schematis exponit omnes modos, sive spirituales, sive technicos, 
sive intellectuales aut pastorales. Quidquid dicit de Ecclesiae renovatione, 
de conversione cordis, de sanctitate vitae, de oratione, etc., verum est et 

idoneum. Attamen illa enumeratio nimis frigida videtur, indigens fervore 
et animatione intima, quae sit capax movendi voluntates, et obtinendi sacri- 
ficia ardua quae proponi et imponi possunt. Ait enim quidam auctor spiri- 
tualis: conversio spiritualis tam difficilis est quam mortui resurrectio. 

Unitatem commendavit Christus Apostolis, et imploravit apud Patrem 
in oratione sua ferventissima. Sed vult etiam Christus unitatem exerceri ab 
hominibus, sicut exercentur virtutes et apostolatus in concursu ad salutem 
aeternam obtinendam. Quae gratia a Deo veniet, sed etiam ab hominibus: 
hic finis a nobis pendet. Cum Deo debemus velle, sed realiter, fortiter, vo- 
luntate efficaci et firma. Debemus ergo uti mediis necessariis, et operari 
omnia sacrificia quae necessaria videntur, etsi difficilia et ardua. 

Discussiones intellectuales circa haec problemata, sive theologica, sive 
historica, sive paedagogica, multiplicatae fuerunt a saeculis, et nulla con- 
clusio effectiva secuta est. Quid agere debeamus? Discussiones prolongare 
verbis aut scriptis? Inutile videtur. In oratione perseverare? Sane oratio 
est in programmate Dei, sed non dispensat ab actione. 

Deus vultne alias formas actionis? alios actus apostolatus, alias vir- 
tutes, alios actus caritatis, quae omnia probaverunt plures Patres concilia- 
res?... Forsan animae generosiores possunt prospicere decreta vel desideria 
Cordis Divini. Quidquid sit, nos omnes suae intimae voluntati respondere 
oportet, et conformare. Si Deus nos exaudire adhuc non dignetur, ratio 
potestne esse in indignitate hominum? ... Deus scit. Unde possumus et de- 
bemus postulare et mereri dignitatem requisitam ad hanc supremam gra- 
tiam, a qua pendet salus multorum, extensio regni Dei in terra, et incre- 
mentum gloriae suae in caelo. 

14 

Exc.mus P. D. CAMILLUS PLACIDUS CROUS Y SALICHS 
Episcopus tit. Cratiensis, vic. ap. Sibundoyensis 

Circa cap. II schematis de Oecumenismo, quod de Oecumenismi exer- 
citio agit, liceat mihi pauca adnotare. 

1. Videtur valde opportunum conferentiis episcopalibus officium ex- 
presse committere in unaquaque natione, vel regione, Oecumenismi exer- 
citium moderandi. Rationes : 

a) Ut in unaquaque regione uniformitas, quantum possibile sit, in 
modo procedendi erga fratres separatos servetur. 

b) Ut hic modus procedendi adaptetur peculiaribus condicionibus 
uniuscuiusque regionis. Etenim, ut notum est, regiones inter se valde diver- 
sae in hoc respectu existunt; et principia generalia Oecumenismi, quamquam 
ab omnibus admissa, non eodem modo in tam diversis regionibus ad praxim 
deduci possunt. E. g.: Ad multas et non parvas regiones, praesertim Ame- 
ricae Centralis et Meridionalis non pauci ex fratribus nostris separatis ve- 
niunt ut catholicos, si possint, ad se trahant, id est, a catholicis veritatibus 

avertant. Quapropter, modus procedendi ex parte catholicorum in illis re- 
gionibus, ut patet, idem esse non potest ac in aliis regionibus quae in valde 
diversis condicionibus inveniuntur. 

c ) Iam exc.mus relator circa hoc cap. II de convenientia directorii a 
conferentiis episcopalibus praeparandi pro unaquaque natione locutus fuit. 
Sed videtur valde opportunum, immo et necessarium — meo humili iudi- 
cio — hoc in textu schematis constare, ut huius capitis sensus compleatur 
et confusiones vitentur. 

2. Schema in hoc cap. II respicit dilectos fratres nostros separatos. Et 
recte; nam Oecumenismus, ut in ipso schemate capite primo affirmatur, est 
« motus et ordinata actio ad illam unitatem christianorum fovendam, quam 
Iesus Christus a Caelesti Patre flagitantibus postulavit precibus ». Sed ad 
optatam christianorum unitatem requiritur ut qui foris sunt, ad plenam veri- 
tatem catholicam intrent, et qui intra iam inveniuntur, ne exeant. Aliis ver- 
bis: fovendus est aditus fratrum separatorum et cavendus est exitus catho- 
licorum. 

Praeterea, idem cap. II, ex eo quod de fovendo aditu fratrum seiuncto- 
rum agit, modo laudabili loquitur de fraterno dialogo seu mutuo colloquio 
inter christianos, catholicos et non catholicos. Et hoc magni et salutaris mo- 
menti est, si de theologis intelligitur, vel de catholicis in doctrina peritis 
aut saltem sufficienter instructis. Sed non idem affirmari potest de omnibus 
catholicis in genere et sine debitis cautelis; immo pro insufficienter instruc- 
tis, qui non pauci sunt, verum periculum constituere potest, sicut iam quidam 
venerabiles Patres animadverterunt. Quapropter, pro bono fidelium nostro- 
rum, ratio pastoralis postulat ut de hoc periculo schema non sileat. 

Conclusio. Humiliter propono quod in hoc cap. II addatur: Conferentiae 
episcopales in unaquaque regione moderentur exercitium Oecumenismi; et 
ubi pericula pro catholicis adesse prudenter existimaverint, ea praecaveant 
vel removere conentur. 

Venerabiles Patres: « Caritas Christi urget nos »; caritas erga carissimos 
fratres nostros separatos, quos sincero corde diligimus, et etiam erga dilectis- 
simos fratres et filios nobis commissos, i. e., fideles nostros, de quibus ra- 
tionem Deo sumus reddituri. Utinam quam citius ex omnibus christianis, 
sub ductu Divini Pastoris Matris, « fiat unum ovile et unus Pastor ». 

15 

Exc.mus P. D. IACOBUS CUNNINGHAM 
Episcopus Hagulstadensis et Novocastrensis 

Ad huius schematis cap. II quod attinet, infrascripti episcopi sequentes 
submittunt emendationes: 

a) Ad n. 7, pag. 16, linn. 22 et ss.: Ibi memorantur solummodo in 
genere peculiaria adiuncta (adhibitis tamen hic illic duobus exemplis spe- 

cificis), in quibus licitum censeatur esse et opportunum quod catholici cum 
fratribus seiunctis communi in oratione consocientur. 

Iamvero de huiusmodi adiunctis peculiaribus rite aestimandis, omnino 
necesse est, nostra submissa sententia, ut officii sit Ordinarii loci iudicare, 
immo et ipsam talem orationem communem moderari. 

Quare sequentem proponimus emendationem: in lin. 24, post verba 
« oecumenicis conventibus », haec addantur: « de quibus iudicare valet et 
debet Ordinarius loci ». 

b) Eodem n. 7, linn. 2.5 et 26. Per verba « remota quavis communi- 
catione officiali » ( quae omnino retinenda censemus), iam implicite sine dubio 
excluditur communicatio in sacris mysteriis Eucharisticis. Iamvero in ultima 
eiusdem n. 7 paragrapho expressis verbis excluditur haec communis Eucha- 
ristica participatio: « Attamen ... non licet ». Unde exoritur periculum cen- 
sendi communicationem tantummodo in ritu Eucharistico prohiberi abso- 
lute, dum communicationem in alio cultu officiali in quibusdam adiunctis 
licitam esse possimus censere; seu aliis verbis communicatio in ritu Eucha- 
ristico omnino una atque eadem fieri videretur ac communicatio quaelibet 
officialis. 

Unde emendationem proponimus quae sequitur: In linn. 26 et 27 lega- 
tur: « remota quavis communicatione in ritu Eucharistico vel in quolibet 
alio cultu officiali ». In linn. autem 32 ad 34 pericope « Attamen ... non 
licet » omittatur. 

Cui sententiae ii consentiunt quorum nomina hic et pag. 2 subscri- 
buntur. 

[ Subscripserunt etiam] Georgius Andreas Beck; J. Petit, ep. Meneven- 
sis; Gordonius Ioseph Gray, arch. S. Andreae et Edimburgensis; Iacobus 
Black, ep. Pasletanus; Stephanus McGill, ep. Ergadiensis et Insularum; 
Ioseph McGee, ep. Gallovidianus; Iacobus Ward, ep. (tit.) Sitensis, vic. 
cap. Glasguensis; Bernardus Patricius Wall, ep. Brentvoodensis; Cardus 
Grant, ep. tit. Alindensis; Cyrillus C. Cowderoy, ep. Southvarcensis; George 
Patrice Dwyer, ep. Loidensis. 

16 

Exc.mus P. D. ABILIUS DEL CAMPO Y DE LA BARCENA 
Episcopus Calaguritanus et Calceatensis-Logrognensis 

Cap. II, de exercitio Oecumenismi, medulare videtur in schemate. Multa 
in ipso habentur bona et laudanda. Non pauca, tamen, perficienda adhuc 
sunt, alia clarius proponenda et nonnulla fortasse ex integro supplenda. 

Bona utique sunt quae ibi dicuntur de « interiore renovatione, de con- 
versione cordis, de sanctitate vitae (fortasse tria haec in unum reducenda), 
de oratione unanimi, de mutua cognitione etc. etc. » (nn. 4-9). Nihil tamen 
aut fere nihil speciale dicitur pro Oecumenismo. Illa enim bona sunt et uti- 
lia ad omnia et pro omnibus, in Oecumenismo et extra Oecumenismum, ad 

agendum cum christianis et cum non-christianis, semper et ubique, pro 
quolibet negotio et pro qualibet quaestione, maxime in spiritualibus, trac- 
tandis. Bona quidem sunt, at, ni fallor, incompleta. Complenda ergo sunt 
et perficienda videntur, quae in schemate dicuntur. Hunc in finem aliquas 
velim adnotare indicationes. 

1. Oecumenismus dialogum importat et exigit, immo vero et in dialogo 
formaliter consistit. Dialogus, autem, necessario implicat reciprocitatem, mu- 
tuam relationem, communionem et communicationem inter dialogantes et 
interlocutores, colloquium nempe unius ad alium et cum altero, in quo ambo 
activam partem habere et ambo aliquid « de suo » ponere et apportare te- 
nentur, secus enim non dialogum sed nudum monologum haberi dicen- 
dum est. 

Nunc, autem, in casu nostro et ad apportationem psychologico-spiritualem 
quod attinet, in schemate, prout iacet, prima fronte unus tantum e duobus 
attingitur interlocutoribus, unus tantum, Ecclesia nempe, aliquid in collo- 
quium affert et afferre teneri videtur, quin ab altero — a fratribus seiunc- 
tis — quidquam expresse postuletur et exigatur, quod quidem iustum et 
aequum, ne dicam logicum, minime videtur. 

Nec dicatur schema nostrum pro catholicis dari, quibus Concilium allo- 
quitur. Exceptio enim haec nihil probat. In Concilio etenim exponuntur, 
promittuntur saltem et annuntiantur, principia catholica Oecumenismi, quae, 
quia principia normativa sunt, pro omnibus inserviunt, pro omnibus dantur 
et pro omnibus dari debent. Insuper: 

2. In schemate non semel sed saepe diversimode, alio et alio criterio, 
alia et alia mensura tractantur et ponderantur christifideles catholici et fra- 
tres separati. Catholici enim monentur de necessitate « puriorem et magis 
evangelicam vitam » degendi; de « altiore communione cum Patre, Verbo et 
Spiritu »; illi scire debent qualiter et quomodo « haud parvo fratribus sepa- 
ratis offendiculo esse tepiditatem atque peccaminosam vitam illorum qui 
catholico nomine decorantur » (n. 6), quae quidem omnia vera sunt et omni- 
bus frequenter inculcanda; attamen, de fratribus separatis ... quid? An haec 
omnia, sicut et quae in nn. 4 et 5 occurrunt, solummodo praestanda erunt 
a « filiis » qui in Ecclesia vivunt, non vero ab illis « prodigis », qui ab Ec- 
clesia sunt seiuncti. Cur tam varie? 

3. Cum de « seiunctis » sermo fit in schemate, bona illorum quam ma- 
xime ponderantur (cf. nn. 19-23), quin de « aliis aspectibus, elementis et cir- 
cumstantiis », fortasse non semper positivis, quidquam dicatur. Et multa 
quidem inter « fratres separatos » bona sunt et laudanda, at non omnia. 

Nunc autem, huiusmodi ratio agendi et loquendi, criterio et mensura uni- 
laterali, a) notionem et modulum dialogi excludit eique contradicit; b) nec 
aequa, nec iusta nec vera dici potest; c) periculosa videtur, cum in damnum 
fidei et in offensionem fidelium verti possit. Fideles enim catholici Decreta 
conciliaria legere poterunt et de facto legent. Illa vero legentes, bona fide 

suspicare poterunt inter « separatos » omnia esse « bona et iusta », in 
Ecclesia vero... « corrigenda, vitanda et renovanda ». Quot vera incommoda 
et mala ex his sequantur, nemo est qui non videat. Et nos quidem bonum 
fratrum separatorum curare debemus, oblivisci tamen non possumus fideles 
nostros eorumque scandalum vitare tenemur. 

Hac de re, liceat mihi notare haec duo: a) tot tantaque dicta sunt de 
culpa et responsabilitate Ecclesiae Romanae « in facto separationis », utique 
lugendo, ut in regionibus traditionaliter catholicis, abhinc aliquot mensibus, 
vera « psychosis » publica timoris, diffidentiae, insecuritatis et verecundiae in 
professione fidei creata sit, talis ut fideles, vera angustia pressi, non raro sibi 
quaerant num ipsi « seiunctos » adire debeant indulgentiam peccatorum po- 
stulantes et veniam vivendi , si quae illis sit, a « fratribus » expectantes; 
b) in regionibus « pluralismi religiosi », si vera sunt quae aliqui episcopi 
confitentur, conversiones ad fidem catholicam, nostris hisce diebus, de facto 
imminutae sunt. 

4. Semper in ratione dialogi oecumenici; estne oecumenicum loqui de 
erroribus « Protestantismi »? ... Possumusne fideles nostros praecavere de 
periculis in doctrina et moribus? ... Et si nos obiurgare illos non debemus, 
caritas enim christiana nos urget, cur et illi « alio modo procedunt », dum 
e contra « proselytismo non raro fallaci et medoso » catholicismum impe- 
tunt, sacerdotes incriminantur etc. etc.? Interlocutores, ni fallor, eadem me- 
thodo oecumenico uti debent. 

5. In n. 10. De expositione veritatis : Facillime dicitur: «... tota doc- 
trina exponatur, at ... modo illis appropriato ... ». Quid est hoc? Non quae- 
libet ratio loquendi, etsi grata et comprehensibilis audientibus, admitti potest. 
In expositione dogmatum non est indifferens uno vel alio modo loqui, his 
vel aliis verbis uti. Quomodo enim de praesentia eucharistica sermo accurate 
fieri potest nisi dicatur « vere, realiter et substantialiter »? ... quomodo de 
Hierarchia, nisi Hierarchia dicatur? quomodo de B. V. M., nisi de materni- 
tate simul et de virginitate ? etc. In schemate sermo fit et allusio ad « psycho- 
logiam, asceticam etc. etc. fratrum separatorum ». Quomodo vero dogmata 
catholica poterunt appropriari formationi psychologicae « seiunctorum », cum 
toto caelo distent a vera ratione et conceptione catholica? ... Caute igitur 
procedendum est, ne forte dogmata nostra adaptare et subiicere velimus pro- 
priae rationi cogitandi, loquendi et agendi « seiunctorum ». Explicandae 
ergo erunt phrases illae et eorum vis accurate determinanda ad ambiguita- 
tes vitandas. Aliunde ne credamus « fratres separatos illiteratos esse et plene 
ignaros praedicationum nostrarum ». Sufficiet illis legere « Manuale » quod- 
dam catholicum, in quo abs dubio doctrina catholica clare et aperte expo- 
nitur. De facto, in aula conciliari non semel problema creatum est et qui- 
dem « ob modum loquendi »; de facto non semel audivimus haec vel simi- 
lia verba: « non dicamus hoc, ne fratres separati; supprimatur haec vel illa 
alia phrasis, quia offendere illos poterit; de facto aliquod schema discussum 

non fuit, quia ... eius doctrina et contentum in offensionem “ seiunctorum ” 
cedere poterat ». Nihil ergo mirum si plures Patres conciliares anxii sint 
de « modo loquendi oecumenico ». Ni fallor, in ordine logico veritas impri- 
mis quaerenda est et veritas clare exposita; claritas enim est de exigentia 
veritatis. Proponenda utique est cum caritate, at caritas non est de ratione 
veritatis logicae. Veritas etenim intellectum, caritas voluntatem respicit. 

6. In dialogo oecumenico, sicut et in aliis, finis attendi debet. Finis 
vero est « unitatem christianorum » quaerere, « ut omnes unum sint », intra 
unicam veram Ecclesiam Christi, Ecclesiam nempe apostolicam romanam. 
Ecclesia ergo catholica non debet extra propria saepta exire ad veritatem quae- 
rendam; neque fideles catholici unitatem sibi quaerere debent, cum in vera 
unitate semper fuerint. Quid ergo dicendum de proselytismo oecumenico 
« seiunctorum », qui totis viribus adlaborant « in evangelizando fideles ca- 
tholicos ut in Protestantismum convertantur »? Non bene intelligitur qua 
mirabili ratione « dividere et separare sit medium aptissimum ad unitatem 
procurandam ». 

7. In dialogo, ambo colloquentes aliquid proprium ponere debent, de quo 
colloquium fiat. Ecclesia catholica proprium offert symbolum propriamque 
theologiam. Quid afferunt fratres separati? Dicant nobis, saltem episcopis, 
ut sciamus quid agere debeamus. Secus deest materia dialogi. Indicent nobis 
quid velint quidve non, ne secus in puro lyrismo literario, sub specie Oecu- 
menismi, maneamus loquentes, quin practicum quid consequamur. 



17 

Exc.mus P. D. MAXIMILIANUS DR2ECNIK 
Episcopus Mariborensis 

Par. 5 huius capitis « de conversione cordis » tractat et quidem modo 
congruenti. Sed mihi videtur necessarium ut profundius rem consideremus. 
In Oecumenismo enim agitur de conversione cordis non tantum individuali, 
sed praesertim communitaria. Ecclesia ut peregrinans in actu conversionis 
vivere debet. Quod dico novum non est, sed omnino concordat cum anti- 
quissima traditione; etenim: 

1. In Veter e Testamento, in liturgiis paenitentiae, populus Dei, qui 
Ecclesiae typus fuit, confessus est peccata sua contra Deum et communita- 
tem ( Neh . 9; Joel 1-2; Bar. 1-3). 

2. In Libro Apocalypsis, capite secundo et tertio, quatuor Ecclesiis divi- 
nitus explicite mandatur: « Paenitentiam age! » ( Apoc . 2, 5; 2, 16; 3, 3; 
3, 19). 

3. In sacra Liturgia, in qua Ecclesia vere ac plene actu exercetur, saepe 
fit oratio pro peccatis Populi Dei. 

4. In allocutione Patris nostri dilectissimi Pauli VI hanc sessionem 

aperiente haec verba iam pluries citata audivimus: « Si quae culpa huius- 
modi separationem in nos admittenda sit, veniam humili rogatu a Deo pe- 
timus, ab ipsisque fratribus veniam petimus » (ed. lat. p. 31). 

Ideo omnino assentiens declarationibus em.mi D. card. Quintero et 
exc.mi D. Elchinger de necessitate ex parte nostra verae paenitentiae oecu- 
menicae ac conversionis communitariae, propono: 

1. Ut paragraphus specialis inseratur sub titulo « De paenitentia oecu- 
menica » ante praesentem paragraphum quartam in qua sermo est « De in- 
teriore Ecclesiae renovatione », quia revera haec ac ceterae paragraphi huius 
capitis non sunt nisi consectaria illius paenitentiae quam agere debemus 
de peccatis separationis. 

2. Ut conemur sensum peccati contra Ecclesiam, quae est communio in 
caritate, aut potius veram dilectionem erga Ecclesiam magis ac magis effor- 
mare tum apud pastores tum apud fideles, ita ut « fructus dignos paeni- 
tentiae » omnes faciamus et ne dicamus « Matrem habemus Ecclesiam ca- 
tholicam » sicut alii olim dicebant « Patrem habemus Abraham » (Mt. 3, 
8-9). Hi fructus digni paenitentiae duo elementa continent: 

a) Humilem confessionem peccati. Non est quidem nostrum confiteri 
peccata patrum nostrorum, sed peccata nostra propria confiteri debemus. 
Oratio nostra pro unitate annis elapsis interdum non omnino dissimilis erat 
orationi Pharisaei: « Deus gratias ago tibi quia non sum sicut ceteri ho- 
minum » ( Lc . 18, 14). In Christo quidem, cuius gratia salvati sumus, Deus 
iam nos conresuscitavit, sed verum est etiam quod veterem hominem non- 
dum deposuimus (cf. Eph. 2, 6 et 4, 22). 

b) Reparationem efficacem. In diversis regionibus alii aliter repara- 
tionem peragere debebunt. Liceat mihi episcopo nationis cuius partem chri- 
stifideles orthodoxi constituunt, quaedam exempla reparationis erga fratres 
seiunctos orientales proponere: 

1) Ecclesiis orthodoxis restituantur in quantum possibile est reli- 
quiae Sanctorum, quae praesertim in medio aevo a catholicis Occidentis 
asportatae sunt, vel libri magni pretii vel aliae res quae earum sunt. 

2) Liturgiae orientales ad puritatem suam pristinam reducantur. 

3) Latinizatio quaevis Orientis tandem et de facto desinat. 

4) Proselytismus inter Ecclesias christianas omnino cesset, salva 
certe libertate conscientiae, ac ei substituatur mutuum adiutorium. 

5) Incrementa theologica et spiritualia Orientis ab Ecclesia univer- 
sali agnoscantur. 

6) Si cura animarum hoc postulat, liceat denuo tum orthodoxis tum 
catholicis inter se convenire ut fideles sacramenta necessaria accipiant, cum 
debita pastorali praeparatione. Etenim eadem fides, eadem sacramenta eadem- 
que hierarchia utrisque sunt communia et illa communio reapse per multa 
saecula etiam post separationem fructuose viguit. 

7) Uno verbo, foveatur caritas ingeniosa in veritate ut nos omnes 

peccatores audire possimus verba Domini ad peccatricem: « Remittuntur ei 
peccata multa quoniam dilexit multum » ( Lc . 7, 47). 

3. Denique propono, humiliter ac salvo meliore iudicio, ut ante procla- 
mationem Decreti « De Oecumenismo » fiat solemnis quidam actus conci- 
liaris reparationis fraternae quo unanimiter a nobis assumantur verba supra 
citata dilectissimi Patris nostri Pauli VI. Citare hic liceat verba gravia 
Domini nostri: « Si offers munus tuum ad altare et ibi recordatus fueris 
quia frater tuus habet aliquid adversum te, relinque ibi munus tuum ante 
altare et vade prius reconciliari fratri tuo » (Mt. 5, 23-24). Venerabiles Pa- 
tres, certo certius fratres nostri habent adversum nos non tantum aliquid 
sed adhuc aliquid et aliquid ... Quomodo possumus quotidie munus nostrum 
ad hoc altare offerre nisi prius reconciliati simus fratribus nostris in personis 
Observatorum hic praesentibus? Evangelium in hac aula nobis praeest non 
tantum ut norma sit fidei nostrae sed etiam norma caritatis et ut ad spem 
nos convocet et secundum caritatem nos iudicet. 

Proponere mihi liceat hanc emendationem in pag. 15: post lin. 5 nova 
par. 4 sub titulo « De paenit entia oecumenica » addatur, ac praesens par. 4 
fit par. 5 sub titulo « De interiore Ecclesiae renovatione ». Textus novae 
par. 4 sequentibus vel similibus verbis componi posset: 4. (De paenitentia 
oecumenica). Sancta et immaculata creditur Ecclesia, pleroma Christi ac 
sponsa eius. 1 Nos tamen in terris peregrinantes adhuc peccati immanitate 
detinemur quamvis in Spiritu Sancto simus congregati. 2 Ideo in Sacra Scrip- 
tura populus Dei peccata sua confiteri iubetur, immo Ecclesiae locales moni- 
tionem divinam audiunt: « Paenitentiam age! ». 3 Revera si zizania divisio- 
nis in agro Domini seminata sunt, non solum inimico, sed etiam nobis hoc 
imputandum est. Proinde ut veritatem faciamus in caritate confiteri peccata 
nostra, veniam humili rogatu a Deo et fratribus nostris petere ac fructus 
dignos paenitentiae facere debemus. 4 Itaque, praeter debitas reparationes, 
Sanctae Synodo signa sequentia verae paenitentiae oecumenicae ab omnibus 
exhibenda monere placuit: (sequitur par. 5 quae hucusque fuit 4). 

[ Subscripserunt etiam\ Gabriel Bueno Couto; Gabriel A. Bukatko, ep. 
tit. Mocissenus, eoad. Belogradensis; Franciscus Seper, arch. Zagrabiensis; 
Conradus De Vito, ep. Lucknowensis; Jos. Pogacnik, ep. tit. Irenopolita- 
nus in Isauria, adm. ap. Labacensis; Zvekanovic Matija, adm. ap.; Gioac- 
chino Segedi, ep. tit. Gissaria. 



1 Eph. 1, 23; 5, 27. 

2 Preces « Adsumus » ante congregationem dicendae in Concilio oecume- 
nico Vaticano II. 

3 Neh. 9; Joel 1-2; Bar. 1-3; Apoc. 2, 5; 2, 16; 3, 3; 3, 19. 

4 Pauli VI allocutio ad Patres Conciliares 29-9-63 p. 31. 

Exc.mus P. D. IOSEPH FADY 
Episcopus Lilongwensis 

Ce chapitre est bien fait et s’il est mis en pratique aura des consequences 
d’une portee dont nos successeurs cueilleront les fruits. 

Priere. Cependant il faudra insister davantage sur la priere des contem- 
platives; la priere des fideles. Ne pas se contenter de la priere faite chaque 
annee en j an vier, mais y revenir souvent. 

Charite. Ubi caritas, ibi Deus est! Ubi caritas, ibi unitas! Ubi caritas, 
ibi pax! Ubi caritas, ibi humilitas! Pas de dialogue possible sans cela. On re- 
siste aux arguments, on ne resiste pas — habituellement — a la charite et a 
1’humilite. Deplorons Ferreur — mais toujours discretement, sans heurter, 
car nos freres separes sont tres sensibles sur ce point, c’est tellement hu- 
main — aimons toujours ceux qui sont dans 1’erreur. 

S’il faut eviter une attitude antagoniste, il ne faut pas non plus prendre 
1’attitude du frere du fils prodigue (ce n’est pas si rare que cela). 

Ne rien precipiter, savoir attendre, patienter, etre pret a faire des con- 
cessions compatibles avec la purete de la foi. 

Eviter 1’intellectualisme et insister sur la priere, rester dans la ligne de 
la pastorale, comme le voulait Jean XXIII. 

Il est d’experience que tous les arguments qu’apportent les protestants 
tombent comme des chateaux de cartes. Ceux qui sont convertis par les syl- 
logismes — s’il est permis de parier ainsi — sont extrement rares, la con- 
version reste toujours une grace qu’on obtient a genoux, par la priere humble 
et perseverante. 

L’approche humain est important; si l’homme ne gate pas les choses, 
la grace fera la lumiere dans le frere separe de bonne volonte. « J’ai passe 
beaucoup d’heures a genoux », m’a dit dernierement un anglican, revenu 
depuis au catholicisme. C’est enorme car les protestants sont presque tous 
des semi-pelagiens. 

Instructiori de nos fideles. Si chaque catholique etait temoin vivant de sa 
foi, le retour de nos freres separes serait accelere. 

Une bonne instruction est necessaire pour cela, d 'abord pour connaitre 
sa foi et savoir la proteger, ensuite pour etre capable d’en donner un expose 
clair et precis. 

Or 1’oecumenisme est quelque chose de nouveau pour nos chretiens. Il 
faudrait par consequent un Catechisme post Vaticanum II comme il y a un 
Catechisme de Trente dont nos chretiens vivent encore, mais qui est main- 
tenant depasse. Il faut chez nos chretiens, et nous ne sommes pas exclus, une 
mentalite cecumenique . (]a ne se cree pas du jour au lendemain. 

En attendant ce catechisme post Vaticanum, composer un Appendix sur 
rCEcumenisme. 

Bon exemple. Exempla trahunt. Si tous ne savent pas manier la parole, 
1’exemple est a la portee de tous. Beaucoup de parents protestants doivent 
leur retour dans 1’Eglise catholique a 1’ exemple donne par leurs enfants fre- 
quentant une ecole catholique, parfois simplement la priere du matin et du 
soir, avant et apres les repas. 

Congregation ou Societe religieuse ayant pour but de donner des instruc- 
tions aux freres separes de bonne volonte sous forme de retraites, dialo- 
gues, exposes adaptes a eux. Au temps de la Reforme, les Jesuites furent 
fondes pour defendre la Foi, aujourd’hui nous aurions besoin d’une Congre- 
gation CEcumenique. Mais c’est la question de charisme. Dieu peut susciter 
un homme providentiel, comme il fait toujours aux grands tournants de 
1’histoire de 1’Eglise. 

Qui plus que les missionnaires souhaiteraient le retour de nos freres 
separes pour unir nos forces a conquerir ces masses paiennes en Afrique 
au christianisme authentique? Quel gene pour nous de voir parfois dans une 
petite ville d’ Afrique jusqu’a 15 differentes denominations se disant toutes 
l’Eglise du Christ. 



19 

Exc.mus P. D. FORTINUS GOMEZ LEON 
Archiepiscopus Antequerensis 

1. Ad n. 4. Omnino verum est Concilia in illum finem convocari, ut ca- 
tholici omnes interius renoventur, sive clariore expositione et expressa pro- 
fessione alicuius veritatis, sive puriore et magis Evangelio conformi obser- 
vantia mandatorum, immo et Consiliorum quae vocantur Evangelica. Hoc 
vero optime conferret ad properandam unitatem fratrum separatorum, 
quemadmodum in primordiis christianismi, fideles animo et opere vere se 
diligentes, eos qui talia mirabantur, ad recipiendum baptismum inducebant. 
Sed mihi videtur hanc interiorem vitae renovationem, proprie loquendo, 
non vocari debere causa ut motus ad unitatem properetur, nisi quia in sanc- 
titate vitae melius percipitur ingens desiderium Christi « ut fiat unum ovile 
et unus Pastor ». Est ergo causa quae impellit ad unionem christianorum 
properandam, voluntas ipsa Christi verbis allatis manifestata. Ergo haec 
ut causa finalis principalis sileri in textu non debet. Cognoscentes ergo vo- 
luntatem Christi « ut omnes unum sint », illi sanctitate vitae conformari 
debemus. Quod optime in n. 5 dicitur: Oecumenismus veri nominis absque 
interiore conversione non datur, quia nos ipsi vere credentes videri non 
possumus, si vita nostra fidei non concordat. 

2. Ad n. 7. Christus ipse nos docuit: « Quidquid petieritis Patrem in no- 
mine meo dabit vobis », et etiam: « ubi fuerint duo vel tres congregati in no- 
mine meo, ibi sum in medio eorum ». Ideo inter media adhibenda ad unio- 
nem properandam, oratio communis maximum momentum habet. Sed mihi 
valde periculosum apparet ut commendetur in peculiaribus rerum adiunctis, 

catholicos viros cum fratribus separatis in precatione consociari, si hoc in- 
telligitur ita ut catholici invitentur ut ad templa acatholicorum conveniant, 
vel viceversa. Facile esset, hac generali commendatione, ut quidam minus 
sapienter vel imprudenter, ad Oecumenismum promovendum, fideles, etiam 
in similibus sed disparibus revera adiunctis, mittantur ad templa acatholico- 
rum, et viceversa. Saltem mihi, pro catholicis nostrae nationis graviter peri- 
culosum apparet, etiamsi non agatur, ut dicitur, de cultu officiali. 

3. Ad n. 8. Nimis generalis mihi videtur quod initio huius paragraphi 
dicitur: « Fratrum separatorum animum cognoscere oportet ». Utinam om- 
nes essent, sine periculo, capaces hanc cognitionem acquirendi; sed quam 
pauci sunt qui vere periti dici possint et ad pondus rationum attendentes, et 
non solum sua convenientia ducti seligentes sectam quae magis suis quam 
Christi voluntati faveat. Doctrinam ergo primae partis paragraphi com- 
pleri debet, si ponatur non ut exemplum quod multum iuvare potest (et 
quod ideo facile aliis modis minus fortasse aptis posset substitui); sed ut 
unicum medium ad cognitionem animorum fratrum nostrum separatorum et 
quidem cum cautelis de quibus in articulo, ut sic vitetur quaedam futura 
pullulatio mediorum, praeter allatum, in quibus privatim et inconsulto chri- 
stifideles non sine fidei periculo incidere possunt. 

Votum ergo est: 1. Causa praecipua ut omnes ad unitatem christianorum 
properandam cooperemur est ipsa voluntas Christi « ut fiat unum ovile et 
unus Pastor ». 

2. Ut omnes invitentur ad orationem, in conventibus oecumenicis et 
aliis pene paribus, sed unusquisque in suo templo vel domi, in coetu fami- 
liae — si placeat — sed non in communi loco, speciatim si sacro. 

3. Ut conventus ad fratrum mutuam cognitionem solummodo fiant de 
speciali licentia Ordinarii, quae dabitur, si opportunum existimetur, viris 
vere peritis. 

20 

Rev.mus P. D. IUCUNDUS M. GROTTI 
Praelatus nullius Acr ensis et Puruensis 

Plurimorum Patrum nomine alloqui audeo ad cap. II schematis de Oecu- 
menismo quod attinet. Isto in capite, quamvis multa bona inveniantur, 
plura tamen sunt corrigenda et quaedam adiungenda. Ad rem! 

1. Nonnullae inveniuntur — ut in tractatione tota — ambagies ex non 
bene tradita notione Ecclesiae, et difficultates necnon contradictiones. 

Conferte, v. g., quae asseruntur de unitate et unicitate Ecclesiae in primo 
numero primi capitis et quae invenietis in n. 7 ubi christifideles hortantur 
ad orationem pro unitate Ecclesiae! 

2. Complures repetitiones pariter inveniuntur et textus evadit onerosus 
et parum perspicuus. Videte, e. g., n. 10: 

a) ad lin. 21 legimus: « integre et lucide exponatur »; ad lin. 31 le- 
gimus: « profunde et recte et perspicue exponamus »; 

b) ad lin. 26 legimus: « qua intelligi possit etiam a fratribus sepa- 
ratis »; ad lin. 33 legimus: « ... qui ab omnibus possit vere comprehendi ». 
Et quae bis asseruntur in hoc numero, passim inveniantur ceteris in nu- 
meris. 

3. Ordo materiae non placet quia multoties non videtur ordo! 

Id quod affirmo patet ex dictis hucusque et ex simplici adnotatione suc- 
cessionis idearum expositarum in cap. II. 

4. De B. Virgine Maria aliquid dicendum est\ sed alii iam locuti sunt 
de hac re, ergo sufficit tantummodo defectum memorare! 

5. Usus verborum nec semper placet quia confusionem parit vel parere 
potest. 

Videte, v. g., quae leguntur in prima linea introductionis ad pag. 15: 
« Ad omnium christifidelium munus officiumque pertinet »; interrogo, a 
quo vel a quibus munus et officium receperunt? Munus et officium non est 
aliquid sacerdotale et quidem hierarchicum?... 

Pariter, meo humili iudicio, non satis illustrantur verba sequentia: a) « spi- 
ritualitas matrimonii » (pag. 15, lin. 16); b) « conversio cordis » (pag. 15, 
lin. 20); c) « propensio fraterna in alios » (pag. 15, lin. 23) etc. 

6. Citationes scripturisticae nec semper sunt ad rem. Sic, v. g., citatio 
pulcherrima S. Pauli ( Eph . 4, 1-3) quae in n. 5 invenitur loquitur de unitate 
ad intra non de unitate ad extra, scii, de unitate fidelium in unica Ecclesia, 
non vero de unitate plurium Ecclesiarum, uti oecumenismus expostulat. 

Pariter citationes faciendae sunt ad litteram, non ergo quomodo inveni- 
mus in novissima linea pag. 15 ( Mt . 20, 28). 

7. Ad unitatem Ecclesiarum fovendam, plus quam mala nostra confiteri 
uti multi Patres voluerunt, meo humili iudicio, multum conferret recogno- 
scere bona et vera quae apud separatos inveniuntur. 

Haec elementa sunt veluti bases, ut ita dicam, ut pons aliquis ponatur 
inter nos et illos et dialogus reapse fiat. 

8. Et si separati certo habent aliquid boni et veri, et illis competit « ius 
et officium » illud bonum diffundendi; ratio est quia bonum est diffusi- 
vum sui! 

Unde in sano oecumenismo, laudandi sunt separati in suo conatu mis- 
sionario sed monendi quia suprema Bonitas et fons omnium bonitatis in tota 
sua plenitudine se communicavit tantummodo Ecclesiae catholicae; unde 
habent obligationem, et quidem gravem, ex ipsa natura rerum, veritatem 
totalem amplectendi. 

21 

Exc.mus P. D. PHILIPPUS MATTHAEUS HANNAN 
Episcopus Hier op olit anus , aux. V asbingtonensis 

In nomine 61 episcoporum Civitatum Foederatarum Americae Septem- 
trionalis, veniam loquendi reverenter postulo de necessitate claram faciendi 
distinctionem inter sacerdotalia et ea quae apud nos « regalia » nuncupan- 

tur, i. e., insignia regia in quantum eis in quibusdam vestimentis atque con- 
suetudinibus in Ecclesia utimur. Haec vero distinctio semper ad curam me- 
lius praebenda commemoranda est sed in praesenti disceptatione fortius ex- 
primenda est ad oecumenismum magis fovendum. Principium igitur huius 
distinctionis breviter ad finem capitis primi exponi posset vel in cap. II 
« De Oecumenismi exercitio » applicari posset. 

Ut Oecumenismum faveamus, humaniter suggerere velim ut episcopis 
cuiusvis regionis, forsan per Conferentiam Nationalem, permittatur ut quae- 
dam vestimenta ecclesiastica deponant necnon quasdam consuetudines omit- 
tant. Cappa magna, e. g., caligae, udones et calcei variorum colorum depo- 
nantur oportet; basiatio anuli extra functiones sacras et ecclesiasticas omit- 
tatur et aboleantur throni alti qui plus thronus huius mundi regios sapiunt 
quam Sedem Apostolicam; porro, episcopus apud altare neve in throno se 
vestimentis ad Missam Pontificalem celebrandum induat. 

Quae omnia suggero ut clare ostendatur omnibus, sive catholicis sive 
acatholicis, distinctio inter sacerdotalia et ea quae regalia nuncupantur. 
Maximi enim momenti est fratres seiunctos intelligere episcopum, qui est 
primus pastor in propria dioecesi et qui Christum neque alium quam Chri- 
stum repraesentat, sollicitum esse tantum quae Christi sunt, non quae sunt 
mundi. 

Omnino patet qua ratione res ita se habet. In quibusdam enim regio- 
nibus, continuatio illarum consuetudinum, quae ex moribus institutisque 
monarchicis derivantur necnon ex temporibus proveniunt in quibus episcopi 
erant etiam domini feudis investiti, impedimento est ad unitatem fovendam 
christianam. Quae vero cum dicam, minime volo iudicium ferre de istis con- 
suetudinibus servandis in quibusdam regionibus ubi causae Ecclesiae tam 
bene inservierunt et adhuc inserviunt. 

Regula a Concilio Hierosolymitano imposita servanda est, videlicet, 
« nihil ultra ... oneris quam ... necessaria » ( Acta Ap. 15, 28). Ea quae ex 
hoc decreto Concilii Hierosolymitano in bonum Ecclesiae provenerunt nobis 
persuadeant oportet ut hanc regulam iterum sequamur. 



Die 17 novembris 1963, 61 ex 120 episcopis ex hierarchia episcopatus in 
Statibus Foederatis Americae Septemtrionalis adunatis approbaverunt interven- 
tionem S. E. Philippi Hannan faciendam de capite secundo de schemate oecume- 
nismi in aula Concilii. 

8B Thomas A. Boland 

Praeses coetus conciliaris episcoporum Americae Septemtrionalis 

'£B Floyd L. Begin 

Praeses comitatus de oecumenismo 

22 

Exc.mus P. D. IOSEPH HASLER 
Episcopus S. Galli 

Helvetiae episcoporum nomine aliquas animadversiones super cap. II 
submisse proponere mihi liceat, venerabiles Patres, et quidem circa quatuor. 

1. Relator super caput nostrum, in sua relatione p. 13, dicit optime: 
Fideles huius nomine digni et simul Mater Ecclesia omnia media ad oecume- 
nismum exercendum adhibere debent. Cap. II huius schematis tantum- 
modo loquitur de oecumenismo fidelium et nihil dicit de oecumenismo 
exercendo relate ad Matrem Ecclesiam. Valde placent ea quae enumerantur 
ad renovationem cordium fidelium. Sed nobis videtur aliquem numerum 
specialem conficiendum esse, saltem brevem, in quo dicatur, quomodo Ma- 
ter Ecclesia ut est societas humana oecumenismum exercere potest et debet. 
Omnes sciunt Ecclesiam habere elementa divina et humana. Oportet ut Ec- 
clesia structuram suam non quidem divinam sed humanam sic dictam eccle- 
siasticam renovet secundum temporum et circumstantiarum necessitates. 
Oportet ut Ecclesia in praxim reducat illud « aggiornamento » de quo 
Ioannes XXIII felicis memoriae loquebatur et propter quod Concilium con- 
vocavit. Interior renovatio Ecclesiae non solum est renovatio personarum, 
sed ipsius Ecclesiae in suis elementis humanis, ut iam factum est e. g. in 
campo liturgiae. 

2. Aliquis specialis numerus conficiendus etiam videtur ad oecumenismum 
exercendum, in quo explicatur quomodo claritas, quam Filio dedit Pater, 
ut omnes unum sint, divisionibus nostris obscuratur ita ut mundus ad Chri- 
stum non veniet, vel difficilius veniet. Oecumenismus exerceri incipit, dum 
nos omnes christifideles incipiunt poenitere dissensionibus nostris, quid- 
quid sit de nostris culpis. Non exercetur oecumenismus sine poenitentia, ut 
ita dicam, oecumenica. 

3. Pag. 18, in fine n. 11, aliquid profundius nobis videtur addendum 
esse. Necessaria et optima est cooperatio omnium christifidelium in rebus 
temporalibus, sed maior cooperatio inter nos et fratres nostros disiunctos 
instaurari potest. Valde enim optandum est ut omnes, qui in Christum 
credunt, Christi mandata in vita familiari, sociali et civili vindicent, et 
quidem ut omnes simul, Deum verum et vivum et Filium eius Dominum 
nostrum Iesum Christum confiteantur. 

4. Denique erit novus numerus in hoc capite conficiendus circa liber- 
tatem religiosam si cap. V in nostro schemate non remaneret. 



18 

23 

Exc.mus P. D. IOANNES FARMER HEALY 
Episcopus Gibraltariensis 

Placent mihi quae in par. 6 proponuntur de unione christianorum fo- 
venda per sanctitatem vitae. Dicitur « Meminerint omnes christifideles se 
christianorum unionem eo melius promovere quo puriorem et magis evan- 
gelicam vitam degere student. Quo enim altiore communione cum Patre, 
Verbo et Spiritu uniuntur, eo intimius mutuam fraternitatem augere valent ». 
At, insimul, placita huius paragraphi legens, mente mecumipso reputo ac 
sciscitor an propositio ita generalis sufficiens haberi possit. Nonne, potius, 
oportet ut haec Synodus rationes efficaciores magisque practicas provideat 
quae christifideles memores esse constringant obligationis qua tenentur ani- 
mae lucrandi eorum bonae vitae exemplo? 

Aliunde probanda mihi non videntur quae in paragrapho septima dicuntur 
de oratione publice facienda cum acatholicis. Magno enim timore sum ne 
talis publica communicatio in oratione a plurimis, saltem in Ecclesia occi- 
dentali, intelligatur uti publica expressio unitatis in fide, sicque multi, 
etiam catholici, ad omnes religiones aequiparandas inducantur. 

Praeterea, uti mihi videtur, talis actuosa participatio in oratione publica 
cum acatholicis, speciem quamdam induit simulationis et mendacii. Etenim 
prae oculis habere oportet difficultatem dignoscendi quid plures eorum fra- 
trum, qui christiano ornantur nomine, de facto credant. Eorum enim alii 
Augustam Dei Trinitatem profitentur, alii vero reficiunt; alii Divinitatem 
Domini Iesu Christi agnoscunt, dum alii denegant et ita porro. Si verba 
orationum non sunt mera signa externa nullam relationem cum interna mentis 
conditione dicentia, quomodo dici poterit mentes communiter ad Deum ele- 
vari quando iam, ab initio, non solum directione sed et quoad fidei funda- 
menta ita dissociantur. Nonne verba nostra nostraque operatio unionem 
mentis exprimerent quae, reapse, non datur? 

Ex alia parte nullum est mihi dubium quin oporteat urgere necessitatem 
orandi pro unitate. Haec necessitas magis magisque mihi suadetur ex eo 
quod innovationes in schemate « de Liturgia », praesertim quoad Divini 
Officii recitationem, probatae, inducent ut opinor diminutionem vitae ora- 
tionis in Ecclesia. 

Esto quod « vitae hodiernae conditiones in quibus versantur praesertim 
ii quibus operibus apostolicis incumbunt » exigant ut orationi parcatur, 
nemo tamen negabit necessitatem divini adiutorii quo egemus in promo- 
venda unitate pariter exigere ut, sicut Magister noster, Christus, faciebat, et 
nos etiam mentes nostras frequenter ad Patrem caelestem dirigamus — ut 
omnes unum sint. 

Vos, venerabiles Fratres, qui pastorali officio sedulo incumbitis, scitis 
quomodo, teste experientia, satis non erit nos meram spem aut consilium 

exprimere ut orationes pro unitate dicantur. Necesse est ut hae suppli- 
cationes obligatione imponantur. Forsitan imprudens iudicabitur talem obli- 
gationem laicis imponere; vobis, tamen, enixe rogo ut consideretur possibi- 
litas imponendi specialem obligationem clericis aliisque religiosis ad quoti- 
dianam aliquam orationem « pro unitate » recitandam, cui addatur sollicita 
invitatio, omnibus christifidelibus facta, ut his orationibus consocientur. 

Hae breves preces consistere poterunt ex invocatione Sanctissimae Tri- 
nitatis cui addenda erit quaedam brevis oratio iaculatoria ad impetrandam 
unitatem. 

Determinata hora diei dicenda erit haec oratio e. g. immediate ante 
prandium vespertinum — ad commemorandam coenam Domini. 

Lingua latina utantur tam clerici quam laici — ad unionem cum Su- 
premo Pastore recognoscendam et significandam. 

Si omnes catholici, per orbem terrarum, tam orientales quam occiden- 
tales, in unione intima cum Beatissimo nostro Papa, sic in oratione possent 
consociari, forsan acatbolici nostrum sequentur exemplum; illae Christi 
oves discerent unitatem exoptare eamque in oratione quaerere. 

Haec mea propositio forsan aliquibus ingenua et inanis videbitur, at 
homo satis ingenuus et simplex sum ut haec Sacrae Synodo proponere au- 
deam, cum Deus sciat ex humillimis primordiis magna aedificare. Nonne 
hoc potest esse granum sinapis, cui simile est regnum caelorum? 



24 

Exc.mus P. D. IOSEPH HILTL 
Episcopus tit. Constantiniensis, aux. Ratisboniensis 

Optime exarato cap. II «de Oecumenismi exercitio » liceat mihi bre- 
viter paucas animadversiones proferre et quidem: 1. de quibusdam periculi 
condicionibus; 2. de principiis adbibendis. 

Ad primum: de periculi condicionibus. 

a) Cum decretum de oecumenismo non solum ad theologos et in doc- 
trina catholica optime peritos sed etiam ad fideles minus doctos et in vita 
christiana nondum plene probatos tendat, facile oriri possunt apud hos 
minus instructos dubia fidei, opinantes, nunc Ecclesia catholica cum commu- 
nitatibus inde a saeculo decimo sexto exortis, toto orbe dispersis (et iterum 
divisis in multas sectas) quasi conventionem intendere ad instar conventio- 
num in rebus politicis , quae dicuntur germanice « Kompromiss ». Inter- 
rogabunt: « Numquid etiam nostra Ecclesia catholica, fundata in Petro, in 
tali “ conventione ” aliquid ex deposito fidei prodere urgebitur? » (Ideo 
multi fideles vacillare incipient). 

b) Periculum indifferentismi in rebus fidei orituri. Inter fideles catho- 
licos non desunt, qui ineundo matrimonio mixtae religionis disceptare 
debent, utrum infantes ex hoc matrimonio orituri in fide catholica educen- 

tur an non ? Non pauci , in catholica fide non satis firmati, decident negative 
et conscientiam suam permulcere conabuntur dicendo: « Hodie non iam 
differentia inter religionem catholicam et aliarum communitatum Christiana- 
rum viget — nos omnes habemus unum Deum ». 

En fatalis et damnosus error! 

c ) Periculum discordiae inter familiares et sodales catholicos et non 
catholicos. 

Schema de oecumenismo in art. 10 monet: « Intentos nos esse oportet, 
ut fidem nostram profunde et recte et perspicue exponamus ». 

In art. 24 commendatur « dialogus inter christianos ». Attamen, si inter 
catholicos et non catholicos non bene instructos et animo non moderatos 
dialogus habetur, facile periculum discordiae et animositatis infensae oriri 
et oecumenismi finis honestus ad irritum redigi potest, quia in hisce dispu- 
tationibus non raro etiam falsae propositiones proferuntur. 

Secundo: de principiis adhibendis. 

a) In exercendo Oecumenismo stabit primum principium fixum et 
immutabile: In conversatione et dialogo cum erranti debemus parcere er- 
ranti et eiusdem « bonam fidem » admodum aestimare , errorem tamen, si 
firmiter et clare ut talis cognoscitur, stricte nos abnuere sine aliqua excep- 
tione oportet. 

b) Caritas fraterna et aestimatio sincera bonae fidei erga fratres se- 
iunctos nos non impedire debet, erroneas opiniones antiquitus detentas re- 
pudiare et veritatem catholicam defendere: Veneratio Sanctorum non est 
adoratio Sanctorum, cultus hyperduliae erga B. M. V. non est cultus divinus , 
Missae sacrificium est vere sacrificium incruentum et repraesentatio mystica 
sacrificii Crucis, etc. 

c) Valde utile in exercitio oecumenismi erit cooperatio nostra cum 
fratribus seiunctis in re sociali et in operibus caritatis iuxta art. 11 sche- 
matis. Accedit unanimis repulsionis animus ferocissimi inimici fidei christiani, 
nempe communismi atheistici cum omni patientia et doctrina. 

Cum S. Paulo dicere valeamus: « Ostium mihi magnum apertum est et 
evidens ... adversarii autem multi ». 



25 

Re v . mus P. D. IOANNES HOECK 
Praeses Congr. Bavaricae O.S.B. 

Certe omnino laudandi, fovendi et exercendi sunt omnes isti modi 
Oecumenismi, qui in hoc decreto monstrantur et commendantur. Tamen 
sufficere non videntur ad obtinendam tandem aliquando veram unionem in 
fide, sacramentis et regimine. Nulla enim Ecclesia christiana qua talis um- 
quam concedere poterit se non esse Ecclesiam veram et unicam vel saltem 
pertinere ad eam, quin ipso facto cesset esse christiana, cum Christum 
unam tantum fundavisse et proinde voluisse constet. Talis ergo concessio 

non solum logice et psychologice, sed etiam dogmatice impossibilis est; ad 
impossibile vero, uti notum est, nemo tenetur. Quid ergo? De unione ec- 
clesiarum omnino desperandum et orationem Domini, ut omnes unum sint, 
numquam impletum iri? Absit! Vel solummodo Deo relinquendum, quod 
nobis impossibile videtur? At non sunt exspectanda miracula, donec nos 
non omnia fecerimus, quod in nobis est! Quod si vero media ordinaria non 
sufficiunt, quaerenda et probanda sunt etiam extraordinaria et inconsueta. 

Talis via in eo mihi consistere videtur, ut nihil aliud postuletur tamquam 
fundamentum, saltem praevium, unionis nisi quae revera necessaria sunt 
necessitate salutis. Nonne exemplum ipsius Christi nos hoc monet, qui pha- 
risaeos et scribas reprehendit, quod « onera gravia et importabilia impo- 
nerent in humeros hominum » ( Mt . 23, 4) et qui ipse nihil aliud postulabat 
nisi fidem et sinceram bonam voluntatem. Et nonne etiam exemplum Apo- 
stolorum hoc docet, qui in illo concilio Hierosolymitano item « nihil ultra 
imponere oneris volebant quam necessaria » {Act. 15, 28)? 

Quam pauca vero sunt revera necessaria necessitate salutis in fide, in 
iure, in disciplina! Beata tempora, quando eunuchus ille Candacis reginae post 
brevem catechesim in curru potuit quaerere: « Ecce aqua, quid prohibet 
me baptizari? » et Philippus potuit respondere: « Si credis ex toto corde, 
licet » {Act. 8, 26 s.)! 

Sed quid sibi vult haec « fides ex toto corde »? Certe credere sincere 
et integre eas omnes veritates, quas Deus revelavit et quas homo modo 
captui suo adaequato ut tales actu cognoscere potest. At ne confundamus 
depositum fidei cum theologia! Potestne dici esse necessarium necessitate sa- 
lutis, ut unusquisque fidelis credat fide aequo modo explicita omnes et sin- 
gulas veritates, quas theologi et magisterium Ecclesiae decursu temporum 
ex hoc deposito explicaverunt? Et potestne postulari, ut Ecclesiae a nobis 
per tot saecula seiunctae, qua tales uno saltu transiliant totam evolutionem 
doctrinae et explicationem fidei, quae his saeculis in nostra Ecclesia et in suis 
diversimode evenerunt? Sed quomodo hanc evolutionem cognoscere poterunt, 
si remanent separatae a nobis? Nonne attendenda et fovenda est quam 
arctissima unio cum eis, etsi non iam plena et perfecta, dummodo omnia 
credant, quae ante separationem nobiscum crediderunt, et parati sint ad 
sincere et humiliter investigandum et probandum ea quae Ecclesia nostra 
interim censuit esse definienda et credenda? 

Idem dicendum de iure et de disciplina. Cum fideles harum Ecclesiarum 
non ipsi ab Ecclesia nostra discesserint, sed nati sint et bona fide vivant in 
suis, cur in iure canonico habentur et tractantur uti haeretici vel schismatici? 
Cur sunt excommunicati, cur sunt infames? (c. 2314). Cur est vetitum, eis 
sacramenta nostra ministrare etiamsi bona et recta fide ea petant? (c. 731 
§ 2). Nonne omnes isti canones C.I.C., qui haereticos et schismaticos respi- 
ciunt (e. g. cc. 1325 § 2, 2314, 1240, 1241, 731 § 2, 1238, 2316) in 
reformatione codicis nisi omnino tollendi, saltem, restringendi essent ad 
eos, qui post acceptum in Ecclesia catholica baptismum scite et voluntarie 

a fide aberrant vel auctoritati Ecclesiae subesse recusant? Nonne absonum 
et indignum, immo iniustum et scandalosum eos excludere e nostra commu- 
nione, quos Deus includit in suam, cum in statu gratiae sint, si bona fide 
sunt e vivunt, dum econtra multos ut membra Ecclesiae consideramus, qui 
nihil credunt aut de fide curant, solummodo quia non externe et expresse 
eam negant. Cui hic non in mentem veniunt illa terribilia Vae Domini nostri 
contra pharisaeos et scribas (Mt. 23, 1-36) vel illud: « Dico autem vobis, 
quod multi venient ab oriente et occidente et recumbent ... in regno caelo- 
rum, filii autem regni eicientur » (Mt. 8, 11)? Et cum fides, quam in eis 
desideramus, sit gratia, quae datur et nutritur et roboratur per sacramenta, 
cur eos non admittimus ad ea, saltem ad remissionem peccatorum et my- 
sterium fidei, si ea rite petunt, ut et in eorum mente quidquid vitiosum 
est ipsorum medicationis dono curetur, quod his diebus in postcommunione 
petimus? 

Et quid de primatu? Certe non agnoscent eum uti hodie exercetur. Sed 
estne hic modus exercitii regiminis iuris divini et de necessitate salutis? 
Nonne per saecula omnino aliter exercebatur? et nonne pro unitate Ecclesiae 
hoc sufficeret? 

Sed et multa alia non sunt de necessitate salutis, quae hic solummodo 
tangi possunt. Neminem fugit, quantopere impediatur unio recentioribus 
definitionibus dogmaticis (Immaculatae Conceptionis, infallibilitatis et pri- 
matus, Assumptionis B. M. V.), non quia fratres seiuncti revelationem re- 
spuant, sed quia videre non possunt, quomodo haec dogmata revelata sint. 
Cur ergo non abstinetur a novis semper inveniendis vel potius extorquendis 
definitionibus, quae etsi possibiles tamen necessariae non sunt? Et cur non 
vitamus tot defectus doctrinae et vitae nostrae, quos item aliis esse obstacula 
et scandala neminem nostrum latet, uti sunt infelix quaedam tendentia et 
inclinatio ad praeferendum et superaccentuandum (sit venia verbi!) res peri- 
phaericas, secundarias, extraordinarias, miraculosas, non raro paene super- 
stitiosas et magicas, quae saepe magis aestimantur et coluntur quam ipse 
Deus. Erit enim tempus ... (2 Tim. 4). 

Ita possent adhuc multa quaeri huiusmodi. Sed forsan iam nimis quae- 
sivi et forsan etiam quaedam minus recte, minus reverenter, minus pru- 
denter. Parcite mihi: Est inquietudo cordis, quae timet, ne nobis idem 
accidat ac Summis Sacerdotibus populi electi, qui non cognoverunt diem visi- 
tationis suae, ne praetermittamus et nos sive ex nimia anxietate sive ex per- 
tinacia et rigiditate diem et horam, sicut tam saepe iam accidit in historia 
Ecclesiae. Est denique caritas, quae urget, illa nempe caritas, de qua dicit 
S. Paulus: «Et si ... noverim mysteria omnia et omnem scientiam et si ha- 
buero omnem fidem... caritatem autem non habuero nihil sum» (2 Cor. 
13, 2). 

Ergo in necessariis (in vere necessariis) unitas, in dubiis libertas, in om- 
nibus autem et super omnia caritas! 

26 

Exc.mus P. D. GEORGIUS LAYEK 
Archiepiscopus Aleppensis Armenorum 

Fas sit mihi exponere duas difficultates quae obstant genuino Oecume- 
nismo et duo pericula quae sequuntur ex exercitio falsi Oecumenismi. 

I a difficultas provenit ex confusione conceptuum « Oecumenismi » et 
« Dialogi oecumenici » in mente christifidelium. 

Oecumenismus respicit omnes fideles et complectitur omnes dispositio- 
nes animi et actus aptos ad unionem Christianorum fovendam, scii, sanctita- 
tem vitae, caritatem et benevolentiam in mutua cognitione et aestimatione, 
orationem unanimem, (pro orientalibus) cultum eucharisticum et devotionem 
erga Deiparam Matrem Ecclesiae, cooperationem cum fratribus seiunctis in 
campo sociali, culturali et caritativo. Oecumenismus ita intellectus partem 
constituit pastoralis sollicitudinis nostrae, et in christifidelibus effectus est 
vitae gratiae et vividae conscientiae insertionis suae in unitate Corporis 
Christi qui omnes vult « ut sint unum ». 

Dialogus oecumenicus e contra, cum fratribus seiunctis, est ulterior gres- 
sus in ordine doctrinali et stricte reservari debet viris ab episcopo ad hoc 
designatis, vere idoneis ratione « scientiae theologicae et firmae suae adhae- 
sionis ad principia et normas ab Ecclesia statutas ». 

Ideo ad vitandas multas difficultates in exercitio oecumenismi vel in 
expositione eius, salvo meliori iudicio, humiliter propono ut in schemate 
sedulo et clare distinguatur inter Oecumenismum simpliciter et dialogum 
oecumenicum. 

II a difficultas quae videtur obstare exercitio genuini Oecumenismi est 
silentium schematis (quod tamen a Secretariatu pro fovenda unione inter 
christianos, comparatum fuit), circa optatam mitigationem praescriptionum 
de Communicatione in Sacris, quae eo magis vehementer expectabatur a 
nobis orientalibus, quod ipsa commissio de Doctrina Fidei et Morum iam 
in priore schemate de Ecclesia , debita cautela admiserat, exceptiones quas- 
dam introducendo (cf. ibid. pp. 84-85). 

Videtur quod Secretariatus pro Unione, prae oculis habuit tantum diffi- 
cultates quae forsan orirentur ex hoc agendi modo relate ad fratres pro- 
testantes. 

Certe minime consideramus Communicationem in Sacris ut medium 
universaliter adhibendum ad unitatem omnium Christianorum in una Ecclesia 
restituendam; sed revera putamus in determinatis adiunctis Ecclesiam huius- 
modi mitigatione magnam ostendere caritatem ac sollicitudinem pastoralem 
erga fratres orientales separatos qui ecclesias nostras frequenter celebrant 
et aliquando sanctitatis vitae vehementi desiderio permoti, profunda et 
sincera fide sacramenta Paenitentiae et Eucharistiae a nobis expostulant. 

Enixe petimus ne nimis urgeatur natura Sacrificii Eucharistici, utpote 
signum unitatis Ecclesiae Corporis Christi mystici. Nonne et ipsi fratres 




280 



ACTA CONC. VATICANI II - PERIODUS II 



separati, per Baptismum in Christo fundati aliquomodo membra Christi sunt 
et revera indigent, ad vitam gratiae restaurandam et augendam, sacramento 
Paenitentiae; item ad eandem vitam augendam et contra peccati inclinationes 
roborandam indigent sacramento Eucharistiae? 

Addendum est quod S. S. C. Sancti Officii anno 1957 decretum ediderat 
de Sacramentis sub determinatis conditionibus dandis alumnis, filiis « ortho- 
doxorum » in scholis catholicis. Ita ut per hanc sapientem praxim plurimi 
alumni inde ab illo tempore magnum solatium et emolumentum spirituale 
capiunt. 

Quod ad Sacramentalia vero attinet, ut utar ipsis verbis prioris schema- 
tis de Ecclesia a commissione de doctrina exaratum, scii. « preces, loca 
sacra, funera et alia huiusmodi (attinet), in quibus ipsa doctrina unitatis 
Ecclesiae prohibitionem Communicationis de se non exigit, Ecclesia ea prae- 
scribit quae pro animarum utilitate, tum catholicorum tum christianorum 
dissidentium, secundum circumstantias loci et temporis rogantur » ( ibid. 
pag. 85). 

Propterea, ad sternendam viam libero exercitio genuini Oecumenismi, 
humiliter rogo: ut disciplina de Communicatione in Sacris mitigetur relate 
ad fratres orientales separatos, sacramenta sincero animo postulantes et ad 
catholicos sacramentalia cum orthodoxis participantes, ad mentem commis- 
sionis de doctrina in schemate citato, cum revera patet nullam ex hoc oriri 
difficultatem in ordine dogmatico. 

Nihil dicam de alia gravi difficultate quae serium obstaculum constituit 
exercitio Oecumenismi, sc. de disciplina necessitatis formae pro orientalibus 
ad validitatem matrimonii, cum hoc iam ab aliis tractatum fuit. 

Quoad pericula Oecumenismi liceat mihi duo indicare: 

1. In cap. II, pag. 17, lin. 29, dicitur: « Modus ac ratio fidem nostram 
exprimendi nullatenus obstaculum fieri debet dialogo cum fratribus ». Cum 
iam supra optavimus secundum instructionem Sancti Officii de motione oecu- 
menica, ut dialogum sit exclusive opus peritorum, attendendum est ne per 
illa verba schematis, omnino excludatur et in discrimen adducatur Apo- 
logetica. 

Etenim expositio integra et lucida fidei nostrae nunquam haberi potest 
sine respectu ad obiectiones et contrarias sententias aliarum Confessionum 
necnon ad errores in futuro possibiles, sc. sine Apologetica, instructione 
fidelium, praesertim in illis regionibus sicut (apud nos) in Medio Oriente, com- 
munitates christianae seiunctae ex reformatione proselytismo sectantes, adep- 
tos quaerunt in sinu Ecclesiae. Ideoque Oecumenismi exercitium componi 
debet non tantum cum integra et perspicua expositione sed etiam cum de- 
fensione fidei. 

2. Aliud periculum quod ex falso et radicali oecumenismo oritur, et 
quod, proh dolor, in nostris regionibus iam evasit luctuosa realitas, est 
tendentia apud quosdam, extendendi oecumenismum novum doctrinalem 
etiam ad pueros per Catechismum sic dictum interconfessionalem, auctori- 

tate Gubernii Civilis impositum alumnis cbristianis omnium scholarum pri- 
vatarum et publicarum, cum violatione iurium Ecclesiae et maximo detri- 
mento fidei iuventutis nostrae (etiamsi dicatur quod lacunas vel errores 
et deficientias libri corrigeret magister catholicus durante lectione). 

Propter ista gravissima pericula, quis non videt omnem oecumenismum 
incipere debere a principiis dogmaticis clare enuntiatis, ita ut in tuto ponatur 
non tantum fides sed ipsa sors oecumenismi. 

[ Subscripserunt etiam\ Mesrop Habozian, arch. tit. Camaco, abb. gen.; 
Paulus Kiredjian, arch. Istanbul Turquie; (rev.mus) Ioseph Khantzian, ord. 
armenus Graeciae; R. Bayan, ep. Alexandrinus Armenorum in Aegypto; 
Mesrob Terzian, ep. tit. Comanae Armenorum. 



27 

Exc.mus P. D. IOSEPH LECUONA LABANDIBAR 
Episcopus tit. V agadensis 

Quae dicturus sum praesertim pro locis Missionum et Ecclesiis nondum 
solide constabilitis valere censeo. 

1. In primis, omnibus qui operi missionario incumbunt, et non solis 
« viris missionalibus », ut dicitur pag. 17, lin. 16, commendari oportet ut et 
ipsi solido spiritu oecumenico efformentur et eundem spiritum prudenter 
ac efficaciter diffundant. 

2. Auctores huius schematis laudabiliter conati sunt praeparare decretum 
habens, inter alia, characterem pastoralem, ut constat ex relatione nobis 
facta ab exc.mo D. Ioseph Maria Martin (pag. 12). Intenditur, nempe, « in- 
structio fidelium, qua illi melius cognoscere possint obiectum, mentem et 
opportunitatem providentialem oecumenicae motionis ». Talis vero instruc- 
tio fidelium non facile et subito potest obtineri; sed gradatim et decursu 
temporis non exigui. Dum autem fideles efformantur doctrina et in exerci- 
tio oecumenismi catholici, et nondum ad maturiorem huius motionis spiritum 
pervenerunt, facilius turbari possunt et scandalum pati ex dialogo oecume- 
nico et cooperatione cum fratribus separatis. 

In nostro schemate solum per transennam et indirecte sermo fit in pag. 17, 
lin. 14 et sequenti de « institutione ac formatione spirituali fidelium », uti- 
que ad oecumenismum ordinata. 

Desideratur certe in hoc capite de exercitio oecumenismi clara applicatio 
principii pastoralis « Salus animarum, suprema lex », non sensu restricto 
et unilaterali, sed in tota sua amplitudine et vigore: ratio nempe habenda 
est num exercitium oecumenismi faveat vel potius noceat fidelibus catho- 
licis in determinatis circumstantiis. Non sufficit ergo procurare in dialogo 
oecumenico fidem nostram integre et lucide exponere; nec eo modo exponere, 
quo possit intelligi a fratribus separatis, habita ratione eorum institutionis 

theologicae, culturae, historiae et psychologiae ». Adhuc deest quid neces- 
sarium in ordinata actione oecumenica, ut vere pastoralis sit. Neque in 
cooperatione cum fratribus separatis in re sociali sufficit bona voluntas 
omnium concurrendi ad communem operam. Attente consideranda sunt 
adiuncta, praecipue, gradus formationis christianae et oecumenicae fidelium 
catholicorum, ne, dum aliquid boni affertur ad unionem christianorum, simul 
damnum inferatur animis catholicorum, eos ad indifferentismum vel rela- 
tivismum religiosum alliciendo. Hoc accidere potest si vel dialogus vel 
cooperatio « indoctam plebem » aut « ignaros cereosque adulescentium ani- 
mos » — de quibus Ioannes XXIII in Encyclica Ad Petri cathedram — ad 
conscientiae deformationem inducerent. Ipsi apostoli Paulus et Ioannes, de 
quorum caritate et spiritu oecumenico dubitare non possumus, monent fide- 
les ut a docentibus Evangelio contraria sedulo caveant. Ita Paulus, e. g.: 
« Rogo autem vos, fratres, ut observetis eos, qui dissentiones et offendicula 
praeter doctrinam, quam vos didicistis, faciunt, et declinate ab illis » ( Rom . 
16, 17). Et apostolus Ioannes: « Si quis venit ad vos, et hanc doctrinam non 
affert, nolite recipere eum in domum, nec ave ei dixeritis » (2 Io., 10). Non 
est putandum haec verba S. Scripturae vim suam pastoralem iam amisisse; 
potius sollicitudine apostolica docentur pastores omnium temporum quo- 
modo debeant christianas communitates novas et adhuc debiles in fide spe- 
ciali cura a periculis eiusdem fidei munire. 

Solemniter utique affirmatur motionem oecumenicam « nec procedere 
ex indifferentismo nec per se tendere ad indifferentismum » (Relatio, pag. 15); 
sed haec veritas proponenda est indoctae plebi et adulescentibus non solum 
verbis sed etiam factis et agendi ratione eorum captui accommodata. Nonne, 
venerabiles Patres, si veritatem proponere debemus modo accommodato fra- 
trum separatorum culturae et psychologiae, eadem norma practica appli- 
canda est quoque in veritate proponenda plebi et adolescentibus? 

In Relatione (pag. 15) annuntiatur Directorium generale, quod a coetibus 
regionalibus episcoporum magis determinandum erit attentis problematibus 
locorum. Optandum est Directorium generale relinquat sufficientem liber- 
tatem illis coetibus episcoporum ut necessitatibus regionalibus efficaciter 
subvenire valeant. 

Unde propono : 1. Emendationem, ad pag. 17, lin. 16: loco verborum 
« missionales viri », dicatur modo generaliori: « missionarii », vel etiam 
« quicumque missionario operi incumbunt ». 

2. Addatur paragraphus in fine huius cap. II, his verbis vel simili- 
bus: « In exercendo oecumenismo catholico, tam per dialogum quam per 
cooperationem cum fratribus separatis in re sociali, sicut etiam cum aliarum 
religionum cultoribus, pastores animarum habeant quoque rationem suorum 
fidelium catholicorum, ita ut, dum eos gradatim efformare conantur in vero 
spiritu oecumenico, mediis opportunis consulant ne oves, praesertim indoc- 
tae et iuniores, damnum spirituale patiantur, sicut apostolos novimus fe- 
cisse (Rom. 16, 17; 2 Io. 10) ». 

28 

Exc.mus P. D. FREDERICUS MELENDRO 

Archiepiscopus N ganchimensis 

Pag. 16, art. 6. Haec saltem quoad substantiam, dicta sunt in pag. 9, 
a lin. 17 ad 30. 

Pag. 16, art. 7, linn. 22-34. Timendum esse videtur ne plura mala quam 
bona ex eiusmodi coniunctione in oratione proveniant. 

Pag. 16, art. 8. Agit de cognitione fratrum separatorum animi, doctri- 
nae, morum. 

Animus separatorum, qui bona fide operantur, itemque boni mores, qui 
in eis reperiuntur, laude digna habenda sunt. 

Ipsorum doctrinae et morum cognitio, cum caritate, sed etiam cum veri- 
tate tenenda est. 

Quot eorum haereses, errores ... in scholis catholicis refutantur! 

Quoad mores attinet, sine dubio multa bona in fratribus separatis inve- 
niuntur. 

Sed, proh dolor!, iuxta statisticas, quanta deploranda in matrimonioi 
divortio ... in assistentia ad cultum dominicalem etc.! Certe, status in Eccle- 
siis separatis longe peius quam in vera Christi Ecclesia. 

29 

Exc.mus P. D. SANCTES MORO BRIZ 
Episcopus Abulensis 

Qua par est reverentia, innuere audeo sequentem animadversionem, in- 
dolis mere pastoralis, circa numerum quartum, qui inscribitur « De interiore 
Ecclesiae renovatione ». 

Scite schematis auctores, inter media ad sanum Oecumenismum pro- 
movendum, Ecclesiae renovationi primum locum assignant. 

De facto « morum renovatio in populo christiano », teste Ioanne XXIII, 
una fuit ex causis quae ipsum persuaserunt ut hoc Concilium convocaret: 
quam Ecclesiae renovationem , morum in specie, vehementer ipse inhiabat 
et persaepe, etiam in solemnibus documentis, commendavit. 

Merito igitur, Ecclesiae renovatio, id est, « venustam eius perfectionem 
et sanctimoniam augere », tanti momenti Summo nostro Pontifici Pauli VI 
apparet, ut in allocutione vere « programmatica » diei 29 septembris (in hac 
aula saepius merito laudata), inter quattuor primarios Concilii fines, enu- 
meret Ecclesiae renovationem, et septies saltem, in praefato sermone, reno- 
vationis vocabulum adhibeat. 

Profecto nemo non videt urgentissimam necessitatem renovationis, et 
partialis « rechristianizationis », orbis catholici. 

Id in primis honor Dei expostulat (quem tamen aspectum nunc praeter- 
mitto). Id praeterea sanctae Matris Ecclesiae decus: 

Et revera: 

a) Inter ceteras Ecclesiae notas et proprietates dinumeranda est sanc- 
titas, non modo ontologica, ut aiunt, sed moralis quoque seu membrorum. 
Quod quidem non implicat singulorum membrorum sanctitatem, quia sem- 
per peccatores existent. 

Attamen animos contrahit cordaque demittit ea ingens peccatorum se- 
ges, illecebraeque peccati, quae ubique homines omnibus modis in ipsa fa- 
milia, in viis, in spectaculis ad corruptionem allicit. 

b) Perspicuum nobis est quantum obsit haec morum corruptio non 
modo infidelium conversioni, sed optatae quoque unioni cum fratribus dis- 
iunctis! 

Et sane, nos, qui sincero mentis affectu confitemur ex una parte inef- 
fabilem Dei Providentiam circa homines atque voluntatem eius salvificam, et 
« ab eius nutu corda omnium pendere, ita ut propitius nostras etiam re- 
belles voluntates compellere valeat »...; ex alia vero parte firmiter etiam 
credimus Sanctorum Communionem, et flagrantissimam Christi Domini ca- 
ritatem, qua Ecclesiam, pretioso suo sanguine acquisitam, prosequitur ..., 
facile colligimus Deum et Patrem nostrum, precibus Ecclesiae suae beni- 
gnissime annuentem, murum separationis inter nos et fratres seiunctos ever- 
surum esse, si tam ingens non esset numerus hominum qui in peccato letali 
vivunt, nimirum: si, e contrario, maior catholicorum pars — uti decet — , 
sanctitate ordinaria fulgeret, si insuper legio accresceret eorum, qui sanc- 
titate perfecta, immo et heroica decorarentur. 

c) Ceterum, veri nominis catholici, qui « sensum Christi et Eccle- 
siae » habent, hoc vel maxime a sacro Concilio avide exspectant: ut pro- 
tinus vexillum renovationis, et « rechristianizationis », atque nisus ad sancti- 
tatem prodeat; ut, in specie, Patres conciliares hodiernam morum depra- 
vationem et « neopaganismum » tot catholicorum solemniter et vehementis- 
sime reprobantes, bellum adversus ea serio et intensissime indicemus, vide- 
licet: toto mentis ardore, collatis viribus, cuncta media licita adhibendo, 
in nomine Domini alacriter usque ad victoriam procedamus. 

Nisi enim hanc interiorem fidelium renovationem impensissime intendat 
Concilium, plurimi bonae notae fideles quasi fraudati censebuntur; et, proh 
dolor!, magna ex parte labores nostri et omnis generis sacrificia inania et 
sterilia erunt. 

d) Quod si obiiciatur hunc aspectum renovationis Ecclesiae aliis 
potius schematibus sit adiiciendum, id non negarem; at « repetita iuvant ». 
Hic sane, in cap. II, deceret brevis saltem, at explicita sacri Concilii decla- 
ratio, denuntians « materialismum vitae ac morum depravationem inter fide- 
les catholicos », quasi primarium obicem, qui optatissimam unionem cum 
fratribus disiunctis impedit et sine die protrahit. 

Conclusio. Optime quidem in hoc capite, nn. 4, 5, 6 comiter et suaviter 

hortantur fideles catholici ad interiorem renovationem, cordis conversionem, 
vitae sanctitatem. 

At, salvo meliore iudicio, quo duplex ille primarius Concilii finis, quem 
Summus Pontifex, feliciter regnans, secundo et tertio loco commemoravit, 
efficacius attingatur, scilicet « Ecclesiae renovatio et unitatis redintegratio 
inter christianos universos », humiliter propono: 

1. Ut praesenti schemati inserantur, saltem summatim, pulcherrimi illi 
conceptus memoratae Romani Pontificis Allocutionis, qui unionem cum fra- 
tribus disiunctis spectant. 

2. Praestaret ut Sacra Synodus, breviter saltem sed instanter, Dei no- 
mine doleat, de tristissimo statu peccati in quo tot Ecclesiae filii misere de- 
gunt, eosque paterna gravissimaque hortatione urgeat, ut in beatissima Dei 
Gratia et amicitia iugiter vivere satagant. Reliquis autem omnibus, qui ca- 
tholico nomine decorantur, vitae quoque renovationem et nisum ad sancti- 
tatem instanter, immo instantissime, commendet. 

Et hoc quidem ut praestans et viarum omnium efficacissima ad optatam 
christianorum unionem nanciscendam! 

30 

Exc.mus P. D. ANTONIUS GOGO NWEDO 
Episcopus Umuahiaensis 

Nomine viginti duorum episcoporum, totius hierarchiae Nigeriae in 
Africa Occidentali, brevissima haec proponere velim. 

Schematis de Oecumenismo caput secundum ubi tractatur de eius exer- 
citio genetaliter nobis placet. 

Gravis tamen quaestio in locis Missionum agitur de habitudine sacer- 
dotum necnon fidelium catholicorum ad fratres nostros seiunctos. Non enim 
soli pagani, ad Christi scientiam et amorem a nobis adducendi sunt; sed etiam 
innumeros homines, qui alicui communitati christianae adscripti, religionem 
minus perfectam confitentur, in Ecclesiam a nobis adducendos esse cre- 
dimus. 

Quanquam igitur schema nobis placet, non possumus sub silentio prae- 
terire exercitium Oecumenismi in missionibus varia pericula prae se ferre 
quae nec talia nec tanta, in regionibus inveniuntur quo religio christiana a 
pristinis iam temporibus inducta est. 

Nemini enim fugit christianos harum regionum in fide novissimos esse 
quorum consortium quoddam familiare ad modum amicorum cum christianis 
acatholicis interdum sane periculis non vacet. Quippe qui Ecclesiam veram 
ut ducem solertem et magistram quae falli nequit iam habuerant, fide sen- 
sim infirmata, sine sensu in unaquaque religione — catholica non excepta — 
cum non paucis bonis, etiam plura mala inveniri credant. 

His christianis illi in primis saeculis viventes aequiparandi sunt qui hi- 

storia teste — fidem suam crebro cum haereticis consortio non confirmari 
putabant, sed separatione ab eis potius eam contutabantur. 

Ulterius, fratres seiuncti plurimi, quos in missionibus invenimus, saepe 
saepius nomine tantum christiani sunt, cum nec Baptismi sacramentum, nec 
Trinitatis mysterium aut Christi divinitatem amplius credant. Non pauci 
enim sectis adscripti sunt quae ipsae recenter ab antiquioribus communita- 
tibus recesserunt, vel traditionibus christianis prorsus reiectis, novas com- 
munitates instituerunt. 

« Dialogus » cuiusvis naturae cum istis institui vix possibile est cum 
nihil, aut perpauca tantum, nobis eisque communia sunt. Eos plus quam 
paganos docere debemus, qui aliquam — sed tamen perversam — veritatis 
notitiam possident quae difficilius quam mera ignorantia curatur. 

His de causis nobis persuasum est nonnulla quae in hoc capitulo ad 
oecumenismum exercendum proponuntur, in detrimentum animarum potius 
iri, quam in adiutorium. 

Hinc orationes communiter factae — ut in paragrapho septima sua- 
detur — fidelium bene instructorum mirationem circa sacerdotum sinceri- 
tatem excitabunt, dum minus instructis scandali causae erunt quos in indif- 
ferentismum adducent. 

Ex altera parte, ex parte nempe ipsorum fratres seiunctorum, commu- 
nicatio nostra in sacris eorum, tanquam confessio quaedam habebitur quasi 
posset religio christiana apud eos eadem plenitudine inveniri quam apud 
nos; nec esset ullo modo necessarium ut et ipsi in Ecclesiam catholicam 
recipiantur. 

Quoad instructionem oecumenicam quae in seminariis facienda sub nu- 
mero 9 commendatur, quamquam paucae immediatae utilitatis nobis videtur, 
omitti tamen non deberet. 

Denique de collaboratione quam sub paragrapho undecima fieri urgetur 
dicendum nobis videtur eam in paucissimis circumstantiis et cum aliquibus 
sectis tantum possibile esse eo quod multae earum Ecclesiae catholicae odio 
prosequi non cessent. 

Credimus tamen in missionum locis praesertim ea quae in paragraphis 
quarta, quinta et sexta dicuntur, alicuius veri momenti esse. 

Seiunctos fratres ad Christum viciniores faciemus exemplo vitae plene 
christianae potius quam actionibus nostris eos suadendo ipsos iam esse veri 
nominis christianos. 

Si enim vita nostra vere christiana desiderium in corda eorum excitabi- 
mus ut fiant sicut et nos, eos eo ipso ad unitatem Ecclesiae adduxerimus; 
dum e contra frequenti nostro cum eis consortio, vita religiosa in nobismet- 
ipsis vilesceret dum in eis convictio falsa in diem cresceret se a nobis iam 
ut membra Christi mystici Corporis haberi. 

Tandem prae oculis habendum est schema de Oecumenismo aliquando 
promulgatum ad aures ubique terrarum omnium perventurum esse. Unde 
si exercitia « oecumenica » particularia minutiose ut omnibus concessa de- 

scribuntur, ordinariis in locis missionum ubi exercitia similia saltem prudenter 
commendari non possunt, incommoda multa parabuntur. 

Humiliter ergo petere audemus ut de oecumenismo exercendo generales 
solummodo proponentur in hoc capite instructiones; spiritualis ipsorum ca- 
tholicorum renovatio praesertim praedicetur cum necessitate ampliandi spi- 
ritum caritatis quae urgeat nos ad inducendos multos homines per vias iustas 
tutasque ad verae Ecclesiae unitatem. 

31 

Exc.mus P. D. GODEFRIDUS OKOYE 
Episcopus P ortus Harcurtensis 

Caput hoc II de exercitio Oecumenismi dum in genere placet in non- 
nullis tamen corrigendum videtur. Permulta enim habet in quo laudandum 
est. Quaestionem circa habitudinem nostram ad fratres seiunctos modo no- 
stris temporibus optime accommodato tractandam suscepit. Quae in hoc 
capite dicuntur illam accusationem saepe et iniuste adversus Ecclesiam fac- 
tam, quasi sine causa fratres seiunctos a se reiecerit amovere adiuvabunt. 
Si principia in eo enunciata in praxim deducentur tum catholici tum fratres 
eorum seiuncti non solum se invicem maiori « tolerantia » prosequentur, 
sed fraterna in Christo caritate mutua se diligent. Nam illa quae a saeculis 
iam fovent praeiudicia et falsas notitias circa alterutros sensim relinquen- 
tur et veritatem invenient qualis est. 

Nihilominus concedendum est isti oecumenismi motui multa inesse 
pericula. 

1. Arma enim periculosa praebet iis catholicis qui nimio ardore forse 
vellent agere (et tales etiam inter episcopos inveniuntur). Desiderio sese 
fratribus seiunctis commodandi fines ipsius motus oecumenici excedunt, ita 
ut nomine praxeos oecumenismi communicationem in sacris aliosque actus 
illicitos admittere non timent. 

2. Ex parte fratrum nostrum seiunctorum oecumenismus totius fidei ve- 
ritatis inquirendae et verae ecclesiae inter eas quae se christianas dicunt 
desiderium minuit, ita ut ad indifferentismum religiosum deveniatur: quae- 
cumque ecclesia valet aliam quamcumque. Sic, quae sit vera ecclesia anxia 
anima quaerendum amplius non est. Quod ex eo probatur quod ubi oecume- 
nismus praticatur ibi numerus conversionum decrescit. Ipse catholicorum 
zelus seiunctos ecclesiae inducendi minuitur; et mox incipient cultui acatho- 
licorum interesse et ministris acatholicis adsistentibus in eorum templis ma- 
trimonium contrahere. 

In locis missionum periculum istud vel maius est quia iuvenes illae com- 
munitates catholicae indigent ut earum fides contutetur atque protegatur, 
quippe qui sicut in pristinis Ecclesiae saeculis facile in errorem induceren- 
tur. Pagani et illi ancipites unamquamque Ecclesiam alii cuicumque aequi- 
parari credent et se unicuique earum adscribi posse concludent. 

Ulterius memorandum est nonnullas quidem — non tamen omnes — com- 
munitates aut sectas fratrum nostrorum separatorum valida baptismum et 
sacramenta retinuisse. Nostris etiam diebus viros mulieresque videmus qui 
ab Ecclesia discedunt novamque ecclesiam suam instituunt, quod saepius 
ea tantum sola causa fit quod decalogum observare nequeant. Hae tamen 
« ecclesiae » se christianas proclamant, quod maximam confusionem causat. 
In aliquibus praesertim missionum locis in talibus ecclesiis christianismus 
cum paganismo et omnis generis superstitiosis praxibus permixtus invenitur. 
Tamen sese christianas dicunt et primi sunt in motu oecumenismi. 

Omnes isti « christiani » eloquia huius Sacri Concilii audire desiderant. 
Evidens tamen est eos Concilii decisiones non intellecturos et falsas interpre- 
tationes facturos. In aliquibus missionum locis iam orationes et cultus om- 
nibus ecclesiis communes protestantes instituerunt. Catholici, cum se ab his 
abstinent, intolerantiae accusantur. Nunc vero orationem communem in hoc 
capite commendatam in suum sensum trahent, Concilium contra episcopos 
istarum missionum inducent et Ordinariis multas difficultates parabunt. 

Humiliter ergo propono ut haec Sacra Synodus spinosas has quaestiones 
de motu oecumenico prudentissime agat, dum concedo eas agendas esse no- 
stro hoc tempore. Verbis tamen caute selectis, expressionibus assertisque pru- 
dentissimis, hoc facere debemus ne ansam praebeamus sive catholicis zelo- 
sioribus sive fratribus separatis ulterius quam fas est progrediendi, indiffe- 
rentismum confitendi, communicationem in sacris exercendi et ceterorum. 
Non nova lue sananda antiqua lues est. 

Caput hoc videtur de solis fratribus seiunctis agere qui validum Bap- 
tismum retinuerunt: sed semper in memoria teneamus et alios esse qui dum 
christianos se dicunt validum Baptismum tamen non habent. Aliqui eorum 
recentissime venerunt, ac nostris etiam temporibus aliqui veniunt: omnes 
tamen christiani nomine vocantur atque quidquid de fratribus seiunctis dici- 
mus de se dictum opinantur. 

Propono igitur ut haec Sacra Synodus non nisi generalia enunciet prin- 
cipia nec particularia (prout esset communis cum fratribus seiunctis oratio) 
discernat. Quidquid in particulari ad exercitium motus oecumenici se refert 
prudenti iudicio uniuscuiusque regionis episcopalis conferentiae relinquatur. 

32 

Exc.mus P. D. IOSEPH POGACNIK 
Episcopus tit. Irenopolitanus in Isauria , adm. ap. Labacensis 

Oecumenismi exercitium, de quo in cap. II sermo est, non solum est res 
laudabilis, sed prorsus necessaria et valde urgens, eodem modo urgens 
sicuti exc.mus D. De Smedt in sua relatione de libertate religiosa affirma- 
verat. Caput hoc II perpulchre et serio nos monet, ut optatam unionem 
cum fratribus seiunctis nullo modo retardemus, sed interiori et exteriori 
renovatione nostrimetipsius et Ecclesiae nostrae omni nisu promoveamus. 

Ad unionis rectam viam sternendam, praeter ea quae in capite dicta sunt, 
adhuc duo melius in lucem ponenda esse mihi videntur, ideoque expressius 
in textu indicanda, scii.: 1. officium nostrum morale non solum ignoscendi, 
sed etiam veniam petendi de omni culpa ex parte nostra, et 2. testimonium 
vitae christianae in operibus caritatis indiscriminatim, praesertim in terri- 
toriis mixtis, non solum inter catholicos, sed aequali benevolentia inter fra- 
tres seiunctos exercendae. 

Ad 1. Ante omnia oportet impedimenta unionis praeparandae sincero 
et humili corde removere. Inter quae non sunt tantum praeiudicia quomo- 
documque orta, sed illud « ressentiment », aversio saepe magis psycholo- 
gica quam rationalis, orta ex viva quadam collectiva recordatione et sensu 
iniuriae ab altera parte sibi illatae et perpetratae. Dolores quidem non sunt 
renovandi, neque debemus plagas iterum aperire, ut S. P. Paulus VI edi- 
xerat (Allocutio ad Observatores habita, die 17 octobris 1963), at ad col- 
loquium in caritate, quae sola aedificat, cum fructu suscipiendum, reparatio 
quaedam ad praeterita necessaria est, nempe veniae petitio et condonatio. 
Tacita quidem iam in toto schemate evidenter praesupponitur. Attamen, ut 
id efficacius fiat, exprimatur verbis explicitis, fiat expresse sub n. 5 huius 
II capitis. Veniam petere debemus non tantum pro offensis et iniuriis, quae 
locum habuerunt saeculis anteactis, sed etiam hoc nostro saeculo, proh dolor, 
ut multi ex propria experientia nostis. Itemque eas omnes, sive antea sive 
recenter, nobis illatas, sincero animo condonare debemus. Optimum erit 
verba S. P. regnantis, in sermone inaugurali huius sessionis, saltem quoad 
substantiam, in textum schematis incorporare: « Si quae culpa ob huiusmodi 
separationem in nos admittenda sit, veniam humili rogatu a Deo petimus, ab 
ipsisque fratribus veniam petimus, si iniurias a nobis se accepisse putent. 
Ad nos quod attinet, animo parati sumus ad condonandum iniurias catho- 
licae Ecclesiae illatas ... ». 

Meminisse iuvat, fratres seiunctos quod attinet, totam christianitatem oc- 
cidentalem illis etiam gratitudinis profunda obligatione devinciri: illi enim 
per multa saecula impugnationibus Turearum obstiterunt ex amore Christi 
et ex christiana fideli conscientia, eodem modo ac nosmetipsi; inauditis sacri- 
ficiis vitae et populi libertatis illi quoque multum contulerunt ad salvandam 
totius Occidentis culturam christianam, tunc in summo rerum discrimine 
positam. Nullatenus oblivisci debemus, nos hodie quoque vivere et percipere 
partim ex fructibus passionum et sacrificiorum, quae illi pro re communi 
perpessi sunt. 

Ad 2. Cum vita vere christiana invincibile sit veritatis testimonium 
et cum ex operibus caritatis dignoscendus sit verus Christi discipulus, patet, 
quantum ad unionem fovendam aestimanda sint opera caritatis et miseri- 
cordiae, cum corporalis tum spiritualis, praesertim in iis regionibus, ubi 
catholici cum fratribus seiunctis in communi societate civili degunt. Est 
enim hoc genuinum vitae christianae et communionis christianae testimo- 
nium. Idque non solum pauci electi, sed omnes omnino praebere et possunt 

et debent. Experientia etiam constat, quantum valeat ad animorum unitatem 
efficiendam eiusmodi caritatis testimonium a sororibus caritatis exhibitum in 
publicis nosocomiis sine ulla distinctione non catholicis orthodoxis nomine 
Christi ministrantibus. 

Ideo sub n. 6, post lin. 9, inseratur propositio haec vel huic similis: 
« Qui cum fratribus seiunctis simul degunt, operibus caritatis et misericor- 
diae, cum corporalis tum spiritualis, se generose sine distinctione dedicent ». 

Oecumenismi exercitium, fratres, urget nos. Condiciones sperandae unio- 
nis hodiedum maiori cum spe et optimismo considerandae sunt, quam non 
tempore Concilii Lugdunensis II et Concilii Florentini. Tunc nulla fere ha- 
bebatur populi praeparatio spiritualis ad unionem, quae est conditio sine qua 
non et praesuppositum absolute necessarium; immo potius aliqua aversio 
in populo aderat. Populus non sufficienter participabat in unionis praepa- 
ratione et conatibus. Haec una ex praecipuis causis est, quare unio tunc 
conclusa non erat neque poterat esse duratura. Hodie autem animi mentesque 
iam quadamtenus praeparati sunt, sive in parte catholica sive in illa non 
catholica. Hodie in multis regionibus cum populus seiunctus tum ipsi sa- 
cerdotes in Oriente unionem ardenter exoptant et expectant. Vere hic « Vox 
temporis vox Dei est », ut verbis Papae Ioannis XXIII utar, prout ipse hoc 
anno, mense maio, paulo antequam animam suam beatam Deo reddidit, 
scripserat in Epistola ad Slavorum Nationum Antistites. In qua Epistola 
etiam haec verba momentosa habet: « Praeter modum maiora ea sunt, quae 
utrimque iungunt, quam ea, quae seiungunt in hac nobilissima et utilissima 
causa restaurandi in illibatae unitate fideli concordiae nexus, e quo procul 
dubio christiano orbi novus nasceretur felicitatis ordo » (Epistola Magnifici 
eventus, ad Slavorum Nationum Antistites, A.A.S., 55, 1963, p. 437). 

Officium nostrum pastorale est, haec iusta et sancta desideria populi 
christiani, et catholici et non catholici, et augere et dirigere et, Deo fa- 
vente, gradatim ad effectum deducere. Pastores enim sumus secundum exem- 
plar illius summi boni Pastoris, qui semetipsum dedit in mortem, « ut filios 
Dei qui erant dispersi, congregaret in unum » (Io. 11 , 52). 



33 

Exc.mus P. D. PASCHALIS QUAREMBA 
Episcopus Gallipolitanus 

Ad cap. II, pag. 15, schematis de Oecumenismo, ubi indicantur media 
quaedam ad oecumenismi exercitium, animadvertisse iuvat primarium sub- 
sidium desiderari: « Devotio nempe erga Beatam Virginem Mariam ». 

Si mater deest, a quo filii congregabuntur? Tantum Beata Virgo Maria 
cunctas haereses interimit et omnes filios congregat. 

Rogo igitur ut huic capiti hoc efficacissimum addatur adiumentum. 

Exc.mus p. d. ioseph calasanctius rosenhammer 

Episcopus tit. Ampor ensis, vic. ap. Chiquito sensis 

Nomine proprio loquar et eorum qui subscribunt — ni fallor — uti 
interpres multorum episcoporum qui etiam in America Latina laborant. 

Schema de Oecumenismo quoad divisiones ex Reformatione saec. xvi 
et ex Schismate orientali exortas, mihi placet, nam sollicitudinem Ecclesiae 
catholicae quam maximam manifestat, ut omnibus mediis naturalibus et su- 
pernaturalibus vulnera divisionum curentur et unio fidelium obtineatur. 

Sed aspectus Oecumenismi valde alius est in America Latina quae tertiam 
partem catholicorum continet et usque adhuc fere totaliter dono incommensu- 
rabili unitatis religionis gaudebat. 

Haec unio in gravissimum periculum versum est per invasionem sectarum 
ex America Septemtrionali, secundo bello mundiali elapso, quae omnes con- 
ventione facta publice declaraverunt: Americam Latinam pro illis vere ter- 
ram missionis esse. Et de facto in labore suo ita procedunt. 

Hoc factum non solum a catholicis sed etiam protestantibus et aliis 
personis non catholicis valde deploratum est v. g. a Withe, auctore libri 
qui in linguam hispanicam versus titulum portat: Vallas a la buena vecindad. 

Si in hoc Concilio omnes qui christiano nomine gloriantur, ad unionem 
faciendam vocantur — pro America Latina secundum meum humile iudi- 
cium primum et maximum principium oecumenicum hoc esse debet: Ne 
unitas religionis destruatur! Quare omnibus viribus et mediis studendum est 
ut unitas religionis conservetur et divisio impediatur, quia malum maximum 
et perdifficilis curationis est — uti experientia docet. 

Ad hanc unionem fovendam omnia quae in schemate de renovatione in 
Ecclesia catholica dicuntur — valde necessaria sunt. 

Sed non sufficit: Omnes catholici clare instrui debent, ut Concilium 
nullo modo cum schemate de Oecumenismo cartam magnam ad prosely- 
tismum libere faciendum promulgare vult, sed clarissime patere debet, ut 
omnis labor in defensione unitatis religionis in Continente Latino-Americano 
adimplendus est. 

Ad hoc obtinendum duas propositiones — ut melius dicam — duas 
petitiones facere audeo: 

Prima petitio ad fratres separatos, qui in America Latina laborant, diri- 
gitur: Fratres carissimi, perspectum habete quantum scandalum nomini 
christiano ortum est ob divisiones in Oriente et Occidente factas. Quare 
ergo, tunicam inconsutilem Religionis catholicae in America Latina dividere 
vultis? Sileant arma. Pacem faciamus. Nos, catholici, in America Latina 
in restauratione vitae fidelium catholicorum prosequemur ita ut periculis 
materialismi fortiter resistant. Vos, fratres carissimi, in domo vestra i. e. 
continente vestro eumdem laborem exequamini. Et nobis et vobis campus 
quam maximus patet in instruendis et baptizandis omnibus qui nomen 

Christi ignorant aut indifEerentismo moderno opprimuntur. Parcite mihi ob 
hanc claritatem — sed dialogus oecumenicus semper sincerus et amore pacis 
et unionis plenus esse debet. 

Secunda petitio characterem collegialem habet et ad fratres nostros in 
Episcopatu dirigitur: Ecclesia Americae Latinae est Ecclesia paupertatis 
— ob penuriam sacerdotum et in multis regionibus ob conditiones sociales. 
Episcopi huius continentis gratias quamplurimas facere debemus omnibus 
fratribus in episcopatu et dioecesibus pro auxiliis sive in re pastorali per 
sacerdotes et personas religiosas nec non per auxiliares laicos sive in re 
oeconomica factis. Haec auxilia characterem oecumenicum lucent quia ita 
fieri potuit ut divisio religionis usque adhuc non profundius progressa est. 
Hoc auxilium, haec est petitio nostra, ne deficiat, sed, si possibile fuisset, 
in augmentum progrediatur — ita de parte Ecclesiae divisio praeveniri poterit. 

Duae conclusiones: 

1 . Ne schema de Oecumenismo ab iis qui vero spiritu oecumenico careant, 
false et in detrimentum religionis applicetur neque fideles quoad defensionem 
fidei in praxim erroneam abducantur — explicite in schemate dicatur quod 
principia de Oecumenismo ad exercitium sic dicti proselytismi invocari ne- 
queant. 

2. Ne abscondamus fratribus nostris separatis amorem nostrum erga Ma- 
trem Dei et Matrem Ecclesiae quae amore materno in America Latina filiis 
suis adlaboravit ut fidem catholicam conservent — quare proponere audeo ut 
adagium hoc vere biblicum (ob protoevangelium), pastorale et missionale etiam 
in Oecumenismo agendo valeat — adagium nempe: Mundus Christo - Matre 
duce. 

\_Subscripserunt etiam\ Jose Clemente Maurer, arch. Sucrensis; Jose 
Alfonso Tscherrig, vic. ap. de Reyes; Juan Nicolai, ep. Tarijensis; Giacinto 
Eccher o.f.m.; Aloisius Rodriguez, ep. S. Crucis; Juan T. Senner, ep. Co- 
chabambensis. 



35 

Exc.mus P. D. MAURITIUS ROY 
Archiepiscopus Quehecensis 

Cap. II huius schematis multa et optima continet quibus dictis iam 
omnibus compertum erit exercitium oecumenismi non amplius relinqui 
illis personis seu coetibus quae sponte sua decurrentibus annis operam ei 
dederunt, sed ab ipsa Ecclesia catholica agnosci, quae, ut Mater et Magi- 
stra, munus proprium oecumenicum plene assumere intendit. Puto tamen 
quaedam adhuc desiderari ad hoc ut, qua par est brevitate, sed nihilominus 
sat complete, mens Ecclesiae lucide et opportune proponatur. 

1. Descriptio quaedam motus oecumenici in hoc capite datur, sed non 
sufficienter determinantur elementa quasi essentialia seu principium adaequa- 
tum actionis oecumenicae. 

Optime enumerantur dispositiones individuales illis omnibus necessariae 
qui actioni oecumenicae vere concurrere intendunt; attamen, fere nihil di- 
citur de puncto quodam magni momenti seu de principio adaequato actionis 
in hoc campo, quod est: exercitium oecumenismi non fieri tantummodo inter 
individuas personas vel inter Ecclesiam catholicam et fratres nostros seiunctos 
separatim sumptos, sed principaliter inter Ecclesiam nostram et alias Eccle- 
sias seu communitates. 

Certissime nullum obstaculum ponere volumus in via eorum qui singil- 
latim ad unitatem devenire parati sunt; dicimus tamen ipsum oecumenismi 
motum in hoc maxime sistere quod coetus in coetum agit, eo fine ut Ec- 
clesiae quae nunc ab invicem separatae existunt, mutuo se adiuvent ut tan- 
dem in ea sancta unitate simul vivant, ad quam Christus discipulos suos vo- 
cavit. Nolumus in irenismum incidere, nec dicere falsum verum, vel malum 
bonum; sed libenter agnoscimus, ut quid omnino verum et valde pretiosum, 
non in individuis tantum, sed in ipsis Ecclesiis seu coetibus, omnia illa quae 
de communi haereditate christiana, de fide, de cultu, de moribus pro animo 
servata sunt. 

Ideoque, ut adaequate principium exercitii oecumenismi proponatur, 
necesse est loqui de actione quae procedit de una societate in aliam quam- 
dam societatem, eo tendens ut ipsae communitates nunc ab invicem sepa- 
ratae libere cooperentur ad « pleroma » Ecclesiae Dei, in plena unitate fidei 
et caritatis. 

2. Ad Concilium certe non pertinet ad ima descendere et Directorium 
oecumenicum completum conficere; attamen, principia quaedam pastoralia, 
quasi fundamentum totius motus oecumenici, fidelibus proponi debent; in 
hoc schemate, haec principia sane non omittuntur, sed non satis exponuntur 
secundum ea quae sunt oecumenismo propria. 

Quoad dispositiones generales quae omnibus catholicis recte commendan- 
tur, oporteret mentionem fieri non tantum de illis quae sunt omnino com- 
munes et remotae, sed etiam de elementis quae proxime hanc materiam de- 
terminant et quasi specifice ad oecumenismum pertinent. Ita dici posset et 
conveniret actionem oecumenicam nullomodo coercitione vel importuno 
zelo uti, sed fraterna conversatione et illuminatione; non tam ex individuali 
proselytismo perfici quam ex cooperatione coetuum ad communionem in 
vera unitate; non sistere in superba expectatione reditus aliorum, sed in 
pleniori conversione mentis et cordis nostri et humili cum omnibus fratribus 
collaboratione ad extensionem regni Dei; non satisfieri materiali fidelitate 
litterae documentorum ecclesiasticorum, sed iterum atque iterum fidei depo- 
situm scrutari et doctrinam Evangelii meditare ut plenius ei testimonium 
reddi possit qui nobis est Via, Veritas et Vita. 

Exc.mus P. D. IOANNES SAUVAGE 
Episcopus Anneciensis 

8. Quoad n. 8, de mutua fratrum cognitione, pp. 16-17. Media cogni- 
tionis mutuae hic descripta videntur versari quasi exclusive in ordine cogni- 
tionum intellectualium, quae certe sunt omnino necessariae et valde insuf- 
ficientes. 

Equidem citantur conventus inter peritos utriusque communionis, at 
hi conventus non permittunt longam assiduitatem vitae quae permittit in- 
timiorem cognitionem. 

Alludendo experientiae quae, duce em.mo ac rev.mo card. Lienart, per 
saltem quindecim annos protracta est, ac in qua per 9 annos particeps fui, 
vellem dicere conclusiones quasdam de mutua cognitione fratrum separa- 
torum, speciatim orthodoxorum, cum haec experientia versatur tantummodo 
circa fratres orthodoxos Ecclesiae graecae. 

Intimior cognitio non potest haberi nisi in continuo convivio. Hospites 
fuerunt in communitate professorum seminarii cuius praeses fui, unoquoque 
fere anno duo theologi graeci, sacerdotes vel laici qui, cursu completo in 
Facultate theologica orthodoxa, duos annos in Facultate catholica expende- 
runt, ad melius cognoscendam theologiam catholicam. Haec formula mihi 
videtur magni interesse, sequentibus conditionibus: 

a) Mutuus et clarus consensus duarum Ecclesiarum in seligendis can- 
didatis in sua Ecclesia bene insertis et suae Ecclesiae profuturis in ministerio. 

b ) Fidelitas, ex parte catholica, in voluntate servitii gratuiti fratrum 
orthodoxorum eorumque Ecclesiae. 

c) Servitium, ut patet ex desideriis hospitum quos cognovi, non 
debet esse mere intellectuale, seu theologicum (sensu technico), sed pasto- 
rale. Maximi momenti fuerunt contactus ad cognoscendos nisus Ecclesiae 
catholicae in apostolatu, speciatim in Catechetica et in Actione Catholica, 
nisus ad informandum de quaestionibus positis in campo sociali et respon- 
sionibus Doctrinae socialis Ecclesiae. 

d ) Reciprocitas servitii ne adsit periculum cuiusdam subtilis pater- 
nalismi ex parte catholicorum. Optandum est ut sacerdotes complures, pe- 
riti in re theologica et formati in re oecumenica aliquamdiu commorentur 
apud fratres separatos, ut intimius et profundius cognoscatur Ecclesia or- 
thodoxa. 

e) Aequa aestimatio tum rerum et veritatum communium, tum diver- 
sarum. Et inter has ultimas non minoris momenti sunt diversae formae 
pietatis ac disciplinae: e. g. ieiunia severiora, differentia in usu Scripturae 
et symbolismi etc., quae sunt quasi quotidiana. Difficultas maxima ex impos- 
sibilitate communionis in convivio quotidiano. 

/) Ex his multis annis fraterni commercii persuasum habeo nos catho- 
licos maiorem debere exhibere aestimationem Ecclesiae orientalis, suorum 

Patrum et Sanctorum, suae liturgiae, suarum traditionum. Cur v. g. nulla 
adest mentio Sanctorum Patrum Graecorum in magna prece Litaniae Sanc- 
torum? 

Ad memorandum in textu schematis aliquid earum rerum quae dixi, pro- 
pono sequentem brevem emendationem, pag. 17, lin. 6, post verba « periti 
sint »: Multum etiam iuvat convivium sacerdotum utriusque Ecclesiae apud 
alteram, dummodo sint periti in re theologica et oecumenica, et adsit mutuus 
consensus Ecclesiarum ac superiorum ecclesiasticorum missio, ad penitus et 
intimius cognoscendum theologiam, disciplinam, traditiones, pietatem unius- 
cuiusque Ecclesiae. 

9. De oecumenica instructione. Multa remanent facienda in instructione 
clericorum et sacerdotum qui forma fiunt populi sibi commissi. Nec sufficit 
aliquas praelectiones addere de Oecumenismo in ratione studiorum nostro- 
rum seminariorum. Sensus oecumenicus necesse est ut adsit in omnibus 
disciplinis tradendis. At hoc in nisu magna adhuc restat via. 

Quaedam speciatim dicenda sunt de tradendo in nostris seminariis et 
universitatibus tractatu de Ecclesia. Potius, ne ingrediar in campum sche- 
matis de seminariis, dicere vellem quomodo mihi videatur parandus magister 
ille Ecclesiologiae postconciliaris et oecumenicae: homo sani iudicii, bonae 
doctrinae, devoti Ecclesiae Sanctae ut Corpus mysticum, experti in re ac 
theologia pastorali qui post expletam suam formationem in facultate ca- 
tholica aliquod tempus tereret studio incumbens ecclesiologiae orthodoxae 
apud orthodoxos ipsos. Quae dixi de oecumenismo relate ad orthodoxos 
dicenda essent, mutatis mutandis, de relatione ad fratres Communitatum 
Reformatorum. Sed hic mihi deest experientia in qua innixus quasdam an- 
ticipationes fas est facere. 

Ad memorandum in textu schematis aliquid earum rerum quae dixi, 
haec proponerem: pag. 17, lin. lia, post verba «veritati respondeat»: 
Quae faciliora evadent si omnes seminariorum et universitatum professo- 
res, suam quisque propriam disciplinam didicerit in sensu oecumenico, spe- 
ciatim tamen magister ille cui magnum incumbit officium docendi ecclesio- 
logiam. Multum enim interest etc. ... 

37 

Exc.mus P. D. RUDOLFUS IOSEPH STAVERMAN 
Episcopus tit. Mosynopolitanus , vic. ap. Kotabaruensis 

Vere laudandum est hoc caput. Mirum autem videtur mentionem ne 
quidem fieri de problemate maximi momenti, nempe de proselytismo. Verus 
sensus oecumenicus — volens nolens — evocat hanc quaestionem. Pertinet 
ad generale nostrae conscientiae examen, ad quod nos omnes in hanc Syno- 
dum convenimus. 

Oecumenismus et proselytismus. Est problema characteris vere univer- 

salis. Nam ubicumque ecclesiae christianae in dolenda separatione convivunt, 
tam in regionibus ubi christianismus iam diu implantatus est, quam in regio- 
nibus novellarum ecclesiarum, quaestio haec ponitur. Acerrimum problema 
est in relatione ad ecclesias orientales, a nobis separatas. Sed et erga eccle- 
sias ex reformatione problema hoc negari minime potest. 

Quaenam est nostra positio? Ex una parte Ecclesia catholica evangelium 
in sua plenitudine omnibus hominibus et ubique terrarum praedicare debet, 
nominatim quod attinet ad doctrinam unicae et verae Ecclesiae Christi. Omnes 
pulsantes ad ostium Ecclesiae cum gaudio suscipiendi sunt. Sed ex alia parte 
abstinendum est ab omni forma proselytismi, sensu peiorativo huius vocis. 

Perdifficile autem est claram definitionem dare huius proselytismi. Saepe 
magis hic attendendum est ad mentalitatem ex qua actio procedit, ad modum 
quo agitur, quam ad ipsam aliquam actionem. Proselytismus circumscribi 
forsan potest ut mentalitas et actio quae directe aut indirecte dirigitur ad hoc 
ut personae individuales aut coetus personarum devocentur et eliciantur e 
suis ecclesiis vel communitatibus, maxime si agitur de personis inermibus 
et minoris cognitionis. Aliis verbis: proselytismus male sonans adest, quando 
vim patiuntur dignitas personae humanae, libertas actus fidei et respectus 
aliis ecclesiis vel communitatibus christianis debitus. Proselytismus iste 
indignus est Ecclesiae catholicae et omni ecclesiae christianae. 

Oecumenismus et proselytismus. Synodus nostra, mea humili opinione, 
non potest alto silentio praeterire hanc quaestionem. Nova nostra orientatio 
oecumenica erga ecclesias a nobis separatas ducit ad consequentias etiam 
practicas, etsi nunc nondum omnes perspici possunt. Schema loquitur de 
ecclesiis a nobis separatis. Summus Pontifex Paulus VI, feliciter regnans, 
locutus est de venerabilibus communitatibus inde a saec. xvi exortis. Non 
sunt verba urbanitatis tantum causa, sed sunt expressiones realitatis fidei. 
Non possumus ita loqui et simul silere omnino de proselytismo, quasi non 
existeret ex nostra parte. Dialogus oecumenicus in omni sinceritate et veri- 
tate faciendus est. Ideo ex toto corde sustineo ea, quae Frater noster Iaco- 
bus Flores, episcopus in Hispania (die 21 novembris) dixit de evitanda omni 
forma proselytismi. 

Prima die disceptationis de oecumenismo dictum est proselytismum ex 
parte protestantica vehementer augeri. Concilium monere deberet fratres 
separatos — sic dictum est — sese abstinere ab omni proselytismo erga 
catholicos. Revera notum est varias sectas saepe modo valde molesto prose- 
lytismum agere. Quando verum est hoc non tantum fieri a sectis, sed etiam 
ab ecclesiis ex reformatione ortis — distinguendum nempe ecclesiam inter 
et sectam etsi delineatio non facilis — haec certe dolendum est. 

Speramus fore ut fratres separati vocem huius Synodi audiant, sed etiam 
nosmetipsos interrogare et monere debemus. 

Vobis, Fratres venerabiles, et etiam Secretariatui ad unitatem Christia- 
norum fovendam quaestionem propono utrum in hoc schemate quaestio de 
oecumenismo et proselytismo assumi possit et debeat. 




ANIMADVERSIONES SCRIPTAE - CAP. II DE OECUMENISMO 



297 



38 

Exc.mus P. D. IOANNES E. TAYLOR 
Episcopus Holmiae 

Quoad exercitium oecumenismi liceat mihi quasdam succinctas reflexio- 
nes hic proferre. Est enim punctum, quod ad pietatem ultimo spectat ideo- 
que pro Concilii huius indole pastorali non est inane, quod tamen in sche- 
mate secus egregie exarato debita claritate et optanda auctoritate in lucem 
nondum ductum esse mihi videtur. 

Quod ut explicem, a scandalo quodam incipio inter acatholicos satis 
fuso. Dura enim saepe videtur esse illa firmitas, qua stamus in nostra fide. 
Vituperare nos solent etiam christiani quidam a nobis separati, quod veram 
fidem nos habere, ceteros autem in errore versari praetendamus. Caritate 
genuina despoliati esse ab eis accusamur. Nam veritati praesumptae fratres 
sacrificare dicimur, rem quasi mortuam praeferre personis respectu dignis 
et vivis. 

Quod scandalum non raro etiam catholicos suo modo inquietat et in 
tentationem inducit, praesertim eos, qui cum acatholicis usum habent co- 
tidianum. Quibus enim fraterno amore uniti sunt, ab eis fide se sentiunt 
alienos. Ut exemplum concretum afferam: qui in matrimonium duxit acatho- 
licam, in sollicitudinem deicitur. Mulieri enim adhaeret, et simul se ligatum 
novit ad fidem. Inclinatione cordis ad coniugem trahitur, convictione 
autem mentis in veritate tenetur. Discissum ergo se experitur. Unde tentatus 
est, ut aut propter fidem coniugem negligat aut propter mulierem in fide 
debilitetur. Dolore affectus est. 

Iis vero, qui in restauranda christianorum unitate laborant, tentatio 
aequalis saepe impendet. Quo magis fratres separatos cognoscunt, eo maioris 
eos — saltem aliquos — aestimant. Divisi itaque quodammodo sunt inter 
fratres dilectos et veritatem fidei. Ideo aliqui eorum in partem veritatis ita 
inclinant, ut quaeratur, utrum fratres satis diligant. Aliqui e contra diligere 
proximum eousque desiderant, ut veritatem nisi penitus negare, parvipen- 
dere tamen paene parati esse videntur. 

Ad quae duo commenta proferam, quorum alterum remote, alterum 
proxime ad exercitium pertinet oecumenismi. 

Primum commentum. Fidei veritas, qua obligamur, non modo res est cui 
assensum debemus intellectus, sed communionem personalem complectitur. 
Fide nostra non solum confitemur quaedam esse vera, sed potius uniti sumus 
Domino nostro Iesu Christo Filio Dei vivo. Ipsa fides dilectionem quandam 
comprehendit. Formata est caritate, quae maior est quam omnes amores 
humani, intimior et firmior quam omnis caritas qua ligati esse possumus ad 
fratres vel amantissimos. Qua de causa non possumus ullo modo parvipendere 
fidei veritatem. Si iota unum vel apicem traderemus articulorum fidei, statim 
vinculum quo uniti sumus Domino, despiceremus, Salvatorem nostrum pro- 

deremus. Quod tamen dolores secumfert eo profundiores, quo maiore amore 
cum fratribus separatis sumus coniuncti. 

Quibus fundamentum positum est ad commentum meum secundum: 

In labore sic dicto oecumenico divisi sumus non solum inter caritatem 
humanam et veritatem — ut ita dicam — abstractam. Sed quasi scissi 
sumus inter duas caritates, quarum altera magis nos vincit, altera tamen nul- 
latenus non est viva. Dominum diligimus et fratres separatos. In duas partes 
rapimur, quae inter se non conveniunt. 

Quos dolores ut patienter subeamus, exercitii oecumenismi punctum 
summe intimum mihi esse videtur et minime negligendum. Summula id 
est totius exercitii oecumenici et indoles pietatis oecumenicae maxime pro- 
pria. Ad cor convertamus, peccatorum nostrorum nos paeniteat, sancte vi- 
vamus: quorum omnium in schemate fit mentio. Sed haec omnia non suffi- 
cere mihi videntur. Cordis ergo dolorem illum libenter patiamur, qui ori- 
tur ex eo quod — fratribus separatis sincere coniuncti — firmo tamen Do- 
mino vincti sumus. 

Ad conclusionem progrediens propono, ut in numero schematis de Oecu- 
menismo 7 (pag. 16) post primam alineam haec vel similia quaedam inse- 
rantur: Libenter dolorem sentiant et sustineant ex eo orientem, quod fra- 
tribus separatis sincera caritate coniuncti ad Dominum tamen vincti sunt 
eiusque veritatem caritate firmiore et summa. 



39 

Exc.mus P. D. ANTONIUS TEDDE 
Episcopus Uxellensis et Terralbensis 

Cap. II schematis de Oecumenismo in genere placet. Perspicuius autem 
aliqua dicenda sunt, imprimis ne ambiguitas perniciosa de recta mente Pa- 
trum in posterum oriatur sed praesertim ut plane pateat mens Patrum Con- 
cilii Oecumenici Vaticani II. 

In nostro schemate de Oecumenismo , quasi stella matutina ad fervidas 
operas alliciens, spes reditus omnium christianorum fratrum separatorum 
orientalium et occidentalium in sinum S. Matris Ecclesiae ad caritatem ma- 
gnanimam nos trahit. 

Nos etenim non fugit fratres nostros separatos paratos esse non tantum 
ad Ecclesiam docentem audiendam sed potius ad catholicam Ecclesiam vi- 
vam alloquendam, vehementer scii, perplurimi exoptant vitam intimam Ec- 
clesiae catholicae intueri, cognoscere, perpendere (ac velut in iudicium sin- 
gulos et communitatem deducere). 

Cum tanta spes nobis arrideat atque eam ad actum deducere velimus, 
oportet ut amabilissimam ac purissimam imaginem verae Ecclesiae Christi, 
idest Ecclesiae catholicae praebeamus. 

Neminem latet, hac in universali crisi hodiernae humanae societatis, qua 
toto orbe terrarum homines laborant, acerrimam contentionem plurimarum 
multitudinum pauperum contra detentores quos putant divitiarum consti- 
tuere condicionem rationis socialis. 

Reapse maxima pars hominum in paupertate versatur; magna pars in 
deterrima inopia degit, ac fame perit nec tantum in Africa et in Asia. 

Etiam in regionibus catholicis paupertas est quotidiana amica maximae 
partis nostrorum fidelium, et ob inopiam perplures ubique deficiunt. Chri- 
stum Redemptorem evangelizare pauperibus missum confidenter scimus et 
fidentes profitemur. 

Merito Ecclesia Christi Ecclesia pauperum nominatur ac est. 

Si nostram fidem in oecumenismo catholico, id est in oecumenismo qui 
fratres separatos in sinum Ecclesiae catholicae exoptat, solido fundamento 
inniti velimus, necesse est ut paupertatem honoremus, necesse est ut clerus 
utriusque coetus cultum paupertatis sibi vindicet in vita privata et in exer- 
citio ministerii pastoralis. 

A pluribus catholicorum et acatholicorum clerus dives et divitum ami- 
cum tenetur nec pauperum misericors; qua re ad alios « redemptores » seu 
ardaliones adeunt. 

Exemplo ac doctrina Christi Redemptoris innixi, ad supernaturalia de- 
sideria ac ad aeternas gratiae supernaturalis divitias homines adducamus. 

His praemissis, aliqua emendamenta audeo proponere. 

1. In pag. 15, lin. 23, post verba « ... in alios propensionis » his verbis 
concludatur periodus: «... et sinceri paupertatis cultus, qui omnibus ama- 
bilem “ Ecclesiae pauperum ” — idest verae Ecclesiae Christi — imagi- 
nem patefaciat et ad colloquium in caritate et veritate confidenter invitet ». 
Ratio : supra dixi. Historia Ecclesiae catholicae docet testimonium amoris 
et cultus sinceri paupertatis per sanctos eorumque innumeros discipulos 
exhibitum semper causam fuisse ferventis renovationis religiosae et moralis 
populorum christianorum et plurimis errantibus extra Ecclesiam causam 
fuisse reditus ad Christi ovile. 

2. In eadem pag. 15, post lin. 32, haec adiungantur: « Quae missio 
Christi in sacerdotali ministerio perspicuior evincit cum in administratione 
Sacramentorum sicut et in omnibus actionibus liturgicis, nulla personarum 
acceptione habita, sacri ministri paterno vultu quae sibi a liberalitate fide- 
lium apponuntur grati accipiant ». 

Abnegantes semetipsos, Christo hominum mentem et cor sacerdotes 
— Evangelii, gratia Dei, praecones facti — caritatis vinculo vincient. 

3. In pag. 16, lin. 7, post verba «vitam degere student» sic conclu- 
datur: « prae oculis habito exemplo Sacrae Familiae, quae in humili civi- 
tate Nazarethana, humilibus laboribus dedita ac paupertate gaudens, om- 
nibus hominibus reformationis familiaris et socialis viam praebuit ». 

4. In eadem pag. 16, lin. 14, post verba: « sese frui asseverant » haec 
periodus adiungatur: « Consecratio mundi in uno Christi ovili, Deo ad- 

iuvante et Beata Maria Virgine intercedente, per christifideles audacter suae 
vitae renovandae incumbentes, reapse eveniet ». 

5. In pag. 18, lin. 10, post verba « non aequa distributio » haec pe- 
riodus adiungatur: « Doctrina socialis ac socialis actuositas Ecclesiae ca- 
tholicae in dies funditus exploratae hominum expectationi respondent atque 
omnium problematum etiam in difficillimis rerum adiunctis aequae solu- 
tionis rationem praebent ». Et sic prosequatur: « Ope, igitur, eiusmodi 
cooperationis etc. ... ». 

Denique, aliis animadversionibus praetermissis, quoad habitudinem ca- 
tholicorum ad fratres separatos — orientales et occidentales — attinet, 
consentio cum iis qui cavendum censent ne in decreto de Oecumenismo 
omnium errorum qui ad infaustam secessionem adduxerunt catholici tantum 
causa fuisse videantur. 

Utraque ex parte multi peccaverunt. Utraque ex parte ad caritatem et 
quidem supernaturalem suavissime disponantur, suaviter, tamen, sed clare 
lucescente veritate. Haec agendi ratio motionem oecumenicam iuvabit. 

40 

Exc.mus P. D. IOANNES VAN CAUWELAERT 
Episcopus Inongoensis 

Comme il a ete dit dans les remarques que nous avons presentees plus 
haut (chap. I) concernant la composition des chapitres de ce schema, il 
nous semble que: 

1. Le n. 3 du chapitre I, de Oecumenismo, devrait etre transfere au 
chapitre II et fusionne avec lui de maniere a eviter des redites. 

2. Cette fusion devrait s’operer comme suit: Chap. I, n. 3, p. 9, 1. 4-16 
et 22-30 devrait former une sorte d’introduction avec chap. II, p. 15, 1. 1-5. 
N. 3, 1. 17-21 et 31-37 avec chap. II, n. 4, p. 15, 1. 6-19. N. 3, 1. 22-30 
avec n. 6, p. 17, 1. 5-14. N.3, p. 9, 1. 38-40 et p. 10, 1. 1-8 avec p. 16, 1. 35-38 
et p. 17, 1. 1-7. P. 10, 1. 21-24 avec p. 16, n. 7, 1. 15-34. 

Dans le texte actuel, n. 7, p. 16, 1. 26-27, il convient de supprimer les 
mots « remota quavis communicatione in cultu officiali », dans un texte 
qui ne fait pas de distinction entre les Eglises orientales et les communautes 
ecclesiales occidentales separees de la communion avec le St. Siege. Or, 
cette distinction sfimpose, etant donne que le « culte officiel » des Eglises 
orientales, orthodoxes en particulier, ne differe pas du culte officiel oriental 
des Eglises Unies et que donc il s’agit la d’un culte catholique meme s’il 
est celebre par des celebrants appartenant a une Eglise non unie. Une telle 
interdiction est contraire a un usage constant et immemorial, en particulier 
la ou il s’agit de la participation des orthodoxes au culte oriental catholique. 

De meme il convient de laisser tomber les lignes p. 16, 1. 32-34, parce 
que la ou il s’agit des Eglises orientales orthodoxes, il semble qu’une u eris- 
lation particuliere sfimpose, existe ou est en voie de preparation. 

Rev.mus P. D. ATHANASIUS WELYKYJ 
Superior generalis Ordinis Basiliani S. Iosaphat 

Praeter ea quae optime dicuntur et proponuntur de exercitio oecume- 
nismi, liceat mihi quaedam adiungere quae eiusdem oecumenismi efficacitati 
inservire possint. 

1. Prout temporibus praeteritis, etiam hodie in hac materia non semper 
fuit nec est unanimis sententia de agibilibus et de modis agendi. Abun- 
dant opiniones singulorum, multiplices dantur actiones oecumenicae et 
unionisticae, quae etsi in ultimo fine forsan concordant, in mediis ad finem 
adbibendis discrepant. Necessaria proinde est quaedam institutio coordina- 
trix, quae posset consilio et auxilio adesse hisce inceptis. Reintroducatur 
proinde in schema propositio de constituenda quadam Congregatione vel 
Consilio Supremo « de unitate Ecclesiae », cuius erit materiam hanc et 
actionem sub immediata auctoritate Summi Pontificis, et adbibitis oppor- 
tune peritis ex toto orbe terrarum, moderari et coordinare. In antepraepa- 
ratoria haec propositio facta est ab Universitate Lateranensi, quam Com- 
missio de Ecclesiis Orientalibus iam antea in hac aula disceptandam propo- 
suit. Nec dicatur: adest iam Secretariatus pro unione christianorum fo- 
venda, quia Secretariatus est tantummodo Conciliaris et ad finem proprium 
praeparationis et celebrationis Concilii Oecumenici selectus et constitutus. 
Concilio absoluto, eius mandatum expirabit, nisi novum mandatum obti- 
neat a competenti Auctoritate, quod speramus. Negotium ecclesiasticae uni- 
tatis est negotium maius si non maximum Ecclesiae, quod proinde negotium 
meretur ut habeat tale Consilium Supremum, et quidem auctoritate Conci- 
lii institutum, si revera volumus ut motus hic salutiferus sit « actio ordinata 
ad illam unionem quam Iesus Christus a caelesti Patre flagrantibus postu- 
lavit precibus ». 

Omnes enim nos homines mortales sumus, actio autem pro ecclesiastica 
unitate cum nobis finire non debet; nos homines sumus, et difficultatibus 
etiam possumus obrui; voluntas proinde Concilii nos sustinebit et nova in- 
citamenta suppeditabit. Constitutio huiusmodi Supremi Consilii et quidem 
auctoritate conciliari, testimonium erit et obligatio perennis totius Ecclesiae 
et non solum huius vel illius personae, prout saepe obiiciebatur Ecclesiae 
catholicae. 

2. Exercitium oecumenismi in secundo capite examinanti, patet, acsi 
ageretur tantummodo de quodam motu spontaneo, et non de actione ordi- 
nata, prout dicitur in primo capite. Actio enim ordinata requirit quoddam 
caput, unde venit motio et ordo. Mihi videtur, in secundo capite, de exer- 
citio oecumenismi, omnino siletur de partibus Hierarchiae in hac motione, 
de eius responsabilitate, de eius vigilantia, de eius cura. Utique, adsunt hodie 
homines competentes, qui de hac re curam habent. Desideratur tamen ut 




302 



ACTA CONC. VATICANI II - PERIODUS II 



haec cura stabilis fiat. Proinde clare affirmentur partes Hierarchiae in motione 
oecumenica. Nobismetipsis nostrisque successoribus conciliariter obligationem 
voluntarie imponamus de hac re curandi totis viribus et omnibus quibusque 
et optimis mediis et methodis. Proinde clare dicatur de obligatione et parti- 
bus Hierarchiae, cleri et associationum negotium hoc curandi, resumendo, si 
placet ea, quae iam proposita fuerunt in hac aula dum agebatur de schemate 
« de unitate Ecclesiae — ut omnes unum sint », in prima sessione Concilii. 

3. Quod spectat « Directorium » quoddam conficiendum, nihil dici pos- 
sumus antequam textus habeatur prae manibus. Unum tantum notandum 
venit, idest ne praecipitanter agamus in hac re, et omnes et variae experientiae 
conligantur in hac materia. Nostra opinione hoc Directorium conficiendum, 
esset materia et negotium illius Consilii Supremi, de quo in prima nostra 
adnotatione agimus. Convenit enim ut hoc Directorium fiat post Concilium 
et visis omnibus decretis Concilii, nec non experientia conciliari praehabita. 

42 

Exc.mus P. D. PAULUS DALMAIS 
Archiepiscopus Arcis Lamy 

Sub n. 7, pag. 16, lin. 25, tractatur « de Communibus precationibus 
habendis ». Dicitur « Communes precationes in eiusmodis adiunctis, re- 
mota quavis communicatione in cultu officiali, habendae sunt ... ». Pro- 
pono ut simpliciter supprimentur verba « remota quavis communicatione 
in cultu ojficiali ». Primo : quia expressio « cultus officialis » nihil signi- 
ficat. Omnis cultus est actus officialis Ecclesiae. Non sunt duplicia genera 
cultus, altera privata, et altera officialia. Secundo-, quia quaestio difficilior 
Communicationis in Sacris, sic non potest furtim absolvi ab ista paren- 
thesi. Est quaestio quidem gravissima, et neminem fugit praeteritis saeculis 
(in xvii et xvm saec. in Oriente) disciplinam Ecclesiae aliam esse ac tem- 
pore hodierno. Etiam nunc in peculiaribus casibus Sancta Sedes permittit 
aliquam fieri communicationem in sacris, ita ut prudenter alumni non ca- 
tholici nostrarum scholarum possint sacram communionem recipere in no- 
stris sacellis... Si textus propositus cum hac parenthesi a Concilio simpli- 
citer retineretur, viam feliciter apertam sic clauderetur et hoc proh dolor. 
Censeo melius esse de hac quaestione, si non est sat matura, nihil in prae- 
senti schemate tractare et rem ad competentes congregationes vel ad Secre- 
tariatum pro Unitate remittere. Quod ad me attinet, mallem rem in Con- 
cilio tractari cum prudentia et debita amplitudine et non per parenthesim. 

\_Sub scripserunt etiam\ Louis Gaumain, ev. de Moundou; M. Bernard, 
arch. Brazza ville; I. B. Fauret, ev. de Pointe-Noire; I. I. Adam, ep. Liberopol.; 
I. Wolff, arch. Diego-Suarez; Henri Veniat. 

Exc.mus P. D. Pericles Felici, arch. tit. Samosatensis, secreta- 
rius generalis Ss. Concilii: 

Audiant omnes! Summus Pontifex statuit in sessione publica III, 
diei 4 decembris proximi, agendum esse de constitutione de sacra Litur- 
gia et de decreto de instrumentis communicationis socialis ; quae con- 
stitutio, quod decretum, iam a Patribus in congregatione generali appro- 
bata fuerunt. 

Quoad intentionem in suffragatione facienda — nam res est multi 
ponderis et multae gravitatis — velint Patres ad haec attendere. 

Ratione habita, tum moris conciliaris, tum finis peculiaris huius 
Concilii, qui est principaliter pastoralis, haec Sacra Synodus ea tantum 
de fide vel de moribus, ab universa Ecclesia tenenda, definit modo infal- 
libili, quae uti talia ipsa Synodus aperte indicaverit. 

Ideo cetera de quibus Concilium hoc aperte non declarat, non sunt 
ab ipsa infallibiliter definita, sed authentico magisterio exposita tam- 
quam Ecclesiae doctrina. Quapropter, in casu alicuius definitionis de fide, 
Patres conciliares praemonendi sunt et praemonebuntur atque in textu 
expressiones adhibendae erunt, quae explicite ostendant voluntatem 
aliquid sic definiendi. 

Porro constitutio et decretum, de quibus in proxima sessione pu- 
blica, agunt tantum de re disciplinari. Attamen Summus Pontifex vehe- 
menter cupit ut omnes Patres ea quae in illis documentis continentur 
attente cum meditatione considerent, atque super omnia orent, ut Spi- 
ritus Dei revera lumen suum infundat et suggerat quid sit ad maiorem 
Dei gloriam, et animarum salutem. 

Quod attinet ad tertiam periodum huius Concilii, termini illius pe- 
riodi communicabuntur officialiter Patribus tempore opportuno. Atta- 
men iam dici potest, ita ut Patres possint res suas disponere, praevideri 
initium illius periodi die 14 mensis septembris proximi, in festo Exalta- 
tionis Sanctae Crucis, et terminum die 20 mensis novembris. Attamen, 
uti dixi, periodus officialiter communicabitur Patribus, cum Summus 
Pontifex opportunum duxerit. 

Quod spectat laborem faciendum inter has duas periodos, aliquid 
communicabitur feria II proxima, quia hodie multa alia sunt com- 
municanda. 

Moderabitur hanc disceptationem circa cap. III de Oecumenismo, 
in 78 congregatione generali, em.mus ac rev.mus D. card. Leo-Ioseph 
Suenens, arch. Mechliniensis-Bruxellensis. 

Hodie distribuentur Patribus, imprimis textus constitutionis de sa- 
cra Liturgia. Feria II proxima, distribuetur textus decreti « De instru- 
mentis communicationis socialis ». 

Distribuetur pariter Patribus aliquis Nuntius. Cum permissione 
Summi Pontificis, proponitur Patribus nuntius mittendus ad universos 
Ecclesiae catholicae sacerdotes. Hic nuntius est adhortatio pastoralis. 
Velint Patres illum attente considerare, et si quod habeant animadver- 
tendum, quod vere grave sit, dicant scripto nostrae secretariae, intra 
horam 14 proximi diei, nempe sabbati. Feria autem II proxima, hic 
textus proponetur Patribus pro approbatione. Ideo, usque ad feriam II, 
textus manebit prae manibus singulorum Patrum — secreto servandus, 
secus nuntius habebitur antequam nuntius mittatur! 

Antequam legam nomina eorum, qui loqui postulaverunt super 
cap. III, communico Patribus exitus electionum heri factarum. Ut 
videtis, tempus evolvitur, et nos cum tempore... 

Schedae porrectae assignatoribus locorum et nostrae secretariae 
fuerunt 2.227, quarum 9 inventae sunt nullae. 

Pro commissione de doctrina fidei et morum electi fuerunt, per 
maioritatem requisitam, scii, relativam, exc.mi PP. DD. Alfredus An- 
cel, ep. aux. Lugdunensis (cum suffragiis 1.491); Christophorus Butler, 
sup. gen. congr. Anglicae O.S.B. (cum suffragiis 1.448); Ioseph Heu- 
schen, ep. aux. Leodiensis (cum suffragiis 1.160); Aloisius Henriquez 
Jimenez, ep. aux. Caracensis (cum suffragiis 831). 

In commissione de episcopis et dioecesium regimine, exc.mi PP. 
DD. Iacobus Carroll, ep. aux. Sydneyensis (cum suffragiis 1.738); Eduar- 
dus Schick, ep. aux. Fuldensis (cum suffragiis 1.457); Alfredus Viola, 
ep. Saltensis in Uruguay (cum suffragiis 1.173); Osvaldus McCann, 
arch. Civitatis Capitis (cum suffragiis 960). 

In commissione de ecclesiis orientalibus (tres tantum), exc.mi PP. 
DD. Mauritius Baudoux, arch. S. Bonifacii (cum suffragiis 1.684); Igna- 
tius Ziade, arch. Berytensis Maronitarum (cum suffragiis 1.677); Ca- 
rolus de Provencheres, arch. Aquensis in Gallia (cum suffragiis 1.323). 

In commissione de sacramentorum disciplina, exc.mi PP. DD. Ioan- 
nes Hervas y Benet, ep. praei, null. Cluniensis (cum suffragiis 1.470); 
Ioannes Taylor, ep. Holmiae (cum suffragiis 1.463); Petrus Moors, 
ep. Ruremondensis (cum suffragiis 1.257); Ioannes De Reeper, praef. 
ap. de Ngong (cum suffragiis 1.178). 

In commissione de disciplina cleri et populi christiani, exc.mi PP. 

DD. Bernardinus Gantin, arch. Cotonnensis (cum suffragiis 1.587); 
Paulus Rusch, ep. tit. Meloensis in Isauria (cum suffragiis 1.510); Iulius 
Rosales, arch. Caebuanus (cum suffragiis 1.426); Villelmus Conway, 
arch. Armachanus (cum suffragiis 1.371). 

In commissione de religiosis , exc.mi PP. DD. Gerardus McDevitt, 
ep. aux. Philadelphiensis Latinorum (cum suffragiis 1.543); Bernardus 
Stein, ep. aux. Trevirensis (cum suffragiis 1.454); Aloisius Borromeo, 
ep. Pisaurensis (cum suffragiis 1.240); Ioseph Cordeiro, arch. Kara- 
chiensis (cum suffragiis 1.222). 

In commissione de missionibus, exc.mi PP. DD. Ioannes Schiitte, 
sup. gen. S.V.D. (cum suffragiis 1.645); Eugenius D’Souza, arch. Bho- 
palensis (cum suffragiis 1.417); Ioannes Comber, ep. tit. Foratianensis 
(cum suffragiis 1.063); Ignatius Doggett, vic. ap. Aitapensis (cum suf- 
fragiis 833). 

In commissione de seminariis, de studiis et de educatione catholica : 
exc.mi PP. DD. Franciscus Jachym, arch. tit., eoad. Vindobonensis (cum 
suffragiis 1.674); Loras Thomas Lane, ep. Rockfordiensis (cum suffragiis 
1.581); Bernardus Wall, ep. Brentvoodensis (cum suffragiis 1.150); Io- 
seph Maurer, arch. Sucrensis (cum suffragiis 1.050). 

In commissione de fidelium apostolatu, de scriptis prelo edendis 
et de spectaculis moderandis, exc.mi PP. DD. Ioseph Da Silva, ep. aux. 
Lisbonensis (cum suffragiis 1.632); Emmanuel Fernandez-Conde, ep. 
Cordubensis (cum suffragiis 1.491); Allen Iacobus Babcock, ep. Gran- 
dormensis (cum suffragiis 1.387); Helder Pessoa Camara, arch. tit., aux. 
S. Sebastiani Fluminis Ianuarii (cum suffragiis 1.100). 

In secretariatu ad unitatem Christianorum promovendam seu fo- 
vendam-. exc.mi PP. DD. Maximus Hermaniuk, arch. Vinnipegensis 
pro Ucrainis (cum suffragiis 1.641); Carolus Helmsing, ep. Kansanopo- 
litanus S. Ioseph (cum suffragiis 1.406); Villelmus Gran Nicolaysen, ep. 
eoad. Osloensis (cum suffragiis 1.351); Petrus Cantero Cuadrado, ep. 
Huelvensis (cum suffragiis 1.148); Ernestus Primeau, ep. Mancheste- 
riensis (cum suffragiis 1.127); Aloisius Lorscheider, ep. Angelopolita- 
nus (cum suffragiis 952); Gilbertus Ramanantoanina, arch. Fianarant- 
soaensis (cum suffragiis 947); Daniel Lamont, ep. Umtaliensis (cum 
suffragiis 911). Et satis. 

Nunc legamus nomina eorum, qui orationem facere postulaverunt 
circa cap. III de Oecumenismo-. em. mus D. card. Ferdinandus Quiroga, 
arch. Compostellanus in Hispania; exc.mi DD. Lancilottus Goody, ep. 
Bumburiensis in Australia, Carolus Helmsing, ep. Kansanopolitanus- 
S. Ioseph in Statibus Foederatis Americae Septemtrionalis, Ioseph 
Souto, ep. Palentinus in Hispania, Franciscus Franic, ep. Spalatensis in 

Iugoslavia, Henricus Nicodemo, arch. Barensis in Italia, Ioannes Rupp, 
ep. Monoecensis in Monaco, Petrus Dib, ep. Cahirensis in Aegypto, 
Elias Zoghby, arch. vic. patr. Melchitarum pro Aegypto, Athanasius 
Hage, sup. gen. Ord. Basiliani in Libano, Alexander Scandar, ep. Ly- 
copolitanus in Aegypto, Ernestus Green, ep. Portus Elizabeth in Africa 
Orientali, Thomas Muldoon, ep. aux. Sydney ensis in Australia, Grego- 
rius Thangalathil, arch. Trivandrensis in India, Victorius Maria Costan- 
tini, ep. Suessanus in Italia, Maximus Hermaniuk, arch. Vinnipegensis 
pro Ucrainis in Canada, Ioannes Baptista da Mota e Albuquerque, arch. 
Victoriensis in Brasilia, Maximilianus Drzecnik, ep. Mariborensis in 
Iugoslavia, Georgius Layek, arch. Aleppensis Armenorum, Christopho- 
rus Butler, sup. gen. Congr. Angliae O.S.B., Benedictus Printesis, arch. 
Athenarum in Graecia, Ignatius Ziade, arch. Berytensis Maronitarum 
in Libano. 

Alia duo debeo communicare, et postea finis. Commissiones erunt 
completae quando Sanctissimus Dominus suos sodales communicaverit. 

Etiam communicatur superioribus generalibus, qui sunt Patres huius 
Concilii, Ss.mum Dominum eos coram Se admissurum crastina die sab- 
bati, hora pomeridiana 19. Igitur: superiores generales tantummodo 
qui Patres sunt Sacri Concilii. Et gratias, venerabiles Patres, pro auditu. 

1 

Em.mus P. D. FERDINANDUS card. QUIROGA Y PALACIOS 
Archiepiscopus Compostellanus 

Em.mi Praesides et Moderatores, venerabiles Patres, 

Prima pars cap. III schematis de Oecumenismo , 2 quae Ecclesias 
orientales ab Ecclesia catholica seiunctas respicit, quaeque ad rectum 
laborem oecumenicum circa fratres separatos viam parare intendit, « non 
solum nostrum favorem — ut verbis utar eius Relatoris, venerabilis 
fratris nostri arch. Mocisseni — sed etiam nostram plenam ac sinceram 
approbationem meretur ». Sine intermissione etenim urgent nos illa 
instantissima verba S. Pauli apostoli ad Corinthios quae in praxim redu- 
cere cuncti christifideles officio tenemur: « Obsecro autem vos, fra- 
tres, per nomen Domini Nostri Iesu Christi ut idipsum dicatis omnes ... 3 , 
et ut sitis 4 perfecti in eodem sensu, et in eadem sententia »... 5 

Verumtamen, ut laudata pars omnibus numeris sit absoluta, mihi 
videtur triplicem additionem esse faciendam. 

Atque prima haec est : ut in aliqua paragrapho, ea nempe quae 

magis conveniens censeatur, brevis allusio fiat ad fratrum orientalium 
catholicorum merita, quippe qui pro viribus propriam mentem proprias- 
que traditiones liturgicas, spirituales, disciplinares et theologicas, absque 
unitatis Ecclesiae iactura et in ornatum eiusdem Ecclesiae, sapienter 
ac laboriose retinuerunt. , 

Veterum haec traditionum conservatio, quas Sacra Synodus Vati- 
cana II libenter agnoscit, veneratur atque promovere intendit, veluti 
testimonium et arrhae sunt sensuum quos Ecclesia catholica, erga fra- 
trum quoque orientalium separatorum legitima instituta, experitur ac 
fovet. Neque alius fuit animus huius Ecclesiae quando nostris diebus 
pro catholicorum orientalium disciplina Codicem luris Orientalis a 
Codice luris Canonici latino diversum redigendum curavit; aut quando 
inter commissiones huius S. Synodi, commissionem de « Ecclesiis orien- 
talibus » instituit, quae maxima ex 6 parte, ut omnes nostis, ex mem- 
bris constat ad orientalem Ecclesiae plagam pertinentium. 

Altera additio refertur ad ea quae iam in hac aula nonnulli venera- 
biles Patres proposuerunt, scii.: ut in fundamentalibus dogmatibus 
enumerandis quae fratres separati nobiscum profitentur, tum Sacrae hie- 
rarchiae apostolica successio, tum potissimum Eucharistia, unitatis et 
amoris sacramentum, aperte exprimantur. 

Tertia denique additio in eo est ut ad calcem huius partis instans 
exhortatio fiat ad omnes fratres orientales ab Ecclesia catholica seiunctos, 
ut nobiscum velint sedulo laborare ad discidium ita longum superan- 
dum et ad mutuam inter eiusdem Matris, B.mae Virginis Mariae, filios 
reconciliationem quamprimum perficiendam. Dixi. 



In textu scripto tradito : 1 huius. 2 deest. 3 et non sint in vobis 
schismata. 4 sitis autem. 5 (1 Cor. 1, 10). 6 deest. 



2 

Exc.mus P. D. LANCILOTTUS IOANNES GOODY 
Episcopus Bumburiensis 

Em.me Moderator, venerabiles Patres, 

Delegatus ab episcopis Australiae et Novae Zelandiae loquor. 

Fundamenta socialia in Australia et Nova Zelandia ex magna parte 
sunt inspirationis protestanticae. Minoritas etenim catholica, etiamsi 
his ultimis annis augmentum notabile habuit, vix magnum influxum 
sive socialem sive religiosum in vitam gentis hucusque habuit. 

Magna maioritas tamen populorum Australiae et Novae Zelandiae 
hodierna die nullam fere religionem practice colit. 

Indifferentismus hic, ut mihi videtur, praebet rationem praecipuam 
cur spiritus tolerantiae religiosae fere ubique virescit. Iste indifferen- 
tismus ultra demonstravit 1 urgentiorem necessitatem ut omnes in Chri- 
sto credentes, sive catholici sive acatholici sibi invicem uniantur ut 
moenia tuta contra principia materialistica et saecularismum totius so- 
cietatis se praebeant. Exstat itaque inter multos christianos, praesertim 
clericos et ministros, desiderium evidens unitatis. 

Paucos dies antequam e domo Romam profectus sum, episcopus 
anglicanus parvae nostrae civitatis obviam mihi venit et donum pecuniae 
ex parte sua et dioecesis suae expensas itineris allevaturas protulit, af- 
firmans se suosque multa bona ex exitu Concilii speraturos. 

Ter temporibus praecedentibus ex voto eiusdem episcopi clero an- 
glicano conferendas habui de rebus Concilii Oecumenici et de Eccle- 
siae unitate. Ipsi sacerdotes anglicani multum quaesti sunt num forsi- 
tan in Ecclesia catholica mutationes in doctrina et praxi fierent ut ac- 
cessus acatholicorum et praesertim anglicanorum facilitaretur. 

Haec quae retuli non casus peculiares esse pro certo habeo et clare 
primas difficultates motus oecumenici iam superatas esse demonstrant. 
Quod nunc requiritur, mea opinione, non est suavis mera enumeratio 
illarum veritatum quae omnibus adhuc communes sunt, ut, v. g., Bap- 
tismum et amor Sacrarum Scripturarum, quae utique socialem accessum 
initialem explanant, sed ut, iam facies ad faciem cum simus, eis uti 
amicis clare indicare debemus quae forsitan sunt minoris momenti et 
concedi possent et quae doctrinae, ab eis non admissae, ex alia parte, 
omnino fundamentales et essentiales sunt ita ut quaevis reunio seiuncto- 
rum cum Ecclesia catholica reapse sine illis fieri non posset. 

E. g., permulti presbyteri anglicani (qui sese veri sacerdotes sensu 
catholico reputant et Missam quotidie ritu romano sed lingua anglica 
celebrant), permulti, inquam, decretum contra validitatem ordinum an- 
glicanorum a Papa Leone XIII promulgatum, propter exigentias poli- 
ticas illius temporis prolatum esse autumant et ideo decretum illum 
faciliter abrogari posse opinant. 

Consequenter, expositio explicita essentialium doctrinarum fidei ca- 
tholicae plus quam antea necessaria est ut Oecumenismus catholicus 
progressum faciat et spes unionis valescat. 

Hae sunt rationes cur, mea opinione, secunda sectio huius cap. III 
« de Ecclesiis et communitatibus a Reformatione Protestantica exortis » 
est nimis ieiuna in quantum, pro magna parte, tantum ea quae commu- 
nia sunt nobis et illis adnotat. 

Sicut iam dicebam, verum est quod in initio dialogi, ut bonis rela- 
tionibus socialibus fundamentum ponatur, non est aptum sublineare, 
ut ita dicam, diversitates et difficultates, sed cum tandem aliquando 
circa mensam amici illi et nos sedemus 2 tum videtur omnino optandum 
ut ea quae illis desunt de doctrina et praxi Ecclesiae catholicae non 
tantum de iis mentio fiat sed clare in luce necessitatis ponantur. Ex his 
requisitis certe essent, v. g., validum sacerdotium hierarchicum sensu 
catholico; acceptatio veri Primatus tum iurisdictionis tum dogmatici Se- 
dis Romanae; vita sacramentalis integra omnium septem sacramento- 
rum a Christo Domino nobis data; et cultus officialis B. Mariae Vir- 
ginis Matris Dei. 

Dictum est iam 3 in Concilio decretum de Oecumenismo potius ad 
catholicos dirigi ut magis cognoscant et aestiment pulchritudines non 
paucas Ecclesiarum separatarum. Sed certe decretum avide legetur a 
permultis fratribus seiunctis et si laudes tantum vident, si tantum mu- 
tuas doctrinas concordantes inter nos et illos notatas vident, nonne legi- 
time putare possent optatam unionem Ecclesiarum esse iam in ianuis 
cum haec impossibilis erit usquedum de doctrinis disputatis a fratribus 
nostris adaequata tractatio non fit? 

Polemica tractatio de his rebus utique est omnino vitanda. Ex alia 
parte tamen tacere vel non sufficienter insistere in his doctrinis ansam 
christianis seiunctis praebet credendi nos easdem doctrinas minores 
facturos vel etiam, ad pacem habendam, de eis omnino silere nos paratos 
esse ... 4 . Unica via tuta, ut opinor, ad unionem inter christianos paran- 
dam est praebere illis omnibus visionem quam pulcherrimam omnium in 
uno ovili sub ductu unius pastoris, successoris Petri congregatorum, 
omnium recipientium et credentium totum fidei depositum a Salvatore 
nostro hominibus in haereditate datum et ad hanc metam consequendam 
totis viribus orare et laborare. 

Denique, saltem in nostris regionibus, motus oecumenicus potius 
clericalis est dicendus quam popularis. Immo laici sive catholici sive 
non-catholici relative loquendo indifferentes dici possunt et magna ex 
parte in suis praeiudiciis traditionalibus manere. Ideo antequam opta- 
tus dialogus eis ad quos maxime spectat, extendi potest, illos omnino 
adiuvare debemus ut caritatem ampliorem exerceant et pro christiana 
unitate saepius et sincerius preces fundant. Hoc non erit eventurum 
nisi populum nostrum in principiis oecumenismi catholici, tam bene in 
prioribus capitibus huius schematis expositis, solide instituimus. 

Ideo, ut concludam, vota mea sunt: 

1. Quod praxis veri Oecumenismi facilitetur per claram exposi- 

tionem fundamentalium doctrinarum quae, ut unio habeatur, ab omni- 
bus accipiendae sunt. 

2. Ut ubique, et praesertim in regionibus ubi catholici pauciores 
sunt, sacerdotes, iam in re ipsi persuasi, populum suum in principiis 
veri Oecumenismi instituant et omnes hortentur ut cum caritate loquan- 
tur et agant, instanter quoque orent ut fiat unum ovile ... 5 Dixi. 



In textu scripto tradito-. 1 demonstrat. 2 sedimus. 3 deest. 4 (Et 
hoc ego ipse expertus scio). 5 et unus pastor. 



3 

Exc.mus P. D. CAROLUS HERMANNUS HELMSING 
Episcopus Kansanopolitanus - S. loseph 

Carissimi Fratres , 

In permultis laudamus cap. III, partem II, huius schematis atque 
cum eo concordamus. Rationes distinguendi et appellandi uti « eccle- 
sias » communiones orientales, in quibus episcopatus valide consecra- 
tus et celebratio valida eucharistica certe habentur, libenter agnosci- 
mus; sed comparatio invida inter Ecclesias orientales et alias sic dic- 
tas « communitates », si remaneret in textu, esset impedimentum grave 
dialogo cum Anglicanis et multis aliis Protestantibus. Simul cum em.mo 
card. Ritter rogamus appellationem « Ecclesiae » ad has alias commu- 
niones extendi. Speramus ergo fortiter, ut loco locutionis « communi- 
tates inde a saec. xvi exortae » verbum « Ecclesia » vel verba « aliae 
Ecclesiae christianae » inserantur, tum ob rationes practicas tum prae- 
sertim ob rationes theologicas. Ecce rationes: 

1. Practice omnes vel in vita quotidiana vel in libris et epheme- 
ridibus, scientificis et « vulgaritivis », catholicis et non-catholicis, verbo 
« Ecclesiae » utuntur. Praeterea, si verum et genuinum dialogum cum 
alteris christianis introire volumus, cum ipsi sese appellent Ecclesias, 
et nobis negantibus, offendantur, respectus cultus et christianus (an- 
glice « ordinary decency and politeness ») nos urget Ecclesias eos no- 
minare. 

2. Observari debet verbum et notionem « Ecclesiae » nec univoce 
nec aequivoce sed analogice dici posse. 

3. Maiori ratione instruimur ex Sacris Scripturis ubi discimus olim 
schisma quoddam inter 1 regnum populi Dei accidisse. Eo tempore 
Israelitae regni septemtrionalis, etiamsi in schismate erant a sede Da- 




CONGREGATIO GENERALIS LXXVIII 



313 



vidica subiecto privilegii Divinae Promissionis, adhuc pertinebant ad 
populum Dei. Tunc denique Spiritus Dei non cessavit apud eos spirare. 
Erexit prophetas — ne fugiat a memoriis nostris! — eos mandavit verbo 
corrigere abusus regni meridionalis; regni ipsius Divinae Promissionis. 
Uti tunc ita nunc. Non obstante dolorosa interruptione communionis 
ecclesiasticae cum sede Petrina, hae communitates christianae pertinent 
ad populum Dei, et servato omni iure Ecclesiae unicae et verae catholi- 
cae, etiam Ecclesiae dici debent. 

4. Quamvis laudetur schema pro elaboratione positiva et honesta 
elementorum salvificorum apud eos non in communione perfecta cum 
sede Romana habitorum, tamen honeste attendere decet ut ista elementa 
non tantum individualiter sed ecclesialiter habita sunt. E. g. obser- 
vantur: 

a) Est ab aliqua confessione vel ab eo qui loquitur nomine con- 
fessionis quod audiunt Verbum Dei. 

b) Est in coetu vel Ecclesia quadam quod profitentur Christum; 
a ministris ecclesiasticis baptizantur; et in contextu traditionis ecclesia- 
lis vita doni gratiae divinae fovetur. 

c ) Non ut individui sed ut con-vocati et con-gregati in unum 
sunt ad verbum Dei audiendum et ad Deum adorandum precibus pu- 
blicis. 

d) Est in functione communitatis ecclesialis quod persaepe cha- 
rismatibus fruuntur, et « diakoniam » et « marturian » eorum exer- 
cent, signa praesentiae Spiritus Sancti iam a nobis recognita. 

e) Possumusne eorum caritatem fraternam laudare, quin admit- 
tamus 2 eam illa mysteriosa et spirituali communione, « koinonia », 
« fellowship », quam experiuntur una cum aliis etiam fundari? 

/) Licet plena realitate Eucharistiae careant, est inter istas com- 
munitates et plus quam communitates quod signa Eucharistica conti- 
nuant praesentari cum genuina eorum intentione annuntiandi mortem 
Domini donec veniat ut adumbrent mensam caelestem et liturgiam 
aeterni et unici sacerdotis nostri omnium Christianorum Iesu Christi. 

Antequam dico meas gratias et secundum consuetudinem « dixi » 
postulo in nomine meo et in nomine multorum Patrum quid dicendum 
sit de suffragatione 3 super acceptatione cap. IV et V huius schematis 
quod omnes exspectant ante finem huius sessionis secundum nuntium 
secretarii generalis. Tale suffragium erit possibile hodie sine interrup- 
tione disceptationum huius schematis. Et dixi. 



In textu scripto tradito-. 1 quaedam intra. 



2 admittimus. 



3 suffragio. 

Exc.mus P. D. IOSEPH SOUTO VIZOSO 
Episcopus Palentinus 

Venerabiles Patres conciliares , 

Placet quidem doctrina tradita in hoc cap. III schematis de Oecu- 
menismo circa Ecclesias orientales et circa communitates ecclesiales quae 
generali nomine protestantes appellantur. Et valde nobis gratulandum 
est, quia, tandem, Spiritu Sancto inspirante et movente, facta est 
universalis quaedam animorum angustia ob vividiorem apprehensionem 
multiplicis vulneris Corpori Christi mystico inflicti, in saeculorum de- 
cursu, ex lamentabili divisione 1 tot millionum christianorum a Sede 
Apostolica avulsorum, quosque fratres separatos vel disiunctos nomi- 
namus in Ecclesia catholica. 

Pari autem intensione singulae confessiones christianae progrediente 
tempore in communem adspirationem convenerunt, per diversos con- 
tactus et foederationes, tendendi ad unitatis pristinae restaurationem, 
iuxta Domini Iesu incensum desiderium atque precationem ad Patrem 
« ut omnes discipuli suorum apostolorum unum sint, immo consum- 
mati in unum, ut credat mundus in eius divinam missionem et in dilec- 
tionem sanctificantem Patris erga credentes ». 

Inde profecto exortus est motus qui oecumenismum audit, ope prae- 
cipue missionariorum apud infideles, quibus scandalum erat, et est adhuc, 
tanta christianismi divisio et diversitas in distinctis confessionibus. Ideo 
in praesenti saeculo celebrati sunt tot conventus seu congressus fra- 
trum disiunctorum totque tentamina instituta fuerunt in ordine ad ali- 
quam, saltem externam et dynamicam, unitatem constituendam , 2 quae 
omnia tamen usque ad nostra tempora nimis paucos tenuesque gressus 
assecuta sunt. Porro ex convocatione Concilii Oecumenici, motio illa 
reapse profecit adspectabilesque edidit fructus, in dies crescentes, ut 
patet ex maiori numero Ecclesiarum dissidentium in hac sessione secunda 
repraesentatarum, viginti nempe, et ex incremento observatorum, qui iam 
63 numerantur. 

Pars magna huius exitus debetur, absque dubio, Ss.mo Papae nostro 
Ioanni XXIII, piae memoriae, atque laboribus secretariatus pro uni- 
tate: ideo iure meritoque scribere potuit Pontifex die 6 ianuarii ad Pa- 
tres conciliares: « Spiritus Domini replevit orbem terrarum ». 

Iam vero 3 inter Ecclesias a Sede Romana separatas rite primus locus 

adiudicatur in schemate Ecclesiis orientalibus ... 4 , quoniam sunt catho- 
licis propinquiores, utpote pluribus intimioribusque vinculis nobis con- 
iunctae nempe: a) deposito fidei, paucis exceptis punctis, praesertim 
circa Primatum iurisdictionis et infallibilitatem Romani Pontificis; 
b) vero Christi sacerdotio, hierarchice organizato, secundum suam ve- 
tustissimam traditionem; c) thesauro omnium sacramentorum et sacro- 
sancti Eucharistiae sacrificii solemniter et communitarie celebrati, ut vi- 
dimus in hac aula; d) monachismo antiquissimo, viridario unde sacri 
praesules seliguntur; e) historico infuxu in fidei dogmatum elabora- 
tionem in primis Conciliis Oecumenicis et in doctrina eximiorum Pa- 
trum et Doctorum Ecclesiae orientalis; f) ferventi universalique devo- 
tione erga Virginem Deiparam eiusque imagines. 

Aliud meritum pariter 5 iis Ecclesiis adscribendum est, in promo- 
venda scii, motione oecumenica, iam a martyre S. Iosaphat, cuius spi- 
ritum participarunt eminentes viri, ut ... 6 Gregorius Scuvalow, qui piam 
consociationem instituit Constantinopoli 7 ad preces fundendas pro unione 
ipseque ter in die vitam suam Deo offerre consuevit eadem intentione, 
itemque Antistes Papadopulos, qui multa in oriente passus est propter 
conamina unionis et a Patria extorris, Romae paucis abhinc annis sancto 
fine quievit. Ibi libenter acceptae sunt preces octavarii pro unione, et 
horum operum fructus conspicimus laetanter 8 in Patribus qui reprae- 
sentant hierarchiam 120 Praesulum cum Roma unitorum et 12 millio- 
num christifidelium in eorum coetibus congregatorum. 

Ad protestantes quod spectat, non omnes communitates aequaliter 
se habent relate ad unionem cum Ecclesia catholica, ex quibus proximio- 
res exsistunt Anglicani, qui magis ad Romanam Ecclesiam accesserunt, 
sive in cultu eucharistico et mariano sive in accommodatione librorum 
ritualium ad normas Liturgiae catholicae sive etiam in gressibus ad unio- 
nem protendentibus. 

Ibi enim ortus est 9 ille famosus motus, dictus ... 10 de Oxford, du- 
cibus Newman, Pusey et Faber, vi cuius catholica Ecclesia magnum in 
Anglia suscepit incrementum; inde prodiit alius motus pro unione, 
nempe celebratio Octavarii mense ianuario, a Paulo Watson conditus 
et ubique terrarum diffusus; ibi crescit in dies cultus eucharisticus et 
devotio erga Virginem Mariam eiusque effigies et sanctuaria necnon 
organizatio vitae religiosae tam virorum quam feminarum. 

Etiam in ceteris confessionibus, sive in Europa sive in America et 
in missionibus exteris, floret motio oecumenica et conamina perficiun- 
tur ad collaborationem cum aliis communitatibus ecclesialibus, catho- 
lica non excepta, immo et ad plenam unitatem progressive instauran- 
dam. Memorari liceat quod dicitur Foedus S. Winfridi in Germania, 




316 



ACTA CONC. VATICANI II - PERIODUS II 



tendens ad restaurationem fidei, liturgiae sacramentalis et sacrificia- 
lis ... u ; primatus Romani Pontificis, quem recens pastor verbo et scripto 
defendit; pariter in memoriam revocandum est quod « Edictum Dresde » 
appellatur, ad perscrutandas, ope competentis commissionis, apparitio- 
nes mariales in Lourdes et Fatima; revisio doctrinae veterum protestan- 
tismi fautorum; motus biblicus cum validissimis investigationibus perac- 
tus; motus missionarius apud infideles populos; et vitae regularis in- 
stauratio, cuius exemplum gaudentes contemplamus 12 in carissimis fra- 
tribus de Taize in hunc finem coadunatis ut suis orationibus, sacrificiis 
multiplicibusque navitatibus auspicatam Ecclesiarum unionem promo- 
veant. 

Denique, ut plures iam Patres dixerunt, animadvertere iuvat quam 
necesse est ut clare et definite meta in oecumenica motione intenta de- 
terminetur. Omnes quidem loquimur de unitate Ecclesiarum assequenda; 
sed aliter et aliter unitatem et unicitatem Ecclesiae intelligunt et pro- 
clamant catholici, orthodoxi et reformatores. 

Prae oculis semper habenda sunt quae docuit Pius IX ad episcopos 
Angliae ... 13 de dicta theoria trium ramorum ; quae circa Ecclesiae uni- 
tatem et unicitatem scripsit Leo XIII in Encyclica Satis cognitum ... 14 , 
quaeque clarissime memoravit nobis exc.mus Granados 15 ; simulque doc- 
trina tradita a Pio XI in Litteris Mortalium animos ... 16 , reprobando di- 
stinctionem inter capita fundamentalia et non fundamentalia, quantum 
ad obligationem fidei catholicae, et tandem monita Pii XII in Encyclica 
Humani generis ... 17 , concorditer ad Instructionem S. Officii de Motione 
Oecumenica ... 18 

Ne quisquam dicat haec omnia obsoleta evasisse temporis progressu 
et mentalitatis, quae vocatur, evolutione; nam ipse Ioannes XXIII, exi- 
mius oecumenismi promotor, in suis Encyclicis Mater et Magistra et 
Vacem in terris sequentia verba conscripsit, loquens de contactibus cum 
acatholicis 19 : «Catholici maximopere prospiciant ... 20 ut sibimetipsis 
semper constent neve ad ea media consilia descendant, e quibus aut re- 
ligionis aut morum integritas aliquid detrimenti capiat ... Si auctoritas 
Ecclesiae aliquid decreverit, huic sententiae palam est ab omnibus catho- 
licis proxime parendum. Ecclesiae enim 21 non est tantum ius et offi- 
cium tueri principia ad religionem et ad morum integritatem spectantia, 
sed etiam pro sua auctoritate sententiam suam pronuntiare, cum de 
principiis iisdem agitur ad effectum adducendis ». 

Concludo. Faxit Deus, B.ma Virgine Maria intercedente, appellata 
a Leone XIII vinculum unionis inter fratres, ut proclamaverat iam 22 
Gregorius Schuvalow et « Atonement », reconciliationis et unionis scii., 
vocata a Watson, ut in unitatem fidei occurramus omnes et in unum 

ovile sub uno supremo pastore feliciter quantocius conveniamus. Fiat! 
Fiat! Dixi. 



10 



In textu scripto tradito-. 1 deest. 2 consequendam. 3 deest. 
tamen non omnes evocantur, sicut alii Patres iam animadverterunt. 

6 Vladimirus Solovief. 7 deest. 8 in aula. 9 deest. 

11 organisationis sacrae hierarchiae, marialis cultus et agnitionis, 
spicimus. 13 a. 1864. 14 a. 1896. 15 Anoveros. a. 

17 a. 1950. 18 praecedentis anni. 19 deest. 



4 quae 
’ deest. 
nempe. 
12 con- 
1928. 

20 (loquens de contactibus 



16 



cum acatholicis, in muneribus exsequendis). 



deest. 



22 



deest. 



5 

Exc.mus P. D. FRANCISCUS FRANlC 
Episcopus S palat ensis et Macarscensis 

V enerabiles Fratres, 

Ratio huius interventus est summum momentum colloquii inter ca- 
tholicos et orthodoxos in Iugoslavia. Ob conditiones nempe vitae mo- 
dernae, quae secumfert transmigrationes continuas populationis intra 
limites eiusdem Status, apud nos contingit, ut orthodoxi in regiones 
catholicas immigrent et viceversa. Proinde opere pretium est pro nobis 
puncta firma statuere pro isto colloquio, quod fit et fieri debet non 
solum inter theologos specialistas, sed etiam inter episcopos, sacerdotes 
et simplices fideles, qui ultimi hodie quandoque in eadem domo habi- 
tantes vel in eodem loco laborantes inveniuntur cum orthodoxis. 

1. Imprimis valde placet quod pro colloquio oecumenico non tan- 
tummodo doctrina sub respectu dogmatico, sed etiam sub respectu artis 
tacticae in hoc capite et in genere in hoc schemate nobis praebetur. Fa- 
teor me primum intellexisse momentum artis tacticae apud marxistas, 
qui continuo quaerunt novas methodos ad fructuose colloquendum cum 
illis, qui extra eorum castra inveniuntur, e. g. etiam cum nostris fide- 
libus, cum nostris sacerdotibus, immo et cum episcopis. 

Sicut Ecclesia catholica ergo instrumenta communicationis socialis 
technicae modernae accipit, ita etiam hoc instrumentum potentissimum 
artis tacticae seu propagandae modernae accipere debet, quia inservit ad 
nostras veritates propagandas extra nostra saepta. 

Hoc est revera medium humanum et naturale pro nostra doctrina 
supernaturali divulganda et ideo nimis aestimandum non est, sed nec 
spernendum, nam gratia supponit naturam, sicut hodie bene demon- 
strat sociologia sic dicta religiosa. 

Propterea caput hoc sicut et totum schema sub respectu artis tac- 
ticae est diiudicandum, non sub respectu purae doctrinae. Tunc multae 
difficultates cadent. 

2. Sed differentia inter nostram artem tacticam et artem tacticam 
hominum huius mundi, e. g. variarum factionum, in eo est, quod illae 
artes tacticae mundane clausis ianuis exarantur et ideo quandoque sin- 
ceritate et quandoque et 1 veritate carent. Dum nos loquimur de nostris 
methodis tacticis coram universo mundo, sincere et aperte. Ideo totam 
et integram veritatem, sed apto modo, dicere debemus. Abscondere 
quasdam veritates revera dedeceret Verbum Dei. Attamen verum est 
quod permulti Patres dixerunt, nos non debere semper omnes veritates 
dicere, immo quandoque bonum est quasdam veritates extollere, quae 
profuturae esse videntur illis, quibuscum colloquium instituimus oecu- 
menicum. 

3. Ob has rationes laudanda sunt in hoc capite et in hoc schemate, 
quae aliunde laudanda non essent. E. g. quae dicuntur et modus quo 
dicuntur in art. 15, 16, 17, huius capitis fere quaedam adulatio videri 
possent orientalibus facta ad tranquilizandam eorum conscientiam apta. 
Sed hoc verum non est, quia iste modus loquendi humanissimus et chri- 
stianissimus procedit ex amore erga fratres separatos et ex desiderio sin- 
cero eos ad Ecclesiam catholicam adducendi non vi vel mendacio, sed 
amore et veritate, 

4. In specie ... 2 placet, quod dicitur de orthodoxis ecclesiis in 
art. 12, linn. 12-13. Nam revera in istis ecclesiis elementa communionis 
ecclesiasticae in multo maiori numero et gradu inveniuntur, quam apud 
protestantes. Ideo vehementer consentio illis patribus, qui petunt, ut 
de ecclesiis orientalibus in speciali capite agatur. 

5. In art. 17, lin. 24, desidero, ut addantur verba, claritatis gratia, 
quae significent traditionem theologicam orientalium non solum in Sa- 
cra Scriptura, sed etiam in traditione divino-apostolica radicatam esse. 
Haec affirmatio non solum vera est, sed insuper placeret Ecclesiis ortho- 
doxis, quia ipsae origine apostolica i. e. 3 independenti a Roma, gloriantur 
et illam traditionem divino-apostolicam tam aestimant, ut quandoque 
exaggerant, ut notum est. 

6. Maxima tamen difficultas pro colloquio oecumenico inter nos et 
orthodoxos est sine dubio primatus iurisdictionis Romani Pontificis. 
Ideo caput, considerare intendens hoc problema sub respectu artis tac- 
ticae, dicit breviter officium Romanae Sedis esse « praesidere in ca- 
ritate ». 

Haec affirmatio laudanda videtur, quia indicat optimum modum 
psychologice loquendo pro colloquio cum orthodoxis incipiendo. Dico 

« incipiendo », nam revera paulatim ex ista affirmatione, quam ortho- 
doxi agnoscunt, deveniendum est ad pleniorem explicationem illius 
« praesidentiae » per affirmationem claram primatus iurisdictionis. 

Sed quia orthodoxi iam sciunt istam nostram intentionem (nam non 
loquimur ianuis clausis) ideo nescio quantum de facto talis locutio et 
talis tactica 4 profutura sit. 

7. Sed in hoc capite video, submisse loquendo, essentialem lacunam 
pro utili colloquio cum orthodoxis. Scii, indicandus est modus propo- 
nendi orthodoxis nostram doctrinam de episcopis, quam cum ipsis fere 
communem habemus. 

Orthodoxi enim saepe saepius episcopos catholicos uti quosdam 
principes huius mundi considerant, uti videri potest e. g. apud cele- 
brem scriptorem russicum Dostojewski. Nam apud orthodoxos episco- 
pus, qui vota evangelica semper habet, est centrum totius vitae eccle- 
siasticae etiam quoad monachos. « In episcopo ecclesia est » verificatur 
in istis ecclesiis. 

Ideo magni momenti est in hoc capite ostendere omnibus, qui cum 
orthodoxis colloqui volunt, modum aptum loquendi de episcopis. Scii, 
oportet extollere munera episcopalia in ecclesia: ostendere revera epi- 
scopum catholicum esse imprimis sanctificatorem, magnum sacerdotem, 
praedicatorem verbi Dei et dein etiam administratorem ecclesiasticum. 

8. Maxime vero nos iuvare posset in colloquio oecumenico cum or- 
thodoxis doctrina de collegio episcopali, quod collegium revera etiam in 
Ecclesia catholica constituit cum et sub Romano Pontifice supremam 
potestatem in Ecclesia. Immo summi momenti esset probare collegium 
episcopale habere supremam potestatem cum et sub Romano Pontifice 
in Ecclesia universa non solum quando sunt episcopi in Concilio ... 5 , 
sed etiam dispersi in orbem terrarum . 6 

9. Attamen, quia palam coram toto mundo loquimur, nec quem- 
quam decipere volumus, clare dicere debemus, episcopos tantummodo 
supremam potestatem in tota Ecclesia actu exercere cum a Romano 
Pontifice eorum potestas suprema in ecclesiam in actum reducitur. 
Quando etenim episcopi per orbem sunt dispersi, tunc ipsi moralibus 
vinculis caritatis sunt iuncti et insuper in potentia seu radicaliter habent 
supremam potestatem in universam Ecclesiam, quae tamen potentia 
actuatur a Papa quando et quomodo ipse libere vult ... 7 . Gratias. 



In textu scripto tradito-. 1 deest. 2 mihi. 3 deest. 4 deest. 

5 oecumenico congregati. 6 quando sunt extra Concilium per orbem terrarum 
dispersi. Revera haec doctrina maximum impulsum pravoslavis orthodoxis daret 
redeundi in Ecclesiam catholicam, si Defus dederit. Nam antequam ad nos epi- 

scopi orthodoxi redeant, scire debent quid sit episcopus in Ecclesia, qualia sint 
eius munera qualisve eius dignitas. 7 Mihi vero valde momentosum esse 
videtur explicare orthodoxis istam habitualem et stabilem potentiam episcopo- 
rum gubernandi cum et sub papa in universa Ecclesia. Nam etsi ista suprema 
potestas episcoporum extra Concilium est tantummodo potentialis, est tamen ali- 
quid, non est nihilum. Potentia enim dicit ordinationem ad actum, potentia iam 
aliquomodo continet actum et ad eum appellat. Propterea non esset bonum a 
limine reiicere doctrinam de collegio episcopali, etiam sub hoc respectu colloquii 
oecumenici cum orthodoxis. 10. Liceat in fine breviter addere meum consensum 
in additione cap. IV in schema de Oecumenismo, in quo tamen capite deberemus 
tractare de habitudine Ecclesiae et de nostra arte tactica erga omnes communitates 
religiosas non christianas, inclusis musulmanis, quorum numerus in Iugoslavia 
est circa bis decies centena millia, et illis magnis communitatibus religiosis in 
Extremo Oriente. Cui capiti deberet addi caput de atheis modernis et de regulis 
fructuose colloquium oecumenicum cum illis instituendi. Nam saepe hodie iudi- 
camus de atheis secundum illud S. Scripturae: Dixit insipiens in corde suo, non 
est Deus. Et concludimus nobis non esse curandum de insipientibus. Et tamen 
athei quoque nostri fratres sunt et debemus scire modum colloquendi cum ipsis. 
Quod problema est hodie tam grande, ut revera specialis secretariatus pro atheis 
necessarius sit, qui secretariatus cum secretariatibus de christianis et de religio- 
nibus non christianis quandam congregationem oecumenicam cum tribus secre- 
tariatibus aut sectionibus constituere possit. Item caput de libertate religiosa 
et humana, profunde tamen quoad structuram theoreticam reformandum, in 
schemate de Oecumenismo habere locum mihi videtur. 

6 

Exc.mus P. D. HENRICUS NICODEMO 
Archiepiscopus Bar ensis 

Venerabiles Patres, 

Pauca animadvertam circa primam partem cap. III schematis decreti 
de Oecumenismo, i. e. «De Ecclesiarum orientalium peculiari conside- 
ratione ». 

In n. 12 recte plane affirmatur: « Ecclesiae enim orientales a pri- 
maevis temporibus propriam sibi tenent mentem atque historiam et 
instituta, quae recte existimari debent ab illis qui in laborem oecume- 
nicum incumbere volunt ». 

Haec diversitas inter orientales Ecclesias et Ecclesiam latinam est 
factum quod totam vitam orientalium et occidentalis Ecclesiarum at- 
tingit, ritus scii, non tantum, sed et disciplinam, immo et theologiam 
ipsam quoad modum hanc ponendi et enucleandi. Est igitur factum, 
quod prae oculis semper habendum est ut sive historia sive vita Eccle- 
siarum orientalium intelligi possint et quaevis actio oecumenica relate 
ad orientales utiliter absolvi queat. 

Ex alia parte oblivisci non possumus ex ditissimo Ecclesiarum orien- 
talium patrimonio non pauca hodie totam Ecclesiam locupletare. Suf- 
ficiat Patres et monachismum in mentem revocare. Ceterum prima fun- 
damentalia Concilia in oriente habita sunt. 

Videtur tamen laborem oecumenicum relate ad orientales non exi- 
gere tantummodo ut haec omnia prae oculis habeantur, in quibus qui- 
dem schema immoratur, sed etiam ut diversitas accurato studio subicia- 
tur ad fines legitimae diversitatis determinandos. 

Nam diversitas, ut legitima sit, in unitate subsistere debet. Unitas 
vero unionem supponit, sed unionem transcendit et perficit. 

De unitate quidem tractatum est in cap. I nostri schematis, quamvis 
non ita clare uti desideratur et necessarium est, at mihi videtur aliqua 
peculiaria hic de unitate esse dicenda. Si haec Sacrosancta Synodus 
« nihil (vult) ultra imponere oneris quam necessaria », tamen uti Con- 
cilium Florentinum, aperte dicat fratribus orientalibus quae de Ecclesia 
romana, catholicitatis centro, et de Romano Pontifice sentit et sentire 
debet catholica Ecclesia, quae neque occidentalis est neque orientalis 
sed catholica dumtaxat. 

Si unitas Ecclesiae et in Ecclesia suum centrum Romae habet, hoc 
per factum dogmaticum-historicum evenit ob arcanam divinae Provi- 
dentiae dispositionem, quod ideo nemini praeiudicium aut iniuriam 
affert. 

In hac autem unitate affirmanda, sive in fide sive in regimine, se- 
cundum Florentinum et Vaticanum I, ratio necessario habenda est de 
dynamismo in vita Ecclesiae a tempore schismatis usque ad nos. Ec- 
clesia scii., cuius unitas integra post schisma mansit, statica non fuit 
his decurrentibus saeculis. Non videtur igitur dici posse simpliciter: 
« Oportet intendere quae inter Ecclesias orientales et Sedem Romanam 
ante separationem vigebant ». Ratio enim habenda est, ut evidens est, 
de tota doctrina definita in Conciliis et extra Concilia a Summis Pontifi- 
cibus; ratio habenda est quoque de tota vita Ecclesiae, quae mirabiliter 
crevit et in universum mundum diffusa est; ratio habenda est de multi- 
plici Ecclesiae in mundo illuminatione et actione. 

Quod autem opportunum sit haec omnia indicare desumitur ex 
illis, quae, sive in hac aula prolata in prima et secunda sessione huius 
Concilii sive typis impressa, aperte demonstrant Nquomodo, apud ipsos 
orientales unitos non paucos, unitas et Romani Pontificis Primatus, 
saltem quoad exercitium, intelligantur; quomodo orientale schisma sive 
theologice sive historice aestimetur. 

Conclusio. Labor oecumenicus relate ad orientales seiunctos animo 
aperto, praeiudiciis immuni, comprehensione pleno est a nobis omnibus 

absolvendus. Omnes enim nos bene scimus quam grave sit vulnus unicae 
Ecclesiae Christi per schisma inflictum. Intra parenthesim: Qui loquitur 
in sua dioecesi orientales habet sive seiunctos cum propria Ecclesia, 
sive unitos, pro quibus paroeciam personalem ritus byzantini sub titulo 
S. Ioannis Chrysostomi ipse instituit. 

Sed firmiter speramus, et ad hunc finem enixas ad Deum preces 
fundimus Deipara intercedente, fratres nostros orientales, sive seiunc- 
tos sive unitos, animo pariter aperto et praeiudiciis immuni Ecclesiae 
unitatem esse aspecturos, cuius Romanus Pontifex, Successor Petri in 
Romana Sede et Christi Vicarius, perpetuum exstat principium et visi- 
bile fundamentum. Dixi. 



7 

Exc.mus P. D. IOANNES RUPP 
Episcopus Monoecensis 

Cap. III vult laudabilia apud fratres seiunctos enumerare et extol- 
lere. De hoc nihil obiicio. Duo tamen dicere cupio: 

1 . Asserta etsi fundamento theologico non carent, tamen nucleum 
problematum non semper attingunt. 

2. Optimismus, quem totus sapit textus, minuendus videtur. 

Ad 1. Si de communitatibus inde a saec. xvi exortis sermo fit tria 

iterum ponenda videntur: 

a) Nulla fit in textu mentio, ni fallor ? de devotione erga epi- 
scopatum quae multis in his communitatibus viget. Ecclesia anglicana 
e. g. perpulchram habet de episcopatu theologiam, tam classicam quam 
recentiorem. Mirum est quod in hoc Concilio ubi tam fuse et eloquenter 
(nimis eloquenter) de episcopatu dissertum est, nihil vel fere nihil de 
hac theologia dictum est. Timeo insuper ne his qui tam fervide episco- 
patum et apostolicam successionem extollunt, silentium nostrum de re 
tam opportuna causa fiat admirationis et amaritudinis. 

b) Quod Protestantes nonnulli, duce Barth, viro doctissimo, 
transcendentiam, non revelationis, uti dicitur in textu? sed Dei om- 
nipotentis, magno cum fervore et clamitu extollunt, est elementum ma- 
xime 3 positivum. Fas est, in hoc casu, ab illis doceri cum nostris in 
Ecclesiis raro et insufficienter haec verba audiantur: « Mika-El »: « Quis 
ut Deus »? 

Sed ipse transcendentalismus quem nuper laudavimus non semper 
eodem gradu apud Protestantes, fratres nostros dilectissimos, invenitur. 
Originem ducit in mystica Taulerii, Eckardt et Dionysii Areopagitae. 
Illud vero commune est fere omnibus protestantibus quod fortiter, clare 

et haud sine zelo abyssum agnoscunt, quod inter Creatum et Increatum 
exstat. Certe 4 catholici, e contra, uno eodemque conspectu Divinum et 
Theandricum amplectuntur. Certe omnia revelata fide sunt tenenda, nec 
« unum iota nec unus apex a lege praeterire debet ». Attamen aliquis 
ordo, aliqua praecedentia in revelatis ab ipsa Scriptura suggeritur cum 
v. g. Dominus Noster de seipso dicit: « Pater maior me est ». Etiam 
hic a fratribus seiunctis doceri forsan possumus. 

c ) Bona spiritualia multa quae apud fratres nostros inveniuntur 
aliquam peculiarem providentiam supponunt ... 5 . Cogitemus verba Ioan- 
nis Henrici Newman, qui vigesimo post conversionem anno, haec in 
Apologia ... (i. e. catholicus ), 6 in « Apologia pro vita sua » scribere non 
dubitavit: « Quod per tria saecula, Ecclesia Anglicana tam multas ani- 
mas sanctas peperit et nutrivit, hoc sine speciali Dei interventu impos- 
sibile videtur ». 

Quod si haec de communitatibus inde a saec. xvi separatis valent, 
quid de dilectissimis Ecclesiis orientalibus dicam? Nonobstantibus per- 
secutionibus innumeris quae adhuc 7 hodie perdurant, fides orthodoxo- 
rum semper eadem manet. Haec fides aliunde magis cum nostra coincidit 
quam ordinarie creditur, nam in Liturgiis orientalibus omnia fere inve- 
niuntur quae tenemus, ea etiam quae per saecula controversiam nutri- 
verunt latinos inter et graecos. Ipsa liturgia fratrum nostrorum orienta- 
lium omnino pura, sancta, immutabilis et inconcussa manet dum latini 
suam incessanter mutant, adaptant, perficiunt ut sit simul et magis 
moderna et magis antiqua iuxta haec quae in civitate prope quam natus 
sum, nempe Lutetiae Parisiorum, libenter dicuntur: « II faut etre a 
la mode », quod latino sermone non dicitur : « iuxta modum ». 8 Nonne 
fidelitas fratrum nostrorum orientalium ab ipso Spiritu Sancto procedit? 
Nonne ponendum est quod, ad instar Ecclesiae universalis, etiam Eccle- 
siae locales in Spiritu congregantur? B. Paulus in exordiis duarum epi- 
stularum dicit quod Ecclesia Thessalonicensium est in Deo Patre et 
Iesu Christo. Ecclesia localis in Trinitate congregatur, ergo in Spiritu. 

His omnibus dictis, ad secundum punctum deveniendum est. 

Si Deus extra Ecclesiam quam totam supra Petram ipse fundavit, 
tam mira patravit, hoc nullopere per argumenta explicari potest quibus 
Newman ante conversionem utebatur, nempe quod quemadmodum in 
Vetere Testamento Israel et Iuda, ab invicem separata, tamen unum 
populum Dei constituebant iisdem charismatibus honoratum, ita in Nova 
Lege Ecclesiae dissentientes et sese mutuo 9 excommunicantes unum 
tantum populum constituunt iisdem divinis privilegiis cumulatum. Con- 
tra haec asserta Scriptura protestat. Nam apud Ezechielem et Ioannem 
qui eum sequitur clarum apparet quod in Regno messianico Unus Pastor 

et Unum Ovile constituuntur a Deo. Omnia quae Deus in coetibus Chri- 
stianis ab invicem separatis perficit ad hoc tendunt quod omnes in unum 
ovile conveniant. « Alias oves » habet Dominus, sed « illas oportet eum 
adducere ». 

Caveamus ergo ne tolerantia Dei erga divisiones nostras mox 10 finem 
habeat dum hae divisiones minus excusabiles sunt quam praeteritis tem- 
poribus ubi vigebant defectus libertatis civicae , n distantia locorum et 
ignorantia reciproca invincibilis. Timeamus Deum praetereuntem nec re- 
gredientem. 

Propterea humiliter, et finem faciens, duo in memoriam revocare 
audeo: 

1. Concilia Lugdunense II, Florentinum et etiam Tridentinum (in 
secunda sessione) 12 instituerunt discussionem cum ipsis fratribus seiunc- 
tis, intra ipsum Concilium, ... 13 de viis ad unitatem restaurandam. 

2. Pluria Concilia oecumenica non omnes episcopos comprehende- 
bant sed delegatos tantum Provinciarum ecclesiasticarum ab omnibus 14 
confratribus honeste selectos et unanimiter electos. Cur isti et non nos? 



In textu scripto tradito : 1 deest. 2 deest. 3 omnino. 4 deest. 
5 quae super coetus christianos invigilat. Cogitemus tam multas paroecias pro- 
testanticas in Europa septemtrionali, in Helvetia et in aliis regionibus ubi fides 
in Christum et virtutes evangelicae sese tam pulchre manifestant. 6 deest. 
7 etiam. 8 deest. 9 deest. 10 nunc. 11 deest. 12 deest. 

13 non de obiecto fidei directe, sed inchoative tantum. 14 a. 



8 

Exc.mus P. D. PETRUS DIB 
Episcopus Cahir ensis 

Em.mi et venerabiles Patres, 

Liceat mihi aliquam animadversionem circa cap. III schematis de- 
creti de Oecumenismo excitare. 

In hoc capite legimus quae sequuntur: « Quantum ad viam unitatis 
sternendam et ad integram communionem inter orientem et occidentem 
restituendam orientalium Patrum ... studium conferre possit, nemo est 
qui non videat ... Oportet ad naturam relationum intendere quae inter 
Ecclesias orientales et Sedem Romanam ante separationem vigebant, ex 
quibus officium Romanae Sedis, cuius est praesidere in caritate, insi- 
gniter elucebat ». Haec sunt decreti verba} 

Ad unitatem assequendam / multum iuvat studium orientalis Ec- 
clesiae Patrum, nec non aliorum orientis documentorum. Diligentia in 
eiusmodi studium obstacula unitatem seu unionem impedientia tollere 
potest. Exemplum: hoc dogma: « Spiritus Sanctus ex Patre Filioque 
procedit », aliter exprimitur a Patribus orientalibus qui dicunt: « Spi- 
ritus Sanctus ex 3 Patre per Filium procedit ». Revera idem est sensus, 
non eadem formula , sed idem sensus. Hoc est exemplum inter multa 
alia? 

Quod ad Sedem Romanam attinet, historicum de suprema Romani 
Pontificis auctoritate, nonnisi in hisce orientalibus scriptis seu monu- 
mentis tam abundanter reperitur, ac tam fecunde illustratur. Legantur 
v. g. opera S. Ephraemi, S. Ioannis Chrysostomi, S. Cyrilli Alexandrini. 
Videatur etiam articulus « Primaute » in « Dictionnaire de Theologie 
Catholique ». 5 

Argumentum de Patrum orientalium scriptis depromptum iure me- 
rito tangit ac movet nostros fratres orientales non catholicos: Haec quae 
dico, dico expertus. In celeberrima Argentinensi Theologiae Catholicae 
Facultate (in Gallia), ubi docebam ius canonicum latinum et orientale, 
multi erant auditores orientales non catholici, studiosi, intelligentes, ex- 
culti. Testimonia seu verba Patrum orientalium eorum exspectationem 
semper movebant. Itaque non praetermittebant facultatem locos indi- 
catos visendi et recognoscendi et alios legendi. Et sic fines eorum erudi- 
tionis in re theologica et Ecclesiae historia 6 proferebant. Quamobrem 
fas nobis sit petere atque orare 1 ut in omnibus seminariis ac Theologiae 
Facultatibus , 8 praelectiones de theologia, innixae non solum in Sacram 
Scripturam , sed etiam in Patres latinos simul ac orientales instituantur ? 
Haec institutio, mea humili sententia , 10 valde potest adiuvare 11 ad dia- 
logum cum fratribus non catholicis statuendum et ad iter reconcilia- 
tionis sternendum. Dixi. 



In textu scripto tradito-. 1 deest. 2 id propositum assequendum. 3 a. 
4 deest. 5 deest. 6 deest. 7 deest. 8 deest. 9 praesertim 

circa Summi Pontificis auctoritatem, in Patres latinos et orientales innixae insti- 
tuuntur in seminariis simul ac in theologiae facultatibus. 10 deest. 11 ad- 
iuvat. 

9 

Exc.mus P. D. ELIAS ZOGHBY 
Archiepiscopus tit. Nubiensis 

Venerabiles Patres, 

Cum, post novem saecula divisionis et evolutionis separatae, Ec- 
clesiae tum latina tum orientales, sese ad invicem existiment substantia- 
liter similes, utrum supponi potest quod, abhinc mille annis, rationes 
maiores habuerunt ut se separarent? Certo certius videtur quod non. 
Non haberetur divisio si in illo tempore utraque fractio eiusdem Ec- 
clesiae moraliter secuta non fuisset contentionem in qua duo imperia 
se opponebant. 

... 1 Schisma orientis, quod oecumenice melius nominaretur « maius 
schisma christianum », cum responsabilitates mutuae fuerint, evenit 
epocha in qua oriens ac occidens dialogum aequum et efficacem ducere 
non poterant. Datur enim tempus acceptabile pro dialogo et tempus 
non acceptabile. Siquidem iam ad jinem sessionis properamus tempus 
pro dialogo favorabile non est; propterea meum interventum in quat- 
tuor paragraphis sequentibus resumam 2 : 

1. Periti catholici hodierni in historia, ac non parvi meriti, hoc 
maius schisma interpretantur ut clades conatus centralizationis versus 
Ecclesias orientales quae solebant unitatem agnoscere in legitima diver- 
sitate. Cur Ecclesiae orientales renuerunt centralizationem 3 ? Rationes 
politicae aut superbia, quandoque allatae, non sufficiunt. Orientales 
potius inclinant ad alias rationes 4 : Ecclesiae orientales enim regimen 
collegiale ac synodale per decem saecula adhibuerant sine ulla opposi- 
tione ex parte Romani Pontificis ... 5 

Proinde visum est orientalibus quod centralizatio nova ad unifor- 
mitatem tendebat ac in periculum ponebat patrimonium eorum legiti- 
mum proprium, a Patribus acceptum, vi successionis apostolicae certae... 6 

2 . Fortasse ratio providentialis hoc permisit schisma 7 ne Primatus 
Petri, ad patrimonii christiani integritatem servandam ordinatus, exerce- 
retur in detrimentum huius integritatis ... 8 . Quaevis unitas, in qua una 
vel altera traditio apostolica plus minusve obscuraretur, Ecclesiam ... 9 
non divitem faceret sed inopem. 

3. Unitas catholica ad quam oecumenismus tendit, amplior ac fe- 
cundior erit quam hodierna unitas. Unitas catholica hodierna, de facto 
loquor, quasi partialis ac potius latina videtur. In ea enim adunantur 
Ecclesiae latinae occidentis ac aliarum regionum quae ab Ecclesia la- 

tina evangelizatae sunt, necnon parvae fractiones Ecclesiarum orienta- 
lium unitarum ac quoad modum latinizatarum praeter ritum liturgicum. 
Ecclesiae orthodoxae vero solae servarunt usque nunc, quamvis ali- 
quando modo imperfecto, authenticam traditionem orientalem. Sola igi- 
tur unio aequalis inter illam latinitatem et istam orthodoxiam roborare 
poterit traditionem apostolicam integram ac unitatem catholicam per- 
ficere. 

Agitur de unione in aequalitate, in eo sensu quod, tempore optato 
reconciliationis, orthodoxia tantum dabit quantum accipiet. Sub Pri- 
matu Petri, una cum Ecclesia latina, aequaliter participabit regimini 
Ecclesiae universalis ... 10 

4 et ultimo .“ In ... 12 dialogo, qui Ecclesias latinam ac orthodoxas 
imprimis spectat, orientales catholici munus habebunt secundarium qui- 
dem sed necessarium testimonii. Oportet enim ut, minus latine viventes 
ac magis secundum traditionem suam orientalem sese renovantes, testi- 
monium perhibeant orientis pro catholicis latinis ita ut ille dialogus 
expeditius ac efficacius procedat. In hodiernis adiunctis, talis videtur 
esse locus eorum in servitium Ecclesiae Iesu Christi. Dixi. 



In textu scripto tradito : 1 Datur enim tempus acceptabile pro dialogo et 
tempus non acceptabile. 2 Sic oppositiones minores quae antea unitati non 
nocebant, maiores factae sunt: Ecclesia latina putavit sororem suam Primatui 
Petri renuisse, dum Ecclesiae orientales suspicuerunt intentiones dominationis sub 
praetextu primatus servitii. Primatus enim Romani Pontificis, iam agnitus in 
oriente per traditionem antiquissimam ut vinculum unitatis, paulatim apparebat 
Ecclesiis orientalibus ut extensio cuiusdam Ecclesiae localis ad Ecclesiam univer- 
salem. Hoc est initium crisis quae ad separationem pervenit. 3 denique 

renuerunt uniformitatem? 4 aliam rationem. 5 Postea, quando mutatus 
fuerat modus exercitii Primatus Romani Pontificis, hierarchiae orientales frustra 
quaesiverunt in authentica traditione communi iustificationem religiosam huius 
mutationis. 6 Dialogus tunc factus fuisset necessarius, sicut facimus hodie in 
hac Sacra Synodo, circa naturam mysterii Ecclesiae, circa relationem internam 
primatus ac collegialitatis, et circa habitudines inter ius dioecesis localis Romae 
et ius primatus Romani Pontificis. Sed talis dialogus fieri non poterat, nec 
saec. xi nec in Concilio Florentino, quia rerum adiuncta, tum culturalia tum 
politica, non favebant. 7 deest. 8 Etenim illae duae traditiones authen- 
ticae ac apostolicae, distinctae quidem sed complementariae, sunt quasi duo di- 
midia patrimonii christiani ac simul unam sanctam traditionem Spiritus Sancti 
in Ecclesia constituunt, quae tota pollet promissione indefectibilitatis divinae 
usque ad consummationem saeculi. 9 non modo. 10 Maius schisma chri- 
stianum vulneravit enim aequaliter utramque fractionem Ecclesiae: in occidente, 
perditum est membrum magis collegiale collegii episcoporum, centralizatio magis 
ac magis accelerata est, ac tandem divisiones saec. xvi evenire potuerunt. In 
oriente autem, perdita est communio cum fundamento visibili unitatis Ecclesiae, 

quod est Petrus, disgregatio magis ac magis accelerata est, ac tandem inefficax 
evasit exercitium regulare collegialitatis episcoporum, quamvis ex altera parte, 
incolumes manserint ab uniformitate latina, quod est certe valde utile pro bono 
oecumenico omnium christianorum hodie. Hic dialogus in aequalitate, inter frac- 
tionem latinam et fractionem orientalem Ecclesiae, in nostris temporibus paula- 
tim possibilis factus est. Immo necessarius est, in nostra societate quae unitatem 
suam quaerit per omnia genera coetuum internationalium ubi omnes nationes in 
aequalitate adsunt, sicut egregie notatur in relatione ab em.mo D. card. Cico- 
gnani prolata. Optatur nunc quod dialogum sequitur conatus decentralizationis 
ex parte Ecclesiae catholicae et iam ab hac sacra Synodo inceptus, simul ac 
centralizationis relativae ex parte Ecclesiarum orthodoxarum, ita ut collegiali- 
tatem traditionalem plene exerceant in communione successoris Petri. 11 deest. 
12 hoc. 



10 

Rev.mus P. D. ATHANASIUS HAGE 
Superior generalis Ord. Basiliani S. Ioannis B. Melchitarum 

Fm.mi, beat.mi ac rev.mi Patres , carissimi Fratres , 

Cap. III ../ sectionem specialem pro orientalibus consecrando et in 
lucem earum conditionem peculiarem ponendo, optime fecit. Optime 
etiam de mente, historia, liturgia, traditione et disciplina eorum propria 
cum veneratione loquitur, commendando ut eximium hoc patrimonium 
a catholicis cognoscatur et accurate conservetur. 

Attamen caput hoc in specie et schema in genere aliquid maximi 
momenti ad ... 2 unionem cum fratribus separatis assequendam omittit. 
Etenim inter efficaciora media quae conditio peculiaris orientalium ad 
hunc finem obtinendum requirit, mitigatio disciplinae communicationis 
in sacris omnino eminet et urget. Mirum est quod illa mitigatio, a 
plurimis antistitibus et operariis in orientalium plagis instanter sollicitata 
et in commissione orientali praeparatoria suffragata, nullum in schemate 
de Oecumenismo et specialiter in cap. III locum obtinet. Perutile immo 
necesse est ut aliqua paragraphus in prima sectione cap. III addatur 
in qua principium generale de mitiganda lege ecclesiastica in hac ma- 
teria exponetur. 

Ad hunc punctum illustrandum liceat mihi aliquas considerationes 
afferre: 

I. Consideratio historica. Primis temporibus, ut documenta et Acta 
Sanctae Sedis ad prima exordia saec. xvm testantur, catholicis, fideli- 
bus et sacerdotibus ipsis ampla facultas cum acatholicis orientalibus in 
sacris communicandi data erat. Proinde missionarii et religiosi orientales 
catholici, annuentibus ipsis episcopis orthodoxis, in ecclesiis orthodo- 

xorum litabant, praedicabant et sacramenta administrabant, ita ut popu- 
lus spiritualiter renovatus sponte, et generatim 3 sine proselytismo ex 
parte catholicorum, ad unionem sese tradebant, et sic communitates 
orientales unitae sese efformabant et in dies crescebant. 

Attamen ab anno 1729, datis violentis reactionibus, Sacra Congre- 
gatio de Propaganda Fide omnem communicationem in sacris cum ortho- 
doxis prohibuit. Huic tamen rigidae legi aliquam temperantiam Sacra 
Congregatio Sancti Officii attulit annis praesertim 1864, 1898 et prae- 
sertim anno 1959 in favorem alumnorum acatholicorum qui scholas 
catholicas frequentabant. Quae temperantia demonstrat aliquas dispo- 
sitiones disciplinae communicationis in sacris iuris esse ecclesiastici, 
quae secundum locorum et temporum condiciones mutari possunt et 
debent. 

II. Consideratio ecclesialis. a) Fideles 4 orthodoxi, si aliqua pars 
excipitur, ab unitate catholica materialiter tantum separati sunt, non 
scii, quia illam separationem optaverunt aut illam nunc pertinaciter 
volunt, sed quia sic nati sunt et revera unionem ex toto corde desiderant. 

b) Ceterum orthodoxi generatim quaestionem de Primatu et in- 
fallibilitate, de Immaculata Conceptione etc. numquam movent. Immo 
sicut quam plurimi catholici invincibiliter ... 5 naturam sive infallibili- 
tatis sive Primatus sive Immaculatae Conceptionis omnino ignorant, 
et in aliquo sensu illa dogmata implicite admittunt. 

c) Ex altera parte in ritibus precibusque Orthodoxorum nihil 
contra fidem catholicam invenitur. Proinde nihil timendum est pro ca- 
tholicis qui in aliquibus circumstantiis ritibus orthodoxis adstare te- 
nentur. 6 

III. Consideratio theologica. Regulariter non licet cum acatholicis 
in rebus sacris communicare. Huius prohibitionis ratio desumitur tum 
e lege naturali tum e lege ecclesiastica ... 7 

E iure divino naturali communicatio activa seu formalis, utpote 
adhaesionem falsae sententiae includens, per se illicita est. Communi- 
catio autem passiva seu materialis quae non habet intentionem hetero- 
doxam e lege ecclesiastica prohibetur ad praecavenda pericula perver- 
sionis vel scandali vel indifferentismi. Si illa pericula certe imminent, 
communicatio illa e lege ipsa naturali prohibetur. Attamen, cum effec- 
tus illi quandoque non ita imminent, Ecclesia potest ad magnum bonum 
assequendum permittere illam communicationem applicando principium 
theologicum duplicis effectus, scii.: « Licet, cum fine honesto, bonam 
aut indifferentem causam ponere, cuius duplex sit effectus, alter bonus, 
alter vero malus, dummodo bonum sequatur non mediante malo et 
adsit ratio proportionate gravis ». Vel etiam hoc in casu aliud princi- 

pium applicari potest, nempe: « Inter duo mala minus eligendum est ». 
Etenim nonnullis in casibus communicatio in sacris minus malum esset 
quam denegatio eius quae generatim rixas, dissensiones, animositates 
et fanatismum suscitant . 8 

Ex altera parte, in communicatione materiali et praesertim passiva 
pericula supra memorata saepe et facile caveri possunt. Etenim: 

1. Nullum fidei periculum timendum si quidem populus ortho- 
doxus nullum errorem explicite et formali ter profitetur. 

2. Nullum periculum scandali, siquidem catholici a longo tempore 
mixti cum acatholicis vivunt, et acatholici ecclesias catholicas 9 frequen- 
tare solent et sacramenta saepe saepius a sacerdotibus catholicis petunt, 
quin ex hoc modo agendi miratio aliqua habeatur. E contra rigorismus 
in hac materia indignationem apud catholicos movet et sive saluti ani- 
marum sive paci et unioni christianorum nocet. 

3. Nullum periculum indifferentismi: hoc periculum immineret 
si communicatio in sacris totalis esset et inconditionata. Si tamen par- 
tialis esset et conditionata, nempe in aliquibus casibus et adhibitis cau- 
telis necessariis, indifferentismi periculum facile removeri potest. 

Denique prae oculis habendum est, quod consideratio scandali vel 
indifferentismi vel perversionis periculi in casibus nostris saepe imagi- 
narii, cum positiva suprema ratio non sit, saluti animarum christiano- 
rum et bono Ecclesiae cedat oportet, quotiescumque vel ipsa salus 
animarum vel magnum bonum spirituale vel christianorum seiunctorum 
unio ad Ecclesiam id postulat. 

IV. Denique consideratio pastoralis. Ecclesia condita est a Christo 
ad omnium hominum salutem procurandam. Proinde huius supremi 
officii conscia, Ecclesia non solum catholicis media salutis praebere te- 
netur sed etiam acatholicis, iis praesertim qui sacramento Baptismi filii 
eius manent et aliis sacramentis cum illa arcte coniunguntur, etiamsi 
extra eius saepta materialiter non formaliter vitam agant, ut sat clare 
innuit S. Basilius in Epistula ad Amphilochium ... 10 , distinctionem sta- 
tuendo inter illos qui aperte rebellant et illos qui simpliciter sunt sepa- 
rati, quos « adhuc ex Ecclesia exsistentes » affirmat. 

Venerabiles Patres; In aliquibus regionibus orientalibus habemus 
factum, proh dolor, 11 sociologico-religiosum tragicum: clero orthodoxo 
deficiente, fideles de die in diem 12 dechristianizantur ... 13 sicut fit v. g. 
in Aegypto, ubi singulis annis plura millia fidelium acatholicorum chri- 
stianismo valedicunt et alienam religionem amplectuntur . I4 

Quaeritur: nonne his in casibus oportet ut nostra de communica- 
tione in sacris disciplina cedat, ita ut sacerdotes catholici, annuentibus 
hierarchis orthodoxis ... 15 , clerum adiuvare orthodoxum vel illum sup- 

plere possint sive 16 in praedicatione sive 17 in sacramentorum admini- 
stratione, ut vita spiritualis in his regionibus suscitetur, roboretur et 
conservetur usque ad diem, gratia Dei adiuvante, unio perfecta Christia- 
norum orientalium in Ecclesia 18 adveniat? 

Proinde erga orientales separatos, qui vix non omnes ... 19 in bona 
fide sunt, Ecclesia utatur oportet caritatis spiritu, eis peramanter por- 
rigens illa omnia salutis media quibus ipsi egent ut sunt 20 Missae sacri- 
ficium, sacramenta praesertim poenitentiae et Eucharistiae, praedica- 
tiones 21 etc. 

Conclusio. Optandum est igitur ut in hoc capite, in sectione prima 
de orientalibus tractante, aliqua paragraphus addatur in qua Concilium 
principium generale statueret de lege ecclesiastica communicationis in 
sacris mitiganda pro orientalibus, praesertim in casibus ab hierarchis 
locorum probatis, ut v. g. de admissione orthodoxorum ad sacramenta, 
de liceitate assistendae catholicorum in aliquibus circumstantiis ad ritus 
orthodoxorum, de validitate matrimoniorum mixtorum coram sacerdo- 
tibus orthodoxis initorum, etc. ... , 22 et hoc 23 ad magnam Dei gloriam et 
animarum salutem. Dixi. 



In textu scripto tradito-. 1 schematis. 2 reconciliationem et. 3 deest. 
4 populi. 5 et inculpabiliter. 6 coguntur. 7 (can. 1258). 8 deest. 

9 deest. 10 can. I: PG 32, 668 A. 11 deest. 12 orthodoxi in dies. 
13 et proh dolor! vel ad protestantismum aut ad alias sectas convolant vel isla- 
mismum amplectantur. 14 orientalium seiunctorum ad religionem musulmanam 
transeunt. 15 approbantibusque hierarchis catholicis respectivis. 16 deest. 
17 et. 18 cum Ecclesia catholica. 19 (agitur de populo, non de hierarchis). 
20 deest. 21 praedicationem. 22 deest. 23 haec. 



11 

Exc.mus P. D. ALEXANDER SCANDAR 
Episcopus Lycopolitanus 

Venerabiles Fratres , 

In hoc capite ubi sermo est de Ecclesiis orientalibus et de fovenda 
unione cum illis, media indicantur quae multum iuvant ad colloquium 
instituendum oecumenicum. 

Vellem magis insistere in his, quae in n. 15 praesertim exponuntur 
circa orientalium liturgica et spirituali traditione. Optima sunt quae 
dicuntur sed sunt plane aliena a praxi actuali permultarum Ecclesiarum 
unitarum, quae saepe veram figuram Ecclesiae catholicae non reprae- 

sentant eo quod paulo vel minus curant usus, liturgiam seu ritum pro- 
prium et traditiones proprias Ecclesiae. 

Notandum est populum fidelem non habere scientiam theologorum 
et doctorum, sed fidem suam exprimit et corroborat mediantibus usibus 
et per vitam liturgicam, quae veritates theologicas exprimit et illustrat 
modo magis apto et accommodato captui et menti suae. 

Sed Ecclesiae uniatorum sub influxu missionariorum latinorum qui 
magno cum zelo et labore apud nos praeclarum exemplum caritatis et 
abnegationis exhibuerunt, attamen traditiones et liturgias orientalium 
in honorem non habuerunt, proinde clerus ab ipsis formatus historiam, 
liturgiam, disciplinam propriam non curat. In seminariis enim nullus 
vel fere nullus habetur aspectus ad disciplinas orientales, ad theolo- 
giam orientalem, ad liturgiam orientalem, sed programmata ita dispo- 
nuntur quasi non essent orientales. Vita liturgica in seminariis tam 
abest, ut festa proprii ritus non 1 celebrantur nec, quod pessimum est, 
agnoscantur. Sunt 2 qui missam in ritu eorum inservire ignorant etiam 3 
in vigilia ordinationis sacerdotalis ... 4 

Ecclesiae catholicae orientales persaepe aedificantur in forma et 
stylo latinorum; altaria, decorationes etc., etc., nil habent orientale. 
Caeremoniae et devotiones latinorum in honore sunt, dum ritus pro- 
prius eiusque proprietates ignorant; e. g. preces ad festum Nativitatis 
Christi, in honorem B. Mariae Virginis, non celebrant aut sciunt; nihil 
de hoc. Nihil de officio incensi . 5 Legem 6 abstinentiae et ieiunii, quae 
in ritu est / non observant, et sic fratres acatholicos scandalizant et ab 
Ecclesia removent . 8 

Propono ergo, ut schemati 9 aliquid addatur: 

1. Circa praeparationem futurorum pastorum in seminariis prae- 
sertim orientalibus: programmata melius aptentur. 

2. Ut suprema auctoritas in unaquaque Ecclesia orientali invigilet 
ad conservationem proprii ritus et ad exstirpanda elementa extranea. 

3. Ut eadem auctoritas det normas practicas circa studia magis apta 
in seminariis et circa celebrationes liturgicas, ita ut vita liturgica in 
seminariis sit vere exemplaris pro fratribus non catholicis. 

4. Cantus liturgicus servare debent magna cum vigilantia. 

5. Leges abstinentiae et ieiunii observant etiam si difficultates 
exsistant. Sic nihil mutetur in his observantiis. « Les Orientaux n’ai- 
ment pas la mode ». 10 

Hoc modo et his mediis colloquium oecumenicum fructum affert, 
quando fratres nostri apud nos inveniunt responsum omnibus suis aspi- 
rationibus, et nos non erimus extranei pro ipsis, sed omnes fratres sunt 
in domo paterna. 

« Domine Deus, Amator generis humani, misericordiam tuam im- 
ploramus ut Ecclesia nostra in Aegypto, quae sub sanguine discipuli tui 
Marci et martyrum fundata est, lumine servorum tuorum Athanasii, 
Cyrilli fulget et vita monastica praeclara Antonii, Eauli et Vachomii 
elucescit, ad unitatem redeat, ut sanctitas prima in ea fulgeat. Nos cum 
fiducia te supplicamus pro una et unica catholica, apostolica Ecclesia, 
ut omnia membra in oriente se se congruant et in unitate vivant. Exaudi 
nos pro gloria nominis tui et salute animarum. A Te, Domine, humiliter 
petimus vitam patrum nostrorum-, da nobis, ut in unitatem te procla- 
memus cum gaudio et amore. Christus vincit, Christus regnat ». 



In textu scripto tradito : 1 nec. 2 sicut. 3 attamen. 4 sunt. 

5 deest. 6 Lex. 7 deest. 8 Hic modus agendi non fovet nec pro- 
movet unionem sed magis repugnat et creat difficultates. 9 in schemate. 

10 deest. 

Moderator : Loquetur nunc exc.mus secretarius et dabit quasdam 
communicationes . 

Secretarius generalis-. Ultima communicatio pro hac die: Dominica 
proxima, die 1 decembris, habebitur Beatificatio venerabilis Servi Dei 
Nuntii Sulpritii, iuvenis operarii. Mane fiet beatificatio et vespere 
Summus Pontifex accedet ad Basilicam veneraturus novum Beatum. 

Moderator-. Proxima congregatio erit feria secunda proxima, hora 
nona. 

Em.mus P. D. Eugenius card. Tis serant: Reponatur Sacrosanc- 
tum Evangelium. 

Exc.mus P. D. Pericles Felici, arch. tit. Samosatensis, secreta- 
rius generalis Ss. Concilii : 

Audiant Patres venerabiles! Sancta Missa de Spiritu Sancto hodie 
celebrabitur ab exc.mo D. Petro Ngo-Dinh-Thuc, arch. Hueensi. Hic 
Missam offeret in suffragium suorum duorum fratrum qui tragice pe- 
rierunt, quorum alter erat praeses Reipublicae Vietnamensis. Hodie 
recurrit dies trigesima mortis. Luctum exc.mi Patris et confratris reli- 
giose participemus atque preces offeramus. 

[ Missae celebratio ]. 

Faveant audire Patres! Hodie erit ultima congregatio generalis huius 
secundae periodi Sacrosancti Concilii. 

Crastina, habebitur solemnis celebratio IV centenarii Sacrosanctae 
Tridentinae Synodi, coram Summo Pontifice. Post celebrationem huius 
centenarii — in qua, post Missam celebratam ab em.mo D. cardinali a 
Publicis Ecclesiae Negotiis, habebitur commemoratio facta ab em.mo 
card. Ioanne Urbani, patr. Venetiarum — post hanc caeremoniam, ut 
dixi, communicabitur Patribus peculiare documentum Ss.mi D. Nostri 
Pauli, Divina Providentia Papae VI, in quo statuuntur peculiares fa- 
cultates quae episcopis residentialibus et titularibus conceduntur. Do- 
cumentum, quod refert diem 30 novembris, in festo S. Andreae, incipit 
his verbis Pastorale munus. 

Patribus venerabilibus nunc communico quae facienda erunt in 
hac — ut dicitur — « intersessione »: commissiones, quae novis mem- 
bris ditatae sunt et aliis quoque a Summo Pontifice ditabuntur, valde 
adlaborabunt, frequentibus sessionibus, ad studendum omnibus ani- 
madversionibus quae factae sunt a Patribus circa materias discussas in 
hac periodo. Patres qui volunt, possunt novas quoque animadversiones, 
tamen non ultra diem 31 ianuarii anni proximi, ad secretariam mittere, 
ita ut, incipiente nova periodo, habeantur novi textus cum emendatio- 
nibus et ita ad finem, si Deus favebit, perducatur studium et investigatio. 

Quoad alia argumenta, quae statuta erant in indice quem vos, Patres 
venerabiles, bene nostis, commissiones adlaborabunt ut tantum quae- 
dam puncta, quae sint centrum et lumen totius quaestionis, ante oculos 
ponant, simul tamen exhibitis Patribus omnibus animadversionibus quae 

sunt a Patribus factae. Etiam quoad haec alia schemata, quae scii, non 
sunt discussa in hac sessione, Patres, licet iam miserint suas animadver- 
siones, possunt alias quoque mittere intra praedictum terminum. 

Fructus huius laboris communicabitur Patribus tempore opportuno, 
cum instructionibus quae pertinent ad tertiam periodum Concilii. Labor 
ingens nos et commissiones exspectat, et Deus faveat ac B.ma Virgo 
Maria! 

Moderabitur hanc congregationem generalem, septuagesimam no- 
nam, in discussione cap. III schematis de Oecumenismo, em.mus ac 
rev.mus D. Petrus Gregorius Agagianian. 

Durante hac congregatione, distribuetur Patribus imprimis pretiosus 
fasciculus qui continet epistolas scriptas durante prima periodo Con- 
cilii ab em.mo card. Ioanne Montini, nunc Papa Paulo VI. Eius titulus 
est: Roma e il Concilio. Lettere dal Concilio. 

Pariter distribuetur fasciculus qui continet decretum de instrumentis 
communicationis socialis , de quo agetur in sessione publica diei 4 de- 
cembris proximi; et demum relatio quam, in conventu em.morum cardd. 
consilii praesidendae, commissionis de negotiis Concilii coordinandis 
et moderatorum coram Ss.mo D. Nostro Paulo Papa VI in aedibus Va- 
ticanis habito die 15 novembris 1963, legit em.mus card. Iacobus Ler- 
caro, moderator. In ea describuntur labores illuc usque peracti. 

Nunc audiant attente Patres! Feria sexta elapsa, distributum est 
Patribus schema aliquod nuntii mittendi ad universos catholicae Ec- 
clesiae sacerdotes, et rogati sunt Patres ut suas animadversiones mit- 
terent. Animadversiones plurimae fuerunt, et pervenerunt usque ad 
tardas horas sabbati et etiam heri die dominica. Secretaria generalis 
fecit quod potuit coram tam ingenti numero animadversionum, nempe 
commisit aliquibus peritis ut factas iam animadversiones attente exami- 
narent. Fructus peractus die dominica — ita sanctificatus est dies! — 
ad haec contulit, quod factae sint ex animadversionibus missis tempore 
opportuno plus quam sexaginta emendationes ex quibus quaedam gra- 
vis quidem ponderis. Quibus visis, cum tempus prolongari nequeat, 
em. mi cardd. moderatores decreverunt rem esse profundius perpenden- 
dam et textum nuntii revera meliorem faciendum. Quapropter, ne di- 
spliceat vobis, venerabiles Patres, si transmissio nuntii ad aliud tem- 
pus remittatur, postquam nempe omnes animadversiones rite perpen- 
sae fuerint. 

Tandem lego nomina eorum qui in hac ultima congregatione ge- 
nerali verbum facere petierunt: em.mus ac rev.mus D. card. Ernestus 
Ruffini, arch. Panormitanus in Italia; exc.mi DD. Ernestus Green, ep. 
Portus Elizabeth in Africa Orientali, Thomas Muldoon, ep. aux. Syd- 

ney ensis in Australia, Gregorius Thangalathil, arch. Trivandrensis in 
India, Victorius Maria Costantini, ep. Suessanus in Italia, Maximus 
Hermaniuk, arch. Vinnipegensis pro Ucrainis in Canada, Franciscus 
Tomasek, ep. tit. Butiensis in Cecoslovachia, Maximilianus Drzecnik, 
ep. Mariborensis in Iugoslavia, Georgius Layek, arch. Aleppensis Ar- 
menorum, Christophorus Butler, sup. gen. Congr. Angliae O.S.B., 
Benedictus Printesis, arch. Athenarum in Graecia, Ignatius Ziade, arch. 
Berytensis Maronitarum in Libano, Leo D’Mello, ep. Ajmer-Jaipurensis 
in India, Andreas Roborecki, ep. Saskatoonensis Ucrainorum. 

1 

Em.mus P. D. ERNESTUS card. RUFFINI 
Archiepiscopus Panormitanus 

V enerabiles Patres , 

Doleo quia interdum vobis videor inquietus; cum, Deo favente, ma- 
gna mentis et cordis tranquillitate gaudeam; huius speciei causa forsan 
provenit ex sermonis genere veteris magistri Sacrae Scripturae, quo in- 
considerate et sine ulla industria ../ utor: velitis hoc mihi amabiliter 
ignoscere. 

Momentum maximum Oecumenismi, vere catholici, eluxit quoque 
ex plurimis interventibus, qui de ipso egerunt. Manifestum est Oecu- 
menismum, qua apostolatum ad fratres christianos seiunctos nobiscum 
coniungendos, respondere non solum flagranti desiderio Regnum Chri- 
sti, secundum Dei voluntatem, extendendi, sed etiam hodiernae neces- 
sitati, quam Patres conciliares omnes in suis animis alte sentiunt. 

Antequam vero haec producta et utilissima disceptatio de cap. III 
schematis claudatur, veneratissimi Patres, — vobis, ut spero, con- 
sentientibus — nonnulla existimo declaranda esse, quae quodammodo 
impediant quominus dilectissimi sacerdotes nostri et fideles, diariorum 
et ephemeridum commentariis insufficienter vel etiam perperam edocti, 
aut difficultatibus implicentur aut dubitationibus de rebus gravissimis, 
quae in Concilio pertractatae sunt, conturbentur. 

1. Omnes pro certo habemus Iesum Christum unam condidisse 
Ecclesiam et hanc esse Ecclesiam catholicam apostolicam romanam; 
cuius fundamentum et caput, a Christo Domino constitutum, est Sum- 
mus Pontifex. Ecclesia est infallibilis et indefectibilis, quamquam in 
ea, quae natura sua ipsa hisce in terris mutabilia sunt, pro tempore 
mutentur. 

2. Si quae culpae in Ecclesia catholica apostolica romana fratribus 
multis, tum in oriente cum in occidente, ansam praebuerunt ad Sedem 
Apostolicam Romanam deserendam, illae imputari nequeunt ipsi Eccle- 
siae Romanae, sed aliquot Ecclesiae Romanae 2 filiis qui, doctrinam Ec- 
clesiae non observantes vel male interpretantes, eiusdem monitionibus 
non obtemperarunt. 

Ignorari alioquin non potest simul cum his paucis, velut in agro Do- 
mini zizania, numquam in Ecclesia catholica romana uberrimum triticum 
defuisse, nempe innumeros homines (viros et mulieres) sanctitate con- 
spicuos, qui miris humilitatis et caritatis exemplis ubique fulserunt. 

3. Ceterum si Ecclesiae romanae filii, haud multi sane, qui dissolu- 
tis moribus aut inconsulta agendi ratione plures fratres offenderunt, re- 
probandi sunt — et pro illis libenter veniam petimus precamurque — 
omnino innocentes censeri non licet eos qui, ob fratrum culpas, matrem 
Ecclesiam non sunt, aucta suorum morum probitate, consolati, sed mi- 
sere dereliquerunt. 

4. Nos, in unum congregati, vehementer exoptamus ut fratres, heu! 
adhuc a nobis seiunctos — quos oblivisci non possumus — Ecclesiam 
Apostolicam Romanam, cui addictissimi per plura saecula parentes eo- 
rum fuerunt, iterum amplectantur: vera Ecclesia Christi, pia ac clemens 
omnium Mater, eos cotidie anxie expectat. 

5. Quae auspicatissima omnium, qui in Christum credunt, unio 
ut eveniat, valde probanda ac laudanda censeo cum fratribus seiunctis, 
sive Ecclesiarum orientalium sive communitatum Christianorum quae 
inde a saec. xvi exortae dicuntur, definita colloquia vel peculiares dia- 
logi, in quibus insint comitas multa et summa benevolentia. 

Haec tamen colloquia vel dialogi, ut ad aptatum finem perducant, 
necesse est, ut pluries in aula audivimus, sapienter prudenterque in- 
struantur secundum normas a Sancta Sede statutas, atque, peculiari 
Directorio, quod ipsa Sancta Sedes probaverit, diligenter servato, magnis 
cum precibus et salutaribus poenitentiis fidenter peragantur. 

Venerabiles Patres, iam nunc instanter, instantius, instantissime mi- 
sericordiarum Patrem — per B.mam Virginem Mariam, Dei Genitri- 
cem et omnium hominum, praesertim Christianorum, Matrem — simul 
deprecemur ut quam primum dies felicissimus oriatur, in quo cuncti, 
qui de Christi nomine gloriantur, veniant ab oriente et ab occidente, 
unum ovile sub Romano Pontifice, Christi Vicario, uno Supremo Pastore, 
tandem nobiscum effecturi, eandem profitentes fidem in vinculo caritatis 
et pacis. Dixi. 



In textu scripto tradito-. 1 etiam nunc. 2 deest. 

2 

Exc.mus P. D. ERNESTUS ARTURUS GREEN 
Episcopus P ortus Elizabethensis 

Venerabiles Patres et Fratres , 

Dioecesis mea est Port-Elizabeth in Africa Meridionali , non in Africa 
Orientali. 

Loquor ad partem secundam « de communitatibus inde a saec. XVI 
exortis »? 

Unam ex magnis difficultatibus 2 quibus dialogus cum fratribus se- 
paratis plectitur est quaestio de ordinationibus, saltem quando cum 
Anglicanis dialogum instituere desideramus ? Iam em.mus card. Bea 
proposuit formationem secretariatuum regionalium ad dialogum in una- 
quaque regione instituendum; et etiam exc.mus arch. loannes Heenan 4 
dialogum inter communitates qua tales 5 propugnavit. Iamvero, in qua- 
vis communitate ecclesiastica, vel religiosa ? persona quae eminet, qua- 
cum ergo 7 dialogus per prius est instituendus, ille sane est qui com- 
munitati simul praeest et sacros ritus administrat. Quo fit ut statim ab 
initio, instituto dialogo per regiones vel inter communitates, ad pro- 
blema de ordinationibus anglicanis nos attendamus oportet. Hoc enim 
unum problema maximum dialogi obstaculum constituit, nec ipsi fratres 
separati ministri 8 volunt ut nos illud effugamus vel taceamus in Con- 
cilio , vel in schemate nostro? 

Revera istud grave problema duplicem habet aspectum. Nec unus 
vel alius 10 aspectus solutionem habere potest in dialogo sic dicto regio- 
nali vel inter communitates, sed tantum in dialogo vere oecumenico, 
i. e. inter Ecclesiam catholicam 11 qua talem et Ecclesiam Anglicanam 
qua talem. Non enim est in potestate unius aliusve episcopi aut confe- 
rentiae episcopalis solutionem aequam, iustam, ac fidei catholicae et 
christianae caritati plene concordem, invenire. Quod patet consideranti 
duplicem problematis aspectum. 

Primus est aspectus ipsius validitatis ordinationum anglicanarum. 
Dici poterit hoc problema, ad Ecclesiam romanam quod spectat, iam 
suam definitivam obtinuisse solutionem, negantem scii, validitatem ? 2 ex 
Litteris Apostolicae curae ... 13 . Attamen ... 14 nova situatio oecumenismi 
hodierni consideranda est , 15 in qua dialogus nunc fieri potest sicut nun- 
quam antea, ab Ecclesia ad Ecclesiam; in qua viri docti, sinceri, sancti 
et periti ? 6 sive ex Ecclesia nostra 17 sive ex Anglicana, facile convenire 
possunt ad istam rem penitus excutiendam ... 18 

Secundus aspectus problematis est magis practicus, magis ut ita 
dicam ad vitam spectans cotidianam, et ideo saepe saepius 19 magis do- 
lorosus. Quid a nobis episcopis 20 dicendum est iis qui, in Ecclesia Angli- 
cana ordinati et matrimonio iuncti, quando 21 in Ecclesiam romanam, 
Ecclesiam nostram 22 ingredi cupiunt? Sacerdotium suum minime ab- 
nuere volunt. Intime persuadentur se divinam habere vocationem ad 
sacerdotium; immo nec reordinari recusant in Ecclesia nostra* At cae- 
libatum oMtem 24 servare non possunt, immo, ni fallor* nec debent, 
cum obligationibus erga mulierem et liberos, ex sacramento matrimonii 
validi contractis, obstringantur. In istis tam dolorosis rerum adiunctis, 
queruntur viri isti ministri cur 26 se non posse ad sacerdotii munera 
accedere propter legem mere ecclesiasticam, dum se sentiant a Deo ad 
ista munera obeunda vocari. Quid igitur faciendum? Nonne Concilii 
est solutionem ... 27 aequam quaerere et proponere? vel saltem — sal- 
tem — hac de re ad unionem christianam fovendam loqui 28 P 

Unde quaeso, venerabiles Patres, hoc problema ,.. 29 sine timore, immo 
cum quadam christiana audacia, consideremus in schemate , 30 Omnes, 
nos et fratres nostri carissimi separati ministri* bene scimus solutionem 
problematis facilem non esse. Eam nihilominus in caritate et claritate , 32 
quantum in nobis est, ,.. 33 quaeramus; quod si faciamus, inveniemus, ad- 
iuvante Domino qui promisit: « quaerite, et invenietis », et etiam 
oravit « ut omnes unum sint ». 34 Dixi. 



In textu scripto tradito-. 1 deest. 2 Unum ex maximis problematibus. 
3 volumus. 4 Westmonasteriensis. 5 deest. 6 deest. 7 deest. 
8 deest. 9 aut, falso irenismo ducti, ad ulteriorem discussionem remittamus. 
10 Neuter autem. 11 romanam. 12 deest. 13 Leonis Papae XIII. 

14 duo nova nunc consideranda sunt: primo. 15 deest. 16 deest. 17 ro- 
mana. 18 secundo, ut videtur, nova facta historica et theologica haud negligenda, 
quae, si verificentur, novum lumen toti quaestioni ingerere valebunt, et quae ideo 
serio indaganda sunt. Nec dicatur internum assensum quo nos catholici erga Aposto- 
licae Sedis decisiones astringimur, obstare quominus iterum hoc problema aggredia- 
mur. Huiusmodi assensus, licet internus, non est irrevocabilis; nec decisio cui assen- 
sus praebetur, examen novorum factorum praecludere intendit, si haec detegantur; 
cum nullatenus Apostolicae Sedis decisio portam vero scientiae historicae et theo- 
logicae progressui claudere voluerit. 19 deest. 20 deest. 21 deest. 

22 deest. 23 deest. 24 deest. 25 deest. 26 tales viri. 27 vere. 
28 deest. 29 honeste et. 30 deest. 31 separati. 32 sed etiam. 

33 « in iustitia et sanctitate veritatis ». 34 pulsate et aperietur vobis. 

3 

Exc.mus P. D. THOMAS VILLELMUS MULDOON 
Episcopus tit. Eesseitanus, aux. Sydneyensis 

Venerabiles Patres , 

Obsecro vos ut oculos convertatis ad pag. 23, linn. 14 ss., ubi ha- 
betur paragraphus quae sic legitur: « Ante omnia hae communitates 
transcendendam revelationis Dei in Christo, quam homo tantum ex 
gratia Dei participare potest, extollere intendebant, hoc tamen princi- 
pium eo usque prementes, ut ad negationem mediationis essentialis Ec- 
clesiae perventum sit ». 

Haec paragraphus, uti patet, genesim et exitum doctrinalem com- 
munitatum protestantium tam paucis verbis detegere praesumit; iudi- 
cium fert de re valde complicata. 

Quid vultis, venerabiles Patres, pacem an bellum? Si pacem vultis, 
deleatur paragraphus; si vero bellum vultis, maneat paragraphus. Et 
explico. Ex una parte, analysis et iudicium in ista paragrapho prolata 
non valent de omnibus et singulis communitatibus protestantibus. E. g. 
Ecclesia Anglicana Ecclesiam catholicam statim increparet quod, re 
leviter considerata, tale iudicium superficiale proferre ausa sit. Et qui- 
dem iure meritoque, nam quae dicuntur in ista paragrapho non con- 
cordant neque cum 39 Articulis Ecclesiae Anglicanae, neque cum doc- 
trina theologorum anglicanorum qui hodierna die de necessitate Eccle- 
siae ad salutem multa scribunt. Cautissime 1 igitur procedendum est. 

Ex altera parte, considerate, quaeso, istas communitates protestan- 
tes de quibus analysis et iudicium praedicta vere valent. Meo iudicio, 
non expedit ut haec dicantur in aliquo decreto conciliari. Quidquid enim 
in contrarium dictum sit in hac aula, sive ab iis qui aliqualem tantum 
experientiam in hac re habent, sive ab iis qui aliquem Protestantem 
vix unquam viderunt, nos ipsos plane decipimus si cogitemus omnes 
Protestantes esse homines bonae voluntatis. Audiatis nos qui totam 
nostram vitam inter Protestantes agimus. Uti ex nostra amarissima 
experientia fere quotidiana bene scimus, permulti tanquam aquilae sem- 
per circumvolitant, parati ad apprehendendum quidquid contra Eccle- 
siam torquere possunt. 

Porro, paragraphus citata sine ullo dubio magnis controversiis pu- 
blicis ansam praebebit. Multi enim, sensum verborum detorquentes, 
et voce allata et in ephemeridibus Ecclesiam catholicam 2 criminabuntur 
quod coram toto mundo ipsum cor, ipsum 3 spiritum genuinum Prote- 

stantismi perverse interpretata sit. Et sic novissima erunt peiora prio- 
ribus. 

Praeterea, paragraphus citata nihil ad finem nostrum confert. Si igi- 
tur, venerabiles Patres / pacem vultis, de medio tollatur ista para- 
graphus . 5 

Hanc occasionem libenter excipio ut aliam rem, multo ties in hac 
aula agitatam — etiam relate ad hoc cap. III — breviter tangam. 

Aliqui Patres dictitant nos omnes orbis catholici episcopos debere 
in genu procumbere, ut publice confiteamur peccata nostra et peccata 
patrum nostrorum, atque veniam ab omnibus acatholicis humiliter pe- 
tamus. Non tantum, sed perperam citant verba Summi Pontificis, feli- 
citer regnantis, nuperrime prolata. Verba Pontificis enim haec sunt: 
« Ab ipsis Fratribus veniam petimus, si — si — iniuriam a nobis se 
accepisse putent ». Nonne satis est hoc 6 ? 

Salva reverentia erga istos Patres qui cum tanta animi commotione 
locuti sunt, velim dicere quod animum valde taedet huiusmodi exag- 
geratae importunitatis. Propterea, hoc consilium istis Patribus, qui onus 
delicti tam acute sentiunt, dare audeo: ite ad aliquem bonum confes- 
sarium, sed parcite nobis! Dixi. 



In textu scripto tradito-. 1 caute. 2 deest. 3 et. 4 deest. 

5 deest. 6 deest. 



4 

Exc.mus p. d. gregorius b. varghese thangalathil 

Archiepiscopus Trivandrensis Syrorum Malankarensium 
Venerabiles Patres, 

Perpulchra dicit schema de patrimonio Ecclesiarum orientalium, de 
patrimonio quod est proprium non tantum in Liturgia et disciplina, 
sed etiam in mente, historia et in vita spirituali. Dicit insuper schema 
principium hoc diversitatis esse omnino servandum. Immo asserit quod 
ad reconciliationem Christianorum perficiendam maxime interest eximium 
hoc patrimonium cognoscere, venerari, conservare, fovere. 

His omnibus libentissime assentio. Duo tamen animadverto: 

1. In Providentia divina, Oecumenismus hodie est tanti valoris 
pro populo christiano ut non debeamus aedificare eum super figmenta 
vel desideria, sed super solidum fundamentum veritatis. Quidam vene- 
rabilis Pater in hac aula dixit quod fratres nostri seiuncti et illi soli 
conservant patrimonium orientis christiani integrum. Mihi autem videtur 

hic fieri transitum aliquantulum illegitimum de statu theoretico ad sta- 
tum realem. Vere, omnes nos nihil optamus magis quam ut fratres se- 
iuncti nostri 1 vivant secundum eximium hoc patrimonium. 

Is qui nunc loquitur est natus et educatus in orthodoxia et adhuc 
plures habet parentes in orthodoxia quam in Ecclesia catholica. Omni 
cum humilitate et caritate dicere audeo, quod Ecclesiae orientales hoc 
patrimonio plene frui possunt, tantum in unitate quam voluit Christus 
et cuius principium visibile est Apostolica Sedes. Haec unitas cum Sede 
Apostolica non est quid mere utile vel aliquod ornamentum sed condi- 
tio omnino necessaria vitae christianae 2 normalis et progressus. Quanto 
longius abest aliqua communitas christiana a principio hoc unitatis, 
eo debilior est vita eius religiosa. 

Ut de propria Ecclesia loquar, Ecclesia orthodoxa in India separata 
fuit a Sede Apostolica tria ante saecula. Per totum hoc tempus tristis- 
simas habuerunt experientias maiores nostri, in vita religiosa, et con- 
tinuo fiebat inter eos conatus ad communionem restaurandam cum Sede 
Romana et hoc quidem non per aliquem influxum externum vel sic dic- 
tum proselytismum, sed sponte sua et praesertim ad vitanda mala a 
separatione provenientia. Huius rei documenta plurima exstant hic in 
Urbe in archivo Vaticano. Motus hodiernus reunionis qui, Dei gratia, 
successum habuit, saltem inchoatum fuit ab hierarchia orthodoxa, cuius 
actor fuit arch. Mar Ivanios , 3 Etiam nunc, propter eadem motiva ut 
supra, plura millia fratrum seiunctorum quotannis revertunt ad unita- 
tem Ecclesiae et humiliter dicere non dubito quod per vitam authentice 
christianam Ecclesiae Malankarensis et per praesentiam eius inter fra- 
tres seiunctos, eorum status religiosus saltem per aemulationem in me- 
lius mutatus est. Inde, cum loquimur de thesauris spiritualibus commu- 
nitatum seiunctarum, ne obliviscamur oportet actualis status rerum, ne 
Oecumenismum aedificemus super arenam et ne iteremus exitum Con- 
cilii Florentini. 

2. ... 4 Officium Ecclesiae catholicae est ut omni diligentia laboraret 
ad restaurandam unitatem inter christianos. Huic rei studens, schema 
in n. 16 dicit quod observantia principii diversitatis est conditio praevia 
et omnino requisita. Diversitas haec revera est secundum voluntatem 
Dei et est de ipsa natura Ecclesiae catholicae. 

Quidam volunt uniformitatem ex eo quod propter diversitatem 
oriuntur quaedam difficultates. Respondendum est quod ubi est vita, ibi 
problemata naturaliter oriuntur. Haec problemata non per impositionem 
unius eiusdemque mentis vel disciplinae, sed alio modo solvi debent. 

Admittit schema quod hoc principium non semper fuisse servatum. 
Sed dicendum mihi videtur quod hoc principium neque hodie bene ser- 

vatur. Hoc principium primo servari debet erga domesticos fidei, scii . 5 
erga catholicos orientales, et praesertim in regionibus orientalibus. Quoad 
Indiam, communitates orientales quae originem ducunt a tempore apo- 
stolico diversimode restringuntur, quin servitium suum proprium bene 6 
exerceant in Ecclesia. Experiuntur ipsae multas angustias, praesertim 
quoad exercitium apostolatus. In India ubi minus quam duo per centum 
sunt catholici inter sextam partem totius humanitatis, et ubi apud 
orientales, Dei gratia, multi sunt operarii apostolici, parum possunt ipsi 
facere in actuali statu rerum in praedicando Evangelium. Ex eo fit 
etiam quod orientales seiuncti qui in tota India vivunt suam propriam 
vitam ecclesialem fidemque propagant, manifeste timent quod sua iura 
legitima in Ecclesia catholica tueri non posse. 

Meo autem humili iudicio, venerabiles Patres, ad genuinum spiritum 
Oecumenismi spectat, omni privata praeoccupatione seposita, exquirere 
an insigne patrimonium orientis de quo hic loquimur, non sit magis 
congruens ingenio populi in oriente, qui nondum Evangelium recepit. 
Veritas sit nobis magis amica quam traditio qualiscumque particularis 
quamvis nobilis, quamvis venerabilis. Sic forsan sperare possumus quod 
Oecumenismus aliquando fiet revera praeparatio evangelica totius orien- 
tis et 7 mundi. 

Inde sic concludo: Illud, quod schema dicit de cognoscendo, vene- 
rando, conservando, fovendo eximio patrimonio orientalium, non tan- 
tum remaneat verbis sed in praxim deducatur omni cum sinceritate 
et diligentia. 

Quoad momentum cooperationis in campo sociali cum fratribus no- 
stris seiunctis, adhaereo eis quae dicta sunt ab em.mo card. Gracias. 
Certissimum tamen est quod si non observatur principium hic stabilitum 
de diversitate, haec cooperatio erit inefficax ad unitatem fovendam Chri- 
stianorum. Dixi. 



In textu scripto tradito: 1 deest. 2 deest. 3 deest. 4 Ut non 
dicam de aliis rationibus maximi momenti, etiam ut restituatur fratribus nostris 
seiunctis vita plene christiana et ordinata. 5 deest. 6 deest. 7 deest. 

5 

Exc.mus P. D. VICTORIUS M. COSTANTINI 
Episcopus Suessanus 

Em. mi Moderatores, venerabiles Fratres, dilectissimi Observa- 
tores et Auditores, 

k 1. Quaedam observationes 1 quoad n. 12 schematis de Oecume- 
nismod Optime quidem peculiarem considerationem schema nostrum 
habet de Ecclesiis separatis orientalibus. Nam tales Ecclesiae revera 
quandam etiam visibilem coniunctionem cum Ecclesia catholica servant 
quatenus rite sacramenta adhibent a Christo Domino instituta; hierar- 
chiam Ordinis valide retinent, liturgicum cultum erga SS.mum Sacra- 
mentum, B.mam Virginem, Sanctos et Imagines et Reliquias adhuc 
habent. Maiora sunt quae in communi cum Ecclesia servaverunt, quam 
quae amiserunt; ideo, accedente bona voluntate, non difficile erit uni- 
tatem componere. 

2. Attamen minime placent quae asseruntur in eodem n. 12, 
linn. 7-11. Non expedit paucis verbis implexam quaestionem historicam 
tangere, sed magis expedit seponere ... 3 

3. Insuper ob sanctum et laudabilem fervorem ad unitatem resti- 
tuendam adlaborandi caveamus ne deprimatur vel doctrina, vel etiam 
merita Ecclesiae catholicae, velut si separationis causa ab ipsa quam 
maxime derivanda sit. Hoc enim et anti-dogmaticum, et anti-historicum 
et anti-oecumenicum et anti-p astor ale est. 

a) Anti-dogmaticum. Nam defectus membrorum quorumdam 
(nam semper cavendum oportet a sophismate gener alizandi) nec ab oboe- 
dientia eximunt, nec legitimitatem alicuius institutionis adimunt, nec 
ad divinam Ecclesiae constitutionem spernendam, ius valent constituere. 
Quapropter, obiective, qui anteactis saeculis causa fuerunt separatio- 
nis, numquam probari vel iustificari possunt, ut optime dixit nuper 4 
em. mus card. Ruffini. 

b) Item anti-historicum est. Etenim tempore quo divisiones fac- 
tae sunt, certe non omnes sancti erant, sed 5 neque omnes daemones. 
Christus Dominus, nullo tempore, Ecclesiam suam sine sanctitate etiam 
heroica aliquorum membrorum reliquit. Proinde defectus nostros (ho- 
minum scii, qui in Ecclesia Dei sumus), recognoscere, confiteri ultro 
debemus, sinceritate et humilitate, sed etiam veritate. Cum vero et alios 
saltem aequales, si non maiores defectus habuisse compertum est, ideo 
bonum est id ipsi quoque recognoscant et simul misericordiam Dei de- 

precemur, ob mala quae ex his communibus defectibus Ecclesiae obve- 
nerunt dum et evangelicum nuntium obscuraverunt. 

Attamen Ecclesiam semper extollamus quae peccatis membrorum, 
calamitatibus dissidentium, persecutionibus inimicorum, multimode op- 
pressa, e. g. ipso tempore reformationis, tot sanctos et tam multas insti- 
tutiones evangelicas protulit, quales forsan nec anteactis temporibus 
prodierunt. Sufficit inter tantos quaedam nomina revocare sanctorum 
saec. xvi: S. Ignatius ... 6 , S. Theresia ... 7 , S. Caietanus a Thiene, S. Pe- 
trus de Alcantara, S. Hieronymus Aemiliani, S. Ioannes de Deo, S. Ioan- 
nes a Cruce, S. Philippus Neri ... 8 , etc., etc., etc., quia sunt multi non 
legam omnes? 

c) Anti-oecumenicum\ nimis in luce ponere partes negativas, loco 
clarificandi bona omnia et doctrinae puritatem, conformitatemque cum 
authentico Evangelii nuntio, non favet oecumenicitati, sed novas po- 
test polemicas excitare quae valde damnosae sunt in climate oecumenico. 

d) Anti-pastorale . Nam si bene non distinguuntur vitia et pec- 
cata aliquorum membrorum, sed generalizatio fit, ita ut dicatur et no- 
stram Ecclesiam culpam habuisse, tunc magna in christianorum parte, 
qui nec possibilitatem nec facilitatem habent res profundius investi- 
gandi, persuasio invalesceret quod vera non erant quae prius doce- 
bantur de schismatibus et haeresibus, ita ut magna perturbatio apud 
multos gigneretur ... 10 

4. Quoad n. 15, in pag. 21. Fratres orientales separati etiam ne 
morentur in recordatione difficultatum et incomprehensionum quae an- 
teactis temporibus adfuerunt. Hodie, nostris defectibus non obstan- 
tibus, Spiritus Sancti gratia, lux nova, immo veluti nova Pentecoste, 
ut aiebat Papa Ioannes XXIII, felicis recordationis , n facta est in Eccle- 
sia et inter christianos et, sine dubio, lux ista succrescit mediante 
Concilio Oecumenico ... 12 

5. Media ad unionem cum fratribus orientalibus inter multa iam 
proposita haec esse possunt: 

a) Fratres orientales adiuvent communem laborem ad unitatem 
assequendam divulgando et illustrando doctrinam quam et ipsi com- 
munem habent cum Ecclesia catholica. 

b) Commissio vel Institutum quoddam excitetur ad rerum orien- 
talium divulgationem et ad eorum divitias doctrinales manifestandas. 

c ) Item vicissim apparentur libri divulgationis theologiae Ro- 
manae Ecclesiae, in linguis orientalibus. Habeantur symposia et coetus 
etiam inter laicos excultos ut religiosa problemata, una simul cum 
orientalibus examinentur et ad progressum totius humanitatis com- 
muni studio media inveniantur. 

d) Pariter curetur editio librorum liturgicorum orientalium vel 
in linguis vernaculis translatorum, vel saltem in lingua latina, ita ut fa- 
cile sit apud fideles ritus latini rituum orientalium notionem commu- 
nicare ... 13 

1. Ad n. 19. Quae in n. 19 dicuntur expedit ut e textu expungan- 
tur, quia spinosam quaestionem ingrediuntur quae disputationis 14 causa 
esse potest et nihil prodesset ad viam unitatis sternendam. 

Si volumus unitatem et proficuum dialogum oecumenicum instituere 
oportet ut initium sumamus a rerum actuali conditione, consulto ex- 
cludendo quamlibet considerationem factorum praeteritorum. 

Nec volumus nos excusare omnino, nec alios condemnare, nam nihil 
prodest scire si culpa fuerit ex una vel ex altera parte. 

Dicamus sincere: omnes plus vel minus erravimus nos (non Eccle- 
sia, quae, Spiritu Sancto duce, errare nequit); veniam ideo vicissim 
donemus. At tristem realitatem consideramus, amore Christi moti: ve- 
stis Christi scissa est, et proh dolor scissa manet. Ergo non fiat quae- 
stio: quomodo scissa sit, sed ardens desiderium habeatur illam con- 
suendi, quia hoc urgens est pro salute mundi ... 15 

8. Nn. 20-24 nimis prolixi videntur, et quidem sine causa: magis 
formam sermonis habent, quam decreti etsi pastoralis. 

Sufficere videtur adfirmare quod fratres separati (et « reformato- 
res » ut aiunt, ceterique ecclesiales coetus, qui vel antea vel post ipsos 
ab Ecclesia separati sunt), in Christum Salvatorem credunt. Quapropter 
deposita asperitate vel lucta contra catholicam Ecclesiam (prouti in qui- 
busdam nationibus adhuc remanet, dum aliis in regionibus tandem mu- 
tuum habetur obsequium) et ipsi propriam doctrinam profundius con- 
siderent, conferant sereno animo Sacram Scripturam et etiam antiquo- 
rum Patrum testimonia item et monumenta liturgica antiqua, nihil aliud 
quaerentes nisi Christum in veritate et caritate; et sic iam parata erit 
via ad unitatem obtinendam a Patre luminum. 

Catholici item suam meditationem facient, nihil veritati detrahendo, 
sed praesentationem ipsius veritatis idoneis modis aptando, rem totam 
in luce oecumenica considerando ... 16 

9. Ultimo , sinatis me, submissa voce, grave problema innuere de 
quo non raro audivi in regionibus fratrum reformatorum ubi quamplu- 
rimi pastores Ecclesiam catholicam ad unitatem efformandam ingredi 
cupiunt. Quomodo conditioni istorum convenienter et humaniter provi- 
deri potest? 

Utique responsum nequit in decreto conciliari dari quia multas 
tangit quaestiones. Censui tamen interrogationem hanc meditationi ve- 
nerabilibus Patribus conciliaribus submitti, ut corde aperto, velint 

res considerare et felicem invenire propositionem quam ego non audeo 
indicare. Dixi. 



In textu scripto tradito-. 1 deest. 2 deest. 3 Neque enim fas est, 
mente hodierna facta iudicare praeterita, quae aliis conditionibus vitae civilis 
et ecclesiasticae evenerunt, dum multae ideae quae hodie communes et naturales 
videntur, prius nec in civili societate nec in Ecclesia clarae erant. Enimvero et 
« fermentum » et « granum sinapis » quibus Evangelium comparatur a Domino, 
tempus sufficiens et aptas conditiones exigunt ut massa farinae moveatur et arbor 
vivide succrescat. 4 hodie. 5 at. 6 a Loyola. 7 ab Avila. 

8 S. Carolus Borromaeo, S. Camillus, S. Franciscus Salesius, S. Franciscus Xave- 
rius, S. Ioseph Calasanctius, S. Paschalis Baylon, S. Felix a Cantalicio, S. Aloi- 
sius Gonzaga, S. Stanislaus Kostka, S. Ludovicus Bertrandus, S. Benedictus a 
Philadelphia, S. Catharina de Riccis, S. Catharina Ianuensis, S. Petrus Cani- 
sius, S. Robertus Bellarmino. 9 deest. 10 Ergo in libris historiae ecclesia- 
siasticae et in divulgatione factorum, veritas semper integra referatur, at eodem 
tempore spiritus oecumenicus magnopere provocetur ut animorum dispositiones 
excitentur ad fratres separatos amandos et ad fervens desiderium aliquid fa- 
ciendi ad unitatem componendam. 11 deest. 12 Quamvis etenim non 

raro disputationes acres sint, tamen perspectum est haberi unam et eandem an- 
xietatem in omnibus Patribus, inveniendi scii, modos aptiores ad nuntium salutis 
in mundo propagandum, unitate composita cum omnibus qui christiano nomine 
gloriantur. 13 Id, pluribus in locis, facilem redderet interdum celebrationem 
alicuius Liturgiae orientalis in ecclesiis latinis. Ex alia parte idem inceptum re- 
late ad ritos latinos apud orientales habeatur. 6. Ad n. 18, pag. 22-23. In praxi 
examinetur quid sit iste paries, et quaedam media ad eum auferendum practice 
proponenda sint. 14 disceptationis. 15 Tunc qualibet ecclesialis communi- 
tas, libenti animo et universali desiderio, dabit suam collaborationem: oratione, 
dialogo, communi studio, et super omnia exercitio mutuae dilectionis. Ideo, hoc 
principio pastorali revocato, auferantur quae in pag. 23, n. 19, linn. 14-18 in 
nostro schemate habentur. 16 ita ut omnes, Spiritu Christi ducti, in caritate 
imprimis ambulantes, occurramus fratribus nostris. 



6 

Exc.mus P. D. MAXIMUS HERMANIUK 
Archiepiscopus Vinnipegensis Ucrainorum 

V ener abites Patres conciliares , 

Caput hoc III, sicut et totum schema de Oecumenismo , quod re- 
vera aperit novam paginam in historia relationum Ecclesiae catholicae 
cum christianis separatis et aliis religionibus , valde mihi placet in 
genere } 

I. Placet mihi imprimis quia notat valde clare proprietates quas- 

dam Ecclesiarum orientalium, ut propriam mentalitatem , historiam , li- 
turgias, spiritualitatem, traditiones, disciplinam, non ut malum quod- 
dam necessarium toleratum, sed ut portam large apertam ad Evangelium 
propagandum hodie apud multas nationes. 

Secundo, placet caput mihi hoc, quia breviter sed clare praesentat 
statum 2 unionis in aliis christianis non catholicis cum Ecclesia catholica, 
cum speciali emphasi super baptismum, Scripturam Sacram, vivam fidem, 
opera caritatis. 

II. Minus tamen placet mihi hoc capitulum eo quod facit hanc Sacro- 
sanctam Synodum valde eloquenter exhortare omnes christifideles ad 
exercitium huius oecumenismi catholici, tam bene a se descripti, sed 
practice fere nihil facit, ut haec Sacrosancta Synodus ipsa prima det 
bonum exemplum talis oecumenismi per decisiones quasdam practicas, 
quae bono exemplo et practico incitamento pro omnibus esse possint. 
Quia, ut dicit proverbium latinum: verba volant, exempla trahunt. 

Quapropter, considerationes quasdam, simul cum votis quibusdam 
practicis, circa n. 18, in pag. 22 et 23, proponere vellem, circa nempe 
conditiones necessarias ad unionem feliciter restaurandam. 

In numero hoc maxime mihi placet principium ipsum in diiudican- 
dis rebus, quae necessariae essent ad unionem restaurandam. Princi- 
pium hoc in n. 18 exprimitur verbis 3 : « Quapropter, haec Sacrosancta 
Synodus in memoriam revocat id quod a Sacris praeteritis Conciliis nec 
non a Romanis Pontificibus declaratum est, nempe ad communionem 
et unitatem restaurandam opus esse “ nihil ultra imponere oneris quam 
necessaria ”... 4 ». 

Principium hoc, tam solemniter admissum ab ipsis apostolis in 
primo Concilio Oecumenico, nempe in Concilio Hierosolymitano, revera 
est et semper, in similibus circumstantiis, esse debet, regula aurea agendi 
Ecclesiae, ubi agitur de unitate fidei in varietate legitimarum traditio- 
num servanda. 

Sed principium hoc, etsi clarum in se theoretice, aliquando difficile, 
et quidem difficillime, evadere possit in applicatione practica. Difficultas 
eius practica provenit ex eo, quod aliquando valde difficile est determinare, 
ex aequo et iusto, quid revera hic et nunc est necessarium onus, quod 
imponi deberet christianis ab Ecclesia catholica seiunctis ad istam unio- 
nem feliciter restaurandam, servata unitate fidei. Historia separationis 
praebet multa, et saepe lamentabilia exempla istius difficultatis. Ad illu- 
strandam illam realitatem, sufficiat nobis in memoriam revocare exemplum 
luctae inter Patriarcham Constantinopolitanum Caerularium et Legatum 
Pontificium card. Humbertum, qui anno 1054, excommunicavit cardinalis 
Legatus 5 Patriarcham, et Patriarcha Legatum cum amicis eius, b etsi, ut 

hodie clare probat historia, in quaestionibus agitatis inter illos revera 
nulla fuit veritas fidei, seu dogma, in dubium revocata. Et tamen, propter 
variam mentalitatem, varias ecclesiasticas traditiones et variam disci- 
plinam, separatio fuit ofiicialiter, et quidem, etsi erronee, declarata et 
consummata. 

Postea, in decursu saeculorum, fuerunt et alii varii eventus, ubi 
haec magna difficultas in periculum posuit unitatem orientis christiani 
cum occidente. 

Quapropter, cum hodie haec Sacrosancta Synodus tam clare reco- 
gnoscit tam multas legitimas differentias, quoad mentalitatem, histo- 
riam, liturgias, spiritualitatem et disciplinam ... 7 , duplex votum pro- 
ponere auderem 8 : 

1. In iudicio de onere necessario imponendo Ecclesiis orientalibus, 
perutile esset semper audire vocem illarum Ecclesiarum. 

a) Pro Ecclesiis orientalibus catholicis, hoc optime posset fieri 
per praesentiam in collegio quodam apostolico regente, cum et sub 
Summo Pontifice, Ecclesiam universalem, omnium patriarcharum orien- 
talium et, si necesse esset, episcoporum Ecclesiarum orientalium. Per 
eos, vox istius partis Ecclesiae Christi posset esse audita, interpretata et 
efficaciter in praxim deducta. 

h) Pro Ecclesiis orientalibus ab Ecclesia catholica separatis — pro 
Ecclesiis orthodoxis — , hoc munus feliciter, nostro humili iudicio, per- 
ficere posset quaedam commissio mixta theologorum, composita ex theo- 
logis catholicis et theologis orthodoxis, qui simul, sine studio et ira, 
possent, imbuti spiritu illo oecumenico, videre et statuere, quid proprie 
refertur ad fidem, et quid, servata unitate fidei, deberet esse conside- 
ratum ut extra « onus quam necessaria », secundum expressionem Con- 
cilii Hierosolymitani. 

Hodie, talis commissio videtur eo magis necessaria, quod schema 
nostrum de Oecumenismo proponit mutuum dialogum inter Ecclesiam 
catholicam et christianos separatos ut medium efficax, et, in praesentibus 
circumstantiis, practice necessarium ad unionem pristinam feliciter re- 
staurandam. Etenim qui dicit dialogum in re religiosa, affirmat, saltem 
implicite, peritos seu theologos simul de istis rebus disceptantes ... 

c) Similis commissio mixta, composita ex theologis catholicis et 
protestanticis, deberet existere pro determinatione istius « necessarii 
oneris », de quo locuti sunt apostoli in Concilio Hierosolymitano, in 
restauranda unione inter Ecclesiam catholicam et varias confessiones 
et communitates inde a saec. xvi exortas. Quia, ex ipsa notione dialogi 
oecumenici, tale studium commune videtur omnino necessarium. 

2. Aliud principium in hoc n. 18 expressum relate ad methodum 

sequendam in quaestione restaurandae unionis inter Ecclesiam catholi- 
cam et Ecclesias orientales seiunctas, exprimitur his verbis: « Oportet 
etiam ad naturam relationum intendere quae inter Ecclesias orientales 
et Sedem Romanam ante separationem vigebant, ex quibus officium Ro- 
manae Sedis, cuius est praesidere in caritate, insigniter elucebat » ... 9 

Principium hoc, intellectum in sensu supremae auctoritatis Summi 
Pontificis super totam Ecclesiam, cum collegiali tamen auxilio episco- 
patus, prout praxis semper fuit in antiquis Ecclesiis orientalibus, mul- 
tum mihi placet et, meo humili iudicio, deberet esse regula sequenda 
in hodierno regimine totius Ecclesiae, praesertim Ecclesiarum orien- 
talium. 

Sed, ut principium hoc sit deductum in praxim per hanc Sacro- 
sanctam Synodum, auderem proponere: 

1. Ut haec Sacrosancta Synodus declaret Patriarchas: Constantino- 
politanum, Alexandrinum, Antiochenum et Hierosolymitanum, gau- 
dere eadem dignitate, quam illis tribuerunt Concilia Oecumenica Nicae- 
num, Constantinopolitanum 1 10 et Chalcedonense, et quae nunquam huc- 
usque a nullo Concilio Oecumenico fuit revocata. 

2. Ut sit introductum 11 systema sy nodale gubernii in Ecclesiis orien- 
talibus, sit restauratum et in pristinum honorem deductum. 

3. Ut Ecclesiae orientales, ut Ecclesia Ucraina, Ethiopica, et aliae, 
quae non habent suos proprios patriarchas, possent illos habere, cum 
omnibus iuribus et privilegiis istius institutionis. 

4. Ut Metropolitae Ecclesiarum orientalium habeant partem in no- 
minatione episcoporum suae metropoliae. 

5. Finaliter, ut codex iuris canonici pro Ecclesiis orientalibus sit 
revera codificatio iuris ecclesiastici Ecclesiarum orientalium, et non 
quaedam transpositio iuris canonici ritus latini ad necessitates Eccle- 
siarum orientalium. 

Tales, vel similes, decisiones huius Sacrosanctae Synodi essent pri- 
mus revera efficax dialogus, in forma actionis, cum Ecclesiis orientali- 
bus separatis. Quia, pro orientalibus separatis, conditio hodie facta Ec- 
clesiis orientalibus catholicis est practice unica expressio realis omnium 
verborum et promissionum venerationis, respectus et peculiaris consi- 
derationis, de quibus tam saepe loquitur in Ecclesia catholica. Dixi. 



In textu scripto tradito : 1 cum Iudaeis et cum hominibus non christianis, 
qui tamen Deum colunt, vel saltem bona animati (conscientia) voluntate, legem 
moralem hominis naturae insitam, servare student, in genere valde mihi placet. 
2 Placet mihi caput hoc propter: 1. peculiarem considerationem Ecclesiarum orien- 
talium, nempe propter earum mentalitatem, historiam, liturgias, spiritualitatem, 

traditiones, disciplinam, et indolem particularem in divinis tractandis. 2. Propter 
brevem, sed claram, praesentationem status. 3 hoc modo. 4 ( Act . 15, 28). 

6 Caerularium et omnes eius sectatores ut haereticos et schisma- 
7 inter Ecclesias orientales et Ecclesiam ritus latini, vellem ad hoc 
8 nempe. 9 (lin. 38, pag. 22, et linn. 1-2, pag. 23). 10 deest. 

7 

Exc.mus P. D. FRANCISCUS TOMASEK 
Episcopus tit. Butiensis 

V enerabiles Patres , Fratres Observatores , 

Liceat mihi nomine episcoporum Reipublicae Cechoslovacae ali- 
quod dicere ad art. 18 cap. III: De necessariis conditionibus ad unio- 
nem feliciter restaurandam. 

1. Si unionem christianorum vere et sincere desideramus, non sunt 
in memoriam revocanda facta historica, quae finem oecumenismi impe- 
dire possent. 

2. Quidquid ex nostra parte pro unione susciperetur, humillime 
propono, ut fiat in mutua consultatione et cooperatione cum fratribus 
separatis. Nolo dicere, ut secundum audita agatur, sed, ut prius quam 
aliquid decidetur etiam orthodoxi audiantur. Hic contactus immediatus, 
honestus, utilis et necessarius est et simul conditio sine qua non dia- 
logum fructuose ducendi. 

3. Et ad unionem inter orthodoxos et catholicos perveniatur, con- 
vocandum est concilium oecumenicum complectens episcopos orthodo- 
xos et catholicos. 

Talis concilii convocatio secum feret quaedam praeambula, quae op- 
portune solvenda esse videntur, ut gradatim conventus instituantur, in 
quibus conventibus praesules Ecclesiarum orthodoxarum cum Romano 
Pontifice decernat, quae necessaria videantur. 

Sessio talium conventuum fiat quasi circa mensam rotundam, ut 
aiunt, ne quaestiones circa praecedentiam praemature suscitentur. Locus 
conventuum successive alia et alia sedes destinetur diversarum Eccle- 
siarum, e. g. Roma, Constantinopolis, Alexandria, Moscva et aliae, ut 
clerus et fideles respectivi territorii et nationis quam maxime ad unita- 
tem restituendam praeparentur. Nam parum proderunt Concilii decreta, 
nisi a christifidelibus recipiantur et agnoscantur. 

Quare in singulis nationibus, ubi circumstantiae id permittunt, quae- 
dam commissio mixta, nonnullis constans peritis catholicis et orthodo- 
xis, instituatur, quod, sub vigilantia episcopatus catholici et orthodoxi, 



5 deest. 
ticos. 
punctum 
11 deest. 

discussionem dirigat omnium quaestionum. Quae discussio publica sit 
et libera atque spiritu oecumenico imbuta. Tali modo dispositio illa 
interna acceptationis futuri Concilii tam apud fideles quam apud theo- 
logos excitari et foveri poterit. Hac obtenta, essentia separationis iam 
superata erit, et quidem ante ipsum Concilium convocatum. Tunc de- 
mum Concilii convocatio et facilis erit et utilis. 

In omnibus disceptationibus, in Concilio et extra illud, pro utraque 
parte lex esto: mentem alterius partis bene cognoscere, omnia, quae 
unitatem fovent agnoscere et acceptare. 

His dialogus possibilis est ex utraque parte: etiam nonnulli ortho- 
doxi hoc admittunt. Sic « Zurnal Moskovskoi Patriarchii » in fasciculo 
iulii anni huius prae aliis scribit: «... Via amoris christiani ... con- 
ducere potest etiam ad dialogum dogmaticum, et consequenter ad illam 
desideratam unionem »... 2 
Concludo : 

1. Requirendae sunt orthodoxae Ecclesiae orientales, ut si eis pla- 
cuerit, proprios delegatos designent, qui Romae ut consultores commo- 
rentur, vel saltem Romam facile adire possint, quando hoc opportunum 
iudicabitur. 

2. In fine art. 18, pag. 23, haec addatur: « Ad id assequendum 
valde commendantur de theologicis quaestionibus ex utraque parte con- 
ventus, nullo habito respectu ad iura praecedentiae, dummodo qui in 
iis partem habent, sub praesulum vigilantia vere periti sint. Sic prae- 
paretur via ad futurum Concilium Oecumenicum complectens episco- 
pos orthodoxos et catholicos ». 

Venerabiles Patres! Tempus maturescit magna cum celeritate. Quod 
antea per multa saecula perfici non poterat, nunc in paucis annis adipi- 
scitur. Ideo dirigatur quam primum poterit invitatio fraterna ad Eccle- 
sias orthodoxas ad praeparandum futurum Concilium commune. Dixi. 
Gratias. 



In textu scripto tradito-. 1 (1963). 



2 (pag. 79). 




356 



ACTA CONC. VATICANI II - PERIODUS II 



8 

Exc.mus P. D. GEORGIUS LAYEK 
Archiepiscopus Aleppensis Armenorum 

Em.mi Praesides et Moderatores, venerabiles Patres conciliares, 

1. Accuratus et dignus modus loquendi schematis in hoc capite de 
historia indole et traditionibus Ecclesiarum orientalium omnino pla- 
cet et nullam speciem adulationis prae se fert. Nihilominus minus placent 
velatae illae locutiones de auctoritate Sedis Romanae, pag. 20, lin. 18, 
et pag. 23, lin. 2. Ratio est quia talis loquendi modus diffidentiam 
gignit apud fratres seiunctos (qui generatim optime sciunt de quanam 
re agitur) et praesertim confusionem causant in mente fidelium propter 
reale periculum interconfessionalismi, praesertim in regionibus nostris 
ubi tendentia est apud quosdam extendendi Oecumenismum in ordine 
doctrinali, ad omnes coetus, etiam ad pueros catholicos in scholis, per 
catechismum interconfessionalem 1 

Desideratur igitur in cap. III et in toto schemate clara et praecisa 
locutio ... 3 doctrinalis, praesertim relate ad puncta discrepantiae. 

2. Dolendum est quod schema et cap. III omnino sileat de Eccle- 
siis orientalibus catholicis, quae, propter communem cum fratribus se- 
iunctis stirpem, linguam, culturam, liturgiam et saepe etiam propter 
cruentem communem historiam fidelitatis erga Christum, 4 vivum testi- 
monium praebent de Oecumenismo fratribus orientalibus seiunctis. 

Etenim concrete et vivide ostendunt, istae Ecclesiae orientales ca- 
tholicae , 5 unionem nullo modo absorptionem esse vel destructionem 
mirabilis et multiformis illius thesauri spiritualis, liturgici et discipli- 
naris, qui in Ecclesiis localibus orientis inde a primordiis, incepit con- 
stitui et florere intra ambitum universalis Ecclesiae. Ostendunt etiam 
unionem nullo modo esse extinctionem sensus veri amoris patriae et 
fidelitatis traditionibus. 

Orientales illae Ecclesiae catholicae viva et organica insertione exi- 
stunt in Ecclesia universali quin ullo modo amittant indolem propriam, 
mirabilem testantes unitatem in diversitate. Ideoque, cum schema lo- 
quitur de Ecclesiis orientalibus seiunctis, non licet illas contraponere 
Ecclesiae occidentali, uti passim fit in capite (pag. 20, lin. 29, et pag. 21, 
linn. 37 ss.), nec ad iuste extollendas earum veras divitias spirituales 
et venerandas traditiones, necessarium est eas comparare Ecclesiae occi- 
dentali, quasi haec esset una interlocutrix cum illis, proinde ac si Eccle- 
siae orientales catholicae in margine existant ... 6 : hic modus procedendi 
certe non valde favet Oecumenismo. 

Schema igitur in genere, et cap. III in specie, debet necessario ap- 
parere ut locutio procedens non quidem ab Ecclesia occidentali, sed ab 
Ecclesia catholica universali, occidentali simul et orientali. 

3. N. 18 sermo est de necessariis conditionibus ad unionem feli- 
citer restaurandam, nihil seiunctis fratribus orientis « ultra imponendo 
quam necessaria » ... 7 , sed schema nihil dicit, nec in hoc capite nec alibi, 
de illis praeviis conditionibus omnino necessariis ad debellanda e via 
optatae unionis obstacula, inter quae maxime sunt duo onera quae sine 
necessitate imponuntur catholicis et seiunctis orientalibus, nempe re- 
cens legislatio de necessitate formae ad validitatem matrimonii (quae 
usque ad annum 1949 non vigebat in oriente) et secundo , 8 severa di- 
sciplina de communicatione in Sacris. 

Parcite mihi, venerabiles Fratres, si (iterum dico quae ab aliquibus 
Patribus orientalibus et occidentalibus asserta fuerunt in hac venerabili 
aula) recursum facimus ad vestram benevolam et patientem caritatem, et 
pastoralem conscientiam collegialis « sollicitudinis omnium Ecclesia- 
rum ». Secundum italicum adagium: « La lingua batte dove il dente 
dole » — lingua percutit dentem dolentem. Est quidem vulnus nostrum 
in exercitio muneris nostri pastoralis et oecumenici. 

Etenim ex una parte, innumerae mulieres catholicae, huius legis 
causa, extra Ecclesiam eiiciuntur et arcentur a sacramentis, cum magno 
detrimento spirituali ipsarum et familiae suae ... 9 ; ex alia parte, inuti- 
liter dilatatur fossa inter nos et fratres nostros seiunctos. In amicali 
conventu apud eximium virum ecclesiasticum altioris gradus Hierarchiae 
Armenae ... 10 seiunctae, cum sermo erat de agendis in Concilio dixerat 
nobis: « Unicum punctum quod nos ab invicem separat est Primatus 
Romani Pontificis; enixe rogamus vos, fratres carissimi, ut conamina fa- 
ciatis ne alia puncta discordiae addantur et reciprocam fraternam amici- 
tiam perturbent, ideoque valde speramus ut quaestio de forma matri- 
monii, quae nos etiam tangit, citius solvatur in hoc Concilio ». Magna 
igitur hac de re in oriente est expectatio apud catholicos et fratres se- 
iunctos. 

Quoad communicationem in Sacris, eo magis vehementer expecta- 
batur a nobis orientalibus mitigatio huius disciplinae, quod ipsa com- 
missio de doctrina fidei et morum iam in priore schemate de Ecclesia 
in capite de Oecumenismo, cum debita cautela admiserat, exceptiones 
quasdam introducendo ostendendo per hunc agendi modum nullam 
difficultatem oriri in ordine dogmatico, ex illa optata mitigatione; immo 
in determinatis adiunctis Ecclesia hoc modo ostenderet magnam cari- 
tatem et pastoralem sollicitudinem erga fratres separatos orientales qui 
nostras ecclesias frequentant et aliquando sanctitatis vitae vehementi 

desiderio permoti, profunda et sincera fide sacramenta Poenitentiae et 
Eucharistiae a nobis expostulant. Nonne et ipsi, per Baptismum Christo 
incorporati, aliquomodo membra Christi sunt et revera indigent sacra- 
mentis Poenitentiae et Eucharistiae ad vitam gratiae restaurandam et 
augendam, eamque contra peccati inclinationes roborandam? ,.. 12 

Relate vero ad sacramentalia, scii, ad preces, loca sacra, funera et 
alia huiusmodi « in quibus, secundum verba prioris schematis de Ec- 
clesia citati, ipsa doctrina unitatis Ecclesiae prohibitionem communica- 
tionis de se non exigit », eo magis optamus mitigationem quod plures 
difficultates cum fratribus separatis, in vita pastorali et sociali, evane- 
scerent in favorem caritatis oecumenicae. 

Concludendo liceat mihi humiliter petere: 

1. Ita recognoscatur cap. III, ut cum sermo sit de Ecclesiis orien- 
talibus seiunctis, in maiori luce appareat munus Ecclesiarum orienta- 
lium ... 13 intra ambitum 14 Ecclesiae universalis. 

2. Ad sternendam viam optatissimae 15 unionis et ad consulendum 
saluti animarum, recognoscatur recens legislatio de necessitate formae 
ad validitatem matrimonii pro orientalibus, quae in regionibus nostris 
magnum detrimentum attulit, et mitigetur severa disciplina communi- 
cationis in Sacris, adhibitis debitis cautelis, ne filiis Ecclesiae et fratri- 
bus nostris seiunctis « ultra imponentur quam necessaria ». Dixi. Gratias. 



In textu scripto tradito-. 1 liturgicis et spiritualibus. 2 luctuosam situa- 
tionem quae apud nos recentiori tempore viget ubi tendentia est apud quosdam 
extendendi oecumenismum in ordine doctrinali, ad omnes coetus etiam ad pueros 
catholicos in scholis, ope unius catechismi interconfessionalis auctoritate Status 
omnibus impositi, cum maximo detrimento doctrinalis genuinae instructionis iu- 
ven tutis nostrae. 3 (dogmatica). 4 Christo. 5 deest. 6 Ecclesiae 

occidentalis. 7 ( Act . 15, 28). 8 deest. 9 et educationis prolis. 

10 (Gregorianae). 11 (cf. ibid., pp. 84-85). 12 Iam decretum S. Officii 

a. 1957 de sacramentis sub determinatis condicionibus dandis alumnis filiis « or- 
thodoxorum » in scholis catholicis comprobat argumentum in favorem mitigatio- 
nis. 13 catholicarum. 14 in ambitu. 15 deest. 

9 

Re v . mus P. D. CHRISTOPHORUS BUTLER 

Praeses Congregationis Ang},iae O.S.B. 

Venerabiles Patres , 

Quae proponere audeo, ad pagg. 23 et 25 se referunt. 

1. Pag. 23. Hic liceat mihi assentire eis qui putant specialem ali- 
quam mentionem faciendam esse de communione Anglicana tam late 

per mundum diffusa, antiquitati patristicae per eruditos suos tam de- 
vota, de motu oecumenico iam per tot annos tam praeclare merita. 
Secretariatui pro unitate hoc punctum enixe commendo, praesertim 
cum multi Anglicani sentiant se non recte simpliciter 1 cum Prote- 
stantibus connumerari . 2 

In hac autem pag. 23, bis nominantur, secundum litteram, com- 
munitates saec. xvi exortae (vide titulum huius partis capituli et lin. 13). 
Iamvero, quanquam decretum nostrum catholicos primarie alloquitur 
et nos non dubium habemus communitates separatas reduplicative ut 
tales initium ducere ab origine separationis, tamen decretum hoc, si 
promulgetur, fiet publici iuris; et talis locutio non est quominus of- 
fendat aliquos a fratribus nostris, qui continuitatem cum anteactis Ec- 
clesiae saeculis sibi propugnant. Ideo suadeo ut, cum dialogus debeat 
incipere a veritatibus utrimque agnitis, substituatur pro verbo « exo- 
riri » verbum « separari », scii, ut legatur pro titulo « De Communita- 
tibus inde a saec. xvi vel tardius separatis »; et textus ad lin. 13 sit: 
« saec. xvi vel tardius a nobis separatae sunt ». 

2. Assentior sententiae quod non debemus dicere videri linn. 16 ss. 
huius paginae / quod hae communitates ad negationem mediationis es- 
sentialis Ecclesiae pervenerunt. Si generalem formam clausulae retinere 
visum fuerit, saltem inseratur ad lin. 17, post verbum « ut », verba 
« aliquoties etiam » — « aliquoties etiam ». 4 

3. Ad pag. 25. Iam valde miror quod exc.mus episcopus aux. 
Sydneyensis , amicissimus mihi, videtur putare quod, respectu oecume- 
nismi habito, nos catholici possumus primum quidem ad tribunal Paeni- 
tentiae secreto accedere, ac tunc audacter cum pharisaeo in parabola 
stare, relicta fratribus a nobis seiunctis salutifera statione cum publi- 
cano aperte confitente peccata sua! Ipsa historia motus oecumenici nos 
docet quod publica et sincera admissio propriorum peccatorum, non qui- 
dem Ecclesiae, sed membrorum communitatum vel Ecclesiae, est pri- 
mum punctum in aemulatione spirituali. Nescio utrum rumor et historia 
status popidi christiani in Europa in saec. XVI usque adhuc ad Austra- 
liam venerit, sed facta admissa sunt ab eruditis catholicis qui rem stu- 
duerunt. Et valde necessarium est ut nos non videmur tegere peccata 
quae vel ad separationem adiuvarunt, vel separationes iam factas susti- 
nuerunt . 5 

Ideo 6 mihi videtur Concilium debere in hoc decreto se publice as- 
sociare verbis Summi Pontificis, quibus veniam a fratribus nostris ... 7 
humiliter petiit si nos catholici peccavimus in hac unitatis quaestione. 
Si igitur emendatio iam secretario tradita pro cap. II — sed proh dolor! 
non in Concilio enuntiata 8 — non acceptabitur, tunc propono ut pag. 25, 

lin. 11, n. 24 sic incipiatur: « Dum igitur, una cum fratribus a nobis 
seiunctis, peccata deploramus, sive a catholicis sive ab aliis commissa, 
per quae ad separationes deventum est vel quae separationem prolon- 
gaverunt et prolongant, nunc autem fidenter oculos ad futura conver- 
timus etc. ... ». Haec vel similia verba humiliter propono. Dixi. 



In textu scripto tradito : 1 deest. 2 annumerari. 3 deest. 4 deest. 
5 deest. 6 3. (quod quidem dixi in sermone de cap. II conscripto, sed proh 
dolor! non pronuntiato). 7 seiunctis. 8 deest. 

[ Subscripserunt etiam\ Basilius Niederberger, s. g. Congr. Helvet. O.S.B.; 
Ioachim Ammann, O.S.B. ep. tit.; Ios. F. Cornelis, arch. Elisabethapolitanus; 
Gilbert Hess, O.S.B. , s. g. Congr. Helv.-Am. O.S.B. ; Walter Coggin, O.S.B. AN 
Belmont Abbey. 

Moderator. Exc.mus D. Benedictus Printesis renunciavit iuri lo- 
quendi. 



10 

Exc.mus P. D. IGNATIUS ZIADE 
Archiepiscopus Berytensis Maronitarum 

Venerabiles Patres , Fratres dilectissimi , 

Cum pars I cap. III, quae de Ecclesiis orientalibus tractat, optima 
aestimanda sit, liceat mihi tantum tres breves notationes proponere 
ad eam perficiendam. 

1. Nostro schemate ad instruendos catholicos destinato, neminem 
effugiet mentio pluralis «Ecclesiarum orientalium ». Hoc plurale bre- 
viter explanari possit: 

a) quoad identitatem harum Ecclesiarum: praeter byzantinos, 
magis cognitos apud latinos, habentur etiam armeni, syri occidentales 
necnon orientales, copti et aethiopi, quorum Observatores cum ingenti 
gaudio salutemus ibi praesentes; 

b) quoad earum profundam significationem pro oecumenismo, 
i. e.: semper habetur in Ecclesia pluralitas traditionum quae, de uno 
eodemque motu Spiritus Sancti germinans, magis ac magis increscit ac 
fructificat, ut, dum produxerit fructus, adveniat messis unitatis ... 1 . Non 
raro enim audimus loqui de dualitate, occidentali nempe et orientali, 
et proinde ad oppositionem aut ad facilem comparationem pervenimus. 
Dualitas inclinationem mentis exprimit, sed Ecclesia pulchrior est quam 
dualitas. Ecclesia pluralis est in unitate quia multiformis sapientiae Dei 
splendor est. 

2. Traditio syro-antiochena in specie, cui Ecclesia mea omnia de- 
bet et cuius cognitio denuo paulatim disseminatur in Ecclesia universali, 
proxima est spiritus Evangelii per expressionem suam valde concretam, 
per decursum anni liturgici ad mentem historiae salutis, denique per 
traditionem spiritualem paenitentiae, dulcedinis fraternae, quietudinis 
cordis et expectationis adventus Domini. Hae quatuor indoles, biblica, 
liturgica, mystica et eschatologica, migraverunt diverso modo ad latinos 
iam a saec. n, ad byzantinos praesertim per Ioannem Chrysostomum, 
sed maxime ad evangelizandam Asiam profundam et Indiam usque ad 
Cinamd 

3. Actualitas fecunda huius traditionis pro unitate pleniori saltem 
sub duplici aspectu apparet: 

a) quoad missionem. Pauci sciunt fortasse quod Ecclesia syriaca 
orientalis fuit ardenter missionalis simul ac martyr ignota per decem 
saecula medii aevi in tota Asia. Anno 1288, « Catholicos » huius Eccle- 
siae erat cinesef quamvis in Bagdad electus sit, et nuntios Romam mit- 
tit quorum dux est monachus cinesus 4 Ad hoc mirabile catholicitatis 
exemplum hodie nondum pervenimus. Sed huius significatio adhuc va- 
let, tum pro evangelizatione totius Asiae, tum pro accessu populorum 
Medii Orientis ad veram Christi agnitionem; 

b ) quoad vitam monasticam. Spiritualitas syriaca, magis monastica, 
de qua semper nutriti sunt spirituales byzantini, fons fuit ac methodus 
motus missionalis in Asia. Successus hodiernus vitae monasticae Syria- 
cae in India id confirmat: paupertas evangelica, non tantum externa, 
sed etiam in dulcedine ac simplicitate cordis solum est « bonum nun- 
tium » quo Christus annuntiatur pauperibus. 

Conclusio. Pluralitas traditionum interior est mysterio unitatis. Ali- 
qui Patres conciliares Congolenses in Africa, in interventione oraliter 
non expressa — proh dolor! — in hac aula, insistunt super necessi- 
tatem pluralismi traditionum pro missione Ecclesiae. Per hanc viam 
Oecumenismus intime connectitur cum nova exploratione maiorum tra- 
ditionum, quas omnes denuo ac melius vivere debemus. Pluries audi- 
vimus in aula loqui de connexione Unitatis et missionis Ecclesiae, sed 
addendum est quod ista connexio in traditione ipsa invenitur. Oecume- 
nismus nos attrahit ad vivendam plenitudinem traditionis qua Spiritus 
Sanctus, Verbum Dei ubique seminans, per incrementum missionis ad 
messem unitatis omnes homines congregat. Dixi. 



In textu scripto tradito: 1 (cf. Mc. 4, 26-29). 2 Sires (Cinam). 3 se- 

ricus est (cinese). 4 sericus. 

Animadversio addita-. 

Proponitur additio sequens pag. 20, lin. 11: « Ecclesia in oriente per diversas 
traditiones increvit, scii, byzantina, armena, syriaca occidentalis ac orientalis, copta 
et aethiopica. Ecclesia enim pluralis est in unitate quia multiformis sapientiae Dei 
splendor est. Itaque motus oecumenismi omnes christifideles attrahit ad plenitu- 
dinem traditionis vivendam qua Spiritus Sanctus, Verbum Dei ubique seminans, 
per incrementum missionis ad messem unitatis omnes homines congregat ». 



11 

Exc.mus P. D. LEO D’MELLO 
Episcopus Ajmer ensis et Jaipur ensis 

Em. mi Praesides Moderatoresque, carissimi Fratres, patientis- 
simi Observatores et Auditores, 

Deus vult omnes homines salvos fieri et ad agnitionem veritatis ve- 
nire; Christus Dominus fundavit unam Ecclesiam, vehementer deside- 
rat, ut sit unum ovile et unus Pastor et ardenter oravit ut omnes unum 
sint. 

Equidem, omnes nos unum sumus, in et per unum baptisma, in una 
fide in Dominum nostrum Iesum Christum et in uno nomine Christia- 
norum gloriamur. 

Summus Pontifex Ioannes XXIII, piae recordationis, unum ex fini- 
bus Concilii Vaticani II proposuit: promotionem unitatis Christiano- 
rum. Papa Paulus VI, feliciter regnans, eundem finem prosequitur. Ad 
hunc finem — unitatis Christianorum — totum schema Oecumenismi 
ordinatur. Et per totam hebdomadam et amplius / super hoc schemate 
sermones ardentes fecimus, longasque meditationes prosecuti sumus, 
hac unica intentione, ut hunc motum Oecumenismi, hoc ardens desi- 
derium unitatis foveamus in nobismetipsis, in nostris fidelibus, in fra- 
tribus seiunctis, et in toto mundo. 

Nunc ergo humiliter propono aliquam parvulam et — puto — prac- 
ticam conclusionem totius huius conatus nostri. Conclusio quae humili 
meo iudicio, puto, erit fortissimum argumentum et efficax incipiens 
implementum totius huius rei, i. e. motionis oecumenicae. 

Cur non omnes nos, Patres conciliares, qui sumus ex toto orbe 
terrarum, ex oriente et occidente, una simul cum Observatoribus et 
Auditoribus, qui sunt ex variis confessionibus, ex omni tribu et po- 
pulo, ex omni lingua et natione, — quaeso: cur non omnes nos in uno 
Spiritu hic congregati, in hac S. Petri Basilica, in hoc centro unitatis — , 
dico: cur non omnes nos uno corde et ore profiteamur et recitemus pul- 

cherrimam illam orationem quae tum a nobis tum a fratribus seiunctis 
recitatur unoquoque anno in hebdomada illa « octavae unitatis » dicta 
(« Church unity octave », anglice 2 ), et ad hanc etiam adiungemus do- 
minicam illam orationem « Pater noster », quam Summus Pontifex 
Paulus VI nuper cum Observatoribus recitavit? 

Haec erit expressio sincera et efficax universalis desiderii unitatis. 
Haec erit exemplum magnum nostris fidelibus et haec erit, ut puto, 
magnifica et grata conclusio huius schematis et sessionis secundae Con- 
cilii Vaticani II. Quod faxit Deus! Gratias. Dixi. 



In textu scripto tradito-. 1 deest. 2 deest. 

Moderator : Loquatur exc.mus D. Andreas Roborecki. Et interim 
omnes Patres conciliares humanissime rogantur ut velint ad sua loca 
redire, cum iam simus in limine huius congregationis generalis. 

12 

Exc.mus P. D. ANDREAS ROBORECKI 
Episcopus Saskatoonensis Ucrainorum 

V ener abiles Patres conciliares, 

Quasdam adnotationes habeo circa n. 18, lin. 23. 1 Hic numerus 
nimis generalia continere videtur. In eo tamen maximi momenti est af- 
firmatio, quod hodierno die toto corde et animo tendere oportet ad tol- 
lendum parietem, qui post Concilium Florentinum denuo interpositus 
est. Hoc cor et animum imprimis nos ipsi fratribus separatis ostendere 
debemus, omnem ansam suspicioni nostra activitate unionistica amo- 
vendo et sinceritatem factis eis ostendendo. Quaedam tantum huius- 
modi facta indicabo: 

1. Fratres separati orientales addictissimi sunt eorum disciplinae 
conservandae. Synodalismus Ecclesiae primitivae est eorum idea prin- 
cipalis. Primatus Romani Pontificis non est iam difficultas principalis 
unionis, sed modus eum exercendi vel potius, uti ipsi vocant, centra- 
lismus Ecclesiae catholicae ad minutissima devolutus. In Ecclesia pri- 
mitiva Romanus Pontifex raro se in causas orientalium intromittebat, 
et hoc saltem per mille annos unionis Ecclesiae non erat contra ius 
divinum nec contra Evangelium. Cur hodie — interrogant — hoc esset 
contra ius divinum? 

2. Iidem fratres separati timore afficiuntur, ne paulatim in ritum 

latinum trahantur et sub hoc respectu ipsi etiam nos, catholicos orien- 
tales, aspiciunt, videlicet quomodo a fratribus nostris latinis tracte- 
mur. Ideoque omnia illa evitare debemus, quae ipsis ansam praeberent 
suspicioni. Proh dolor tamen plura adhuc sunt, saltem quibusdam in 
regionibus, desiderata hac in re. Adsunt adhuc et sacerdotes et sorores 
religiosae, qui optimas nostras familias ad ritum latinum trahunt. Haec 
facta sunt concreta, quae tamen amplius repeti non deberent. 

3. In actione unionistica immediatum contactum et conversatio- 
nem cum fratribus separatis illi habere debent, qui eorum indolem, hi- 
storiam, mores, psychologiam , 2 etc. etc., norunt et intelligunt. Ideoque 
demandetur haec activitas unionistica imprimis ipsis orientalibus. Nonne 
monstrum aliquod videatur, quod latini praeferantur in huiusmodi mis- 
sione unionistica? Dixi. Gratias. 



In textu scripto tradito-. 1 deest. 2 deest. 

Moderator. Venerabiles Patres, sic explicit elenchus Patrum qui 
verba facere petierant circa cap. III schematis de Oecumenismo. 

Nunc em.mus card. Augustinus Bea, praeses commissionis, verba 
conclusiva faveat facere de universo schemate de Oecumenismo. 



Em.mus P. D. AUGUSTINUS card. BEA 

Venerabiles Patres conciliares , dilectissimi fratres Observato- 
res et Auditores laici, 

Iam pervenimus ad finem huius sessionis et in particulari ad finem 
disceptationis trium priorum capitum schematis nostri de Oecumenismo 
propositi a nostro secretariatu ad unionem christianorum fovendam. 
Quid, concludendo / dicam nunc nisi quod ante omnia sincere enixas 
agamus gratias, primum quidem 2 Deo Optimo Maximo, et dein omni- 
bus — omnibus 3 — venerabilibus Patribus qui contulerant ad hanc 
disceptationem . 4 Si quis forte hucusque ... 5 opinionem de zelo et amore 
episcoporum Ecclesiae catholicae orbis universi pro christianorum uni- 
tate minus rectam 6 habuerit, hac disceptatione omnino clare perspicere 
ac sibi persuadere potuit hunc zelum et hunc ardentem amorem in Ec- 
clesia catholica tota 7 plene vigere. Iam ipsa suffragatio, qua priora tria 
capita schematis ... 8 , ut basis discussionis, morali fere unanimitate ad- 
missa 9 sunt, hoc 10 luculentissime demonstravit. Ex eodem amore proce- 
debant etiam multa illa quae ad schema melius reddendum prolata fue- 

runt, et de quibus enixe gratias agimus . n Immo etiam dubia et criticae 
ipsa relate ad varia schematis puncta in disceptatione significata indica- 
bant eundem amorem idemque 12 studium meliores quasque rationes 
inveniendi ad magnum illud desiderium Christi Domini ad effectum per- 
ducendum « ut omnes unum sint ». Quare omnibus vobis, venerabiles 
Patres, ex animo maximas gratias agimus } 2 

Quae in discussione prolata fuerunt, a secretariatu nostro sollicite 
et diligenter examini subicientur. Ad hunc finem iam inde a fere duo- 
bus mensibus in secretariatu subcommissiones creatae fuerunt. Ex pro- 
positionibus in discussione factis, aliae in schema certe 14 cooptabuntur, 
aliae autem adhibebuntur in « Directorio Oecumenico » illo conficiendo, 
quod relator de his tribus capitibus, exc.mus D. arch. Martin, paratum 
iri iam praeannuntiavit. Eadem nostra 15 disceptatio in dies etiam ma- 
gis magisque luculenter et lucide 16 id ad oculos demonstravit circum- 
stantias et conditiones 17 in variis dioecesibus vel regionibus mundi 18 
omnino diversas esse ac proinde principia generalia huius schematis 
— immo etiam plura quae in dicto Directorio habebuntur — accommo- 
datione et prudenti applicatione ad circumstantias locorum et personarum 
indigere. Exsecutione enim materiali et, ut ita dicam, mechanica, si 
non creantur pericula, saltem fructus actionis oecumenicae frustrari 
poterunt. Unde repetere liceat, quae iam ante unam hebdomadam in 
hac aula dixi: motio oecumenica primario est officium sacrorum pasto- 
rum, uti omne officium evangelizandi et gregem dominicum pascendi. 
Ipsi motioni et actioni oecumenicae servatis principiis et normis essen- 
tialibus solerter invigilare, eam prudenter dirigere, ad concretas condi- 
tiones applicare et efficaciter stimulare debent. Qua in re certe multum 
adiutorium 19 accipere poterunt a nostro secretariatu unionis et a secre- 
tariatibus particularibus 20 in singulis dioecesibus sive regionibus vel 
etiam nationibus opportune erigendis, ut iam alias dixi . 21 

Remanserunt autem duo ultima capita schematis, quae non iam po- 
tuerunt tractari idque ob defectum temporis, non ob ullam aliam ratio- 
nem — non ob ullam aliam rationem } 2 Omnes sane 23 dolemus quod non 
licuit etiam horum capitum disceptationem saltem aliquomodo praeli- 
bare , 24 Ita enim secretariatus noster maiorem lucem accepisset ad utrum- 
que caput definitiva redactione perficiendum. Tamen, postquam res ita 
facta est, sincere persuasum habeo etiam hoc factum non paucas utilitates 
afferre. Primo intuitu utique interrogari posset: nonne saltem suffra- 
gatio fieri poterat ad capita haec ut basim discussionis admittenda? Ad 
hanc quaestionem aliquis fortasse 25 affirmative respondere vellet} b Puto 
tamen nos omnino 27 gratos esse debere venerabilibus Patribus modera- 
toribus, quod abundantem facultatem dare voluerunt loquendi de tribus 

capitibus fundamentalibus, ne periculum crearetur quominus dici possit 
factam esse suffragationem praecipitatam et praeproperam 28 de illis tri- 
bus et de his duobus capitibus, quae quidem duo ultima capita 29 omnino 
res satis difficiles continent, ut ipsa disceptatio iam ostendit /° aliquid 
novi afferunt et maximi momenti sunt pro vita et actione Ecclesiae his 
nostris temporibus. Praestat igitur, mea humili sententia 31 omnia sine 
praecipitatione, sereno et tranquillo animo iterum iterumque meditari 
et perpendere, ut in proxima Concilii sessione matura disceptatione 
tractentur et iudicentur. Valet hic antiquum illud dictum « Quod dif- 
fertur non aufertur ». 

Quaestiones igitur in his duobus ultimis capitibus, IV et V, 32 trac- 
tatae his sequentibus mensibus vestro studio, vestro 33 examini, vene- 
rabiles Patres, concreditae manent. Disceptatio, quam hic peragere non 
licuit, in proxima Concilii sessione habebitur et his proximis mensibus 
rite parabitur. Quare praeses secretariatus unionis omnes venerabiles 
Patres 34 enixe rogat ut, non obstantibus permultis illis negotiis, quae 
unumquemque vestrum 35 in dioecesim redeuntem forte 36 obruent, ca- 
pita haec attento subiciant examini et secretariatui generali Concilii, 
usque ad 31 diem ianuarii, suas propositiones, suas emendationes 31 sive 
de ipsa materia quam continent illa capita 33 sive de loco unicuique as- 
signando, significare velint. Secretariatus autem noster ex sua parte 
tum ea quae iam hic in aula dicta sunt, tum ea quae scripto accipiet, 
diligenter examinabit et in praesentatione horum duorum capitum au- 
tumno 39 disceptanda proponet, ut tandem id obtineatur quod ad maius 
Dei servitium et animarum omnium 40 bonum efficacius conferet. 

Concludo. Anno elapso Summus Pontifex Ioannes XXIII, veneratae 
memoriae, laboribus primae sessionis Concilii finem imponens, illorum 
fere dubio occurrebat, qui ... 41 forte autumarent 42 fructus laborum illius 
sessionis valde exiguos esse et minime respondere magnae christifidelium 
et mundi exspectationi. Cui dubio Summus Pontifex ut fructum maxi- 
mum et maxime pretiosum ipsum fraternum episcoporum de summis 43 
Ecclesiae et nostri temporis quaestionibus colloquium opponebat ... 44 
Minime haesito hoc etiam de hac sessione et, id quod mea peculiariter 
interest, de disceptatione de Oecumenismo affirmare. Nam sincera et 
aperta illa de multiplicibus problematibus oecumenicis 45 collocutio quam 
habuimus vel, ut ita 46 dicerem, dialogus, pro Ecclesia sine dubio ma- 
xime fructuosa erit? Cuius quidem dialogi conclusiones nonnisi suo tem- 
pore atramento in carta scribentur, sed iure confidere licet eas iam in 
mente et corde successorum apostolorum hic in Spiritu Sancto congrega- 
torum iam nunc exstare. Quodammodo dici posset episcopatui Ecclesiae 
catholicae per ineffabilem Dei gratiam eodem 48 fere modo quo factum 

est discipulo « quem diligebat Iesus », permissum fuisse ut 49 supra 
pectus Divini Redemptoris auscultaret illa verba quae ex ipsius Corde 
procedebant 50 : « Rogo ... ut omnes unum sint, sicut tu, Pater, in me, 
et ego in te, ut et ipsi in nobis unum sint; ut credat mundus quia tu 
me misisti » ... 51 

In textu scripto tradito-. 1 deest. 2 ante omnia. 3 deest. 4 deest. 
5 aliam. 6 deest. 7 deest. 8 — etsi inde ab initio etiam ipsis mem- 
bris secretariatus clarum esset, schema in pluribus perfici posse et debere — . 
9 acceptata. 10 hunc zelum. 11 deest. 12 et. 13 corde maximas 
ago gratias. 14 deest. 15 deest. 16 deest. 17 deest. 18 deest. 
19 adiutorii. 20 sive. 21 deest. 22 deest. 23 deest. 24 praegu- 
stare. 25 forte. 26 posset. 27 deest. 28 deest. 29 deest. 

30 tractant. 31 Decet igitur. 32 deest. 33 et. 34 omnes. 35 deest. 
36 fere. 37 correctiones. 38 utriusque capitis. 39 deest. 40 deest. 
41 scilicet. 42 autumare potuisset. 43 maximis. 44 (cf. UOsservatore 
Romano , 11-12 dic. 1962, pag. 1). 45 problematis oecumenici. 46 quasi. 

47 est. 48 misericordiam eo. 49 deest. 50 (cf. Io. 13, 23-25) recum- 
bere et palpitationem auscultare divini eius Cordis, e quo enixa illa precatio 
sacerdotalis prodiit. 51 Effectus huius insignis doni iam indelebili ter Spiritu 
Dei vivi inscripti sunt in vita Ecclesiae, et proinde sine dubio fructum ferent 
« suo tempore ». Inde puto nos omnes, venerabiles Patres, toto corde Patri 
luminum a quo « omne datum optimum et donum perfectum (cf. lac. 1, 17) 
descendit, grates referre debere pro hac disceptatione de rationibus et modis 
unitatem christianorum promovendi. 

Moderator: Gratias, em.me Pater! Nunc exc.mus D. Franciscus 
Hengsbach, ep. Essendiensis in Germania, brevissimam faciet relatio- 
nem circa schema de apostolatu laicorum. Notum est vobis, venerabiles 
Patres, quod istud schema erat etiam praesentandum in ista periodo 
Concilii Oecumenici. Non fuit tamen possibile propter defectum tempo- 
ris. Audiatis — velitis audire — brevissimam relationem de isto sche- 
mate, ut annunciavi. 

RELATIO 

Exc.mi P. D. FRANCISCI HENGSBACH 
Episcopi Essendiensis 

Venerabiles Patres et Fratres, 

Initio huius sessionis Concilii spes nos arrisit, in ea schema de lai- 
corum apostolatu disputatum iri. Relatio ad eam introducendam in no- 
stra commissione praeparata iam erat. Cum tamen haec spes nos fefel- 
lerit, optatam saltem libenter amplectimur facultatem, breviorem vel 

brevissimum 1 vobis exponendi conspectum eorum, quae vobis facilius 
permittent satisfacere alicui desiderio in fine huius relationis proponendo. 

Pauca dicam de genesi nostri schematis, summarie percurram quae 
in eo continentur, concludo cum responso ad quaestionem, quanam 
via, examinatis emendationibus et ad commissionem iam delatis et 
adhuc deferendis, schema ulterius perfici possit. 

1. De genesi. Schema nostrum in genesi sua, quae ad meliorem eius 
intellectum respicienda est, duas periodos percurrit, alteram in com- 
missione praeparatoria, alteram in ipsa conciliari. Ex voto commissio- 
nis antepraeparatoriae, tres subcommissiones conditae sunt, quarum 
prima de principiis generalibus et de formis ad regnum Dei directe 
promovendum 2 egit, secunda de apostolatu laicorum in actione cari- 
tativa, tertia in actione ad christiane informandum ordinem temporalem. 
Divisio laboris ita instituta adhuc apparet in divisione ipsius schematis, 
quod continet partem generalem et specialem. Haec iterum subdividi- 
tur in tres titulos: de apostolatu laicorum ad directe promovendum re- 
gnum Dei; de apostolatu laicorum in actione caritativa; et de apostolatu 
laicorum in temporali ordine exercito. 

Si inter se comparantur prima redactio praeparatoriae commissionis 
et altera commissionis conciliaris, hae essentialiores differentiae appa- 
rent: in forma praeiacente textus reductus est ad quartam fere partem 
anterioris. Introductio doctrinalis remissa est ad constitutionem dogma- 
ticam de Ecclesia. Maior pars textus prioris relinquitur alicui commis- 
sioni postconciliari ad elaborandum aliquod Directorium « De forma- 
tione laicorum ad apostolatum ». Praeparatur insuper a commissione 
aliquis appendix, continens vota pro futura Codicis luris Canonici revi- 
sione, ius laicorum quod attinet. Aliqua pars schematis, quae in specie 
egit de apostolatu laicorum in actione sociali Ecclesiae, transmissa est 
commissioni mixtae, quae praeparat schema XVII, quod inscribitur 
« De praesentia activa Ecclesiae in hodierno mundo aedificando ». Laici 
ad schema nostrum praeparandum variis modis cooperare potuerunt, sed 
nondum in ea mensura, in qua nunc, ut periti, contribuere valent ad 
illud perficiendum. 

2. Quaenam in schemate continentur ? 

In parte generali, a) Datur, tam in genere quam in specie, conspec- 
tus quidam variarum formarum apostolatus laicorum, tam ab omnibus 
et singulis, quam consociato modo exercendi. 

b) Sermo fit de recto ordine apostolatus. Attenditur et eius rela- 
tio varia ad hierarchiam et eius coordinatio in variis ambitibus, libera 
cooperatione necnon aptis institutis promovenda. Principium libertatis 
et unitatis, ratione boni communis, inter se componuntur. 

c ) Indicantur peculiares quaedam sollicitudines Ecclesiae circa 
apostolatum laicorum in praesentibus vitae condicionibus et aliqui campi 
specialiter commendantur. 

d) Principia statuuntur pro formatione laicorum ad apostolatum. 

In parte speciali. Principia quae ita in genere exposita sunt, appli- 
cantur ad tres enumeratos modos apostolatus. 

a) In apostolatu ad regnum Dei directe promovendum, praeter 
apostolatum in variis Ecclesiae communitatibus (paroecia, dioecesi, na- 
tione, universali Ecclesia) agitur imprimis de Actione Catholica. 

b) Distinctiores exhibentur normae directivae, quae cooperationi 
laicorum in distinctis modis actionis respondent, nempe ad directe pro- 
vehendum regnum Dei, actionis caritativae et actionis socialis. 

c) Distinctae normae directivae etiam proponuntur pro relatione 
huius apostolatus ad hierarchiam. 

d) Distinctae deinde normae directivae pro formatione laico- 
rum ad hunc apostolatum. 

3. Et ultimo . 3 Non facile erat, in tanta varietate apostolatus in di- 
versis regionibus mundi et diversis campis, in tanta differentia votorum 
episcoporum, invenire mediam viam, quae, in quantum hoc possibile 
est, exspectationibus omnium satisfaceret. Ex hac difficultate, quae adhuc 
augetur ex multis controversiis doctrinalibus hac in re, et ex novitate 
rei tractandae in Concilio, intelligitur methodus magis empirica et 
immediate ad fines pastorales directa, quam elegit commissio. 

Imperfectiones nostri schematis ipsam commissionem non fugiunt. 
Explicantur saltem quaedam ex vulneribus, quae schema passus est in 
sua genesi. 

Gratias maximas agimus illis Patribus et conferentiis episcoporum, 
qui nobis emendationes suas iam miserunt. Quas emendationes com- 
missio, durante hac Sessione, iam attente examinavit. Rationem habebi- 
mus horum propositorum in ulteriore labore. 

Certe textus notabiliter adhuc abbreviari potest, potest reddi ad for- 
mam clariorem et simpliciorem; repetitiones adhuc exstantes eliminari 
poterunt. Post disputationem circa caput « De laicis » in schemate de Ec- 
clesia et post vestras emendationes, modus dicendi etiam magis synthe- 
ticus reddi poterit. 

Venerabiles Patres! Ut quam primum ad totum textum reforman- 
dum accedere possimus, a vobis petimus, ut commissioni nostrae usque 
ad diem 15 ianuarii anni sequentis per secretariatum generalem omnes 
vestras adnotationes et emendationes, nondum ad nos missas, commu- 
nicetis. Omnibus deinde diligentissime examinatis, ratione habita etiam 
eorum, quae praeparantur in schemate de Ecclesia et de activa prae- 

sentia eius in hodierno mundo aedificando, adiuti a peritis laicis, textum 
emendatum et perpolitum tempestive ante proximam sessionem con- 
ciliarem praeparabimus et vobis communicabimus. 

Faxit Deus, ut commune nobis impositum opus tandem in tertia 
sessione ad optatissimum exitum adducatur! Dixi. Gratias. 



In textu scripto tradito-. 1 deest. 2 promovendis. 3 deest. 

Moderator-. Gratias, exc.me Pater! Nunc exc.mus D. secretarius 
generalis habet quasdam communicationes faciendas. 

Secretarius generalis : Assignatores locorum coram admittentur a 
Summo Pontifice, simul cum secretariis Patrum conciliarium, crastina 
hora 19 , una cum secretariis. 

In caeremonia, quae crastina celebrabitur, Patres induent habitum 
quem hodie habent. In sessione publica vero, prout dictum est, induent 
vel pluviale vel, si agitur de em.mis DD. cardinalibus, vestes proprii 
ordinis, cum mitra. Quidam postulaverunt hoc: ego debui repetere. Ce- 
terum, haec omnia habentur in intimatione, quae iam distributa est, 
et invenitur etiam in UOsservatore Romano. 

Sive crastina, sive feria IV, caeremonia incipiet hora nona, sed, 
praesertim feria quarta, ut iam dictum est, omnes Patres debent conve- 
nire in loca sibi assignata saltem hora 8 , 30 . Gratias. 

Moderator: Venerabiles Patres, cum in eo simus ut congregationes 
generales in hac secunda Sacri Concilii periodo claudamus, moderatores 
Deo imprimis atque Deiparae, una cum Patribus, gratias imo ex corde 
agunt ob tot collatas gratias acceptaque beneficia. Mentem deinde suam 
erga Summum Pontificem convertunt, qui paterno animo, Concilii la- 
bores est prosecutus. Eique repetunt devotionis, gratitudinis et filialis 
obsequii sensus dum solemnia publicae sessionis, eo ipso praesidente et 
moderante, praestolantur. 

Em.mo consilio praesidendae, consilio de coordinandis Concilii la- 
boribus et commissionibus conciliaribus gratias agunt quod sua opera, 
sapientia et navitate, moderatorum haud semper leve onus gratius ef- 
fecerint. 

Omnibus Patribus grates et plausus, grates egregiis peritis. Licet 
diversae prolatae sint sententiae, id ceterum libertas postulabat, caritas 
semper effulsit atque omnium desiderium ut veritas claresceret magis 
atque magis. 

Peculiares vero aestimationis et grati animi sensus placet Modera- 
toribus exprimere exc.mis secretario generali et subsecretariis Concilii 

[plausus], una simul cum omnibus secretariatus officialibus et collabo- 
ratoribus, pro immani et improbo quotidiano labore assidue, diligenter 
ac efficaciter praestito. 

Concludimus magnam nostram considerationem et admirationem 
pandendo Observatoribus dilectissimis atque carissimis Auditoribus lai- 
cis [plausus]. 

Faxit Deus ut noster labor non sit inanis ante ipsum sed, quantum 
in nostra paucitate fecimus, in ipsius vergat gloriam, in decus atque 
splendorem S. Matris Ecclesiae omniumque hominum in bonum atque 
utilitatem ! [ Plausus ] . 

Em.mus P. D. Eugenius card. Tis serant: Reponatur Sacrosanc- 
tum Evangelium. 

ANIMADVERSIONES SCRIPTO EXHIBITAE 

OUOAD CAP. III SCHEMATIS DE OECUMENISMO * 



1 

Em. mus P. D. MICHAEL card. BROWNE 

1. In pag. 20, lin. 18 dicerem: «... moderante nemine dissentiente Sancta 
Sede Romana ...» loco « arbitra Sede Romana ex communi consensu ». 

2. In pag. 22, lin. 9, loco verborum saepe nimis , dicerem quandoque. 

3. In pag. 22, linn. 14-18: bae lineae sunt naturae summopere delica- 
tae. Idem dicerem de linn. 18-21. Consulerem ut iterum perpendantur con- 
sulendo quoque doctos theologos. Agitur de fide. 

4. Idem ac sub n. 3 dicerem de pag. 23, linn. 16-18 et 22-23 ne appareat 
quasi indifferens esse pertinere ad Ecclesiam et pertinere ad sectam Prote- 
stanticam. 



2 

Exc.mus P. D. IOSEPH ATTIPETTY 
Archiepiscopus V erapolitanus 

Cap. III, n. 12, p, 20. Non videtur opportunum affirmare separationum 
ansam fuisse unice causas in linn. 8-11 enumeratas. Historia constat motiva 
minus nobilia immo et reprehensibilia etiam contulisse ad firmandam divi- 
sionem. Ne igitur historiam partialem facere videamur, mentio de causis 
vel ansa separationis omittatur. 

Ad nn. 13-16. Optime quidem laudatur Ecclesia orientalis. Optarem 
tamen ut orientales etiam adhortarentur ad magni faciendum traditiones 
Ecclesiae occidentalis, seu ritus latini, quae etiam multos habet thesauros 
doctrinae et sanctitatis. Certo, « quodcumque vere christianum est, nun- 
quam germanis fidei bonis adversatur, sed contra semper efficere potest ut 
perfectius ipsum mysterium Christi et Ecclesiae attingatur» (n. 3, p. 10). 
Utinam hoc principium ab omnibus in praxim ducatur, non tantum a fide- 
libus ritus latini versus orientales, sed etiam a fratribus separatis versus 
catholicos! 

N. 17, p. 22. Principium in hoc numero solemniter enunciatum de pos- 
sibilitate eamdem doctrinam diversis rationibus exprimendi veritate « sacrae 



* Huiusmodi textus lecti non sunt quia Patres vel, scripto exhibito, loqui 
non petierunt, vel iuri loquendi renuntiaverunt. 

revelationis unica et integra manente », potest admitti. Sed ulterior affir- 
matio schematis, sc., nullam aliam differentiam quam formularum eamdem 
doctrinam exprimentium adesse inter theologiam occidentalem et orienta- 
lem, est minus acceptabilis. Hoc enim esset orthodoxiam omnium dogma- 
tum orientalium asserere, quod Concilium non potest facere quin omnes 
casus particulares singillatim perpenderit. Schema citat locum Encyclicae 
Orientalis Ecclesiae decus ; mihi tamen non apparet ulla indicatio in textu 
Pii XII quae probet id quod dicerem « relativismum theologicum » hoc nu- 
mero schematis approbatum. Relati vismus enim theologicus viam facile pan- 
dit relati vismo dogmatico. Hinc, numerus iste ita corrigatur ut tum affirmatio 
de orthodoxia omnium expressionum theologicarum orientalium tum rela- 
tivismus theologicus evitentur. 

3 

Exc.mus P. D. MICHAEL BROWNE 
Episcopus Galviensis et Duacensis 

Hoc caput valde placet; sed sunt duae lacunae magni momenti pasto- 
ralis. Titulus capitis est « De christianis ab Ecclesia catholica seiunctis », sed 
loquitur tantum de orthodoxis et protestantibus: nihil de fratribus nostris 
seiunctis qui in atheismum lapsi sunt. Sed sunt christiani baptizati et con- 
firmati et sacra Eucharistia refecti. Et proh dolor sunt valde numerosi. 

De illis plusquam de orientalibus et protestantibus cura et sollicitudo 
nostra exerceri debent. Et pro hac ratione: orientales et protestantes se- 
cundum schema esse in bona fide praesumuntur: hinc salutem aeternam con- 
sequi possunt. Lapsi autem in mala fide esse praesumuntur, quia secundum 
doctrinam communem catholicus adultus non potest fidem amittere sine 
culpa sua. Sed si in mala fide sunt, in periculo aeternae damnationis sunt. 
Tenemur unam ovem ex centum in deserto quaerere: multo magis tenemur 
si sunt quadraginta vel quinquaginta ex centum. Multi episcopi in certis 
nationibus orthodoxos et protestantes non habent; sed possunt exercere 
caritatem et zelum oecumenismi erga catholicos lapsos. Omnia media oecu- 
menismi — orationem, renovationem vitae, mutuam cognitionem, expo- 
sitionem doctrinae — applicari possunt. Etiam dialogum et cooperationem 
socialem cum fratribus qui in communismum lapsi sunt exercere possunt, 
sed cum prudentia et sapientia. 

Altera lacuna est de conditionibus ad unionem restaurandam cum pro- 
testantibus. In n. 18 conditiones ad restaurandam unionem cum orienta- 
libus dantur. Sed nec unum verbum de conditionibus unionis cum prote- 
stantibus. Multum iuvabit motum oecumenismi et progressum dialogi, si 
conditiones has Concilium praefinire possit. De fide divina, de iis quae iure 
divino sunt — nempe de primatu Pontificis, de septem sacramentis, de 
cultu B. Virginis — nulla potest esse compromissio. Sed sunt obstacula 
unionis quae de iure mere humano sunt, e. g. caelibatus ministrorum, litur- 

gia vernacula, nominatio episcoporum. Protestantes timent ne cathedrales 
et ecclesias suas tradere cogerentur, taxas et subsidia solvere, totum systema 
latinum accipere. Ante reformationem provisiones beneficiorum a Romana 
Curia magnum odium et invidiam produxerant. 

In iis quae sunt de iure humano Romanus Pontifex magnam autono- 
miam sancire potest: utrum sit prudens vel opportunum ipse solus iudicare 
potest. Sed pro episcopis, qui dialogum moderari et dirigere debent, quae- 
stio magni momenti est, num de his conditionibus ad unitatem restauran- 
dam loquendum vel silendum sit. 

4 

Exc.mus P. D. CAROLUS A. BUSWELL 
Episcopus Pueblensis 

Without doubt it is true that for the fruitful establishment and pursuit 
of “dialogue” with “ separated Churches”, we must accept them as they 
sincerely judge themselves to be. To predicate of them qualifications which 
they deny will only bring the “ dialogue “ to an early end. 

With this fact in mind, therefore, and after inquiry among representative 
Protestants, we propose to change the wording of paragraphs 19, 20 and 21 
of Section II of Chapter III of “De Oecumenismo “ to correspond more 
exactly with present-day Protestant thought. 

II. Concerning the disjoined (seiunctis) Churches (see note) of Western 
Provenance. 

19. (The distinctive situation [propria condicione] of these churches 1 ). 

Because of our long sharing of traditions through earlier centuries, there 
is a peculiar relationship of affinity and exigency between the Catholic 
Church in the west and those churches 1 which were separated from the 
Catholic Church in the course of the successive crises which have characterized 
(or stirred?) Christianity since the Middle Ages. 

It has been the basic intent of these churches 1 to exalt the sovereignty 
of God’s grace, to bear witness to the revelation of His Word and Wisdom 



1 Note: If the word ecclesiae is permissible, this overcomes the seemingly 

invidious ecclesiae / communitates distinction of the present draft. To us it 
seems a permissible word since the schema as a whole maintains that by baptism 
all Christians are in some sense brought within the ecclesia, however imperfectly, 
and that their corporate life contains a measure of ecclesial reality. If ecclesiae 
is not permissible, Cardinal Koenig’s suggestion, communitates ecclesiales (ec- 
clesial communities) might be substituted. If there is manifest difficulty even with 
this, the more cumbersome phrase ecclesiae vel communiones could be employed, 
as a way of leaving the entire question open. But the preference of those involved 
in preparing this draft would be in the order stated above. 

in Iesus Christ (cf. 1 Cor. 1, 24), to proclaim that man’s appropriation of 
the divine gifts depends utterly upon God’s reconciling mercy (cf. Rom. 
5, 11. 15-17), to receive the charism of the Holy Spirit within the koinonia 
of the People of God (cf. 1 Reter, 2, 9-10), and to share their fullest 
communion with Christ in the sacrament of the Lord’s Supper or Eucharist. 
Indeed, they have insisted on the activity of Christ as sole mediator to the 
extent that they have obscured the essential mediatorial function of the 
Catholic Church, and as a whole have only in recent times given expression 
to a growing concern for visible unity. 

We wish once again to turn our attention to these churches 1 since 
they are joined to us by cherished and sacred bonds — viz., by their confession 
of the Name of Jesus Christ, by the Sacrament of Holy Baptism and by 
their acknowledgement of the inspiration of the Holy Scriptures. Thus 
they are true brothers of ours, who are striving to live by the charity 
of Christ. 

By reason of the diversities of their origins, doctrines and modes of 
spirituali ty, they continue to differ widely among themselves and from us. 
Even so, we must not forget that some of them enjoy the sacramental 
means of grace deriving from the maintenance among them of a valid 
priesthood. 

20. (Their confession of Christ.) It behooves us, therefore, to regard 
with interest and respect those churches 1 which openly confess that our Lord 
Jesus Christ is God and Saviour, according to the Scriptures, and, banded 
together, seek to manifest their common callings in Christ, to the sole glory 
of God — Father, Son and Holy Spirit. From this faith, with the assistance 
of God’s unmerited grace, they gain strength for living the Christian life 
with generosity, fortitude and zeal. It is this devotion to Christ which 
led them to understand something of the Saviour’s desire and call for unity 
among all his disciples (cf. John 17, 20-21). 

Deeply yearning for union with Christ in the communion of His Mystical 
Body, they have been impelled to testify to this concern before all the 
world. 

21. (Their zeal for Holy Scripture.) In Holy Scripture, and especially 
in the New Testament, they have sought to be open to God’s revelation, 
fully manifested in His Word, pro nobis caro factum. Herein they con- 
template the life of Christ — High Priest, Prophet, and King— together with 
all those things which He taught and did (cf. Acts 1, 1-2), and, above 
all, the saving mysteries of His death and resurrection (cf. 1 Cor. 15, 3-7). 
Thus, Holy Scripture, the common heritage and authority of all Christians, 
serves as a precious means, God-given, towards that unity of all which 
our Saviour has promised to us and will finally bestow. Moreover, diligent 
study and meditation upon Holy Scripture provide an effective basis for 
dialogue between Christians otherwise divided. 

(The rest of the chapter to be preserved intact.) 

5 

Exc.mus P. D. IOANNES CANESTRI 
Episcopus tit. Tenediensis, aux. em. mi Vicarii in Urbe 

Pag. 23. II. De Communitatibus inde a saec. xvi exortis. In genere 
non placet: non est nisi elogium communitatum protestandum quod non 
videtur verum sine exceptione; dum silentio* premitur defectus qui pro illis 
sequitur ex separatione: ita minuitur zelus pro unitate restauranda. Agno- 
scenda sunt prorsus bona quae fratres separati retinent sed etiam monendi 
sunt de malis status separationis ita ut excitentur magis ac magis ad illum 
statum mutandum. 



6 

Rev.mus P. D. ALIPRANDUS CATANI 
Prior generalis Congr. monachorum Camaldulensium O.S.B. 

In pag. 22, lin. 17, legitur: « ... methodo tamen diversa oriens et occi- 
dens ad divina cognoscenda et confitenda protenduntur ». 

In eadem pagina, linea 22 dicitur proprium esse theologiae orientalium 
radicari in Scripturis, foveri et exprimi vita liturgica, operibus patrum nu- 
triri, ad rectam vitae spiritualis institutionem et ad contemplationem tendere. 

In his sententiis schema recte intendit affirmare in historia theologiae 
deprehendi curas et praeoccupationes diversas. 

Sed accuratae veritati historicae non respondet opponere methodum 
theologicam Orientis et methodum theologicam Occidentis et dicere esse 
proprium theologiae Orientis fundari in Scripturis, in liturgia, in patribus 
et tendere ad institutionem vitae spiritualis et contemplationis. 

In his quaestionibus Oriens non debet simpliciter contraponi Occidenti 
sed multo magis theologia scholastica non scholasticae sive theologia pa- 
tristica et methodus theologica patristica theologiae scholasticae et methodo 
theologiae scholasticae. Et insuper in ipsa theologia patristica, sicut et in 
ipsa theologia scholastica debent subdistingui curae et tendentiae diversae 
non autem methodi diversi. Et explico. 

Quoad modum concipiendi theologiam eiusque methodum in historia 
Ecclesiae tres magnae divisiones faciendae sunt secundum investigationis 
theologicae et diversos respondentes modos recurrendi ad fontes Scripturae 
et traditionis necnon ad philosophiam in theologia. Ista tria magna genera 
historica theologiae et methodi theologicae sunt: theologia patrum, theo- 
logia scholastica antiqua et theologia scholastica postridentina. 

Genus theologiae patristicae et methodus theologiae patristicae, quoad 
substantiam sunt communia apud omnes patres, sive Orientis sive Oc- 
cidentis. 

Haec methodus in Oriente servata est etiam post aevum patrum in pe- 
riodo scii, byzantina usque ad saec. xiv et xv. 

In Occidente vero — et hoc est valde notandum — item continuatur 
per totum medium aevum, in ea quae nunc dicitur theologia monastica, usque 
ad triumphum theologiae scholasticae saec. xm. Ita exempli gratia, conceptus 
theologiae et methodus theologiae Bedae venerabilis, Ruperti Tuitsiensis, 
S. Petri Damiani, S. Bernardi, Vilhelmi a S. Theodorico et multorum alio- 
rum, non differunt substantialiter a theologia patrum et a methodo theolo- 
giae patristicae sive Orientis sive Occidentis. Et ista theologia non minus 
fundatur in Scriptura, in patribus, in liturgia et tendit ad contemplationem 
quam theologia Orientalium. 

In his rebus profunda diversitas inter Orientem et Occidentem incipit 
solum cum scholastica. 

Verum tamen est apud ipsos patres diversas tendentias et praeoccupa- 
tiones hinc inde notari in perscrutandis diversis aspectibus revelationis, quam- 
vis non diversas methodos theologiae. Ita verum est iam apud patres occi- 
dentales quasdam praeoccupationes et tendentias proprias deprehendi relate 
ad patres orientales, quibus tendentiis iam praeannuntiantur quaedam notae 
particulares totius theologiae occidentalis. Sed suo modo hoc etiam valet in 
Oriente, verbi gratia de alexandrinis relate ad antiochenos (quatenus in 
Scriptura et in ipso Christo priores magis curant de aspectu spirituali et 
divino, posteriores magis de littera et de aspectu humano). Et aliquid simile 
dici potest de byzantinis relate ad patres antiquiores. 

In his omnibus sunt curae et praeoccupationes magis attendendi ad unum 
aut ad alium aspectum revelationis non autem sunt theologiae diversae et 
methodi theologiae diversae. 

Conclusio. 1 . Pag. 22, lin. 17: loco « ...methodo tamen diversa Oriens 
et Occidens ad divina cognoscenda et confitenda protenduntur », dicatur: 
«... cum curis et praeoccupationibus diversis ad divina cognoscenda et con- 
fitenda quandoque Oriens et Occidens protenduntur, praesertim inde ab ortu 
theologiae scholasticae in Occidente ». 

2. Ibidem pag. 22, lin. 22, deleatur vox « propriam », quia historice 
non est verum pertinere solum ad theologiam Orientalium radicari in 
Scripturis, fundari in patribus, foveri et exprimi in liturgia, nutrire vitam 
spiritualem et contemplationem. 

7 

Exc.mus P. D. IOANNES CAPISTRANUS CAYER 
Episcopus tit. Cis sit anus, vic. ap. P ortus Saidi 

In schemate de Oecumenismo, cap. III, n. 15, apte loquitur de spiritua- 
litate monastica Orientis quae, in se dives, olim fons vitae monasticae Oc- 
cidentis fuit. Mentio haec efficacitate ditior evaderet, si addictione comple- 
retur super ipsam monasticam institutionem hodierne a fratribus separatis 
asservatam, superque cum ipsis intercommunicationem atque collaboratio- 
nem. Haec quidem coordinatio monastica quam maximum adiutorium oecu- 

menismo, de quo nunc disseritur, praeberet: tum quia in Oriente vita con- 
templativa fere naturaliter appetitur, quae omnibus sub respectibus humana 
opera et illuminare et fovere posset; cum quia hierarchia, sicut patriar- 
chae et episcopi, Ecclesiae orientalis a monachis vel praevalenter vel exclu- 
sive, prout apud coptos, constituitur. Inde infertur: si ceteri a hierarchia 
pendent, et si hierarchae a monachis seliguntur: neminem latet quam profi- 
ceret oecumenismus si a monachis iniatur. 

Ante separationem, iam a saec. v effectam, Occidentales Aegyptum, Sy- 
riam et Palaestinam petiebant ad vitam monasticam cum orientalibus inien- 
dam vel ab ipsis addiscendam. Nunc e converso monachi orientales, numero 
minuti et laboribus haud apti, proficue catholicorum humanioribus additis 
uterentur. Ne tamen collaboratio haec verbis tenus proponatur, necessitas 
instat operosam organizationem quam apprime instituendi. Personaliter ego, 
mea per 14 annos in Aegypto experientia fultus, tres vobis, venerabiles Pa- 
tres, propositiones praeberem. 

1. Propositio prima monachos Montis Sinai respicit. Mons sanctus est 
Sinai, ubi Deus ipse Moysi locutus est, ubi Deo quamplures sancti locuti 
sunt, ubi defluentibus saeculis monachi coenobium thesauris ditaverunt. 
Pervetusta Basilica cum adnexo protomonasterio S. Catharinae, inaestimabiles 
picturae, ingens pinacotheca, perdives bibliotheca, archivium innumeris pre- 
tio excedentibus manuscriptis ditatum, perplurima monasteria hic illic per 
oases distributa: haec omnia insimul, sicut scitis, christianam haereditatem 
in Sinai constituunt. Horum omnium custodes monachi graeci orthodoxi 
sunt. Ipsi vero, proh dolor!, numero pauci sunt et cultura pauperes. Et 
quidem pedetentim pauciores fiunt. Abhinc sex annos residentes 17 erant; 
hodie 10 tantummodo manent. Neque novitii adsunt qui accurrent. Ita quod, 
tempore quam brevi, irreparabilis perditio incumberet. Iam enim omnia mo- 
nasteria, per oases condita, vacua monachis inveniuntur: beduinis cultoribus 
locata. Ne eadem tam nefasta sors super praestantius monasterium S. Ca- 
tharinae instet, ad tot thesaura in saeculis cumulata irreparabiliter amit- 
tenda, duo ego proponerem: 1. Ut commissio constituatur, quae negotia 
agens cum Porfirio III, Sinai archiepiscopo et in civitate Cahirae residente, 
ipsi catholicorum auxilium offerat. 2. Deinde unum vel alterum monaste- 
rium, vacuum in oasibus situm, monachis catholicis ut locetur, qui pie- 
tatem illic colerent, atque studia super monumenta in protomonasterio 
S. Catharinae asservata peragerent. 

2. Propositio secunda monachos Montis At hos attigit. Prout omnibus 
innotescit, hoc ipso anno a primo condito monasterio super Montem Athos 
festum millenarium celebratur. Anno enim 963, tamquam Montis Sinai 
dilatatio, monachus Anastasius illic vitam monasticam instauravit. Actualiter 
20 circiter monasteria, confoederatione colligata, ibi inveniuntur. A monachis 
orthodoxis graecis, russicis, rumenis, bulgaris et slavis inhabitantur. Tamen, 
sicut Mons Sinai, ita et Mons Athos, qui olim insignis spiritualitatis cunas 
constituit, nunc quotidie citius occidit. Quaedam enim ex coenobiis, quae 

antea plus quam 50 monachis hospitium praebebant, hodie tres vel quatuor 
incolas detinent. Hoc quidem evenit: vel ratione solitudinis, haud acceptae 
ab hodiernis iuvenibus; vel potius ab interruptione russorum affluxus, qui 
olim, absque adstantibus politicis conditionibus, numerosiores emittebant 
vocationes. Igitur, sicut pro Monte Sinai, ita et pro Monte Athos Concilio 
proponere vellem ut aptior inveniatur forma, quae et adiutorium et colla- 
borationem faveret. Secretariatus Unionis, e. g., vel directe vel mediantibus 
Observatoribus, negotiationes cum Ecclesiis, quibus praefata coenobia con- 
credita sunt, possibiliter iniret. Inter catholicos monachos absque dubio 
invenirentur qui huiusmodi oecumenismi genus libenter optarent. 

3. Tertia tandem propositio, quae et praecedentes faciliores redderet, 
haec est: monasteria catholica erigere ubi olim in Oriente floruit vel adhuc 
exstat monachismus. Propositionem hanc in Aegypto, exemplaritatis causa, 
definio. Tam numerosa olim erigebantur monasteria in aegyptiacis desertis ut, 
teste S. Ioanne Chrysostomo, monachi et sacrae virgines divinas laudes in 
terra angelorum laudibus in caelo coaequarent. Ex centenis monasteriis 
plurima et nunc manent, tamen vel vacua vel diruta. Octo tantummodo a 
monachis incolantur. Cur non ex ceteris unum vel aliud a religiosis catho- 
licis, orientalibus vel occidentalibus, restituitur ad vitam monasticam? Quam- 
plurae, ut puto, ex huiusmodi restitutione profluerent utilitates: 1. Pro ipsis 
monachis, praesertim longaevis qui, ab universis catholicis fidelibus adiuti, 
climate experirentur et valetudini et ascetibus ascensionibus favorabili. 
2. Deinde vita monastica, olim tam praeclara, sua existentia ulterius incre- 
mentum daret. 3. Tandem oecumenismus valde proficeret si monachi catho- 
lici, exemplo vel directa instructione, monachos orthodoxos dilectionem, vi- 
vidiorem spiritualitatem et laborem, nostris temporibus apta, docerent. Ars 
typographica, librorum refectio, manuscriptorum restauratio, institutio biblio- 
theconomica, agricultura, deserti redemptio: haec omnia utiliter orationem 
in monasterio comiterentur. Et tandem, mediantibus monachis, super ceteros 
christianos opere vitalis influxus exerceretur. 

Nihil aliud. Faxit, venerabiles Patres, Concilium ut oecumenismi cona- 
tus per monachismi viam ad uberiorem frugem perveniat. 

8 

Exc.mus P. D. ALOISIUS GONZAGA DA CUNHA MARELIM 
Episcopus Caxiensis in Maragnano 

Pag. 25, n. 24. Notandum est quod multum differt conditio sectarum 
protestandum, quae in America latina vigent, maxime in Brasilia, quia cum 
magno proselytismo agunt, aliquoties praedicant in plateis, emissarios mit- 
tunt de domo in domum, non solum in civitatibus sed etiam in pagis, ad 
substituendam fidem catholicam per fidem protestanticam, evangelizando 
suo modo iam evangelizatos. Cum istis fere impossibilis evadit oecumenismus. 

9 

Exc.mus P. D. PAULUS DALMAIS 
Archiepiscopus Arcis Lamy 

Laudandum est schema tractasse de Ecclesiarum Orientalium peculiari 
consideratione, et hoc capitulum in duas partes dividisse. Attamen super 
secunda parte quae attinet ad communitates inde a saec. xvi exortas, hanc 
animadversionem facere vellem: Non est secundum veritatem historicam 
et theologicam de Ecclesia sic dicta « Anglicana » tractare eodem loco et 
eodem pondere quam communitates protestantes. Omnes scimus Ecclesiam 
anglicanam in honorem habere multa elementa vitae ecclesiasticae quae pro- 
testantes respuerunt: v. g. Sacramentum Eucharistiae, Sacrificium S. Mis- 
sae, presbyteratum et episcopatum etc. Ideoque propono ut de anglicanis 
loquatur in loco proprio. 

\_Sub scripserunt etiam\ Louis Gaumain, ev. de Moundou; M. Bernard, 
arch. Brazza ville; I. B. Fauret, ev. de Pointe-Noire; I. I. Adam, ep. Libe- 
ropol.; I. Wolff, arch. Diego-Suarez; Henri Veniat. 



10 

Exc.mus P. D. IOANNES B. DA MOTA E ALBUQUERQUE 
Archiepiscopus Victoriensis Spiritus Sancti 

Uno ductu intuitu aliqua ad caput tertium huius schematis adnotan- 
dum ut magis rerum Ecclesiae circumstantiis in nostris regionibus aptetur, 
liceat mihi pauca animadvertere. 

Schema nostrum eo tendit ut Ecclesia catholica nedum reconciliationi 
christianorum obstet, eisque potius faveat, seseque apparet et digna reapse 
existat gratia desideratissima unionis. Sub hoc aspectu quae dicuntur de 
positivis valoribus communitatum christianarum non catholicarum optima 
videntur, et maxime necessaria dicenda. Re quidem vera, pro maxima parte 
fidelium, praesertim in terris traditionaliter catholicis, acatholici non ut 
fratres dignoscuntur, sed ut haeretici et schismatici formales, ac si actu 
proprio et personali fidem et unionem reiecerint in quo et peccato vivent. Ad- 
mittitur, sane, eorum aliquos, per accidens autem et rarissime quidem in 
bona fide versari. Generatim fideles nostri, ut plurimum, dari non posse 
apud nos acatholicum bonae fidei existimant. 

Huiusmodi falsa cogitandi ratio originem ducit suam ex modo qua cate- 
chistae rem infantibus explicant. Si ambigue vel erronee loquuntur catechi- 
stae eos qui docent vel errore laborant vel de hac re non loquuntur. Inter- 
roganti, enim, catechistae, quinam sint haeretici, respondent infantes: qui 
veritatem fidei negant, uti, e. g., protestantes. Quaerenti iterum catechistae 

quinam sint schismatici, respondent infantes: qui Papae oboedire renuunt, 
ut sunt orthodoxi et protestantes. Nullo ergo facto discrimine inter haere- 
ticum formalem et materialem, inter eum qui voluntarie a fide defecit et 
eum qui nullatenus fidem negavit quia apud non catholicos natus est, in 
mentem infantium ingerunt falsam notionem, quod acatholici omnes, eo 
ipso, formaliter haeretici essent. Tamen schema nostrum praeclare asserit: 
« illi vere fratres nostri cum caritate Christi vivere valent et supernatura- 
libus donis elevari possunt ». Quod certe, censeo, pluries evenit. 

Sed quod molestius fertur est modus loquendi ipsius Codicis luris Cano- 
nici, qui huic mentalitati indulgere videtur. Nam can. 1149 permittit bene- 
dictiones impertiri « etiam acatholicis ad fidei lumen obtinendum ». Videtur 
Codex acatholicis simpliciter fidem negare. Insuper can. 987 prohibet quo- 
minus sacros ordines recipiant filii acatholicorum « quamdiu parentes in 
suo errore permaneant ». Ut patet, nativitas ex parentibus acatholicis appa- 
ret tamquam peccatum originale quod ne per baptismum quidem abluitur, 
totamque vitam commaculat. 

Denique loquitur Codex indistincte de conversione, abiuratione, et ab- 
negatione acatholicorum quasi necessario in eodem statu versarentur ac 
pagani, apostatae et formales haeretici et schismatici. Talibus aliisque lo- 
quendi modis subiacet falsa opinio, acatholicos, videlicet, Ecclesiam catho- 
licam ingredientes totaliter debere respuere christianismum quem antea ab 
infantia professi sunt. 

Haec omnia longe distant ab illis quae SS. Pontifex Ioannes XXIII dixit 
de Elisabeth Anna Seton. En verba Pontificis: « La novella Beata, come puo 
dirsi di altri beati dei secolo decimonono, giunse al cattolicesimo non attra- 
verso la rinnegazione dei passato, ma piuttosto come a meta provvidenziale 
di studio, di preghiera, di esercizio di carita a cui la preparava tutto 1’orien- 
tamento della vita precedente. Un passo dopo Paltro, essa si trovo in seno 
alia Chiesa cattolica; fu per lei un arricchire il patrimonio che gia possedeva, 
un aprire lo scrigno chiuso che stava nelle sue mani, un penetrare nella co- 
noscenza della verita piena, presso la cui dimora essa si era sempre trovata 
sin dai giovani anni » (L’ Os servatore Romano, 18-19 marzo 1963). Vox 
vero populi tunc temporis, eadem ac apud nos nunc temporis falsa imbuti 
sententia, haec erat prout in documento beatificationis legitur: « Haec mu- 
lier, nisi foret haeretica, esset sancta dicenda ». 

Unde concludo humiliter petens ut modo aliquo innuatur acatholicos ut- 
pote extra Ecclesiam catholicam natos gener atim in bona fide versari. 

Et nos quidem, fratres carissimi, operam veri pastoris Ecclesiae Christi 
faciemus si errorem istum circa protestantes et schismaticos explicationibus 
secundum rerum veritatem erradicaverimus; si post tot pulcherrimas de 
oecumenismo disceptationes clero et populo nobis concreditis ostenderimus 
protestantes et schismaticos fratres, seiunctos quidem, sed vere in Christo 
fratres esse. 

11 

Exc.mus P. D. CAROLUS DE PROVENCHBRES 
Archiepiscopus Aquensis in Gallia 

Animadversio praevia. Intentionem et momentum oecumenicum huius 
capituli bene intelligimus et adprobamus. Ut exc. relator optime explanavit, 
importat « basim communem quaerere, in qua dialogus incipi potest ». Sed 
quia haec basis est quid valde complexum, oportet caute procedere in aesti- 
matione. Animadversiones nostrae ad hoc tantum intendunt, ut elementa 
certa affirmentur, dum dubiosa ad indagationes peritorum mandentur. Sic 
speramus capitulum adhuc utilius ad dialogum oecumenicum fore. 

Nn. 19-24, pp. 23-25. Animadversiones generales. Utrum talis tracta- 
tio ad Concilium pertineat, valde dubitatur. Nam agitur de sensu eventuum 
historicorum. At de re historica iudicia tantum probabilia dari possunt, quia 
ex natura sua sunt contingentia, complexa et saepe saepius ambigua, ita ut 
interpretatio eorum non possit esse certa, neque certitudine scientifica, neque 
certitudine fidei. 

Idem dicendum est de iudicio quoad valorem harum communitatum. 
Certum est hunc valorem in multis animis dari sed qualis sit, hoc est Dei 
secretum. 

Ex altera parte, situatio separationis, si ad Dei propositum refertur, 
est quid anormale. Clare oporteret dicere Ecclesiam, dum valores positivos 
agnoscat, de elementis quae in his communitatibus desunt, valde dolet, quia 
ex voluntate divina sunt media ad plenitudinem sanctitatis quae est finis 
omnium; quae media sunt sacramenta et sacrificium eucharisticum et ple- 
nitudo Revelationis prout recte a Magisterio interpretatur. Sin, ex nostra 
culpa, fratres separati bona fide putent se omnia habere quae ad vitam 
plene christianam sunt necessaria. Quod caritatem simul ac veritatem offendit. 

Animadversiones quoad particularia. Nn. 19, linn. 14-18 deleantur, 
quia non videtur quomodo sensus verus transcendentiae divinae ad nega- 
tionem operis divini conducere potest. 

Lin. 20, « nobiscum » non est clarum: agiturne de catholicis empirice 
sumptis vel de mysterio Ecclesiae, ad quam aliquomodo pertinent? N. 21, 
caute de Scripturis loquendum est. Nam nonnulli eius inspirationem non 
agnoscant, cum dicant viros apostolicos verbum Dei iam interpretatos esse. 

Linn. 10-11, « medius ... ad dialogum instaurandum ». Formula est am- 
bigua. Nam Scriptura non est medium cuius dialogus, quae est res humana, 
esset finis. Sensus Scripturae habetur quando a Magisterio Ecclesiae expli- 
catur. Textus aequivocat, quia confundit devotionem realem erga Scripturam 
(lin. 14) et doctrinam Scripturae, quae non sine authentico Magisterio erui 
potest. 

N. 23, lin. 32, idem dicendum de « Scripturarum acceptione ». Scrip- 
tura re vera accipitur quando cum suo vero sensu accipitur, quod non potest 

in omnibus dari sine Magisterio Ecclesiae. V. g. character hierarchicus Ec- 
clesiae vel sacrificium Missae continentur in plena acceptatione Scripturae. 
Littera nihil est sine suo sensu. 

Pag. 25, linn. 6-10, de quibus agitur? Si de sic dictis Liberalibus, textus 
dedecet, cum Christum in suo mysterio negant eumque sicut Buddha tam- 
quam virum religiosum illustrem considerent. Addendum est baptismum 
de necessitate salutis esse, saltem sub forma baptismi desiderii. Quid pu- 
tandum si Concilium hoc momentum baptismi minimizare videtur? Hoc 
non esset amare errantes sed in errore quasi confirmare. 

Conclusio. Textus brevior reddatur. Haec possunt conservari: p. 23, 
n. 19, linn. 8-13, n. 20, lin. 29, lin. 3, p. 24, n. 22, et conclusio, n. 24, 
p. 25. Attamen lin. 15, addendum: inter christianos, sub ductu Vastorum ... 



12 

Exc.mus P. D. IOSEPH DESCUFFI 
Archiepiscopus Smyrnensis 

Multum mihi displicet quod in ultimo schemate de Oecumenismo , die 
22 mensis aprilis 1963 edito, non inveniuntur quae in vetere schemate 
de Ecclesia et de B. M. Virgine, — die 10 mensis nov. 1962 edito, in cap. XI 
« de Oecumenismo » — declarabantur, pag. 84, sub n. 54, «De commu- 
nione in Sacris liturgicis » a lin. 35 ad 41, et pag. 85, a lin. 1 ad 25. 

Quare, propono Commissionis Patribus ut addantur in ultimo schemate 
de Oecumenismo, opportuniori loco in fine cap. III, istae duae paragraphi: 

1. Cum approbatione episcopi, pro loci atque temporis adiunctis, et 
omni scandalo remoto, liceat communionem habere in sacris liturgicis cum 
non catholicis. 

2. Ut matrimonia mixta coram ministro acatholico contracta, positis 
cautelis, et approbante episcopo non sint declarata invalida. 

Patres rev.mi, quando iudicio episcopi non instat periculum irenismi 
aut indifferentismi, optandum est ut non destruamur factis recti oecume- 
nismi vota et conatus! 



13 

Exc.mus P. D. PATERNUS NICOLAUS IOANNES CORNELIUS GEISE 

Episcopus Bo gor ensis 

1. Pag. 20, 7 sermo fit de ansa separationum. In hoc contextu opportu- 
num videtur loqui etiam de deficiente comprehensione et caritate ex utraque 
parte. Et quia hic agitur de Oecumenismo Ecclesiae catholicae, imprimis 
culpa propria (et non aliorum), non tantum in ritu, sed etiam in perdu- 
ratione schismatum confitenda est. Papa Paulus VI nobis exemplum dedit. 
Congruum videtur Concilium in hoc schemate sequi exemplum Papae. 

Fere impossibile est loqui de ansis et causis separationum sine ulla con- 
fessione culpae propriae. Hoc etiam valet quoad separationes inde a saec. xvi 
ortis. 

Confessio autem culpae locum aptum oportet habere in textu. Ergo com- 
mendatur commissioni, ut videant, quomodo haec culpae confessio modo 
apto in textu inseri possit. 

2. Concilium se abstineat ab omni iudicio de Ecclesiis (et Communi- 
tatibus) a nobis separatis, quod non omnino et sub omni respectu realitati 
cor respondet. Hoc specialiter valet pro communitatibus inde a saec. xvi 
exortis. Est enim realitas valde complexa et certe in schemate de Oecume- 
nismo nihil dici debet, quod iniustum vel offensivum potest esse pro aliis. 
Ratio etiam habeatur evolutionis in istis communitatibus, praesertim ultimis 
temporibus non sine influxu dialogi oecumenici. 

E. g. pag. 23, 16 « ... hoc tamen principium eo usque prementes, ut ad 
negationem mediationis essentialis Ecclesiae perventum sit ». Numquid 
hoc sub omni respectu valet pro istis communitatibus, etiam in theologia 
actuali? Numquid mediatio ab illis omnino negatur, etiam in praxi harum 
Ecclesiarum? Adest certe mediatio per praedicationem Verbi Dei. Forsan 
aliis verbis tamen ex parte aliquam mediationem (etiam essentialem) non 
tantum admittunt, sed etiam confitentur (cf. Emendationes, n. 172). 

N.B.: Ad 1 : 24 episcopi Indonesiae consensum praebuerunt; ad 2: 
omnes consensum praebuerunt (30). 

14 

Exc.mus P. D. IOANNES VILLELMUS GRAN 
Episcopus tit. Raphiensis, eoad, c.i.s. Osloensis 

Par. 22 (pag. 24, lin. 18). Formulatio potius sic efficitur: « ... homo vere 
Christo incorporatur crucifixo et glorificato, membrum Corporis Christi ef- 
ficitur, atque in vitae divinae consortium regeneratur, ...» (cf. Eph. 3, 6). 
Ratio: multi quidem christiani, sive catholici sive acatholici, desiderant 
ut tandem aliquando exprimatur haec veritas ab Ecclesia catholica. 

Quando A. card. Bea Hafniae locutus est (ian. 1963) auditor quidam 
expresse interrogavit si « fratres seiuncti » a nobis catholicis considerantur 
ut veri cristiani, id est, ut membra Corporis Christi. Respondit em.mus car- 
dinalis: « Hoc certum est, ut patet ex his quae iam dixi ». 

Litt. Encycl. Mystici Corporis Christi circa hanc quaestionem non sat 
clare loquuntur; sed quia card. Bea saepe in locutionibus suis in favorem 
sensus univoci incorporationis valide baptizati, etiam extra Ecclesiam ca- 
tholicam, in Corpus mysticum Christi sese exprimit, oportet ut Concilium 
Vat. II clare et distincte id affirmet — secus fratres seiuncti certo certius 
mirabuntur. 

[, Subscripserunt etiam ] Olaf Ioannes Smit, ep. tit. Paral.; Theodor 
Suhr, ep. Hafniensis; Iacobus Mangers, ep. Osloensis. 

Exc.mus P. D. LECH KACZMAREK 
Episcopus tit. Alienus, aux. Gedanensis 

Sequentes animadversiones humiliter proponere mihi liceat. Auctores 
relationis super praedictum schema, valde quidem sapienter atque saga- 
citer sublineasse necessitatem dialogi et quidem caritativi cum fratribus 
separatis ineundi. 

Omnino verum esse puto non sufficere ut catholici veritatem proponant 
sed oportet ita proponere ut ea tamquam veritas sensu genuino percipi 
possit. 

Certo vitandus est etiam accentus polemicus in colloquiis cum fratribus 
separatis. 

Tamen enixe petere audeo ut in componendo Directorio circa modum 
agendi clare nihilominus in lucem ponatur factum haud paucas dissentio- 
nes inter catholicos ac fratres separatos nostri aevi originem sumere non 
tantum ex vera diversitate doctrinae sed etiam ex falso intellectu doctrinae 
catholicae, ibique reponendam esse fontem saltem plurium dissentionum. 

Proinde clare notiones de Christo Domino eiusque Ecclesia omni tamen 
cum caritate propositae, valde opportunae essent in praedicto Directorio 
praeparando. Hae animadversiones fundantur in experientia plurium col- 
locutionum, quas personaliter ipse cum istis hominibus habebam. 

Aliis verbis, sana quaedam species intellectualismi catholici magnam 
meo humili iudicio partem habere posse in dialogo cum fratribus separatis 
perficiendo, salva utique semper caritate et secluso quocumque accentu 
polemico. 

16 

Exc.mus P. D. IULIUS GEORGIUS KANDELA 
Archiepiscopus tit. Seleuciensis pierius, aux. Antiochenus Syrorum 

Ad magis aperiendam fratribus nostris seiunctis viam unionis meliori 
faciliorique modo, propono iudicio Patrum venerandorum huius Concilii 
meam humilem opinionem, cui praemitto verba ab omnibus lecta: 

In schemate decreti de Oecumenismo pag. 20, par. 12, lin. 1, sic 
legitur: « In unitate christianorum fovenda, haec Sacrosancta Synodus con- 
dicioni Orientalium specialem debitamque adhibere considerationem oppor- 
tunum esse censuit... Ut ex historia constat separationum ansam praebue- 
rant formae modique diversi quibus hereditas ah Apostolis accepta est, qui- 
que inde ab ipsis Ecclesiae primordiis hic et illic varie explicati sunt, ratione 
diversi ingenii ». 

Praeterea in pag. 2, lin. 13, additur: « Quae supra de legitima diversi- 
tate in rebus liturgicis dicta sunt, eadem placet Sacrosanctae Synodo etiam 

de diversa theologica doctrinarum expressione declarare ... ita ut variae 
illae theologicae formulae potius inter se compleri dicendae sint quam di- 
screpare ». 

Denique « haec Sacra Synodus in memoriam revocat ad communionem 
instaurandam opus esse nihil ultra imponere oneris quam necessarii. Oportet 
etiam ad naturam relationum, intendere quae inter Ecclesias orientales et 
Sedem Romanam ante separationem vigebant, ex quibus officium Romanae 
Sedis, cuius est praesidere in caritate insigniter elucebat ». 

Ex allatis ergo innotescit, nihil existere in doctrina orientali, sicut olim 
sic hodie, quoad authenticum sensum intellecta, quod ansam praebet sepa- 
rationis, et consequenter excommunicationis, quae adhuc viget et permanet 
in Ecclesia Matre et Magistra, contra nostros fratres materialiter tantum 
seiunctos. 

Patet igitur fratres orientales separatos — praesertim vero mulieres, 
puellae, pueri ac viri analphabetae, qui vel nativitate, vel ignorantia insupera- 
bili laborant maxime in argumentis subtilis doctrina vel dogmatibus fidei 
non necessariis necessitate medii ad salutem, ideoque in separatione per- 
manent — non esse condemnandos vel subiiciendos excommunicationibus 
latae sententiae promulgatis contra haereticos et schismaticos; fratres enim 
orientales tum orthodoxi tum iacobiti, copti, armeni non negant, formaliter 
ullum dogma, et — more meo iudicandi — fratres isti aequiparari debe- 
rentur millibus millium analphabetarum, puerorum, mulierum catholicorum 
qui numquam formaliter actum fidei emiserunt super dogmata recenter pro- 
mulgata, verbi gratia, super dogma infallibilitatis Summi Pontificis. Prae- 
dicti fratres omnes credunt in primatum sedis patriarchalis et Supremae. A 
primis saeculis diem festum Assumptionis Matris Dei agunt, etc. 

A primis saeculis usque in hodiernum diem, Syriani iacobitae, exempli 
gratia, — e quibus habemus breviarium nostrum — non desinunt in lau- 
dibus efferendis Sedem patriarchalem Petri eiusque successorum canere. 
Sicuti et nos, ita et illi habent in praedicto breviario, feria sexta veritatem 
primatus Sedis Romanae semper canentes, Romam anteponunt aliis sedi- 
bus patriarchalibus. Sic dicunt, et nos dicimus: « Crux Filii Dei, quam 
ludaei sepelierunt, elata fuit hodie usque ad fines terrae. Ierusalem de- 
structa fuit quia in illa, Filius Dei crucifixus est; et ecce Roma — impri- 
mis — Syria, Aegyptus crucem Christi adoraverunt quia ab idolorum cultu 
salvavit (liberavit) eos ». Quam stropham testimonium esse firmissimum et 
certissimum antiquissimae huius confessionis adhuc vigentis, nemo non 
videt. 

Ex omnibus ergo argumentis constat eosdem fratres — vel saltem nona- 
ginta quinque ex cento — materialiter tantum esse separatos, quum ullum 
dogma illorum fidei propositum, formaliter negaverint, sicut ex historia 
ac theologia illustrare licet. Cur ergo poenis ecclesiasticis omnes indistincte 
ac globaliter plecterentur et poenis affecti manerent propter paucos — quin- 
que ex cento — tantum delinquentes? 

Quamobrem mihi liceat humiliter proponere venerandis Patribus con- 
ciliaribus ut a Summo Pontifice postuletur ut excommunicatio latae senten- 
tiae ac specialiter reservata sua auctoritate abrogetur in Codice luris Orien- 
talis in partem nondum promulgata « de poenis ecclesiasticis » quum agitur 
de fratribus orientalibus materialiter tantum separatis. Hac insuper ratione 
sublatum extabit et impedimentum mixtae religionis et cum impedimento 
tot ac tanta problemata vitae socialis communitatum christianarum secum 
viventium auferentur. 

Opinor istam relaxationem legis poenalis Ecclesiae, non esse veram re- 
laxationem, sed quamdam restaurationem, iuxta praedicta, quum Deus velit 
omnes credentes salvos fieri atque non plectat poenis latae sententiae de- 
licta non commissa, vel omissiones ob ignorantiam invincibilem factas; in- 
super opinor istam relaxationem auferre pariem quod excommunicatio ere- 
xit inter duas Ecclesias sorores credentes unam fidem, unum Dominum, 
unum Baptisma, sicut pulcherrime argumentatus est Pater generalis Atha- 
nasius Hage. Existimare audeo Ecclesiam catholicam, non modo iacturam 
ullam passuram fore ob hanc relaxationem, immo dierum annorumque de- 
cursu hanc agendi rationem atmospheram creabit pacis et amicitiae chri- 
stianae, quae opitulante Dei gratia, fovebit unionem tam desideratam a 
Iesu Christo et a populo christiano, nam ut ait S. Thomas: « bonum est 
magis actuosum quam malum »; praeterea difficillime praesumitur hodie 
globalis unio separatorum cum Sancta Petri Ecclesia. 

Spes vero certa habetur Concilium istud, in quod christianorum oculi 
et corda convertuntur, semen caritatis et reconciliationis in cordibus omnium 
seminando, in animis christianorum novae generationis uberes fructus 
daturum. 



17 

Exc.mus P. D. FREDERICUS MELENDRO 
Archiepiscopus Nganchimensis 

Pag. 21, art. 15, linn. 25-35. Haec paragraphus veram exprimit laudem 
de Ecclesia Orientis catholica. Non vero apparet qua ratione dici valeant 
de Ecclesiis Orientis seiunctis, de quibus caput agit. 

Pag. 22, art. 17. Idem ac supra dicendum videtur. 

Pag. 23, lin. 2. « Cuius est praesidere in caritate », sed praesidere cum 
iurisdictione ... 

Pag. 25, lin. 12. Post particulam « ut » petimus addatur « a periculis 
deviandi a fide sese praemuniant ac simul a quavis ... ». 



ANIMADVERSIONES SCRIPTAE - CAP. III DE OECUMENISMO 



391 



18 

Exc.mus P. D. URBANUS M. PERSON 
Episcopus tit. Cymaeus, vic. ap. Harar ensis 

1. In primis oportet ut concordiam et unitatem in domo nostra confir- 
memus, v. g. inter clerum saecularem et regularem, inter diversos Ordines 
religiosos, inter catholicos aliorum rituum. Ad hunc finem necesse est in 
lucem proferre ea quae nos coniungunt (quae sunt fere omnia), et neglegere 
ea quae nos separant (quae sunt fere nulla). 

2. Post amicam collaborationem cum diversis ritibus per annos triginta 
primo in India deinde in Aethiopia protractam, aliqua monita de hoc argu- 
mento exponere vellem. 

3. Sub hoc vocabulo « ritus » includuntur varia elementa, quae, etsi 
nolimus confiteri, verae causae sunt aemulationum exsistentium; in primis 
quaestiones de re politica et nationali, nonnumquam etiam de ambitione 
personali. Inde consequitur ut controversia de ritibus non sola ratione fiat, 
sed commixta sit cum animi affectibus et perturbationibus seu passionibus. 

4. Curandum est ut divisiones iam existentes non fiant graviores, deinde 
ut illa quieta quae sunt, ne moveantur. Omnes hae de ritibus quaestiones 
in loco et situ solvendae sunt; periculum est, ne decretum a Concilio aucto- 
ritate datum graviores reddat. 

5. Sed Concilium multum conferre potest ad eas si non solvendas, at 
saltem mitigandas, et quidem indirecte: a) Ecclesiae sensum profundum, 
qui nos unit, in omnibus augendo, quo fiet ut differentiae quae nos separant, 
minuantur; b) usus communis linguarum popularium multum valet ad ritus 
qui in eodem territorio inveniuntur inter se approximandos; c ) Conferen- 
darum Episcopalium institutio obligare debet episcopos diversorum rituum 
in eodem territorio exsistentium ad conveniendum in unum, ut de quaestio- 
nibus pastoralibus communibus una deliberent. 

6. Non desunt quae dicant, ritus latini in Oriente praesentiam obstaculo 
esse colloquio cum orientalibus. Ego non ita credo; et certissime non erit 
obstaculo, cum ritus latinus ritus populi evadet per ordinatum linguae popu- 
laris usum. 

7. Sunt etiam quae dicant, Ecclesiae unitas esse quasi pontem inter 
nos et orthodoxos positum. Optandum quidem est ut id verum sit; sed 
saepe saepius illae sunt potius murus diffidentiae quam pons unionis. In 
his casibus ritus latinus servire potest ad oppositiones attenuandas; dum- 
modo tamen Ecclesia latina in ultimo loco remanere atque inter alias solo 
apostolico zelo et caritate excellere curet. 

8. In quibusdam regionibus, praecipue in Aethiopia, clerus Ecclesiae 
separatae plenus ac refertus est praeiudicatis opinionibus contra Ecclesiam 
catholicam, ideoque in praesentiarum colloquium cum illis clericis institui 
nequaquam potest; laicis vero doctrina instructi apertiores sunt, et collo- 
quium seu dialogus inter laicos potius fieri deberet. 

9. Vitae nostrae et vestis nostrae ratio, simplicior facta, valeret etiam 
ad colloquium facilius reddendum. De hac simplificatione multus sermo fuit 
in Concilii interventibus, et non est cur in hac re iterum insistam. Sed iis 
quae dicta sunt, addi fortasse potest usus dominicus stemmatum cum propria 
inscriptione (« devises et blasons »): ut dioecesis proprium stemma et in- 
scriptionem habeat, transeat, sed non apparet cur unusquisque episcopus 
sua propria habere debeat. 

19 

Exc.mus P. D. BENEDICTUS PRINTESIS 
Archiepiscopus Atheniensis 

Unitas (unio) Ecclesiarum localium Orientis in fide et doctrina cum tota 
Ecclesia Christi iam per multa saecula exstitit, licet eodem tempore diver- 
sitates in expressione Mysterii Fidei, non autem contradictio, haberentur. 

Diversitates istae multis ex causis et elementis subiectivis originem du- 
centes (mens, indolis, cultura, philosophia, lingua etc.) quin Ecclesiam 
disiungant, valorem suum, verum etiam splendorem acquirunt et praebent. 

Hac sub consideratione caput nostrum III, pars I, diversitates in liturgia, 
spirituali traditione, disciplina, dogmatica expositione etc. Ecclesiarum Orien- 
talium in relatione cum Ecclesia Occidentis bene exponit, tamen, Patres 
conciliares, breves et humiles animadversiones facere mihi liceat. 

Textus noster quam bene de disciplina, spiritualitate etc. Ecclesiarum 
orientalium loquitur, nullum tamen sermonem de Ecclesiologica expositione 
earum facit, dum Ecclesiologia maximi momenti est, post tot vestras inter- 
ventiones in capite de Ecclesia, parte I, ubi Sacramentalitas munerum epi- 
scopi quam clare exposita fuit et omnis iuridica expressio, quam Oriens 
non intelligit, auferta est. 

Ecclesiologia orientalium Sacramentalis est, cum omnis potestas, omne 
munus episcopi ex ipsa Consecratione ( Chirotonia ) eiusdem provenit et qui- 
dem in unione indissolubili cum Eucharistia omnes cum Christo uniens, eos 
sanctificans et ad plenitudinem vitae Christi ducens. Chirotonia in unione 
cum tota Ecclesia episcopum successorem Apostolorum facit, omnia munera 
ei in Ecclesia et pro Ecclesia praebet ad populum spiritualiter generandum 
et ad plenitudinem vitae ducendum, unde Sanctus Ignatius scribebat: 
« ubi Ecclesia ibi episcopus et ubi episcopus ibi et Ecclesia ». 

Votum meum est ut breviter sed clare de Ecclesiologia orientalium Ec- 
clesiarum sermo in capite nostro fiat. 

Clariori modo dici debet, doctrinam, quam textus noster exponit, pa- 
trimonium Ecclesiae orientalis unionem habentis cum tota Ecclesia Christi 
fuisse et quam doctrinam etiam Ecclesias orientales disiunctas habuisse et 
nunc consequi. In textu nostro non clare dicitur utrumne verba « Ecclesiae 
orientales » ad Ecclesias orientales unionem colentes aut ad Ecclesias orien- 

tales disiunctas pertineat, verum etiam ambabus tribui videtur, quod certe 
confusionem aliquam gignere videtur. Textus magis organice praesentetur, 
ne eadem principia iterum repetantur. Amoveatur vero ab eo quidquid nos 
in quaestionibus et factis historicis miscere posset, quae certe separatio- 
nem in decursu saeculorum ex adiunctis temporum et aliorum elementorum 
praeparaverunt. Sua Beati tudo Patriarcha Athenagoras in colloquio mense 
iulio elapso habito dicebat: « Nobis non licet saecula elapsa in mente ha- 
bere aut de ipsis loqui; si vero aliquando hoc fecerimus, tantum ad plo- 
randum de illis hoc erit; cogitemus de praesenti et de futuro; relinquamus 
monologum et dialogum incipiamus; theologia una est, quamvis theologi 
quoad expressiones multi sint ». Unde in n. 16, lin. 9, verba « quae saepe ni- 
mis servata non est » e medio auferatur, ne, dum veritatem affirmare volumus, 
ansam tamen recordationis infelicium historicorum factorum praebeamus, 
quod certe dialogum nullatenus adiuvat. Haec Sacra Synodus caritatem et 
unionem colere satagit et vult, feliciter vero regnans Summus Pontifex, 
Paulus VI, spiritum magnanimitatis christianae una pro semper personaliter 
expressit et declaravit. 

N. 17. Studium Patrum orientalium verum etiam spiritualium Aucto- 
rum quam perutile et absolute necessarium est, tamen in se ipso incom- 
pletum erit, nisi profunda cognitione variarum conditionum localium in- 
tegretur, quae ut secundarium quid deputari non licet, ne aliter littera spi- 
ritum occidat. Hae conditiones non ubique eaedem sunt, sed pro unaquaque 
regione differunt. 

Pro Graecia loquor, cognosci oportet: 

Indolem populi, qui extraneo viro non semper fiduciam habet. 

Facta historica, quae in decursu temporum advenerunt et quidem tam 
obiective quam etiam quoad subiectivam conceptionem apud populum. 

Relationes intimas, quae inter Ecclesiam et Statum Civilem vigent; sunt 
etenim duae Potestates parallelae, sed in plurimis inter se non conveniunt 
quamvis una ab altera pendeat. Nemini fugiat, ex conceptione theocratica 
byzantina, munus iurisdictionis plus minusve a munere docendi separatum 
esse. 

Statum iuridicum Ecclesiae catholicae, ne aliter damnum Ecclesiae ipsae 
feratur. Statum ipsum iuridicum, qui ex Baptismo emanat, pro variis acti- 
bus, v. g. pro catechesi, pro matrimonio. 

Christianas organizationes, quae a monacis diriguntur, quam magnum 
influxum in populum habent; quem influxum ipsi quoque episcopi Ecclesiae 
orthodoxae vilipendere non audent, neque contra illas aperte agere valent. 

Propter has et alias causas nemini de quaestionibus Ecclesiarum orien- 
talium relationes vel opiniones proprias scribere aut in diariis publicare 
permittatur, nisi vere peritus in ipsis fuerit et prius Ordinarios loci viderit 
et consultaverit; aliter periculum est, ne Ecclesia et dialogus ipse damnum 
patiatur, quod pluries accidit. 

Exc.mus P. D. VICTOR IOSEPH REED 
Episcopus Oklahomensis et Tuis ensis 

Quia conscientiae quorumdam catholicorum perturbantur circa quaestio- 
nem participandi in dialogo oecumenico, opportunum videtur de hac materia 
tractare. Dialogus oecumenicus iuxta normas episcopi localis initus inquie- 
tudinem conscientiae causare non debet. Difficultas autem oriri potest si 
scopus dialogi non bene intelligitur, ita ut dialogus cum evangelizatione 
confundatur. 

Tum dialogus oecumenicus tum evangelizatio important munus « testifi- 
candi » (marturein) verbo et opere veritati Verbi Dei. Sunt tamen duae 
diversae species « testificandi » ex eo quod finis utriusque diversus est. 
Generatim dialogus oecumenicus locum habet inter christianos diversarum 
religionum, et consistit in testimonio quo directe intenditur, in spiritu cari- 
tatis fraternae, patrimonium spirituale alteriusutriusque fidei christianae in- 
dagare et intelligere. Ex altera parte, evangelizatio consistit in testimonio 
quo directe intenditur conversio alterius partis ad propriam fidem chri- 
stianam. Dialogus igitur oecumenicus et evangelizatio diversae sunt, et 
confundi omnino non debent. 

In utroque, libertas conscientiae individualis prorsus necessaria est. 
Immo, distinctio inter evangelizationem proprie dictam et proselytismum 
fundatur praecise in hac libertate personali. Dum « evangelizatio » liber- 
tatem arbitrii individui semper aestimat et potius innitatur attractioni spi- 
rituali Verbi Dei ad fidem et conversionem in subiecto procurandam, « pro- 
selytismus » motivis indignis utitur quae blandiuntur necessitatibus mere 
humanis vel quae ad coactionem, sive apertam sive subtilem, perducunt. In 
evangelizatione, e contra, testimonium datur verbo et opere, quin persona 
evangelizata ullam iniuriam, sive corporalem sive spiritualem patiatur. Di- 
gnitas personae humanae semper veneratur; Verbum Dei proponitur, non 
imponitur. 

Ut « dialogus » cum « ecclesiis seiunctis » fructuose initietur et prose- 
quatur, procul dubio debemus nos illas accipere prout ipsae se sincere 
aestimant. Affirmare igitur de eis quamlibet notam quam ipsae negant non 
est nisi finem importunum dialogo imponere. 

Propterea post huius facti considerationem et diligentem cum insignibus 
Protestantibus consultationem, volumus emendare par. 19, 20, et 21 sectio- 
nis II cap. III schematis de Oecumenismo ita ut verba Concilii accuratius 
correspondeant menti hodiernae Protestantium. 

II. De Ecclesiis 1 in occidente seiunctis. 

19. (De propria harum ecclesiarum 1 condicione). Imprimis cum Ec- 
clesia catholica in Occidente peculiari affinitate ac necessitudine iunguntur, 
ob diuturnam praeteritis saeculis in communi ecclesiastica traditione parti- 

cipationem, illae Ecclesiae 1 quae ab Ecclesia catholica separatae sunt in gra- 
vissimo rerum discrimine quo christianitas opprimebatur iam a Medio Aevo. 

Ante omnia hae Ecclesiae 1 transcendendam gratiae Dei extollere, testi- 
monium revelationi Verbi Sui et Sapientiae in Christo Iesu ferre (cf. 1 Cor. 
1, 24), factum quod acceptatio humana donorum Divinorum totaliter a mi- 
sericordia Dei reconciliante pendente declarare (cf. Rom. 5, 11, 15-17), 
charisma Sancti Spiritus intra koinonia Populi Dei accipere (cf. 1 Pt. 2, 9-10), 
et plenam communionem cum Christo in Sacramento Coenae Dominicae seu 
Eucharistiae participare intendebant. Sane, in activitatem Christi Mediatoris 
unici eo insistebant ut functionem essentialem mediatricem Ecclesiae ca- 
tholicae obscurarent, et gener atim tantummodo nuper exprimebant curam 
semper crescentem pro unitate visibili pro?novenda. 

Ad has etiam Ecclesias 1 animum vertere cupimus, cum nobiscum tam 
caris et sacris vinculis devinciantur, scii, confessione Nominis Iesu Christi, 
sacramento Baptismatis, et agnitione inspirationis Scripturarum Sacrarum ; 
illi namque vere fratres nostri sunt qui cum caritate Christi vivere con- 
tendunt. 

Propter diversitatem originis, doctrinae, et vitae spiritualis inter se et 
a nobis adhuc non parum differunt; immo obliviscendum non est, quaedam 
mediis sacramentalibus gratiae, e sacerdotio valido promanantibus, gaudent. 

20. (De confessione Christi). Mens nostra in eas imprimis Ecclesias 1 
fertur, qui Dominum nostrum lesum Christum Deum et Salvatorem palam 
confitentur, secundum Scripturas, atque coniunctim respondere enituntur 
communi vocationi in Christo , ad solius Dei gloriam, Patris et Filii et Spi- 
ritus Sancti. Ex hac fidei professione vires sibi hauriunt, opitulante Dei gra- 
tia, ad vitam christianam haud sine magnanimitate, fortitudine et studio 
probe agendam. In Christum enim devote intendentes, iidem Salvatoris 
desideria et invitamenta ad unitatem omnium discipulorum (cf. Io. 17, 
20-21) magis magisque in animis percipiunt. 

Desiderio unionis cum Christo flagrantes in communione Corporis Sui 
mystici, iidem compulsi sunt ad testimonium fidei suae ubique apud gentes 
etiam reddendum. 

21. (De Sacrorum Librorum studio). In Libris Sacris, maxime Novi Te- 



1 Nota : Si vox « ecclesiae » permissibilis sit, sic distinctio « ecclesiae-com- 
munitates » apparenter tam infelix schematis praesentis vincatur. Nobis videtur 
permissibilis quia schema tenet quod Baptismate omnes christiani aliquo modo, 
etsi imperfecto, assumuntur Ecclesiae, et quod vita eorum corporata retinet 
aliquam mensuram realitatis ecclesialis. Si autem « ecclesiae » non permissibilis 
sit, forsan substituatur consilium cardinalis Koenig: « communitates ecclesiales ». 
Si tamen etiam huic terminologiae difficultas manifesta habeatur, adhibeatur ex- 
pressio incommodior « ecclesiae vel communiones » ita ut tota quaestio relinqua- 
tur aperta. Praeferentia autem submittentium hanc emendationem secundum illum 
talem ordinem restat. 

stamenti, se aperiebant Dei revelationi plene manifestatae per Verbum 
Suum pro nobis caro factum. Ibique vitam Christi — Summi Sacerdotis, 
Prophetae, et Regis — contemplantur, nec non ea quae Ipse docuit et peregit 
(c£. Act. 1 , 1-2), praesertim vero mortis et resurrectionis eius mysteria salu- 
taria (cf. 1 Cor. 15, 3-7). Sacra eloquia etenim, hereditas communis et 
auctoritas universorum christianorum, veluti medium pretiosissimum inser- 
viunt in potenti manu Dei ad illam unitatem adipiscendam quam Salvator 
nobis promisit et fine finali dabit. Proinde studium diligens et meditatio supra 
Scripturas constituit fundamentum effectivum dialogi inter christianos aliter 
divisos. 

Sequatur schema prout in fasciculo impressum. 

\_Subscripserunt etiam~\ Stephen A. Leven, ep. aux. S. Antonii; Carolus 
A. Buswell, ep. Pueblensis; Carolus H. Helmsing, Kansas City-St. Ioseph; 
Leo A. Pursley, Fort Wayne - South Bend; Floyd L. Begin, ep. Querco- 
politanus. 

21 

Exc.mus P. D. IOANNES VAN CAUWELAERT 

Episcopus Inongoensis 

Remarques generales: Ce chapitre se compose actuellement de deux 
parties: I. De Ecclesiarum orientalium peculiari consideratione; II. De 
communitatibus inde a saec. xvi exortis. 

Tout d’abord le n. 2 du chap. I, devrait etre transfere ici en guise 
d’expose de principes concernant tous les freres separes, a quelque groupe 
ou Eglise qu’ils appartiennent. C’est la forme la plus logique et la plus 
claire. 

Ensuite devrait venir 1’actuel chap. III, partie I, sur les Eglises orien- 
tales. 

La deuxieme partie, etant donne 1’expose de principes (chap. I, n. 2), 
devrait etre supprimee. 

Tout d’abord, il ne convient pas de parier exclusivement de Commu- 
nautes, car il y a aussi 1’Eglise Vieille-Catholique, qui non seulement corres- 
pond au concept d’Eglise, mais encore n’a pas eu son origine a partir du 
xvi siecle, bienqu’elle se soit separee de 1’Eglise apres cette epoque. 

D’ au tres Communautes Ecclesiales ont conserve une hierarchie epis- 
copale complete, et meme si la verite de leur sacerdoce est contestee par 
1’Eglise Catholique, il est anti-cecumenique de prendre deja la-dessus une 
position negative des ce schema. 

Enfin la description qui est ici donnee de la foi et de la vie religieuse 
de ces Communautes est une abstraction dans laquelle aucune communaute 
ne se reconnaitra mais dans laquelle toutes se sentiront desagreablement 
visees. 

Toute description qui serait tentee ici serait d’ailleurs vaine et risque- 

rait d’etre tres injuste: elle ne pourrait etre preparee qu’avec la collaboration 
des Communautes visees et alors elles devraient etre nommees expres- 
sement. 

22 

Exc.mus P. D. FRANCISCUS VON STRENG 

Episcopus Basileensis et Luganensis 

Liceat mihi, Fratres venerabiles, meo proprio nomine aliquid addere ad 
conclusionem n. 24, pag. 25. Experientia in mea dioecesi per iam multos 
annos facta dialogos inter pastores catholicos et acatholicos, quibus etiam 
laici competentes adsunt, laudandos esse probat. Conversiones intendere 
nolunt; sed intendunt doctrinam et vitam religiosam viceversa melius co- 
gnoscere et etiam comprehendere itemque praeiudicia tollere, quae saepe 
spiritum separationis efficiunt et augmentant. Hi conventus in spiritu ca- 
ritatis iam incipiunt et hanc caritatem augmentant, quae debet esse cor et 
anima motionis oecumenicae. Hae uniones insuper viam praeparant ad 
collaborationem fraternam in campo interconfessionali christifidelium, v. g. 
in conservandis bonis culturae christianae, pro familia, pro educatione iu- 
ventutis, in operibus caritativis, socialibus et publicis, praesertim in pugna 
contra atheismum et materialismum. 

Dialogi autem in his conventibus fructiferi solummodo remanent, in- 
quantum locum habent inter membra in doctrina competentia. Ubi inepti 
sunt participantes nec liberi ad regulariter conveniendum, conventus post 
aliquod tempus in somnum cadent. Pericula de fide deficiendi non inveni. 
Immo participantes catholici intuitu diversitatis et discrepantiae doctrinae 
fratrum a nobis segregatorum in fide catholica, ut mihi dicebant, fortificati 
sunt. Haec et alia iam Congregationi S. Officii communicavi, quae mihi 
apertam — ut grato animo profiteor — confidentiam monstravit. (Inter pa- 
rentheses hic mihi liceat addere me eandem confidentiam in casibus prohi- 
bitionis librorum non invenisse!). 

Concludo ergo hos conventus (oekumenische Kreise) vere utiles esse, at 
sub conditione tantum, quod ex utraque parte adsint viri in doctrina 
periti. 

Certe Concilium Vaticanum II iam pretiosissimos fructus faciet, si 
ope dialogi oecumenici polemica insidiosa cessaverit et caritas fraterna dif- 
fusa erit necnon omnes christifideles ad collaborationem manus conseruerint. 

23 

Exc.mus P. D. ANTONIUS GREGORIUS VUCCINO 
Archiepiscopus tit. Aprensis 

I. De Ecclesiarum orientalium peculiari consideratione. Verba tituli 
« de peculiari orientalium Ecclesiarum consideratione » respondent hodiernae 
menti oecumenicae quae reliquit viam negationis ad sequendam viam mutuae 

cognitionis. Perpulchre in decreto thesauri spirituales Ecclesiarum orien- 
talium prae oculis exhibentur necnon communio quaedam cum Ecclesia 
catholica cum qua sortiuntur eamdem formulam fidei, id est Credo, eamdem 
Scripturam sacram, eamdem apostolicam traditionem, et conciliarem, ea- 
dem sacramenta, eumdem cultum divinum eucharisticum, eumdem thesau- 
rum patristicum, eumdem martyrologium, etc. Sed haec communio manca 
nunc est quamquam per non pauca saecula plena fuisset. Quaeritur a nobis 
qui opus oecumenicum navamus quaenam fuit causa vera scissurae quae se- 
paravit Ecclesiam orientalem ab Ecclesia catholica. Etenim, cognitio istius 
causae est absolute necessaria ad rite promovendum opus oecumenicum. 

In capite Decreti auctores caute procedunt quando dicunt « ansam sepa- 
rationum praebuerunt formae modique diversi quibus haereditas ab Aposto- 
lis accepta est necnon propriam viam propriam assecutam ab Ecclesia orien- 
tali » quae quidem differentiae canonicae, disciplinariae rituales non impe- 
diebant fraternam et plenam inter utrasque Ecclesias communionem. Atta- 
men mihi videtur haec dissimilitudines non explicant plene separationem 
Ecclesiarum orientalium ab Ecclesia catholica. Officium nostrum est detegere 
veram et propriam causam quae decursu temporis operata est dolendam 
separationem, dictum est enim in hac aula a pluribus Patribus quod opus 
oecumenicum oportet progredere in plena sinceritate. Postquam causa istius 
mali fuerit cognita facilius evaderet opus oecumenicum, quia veritas libera- 
vit nos et aggredimur ad rectam applicationem remedii ad malum curandum. 

Duo verba Domini pandant nobis viam ad veritatem: « Regnum meum 
non est de hoc mundo » et « Date Caesari quae sunt Caesaris et quae sunt 
Dei Deo ». 

Unde Ecclesia est verum Regnum theocraticum, quia dicit Ioannes in 
Apocalypsi: « Vidi sanctam civitatem Ierusalem descendentem a Deo sicut 
Sponsam ornatam viro suo ». 

Insuper, sicut dicit Apostolus, Ecclesia est Corpus Christi in quo omnia 
munera et omnes potestates a Christo sunt. Patet ex dictis quod Ecclesia, 
Societas Sanctorum, essentialiter differt a societate civili, prior enim est 
supernaturalis, altera vero naturalis seu humana. Unde dictum Domini: 
« Date Caesari etc. ». 

Tempore persecutionum potestas civilis tentavit sibi attribuere iura Dei, 
sed Ecclesia proprio sanguine servavit libertatem suam. Post persecutiones 
venit pax dicta Constantiniana et Ecclesia obtinuit suam libertatem. Atta- 
men imperator romanus, noluit plene renuntiare totalitaria potestate sua. 
Relinquendo Ecclesiae potestatem ordinis, sibi vindicavit potestatem do- 
cendi et gubernandi Ecclesiam. Haec multis factis historicis probantur 
quae uno nomine vocantur « Caesarocratia ». Caesar enim censebat se per- 
sonificationem in terris potestatis Dei, et, in Ecclesia sibi attribuebat nomen 
« Isapostolus », i. e., aequalis Apostolo. 

Tam in Oriente quam in Occidente Ecclesia passa est istam tribulatio- 
nem seu per novam persecutionem, forsan peiorem prioris. Certum est 

cooperationem istam inter thronum et altare fuisse beneficam pro Ecclesia, 
attamen in finem evanuit sibi malefica. In utraque Ecclesia Deus suscitavit 
defensores Ecclesiae libertatis, quae habuit suos martyres. Sed, proh dolor, 
dum in Ecclesia occidentali libertas Ecclesiae et sua unitas apostolica salvata 
fuit, in Oriente Ecclesia in servitutem redacta fuit ita ut Patriarcha Menas 
ausus fuit dicere: « In Ecclesia nostra nihil statuendum est seorsum a 
voluntate Imperatoris ». Hoc modo in Oriente Ecclesia decursu temporis 
constituta est Ecclesia imperialis seu Status et instrumentum Caesaris. Ad 
securius disponendi de Ecclesia Caesar fovit creationem Sedis patriarchalis 
Novae Romae, quae decursu temporis, vindicavit sibi potestatem super 
universam Ecclesiam orientalem tribuendo sibi nomen Patriarcha oecu- 
menicus. Ratio huiusmodi faciendi erat principium mere civile: Nova Urbs 
seu secunda Roma habebat eandem potestatem super Ecclesias orientales, 
sicut Episcopus Romanus habebat potestatem universalem super Ecclesias 
occidentales. Duo pares patriarchae, priore, ratione ecclesiastica, rema- 
nente, patriarcha occidentis. Super omnes autem has ecclesiasticas pote- 
states Imperator romanus, pontifex maximus. Evidens est quod haec prin- 
cipia mere humana decursu temporis multis factis et contingentiis foven- 
tibus dolendum exitum habuerunt, i. e. separationem. Unde origo Eccle- 
siarum nationalium, a centro apostolico seiunctarum et subiectarum rythmo 
multiplicationis nationum. Inde Ecclesiae autocephalae. 

Caesarocratia igitur ut conclusionem habuit creationem Ecclesiarum na- 
tionalium. Hoc est magnum et gravissimum malum simulque principale 
impedimentum ad unionem operandam inter Ecclesias Orientales et Ec- 
clesiam catholicam. 

Quo modo nunc, nos operarii oecumenismi, debemus curare hoc malum 
et adiuvare fratres nostros ad acquirendam veram liberationem a nationa- 
listico malo? Hoc est problema cruciale oecumenismi. Iam in capite se- 
cundo permulta et utilia media indicantur in exercitio oecumenismi. Omnia 
ista laudanda sunt. Sed mihi videtur quod Ecclesia catholica habet aliquid 
faciendum quod incumbit omnibus catholicis, speciali vero modo sacram 
hierarchiam, clerum et religiosos. Debemus exhibere fratribus seiunctis 
exemplum catholicitatis ecclesiasticae, liberando eam ab omni spiritu natio- 
nalistico, a propensione racismi, iuridismi exaequati. Catholicitas Ecclesiae ab 
Apostolo sic describitur: « Non est Iudaeus, neque graecus ... Omnes enim 
vos unum estis in Christo » {Gal. 5, 28). Sicut dicebat f. r. Ioannes XXIII: 
« Quando Ecclesia catholica, munda ab omni ruga mundana, apparebit in 
tota sua pulchritudine tunc dicemus fratribus separatis: Venite et videte ve- 
ram imaginem Christi quae splendet super faciem Ecclesiae ». Idem Pontifex 
dicebat: « Conversio catholicorum erit invitatio ad fratres seiunctos ad ve- 
rum ovile Christi ingrediendum ». Conversio autem initium habet a con- 
fessione veritatis, quae liberabit nos ab omni influxu spiritus mundi « haec 
est vera paupertas spiritu » quae a Domino beatificatur. 

CONFERENTIA EPISCOPORUM HELVETIAE 

Liceat mihi nomine Helvetiae episcoporum aliquas animadversiones 
proponere super cap. III de Oecumenismo. 

1. Videtur omittendum esse quidquid historice pertinet ad separatio- 
nem inter nos et fratres nostros seiunctos et solummodo proponantur prin- 
cipia generalia circa communionem perficiendam. Hae quaestiones historicae 
valde difficiles sunt, nimiae comprehensionis et nimiae extensionis. Ideo 
omittantur ea quae dicuntur in n. 13 et loco eorum ponantur quae inveniun- 
tur in n. 18. Praeterea melius explicetur quomodo Mater Ecclesia commu- 
nionem cum Oriente concipiat. Dici poterit: unio inter Ecclesias orientales 
et Ecclesiam romanam non est concipienda ut absorptio unius Ecclesiae ab 
alia, vel aliquis reditus ad partem alterius, sed vera communio in qua 
servatur, ut iam saepe in aula dictum est, et unitas in diversitate et diversitas 
in unitate. 

2. Pag. 23, lin. 2. Optime citantur verba sancti Ignatii « romanae Se- 
dis cuius est praesidere in caritate ». Attamen addendum esse videtur verbum 
ex Evangelio sumptum: « et cui data est potestas ligandi et solvendi ». Quia 
hic iacet essentia quaestionis. 

3. Titulus secundus « De communitatibus inde a saec. xvi exortis » 
rectius dicatur « De communitatibus in Occidente exortis ». Ratio est quia 
adsunt Valdenses ante saec. xvi, et post saec. xvi Iansenistae, Veteres ca- 
tholici, qui omnes sunt nobis dilecti fratres seiuncti. 

Eadem ratione, pag. 23, lin. 13, post verbum « opprimebatur » ad- 
dendum est « praesertim ». 

4. Pag. 23, linn. 14-18 deleantur, quia haec descriptio — aliquantulum 
obscura — doctrinae communitatum a saec. xvi exortarum insufficiens et 
partialis est. 

5. Pag. 24, linn. 10 et 11 deleantur verba « veluti medium pretiosissi- 
mum inserviunt ad dialogum instaurandum ». Haec etenim verba praebent 
ansam falsae interpretationis, ne unusquisque se credat huiusmodi dialogi 
capacem. Competentia omnino requiritur, ut optime dicit em. mus card. Bea. 

6. Non sufficit loqui de baptismo ut sacramento valido omnium christi- 
fidelium. Aliquid etiam dicatur de sacramento matrimonii, non quidem sub 
aspectu matrimonii mixti, de quo in alio loco agitur, sed de matrimonio 
valide inter baptizatos contracto ut est verum sacramentum, id est fons gra- 
tiae inter sponsos, ita ut illi tendere debeant ad semper perficiendam vivam 
istam communionem, quae sacramentaliter unionem Ecclesiae cum Christo 
significat et efficit. 

25 

Exc.mus P. D. LAURENTIUS J AEGER 
Archiepiscopus Vaderbornensis 

Tertii capitis pars prima « De Ecclesiarum Orientalium peculiari con- 
sideratione » optime elaborata est, dum pars secunda propter internas huius 
obiecti difficultates adhuc eget emendationibus. 

I. Pag. 23, n. 19 « De propria harum communitatum condicione ». 

Valde laudandi sunt auctores huius partis in hoc, quod clare viderunt 

necessitatem indicandi saltem modo generalissimo rationes separationis. 
Etenim nisi hoc fit, haec pars schematis saperet spiritum nimiae simpli- 
ficationis et optimismi superficialis. Nam non sufficit edicere, in quibus 
protestantes nobiscum conveniunt. Tali modo omnes confessiones refor- 
matoriae apparerent quasi quidam catholicismi partes, quae nil aliud essent 
quam fragmenta plenitudinis catholicae, quae tamen eiusdem remanerent 
generis et indolis. Attamen hoc fratribus seiunctis videbitur — et recte 
quidem — ut nimia simplicitas et ignorantia proprietatis totius reforma- 
tionis. 

II. Ratio a schemate in n. 19, linn. 14-19, indicata attingit quidem 
aspectum singularem verum; attamen magis de reformatis (calvinistis) quam 
de lutheranis et anglicanis valet. Ideo post diligentem deliberationem pro- 
pono novum textum totius n. 19: « Dolendus seiunctionis status validis- 
simis historicis, sociologicis, psychologicis causis atque imprimis doctrinali- 
bus rationibus sustentatur. Quas rationes reformatores saec. xvi sic dictis 
formulis exclusivis exprimere intendebant, v. g. formulis “ solus Deus, so- 
lus Christus, sola scriptura, sola gratia, sola fides ” et similibus. Rationes 
illae manifestantur praesertim in ecclesiologia. Propria harum confessionum 
indoles in variis communitatibus ecclesialibus origine, doctrina et vita spi- 
rituali inter sese differentibus magna cum varietate increvit, retentis com- 
muniter quibusdam reformatoriis principiis. 

Ad has communitates christianas animum vertere cupimus. Non inten- 
dimus earum originem, doctrinas, cultum et vitam spiritualem describere 
neque conamur earum nobiscum controversias et seiunctionis causas inqui- 
rere nec earum indolem propriam reformatoriam. Indicemus hic solummodo 
cara ac sacra vincula, quibus nobiscum coniunguntur, scilicet fidem in Iesum 
Christum Dominum et Salvatorem nostrum et Sacramentum Baptismatis 
aliaque beneficia Christi, quibus vere sunt fratres nostri, qui bona volun- 
tate in caritate Christi vivunt et ditantur donis Spiritus Sancti, omnibus 
iustificatis inhabitantis eosque ordinantis ad unam Christi Ecclesiam ». 

1 

Processio et Missa 

Summus Pontifex, in Aula Paramentorum sacris vestibus assumptis, 
comitantibus PP. cardinalibus et patriarchis, in Sacellum Paulinum se 
contulit, dum ceteri Patres processionaliter per Atrium Petrianum ad 
Basilicam Vaticanam pergunt. Post adorationem SS. Sacramenti, Sum- 
mus Pontifex hymnum Ave Maris Stella intonavit et, absoluto primo 
versu, gestatoria sella evectus, item per Atrium Petrianum ingressum 
fecit ad Basilicam Vaticanam, dum chorus Cappellae Sixtinae cantat 
hymnum Ave Maris Stella (Perosi), Patribus modo gregoriano alter- 
nantibus. Hoc hymno expleto, chorus cantavit antiphonam Tu es Petrus 
(Bartolucci). 

Summus Pontifex adstitit Missae de SS. Trinitate, pro gratiarum 
actione celebrata ab em.mo P. D. card. Tisserant, ep. Ostiensi, Por- 
tuensi et S. Rufinae, decano S. Collegii. Durante Missa, chorus Cap- 
pellae Sixtinae exsecutus est cantus: Domine Deus, in simplicitate, 
5 vocibus (Palestrina); Sanctus ... Benedictus, 7 vocibus (Bartolucci); 
Ubi caritas, 5 vocibus (Bartolucci); Cantabo Domino, 3 vocibus (Bar- 
tolucci). 

2 

Approbatio et proclamatio decretorum Concilii 

Post Missam, facta oboedientia a PP. cardinalibus, patriarchis, a 
duobus tantum, nomine ceterorum, ex archiepi scopis, episcopis, abbati- 
bus et superioribus generalibus Ordinum, et a secretario generali Con- 
cilii, exc.mus P. D. Pericles Felici, arch. tit. Samosatensis, secretarius 
generalis Concilii, S. Evangelii codicem super paratum thronum statuit, 
dum Patres cantant Credo. 

Dein P. D. Alfredus Ottaviani, card. primus diaconus, intimavit: 
Orate. 

Omnes genuflectunt. 

Summus Pontifex: Adsumus Domine... 

Card. diaconus : Erigite vos. 

Chorus : Exaudi nos Domine (6 vocibus, auctore Bartolucci). 

Summus Pontifex: Mentes nostras... Da quaesumus... 

Veni Creator Spiritus. 

Chorus hymnum prosecutus est (4 vocibus, auctore Bartolucci), al- 
ternatim modo gregoriano cum Patribus. 

Summus Pontifex : f Protector noster aspice Deus. 

Rj Et respice in faciem Christi tui. 

it Emitte Spiritum tuum et creabuntur. 

R) Et renovabis faciem terrae. 

i' Mitte nobis, Domine, auxilium de sancto. 

R) Et de Sion tuere nos. 

it Ora pro nobis, sancta Dei Genitrix. 

R) Ut digni efficiamur promissionibus Christi. 

it Domine, exaudi orationem meam. 

R) Et clamor meus ad te veniat. 

it Dominus vobiscum. 

R } Et cum spiritu tuo. 

Oremus : Deus qui corda fidelium Sancti Spiritus illustratione do- 
cuisti, da nobis in eodem Spiritu recta sapere, et de eius semper conso- 
latione gaudere. 

Deus, refugium nostrum et virtus, adesto piis Ecclesiae tuae preci- 
bus, auctor ipse pietatis, et praesta: ut intercedente beata et gloriosa 
semper Virgine Dei Genitrice Maria, cum beatis apostolis tuis Petro 
et Paulo, et omnibus sanctis, quod fideliter petimus, efficaciter conse- 
quamur. 

Actiones nostras, quaesumus Domine, aspirando praeveni, et adiu- 
vando prosequere, ut cuncta nostra oratio et operatio a te semper 
incipiat et per te coepta finiatur. Per Christum Dominum nostrum. 

Duo cantores: it Exaudiat nos omnipotens et misericors Dominus. 

R) Et custodiat nos semper. Arnen. 

Card. diaconus: Erigite vos. 

Dum omnes surgunt, cantores cantaverunt antiphonam: Exaudi 
nos, Domine, quoniam benigna est misericordia tua, secundum multi- 
tudinem miserationum tuarum respice nos, Domine. 

Summus Pontifex , omnibus stantibus, detecto capite: Mentes no- 
stras, quaesumus Domine, Paraclitus, qui a te procedit, illuminet, et 

inducat in omnem, sicut tuus promisit Filius, veritatem. Qui tecum 
vivit et regnat in unitate eiusdem Spiritus Sancti Deus, per omnia 
saecula saeculorum. 

R ) Arnen. 

Exc.mus P. D. Pericles Felici, arch. tit. Samosatensis, secreta- 
rius generalis Ss. Concilii : 

Incipiet nunc lectio constitutionis de sacra Liturgia. Cum venia 
Beatissimi Patris aliquae tantum partes legentur, aliae partes, quae sunt 
impressae, perinde habendae sunt ac si lectae fuerint ... [cf. pag. 409]. 

« Paulus Episcopus, Servus Servorum Dei, una cum Patribus Sacri 
Concilii, ad perpetuam rei memoriam ... [cf. pag. 409]. 

Et ita explicit constitutio de sacra Liturgia. 

Porro quaeritur: Placetne vobis Patribus constitutio de sacra Litur- 
gia, quae modo lecta est? 

Suffragatio fit per placet et non placet, suetis schedulis in quibus 
signum suffragationis imprimendum est, ut solet, stylo magnetico. 

Post 5 minuta, assignatores loci velint colligere schedulas et de- 
ferre ad centrum mechanographicum. 

Rogantur duo exc.mi sub-secretarii et scrutatores ut ad centrum 
mechanographicum se conferant ut operationes scrutinii inspiciant. 
Gratias. 

[Intervallum]. 

Dum exspectatur exitus suffragationis, chorus exsequitur cantus: 
Ave Maria (5 vocibus: Victoria); Magnificat (modo gregoriano, 8 G, 
alternatim cum Patribus); Salve Regina (modo gregoriano, una cum 
Patribus); Super flumina (5 vocibus: Palestrina); Christus vincit , cum 
Ps. 116 (alternatim cum Patribus). 

Secretarius generalis : Beatissime Pater, constitutio de sacra Liturgia, 
modo suffragiis Patrum subiecta, placuit 2.147 Patribus, 4 dissentien- 
tibus. [Plausus]. 

Summus Pontifex : In nomine Sanctissimae et Individuae Trinita- 
tis, Patris et Filii et Spiritus Sancti. 

Decreta, quae in hac Sacrosancta et Universali Synodo Vaticana Se- 
cunda legitime congregata modo lecta sunt, placuerunt Patribus. 

Et Nos, Apostolica a Christo nobis tradita potestate, illa, una cum 
venerabilibus Patribus, in Spiritu Sancto approbamus, decernimus ac 
statuimus, et quae ita synodaliter statuta sunt ad Dei gloriam promul- 
gari iubemus. [Plausus]. 

Secretarius generalis : Beatissimus Pater, pro modo approbata con- 
stitutione de sacra Liturgia, statuit vacationem legis usque ad diem 
16 februarii anni 1964, dominicam primam Quadragesimae. 

Intra hoc tempus idem Beatissimus Pater statuet quando et quibus 
modis novae dispositiones huius constitutionis in actum deducendae 
sint. 

Nemini itaque licet ante hoc tempus has novas dispositiones per 
seipsum in actum deducere. 

* * 

Secretarius generalis-. Incipit lectio decreti de instrumentis commu- 
nicationis socialis ... [cf. pag. 497]. 

« Paulus Episcopus, Servus Servorum Dei, una cum Patribus Sa- 
cri Concilii, ad perpetuam rei memoriam ... [cf. pag. 497]. 

Placetne vobis venerabilibus patribus decretum quod modo lectum 
est de instrumentis communicationis socialis ? Suffragatio fit per placet 
et non placet. Rogantur iterum assignatores locorum ut colligant sche- 
dulas. 

Rogantur pariter tres exc.mi sub-secretarii et scrutatores ut ad cen- 
trum mechanographicum se conferant, operationum scrutinii inspicien- 
darum causa. 

Post factam hanc suffragationem, Patribus distribuentur folia in qui- 
bus subsignationem velint apponere pro constitutione de sacra Liturgia. 
Subsignatio, ut mos est, ita sonat: « Ego (et nomen cognomen et titu- 
lus, cruce apposita ante, si sint ex ordine episcopali) ». Gratias. 

[Intervallum]. 

Dum exspectatur exitus suffragationis, chorus exsequitur cantum: 
Hoc est praeceptum meum (6 vocibus: Morales). 

Secretarius generalis-. Velitis, Patres, attendere. Patres, qui simul 
sunt Procuratores aliorum Patrum absentium, possunt hodie ponere 
subsignationem Patrum quos repraesentant statim post propriam sub- 
signationem, hoc dicendo: « Pater talis, Procurator Patris istius ». 

Alii vero Procuratores, qui non sunt Patres conciliares, subsigna- 
tionem suam apponent in nostris officiis secretariae generalis sequenti- 
bus diebus. Gratias. 

Chorus prosequitur cantus: Lene dictus Dominus Deus Israel (alter- 
natim cum Patribus); lustorum animae {5 vocibus: Lassus); Ave Maris 
Stella (4 vocibus: Perosi; alternatim cum Patribus modo gregoriano). 

Secretarius generalis : Beatissime Pater, decretum de instrumentis 
communicationis socialis , modo suffragiis subiectum, placuit 1.960 
Patribus, 164 dissentientibus. [ Plausus ] . 

Summus Pontifex: In nomine Sanctissimae et Individuae Trinitatis 
Patris et Filii et Spiritus Sancti. 

Decreta, quae in hac Sacrosancta et Universali Synodo Vaticana Se- 
cunda legitime congregata modo lecta sunt, placuerunt Patribus. 

Et Nos, Apostolica a Christo Nobis tradita potestate, illa, una 
cum venerabilibus Patribus, in Spiritu Sancto approbamus, decerni- 
mus ac statuimus, et quae ita synodaliter statuta sunt ad Dei gloriam 
promulgari iubemus . [ Plausus ] . 

Exc.mus D. Salvator Natucci una cum Ioanne Baptista Ferrata, pro- 
motores S. Concilii, accesserunt ad Summum Pontificem et exc.mus 
Natucci dixit: « Rogantur rev.mi protonotarii, hic praesentes, ut super 
constitutione de sacra Liturgia ac super decreto de instrumentis commu- 
nicationis socialis modo approbatis, conficiant instrumentum vel instru- 
menta ad perpetuam rei memoriam ... ». 

Protonotarii apostolici: « Conficiemus vobis testibus ... ». 



3 

Constitutio 

DE SACRA LITURGIA 
PROOEMIUM 

1. Sacrosanctum Concilium, cum sibi proponat vitam christianam 
inter fideles in dies augere; eas institutiones quae mutationibus obnoxiae 
sunt, ad nostrae aetatis necessitates melius accommodare; quidquid ad 
unionem omnium in Christum credentium conferre potest, fovere; et 
quidquid ad omnes in sinum Ecclesiae vocandos conducit, roborare; 
suum esse arbitratur peculiari ratione etiam instaurandam atque foven- 
dam Liturgiam curare. 

2. Liturgia enim, per quam, maxime in divino Eucharistiae Sacrifi- 
cio, « opus nostrae Redemptionis exercetur »* summe eo confert ut fide- 
les vivendo exprimant et aliis manifestent mysterium Christi et genui- 
nam verae Ecclesiae naturam, cuius proprium est esse humanam simul 
ac divinam, visibilem invisibilibus praeditam, actione ferventem et con- 
templationi vacantem, in mundo praesentem et tamen peregrinam; et ita 

quidem ut in ea quod humanum est ordinetur ad divinum eique subor- 
dinetur, quod visibile ad invisibile, quod actionis ad contemplationem, 
et quod praesens ad futuram civitatem quam inquirimus. 2 Unde cum 
Liturgia eos qui intus sunt cotidie aedificet in templum sanctum in Do- 
mino, in habitaculum Dei in Spiritu, 3 usque ad mensuram aetatis ple- 
nitudinis Christi, 4 miro modo simul vires eorum ad praedicandum Chri- 
stum roborat, et sic Ecclesiam iis qui sunt foris ostendit ut signum leva- 
tum in nationes, 5 sub quo filii Dei dispersi congregentur in unum 6 
quousque unum ovile fiat et unus pastor. 7 

3. Quare Sacrosanctum Concilium, de fovenda atque instauranda 
Liturgia quae sequuntur principia censet in mentem revocanda et practi- 
cas normas statuendas esse. 

Inter haec principia et normas nonnulla habentur quae tum ad ritum 
romanum tum ad omnes alios ritus applicari possunt ac debent, licet nor- 
mae practicae quae sequuntur solum ritum romanum spectare intelle- 
gendae sint, nisi agatur de iis quae ex ipsa rei natura alios quoque ritus 
afficiant. 

4. Traditioni denique fideliter obsequens, Sacrosanctum Concilium 
declarat Sanctam Matrem Ecclesiam omnes ritus legitime agnitos aequo 
iure atque honore habere, eosque in posterum servari et omnimode fo- 
veri velle, atque optat ut, ubi opus sit, caute ex integro ad mentem sanae 
traditionis recognoscantur et novo vigore, pro hodiernis adiunctis et 
necessitatibus, donentur. 



Caput I 

DE PRINCIPIIS GENERALIBUS AD SACRAM LITURGIAM 
INSTAURANDAM ATQUE FOVENDAM 

I - DE SACRAE LITURGIAE NATURA 
EIUSQUE MOMENTO IN VITA ECCLESIAE 

5. Deus, qui « omnes homines vult salvos fieri et ad agnitionem 
veritatis venire » ( 1 Tim. 2, 4), « multifariam multisque modis olim 

loquens patribus in prophetis » ( Heb . 1,1), ubi venit plenitudo tempo- 

ris, misit Filium suum, Verbum carnem factum, Spiritu Sancto unctum, 

ad evangelizandum pauperibus, ad sanandos contritos corde, 8 « medicum 

carnalem et spiritualem », 9 Mediatorem Dei et hominum. 10 Ipsius nam- 

que humanitas, in unitate personae Verbi, fuit instrumentum nostrae 



